
FØDEMIDLER 



1. 

Der er næppe noget andet ydre Livsvilkaar, der kommer 
Føden nær i Betydning. Af sund og tilstrækkelig Næring 
afhænger Barnets Vækst og Udvikling, den Voksnes legemlige og 
aandelige Velbefindende. 

Hos de nordiske Folkeslag viser Fødemidlernes Udviklings- 
historie sig som en jævn Fremadskriden. Vi møder ikke her som 
i de sydeuropæiske Lande disse bratte Omvæltninger, hvor en 
udviklet Kultur med Et maa bukke under i Kamp mod et ind- 
vandret Folks raaere Tilstand. Derhos er Udviklingens Gang for 
Nordens Vedkommende ligesom tegnet med fastere Træk, for saa 
vidt det barske Vejrlig her forstærker Trangen til Føde, samtidigt 
med at det letter dens Opbevaring. I begge disse to Henseender 
afgive Forholdene i Norden Eksempel paa en naturlig og tydelig 
Udvikling.i 

Det første Trin, som vi formaar at skelne, er Tilstanden i 
den saakaldte € ældre Stenalder*, en Kulturperiode, der for Nordens 
Vedkommende almindeligt henføres til mindst 3000 Aar før Kristi 
Fødsel.^ De mærkelige € Køkkenmøddinger >, Affaldsdynger fra 
hin Tids Maaltider, aabne os Indblik i den daværende Befolknings 
Levemaade. Endnu er Arnestederne kendelige. Spor af Kul og 
Aske, spredte Potteskaar mellem Skaller i Millionvis af spiste 
Østers, Muslinger og Snegle og utallige Knokler af Dyre- og 
Fuglevildt, ofte spaltede for at uddrage Marven — alt et levende 



6 Koge og stege. 

Billede af et Fisker- og Jægerfolks Hjem, en flygtig Lejrplads 
paa Slægternes stadige Togt efter Føde. 

Hin Befolkning har kendt til at frembringe Ild ved Hjælp 
af Fyrstene, den har fremdeles haft Færdighed i at brænde Ler- 
kar. Men tør vi heraf slutte, at den ogsaa har haft til Sædvane 
altid at koge og stege sin Føde? Vi staa her ved et Spørgs- 
maal af største Betydning for Bestemmelsen af ikke blot denne 
men ogsaa de følgende Tidsalderes Levemaade. 

Tilsyneladende ligger den Slutning saa nær, at man i hin 
Tid har plejet baade at stege og koge. Men med Nødvendighed 
følger dette ikke af, hvad der foreligger. Kullet og Asken kunne 
for en stor Del hidrøre fra Vinterbaal, tændte blot til Menneskers 
Varme. Potteskaarene og de svedne Knokler kunne lige som de 
mange brugelige men ubrugte Redskaber, Vaaben og Smykker, 
der findes henkastede mellem Affaldet, hidrøre fra Offermaaltider 
med Gaver bragte til Guderne, en Skik, der den Dag i Dag kan 
iagttages hos mange vilde Folkeslag. Stegning og Kogning kan 
med andre Ord have været Undtagelsen, ikke Reglen. Strengt 
nødvendig er da hin Forklaring ikke. Og meget taler imod den. 

Thi endnu saa langt ned som i det 16de Aarhundrede be- 
retter en kyndig Forfatter, Olaus Magnus, at de nordiske Folk 
spise Kødet blot saltet, enten lufttørret eller røget, men uden at 
koge det.^ Og selv ned til vore Dage har den Skik holdt sig i 
Norden: at spise <Spegekød>, det er Kød, der blot har været 
ophængt i Røg, men iøvrigt er raat. Saadanne Sædvaner kunne 
umuligt være ft*emvoksede af en oprindelig Tilstand, hvor det 
var Skik at koge og stege det, der skulde nydes. 

Den egentlige Grund, hvorfor vi underskyde en tænkt Kog- 
ning og Stegning, er vor egen Modbydelighed for det Blodige. 
Denne er imidlertid af langt senere Oprindelse. Den stammer 
ft*a det Gammeltestamentlige: c Du maa ikke spise Kød med Blodet 
i, thi Blodet er Sjælen*,^ og har først i Følge med Kristendom- 
men vundet Indgang hos de nordiske Folk. Og selv ikke endnu 
har den fuldt ud gennemtrængt Bevidstheden. Endnu nydes i 
Norden og det nordlige Tyskland de for andre Folkeslag saa 
modbydelige Retter: Blodpølser og Blodkager. Endnu fortæres i 
England Kødet ofte kun halvstegt og rødt, medens Blodet und- 
skyldende betegnes som Saft. 

Vist er det, at selv langt ned i Oldtiden fandtes denne Afsky 
for Blodet og det Blodige ikke hos Nordboerne. Hvor ofte for- 

tælles det ikke i Sagaerne, at Den og Den har drukket af et 
fældet Uhyres Blod for at arve dets Kraft. Ja selv Menneske- 
blod, slagne Fjenders Blod, drak man. End ikke Kristendommen 
formaaede straks faldt at faa Bagt med denne Skik. Efterat 
Danmark længst var kristnet, hører vi endnu omkring Aar 1080 
om en af Landets mægtigste Høvdinger, Eigil Ragnarsøn paa 
Bomholm, at han efter en Kamp har stillet sin Tørst ved at 
drikke af de Faldnes Blod. Og den offentlige Mening fordømte 
ham ikke. Stemningen var aabenbart for ham baade da og 
senere, da han paa Grund af gentagne Sørøverier endelig blev 
domfældt af Knud den Hellige, overmandet og hængt. 

Man vogte sig altsaa for at overføre en senere Tids Begreber 
og Tilstande paa hine oprindelige Forhold. Den ældre Sten- 
alders Folk har uden Tvivl med Velbehag baade spist det Blo- 
dige og drukket Blod. Kogning og Stegning af Kød forblev 
vistnok i lange Tider en Tillavningsmaade, der kun vankede ved 
de sjældne og højtidelige Lejligheder, ved Offermaaltider og hos 
Høvdingen ved Fest. Kogning blev først nødvendig langt senere 
ved Tillavning af Herreretten Grød. Derfor fik ogsaa det dertil 
nødvendige Kar, Gryde, sit Navn efter Grød. Først Vikingetogene 
og den fremtrængende Kristendom lærte, at man i de sydlige 
Lande brugte altid at koge eller stege, og det blodige Maaltid 
var at anse for en ligeft*em Synd. Endnu naar Saxo skal ud- 
male Forskellen mellem Stærkodder og den overforfinede Kong 
Ingild, véd han ingen anden Betegnelse end, at hin holdt paa, 
at Føden skulde være utillavet, denne lod Kødet først koge og 
derpaa stege. ^ 

Efter den ældre Stenalder fulgte den yngre, der atter afløstes 
:af Bronzealderens og Jærnalderens forskellige Perioder. Vi er 
vel ikke i Stand til i det Enkelte at bestemme Levemaadens 
Ejendommeligheder indenfor hvert af disse Udviklingstrin, men 
vi kunne tydeligt paavise den store Forskel, der adskiller det 
hele Tidsrum baade ft-a den Tid, der gik forud, og fra den, der 
fulgte efter. 

Det afgørende Fremskridt, der foregik i Bronzealderen, var, 
-at Befolkningen gik over fra at være et blot Jæger- og Fisker- 
folk til ogsaa at drive Kvægavl og nogen Agerdyrkning. Be- 
tydningen af denne sidste Erhvervsgren maa dog næppe anslaas 
for højt. Middelalderen igennem og selv langt ned i den nyere 
Tid vedblev Agerdyrkningen at spille en kun liden Rolle sam- 

menlignet med Nutids Forhold. Det er saaledes oplysende for 
Tilstanden i Middelalderen, at tyske Udsendinge, der Aar 1128 
have gæstet Danmark og utvivlsomt besøgt Skaane, kunde udtale 
deres Dom over Landet saaledes : Jagt, Fiskeri og Kvægavl udgør 
Danmarks Rigdom, Kornavl er der kun lidet af.^ 

Paa Fødemidlernes Omraade vare de til dette Omslag sva* 
rende Fremskridt meget betydelige. Mest iøjnefaldende vare de 
uden Tvivl, hvad Drikke angaar. Foruden de hidtil kendte, Vand 
og Blod, fik man nu Mælk og næppe længe efter ogsaa 01 og 
Mjød. Mælk afgav baade som nymalket, sød, og som hengemt, 
sur, en ypperlig Læskedrik. 01 maa i Følge Sagens Natur, da 
der kun avledes lidet Korn, i lange Tider have været en kostbar 
Drik, der selv hos de Rige ikke vankede til daglig, men kun 
frembåres ved festlige Lejligheder. Det er næppe tilfældigt, at 
Ordet; €01» i de nordiske Sprog er gaaet over til at betyde Gilde: 
Barsel (Barnsøl), Fæstensøl, Gravøl. Mjød var ligeledes kun Fest- 
drik. Vel maatte der under Datids Forhold kunne indvindes en 
betydelig Mængde Honning. Kun en ringe Del af Landet var 
virkelig opdyrket. Resten laa hen. Skovbund og Overdrev, som 
et milevidt Blomstertæppe. Men ikke al Honning lavedes til 
Mjød, en stor Part nødes uden Tvivl raa eller anvendtes som i 
en langt senere Tid Sukker. 

Foruden Honning har man tidligt lært at skaffe sig en anden 
Nødvendighedsartikel til Madlavning: Salt. I Danmark indvandtes 
dette ved Brænding af saltholdigt Tang, i Norge ved Kogning af 
Havvand paa Kysten. Sverige var ugunstigt stillet, for saa vidt 
dets Beliggenhed ved den halvferske Østersø udelukkede Beboerne 
fra denne nemme Indvindingsmaade. De maatte da nøjes med 
at faa det indført fra Naboerne. Samtidigt med Ølbrygning har 
man sikkert ogsaa lært at tilvirke Eddike, der jo med Lethed 
lader sig lave af 01. Naar saa hertil kommer, at mange vildt- 
voksende Planter delvis maa kunne have erstattet de egentlige 
Krydderier, har man uden Tvivl tidligt haft en Trinrække færdig, 
hvor intet væsentligt Led manglede, hverken det Søde eller det 
Sure, det Bitre eller det Skarpe. 

En meget gammel Anvendelse af Korn har det været at 
male det til Mel paa Haandkværn og derpaa koge dette sammen 
med Mælk. Den herved dannede Ret, Grød, er den ældste 
varme Ret, som kendes i Norden. Den forenede mange gode 
Egenskaber, den var let at lave, nem at opbevare. Kornet blev 

i den først ret spiseligt, Mælken fik en forøget Fedme. Den var 
oprindelig Festret og blev alles Yndlingsret. Ingen Ret omtales 
saa hyppigt som den, fra det Øjeblik de skriftlige Optegnelser 
begynde. Navnet cGrød» har i Aartusinder udøvet sit Trylleri i 
Norden. Det var den Ret, der i Oldtiden kogtes paa Amestuens 
Ildsted, den første, som Søfarende søgte at skaffe sig, naar de 
efter Opholdet ombord, hvor der ikke vankede varm Mad, satte 
Fod paa Landjord, det er den samme, der den Dag i Dag hos 
Nordens Almue indtager den dobbelte Plads som daglig Kost og 
som Festspise. Det er da mere end en blot sproglig Kuriositet, 
det er tillige betegnende for to Folkeslags forskellige Levemaade, 
naar, som ovenfor berørt, det nordiske Navn for Kogekar: € Gryde » 
er i nær Slægt med cGrød>, medens der paa Fransk af Beteg- 
nelsen for Kogekar: pot er afledet potage, Suppe, og potager eller 
potagére, Køkkenhave. 

Spillede saaledes Grød en betydelig Rolle som Næringsmiddel 
i Norden, saa peger meget hen paa, at Brød kun har været 
lidet almindeligt. Vi ere ude af Stand til at afgøre, naar den 
Skik at bage Brød er naaet herop. Den hører aabenbart hjemme 
under sydlige Forhold, hvor tørt Brød og Vin passe ypperligt 
sammen. I Norden bagtes vel Brød i Vikingetiden, men rimeligt 
er det, at det først er blevet almindelig Skik at nyde Brød, 
efterat Kristendommen var indført. Det maatte give dette Næ- 
ringsmiddel et ikke ringe Værd i den almindelige Bevidsthed, at 
det udgjorde et af Nadver-Elementerne og blev udtrykkelig nævnet 
i € Fadervor*. 

Rodløs som Skikken var i de nordiske Forhold omdannedes 
imidlertid atter det tørre Brød heroppe paa en ejendommelig Vis. 
Man fandt nemlig paa dels at koge Brødet sammen med 01, dels 
at bestryge det med Smør og derefter belægge det med tynde 
Skiver Sul. Saaledes opstod de to særligt nordiske Former for 
Spise: Øllebrød og Smørrebrød. Heller ikke om Tiden for 
disses Opkomst vide vi sikker Besked. Kun saa meget tør vi med 
Bestemthed slutte, at i den ældste Tid har saa vel Øllet som 
Smørret været altfor dyrt til, at disse to Former for Spise kunne 
have været synderlig almindelige. 

Det ældste Brød i Norden har uden Tvivl været Byg- og 
Havrebrød. Hvad Formen angaar, saa synes man i det mindste 
i Danmark stadigt at have bagt Brødene i den runde Bolleform, 

de saakaldte <Lever». Først i det 16de Aarhundrede afløstes 
denne Form af den firkantede, langagtige. 

Paa Kødspisernes Omraade betegnedes Bronzealderens store 
Fremskridt ved, at man indvandt alle de tamme Husdyr til Føde. 
Svinet, Geden, Faaret, Oksen og Hesten afløste efterhaanden For- 
tidens Vildt eller udfyldte Hullerne, naar dette skortede. Thi den For- 
del blandt mange andre frembød disse Husdyr, at de kunde 
holdes i Live og slagtes, naar Tid var, og maatte ikke som Vildtet 
fældes straks, naar man traf paa det. Det synes, som om Kødet 
af de to, hvis Mælk man ikke benyttede. Svinet og Hesten, har 
nydt højst Anseelse, Svinekødet paa Grund af dets naturlige 
Fedme, der aldrig lod det blive helt tørt. Hestens maaske paa 
Grund af den egne, berusende Kraft, som det unge Dyrs Kød 
skal eje. Medens Svinekød nødes Aaret rundt, uden at man blev 
træt deraf, lader Hestekød til fortrinsvis at være blevet fortæret 
ved de store OflFerfester. Til dagligt Hold spistes det' uden Tvivl 
kun, naar Omstændighederne nødte til at slagte et tilskadekom- 
met Dyr, eller naar f. Eks. paa Vikingetog Skaren var henvist 
til at slagte sine Heste for at opholde Livet. ^ 

Ad forskellige Veje kunne vi maale det stærke Indtryk, som 
de tamme Spisers Fremkomst har gjort paa Nordboernes Sind. 
Betegnende i saa Henseende er det, at Skildringen ef de Saliges 
Tilstand efter Døden uvilkaarligt laante sine Træk herfra. Hvor 
naturligt vilde det ikke have været, om man havde tænkt sig de 
Henfarnes Ophold i Valhal som dog i det mindste en Blanding 
af Kamp og den nordiske Yndlings-Syssel: Jagt! Men nej, naar 
Kæmperne trætte af Striden hver Aften vende hjem til Valhal, 
saa er det ikke fældet Vildt, ingen Bjørneskinke eller Dyrekølle, 
der venter dem, det er Svinekød, fede Skiver af den guddom- 
melige Galt, den uopskærlige Særimner. 

Og hvor uudsletteligt hint første Indtryk har været, derom 
bærer Nutids Forhold ligeledes Vidne. Tusinder af Aar ere 
gaaede hen siden da; en senere Tid har set Jagtiveren udarte. 
Folket inddelt i et lykkeligt Mindretal, der havde Eneret til at 
fælde Kronvildt og fortære det, og det store Flertal, der ubøn- 
hørligt havde sit Liv forbrudt, om det vovede at jage derefter; 
men upaavirket af alt Mellemliggende, ser Almuen den Dag i Dag 
i Reglen med Ligegyldighed paa det lækreste Vildt og priser kun 
det fede Tamme, Svinet og Gaasen, som de egentlige Festspiser. 

Samle vi de forskellige Træk af hin Oldtidens fremadskri- 

dende Kultur, fra den yngre Stenalders ned til Jærnalderens 
Dage, saa maa det indrømmes, at Folket ved Vikingetidens Frem- 
brud var naaet temmeligt vidt frem. Da grebes det med Et af 
Trækfuglenes Drift. I store, bestandig større. Skarer sværmede 
det ud, syd efter, bort fra Hjemmet. 

Hvad var det, der drev dem afsted? Iblandt de mange 
Grunde: Trang til Eventyr, Mangel paa Plads i Hjemmet, Lyst 
til Bytte, møder der os en, som i denne Sammenhæng har særlig 
Betydning for os. Sydens Frugter og fremfor alt Vinen vinkede 
uimodstaaeligt. Hvergang Vinhøsten nærmede sig, kunde man 
være vis paa at træflFe Vikingerne i Bevægelse ned imod Vin- 
egnene. Beboerne maatte ofte afstaa dem hele Høsten eller give 
en god Part deraf. Vin og stærke Drikke var stadigt indbe- 
fattede i deres Brandskatning. Aar 885 forlangte Godfred, rigtig- 
nok forgæves, af Karl den Tykke, at denne skulde afstaa ham 
Koblenz og andre rige Vinegne, for at han dér kunde faa den 
Vin, som Friesland ikke bød. Og da Skarerne endelig slog sig 
ned og tog fast Bolig i Normandiet, saa var en af Landets Til- 
lokkelser netop den, at det frembragte Vin. ^ Det samme gjaldt i 
endnu højere Grad om Syditalien, hvor de senere fæstede Bo. 

Vikingetogene vise os et Folk, der, opsat paa Nydelse, stor- 
mede ud og med væbnet Haand tiltvang sig de Goder, som rigere 
Egne bød. Men medens de saaledes førte Sejren med sig, mødtes 
denne Stormflod fra Nord af en Modbølge, der i Virkeligheden 
ikke blot betvang den men, væltende sig videre nordpaa, under- 
lagde sig selve de Egne, hvorfra Vikingerne vare udgaaede. Denne 
stærkere Magt var Kristendommen. 



Den Forandring, som Kristendommen medførte paa Føde- 
midlernes Omraade i Norden, var af gennemgribende Natur. Ikke 
blot udvidedes Nordboernes Synskres ved Kendskabet til den 
sydligere Kultur, men først og fremmest søgte Kirken at virke 
forædlende ved at hemme og hindre den nordiske Umaadelig- 
hed. De nye Regler som i saa Henseende opstilledes var følgende: 
Intet maatte fortæres raat, men alt skulde tillaves ved Ild, for- 
inden det nødes. Fasten burde overholdes. Fraadseri og Drukken- 
skab vare Synder, Afholdenhed derimod en fortjenstlig Gerning. 

Det lykkedes vel ikke Kirken fuldt ud at tvinge disse Be- 

stemmelser igennem, men dog bibragte den Udviklingen saa 
kraftigt et Stød, at denne tydeligt skiftede Retning og fra nu af 
stadigt gik, tvungen af en stærkere Vilje, saa nær som muligt 
imod den fordums Tilbøjelighed. 

Den første Bestemmelse, at intet maatte fortæres raat 
men alt skulde tillaves ved Ild, var maaske den, som det kostede 
mest Møje at faa gennemført. Den nordiske Befolkning nærede 
ingen Modbydelighed for det Blodige. Det lykkedes uden Tvivl 
først ad en Omvej at bevirke et Omslag i Stemningen. Kirken 
optraadte jo som Talsmand for Planteføde. I Klosterhaveme 
trivedes Kaal og Roer, Løg og Bønner. Først da var Sejren 
sikker, naar man lærte at indse, at Retter som Kaal og Flæsk, 
Ærter og Flæsko. s. v. virkelig vare velsmagende, og at Gejstlig- 
heden dog altsaa havde Ret, naar den paastod, at Sul burde J^oges. 

Det Maal, hvortil der saaledes lidt efter lidt naaedes, var 
imidlertid kun ringe imod, hvad Kirken egentlig krævede. Selv 
om det nemlig efterhaanden blev almindelig Skik at tillave det 
Nyslagtede og ikke længere at spise det ligefrem blodigt, saa 
unddrog dog alt det meget, der blev hengemt, sig Kirkens For- 
skrifter. Fra Saltetønden gik Vejen til Saltmads-Fadet ikke med 
Nødvendighed gennem Gryden. Og alt hvad der ophængtes under 
Tagryggen, hvor Røgen fra Arnen eller Ovnen langsomt fortrak 
ud gennem Lyrehullet, det nødes med Appetit, naar dets Tid 
kom, som Spegekød, uden at have været underkastet nogep 
Kogning. Naar vi da se bort fra de Fornemste og særligt vel 
Stillede, der jo altid er Aarhundreder forud for Folkets Flertal, 
saa kom man i Middelalderen næppe stort ud over blot at und- 
gaa Nydelsen af det friske Blodige. Kaal og Flæsk, Ærter og 
Flæsk holdt sig sikkert som blot Herreretter og Festspiser, Kød- 
suppe var saa godt som ukendt, kogt Kød, svømmende i Dyppelse, 
forekom kun paa de Rigeres Bord, Steg, timevis stegt paa Spid, 
var ifølge Sagens Natur en Sjældenhed. Om Folkets Flertal og 
selv de bedre Stilledes daglige Vilkaar gjaldt sikkert Olaus Mag- 
nus's Ord fuldt ud: <De nordiske Folk spise hele Aaret rundt 
Kødet blot saltet, enten lufttørret eller røget, men uden at koge det.*^ 

Paa et eneste Punkt sejrede Kirken grundigt, det var med 
Hensyn til Nydelsen af Hestekød. Herom var Striden bleven 
ført med største Heftighed overalt, hvor Kristendommen trængte 
frem i Norden. Og med god Grund, thi den berusende Nydelse 
af Hestekød var inderligt forbunden med de store OflFergilder. 

Idet man da forbød Spisen, rykkede man i Virkeligheden en 
gammel religiøs Skik op med Rode. Modstanden havde været heftig, 
ikke mindst paa Island, hvor Spørgsmaalet om Kristendommens 
Indførelse eller ikke, væsentligt havde drejet sig om dette ene Punkt. 
Overalt sejrede den nye Lære. Saa grundig var Sejren, at det 
lykkedes helt at forvende Folkets gamle Dom om dette Dyr. 
Hesten, det ypperste Husdyr, Nordboens trofaste, kloge Ven, tapper 
og dog en godmodig Slider som han selv, blev nu med Et ved sin 
Død til en uren, en forbandet Skabning, som ingen kunde røre 
ved uden at miste sin Ære. Helt ned til Slutningen af det 18de 
Aarhundrede holdt denne Tro sig uanfægtet. Kun Rakkeren maatte 
flaa en død Hest, og styrtede den paa Vejen, lod man den uden 
videre ligge, af Frygt for ved dens Berøring at blive <uærlig>. 
Aar 1794 blev der i Danmark endelig udstedt en kongelig Forord- 
ning, hvori det under betydelig Bøde paalagdes hver Bonde selv 
at lade flaa og nedgrave sin døde Hest. Vægrede hans Tyende 
sig ved at være behjælpelig, var Straffen første Gang Vand og 
Brød, anden Gang Forbedringshusarbejde. Hvo der spottede Hus- 
bond eller Tjener herfor, skulde betale en Bøde og gøre offentlig 
Afbigt; vægrede han sig ved at bede de Paagældende om Forla- 
delse, skulde han sættes i Halsjærn under Gudstjenesten. Saa 
stærk var imidlertid Fordommen, at end ikke denne kongelige 
Forordning forslog, førend trindtom i Landet Amtmænd, Præster 
og Sognefogder gik i Spidsen og ved selv først at lægge Haand 
paa de døde Dyr viste, at der ikke hæftede noget uærligt herved.^ 
Først ved Midten af det 19de Aarhundrede, maaske ikke uden 
Indflydelse af Krigsforholdene, hvor Heste og Mennesker faldt og 
jordedes Side om Side, synes hvert Spor af den gamle Banlys- 
ning endelig at være forsvundet i Danmark. 

Den anden Bestemmelse, som Kirken opstillede, var, at 
Fasten burde overholdes. Det gik vel i Norden som andetsteds, 
Kirken maatte tilkøbe sig Befolkningens Villighed ved at give 
Tilladelse til forud for den kedsommelige Fastetid ret at slaa 
Gækken løs i Fastelavns-Løjerne. Men kunde hvad der blev 
vundet og tabt saaledes maaske gaa lige op, saa indførtes der en 
Forandring af virkelig Betydning, da Ugedagene blev inddelte i 
de saakaldte Køddage og Fiskedage. Ved denne Ordning, der 
kun tillod Kødspisning paa tre Dage og henviste de fire andre 
til en halv Faste med alene Fiskemad, blev ikke blot Levemaaden 
mere regelbunden, men først og fremmest blev der sat en Stopper 

for den gammeldags Umaadelighed, idet fra nu af intet Gilde 
godt kunde fortsættes flere Dage i Rad. 

Et ligefremt Angreb paa Umaadeligheden rettedes der endelig 
ved Kirkens tredie Paastand, der betegnede Fraadseri og 
Drukkenskab som Synder, Afholdenhed derimod som en for- 
tjenstlig Gerning. Herved forrykkedes ganske de gammelnordiske 
Begreber, der netop gik ud fra, at det var Værtens Ære at faa 
alle de Indbudne overlæssede med Mad og forsvarligt tildrukne, 
ligesom det var Gæsternes Pligt i saa Henseende at hædre Huset. 
Det nye Syn paa Sagen maatte forekomme forunderligt snævert 
og uhjerteligt. Men Kirken veg ikke tilbage. Den betegnede selv 
den ulasteligste Lægmands-Levemaade som blot kødelig og verds- 
lig, og fordrede af sine egne Tjenere, de aandelige, Gejstligheden, 
en højere Afholdenhed. Danmark blev endog Vidne til, at det 
i enkelte Klostre forbødes Munkene at nyde andet end Planteføde. 
Hvad der paa dette som paa andre Omraader i høj Grad frem- 
mede Kirkens Indflydelse i Norden, var, at de sydlige Misbrug 
saa sent naaede hertil. Da de første Forkynderes Glød var slukt, 
indtraf allerede Gregor den 7des mægtige Reform, og Virkningerne 
heraf sporedes indtil efter Absalons Dage. Først i Middelalderens 
sidste Aarhundreder slappedes her som andetsteds Kirkens Kraft. 

Kun paa et eneste, lille Punkt syntes den nye Lære straks 
ved sin Ankomst at love bedre Kaar; det var med Hensyn til 
Vinen. Denne Drik havde hidtil været ligesaa sjælden som højt 
anset i Norden, nu saa det et Øjeblik ud til, at Forholdene vilde 
forandre sig. Ingen af disse selvspægende Munke ansaa det for 
Synd at styrke sig med lidt Vin, Vin var jo Planteføde. Og 
. denne Drik, som selv i Valhal kun Odin fik at smage, bødes nu 
alle og enhver i Erindringsmaaltidet om den rige Krist. Dette 
har uden Tvivl gjort et stærkt Indtryk i Norden. Men allerede 
i det 12te Aarhundrede forandredes Forholdene, idet man af 
Frygt for Misbrug forbød Lægmænd Nydelsen af Kalken. Og 
den lettere Adgang til Vin, som Forbindelsen med Syd havde 
forjættet, blev ikke til fuld Virkelighed. Efter alt, hvad vi kunne 
slutte, indførtes der kun lidt Vin til Norden i Middelalderen. At 
der især tales om Vinsorter fra Middelhavslandene synes at tyde 
paa, enten at disse virkelig er blevne bragte den møjsommelige 
Vej herop fra Italien over Alperne til Augsburg, eller at man i 
Norden ofte har nøjedes blot med Navne, med tørre Munde gen- 
taget sydlige Nationers Pris. Kun saa meget synes sikkert, at 

Søvejen til Rhinens Mundinger og Vest-Frankrig ikke ret blev 
udmøntet. Kirken, der havde lovet saa meget, indskrænkede sig, 
ret beset, egentlig kun til at fortrænge de gamle hedenske Drikke- 
horn, og i deres Sted indføre de sydlige Bægre og Kruse. 

Søge vi et samlet Udtryk for Kristendommens Indflydelse 
paa Levemaaden i Norden, kunne vi maaske angive Forholdet 
saaledes: Skønt ikke fuldt i Stand til at kue den nordiske Umaa- 
delighed fremkaldte Kirken dog et tydeligt Omslag i Retning og 
holdt den største Del af Middelalderen de skandinaviske Folk 
Afholdenhedens Bud nær for Øje. 



Saa kom Renæssancens Tid. Paa Levemaadens Omraade 
laa dens Opgave nær. Det gjaldt blot om ret at give efter for 
Naturens Drift, møde ved Livets Bord sund, hungrig og glad, 
spise sig alvorligt ud og lade Tørsten være uudslukkelig som 
Latteren. Endnu Aarhundreder efter stiger der fra hin Tid en 
egen Duft af Mad og Vin os i Møde, fra den blomstrende Koge- 
bogs Litteratur, fra denne vilde Fantasi paa nye Retters og Drikkes 
Omraade, fra Tidens Lyst til at hædre sine store Mænd ved at 
tillægge dem Fortjenester ogsaa af Madlavningens Fremskridt. 

Denne almindelige europæiske Strømning traf ganske særlig 
gunstige Betingelser, da den naaede til Norden. Klimaet tærede 
som fordum, endnu var ikke alle Minder fra den hedenske Tid 
forglemte, og den Madlyst, som Middelalderen havde holdt nede, var 
blot i forstærket Grad som hemmet Drift fremdeles tilstede. Næppe 
lodes den løs, førend den steg som en Flod efter den lange Ebbe. 

Men selv under disse Forhold vilde man dog maaske næppe 
kunne have iagttaget nogen stærkere Stigen over Norden end 
andetsteds. Hvad der gav de nordiske Forhold deres særegne 
Karakter, var et tilfældigt Sammentræf, der fordoblede Flodens 
Virkninger. Samtidigt med den stærke Stigning, gik der nemlig 
tre Byger hen over Norden, der hver for sig satte alt i voldsom 
Drift. Og som om dette ikke var nok, indtraf der særlige Om- 
stændigheder, der, for at blive i Billedet, forvandlede selve Floden 
til Springflod. 

De tre Byger, der ramte Norden, vare tre Fremskridt paa 
Fødemidlernes Omraade, der hver for sig under daglige Forhold 
vistnok vilde have bragt Sindene ud af Ligevægt. Det var først 

Brændevinens Fremkomst. Indført i det 15de Aarhundrede, 
men i Begyndelsen kun solgt paa Apoteket som Lsegemiddel, var 
denne Drik alt inden Aar 1600 saa almindelig i Norden, at Fat- 
tigfolk til Stadighed berusede sig deri. Der var dernæst det 
pludselige Fald i Priserne paa Krydderier, da Søvejen til 
Ostindien og Amerika opdagedes. Et Fællesgode for hele Europa, 
føltes dette ganske særlig i Norden, der tidligere havde ligget 
Qernest fra Vejen og maattet betale dobbelt Fortjeneste saavel til 
Venedig som til Hansestæderne. Den tredie Nyhed endelig var 
den stærkt forøgede Indførsel af Vin. Denne skrev sig alt 
fra Øresundstoldens Oprettelse, men voksede betydeligt, da den 
meste Østersø-Fart kom i Hænderne paa Hollænderne, der be- 
herskede Rhinens Mundinger. I det 16de Aarhundrede var der 
ikke nogen Købstad, ikke nogen velstaaende Adelsmand i Danmark, 
uden at de forsynedes med Vin ad denne Vej, og med Rette 
kunde Søren Norby svare Kejser Carl den 5te paa dennes Spørgs- 
maal, om der fandtes Vinbjerge i Danmark: <Ja! et, Helsingør.*^ 

Under denne forvirrende Tummel af indstormende Goder, 
der alle æggede til Nydelse, indtraf den Begivenhed i Norden, 
der, som vi ovenfor udtrykte det, forvandlede Floden til Spring- 
flod. Den katolske Kirke afskaffedes. Den nye Kirke stod en 
Stund raadvild overfor den Bevægelse, som den selv havde været 
med at fremkalde. Det havde jo netop været Løsenet, at Ret- 
færdiggørelsen skete i Kraft af Tro og ikke i Kraft af Gerninger. 
Fortjenstligheden ved Afholdenhed og alle de andre gode Ger- 
ninger, som den katolske Kirke havde anbefalet, faldt altsaa nu 
bort, og den folkelige Forklaring var rede til at forsvare hver 
Svir og hver Rus som en Kamp for Lutherdommen. 

Det er denne stærke Ophobning af Paavirkninger, der giver 
Tilstanden i Norden dens ganske særlige Præg. Tilsammen med- 
førte de en Overdrivelse i Nydelsen af Mad og Drikke, en ubæn- 
dig Kuldkasten af al Maal og Maade, hvortil næppe nogen anden 
historisk Tid kan opvise Magen. Det var, som om Vikingetiden 
var vaagnet paany, men ustyrhg og udhungret ovenpaa den lange 
Dvale. Medens da de nordiske Folk paa de fleste andre Renæs- 
sanæns Omraader ifølge Sagens Natur kun toges med paa Slæb 
af Sydens Nationer, gik de her larmende i Spidsen og afnødte 
enhver, der lærte dem at kende, et forbavset Smil. 

Denne ophidsede Tilstand lod sig i Norden saa lidt som 
andet Steds dæmpe l)lot ved ydre Vold og Modgang. De blodige 

Religionskampe i England, Frankrig og Tyskland vare lige saa 
lidt som de fire Qendtlige Indfald, der i Aarene 1625—60 næsten 
lagde Danmark øde, fuldt i Stand til at kue den vakte Tr^ng. 
Hver Gang Uvejret var omme, henfaldt man, for saa vidt man 
blot havde Evne, atter til den gamle Umaadelighed i Spise og 
Drikke. Hvad der derimod medførte Omslaget og indledede den 
Tid, hvori vi befinde os, var tilsyneladende smaa og Qernt lig- 
gende Aarsager. Det var Indførelsen af Kafife og Te (i Syden 
ogsaa af Chokolade) og en Forbedring paa Belysningens Omraade. 

Kaffe og Te frembød det uforlignelige Gode at yde en varm 
og oplivende Drik, der ikke virkede berusende. Noget efter Aar 
1660 omtales de første Gang i Danmark^, i Begyndelsen dog blot 
som en Sjældenhed, der falbødes paa Apotekerne. Men fra Midten 
af det 18de Aarhundrede vandt de bestandigt mere Indgang hos 
Bybefolkningen og i det 19de Aarhundrede har Kafife hele Norden 
over,^ paa Land som i By, opnaaet at blive den af Almuen mest 
yndede Drik, der under indskrænkede Forhold ofte erstatter al 
anden varm Mad. 

For Belysningens Vedkommende bestod Forbedringen i, at 
man fandt paa at omgive Lampens Lue med en gennemsigtig 
Skorsten, Lampeglasset. Herved forøgedes Trækken og dermed 
Forbrændingen, og samtidigt kastedes det indvundne Skær gennem 
Glasset ud i Stuen. Følgen af denne forbedrede Belysning blev, 
at det ikke længere faldt naturligt at vie Tiden fra Solnedgang 
til Sengetid blot til Drik. Der blev Mulighed for fortsat Virk- 
somhed. 

Disse to Forandringer, varme, oplivende men ikke synderligt 
nærende Drikke, og en Belysning, der har medført en betydeligt for- 
øget Arbejdstid, fortrængte den fordums Umaadelighed. I Følge med 
de nye Drikke og i Samklang med dem blev imidlertid flere svagt 
nærende Fødemidler, fremfor alle Karioflen, almindelige, og afløste 
kraftigere Spiser. De svækkende Virkninger af denne nye Levevis 
er fra omtrent det nittende Aarhundredes Midte blevne mer og 
mere tydelige. Som Modvægt har man især i Danmark i det 
19de Aarhundredes sidste Halvdel med Voldsomhed hengivet sig 
til Nydelsen af en ny, berusende Drik <bajersk 01>. 

Af denne korie Udsigt over Fødemidlernes Udviklings Hi- 
storie i Norden vil det være klart, hvilken Stilling det 16de Aar- 
hundrede indtager i Rækken. Vi har vundet Forudsætningen 
for virkelig at forstaa det, idet vi har set det som Led i en 

større Helhed. Det staar ubetinget som det mærkeligste Tidsrum 
i hele Udviklingsrækken, en Periode hvor stærke Kræfter mødes 
og tiisammen give sig et voldsomt Udtryk. Men idet vi da nu 
i det Følgende skulle nærmere gaa ind paa Betragtningen af det 
16de Aarhundredes Enkeltheder, bør vi for ikke at tage Fejl, 
stadigt bevare i Minde, hvad vi her har set. Naar Overdrivelserne 
forekomme os utrolige, naar det, der berettes, synes at over- 
skride selve de Grænser, som Naturen har stillet for de menne- 
skelige Evner, saa maa vi aldrig tabe af Sigte, at hin Tid var 
meget langt fra at være normal. Hvis vi tør betragte Folkene 
som levende, selvstændige Væsener, saa svarer Tilstanden i Nor- 
den i det 16de Aarhundrede til et velbesat Maaltid, hv6r Folket, 
træt efter langvarig Sult, spiste sig ud, som det synes for læn- 
gere Tid, 



2. 

Maaltidemes Antal i det 16de Aarhundrede var ifølge 
Samtidens enstemmige Opgivelse kun to, nemlig Middags- og Af- 
tensmaaltidet. Det var Oldtidens gamle Skik, ifølge hvilken der 
kun gaves de to: Davren og Nadveren^ o: Dag- og Natmaaltidet. 
Man vilde, dog meget fejle, hvis man heraf sluttede, at dette var 
de to eneste Tider, paa hvilke man i det 16de Aarhundrede spiste. 
Tværtimod, man tog Næring til sig et Par Gange daglig desuden, 
men vedblev dog haardnakket at paastaa, at der kun gaves disse 
to Maaltider. 

Saasnart man var kommen op — og dette var overmaade 
tidligt baade Vinter og Sommer — styrkede man sig med en 
Drik 01 samt Brød og Spegesild eller hvad andet man nu havde. 
Denne <Frokost», som det kaldtes, kunde være solid nok, men 
regnedes dog ikke for noget. Sagen var nemlig den, at der ifølge 
Skik og Brug tilkom enhver visse Potter 01 om Dagen, som han 
kunde drikke, naar han lystede. At han tog sig en lille Bid 
dertil, ansaas ligeledes for en Selvfølge. Den hele < Frokost* 
kunde altsaa bortforklares som en blot Omgang af den store 
Ølkande mellem Husets Medlemmer. 

Men heri skete der en Forandring, da man lidt efter lidt 
skruede Fordringerne op og forlangte Morgenøllet varmt, helst i 

Form af Øllebrød. Hvor almindelig denne varme Morgenret blev 
i det 16de Aarhundrede, kan ses af, at det ikke blot var Chri- 
stian den Tredjes HoQunkere, der, naar de havde været tidligt 
oppe, fik Lov til at lade hente Øllebrød fra Stegerset og anrette 
for sig i Hofetuen. ^ Ogsaa Skolebørnene i Sorø og paa Her- 
lufsholm fik om Morgenen «en Suppe af 01 og Brød og noget 
Smør og Brød derhos ».* Ja selv ombord paa Flaaden, hvor det 
dog ellers ikke gik meget blødagtigt til, erholdt Baadsmændene 
saadan Frokost, medens det tillodes de ombordværende Lands- 
knægte at lade Kokken varme deres eget 01 for dem.' 

Herved skiftede imidlertid Frokosten Præg og maatte ogsaa 
efter Datidens Sprogbrug blive til et virkeligt «Maaltid>. Der 
krævedes jo nu dertil Ild paa Skorstenen og hel Anretning. For- 
andringen viste sig tydeligt ved, at Frokosten paa Grund af For- 
beredelserne ikke længere kunde nydes straks om Morgenen, men 
maatte henlægges til noget senere paa Dagen. Saavel i Sorø 
som paa Herlufsholm havde Børnene været et Par Timer oppe 
og haft en Times Undervisning, førend de fik deres Øllebrød 
Klokken 7. At det mer og mere fæstnede sig som et særskilt 
Maaltid, kan ogsaa ses deraf, at det nu ikke længere blot var 
varmt 01 eller Øllebrød, der forlangtes. Allerede for Skolen paa 
Herlufsholm blev det bestemt, at der kunde gives centen Øllebrød 
eller Suppe eller andet efter Tidens Lejlighed og som Dagen 
krævede.* 

Men ikke desto mindre vedblev man Aarhundredet ud at 
paastaa, at der kun gaves de to gamle Maaltider, ved Middag og 
ved Aften. Henrik Ranzau, der, som alle andre, anbefaler den 
varme Frokost, lader sig kun aftiøde den Indrømmelse, at Børn 
og Gamle holde flere Maaltider, Voksne derimod holde blot to.'^ 

Det første egentlige Hovedmaaltid var Middagsmaden. Denne 
nødes Klokken 9 eller senest Klokken 10. En saadan Spisetid 
svarede godt til Dagens øvrige Inddeling. De fleste havde paa 
denne Tid, i det mindste om Sommeren, været en 5 til 6 Timer 
oppe og kunde trænge til solid Næring. Hertil kom, at det paa 
denne Maade blev muligt at anbringe det næste store Maaltid, 
Aftensmaden, paa en Dagstid, da det næsten hele Aaret rundt 
endnu var lyst, nemlig Klokken 4 eller 5.* 

I de syv Timer mellem Middag og Aften nød de højere 
Samfundsklasser ikke noget egentligt Maaltid, men tyede, naar de 
følte Trang dertil, blot til Ølkanden. For den arbejdende Klasse 

2* 

derimod, paa Land som i By, blev disse syv Timer for lang en 
Arbejdstid i ét Træk. Man trængte til at holde Hvil, og denne 
Hviletid kunde passende udfyldes med et Maaltid. Det var M id- 
aften eller Mellemmaden. Herved opnaaede man at faa Dagen 
delt i fire Tidsmaal, hvert paa omtrent tre Timer og afmærket 
ved et Maaltid.^ 

Hvad der straks falder i Øjnene ved disse Spisetider, er 
deres Afvigelse fra Nutidens. Og dette er ikke en tilfældig Af- 
vigelse ^ alene for Nordens Vedkommende. Som man spiste her, 
spiste man ogsaa i Europas Hovedlande og havde spist i umin- 
delige Tider.* Endnu i Begyndelsen af det 17de Aarhundrede 
hed det i Frankrig: Staa op Klokken seks! spis til Middag Klok- 
ken ti! til Aften Klokken seks! gaa i Seng Klokken ti! og din 
Alder bliver ti Gange ti. Men siden da har de enkelte Maal- 
tider bevæget sig først med en Times Fart i Aarhundredet siden 
med stadigt stigende Hastighed hen over Dagens Himmel. I det 
17de Aarhundrede spiste Bybeboerne i Danmark til Middag Klok- 
ken 11, i det 18de Klokken 12, i de første Aartier af det 19de Aar- 
hundrede alier senest Klokken 2. For Øjeblikket staar hos By- 
befolkningen i Europas Hovedlande Frokosten paa den gamle 
Middags Tid, Middagen paa Aftensmaaltidets Plads, og dette sidste 
Maaltid er stærkt paa Veje til at forsvinde. Grunden er en 
dobbelt. I det 16de, 17de og endnu i Begyndelsen af det 18de 
Aarhundrede maatte man med Føje søge at skyde det Tidspunkt 
paa Dagen ud, efter hvilket ingen Mand længere med Sikkerhed 
turde forudsættes at være ædru. Senere har de forbedrede 
Belysningsmidler baade gjort det muligt og fristet til at forandre 
Nat til Dag. Det er nu en i Byerne forlængst glemt Regel, at 
man, for at nyde fyldigst Gavn af Dagslyset, bør til enhver Tid 
paa Aaret være oppe lige længe før og efter Klokken tolv. 

Fra Katolicismen havde man arvet den Skik at regelbinde 
Ugen ved at lade «Køddage> veksle med « Fiskedage*. <Køddage> 
vare Søndag, Tirsdag og Torsdag; <Fiskedage> Mandag, Onsdag, 
Fredag og Lørdag. I det 16de Aarhundredes Begyndelse, da 
Katolicismen endnu stod ved Magt, overholdtes disse Dage med 
Strenghed. Ved Christian den Andens Hof vankede der saaledes 
paa de fire Fiskedage ikke andet end Sild, Vinsuppe eller Grød, 
Bergfisk, kogt Torsk samt Æg og Smør.* Men efter Reformatio- 
nens Indførelse blev denne Spægelse for streng; især de to sidste 
Ugedage, der begge var Fiskedage, var for haard en Prøve. 

Det blev derfor efterhaanden Skik ikke alene at nyde fede Fiske- 
retter som Laks og Aal paa disse Dage; men selv Høns, Lamme- 
steg, Oksekød, Gaasesteg indsmugledes mellem Fiskeretterne.^ 
Dog overholdtes Skikken i sin Strenghed fremdeles i enkelte 
gammeldags Huse. Om Anders Sørensen Vedel høre vi saaledes, 
at han hele Fasten igennem ganske afholdt sig fra Kødspiser. ^ 
Og med vidunderlig Sejhed har mange Spor af den katolske Ind- 
deling af Ugen holdt sig ned indtil vore Dage. Endnu i det 19d& 
Aarhundrede lader Eftervirkningerne sig paavise selv i køben- 
havnske Hjem; i Bergen spises endnu hver Onsdag og Lørdag 
alene Fiskeretter. 

En Ejendommelighed ved de to Maaltider, Middag og Aften, 
var, at de, hvad Indholdet angik, var ens. Ved begge spistes 
varm Mad, og Retternes Soliditet og Antal var i Reglen et og 
samme. Naar der f. Eks. skulde gives Regning for nydt For- 
tæring, anførtes blot saa og saa mange Maaltider, men man son- 
drede ikke mellem Middag og Aften. ^ Kun ganske svagt lader 
der sig spore modsatte Strømninger i de forskellige Folkelag. 
Medens Mellemklassen naturligt fristedes til at lægge Hovedvægten 
paa Middagen, før og efter hvilken der jo skulde arbejdes, droges 
de højere Stillede naturligt til efter udenlandsk Mønster^ at lægge 
Vægten paa Aftensmaaltidet. Studenterne, der nød offentligt Un- 
derhold ved < Kommunitetet* i København, fik saaledes en Ret 
mere til Middag end til Aften.* Omvendt anbefalede Henrik Ran- 
zau sine Sønner at lade Aftensmaden være rigeligst, da saa Dagen 
var endt og den lange Faste om Natten fulgte efter.^ Dog ved- 
blev, som sagt, Aarhundredet ud og langt ind i det næste For- 
skellen mellem de to Maaltider at være grumme ringe. 

Den Appetit, hvormed man gjorde Besked ved disse Maal- 
tider, var ganske overordentlig. 

Det var jo en gammel Skik, at der tilkom enhver et be- 
stemt Maal 01 om Dagen. For at forstaa den Beregning, der i 
saa Henseende fulgtes, maa vi erindre, at hin Tid jo ikke kendte 
Te og Kaffe og saa godt som ikke drak Vand, saa at Øllet 
traadte i Stedet for alle disse Drikke i Nutiden. Men selv dette 
forudsat, maa Datidens Beregning forekomme os meget høj. Man 
gik i Danmark ud fi'a, at ethvert voksent Menneske behøvede 
mindst seks Potter 01 om Dagen. 

Denne Beregning faar først sin fulde Belysning, naar vi se, 
hvorledes Samtiden selv betragtede den. Det er højst betegnende^ 

at medens man tidligere havde nøjedes med mindre, ansaa Da- 
tiden ikke engang dette for nok. Tidligere havde 12 til 14 Tønder 
01 om Aaret, hvilket svarer til lidt over fire Potter 01 om Da- 
gen, udgjort hvad der ansaas for tilstrækkeligt til et Menneske. 
Spor af denne gammeldags knappe Tilmaaling fandtes endnu efter 
Aarhundredets Midte ombord paa Flaaden. Her, hvor det jo var 
af afgørende Betydning, at enhver var ædru, tildeltes der Lands- 
knægtene kun fire Potter 01, og Baadsmændene, der til dagligt 
Hold havde mere Arbejde, fem Potter 01 om Dagen.^ Men ellers 
var Beregningen i de fleste andre Forhold forlængst overskreden. 
Bøsseskytter, der laa i Borgeleje, og andre Folk, hvis Kost til- 
maaltes knapt, fordi de nød tvungent Underhold, var man vel 
kun forpligtet til at give seks Potter 01 om Dagen, men Folk i 
Almindelighed trængte til mere. 

Det er i og for sig oplysende, at Bøssesk3rtterne fandt sig 
foranledigede til at klage over denne karrige Tildeling. I Aalborg 
opstillede de selv en Beregning over, hvad de fandt passende til 
Underhold, og forlangte seksten Potter 01 om Dagen. Det er 
klart, at denne Fordring var overdreven, og den blev heller ikke 
bevilget.^ Men sammenlignet med ligestillede maatte de dog siges 
at have Aarsag til Klage. Der kunde maaske anføres særlige 
Grunde, naar det f. Eks. blev befalet, at den afskedigede Abbed 
i Ebbelholt skulde hver Qortende Dag have en god Tønde 01 
ind i sit Kammer, hvilket svarer til et Forbrug af ni Potter om 
Dagen. ^ Men aldeles jævnbyrdige med Bøsseskytter maatte dog 
f. Eks. de Karle anses for at være, der ledsagede de kongelige 
Heste paa <Gæsteri» rundt om i Landet. Til disse befaledes det 
Bønderne at give hver tolv Mand en Tønde 01 om Dagen, hvilket 
udgør ti Potter daglig til hver enkelt.* 

En otte til ti Potter 01 var da vistnok omtrent, hvad man 
ansaa for svarende til en Mands daglige Fornødenhed. Det er 
kun tilsyneladende, naar Forbruget af 01 hos mere velstillede 
ikke altid stemmer hermed. I Reglen vil det nemlig vise sig, at 
Øllet her blot erstattedes med Vin. Om fem Gæster f. Eks. der 
i Begyndelsen af det følgende Aarhundrede nød Underhold paa 
Malmøhus i henved et Aar, og hvis daglige Levevis vi derfor 
kunne forfølge i det Enkelte, høre vi saaledes, at de hver især 
nøjedes med otte Potter 01 om Dagen. Forundringen herover 
taber sig imidlertid, naar man lægger Mærke til, at de desfor- 
uden hver drak fire Potter Vin daglig.^ 

Oplysende er det at se, hvorledes det gik til ved Hoffet, 
hvor naturligvis Forbruget var stærkest. Paa en enkelt Dag, den 
9de November 1590, der vel at mærke ikke var nogen Festdag, 
blev der paa Stockholm Slot drukket følgende: Hofmarsken drak 
til Frokost lidt over 4 Potter, til Middag og Aften ialt 22 Potter. 
Hr. Niels Åkesons <Bam> nød til Frokost 2V4 Pot, til Middag 
og Aften 5V2 Pot, til «Natøl> iV* Pot. Hr. Niels Gyldenstiernes 
«Bam> fik det samme, blot til Natøl 2V4 Pot. Ved < Hustru 
Gunild>s Navn staar der tilfejet: < Ammen* hvilket jo kan betyde, 
€nten at dette var to forskellige Personer eller en og samme. 
Vedkommende nød ialt 27V2 Pot. Om Jomfruerne Sigrid o« 
Helene bemærkes det forklarende, at de var syge, de drak der- 
for intet til Frokost, og til sammen kun 5Va Pot til Middag og 
Aften, samt 4 Potter til Natøl. ^ 

Den svenske Prinsesse Elisabeths Forbrug af Rinskvin i 
Aaret 1573 lader sig fra Dag til Dag kontrollere, idet Regnskabet 
meddeler, hvad der daglig er leveret ind paa hendes Kammer til 
hendes eget Brug. Den syvende Januar fik hun 2V4 Pot, den 
ottende lidt over 4 Potter, den niende 5V2 Pot, den tiende 2V4 
Pot, den ellevte lidt over 8 Potter, den tolvte 3^/a Pot, den tret- 
tende 4 Potter og den Qortende 27* Pot.* 

Da Pappegøje-Gildet i Aalborg Aar 1553 holdt Fastelavnsdrik, 
mødte der ifølge Protokollen ialt 96 Brødre, som hver gav 1 Tønde 
Tyskøl til Lavet, <hvilket 01 altsammen blev i samme Lavdrik 
opdrukket*. Regne vi, at alle Brødrene har benyttet deres Ret 
til at fortsætte Drikken Ugen igennem, saa har dog enhver, før- 
end han fik Bugt med sin Tønde, maattet drikke i Gennemsnit 
20 Potter 01 hver Aften.* 



Det store 01- og Vin-Forbrug bliver mere forstaaeligt, naar 
man ser den Mængde af Mad, der skulde bringes til at glide. 

Vi kunne allerede danne os et Begreb herom, ved at lægge 
Mærke til det Antal af Retter, som ved hvert af de to Maallider 
under ganske daglige Forhold blev sat frem. Antallet vekslede 
naturligvis efter vedkommendes Stilling i Samftmdet og Formues- 
Vilkaar, men oversteg sjældent tolv og gik endnu sjældnere under 
tre eller fire. Om den lille Christian den Fjerde hører vi saa- 
ledes, at, da han var seks Aar gammel, fik han otte Retter Mad 

ved hvert Maaltid, men da han i sit ottende Aar kom til Sorø 
tilligemed sin mindre Broder Ulrik, forfremmedes de begge til ti 
Retter Mad, hvoraf de halve skulde være særligt vel tillavede for 
Prinserne ålene, Resten til ligelig Nydelse for dem og deres smaa, 
adelige Skolekammerater.^ Da Erik den Fjortende var styrtet og 
holdtes fangen paa Stockholm Slot, fik han tolv Retter til Middag 
og tolv til Aften.* Hofsinder og Jomfruer ved Christiem den 
Andens Hof nøjedes med seks.^ 

Medens Formues-Vilkaarene ikke lagde nogen Hindring i 
Vejen for, at disse Krese levede, som de gjorde, er det en fuld- 
stændig Gaade, hvorledes mindre vel stillede kunde følge med. 
Og dog fandt dette virkeligt Sted. Ser vi f. Eks. til Skolebørns 
Levemaade, saa var det ikke blot i den finere Skole i Sorø, at 
Børnene skulde have fire Retter Mad til Middag og fire til Aften 
baade paa Køddage og Fiskedage; men saa vel paa Herlufsholm 
som i Odense og andet Steds var Forholdene næsten de samme.^ 
De hundrede Studenter, der skulde underholdes ved Kommunitetet 
i København, og om hvilke det udtrykkeligt hed i Bestemmelserne, 
at de skulde have «en taalelig Forspisning>, fik fire Retter Mad 
til Middag og tre til Aften.^ Om hine Staldknægte, der sendtes 
ud med de kongelige Heste til Gæsteri hos Bønderne, hedder det 
i det kongelige Brev, at de til deres ti Potter 01 om Dagen 
skulde have til hvert Maaltid et Fad Saltmad, tre ferske Retter 
og et Fad Steg.* Om det saa var Fattiglemmer, saa var de 
med. Peder Oxe stiftede saaledes et Legat til Bespisning af 
otte Lemmer i Helligaands Hospital, det nuværende Vaftou i Kø- 
benhavn. De skulde daglig have to Maaltider og til hvert tre 
Retter Mad.^ 

Det kunde ligge nær at slutte, at Ordet <Ret> maa have 
betegnet noget andet i Datidens Sprog end i vort, f. Eks. et be- 
stemt Maal Mad eller lignende. Dette forholder sig dog ikke 
saa. Overalt, hvor vi kunne undersøge Sagen nejere, viser det 
sig, at Benævnelsen cRet> den Gang som nu angav Spisens Art, 
men aldrig en større eller mindre Portion. Hyppigt navngives 
Retterne i det Enkelte. De seks Retter f. Eks., som Hofeindeme 
og Jomfruerne ved Christiem den Andens Hof fik paa Køddagene, 
var følgende: Kaal og Flæsk, Oksesteg, saltet Oksekød med Sen- 
nep, Lammesteg, kogte Høns og saltet Vildbrad.^ Meget ofte til- 
føjes ogsaa, til hvor mange Personer hver enkelt Ret skulde 

kunne forslaa, f. Eks. Steg til tolv Personer, Saltmadsfad til 
otte o. s. V. 

Tidens Lyst til mange Retter lader sig da ikke bortforklare. 
Og vi faar et yderligere Begreb om den tilgrundliggende Appetit, 
naar vi se, hvad der virkelig blev fortæret ved disse Maal- 
tider. Vi skulle anføre et Par Eksempler. 

Ved Aarhundredets Midte var Herluf Trolle og tre andre 
Adelsmænd paa Universitetets Vegne oppe i Nordsjælland til en 
Synsforretning. Turen blev besørget paa én Dag, saa at det 
højeste, som de kan have nydt, har været to Maaltider. Tretten 
<01dinge» var tilsagte til Synsforretningen. Paa dette Møde blev 
der ialt fortæret for fem Mark Oksesteg, fire Fade Saltmad, fire 
Lam, fire Gæs og seks Høns. For at vide^ hvad der skal for- 
staas ved «for fem Mark Oksesteg», maa vi imidlertid erindre, 
at de fire levende Lam havde tilsammen kun kostet tre Mark. 
Og man faar et andet Syn paa de fire Fade Saltmad, naar man 
husker, at i hvert enkelt af dem var der anbragt en Tredjedel 
Flæskeside, en Sekstendedel Okse, et kvart Lam, en halv Gaas, 
en Oksetunge og en Rødpølse. Selv om de fire Adelsmænd har 
faaet trolig Hjælp af de tretten <01dinge», maa det dog tilstaas 
at være vel besørget at fortære dette i to Maaltider. Af Drikke- 
varer nødes hertil femten Potter Vin af de fire Adelsmænd, to 
Tønder dansk 01 af de tretten < Oldinge* og to Tønder Rostocker 
01 vel af alle i Forening. Da ved en senere Lejlighed, i Faste- 
tiden, Mødet maatte gentages, var der tilfældigvis en Adelsmand 
mere, og der blev derfor drukket fem Potter Vin mere end første 
Gang, ialt tyve Potter. Fire Tønder 01 slog derimod ogsaa 
denne Gang til.^ 

De fem ovennævnte Gæster paa Malmøhus nød hvei: Kød- 
dag et «Saltmadsfad>, en Oksesteg paa otte Pund, et halvt L^m, 
iVa Pund Kallun, en Gaas, fire Høns og en Gris, samt l^/» Ot- 
tingkar Ærter og for 3^/« Mark Fisk. Ganske vist fik deres fire 
Tjenere Lov til at fortære Levningerne, men der bemærkes ud- 
trykkeligt, at stundom forslog det ikke, saa at der maatte laves 
to til tre «Biretter>. Naar de fem Gæster, hvad hyppigt gik paa, 
selv havde Gæster, løb Retternes Antal op fra de daglige otte til 
tolv eller flere.* 

Ved et «Kalentgilde> Aar 1598 i Everdrup paa Sjælland for 
Egnens Præster fortæredes der foruden en Masse Hvedebrød af 
alle Arter, Peberkager, Klejner o. s. v., otte Saltmads-Fade, en 

Okse, seks Lam, tyve Høns, tolv Snese Æg, en Otting og to Bøtter 
Smør, tolv Potter Faaremælk og to Spande Komælk. Hertil blev 
der drukket fem Tønder 01 og tre Potter Brændevin.^ 

Under saadanne Omstændigheder maatte der gaa en utrolig 
Masse med til <Udspisning» i Aarets Løb paa de kongelige Slotte. 
Værst var det naturligvis, hvor Kongen selv opholdt sig. Vi 
kunne danne os et svagt Begreb herom, naar vi høre, at der 
ved det svenske Hof paa Johan den Tredjes Tid regnedes at 
medgaa maanedligt — ikke til hele Hoffet, men blot til Kongens 
eget Bord — ialt: 63 Okser og 28 Kalve, 298 Faar og Lam, 26 
Harer, 63 GaBS, 980 Høns og Kyllinger, 950 Stykker Fuglevildt, 
7 Tønder «syltede Fugle*, 858 Laks og Gedder, 6 Tønder saltet 
Fisk og desforuden en Mængde Oksetunger, Skinker, Svinerygge 
o. s. v.^ Men ogsaa paa andre Slotte, hvor Kongen ikke satte 
sin Fod, og altsaa kun en lille, begrænset Kres skulde bespises, 
var det overordentligt, hvad der blev forbrugt. Saaledes blev 
der paa Malmøhus i Aaret 1572, der var et ganske almindeligt 
Aar, af Slottets daglige Befolkning fortæret 1179 Sider Flæsk, 91 
Okser, 930 Faar og 690 Gæs samt desforuden Masser af tørret 
Fisk.* Og højst betegnende er det, at hvad der omkring Aar 
1600 kan paavises virkelig at være blevet i Gennemsnit aarlig 
fortæret af hver enkelt Mand paa de kongelige Len, meget hyp- 
pigt var næsten det dobbelte af, hvad der et halvt Aarhundrede 
efter regnedes til et Menneskes Aarskost. Omkring Aar 1600 
medgik der saaledes paa de kongelige Gaarde i Skaane aarlig 
omtrent 11 Sider Flæsk til hver Mand; ifølge det senere Regle- 
ment tilkom der hver enkelt kun 6V2 Side.* 

Gik det til daglig saaledes til, vil det forstaas, at de Masser 
af Fødevarer, der udkrævedes til festlige Lejligheder, vare aldeles 
overvældende. Til Brug ved Christian den Fjerdes Kroning for- 
skreves der saaledes 1040 Okser og 150 Kalve, 3550 Lam og saa 
mange Beder, som kunde opdrives paa Sjælland, 100 Svin, 400 
Grise, og 60 Skp^ Flæsk, 3100 Gæs, 24,000 tørrede Hvillinger, 30,000 
tørrede Flynder, 30 Tønder Laks, 12 Tønder Makrel, 48 Tønder 
Eddike o. s. v., o. s. v. Af Brød bagtes der 45,000; og foruden 
en utrolig Mængde 01, der holdtes i Beredskab, blev Vinkælderens 
rige Forsyning forøget med en Reserve paa 112,000 Potter Vin.* 

De Eksempler, som vi hidtil har fremdraget, lide mere 
eller mindre af den Mangel, som hæfter ved alle Eksempler. 
Hvert enkelt af dem kunde tænkes bortforklaret ved tilfældige 

Biomstændigheder, som vi nu ikke kender. Og selv om de virke 
ved deres Mængde, naa de dog aldrig til at dække Livets rige 
Mangfoldighed. Afgørende vilde det først være, hvis vi var i 
Stand til virkelig at sammenstille, hvad hvert enkelt Menneske 
dengang fortærede et Aar igennem, med hvad nu til Dags gen- 
nemsnitligt fortæres aarligt af enhver. 

Dette lader sig til Dels gøre. Vi besidder nemlig en paa- 
lidelig Angivelse af, hvad der omkring Aar 1600 paa de kongelige 
Gaarde i Skaane gennemsnitligt blev fortæret af hvert Individ.^ 
Og vi er ligeledes i Stand til med temmelig stor Nøjagtighed at 
bestemme, hvad der nu til Dags aarligt medgaar til den køben- 
havnske Befolknings Underhold.^ Ganske vist svarer disse For- 
hold ikke helt til hinanden, idet vi paa den ene Side har en 
Landbefolkning fortrinsvis i den Alder, der kunde yde Arbejde, 
paa den anden Side en Bybefolkning i alle Aldersldasser. Men 
i Mangel af bedre Grundlag for Sammenligningen, yder dette dog 
en nogenlunde paalidelig Maalestok for Forskellen mellem de to 
Tidsaldre. 

Forholdet stiller sig da ifølge disse Opgivelser saaledes : Det 
aarlige Forbrug af Smør er saa temmeligt uforandret, idet der 
Aar 1600 medgik lidt over 39 ® pr. Mand, i Tidsrummet 1838-49 
lidt over 40 ^ og i de senere Aaringer, da Smørpriseme er stegne, 
kun 36—37 ® til hver Mand. Nutiden fremviser et Forbrug af 
25 « Sukker, 67« ® KaflFe og Te og ikke mindre end 125 Tønder 
Vand aarlig for hver enkelt, det sidste naturligvis anvendt baade 
til Drikkevand, Madlavning og anden Husholdningsbrug. Hertil 
har hin Tid selvfølgelig ingen tilsvarende Opgivelse. Men iøvrigt 
overstiger det 16de Aarhundredes Forbrug vor Tids paa alle 
Punkter. Af Kød og Flæsk medgik der Aar 1600 274 ® til hver, 
i vor Tid kun 137 ®. Af Fisk fortæredes der Aar 1600 paa Ugens 
fire Fiskedage ialt 336 », i vor Tid kun — 26 «• Af Rug, Byg, 
Ærter og Gryn medgik der Aar 1600 1072 ®» i vore Dage ikke 
mere end 365 ^- Endelig var Forbruget af 01 den Gang 1680 
Potter for hver om Aaret, nu til Dags kun 220 Potter. 

Saadanne Tal viser tydeligere end alt andet Afstanden mellem 
den Gang og nu. 

Det er klart, at en saadan Appetit maatte indgyde Fremmede 
Forbavselse. Skønt disse i Reglen dvæle ved, hvad Nordboerne 
formaaede at drikke, fordi dette, baade hvad Maal og Virkning 
angik, langt overskred, hvad man andetsteds var vant til, omtale 

de dog ogsaa stundom d^n nordiske Appetit. Saaledes fortæller 
en østrigsk Adelsmand, der under den nordiske Syvaarskrig 
gæstede Danmark, at han sjældent havde set saa megen Mad 
samlet paa ét Sted som her, trods Krigens Tryk, ved et Bonde- 
bryllup. Bordene bugnede formeligt derunder, og kun med Møje 
formaaede Skafiferen at bære det vældige Saltmads Fad, hvis 
blandede Indhold gjorde saa stærkt Indtryk paa den Fremmede, 
at han endnu en Snes Aar efter vidste at gøre Rede derfor. Sin 
Dom over Danmark indbefattede han i de Ord, at det var et 
Slaraffenland, hvor alle, og ikke mindst Bønderne, spiste meget 
og drak dygtigt.^ En Udlænding, der Aar 1562 overværede en 
gejstlig Sammenkomst paa Sjælland i Anledning af en Lektors 
Indsættelse i Sorø, udtaler sit Hovedindtryk i følgende Ord: 
< Sjællænderne aad og drak hele Dagen værre end Svin«.^ Mere 
Høflighed i Formen men samme Blik for det Væsentlige gør sig 
gældende i Beskrivelsen af Jyderne i Mercators Atlas, Udgaven 
af 1608: <De spise og drikke grumme meget og have en over- 
maade god Fordøjelse*. • 



Maaden at forsyne sig med det Fornødne til Huset 
var i det 16de Aarhundrede noget afvigende fra Nutidens. Den 
Forskel mellem By og Land, som en senere Tid har set udvikle 
sig, var endnu ikke ret tilstede. Selv i Byerne forsynede man 
sig for lange Tider ad Gangen, og enhver større Husholdning 
besørgede selv sin Bagning, Brygning, Slagtning og ofte Smør- 
kærning tillige. Forsyningens og Tillavningens Arbejde var endnu 
ikke udskiftet og fordelt paa de mange Hænder. En flink Hus- 
moder skulde selv kunne forestaa den Række af Omdannelser, 
der hørte til, førend Komet paa Marken, Oksen i Stalden, Hon- 
ningen i Bistadet stod som et velsmagende Maaltid paa Bordet. 

Det var altsaa store Fordringer, der i det 16de Aarhundrede 
stilledes til en Husmoder. Hendes Hverv var ofte vanskeligere 
end Mandens. Med et Fremsyn, der strakte sig Aaret rundt, 
skulde hun være forberedt paa alle Muligheder. Forstaaende sig' 
paa alt, maatte hun selv være den ledende allevegne, fra det 
Øjeblik Hjemmets Skude udrustet til Aarstogt lagde ud. Voksne, 

flinke Døtre var ander saadanne Forhold en fortrinlig Støtte. 
Men selv de kunde forøge Vanskelighederne, naar de i Aarets 
Løb krævede deres Part af Forsyningen til et nystiftet Hjem. 

Brød nødes ligesaa almindeligt i det 16de Aarhundrede som 
nu, og var en af de Livsfornødenheder, hvormed Huset hyppigst 
maatte forsynes. At bage hver Dag var dog noget, hvorpaa kun 
de aller færreste Hjem indlod sig. En Gang hver Uge eller hver 
IQortende Dag synes at have været det almindelige. Man faar et 
Indtryk af, hvor lidet Datiden var forvænt med friskbagt Brød, 
naar man ser, hvorledes det i saa Henseende gik til ved festlige 
Lejligheder. Selv ved kongelige Fester blev Brødet bagt længe i 
Forvejen og ofte først forsendt fra en Landsdel til en anden. 
Hvedebrød, bagt ugevis forud i Odense eller Kalundborg, var 
ikke meget friskt, naar det endelig naaede til Roldinghus eller 
Kronborg.^ Men langt at foretrække var det dbg uden Tvivl for, 
hvad der vankede til daglig for dem, der nød kongeligt Under- 
hold. Rugbrødet bagtes hyppigt omkring paa Lenene i Efter- , 
aaret, for først ved Foraarstide at uddeles paa Københavns 
Slot* 

Under saadanne Omstændigheder maatte det synes i høj 
Grad fristende at ty til Bagerne. De havde den store Fordel 
dagligt at levere friskbagt Brød. Intet Under derfor, om mangen 
velstaaende Husmoder i en snæver Vending futøe Fattigfolks 
Eksempel, ja, at selv Kongen i det mindste paa Rejser stundom 
ligeledes lod hente hos Bageren. Om Christian den Tredje f. Eks. 
vide vi tilfældigt, at da han Aar 1541 var paa Malmøhus, lod 
han baade Morgen og Aften købe Brød hos en af Byens Bagere.^ 

Men Ulykken var, at Bagernes Brød hyppigt var meget slet 
tillavet. Det var jo beregnet paa Smaafoik, der ikke kunde bage 
selv og altsaa ikke havde Raad til at stille store Fordringer. 
Forlangte man finere Brød, Peberkager og sligt, kunde man let 
faa noget, der havde ligget gentagne Gange tilfals paa Landets 
Markeder. Og holdt man sig til de almindelige Slags, var selv 
dette i Reglen daarligt bagt. Betegnende for Forholdene er Til- 
standen i Helsingør under Kronborgs Opførelse. Kongen kom i 
denne Tid hyppigt til Byen, og da der ingen Husholdning kunde 
føres paa Slottet, var han med sit Følge henvist til, hvad der 
kunde faas fra Staden. Men selv under disse Forhold var det 
ikke muligt at faa Bagerne til at oppe sig. Bestandigt klages 
der over deres daarlige Brød, der var halv raat og slet bagt, 

og Borgemestre og Raad maatte den ene Gang efter den anden 
kalde dem op paa Raadhuset, for at udskælde dem eller idømme 
dem Bøder. Tilsidst greb man til det yderlige Middel at ophæve 
hele Helsingørs Bagerlav, saa at det nu stod enhver frit for at 
bage og falbyde Brød.^ De Fribagere, som herved opstod, viste 
sig imidlertid snart at være en meget uregerlig Race. Bager- 
drengene bandede og sloges paa Torvet, saa at man maatte for- 
byde dem at have Stade dér og henvise alt Salg udelukkende 
til Bagernes Vinduer.^ Snart saa man sig ogsaa nødt til at op- 
rette Lavet paany, og nogle faa Aar efter var Brødet ligesaa slet 
som forhen.' 

En Klage, saa gammel som Bagerlavet selv, er den over 
undervægtigt Brød. I det 16de Aarhundrede gentoges den hyp- 
pigt. Den besvaredes imidlertid stadigt fra Bagernes Side med 
Paastand om, at det var umuligt længere at levere Brødet til de 
gamle Priser. Uafbrudt maatte derfor Taksterne forandres, eller 
som Datiden kaldte det, en ny Skik gives. Et Sigtebrød til en 
Hvid, omtrent fire Øre i Nutids Penge, skulde saaledes endnu i 
Aaret 1579 i Helsingør veje 15 Lod, kort- efter sank det til 1^ 
og i København Aar 1590 skulde det kun veje 10 Lod. Et Hvede- 
brød til samme Pris skulde i det førstnævnte Aar veje 8 Lod, i 
det sidste kun 5.* En af Grundene hertil laa naturligvis i de 
stigende Kornpriser. En Tønde Rug f. Eks., der ved Aarhun- 
dredets Midte kostede lidt over 3 Kroner i Nutids Penge, betaltes 
Aar 1590 med henved fem Kroner.^ Men lige saa sikkert synes 
det at være, at Bagerne stærkt benyttede sig af den derved op- 
staaede Forvirring. En ejendommelig Maade at hindre sligt paa, 
anvendtes i København i Begyndelsen af det følgende Aarhundrede. 
Det befaledes nemlig alle Bagerne i Byen hver Onsdag og Lør- 
dag fra Klokken 7 til 10 at holde Udsalg paa Nytorv. . Saaledes 
kunde Kunderne med Lethed sammenligne deres Varer, og hvis 
man havde et Brød mistænkt for at være undervægtigt saa hang 
der en Vægtskaal til Afbenyttelse paa Raadhuset lige over for.* 

De Brødsorter, der var de almindelige i Danmark, i det 
mindste i Byerne, var ligesom nu til Dags de tre : Rugbrød, Sigte- 
brød og Hvedebrød. Rugbrød bagtes af Rug og iblandet Klid. Det 
kaldtes gerne for <Grovt Brød». Formen var endnu enten den 
gammeldags, runde, eller den moderne, aflange. De runde Rugbrød 
kaldtes for «Leve», de aflange for «Grovkrop». Den Skik, at bage 
runde Rugbrød, synes dog at have været stærkt i Aftagende. I Hel- 

singør bleve Bagerne Aar 1579 enige om helt at ophøre med 
denne Form.^ 

Sigtebrød gik under det fælles Navn: < Skonrog*, vistnok af 
det tyske: Schønroggen, fin Rug. Af Rug bagtes fremdeles Tve- 
bakker, der synes især at være anvendte til Skibsbrug. Til den 
Flaade, der skulde føre den danske Prinsesse Anna til Skotland, 
bagtes der saaledes 144 Tønder Rugtvebakker i København; da 
Togtet skulde gaa til fremmed Land, hed det udtrykkeligt i Be- 
falingen, at disse Rugtvebakker skulde være <vel flyede, saa at 
de kunde være ustraffede hos fremmede Folk.** 

De hyppigst forekommende Arter af Hvedebrød vare Kringler^ 
Vegger og Simler, under hvilke Benævnelser de ligeledes gik i 
Tyskland,* hvorfra de vel ogsaa var indførte i Norden. Der- 
imod vilde man i hin Tid forgæves have henvendt sig i et Ba- 
gervindu om «Franskbrød» eller « Wienerbrød*, disse Navne kendtes 
ikke. Af alle Slags Hvedebrød synes Simler at have været mest 
yndede, de omtales meget hyppigt. Under det ovenomtalte Op- 
hold paa Malmøhus lod Christian den Tredje hente Simler baade 
til Morgen og Aften. Aar 1577 gav Frederik den Anden Daniel 
Simlebager Lov til at bosætte sig i København og dyrke sin 
Specialitet uhindret af alle Bagerlavets Anløb.^ 

Medens man i Byerne i Danmark kun lavede Brød af Rug 
og Hvede, var dette langt fra Tilfældet paa Landet. I enkelte 
Egne synes man at have bagt Brød af Byg alene, og meget hyp- 
pigt blandede man Byg i Rugen. Paa Falster gav Bønderne saa- 
ledes Præsten Bygbrød i Offer,^ og selv paa Malmøhus blandedes 
der ved Tillavningen af det tarveligere Brød en Skæppe Bygmel 
i hver tre Skæpper Rugmel.^ 

Saa det saaledes ud i det komrige Danmark, var det en 
Selvfølge, at Forholdene højere mod Nord var langt fattigere. 
I Sverige som i Norge anvendtes i Reglen Byg og Havre til 
Brød.'' Endnu i en meget senere Tid var Rugbrød en saadan 
Lækkerbidsken i Dalarne, at enhver der ved et Besøg hos Prov-^ 
sten fik sig et Stykke, troligt gemte det, og ved Ankomsten til 
Hjemmet uddelte sin Knåckekaka i smaa Bidder. Det almindelige 
Brød i Dalarne var lavet af Ærtemel og det Mel, der faas, naar 
Byg eller oftest Havre males sammen med sine Avner stundom 
med hele Akset.® I enkelte Bygder i det nordlige Norge, hvor 
Komet hyppigt fryser bort før Høsten, var Barkbrød den bedste 
Føde. Hertil benyttedes den indre Bark af Fyrre- og Elmetræ,^ 

der afreves otn Sommeren inden August Maaned; efter denne 
Aarstid led Træerne nemlig for meget ved saadan Behandling. 
Barken tørredes i Ovnen, skares i Stykker, stødtes smaat og 
maledes derpaa til Mel.^ Det var en Selvfølge, at i vanskelige 
Aaringer, under Hungersnød og Dyrtid, trængte den Skik at spise 
Barkbrød ogsaa ned til de sydlige Egne af Lafidet. I Aarene 
1596—98 maatte saaledes selv i det sydlige Norge hver Mand, 
baade fattig og rig, nære sig hermed, da Korn ikke var til at 
opdrive. Tilflelds brugte man da Fyrrebark, langs Søkanten El- 
mebark, hvilket ansaas for mere nærende og bedre lod sig bage 
til Brød. En Samtidig beskriver Tilstanden saaledes: «Hvo, som 
vilde give et fattigt Menneske et Elmetræ i sin Skov, gjorde da 
en stor Velgerning; men paa det sidste tog hver sig selv Lov at 
flaa Elm, hvor de den kunde finde, for blot at bjerge Livet 
dermed.* 

Fælles for Sverige og Norge var den Skik at bage Brødet 
meget haardt til Knækbrød. I Danmark synes haardtbagt Brød 
kun at være brugt til Flaaden.^ En egen Art haardt Brød var 
det norske «Fladbrød>. Det bagtes, som ovenfor meldt, af Byg- 
og Havremel blandet sammen. Ved Tillavningen brugtes runde 
Rværnstene, af Størrelse som Bunden i en Tønde, de huggedes 
i Hardanger og forsendtes over hele Norge. Naar Bagningen 
skulde foregaa, anbragtes den runde Kværnsten ovenpaa en tre- 
fire opstillede Stene som Stivere, og Ild antændtes derunder. 
Naar saa Kværnstenen, der kun var en Finger tyk, var ret op- 
hedet, lagde man forsigtigt ved Hjælp af et eget Slags Træsværd 
den papirstynde seje Dej derpaa. Der hørte Behændighed og 
Paapassenhed til for i rette Øjeblik, før Pandekagen svedes, at stikke 
Træsværdet ind der under og smække den om og samtidigt 
stænke den glohede Kværnsten med Vand for at svale den. Hvert 
enkelt Fladbrød bagtes kun kort, og snart kunde der staa en 
hel Stabel. De opbevaredes derpaa i et lille, særskilt Hus, det 
tidligere omtalte Stabur, der hvilede paa Stolper, ofte kuglefor- 
migt udbuede opefter, for at ikke Rotter og Mus skulde kunne 
kravle op og gøre Indbrud. 

Dette Fladbrød nød den Gang som nu særlig Anseelse i 
Norge. Det paastodes at være drøjere og at mætte bedre end 
samme Slags Mel tillavet paa hvilkensomhelst anden Maade. Paa 
Grund af Brødets Tyndhed mærkede man ikke saa meget til, at 
Dejen egentlig var baade tør og klæg, tværtimod det var ret 

velsmagende. Og fremfor alt, dette Brød kunde gemmes i lange 
Tider uden hverken at skimle eller mulne, ja man paastod endog, 
at det vandt i Smag ved at gemmes aarevis. Dette var en 
ubetalelig Fordel. I gode Aaringer kunde man forsyne sig til 
de slette, og enhver sørgede for at være mindst et Aar forud 
med sin Bagning. Paa velforsynede Gaarde kunde man endog 
ved at kigge ind ad Stabudøren til de ventende Stabler se tyve 
Aar og stundom mere frem i Tiden. ^ I saa Henseende gav iøv- 
rigt det svenske Brød ikke Nordmændenes noget efter. Ifølge 
gammel Skik bagte man her Knækbrødet saa stenfast, at <hvad der 
var bagt til en Daab, vel kunde holde sig indtil Barnet fik Bryllup*.^ 



Bybefolkningens Forsyning med Kød, foregik paa forskellig 
Vis i de forskellige Aarstider. I Slagtetiden, Oktober og November 
Maaned, sørgede enhver saa vidt muligt for sig selv. Mangen 
Borger drev jo dengang Avling og holdt altsaa selv Kvæg. Hvo 
der ikke havde Jord, holdt dog i det mindste en Gris eller to 
og traf henad Efteraaret Aftale med Bekendte om Indkøb af et 
Par fede Lam eller en Okse til Deling. Helt ned i Befolkningen 
satte Slagtetiden alle i Røre, thi Lønnen betaltes dengang ofte i 
levende Varer. Der slagtedes derfor hos Familier, som aldrig 
kunde tænke paa f. Eks. selv at bage. 

Slagtetiden var med Rette en yndet Tid. Saalænge den stod 
paa, levedes der bedre end ellers, og ofte kunde det falde van- 
skeligt nok at faa Plads til en Fiskedag for lutter Kødspiser. 
Slagtetidens Varighed var naturligvis forskellig, men selv i smaa 
Huse kunde der gaa længere Tid hen, inden alle Pølser var stop- 
pede. Saltetønden fyldt. Kødet hængt i Røg og det behørige Antal 
Talglys støbt. 

Helt anderledes tog det øvrige Aar sig ud, hvad Forsyningen 
angik. Saa tyede ikke blot Fattigfolk, men de Rige med til 
Slagterne; thi det var kun de alier færreste, der Aaret rundt 
kunde holde sig selv med ferskt Rød. 

Slagternes første Pligt var paa enhver Køddag, altsaa Søn- 
dag, Tirsdag og Torsdag at have tilstrækkeligt, fersk Kød tilfals.* 
For at kunne tilfredsstille denne Fordring maatte de stadigt holde 
Slagtningen i Gang. I de mindre Byer kunde dette nogenlunde 
let lade sig gøre, men i de større medførte det betydelige Ulem- 

per. I København klagedes der saaledes over, at Slagterbodeme 
paa Hjørnet af Skindergade og Klosterstræde^ i den varme Aars- 
tid udbredte en ulidelig Stank, og Rendestenene i Omegnen var 
fyldte med Blod og anden Urenhed. Med Rette eller Urette hid- 
ledte man herfra den Pest, der i Aaret 1577 hjemsøgte Byen.^ 
Paa Christoffer Valkendorfs Foranstaltning opførtes da udenfor 
Byen, lidt syd for Kongevejen, omtrent hvor Frihedsstøtten nu 
staar, et fælles Slagtehus, bestaaende af Qorten Boder, hvor 
fremtidigt Slagtningen skulde foregaa.' Fra den Tid blev Vester- 
bro fortrinsvis Slagternes Tilholdssted. 

Slagterne var imidlertid ikke de eneste, der forsynede Byerne 
med Kød. De havde meget farlige Medbejlere i Bønderne, hvem 
det var tilladt paa Torvedagene at bringe frisk Kød til Bys. Den 
eneste Forskel var, at Slagterne skulde sælge deres Varer punde- 
vis, medens Bønderne maatte sælge stykkevis. Denne sidste Be- 
stemmelse synes særlig at have ærgret Slagterne. Gentagne Gange 
gjorde de saaledes i Helsingør Opstand og nægtede at sælge 
Lammekød anderledes end i hele Fjerdinger. Øvrigheden tog 
imidlertid stadig Borgernes Parti og gik endog saa vidt, at den 
for en Tid fratog Slagterne deres Rettigheder og gjorde Retten 
til at slagte og udsælge Kød til en fri Næring.^ 

Medens Slagterne her trak det korteste Straa og maatte 
finde sig i, at Folk paa Torvedagene gjorde alle deres Indkøb 
ved Vognene paa Torvet, fik de derimod kraftig Bistand fra oven 
paa et andet Omraade. Man sættes levende ind i hin Tids For- 
hold ved at se den Iver, hvormed Borgmestre og Raad værgede 
sig og sine mod en Fjende, der truede alle. Slagterne saavelsom 
Kunderne, nemlig: Smaahandlerne, Høkerne. Vor Tid, der for 
Størstedelen er afvant med at handle paa Torvet og fortrinsvis 
benytter Mellemhandlere, forstaar knap den Bitterhed, der ud- 
foldedes i Kampen mod disse. 

Og dog var det nødvendigt at værge Torvets Fred og den 
frie Handel imod dem. Thi naar hæderlige Borgerkoner mødte 
paa Torvet eller raabte Bondevognen an, idet den kørte forbi 
deres Dør, var det ingen let Sag at komme til at faa sig en 
Gaas eller en LammeQerding. Ud fra Byen stimlede der nemlig 
i den tidlige Morgenstund en hel Sværm, der langt ude paa 
Vejen antastede Vognene og enten afkøbte dem Varerne eller 
sluttede Kres om dem, og hver med Haanden paa sin Bøtte 
Smør eller Lammeside, i sluttet Trop fulgte med ind til Torvet. 

Gennem denne Ring var det næsten umuligt at trænge, de hujede 
og skreg, stødte Kunderne til Side og bandte paa, at Varerne var 
solgte. Det var især Kvinder, der udmærkede sig i dette Haand- 
gemæng, og Bytjeneme havde deres Nød med at splitte dem ad 
og bane Husmødrene Vej. 

Forbud paa Forbud udstedtes mod disse Høkere og Høker- 
sker, der opkøbte Varerne for at udsælge dem i Smaapartier. 
Baade som Familiefædre og Øvrighedspersoner var Borgemestre 
og Raad lige nidkære mod Uvæsenet. Deres Hustruer og Døtre 
blev jo ilde medhandlede, og paa Byens Vegne forargedes de 
over disse Opkøbere, der drev ulovlig Handel uden at have løst 
Borgerskab og uden at svare en Skilling i Skat. Man kan 
læse Forbitrelsen i de stærke Udtryk om <Vinkelkøb>, <udsulte 
Byen* o. s. v. 

Forgæves var imidlertid alle Skældsord. End ikke den Befa- 
ling hjalp, der udstedtes i Helsingør Aar 1576/ hvorefter det til- 
lodes Bytjeneme selv at beholde Halvdelen af alle de ulovligt 
indkøbte Varer, som de kunde overkomme. Saa skred man da 
til et yderste Middel. Helsingør synes i denne Henseende at 
være gaaet videst. Medens København nøjedes med tre Hals- 
jæm, et paa Hjørnet af Nørregade, et paa Hjørnet af Vestergade 
og et tredie paa Amagertorv,^ anbragtes der i Helsingør ikke 
mindre end fire nye Halsjærn. Heri skulde alle de sluttes, der 
blev grebne i at købe af Vognene udenfor Byen, følge med dem 
ind med Haanden paa Varerne eller paa Torvet købe mere end 
til eget Behov. Ja, selv om en Kvinde saa blot listede af med 
et Stykke Lammekød under Kaaben, skulde hun miste det og 
uden Naade i Halsjærnet. I denne ubekvemme Stilling maatte 
saa de paagældende forblive, saa længe Torvet varede. Der er 
ingen Tvivl om, at disse fire Halsjærn, hver med sin Synder i 
Klemme omgiven af Byens glade Ungdom, har bidraget væsent- 
ligt til at forhøje Torvets ejendommelige Liv.* 

Aarhundredet ud varede Høkernes Trængsler. Saa begyndte 
man lidt efter lidt at give efter. Medens det endnu i Aaret 1590 
var blevet aldeles forbudt i København at købe Fødevarer paa 
Torvet i større Maal end til eget Forbrug,' blev det Aar 1609 og 
atter 1613 tilladt Høkerne efter Klokken ti at opkøbe paa Torvet 
saa meget, de vilde.* Under vekslende Forhold har de siden da 
vidst at hævde deres Stilling. 

I en anden Henseende var alle Husmødre, der handlede 

paa Torvet eller hos Slagterne, yderst gunstigt stillede, de behø- 
vede ikke at tinge om Prisen. Denne dannede sig nemlig ikke 
som i Nutiden af sig selv, som en Følge af Tilbud og Efter- 
spørgsel; Borgemestre og Raad fastsatte den. Der kan ikke være 
nogen Tvivl om, at Byernes Øvrigheder paa dette Punkt var 
nøjeregnende, og ofte gik Slagterne og især Bønderne saa nær, 
som det var muligt. Disse var jo helt i deres Vold, forsaavidt 
de var pligtige til kun at føre deres Varer til nærmeste Købstad. 
Her laa det egentlige Stridspunkt mellem Magistrat og Høkere. 
Øvrigheden hævdede sin gamle Ret til selv at bestemme Prisen. 
Høkerne kæmpede, uden at være sig det klart bevidst, for den 
Me Handel. 

Betragter man hin Tids Kødpriser, faar man et bestemt 
Indtryk af, at Danmark dengang særlig lagde sig efter Kvsegavl. 
Kød og Fedevarer var forholdsvis billigere end Brød. I Hel- 
singør, hvor man kan forfølge Kødpriseme med stor Nøjagtig- 
hed, solgtes i Tidsrummet 1576—86 et Pund Oksekød, eller som 
hin Tid kaldte det: cGropenbrad», i Reglen til en Pris af 6 Øre i 
Nutidspenge. En LammeQerding kostede omtrent 36 Øre. Ved 
Midsommertide 1582 gjaldt et Par fede Høns sammesteds 50 Øre, 
en Snes Æg 25 Øre.^ 

Det laa i Sagens Natur, at Priserne maatte veksle noget 
efter Aarstideme. I Aalborg vedtoges det saaledes, at fersk 
Lammekød slet ikke maatte sælges førend otte Dage før Pinse. ^ 
Oksekød som Lammekød havde Sommerpriser og Vinterpriser. 
Men foruden disse regelmæssige, svage Svingninger indtraadte der 
stundom en stærkere Stigning, fremkaldt ved Misvækst og lig- 
nende. Øvrigheden stemmede imod, saalænge den formaaede, 
men maatte nødvendigvis tilsidst give efter. I Januar 1577 fik 
saaledes Slagterne i Helsingør Prisen for Oksekød tvungen op til 
8 Øre Pundet, men inden Aaret var omme, nødtes de til atter 
at lade den falde til knap det halve.' Den stærkeste Stigning 
i Aarhundredet indtraadte vistnok omkring Aar 1590, da et Pund 
Oksekød i København ansattes til den uhørte Pris 24 Øre.^ Da- 
tiden stod værgeløs overfor disse Virkninger af Misvækst. Han- 
delsforholdene var af den Natur, at hver Landsdel i Reglen 
maatte se at klare sig selv, og ramte en Ulykke hele Landet, 
ejede man kun et svagt Middel til at afhjælpe Ondet, nemlig at 
forbyde Udførsel. Under saadanne Forhold kunde det blive af- 
gørende, om et slet Foderaar tilfældigvis var et godt Oldenaar, 

saa at Flæsk kunde afgive et billigt Fødemiddel. I et daarligt 
Oldenaar som f. Eks. 1593 kunde selv Flæsk stige til en Pris af 
15 Øre Pundet.^ 

Medens Vildt var let nok at faa paa mange Steder i Norge 
og Sverig, hørte det i Danmark til de Spiser, der kun tilkom 
enkelte Klasser af Folket. Skønt der var Overflødighed deraf, 
forekom det, saa vidt man kan se, ikke i Handelen. Dette vilde 
uden Tvivl ogsaa have været farligt for Jagtens Fredning. Man 
maatte da altsaa være adelig eller ansat i Kongens Tjeneste for 
at kunne nyde Vildt. Mangen ærlig Borgermand gik vistnok i 
sin Grav uden nogensinde at have smagt en Dyrekølle. 

Ved Hove derimod var Vildt en hyppig Spise. Det nødes 
ikke blot ferskt og i den egentlige Jagttid men saltet hele Aaret 
rundt. ^ Til alle større kongelige Jagter udkommanderedes der- 
for særlige Slagtere og Saltere.^ Man faar et Indtryk af den 
utrolige Vildtrigdom, naar man hører, at der f. Eks. til en konge- 
lig Jagt i Skanderborgegnen Aar 1587 bestiltes ikke mindre end 
24 Læster Salt til Nedsaltning af det forventede Bytte.* Datidens 
Udtryk svarede til disse Forhold. Der taltes ikke blot om fældet 
Vildt i Stykketal, men om at <lade slaa en Læst Vildbrad», 
«skyde en Tønde Raavildt» o. s. v.* Undertiden synes Udbyttet 
at have langt overskredet, hvad man var i Stand til at fortære 
selv et Aar igennem. Det maa saaledes vistnok anses som Tegn 
paa Overforsyning, naar Frederik den Anden under Frederiks- 
borgs Opførelse lod Arbejdsfolkene underholde med saltet Vild- 
brad.« 

Noget anderledes stillede Forholdet sig for Adelens Vedkom- 
mende. Ganske vist var den i Besiddelse af Jagtret, og de rigere 
Adelsmænd havde baade Dyrehaver og store Vildtbaner at jage 
paa. Men dog kunde det stundom falde svært nok at faa Vildt. 
Ingen Lensmand maatte paa egen Haand jage i sit Len. Og hvad 
hjalp det ham saa, at han maaske ejede en Gaard i Jylland, 
naar Lenet, hvor han opholdt sig, laa i Sjælland eller Skaane. 
Kun meget sjældent gik Kongen ind paa, at der af Lenets Skove 
aarligt leveredes Lensmanden et vist Antal Stykker Vildt.'' Fre- 
derik den Anden i det mindste var yderst nøjeregnende paa dette 
Punkt. Derimod uddannede der sig lidt efter lidt den Skik, at 
der ved større Familiefester, Bryllupper, «Velkommen> og Begra- 
velser sendtes Vedkommmende i Foræring fra Kongen et eller 
flere Stykker Vildt. Selv Landets mægtigste Familier tog med 

Glæde imod, ja anholdt ligefrem om at maatte faa saadanne 
Gaver. ^ 

Der var én Lejlighed, hvor Forskelien mellem den konge- 
lige og adelige Forsyning traadte altfor tydeligt frem, det var 
ved de aarlige Herredage. Her, hvor man mødtes i Mængde, 
faldt det naturligt at adfolde Pragt og holde Gilder. Men hvis 
Ens Ejendom laa i en anden Landsdel, var det ikke let, tilmed 
i den varme Aarstid, at skafife Vildt fra Hjemmet. Hvorledes 
man har baaret sig ad i Frederik den Andens Tid, vides ikke 
med Sikkerhed. Men allerede tidligt under Christian den Fjerdes 
Regering blev det Skik, at Kongen forbarmede sig over sin Adel 
og — for gode Ord og Betaling — forsynede den med Vildt. 
Indtægten var ikke ringe. Skikken bredte sig, og lidt efter lidt 
blev Kongen saaledes Landets første Vildthandler. ^ 



Fisk udgjorde en langt vigtigere Livsfornødenhed dengang 
end nu. Ifølge gammel Skik nødes der Fisk baade Middag og 
Aften paa hver af Ugens fire Fiskedage, og selv om man ikke 
længere holdt sig udelukkende hertil men blandede Kødretter 
imellem, udgjorde Fisk dog fremdeles en meget anseelig Del af 
Ugens Forbrug. Som en Følge heraf var man ganske anderledes 
end i Nutiden indrettet paa altid at have Huset velforsynet. Hoved- 
massen af, hvad der fortæredes, var tørret Fisk. Ikke blot 
fra Norge, men fra Jyllands Vestkyst og fra enhver Egn i Lan- 
det, der laa nær ved Søen, udførtes der tørret Fisk i store Mæng- 
der. Førend Vinteren kom, var alle nogenlunde Velstillede for- 
synede med de fornødne Bundter tørrede Torsk, Hvillinger, Flyn- 
dere o. s. V. Hvilke Masser der kunde gaa med, kan ses af, 
at der til Hofholdningen blot paa Frederiksborg Slot Aar 1596 
forskreves fra Ribe 40,000 Skuller og Flyndere, 40,000 Hvillinger, 
500 Rokker, 200 store Kabliov og 200 Langer.^ Christian den 
Fjerdes Kroning skulde foregaa i August Maaned samme Aar. 
Skønt det altsaa var Sommertid, forberedte man sig dog i Kø- 
benhavn paa, at Gæsterne vilde af tørret Fisk kunne fortære 
30,000 Flyndere, 24,000 Hvillinger, 400 Rokker, 200 Langer samt 
12 Tønder Bergfisk.* 

Foruden tørret Fisk sørgede man ved Efteraarstide for at 
faa nedsaltet Fisk i Huset. Tønder med saltet Torsk og Sild, 

hos de Rigere ogsaa Makrel, Aal og Laks eller vel endog en 
Otting «Niøjne>, hørte med til den nødvendige Aarsforsyning. 

Mellem al denne saltede Fisk, der uundgaaeligt vankede Vin- 
teren igennem, var det en kærkommen Afveksling engang imel- 
lem at faa en Ret fersk. I Søbyerne var dette ikke vanskeligt. 
Enkelte Smaafolk pilkede selv fra Baad eller ved Vaagerne, men 
Mængden holdt sig til Fisketorvet eller Fiskerbaadene ved Bol- 
værket. Her herskede altid stort Liv om Morgenen, naar Byens 
egne Folk eller Baade fra nærmeste Leje havde bragt deres 
Fangst. Prisen var ikke her som ved Rød forud fastsat, og en 
livlig Kamp mellem Køber og Sælger kunde derfor udspinde sig. 
Den eneste By i Norden, hvor dette ejendommelige Liv har holdt 
sig uforandret indtil vore Dage, er vistnok Bergen. Fra Fiske- 
torvet og Havnen stjal sig, hvormeget man saa end søgte at 
hindre det, Høkersker klædte som Fiskerkoner op gennem Byen.^ 
De fandt rigelig Afsætning i Smaagaderne og solgte Resten til 
Bønderne paa Torvet. 

Om Sommeren afløste fersk Fisk for en Del den tørrede 
og saltede. Sommerbebuderne Flynder og Hornfisk hilsedes med 
Glæde; men Stemningen sank, naar man var styret ind i Sildens 
det stille Bælte. Ingen anden Fisk forekom i saadan Mængde 
som denne. Sundet, Bælterne, LimiQ^i*^^!^' Kattegattets Kyster 
vrimlede af den, dens Pris var derefter, og som en Følge deraf 
maatte alle Kystbeboeme tære den maanedsvis mindst fire Gange 
ugentlig baade til Middag og Aften. Under saadanne Forhold 
længtes man naturligt atter tilbage til den tørrede Fisk. Set i 
denne Belysning vil det forstaas, at hine 30,000 tørrede Flyndere 
og 24,000 tørrede Hvillinger til Christian den Fjerdes Kroning i 
August Maaned kunde fremtræde som Delikatesse, og at den 
kyndige Husmoder netop om Sommeren holdt mest til Raade 
med Resten af Aarets Fiskeforsyning. Endnu mod Slutningen af 
det 19de Aarhundrede udgjorde i Danmark ikke fersk Fisk, men 
tørret Fisk Landalmuens Festspise. 

Husmoderens Pligter ligeoverfor Fiskedagenes Retter var kun 
tilsyneladende nemmere end med Hensyn til Kødspiserne. Som 
vi har set, fulgte man ogsaa med Fisk den Skik at forsyne sig 
for et Aar ad Gangen, og Sagen var ingenlunde gjort med at lade 
Manden købe saa og saa mange Tønder saltet Fisk, og saa og 
saa mange Bundter tørrede. Meget hyppigt maatte Husmoderen 
selv forestaa baade Nedsaltningen og Tørringen. I Søbyerne drev 

nemlig de fleste Købmænd selv Fiskeri eller hayde dog Part 
deri. Øvrighedspersonerne hayde ofte i Embeds Medfør Del i 
Udbyttet. I Helsingør var det saaledes en ligesaa yndet som 
farlig Idræt at ro nd i den tidlige Morgenstund og paa egen 
Haand røgte Borgemestrenes Bundgarn.^ I Noyember 1583 lykke- 
des det en Fyr at stjæle Aalene fra alle Byfogdens Aaleruser.^ I 
de fleste større Husholdninger gik det da med Fisk som med 
Kød: af egne Varer tilberedte og hengemte man selv den store 
Aarsforsyning, der fyldte Kælder og Loft. 

Paa Landet tog Forholdet sig noget anderledes ud. Her 
nødtes man tildels til at gøre Indkøb af tørret og saltet Fisk fra 
Kysterne. Dog hjalp man sig iøvrigt saa godt, man formaaede, 
og vidt forskelligt fra Nutidens Maade at klare sig paa. Hin Tid 
drev nemlig Ferskvandsfiskeri efter en storartet Maalestok. 
Overalt, hvor der blot fandtes en Dam, en Tørvemose, et Gadekær, 
sørgede man for Fisk deri. Ved alle adelige Gaarde var der Fiske- 
parke, hyppigt trappevis anlagte, for at man kunde lade den ene 
løbe ud i den anden. Den kongelige «Digemester> (Teichmeister), 
der havde Tilsyn med alle de kongelige Fiskeparke, var en højt 
anset Mand, hvis Raad indhentedes, hver Gang der var Tale om 
nye offentlige eller private Anlæg. Man faar et Indtryk af hin 
^ ejendommelige Velstand, naar man hører, hvordan det f. Eks. 
"^ vrimlede med Fiskedamme om Uranienborg, Gisselfeld o. s. v. 
/^ Ved Timgaard i Jylland var der ikke mindre end 19.* Næppe 

fik Dronning Sophia efter Frederik den Andens Død sit Enke- 
* gods paa Lolland og Falster i Hænde, førend hun straks sendte 
«Digemesteren» derned. Alle Parke blev oprensede og forsynede 
med nye Stigbor, Egeposte og Bøge-Render; Stubberup Sø blev 
tømt og tilsaaet i Bunden, før den atter fyldtes; nye Fiskeparke, 
Fisk og Fiskere anbragtes allevegne.* 

Et lignende storariet Indtryk faar man ved at lægge Mærke 
til Udbyttet af hin Tids Ferskvandsfiskeri. Her blot et Par 
Eksempler til Prøve. <Den 2. Februar kom min Fisker,* skriver 
Esge Brok i sin Dagbog, <med 19 Laks, som han havde draget 
med Vaad>. <Den 9. Februar kom han med 21 Laks.^ Bøn- 
derne i Sinning By ved Silkeborg svarede aarlig til Kronen 150 
tørrede Gedder for Retten til at fiske i en Nabosø. Da de mis- 
brugte Friheden og <forfiskede> Søen, fratoges Tilladelsen dem.^ 
Om en lille Sø til Bondegaarden Holmegaard (i Serup Sogn, 
Hidsherred, Viborg Amt) hører vi tilfældigt, at der paa én Dag 

er fanget i samme Sø ikke mindre end 25 Vognlæs Brasen og 
andre Fisk^ o. s. v. 

De almindelige Ferskvandsfisk i Danmark var Gedder, Bra- 
sen, Karudser. Hvor alt var indrettet, som det burde, havde 
man en eller flere Damme for hver Art. Ved Frederiksborg var 
der tillige særlige Smerling-Damme.^ En ganske udmærket Ag- 
telse nød Karperne, der vistnok er blevne indførte i Danmark af 
Peder Oxe efter hans Tilbagekomst fra Landflygtigheden.^ Fre- 
derik den Anden blev ham imidlertid snart en farlig Medbejler 
i denne nye Gren af Fiskeavl. I Aaret 1592 kunde der allerede 
sælges fra de kongelige Damme for en 1400 Kroner Karper^ for- 
uden hvad der var medgaaet til Hoffets eget Forbrug. I Sverige 
lod Johan den Tredie indføre Karper fra Tyskland og anbringe 
i de nygravede Damme ved Kalmar Slot; men trods al anvendt 
Omhu synes de ikke her ret at være slaaede an.^ 

Medens man i Norge og Sverige i Reglen var henvist til 
den ganske vist rigelige Fangst, der kunde gøres paa Stedet selv, 
enten langs Kysterne eller i Elve og Søer, besad Danmark den 
Fordel at ligge i Færdslens Midtpunkt, hvor man altsaa for 
Penge var i Stand til at forskaffe sig alle Delikatesserne fra de 
tre Lande. Til et udsøgt Bord i Danmark hørte Langer og 
Rokker fra Ribe eller Skagen, Helt fra Lim^orden, Makrel fra 
Helsingør, Aal stangede af Hollænderne fra Amager,^ Karper fra 
Sjælland, Stenforeller fra Herredsvadkloster i Skaane,^ Laks fra 
Jylland eller Halland, hvis man da ikke kunde faa den fra det 
sydvestlige Norge, og endelig alle de lækre Sager, der kom fra 
Bergen og ofte sloges sammen i det fælles Navn: <Bergfisk». 
Tolderen i Helsingør var fremdeles i Stand til at skaffe En af 
udenlandske Sager de saa yndede, engelske «Sprot» (Sardeller) og 
især de efterspurgte Negenaugen (Niøjne), der nødes baade tør- 
rede og nedsaltede i Ottinger.® De fleste af disse Varer betaltes 
med meget heje Priser. En Tønde Aal f. Eks. og endda ikke 
af den allerbedste Slags, kostede 24—30 Kroner,* en Tønde norsk 
Laks kostede 56 Kr.,^^ Vesterhavs-Langer betaltes med den fabel- 
agtige Pris af 20 Kroner Stykket. ^^ 

Et Par Navne, der lyder Nutiden fremmed, men hyppigt 
forekom iblandt Datidens Forsyninger, var «Sund og Mave» og 
tRav og Rækling». Ved <Sund og Mave* forstodes Svømme- 
blæren hos Fisk, især Torsk. Den anvendtes dels som Husblas 
dels paa anden Vis og spillede, efter det store Forbrug at dømme, 

en ikke ubetydelig Rolle i Datidens Madlavning. Den solgtes 
Tøndevis, en Tønde kostede lidt over 4 Kroner i Nutids Penge. ^ 

<Rav og Rækling« indførtes fra Bergen. Det var Dele af 
de uhyre Helleflyndere, der fangedes ved Lofoten og som ofte 
var saa store, at en Fisk sønderhugget og saltet kunde fylde 2^1% 
Tønde. Ved <Rav> forstod man Benene og Finnerne med det 
fedeste Vedhæng. <Rækling» betød de fede, smalle Striber, 
(Rækler), skært Kød langs Finnerne, der fremkom, naar Fisken 
opskares paa langs. ^ De tørredes og solgtes stykkevis. <Rav og 
Rækling* ansaas i Danmark for den lækreste af al Bergfisk. 
Aarligt forskreves større Partier til det kongelige Bord. I Sverige 
var Johan den Tredie saa indtagen deri, at det daglig maatte 
sættes for ham.' Privatmænd derimod kunde ofte have ondt nok 
ved at skaffe sig det; selv smaa Partier deraf var derfor en vel- 
kommen Gave. < Sender jeg Dig nu en «Rav» og Birgitte nogen 
<Rækling>, som nys er kommen fra Norge, hvormed I bedes 
tage til Takke* skriver Herluf Skave Aar 1581 til Christoffer 
Gøje til Gunderslevholm og hans Hustru. De fem Gæster paa 
Malmøhus maatte nøjes med paa Fiskedagene at erholde ^/s 
Stykke Rav og Rækling til Deling.^ 

Vil man have et kort men træffende Udtryk for, hvilken 
Rolle saltet Fisk spillede i det daglige Liv, hvilken stærk hjemlig 
Følelse der knyttede sig hertil, lægge man Mærke til et lille 
Træk som dette. Den danske Prinsesse Anna, der Aar 1548 
ægtede Kurfyrst August af Sachsen og den Dag i Dag mindes 
for den varme Kærlighed, hvormed hun sluttede sig til sit nye 
Fædreland, hang endnu tyve Aar efter Adskillelsen fra Hjemmet 
bestandig lige fast ved Barndoms-Indtrykket: den kære, saltede 
Fisk. Selv Elblaks og andre Ferskvands Herligheder kunde ikke 
fortrænge Erindringen. Hvert Efteraar ved Mortensdags Tid 
maatte da Peder Oxe sørge for, at der afsendtes til hende en 
lille Aarsforsyning af saltet Sild og Bergfisk, Skuller og Hvillinger, 
Pilrokker, Smaatorsk og Makrel.^ 

Foruden Fisk ydede Havet endnu en Ret, som var særlig 
yndet, det var de forskellige Slags Krebsdyr. Med Urette har 
man henført den vaagnende Sans for denne Føde til en senere 
Tid. Medens Oldtidens Smag herfor, saavidt det lader, havde 
tabt sig i Løbet af Middelalderen, var det 16de Aarhundrede 
atter fuld Begejstring for denne Nydelse. Navnlig spillede Rejer 
og Krabber en stor Rolle. Under Christian den Tredies oven- 

omtalte Ophold paa Malmøhus gjordes der hver Dag Indkøb af 
Krabber og Rejer til Kongens Bord, og stundom var Behold- 
ningen opspist til Middag, saa at der maatte købes nye til Aften. ^ 
Aarhundredet igennem møder man denne Udgiftspost i Malmø- 
hus Lensregnskaber: saa og saa meget for Rejer til Lensmandens 
Behov.* En tysk Rejsende i Aarhundredets Slutning fortæller 
som en Mærkelighed fra sit Ophold i København, at man her 
spiste store Hummer, af hvis Kløer det var Skik at lave Drikke- 
kar. Han maatte have nogle saadanne hjem med sig til Tysk- 
land for at Folk kunde se, at han talte Sandhed. Krabber, for- 
tæller han, solgtes for en ren Spotpris. Man nød dem gerne til 
sit 01; rundt omkring paa Ølstuerne gik derfor Folk om og fal- 
bød kogte Krabber.' 

Medens Hummer saaledes var en ikke usædvanlig Spise i 
Danmark, og enhver kendte til at blive budt ind paa et Krus 01 
og en Krabbe, ansaas Krebs for en ganske anderledes Herreret. 
Disse, der var saa almindelige syd paa, synes først ret at være 
blevne bekendte i Norden i det 16de Aarhundrede. Enkedronning 
Dorothea forærede Aar 1564 sin Søn Frederik den Anden nogle 
til at sætte i Dam,^ Peder Oxe indførte dem paa Gisselfeld,^ 
Enkedronning Sophie indforskrev Aar 1591 Krebs fra Rostock og 
lod dem anbringe i Fiskeparke paa Lolland og Falster, 20 Skokke 
i Halskov Dam og 30 Skokke i en Dam ved Halsted Kloster.^ 
Johan den Tredie havde allerede en Snes Aar forud ligeledes 
indforskrevet dem fra Tyskland til Dammene ved Kalmar.^ 

Paa et ganske enkelt Punkt gik Norden i Spidsen for den 
europæiske Udvikling. Nydelsen af Østers, der havde været 
saa almindelig baade hos Fortidens Nordboere og hos Romerne, 
synes siden at være gaaet helt i Glemme. I Frankrig holdt man 
sig i det 16de Aarhundrede blot til de spiselige Landsnegle, først 
i det følgende Aarhundrede kom Østers atter i Mode.^ Derimod 
var man i Danmark alt i det 16de Aarhundrede paa det rene 
med, at Østers — som Frederik den Anden forøvrigt i et Konge- 
brev af 1587 henfører til Fiskene* — • var en særdeles vel- 
smagende Spise. Vi er ikke i Stand til at spore, naar denne 
nye Opfattelse er opstaaet, eller om den maaske endog var en 
fortsat Overlevering fra Oldtiden, vist er det kun, at ved Frede- 
rik den Andens Hof holdtes Muslinger som Østers højt i Ære. 
Muslingerne skrabedes i de danske Farvande — Aar 1562 lod f. 
Eks. Kongen hente en Tønde fra Skelskør til Korsør, hvor han 

just opholdt sig^ — Østers derimod, eller som de dengang hyp- 
pigt kaldtes: c Osteriinger », forskreves i Reglen fra Norge. Vel 
blev der mod Slutningen af Frederik den Andens Regering fundet 
Østers i Vesterhavet ud for jysk Kyst, og der udstedtes Forbud 
mod at fange dem, da al Fangsten skulde tilhøre Kongen,^ men 
vi véd intet nærmere om Udbjrttet af disse Banker. Derimod 
var det en staaende Skik, at der hvert Aar løb en kongelig Jagt 
op til Nedenæs Len i Norge for at indtage en Ladning til Hof- 
fets Forbrug. Da det i Aaret 1584 stundede mod Jul og Jagten 
endnu ikke var vendt tilbage, maatte et nyt Skib sendes derop 
for at skaffe Østerserne hid og spørge om Jagtens Skæbne.^ 

Det var naturligt, at disse nordiske Delikatesser vakte Be- 
undring og Lyst til Delagtighed deri hos Fyrsterne i Nordtysk- 
land. Paa Grund af Familieforbindelseme med det danske Konge- 
hus lod sligt sig let udføre; det var jo en staaende Skik at ud- 
veksle Smaaforderinger. Tøvede man for længe fra dansk Side, 
tog de Bladet fra Munden. Hertug Ulrik af Mecklenborg med- 
delte saaledes ligefrem, at en Foræring Østers vilde være ham 
kærkommen. Hertuginden af Preussen sendte engang en Bøtte 
syltede Kramsfugle herop med Tilføjende af, at hun gerne saa, 
at man sendte hende 24 Tønder gode Sild til Gengæld.^ Vanske- 
ligheden bestod imidlertid i at faa Sagerne bragt i frisk Tilstand 
til Bestemmelsesstedet. For Hummers Vedkommende fulgte man 
den tvivlsomme Fremgangsmaade at koge og ovntørre dem straks, 
hvor de var fangede, og saaledes forsende dem den lange Vej.^ 
Med Østers var Opgaven vanskeligere. Enkedronning Sophie, 
der yndede en vis Storladenhed i Foræringer, naar Udgiften ikke 
vedkom hende, forærede oftere sin Fader, Hertug Ulrik af Mecklen- 
borg, en større Sending, engang endog 72 Tønder.^ I et Svar til 
Tak for en af disse Sendinger giver Modtageren dem det tve- 
tydige Vidnesbyrd, at de var <temmelig friske* ved deres An- 
komst.*^ For Hertug Ulriks Vedkommende var der altid det uhel- 
dige, at han fra Ophold i Danmark vidste, hvorledes de skulde 
smage. Større Ukyndighed turde man forudsætte hos Fyrsterne 
længere syd paa. Enkedronning Sophie var i saa Henseende 
yderst dristig; helt ned i Mellem -Tyskland mødte efter Ugers 
Kørsler hendes Østers som Gaver. Om en Sending, der Aar 
1588 afgik til Sachsen, meddeles der i Rentemester-Regnskabet 
den Oplysning, at de blev overbragte af «Bemt Styrmand, Fod- 
bud i tyske Kancelli, der havde betalt saa og saa meget i Vogn- 

leje>.^ Trods alle de Befordringsmaader, der synes at have staaet 
til hans Raadighed, er det dog et Spørgsmaal, om de ikke har 
tabt sig noget under Vejs. Ankomne til Sachsen synes de imid- 
lertid heller ikke her at haye fundet Ro. Kurfyrstinden af Bran- 
denburg ventede nemlig sin Nedkomst og fik pludselig Lyst til 
friske Østers. I Berlin var der ingen at faa. Kurfyrsten skrev 
da ned til Sachsen og bad Kurfyrst Augusts Søn, Christian den 
Første, om nogle. Han forhørte sig i Dresden, men dér var 
heller ingen at faa, og han forærede hende da et Fad « syltede ». 
Hvis disse «syltede», hvad troligt er, har været de nys ankomne 
danske, saa har man en Maalestok for Høfligheden af den bran- 
denburgske Takskrivelse. Der forsikres i denne, at da de kom 
til Berlin, var de endnu «temmelig friske og til at nyde>. De 
svarede uden Tvivl til de kogte Krabber, som den danske Prin- 
sesse Elisabeth i Mecklenborg engang i Sommerhede sendte <med 
Fodbud* ned til sin Broderdatter, Anna i Sachsen. Denne tak- 
kede og erklærede, at baade Kurfyrst August og hun havde 
fundet dem «yndige».* 



Krydderier spillede en ganske overordentlig Rolle i Da- 
tidens Madtillavning. Alt i lange Tider havde man vel i Norden 
sat høj Pris derpaa, men i Løbet af det 16de Aarhundrede steg 
Forbruget til en paafaldende Grad af Overdrivelse. Vi har alle- 
rede ovenfor omtalt Grunden hertil: Søvejen til Ostindien var 
bleven funden. Heraf blev Følgen, at Prisen paa Krydderier 
faldt betydeligt, samtidig med at Handelen kom i Hænde paa 
Opdagerne, fra hvem den atter lidt efter lidt gled over til de 
mere drifdge Hollændere. Hansestædernes Tilbagegang og Hol- 
lændernes bestandig tiltagende Fart paa Østersøen fra Begyndel- 
sen af det 16de Aarhundrede svarer altsaa for Nordens Vedkom- 
mende til en stadig lettere Adgang til de saa højt skattede Kryd- 
derier. 

Især fra Aarhundredets Midte kan vi næsten Aar for Aar 
forfølge Prisernes Dalen. Peber kostede saaledes Aar 1541 om- 
trent 2 Kr. 25 Øre Pundet, men Aar 1566 kun omtrent 1 Kr. 60 
Øre. Ingefær kostede Aar 1541 ca. 4 Kr., Aar 1556 ca. 3 Kr., 
og 1566 kun IV2 Kr. Pundet. Risengryn kostede i de samme 
Aar 35 Øre, 25 Øre og 20 Øre Pundet.^ Priserne paa Rosiner, 

Mandler, Svesker og andre Urtekramvarer sank ligeledes stærkt. 
Henimod Aarhundredets Slutning betaltes de fleste Krydderier, 
Sukker dog undtaget, med Priser, der synes at have staaet i 
omtrent samme Forhold til de øvrige Fødevarers som i Nutiden. 

Prisbilligheden fremkaldte forøget Forbrug, dette atter nye 
Former for Udsalg. Tidligere havde man købt sine Krydderier 
enten hos Kræmmerne eller, naar det skulde være af bedste 
Slags, hos Apotekeren. Udgiftsposten: < Krudt fra Apotekeren*, 
betegner blot, hvad Nutiden vilde kalde: Urtekramvarer. Men 
mod Aarhundredets Slutning blev Afsætningen saa stor, at der 
ganske naturligt udskilte sig af < Kræmmerne > — , der ligesom i 
Nutidens Smaabyer handlede med alle Slags Varer, — en egen 
Klasse, som kun forhandlede Husholdningssager. Sprogbrugen 
vaklede i Begyndelsen mellem at kalde disse nye Handlende: 
Materialister, Krudtkræmmere eller Urtekræmmere.^ I det føl- 
gende Aarhundrede vandt den sidste Benævnelse afgjort Over- 
haand. 

En egen Maade at forsyne sig paa, som kun Kongen og de 
aller rigeste kunde benytte, var at sende et Bud til Stedet selv, 
til Antwerpen, til Leipzig eller hvor nu Opkøbet skulde gøres. 
Naar Lejlighed gaves, anvendte man denne Fremgangsmaade 
endnu ned imod Aarhundredets Midte. ^ Det var efter Nutids 
Begreber ofte pudsigt smaa Indkøb, der saaledes blev gjorte. Et 
Bud f. Eks., som Christian den Tredie havde i Leipzig Aar 1545 
og som hjembragte ret rigeligt af andre Sager, havde tillige Be- 
faling til at købe til Kongen 8 Pund Strøsukker, 4 Pund smaa 
Rosiner, 2 Pund syltede Nelliker o. s. v.* Lidt efter lidt blev 
imidlertid Tolderen i Helsingør den naturlige Mellemmand ved 
alle slige Handler. Fra Aar 1550 kan man paavise en jævn 
Række af aarlige Opkøb til Kongens Behov foretagne af ham, 
idet han enten først sendte Bestillingen til Holland eller simpelt- 
hen straks købte hos forbisejlende Skippere, hvad der forlangtes.^ 
Hans i Forvejen besværlige Hverv fik en betænkelig Udvidelse, 
da han saaledes efterhaanden blev Mellemhandler for en stor 
Del af Adelen i Danmark. En Regning til Birgitte Gøye viser, 
hvordan Tolderen i Helsingør i Løbet af et Aar har maattet 
købe til hende Muskatblomme, Kanel, Ingefær, Peber, Rosiner, 
Svesker o. s. v., ialt tretten Poster, samtidig med, at han har 
tilvekslet hende Guldstykker rimeligvis til Bryllups- og Fadder- 
gaver, og desuden afsat hendes Smør.^ 

Det stærke Forbrug af Krydderier i Norden paa hin Tid 
lader sig paavise ad flere Veje. Det fremgaar allerede af Ud- 
lændinges Udtalelser om Forholdene. En tysk Rejsende beretter 
saaledes, at den sikreste Maade at blive en velkommen Gæst i 
Sverige paa, er ved at forære Husmoderen Muskat, Nelliker, 
Tamarinder eller deslige.-^ Franske Rejsende, der har berejst 
saa vel Danmark som Sverige, priser deres Lykke, da de naar 
til Danzig, hvor de atter selv kan indrette deres Køkken og 
slippe for at leve paa nordisk Vis med Peber, Kanel, Safran, 
Muskat, Honning og Sukker væltet i al Maden.* 

Men ogsaa ad mere direkte Vej kan vi paavise det stærke 
Forbrug. 1 Regien faar man vel kun almindelige Oplysninger, 
og selv Datidens Kogebøger indeholder kun de mere ubestemte 
Udtryk: <Kom bravt med Salt, kom bravt med Peber, med Mu- 
skat o. s. V. deri>, uden at opgive noget vist Maal. Men stundom 
træffer vi dog paa enkelte sikre Angivelser. Der kan saaledes 
bestemt paavises en forskellig mandlig og kvindelig Smag i Over- 
drivelserne. Medens de mødes i en vammel Blanding af Kanel, 
Nelliker og Ingefær, der især maa have givet Datidens Blandings- 
drikke en yderst tvivlsom Velsmag, sondre de sig skarpt i en 
mandlig Trang til Peber og en kvindelig Forkærlighed for Sukker 
og Honning. Her blot et Par Eksempler. Ved Christian den 
Fjerdes eget Bord spistes der et Pund Peber om Ugen, langt 
mere naturligvis, naar der var Gæstebud.* Under Christian den 
Tredies Ophold paa Malmøhus 1541 havde et Pund Peber om Dagen 
ikke engang altid slaaet til, men der maatte paa enkelte Dage købes et 
nyt til Aftensmaaltidet.^ Omvendt brugte Gustav Vasas Døtre et helt 
Aar igennem kun et eneste Pund Peber, medens de i samme Aar 
fortærede 368 « Sukker, 185 « Mandler, 93 « Svesker, 3 Kurve 
Figner og Rosiner med ialt 170 ^ og to Fade Lemoner og Oli- 
ven.* Da Christian den Fjerdes lille Broder Ulrik Aar 1592 
sendtes til Rostock for at studere, var han endnu i Overgangs- 
alderen, han udstyredes derfor paa dobbelt Vis, idet der med- 
gaves ham 15 % Peber, men ogsaa 250 fS Sukker, 100 % Svesker, 
og en halv Kurv store Rosiner.* 

Vil man ligesom gøre en Prøve paa Datidens stærke Lyst 
til Sukker, behøver man blot at sammenligne dermed, hvad 50 
Aar senere fortæredes af Folk, der første Gang fik Lov at tage 
for sig ret af Hjertens Lyst. Aar 1656 kom et russisk Gesandt- 
skab til København og indlogeredes i Stadens bedste Hotel «Læk- 

kerbidsken*. I de ni Uger, Opholdet varede, fortærede Gesandten 
daglig et Pund Kandissukker, ialt 66 Pund. Til Koldskaal og til 
varm Vin medgik ialt 191 Pund, dog fik maaske andre med heraf; 
men ganske for deres egen Mund fik Gesandten og hans Præst 
hver Dag et halvt Pund Puddersukker op paa deres Kammer.^ 

For Danmark og Norden i det hele var Sukker i det 16de 
Aarhundrede, hvad det endnu i det følgende var for Russerne: 
et nyt eller dog lidet kendt Gode, som man greb efter med 
største Iver. Anvendt indtil Overdrivelse hos de højere Stænder, 
var det endnu saa godt som ukendt hos Menigmand. Skønt man 
alt havde lært de skadelige Følger af dets Misbrug at kende, 
troede man dog endnu paa det som et af de ypperligste Læge- 
midler. Gustav Vasa var alt naaet saa vidt, at han, som ovenfor 
anført, skrev til en af sine Døtre: «Vi har forstaaet af dit Brev, 
at Du har været noget svag og krankelig. Saa kan vi vel tænke, 
at Du intet godt Regimente holder med Ædende, men holder 
endnu den samme Sæd, som Du gjorde, da Du var Frøken, og 
æder allehaande Skavl, som er Æbler og frosne Nødder, des- 
ligeste Sukker og andet, som forslemmer Maven ».^ Men paa 
samme Tid nærede man i Almindelighed en overtroisk Tillid til 
Sukkerets heldbringende Kraft. Henrik Ranzau anbefalede sine 
Sønner af Sundhedshensyn af og til at putte en Amatyst, Guld 
og Sølv eller noget meget hvidt Sukker i Munden. Efter egen 
Erfaring holdt han paa, at Nydelsen af megen Sukkerkonfekt var 
et fortrinligt Middel mod at blive beruset.^ Af den svenske Læge 
Benedictus Olai haves en Lægebog fra Aaret 1578, hvori anbefales 
Krydderier, især Sukker, Kanel og Ingefær som Middel mod alle 
Sygdomme. Fejler Maven noget, saa blot Kanel, Ingefær o. s. v. 
samt et halvt Pund Sukker. Lignende mod Hoste, Hovedpine 
og andre Onder. Midlet virker, hvad enten det nydes strøet og 
smurt paa Maden, eller opløst i Vin og Brændevin, eller om 
det kun anbringes i en Bomulds Hue og bindes paa Hovedet.^ 

Og at saadanne Midler virkelig er blevne anvendte, faar man 
et Indtryk af ved blot at blade i Datidens Regnskaber. Dron- 
ning Katharina af Sveriges lille Dværginde kureres der f. Eks. paa, 
da hun er bleven syg, med 1 Lod Safran, 2 Lod Kanel og 16 Lod 
Figner. Jomfru Barbara maa tage et Lod Ingefær, et Pund 
Sukker og flere Pund Rosiner, Figner og Svesker; Dronningens 
Pige Brigitta nøjes med et Lod Safran og tre Lod Sukker. Til 
Salve for Gustav Vasas Heste anvendtes der over et Pund Inge- 

fær. Og det er uden Tvivl lignende Tro, der laa til Grund^ 
naar der f. Eks. i Skafterne til ni Par Bordknive for hans Dron- 
ning og Børn anbragtes næsten tre Pund Kanel. ^ 

Et ganske eget voldsomt Udtryk gav Tidens Lyst til Suk- 
ker sig i det Skridt, som Johan den Tredie foretog, da han 
i Foraaret 1579 ikke havde faaet sit Sukker tilsendt i rette Tid 
fra Købmanden i Stockholm. Kongen skikkede nemlig et Par 
betroede Folk ind til Byen med Fuldmagt til at sætte Købman- 
den fast og føre ham som Fange til Kongen. Selv havde de 
Befaling til at bortføre alt det Sukker, de kunde overkomme, 
være sig hos indenlandske eller fremmede, og, ved hvilke Midler 
det saa ske skulde, endelig at skaffe Kongen inden næste Aften 
100 Pund Sukker.* 

De Arter af Sukker, der anvendtes, var omtrent de samme 
som i Nutiden. En af de ældste Former synes at have været 
Kandissukker eller som det dengang altid kaldtes: Sukker-Kandis. 
Det tilvirkedes oprindeligt paa Kreta (Kandia), hvoraf det havde 
sit Navn, og Venedig var det store Midtpunkt for Handelen med 
denne Art Sukker. Det brugtes ikke blot som Brystsukker, men 
ogsaa til finere Madlavning. Erik den Fjortende lod f. Eks. Aar 
1561 sylte to Fade Pærer med Kandissukker.^ Dog synes dette 
at have været en usædvanlig Overdaadighed. 

Den mest almindelige Form for Sukker var hvidt Sukker i 
Toppe. Af saadant Sukker omtales tre Slags: Sukker Canari, 
Sukker Melis og Sukker Tomis; den første Slags brugtes mest i 
Danmark, den sidste mest i Sverige. Canari Sukker kom fra de 
canariske Øer, der straks efter deres Opdagelse var blevne be- 
plantede med Sukkerrør, som trivedes ypperligt i denne Jordbund. 

Puddersukker omtales aldrig i Norden i det 16de Aarhun- 
drede. Navnet synes først at komme i Brug ved Midten af det 
følgende. I det 16de Aarhundrede betegner « Pudder* i Reglen 
stødt Kanel. Dog omtales ogsaa Pudder af andre Krydderier, 
Muskat-Pudder, Nellike-Pudder o. s. v.* Naar det da af Regn- 
skaberne fremgaar, at man f. Eks. Juleaften 1541 paa Malmøhus 
har spist Risengrød med to Pund Rosiner og et halvt Pund 
Mandler i og dertil brugt det kostbare < Pudder«, hvoraf blot to 
Lod kostede 47 Øre i vore Penge, saa har dette uden Tvivl 
været stødt Kanel, der blev strøet derover. Med denne Ekstra- 
tilsætning udmærkedes Risengrøden paa Malmøhus i dette Aar 
kun endnu en Torsdagmiddag i Jul, Nytaarsdag og Paaskeaften.^ 

Da^l^ Uv 1 Nofden V. 4 

Svarende til Puddersukker, baade hvad den billigere Pris 
og maaske hvad Udseende angaar, forekom der imidlertid i det 
16de Aarhundrede en Art Sukker, der, da det var løst og usam- 
menhængende, altid maatte være indpakket. Dette kaldtes for 
Skrinsukker eller Ladesukker. Formen Lædike- eller paa Svensk 
Lådike-Sukker, blev naturligt fordrejet til Ludvig-Sukker, ligesom 
Sukker-Tomis til Thomas-Sukker. Muligt har Navnet Ladesukker 
givet Anledning til den folkelige Benævnelse: Sukkerlade, hvortil 
Chokolade straks omdøbtes,^ da den i det 17de Aarhundrede blev 
bekendt i Norden. 

Alt Sukker maatte indføres fuldt færdigt fra Udlandet. Tysk- 
land fik sit første Sukkerkogeri i Augsburg 1574.^ I København 
oprettedes et Sukkerraffinaderi Aar 1620.^ Priserne paa Sukker 
holdt sig derfor i det 16de Aarhundrede temmelig høje. Ganske 
vist kunde man faa <gement» Sukker til en 50 Øre Pundet i vore 
Penge, men skulde det være gode Varer, kostede det over en 
Krone Pundet.* Naar Hensyn tages til Pengenes større Købeevne 
dengang, var Sukker en 10—12 Gange dyrere dengang end nu. 

Som en Følge heraf var det kun de rigeste, der nød Sukker 
til daglig og anvendte det til al Madlavning. En Urtekramregning 
fra Aarhundredets Midte til en dansk Adelsmand, hvorefter denne 
i Løbet af tre Aar havde forbrugt ialt 114 ffi Sukker,* betegnede 
en temmelig overdaadig Levemaade. Hvis man tør slutte fra tre 
Bestillinger tre Aar i Rad hos Tolderen i Helsingør paa Varer 
fra Holland, var det aarlige Forbrug af Sukker ved Christian 
den Tredies Hof ialt 1100 Pund, thvoraf 300 S af det allerbedst 
finerede Stikker Canari for kongl. Majestæt besynderlig*. • I Chri- 
stian den Fjerdes Tid anslog man Hoffets aarlige Forbrug ikke 
højere end til lidt over 800 fS, heri dog ikke indbefattet, hvad 
der medgik, naar der holdtes større Fester.'' I Erik den Fjor- 
tendes første Regeringsaar derimod var Forbruget ved det svenske 
Hof ikke lidt større, idet der her Aar 1561 blev fortæret omtrent 
3000 ffi.* Dette stemmer vel med, hvad vi ellers véd om det 
unge Hof, og oplyser Gustav Vasas Bebrejdelse for at forslemme 
Maven hermed. 

Fuldt saa fristende som det blotte Sukker var imidlertid en 
anden Form, hvorunder det bødes, nemlig som Konfekt. Denne 
købtes paa Apoteket. Som saa meget andet godt begyndte den 
nemlig sin Bane som blot Lægemiddel og vandt hurtigt Indpas. 
Et af de første Indkøb paa Apotek, som vi overhovedet kender, 

var Aar 1487 seks Pund Konfekt til Kong Hans.* I det 16de 
Aarhundrede tiltog Apotekernes Antal betydeligt i Danmark. Den 
stærke Søgning, som de fandt, skyldtes imidlertid kun for en 
ringe Grad de virkelige Lægemidler, som her vare til fals. 
Folk var nu engang vante til at hjælpe sig med Husraad. Men 
det, der drog Kunder til Huse, var de fortrinlige Arter af Akva- 
vit, Syltetøj og Konfekt, som kun kunde faas her. «At besøge 
Apotekeren* var derfor særlig yndet. Ganske vist holdt han ikke 
offentligt Konditori, og kun Venner og Bekendte maatte nyde 
noget paa Stedet; men i en lille By var jo alle velhavende Folk 
hans Venner og Bekendte. Hertil kom, at medens Raadhuskæl- 
deren kun var for Mænd, var der intet til Hinder for, at en 
Hustru kunde følge sin Mand paa Apoteket. Især efter større 
selskabelige Sammenkomster synes det at have været Skik paa 
Hjemvejen at se lidt ind til Apotekeren. At Forholdene i saa 
Henseende var ens syd og nord for Østersøen faar man et Ind- 
tryk af ved at læse en Dagbogsoptegnelse som denne af Borge- 
mester Gentzkowi Stralsund: «Den 28de Juni var jeg med andre 
til Gæst hos Hr. Peder Grubbe, hvor vi trakteredes vel. Derpaa 
hentedes vi til Gilde af Brudgommen Benedict Furstenow, hvor 
vi ligeledes var glade indtil Aften Klokken 10. Saa gik jeg med 
Christian Smiterlow og vore to Hustruer op til Andreas Bruuns 
Apoteke, hvor vi fik sat Klaret, Sukker og andre gode Ting for 
os».* Da Christian den Fjerde efter sin Finmarksfart kom til 
Bergen, var ogsaa han paa Apoteket. Hans Besøg her skildres 
saaledes: «Der sad Kongen med sin Broder Ulrik hele Natten 
indtil Morgen og drak Vin og Klaret, og da de havde drukket 
meget og igen vilde ombord, slog Kongen af stor Lystighed alle 
Vinduerne ind for Apotekeren og slog hans Bagerovn itu».* 

En farlig Medbejler fik imidlertid Apotekerne dels i de 
Kræmmere, der havde Krydderier til fals, dels i de mange, der 
under forskellige Navne som <Sukkerbagere», t Postejbagere », 
<Marsipanmagere> o. s. v., hver paa sin Vis søgte at drage Næ- 
ringen til sig. Forholdet mellem alle disse synes i Begyndelsen 
at have været meget uklart og tidt forskelligt ordnet i de for- 
skellige Byer. Christian den Tredie synes mest at have yndet at 
lade sin Livlæge staa for Indkøbet af Krydderier til Hoffet.* Da 
samme Livlæge fik Bevilling paa at maatte oprette et Apotek i 
Odense, tillodes det dog udtrykkeligt andre Kræmmere at sælge 
Sukker, Ingefær, Peber og andre Urter.^ Erik den Fjortende 

gjorde storartede Indkøb af Apotekervarer i Udlandet gennem sin 
Sukkerbager og Marsipanmager. Aar 1562 drejede det sig om en 
Sum af 2200 Kr., Aar 1564 gaves der et Forskud alene paa 4000 Kr.^ 
Omvendt maatte i Christian den Fjerdes Mindreaarighed Kongens 
Sukkerbager gaa paa Apoteket for at faa sit Sukker.^ Til et og 
samme Gilde købte Frederik den Anden Konfekten hos Apotekeren, 
men Fastelavns-Maskerne hos Sukkerbageren. ^ I Malmø florerede 
uantastet en Menneskealder igennem Hans Sukkerbager, der lader 
til at have haft gode Varer og meget at bestille.^ I Helsingør fik 
Peter Pester Aar 1582 en kongelig Apotekerbevilling og fordrev i 
Kraft af denne alle, der tidligere havde handlet med Krydderier 
og Urter, bagt Kager for Folk eller lavet Akvavit.* 

Først ved Aarhundredets Slutning faldt Forholdene saaledes 
i Leje, at Urtekræmmerne maatte handle med Krydderier og 
Urter i uforarbejdet Stand, Apotekerne tillige med dem i for- 
arbejdet. Disse to Arter af Handlende beholdt altsaa Pladsen. 
Fortrængte blev derimod de, der under Navn af Sukkerbagere 
o. s. V. havde været Forløbere for en senere Tids Konditorer. 
Endnu i Aaret 1736 kunde en Apoteker udtrykke sig saaledes: 
<Jeg maatte fornemme, at mit Apoteks Indtægter aftog, idet Folk 
efterhaanden lagde sig efter at destillere Akvaviter af Kornbrænde- 
vin, og selv at bage Sukkerbrød og Makroner, og at sylte alle 
Slags Frugter etc, som mine Svende var saa utro at lære dem».^ 

Ved Siden af Sukker vedblev Honning det 16de Aarhundrede 
igennem at spille en betydelig Rolle ved Madlavningen. Alle 
mindre bemidlede holdt sig udelukkende hertil, ja selv blandt de 
rigeste, Kongen ikke undtagen, var der næppe nogen, der fuld- 
stændigt ophørte at anvende den. Den havde jo ogsaa Aarhun- 
dreders Hævd og var dertil et hjemligt Produkt, let at faa og 
umulig helt at afskaffe, saa længe Mjød og Vokslys endnu blev 
brugte. Ifølge Riber-Ret skulde den, der overbevistes om at have 
forfalsket Honning, straffes paa Livet og Honningen brændes. 
Selv om dette strenge Lovbud forlængst var ophørt at blive an- 
vendt, saa viste dog Honningens vedvarende Betydning sig i den 
Omhu, hvormed Regeringen omfattede den. Gentagne Gange i 
det 16de Aarhundrede udstedtes der Udførselsforbud for Honnings 
Vedkommende,^ da den ansaas for en Nødvendighedsgenstand, 
der ikke maatte fordyres for Menigmand. Hvilket Omfang Bi- 
avlen har haft, fremgaar af Beholdninger som disse: 3 Læster 
Honning, 4 Læster Honning o. s. v., der oftere forekommer. Aar 

1624 berettes det om en Købmand i Ribe, at han købte levende 
Bier for 217 Daler i Datids Penge og fordelte dem paa Bistader 
til 70 forskellige Steder. Aar 1598 forekommer som Post i et 
Købmandsregnskab: Honning for 2800 Kr.^ 

Det var da ikke blot ved Fester i Aarhundredets Begyndelse, 
at Honning anvendtes. Om et Bryllup i Skaane 1502 hører vi, 
at der medgik en halv Tønde til Madlavning og desforuden en 
Mængde Mjød.* Endnu i Aaret 1580 forskrev Frederik den Anden, 
da han ventede Gæster, ikke mindre end tre Tønder Honning.* 
Især til Syltetøjer, Kvæder, Jordbær o. s. v. ansaas Honning for 
bedre end Sukker. Aar 1578 <indsyltedes> der Vildbrad til Johan 
den Tredie i 5 S Ingefær, 4 ffi Nelliker, 11 S Peber og 1 Tønde 
Honning.^ 



Foruden Sukker, Konfekt og Honning var især tørrede Syd- 
frugter meget yndede. Figner, Dadler, Rosiner, Mandler, Sve- 
sker og Korender fortæredes i betydelige Mængder. For Dan- 
marks Vedkommende var naturligvis Tolderen i Helsingør den 
søgte Mellemmand, der fremfor nogen anden kunde skaffe paa- 
lidelige Varer. Man sporer Tidens Tilbøjelighed i denne Retning, 
naar man hører, at Frederik den Anden, da der til Herredagen 
i Odense 1580 ventedes Gæster fra Slesvig og Holsten, lod sende 
til Kolding for at modtage de Fremmede allerede her: to Tønder 
Kastanier, en halv Tønde Figner, 3 < Kurve » Rosiner, 200 ffi Mand- 
ler, 2 Tønder Svesker og halvanden Fjerding Korender. En til- 
svarende Styrke oppebiede dem i Odense.* Da Christian den 
Tredie Aar 1541 opholdt sig om Sommeren paa Malmøhus, spistes 
der ved hans Bord daglig mindst et Par ® Rosiner, i Ugen efter 
Set. Hansdag f. Eks.: om Fredagen 2 % om Lørdagen 2 % 
til Middag og 4 S til Aften, Søndag 4 % Mandag 4 % til Middag 
og 2 1^ til Aften o. s. v. Og at heller ikke Lensmanden og hans 
Svende, selv om Kongen ikke opholdt sig paa Slottet, har 
nægtet sig denne Nydelse, naar Anledning gaves, fremgaar af, at 
der hver Helligdag, ikke alene paa de høje men selv paa de 
smaa som Kyndelmisse -Aften, Hvide -Tirsdag, Paaskeaften o. s. v., 
figurerer Rosiner og Mandler i Regnskabet. • 

Som sædvanligt brugtes der ikke lidet mere ved det svenske 
Hof end ved det danske. Alene Gustav Vasas Papegøjer spiste^ 

et Aar igennem 28 S Rosiner og 23 % Mandler.^ Skønt vi 
ikke ganske nøjagtigt kan bestemme det, da Opgivelserne fra 
dansk Side hyppigt er i <Kurve» og disse afveg indbyrdes, alt 
eftersom det var « store » eller «smaa>, saa synes Forbruget ved 
det svenske Hof Aar 1561 at være næsten dobbelt saa stort som 
det sædvanlige i Danmark. Af Erik den Fjortende og hans Nær- 
meste samt ved enkelte større Fester blev der i dette Aar ialt 
fortæret: 99 ffi Dadler, 621 « Figner, 876 « Mandler, 1469 « 
Svesker, 195 ffi Korender, 2,165 ffi Rosiner samt 15 Fade Sukat.* 

Tidens Lyst til disse Varer lader sig ogsaa mærke ad anden 
Vej. Man tør ganske vist intet slutte af de store Indkøb, der 
gjordes, thi dette laa for en Del i Forholdenes Natur. Naar saa- 
ledes Birgitte Gøye paa engang købte henved 100 % Rosiner og 
170 ® Svesker, saa vilde dette vel i Nutiden have været et 
usædvanlig stort Indkøb, men maaske indlod Tolderen i Hel- 
singør sig ikke paa at tage mindre Partier end, hvad dette netop 
udgjorde: en Kurv Rosiner og en Tønde Svesker.* Derimod 
fremgaar Tidens Smag og Interesse for disse Varer noksom af 
de mange Særbenævnelser og Artsbetegnelser inden for hver en- 
kelt Slags. Der tales om <blaa Rosiner*, dange Rosiner*, <Aters- 
godt Rosiner*, <Zibiben Rosiner*, <Løvfigner*, «Dodsfigner>, «blaa 
Figner*, «Blommer fra Damask*, «ungerske Blommer* o. s. v., 
o. s. V. Benævnelser, som vor Tid ofte har ondt ved at forstaa, 
men som tydeligt røber, at man dengang havde en paa grundigt 
Studium bygget Kendskab til Varernes forskellige Smag og 
Godhed. 

En Sydfrugt, der skattedes meget højt, var Appelsiner. 
De kaldtes ikke saa, men gik under Navnet <Pomeranser*, 
idet man skelnede mellem søde og sure Pomeranser, det er: 
Appelsiner og Citroner. Dog begyndte Benævnelsen Citron alt at 
komme i Brug. Aar 1551 lod saaledes Christian den Tredie ved 
Tolderen i Helsingør købe seksten Pund »syltet Citronskal*.* 
Appelsiner ansaas for en udsøgt Dessert. Hvor Niels Hemming- 
sen i sin Postille udlægger Lignelsen om <Bryllupsklædeme>, 
nævner han ogsaa først blandt det, «som man plejer i Gæstebud 
at bære paa Bordet efter Maaltid: Konfekt, Pomerans og Krum- 
kager*.** Hvad der gav dem en forøget Tiltrækning var deres 
høje Pris. De kostede nemlig omtrent det samme som i vore 
Dage, uagtet Pengene jo dengang havde en langt større Værdi. 

Enkeltvis betaltes de med 7—8 Øre Stykket; Aar 1561 gav Erik 
den Fjortende 6 Kroner for Hundredet.^ Det var da kun meget 
Velstaaende, der nød dem til Stadigbed. I det ovenanførte Aar 
købte Erik den Fjortende ialt 3,975 Appelsiner, bvoraf bans Søstre 
spiste de 600.' Da Helsingør By engang vilde vise Rigets Hof- 
mester, Mogens Gyldenstjerne, sin Ærbødigbed, forærede den 
bam 50. Som nygift købte Frederik den Anden 1900.' At Chri- 
stian den Fjerde som Barn fulgte dem med levende Interesse, 
kan ses af, at han i sin latinske Stilebog anfører: I Dag den 
27de Marts 1593 naaede det første Skib med Appelsiner bid til 
Helsingør.^ 

Et Udtryk for deres Sjældenhed var Tidens Lyst til at 
gemme dem saa længe som muligt, hvorved de ofte fordærvedes. 
Af Erik den Fjortendes ovennævnte større Indkøb overgemtes 
saaledes 300 og blev fordærvede. Det gik ikke bans Brødre 
bedre med deres Citroner. Da Johan den Tredie engang blev 
syg og ønskede dem, var der ingen brugelige tilbage, og Hertug 
Carl, til hvem Dronningen skrev om Hjælp, maatte tilstaa, at de 
faa, han havde faaet i Foræring, nu alle var raadnede bort og 
fordærvede. Han kunde kun tilbyde den fattige Erstatning: 
Æbler eller Pærer istedetfor.* 

Det gik de fleste som Fyrsterne her, de maatte nøjes med 
de hjemlige Frugter. Æbler og Pærer fortæredes i store Masser. 
De dyrkedes i «Abildhaven>, hvoraf der jo ordentligvis hørte en 
til hver Bolig, og var derfor sjældnere Genstand for Køb og 
Salg, men en hyppig Foræring. De brugtes dels til Most, dels 
til Madlavning, dels endelig til at nydes raa i Forening med Val- 
nødder eller Nødder. 

Ved Madlavning anvendtes Æbler især til Æblegrød eller 
som Datiden altid kaldte det: Mos. Denne var overordentlig 
yndet og brugtes som Festret. Som saadan hørte den hjemme 
ikke blot i Frugttiden men hele Aaret rundt, velset i samme 
Grad som det begyndte at knibe med Æblebeholdningen. Paa 
Malmøbus 1541 vankede der Æblegrød endnu Fastelavnssøndag.^ 
Tidligere synes man at have overstrøget eller overgydt den med 
Honning. Da Sukker blev almindeligt, fortrængte det ogsaa 
paa dette Omraade Honningen. I et Overslag over Bryllups- 
udgifter, vistnok fra Aarbundredets Midte, beregnes Æblegrøden 
til eet Bryllup paa en 300 Heste> at ville kræve 3—4 Skrin af 
det smaa, brogede Skrinsukker. ^ 

En Tillavning af Æbler og Pærer, der var overmaade nem 
og derfor ogsaa Vinteren igennem anvendtes efter en stor Maale- 
stok, var at stege dem paa Ovnen. Kakkelpotterne var som 
skabte til at stege Æbler og Pærer i. Det er ret betegnende, at 
Frugt, der ikke egnede sig til at nydes raa, ikke som i Nutiden 
kaldtes for Koge-Æbler og Pærer, men Bråde-, det vil sige Stege- 
Æbler og Pærer. 

Raa Frugt nødes hele Aaret rundt som Dessert. Fra Middag 
holdt man det ofte gaaende til sen Aften med Æbler, Pærer og 
Valnødder samt flittig Brug af Ølkanden. Blev Virkningen af 
denne Blanding for livlig, kunde man jo ombytte 01 med Frugt- 
most. Vi hører Tale om den Slags stærkt Frugtforbrug til alle 
Aarets Tider. Paa Malmøhus 1541 f. Eks. nødes der ved Juletid 
daglig et Par Uger igennem Frugt i betydelige Mængder.^ Til et 
af Frederik den Andens Fastelavnsgilder forskrev han to Tønder 
Pærer og en halv Læst Æbler alene fra Faaborg og fra Køben- 
havn alle de Æbler og Pærer, der fandtes paa Slottet.' Og til 
Festligheder, der holdtes i Maj Maaned, kunde Frederik den 
Anden, uden at dette synes at have været noget usædvanligt, be- 
stille et Steds fra 1 Læst Æbler, 6 Tønder Pærer og 2 Tønder 
Valnødder, et andet Steds fra 5 Læster Æbler, 3 Læster Brade- 
pærer, 6 Tønder Valnødder o. s. v.' 

Omtrent fra det 16de Aarhundredes Begyndelse var der i 
Forbindelse med den nyvakte Sans for Havedyrkning opstaaet 
en tilsvarende Trang til Nydelsen af Planteføde. Medens Kaal 
tidligere havde været den mest kendte og yndede Køkkenurt, fik 
den nu en Mængde Medbejlere. Her ligesom ved Krydderierne 
var det Hollænderne, hvem man skyldte Tak. Deres Skibe 
bragte de fremmede Urter til billig Pris til Sundet, deres ind- 
forskrevne Nybyggere paa Amager og Falster dyrkede Løg, Per- 
sille, Peberrod og allehaande Roer, der gjorde rivende Lykke og 
opfordrede andre til Forsøg. 

I Aarhundredets Løb viste der sig derfor en stærk Bevæ- 
gelse i Norden eller i hvert Fald hele Danmark over, der greb 
alle velstaaende af Adelen og Bybefolkningen. Som et Par hun- 
drede Aar senere Kartoflen, trængte da de forskellige Køkken- 
urter stærkt igennem og blev for enhver Husmoder et lige saa 
kærkomment som let overkommeligt Middel til at frembringe Af- 
veksling i de ensformige Retter. Hvilken Vinding for en Tid, 
der ikke gerne anvendte Smør til Sauce, og derfor kun var vant 

til at opbløde den evige, tørre Fisk og Saltmad med Drag af Øl- 
kanden, nu pludselig at faa en Mængde Biretter, snart skarpe og 
pikante, snart tykke og kødfulde, alle egnende sig til flydende 
Tillavning. Endnu en Mulighed indeholdt disse Køkkenurter, 
men den holdt sig paa Grund af Forholdenes Natur blot som 
Mulighed og blev ikke virkeliggjort: I en anden Tid vilde de 
have kunnet hemme Umaadeligheden paa Spisens og ikke mindst 
paa Drikkens Omraade. Tidens Strømning gik imidlertid i stik 
modsat Retning. De nøjedes da med at afgive blot en Sværm af 
Ledsagere. 

Og som saadanne skønnedes der paa dem. Fortiden vilde 
have forsvoret at skulle se det Syn, at voksne, fornuftige Men- 
nesker ikke blot ved Hoffet, men selv paa Slotte, hvor Kongen 
ikke var til Stede og kunde give Eksempel, sad og spiste Salat 
og Persille med Velbehag, ja Timian og Salvie hver eneste Dag 
Uger igennem.^ Høkerskerne fik en ny Indtægtskilde ved foruden 
med Æbler og Nødder at løbe rundt ogsaa med Løg, Roer og 
Rødder. Husmødrene fik et nyt Felt for Ærgerrigheden i de tid- 
ligst modne Grønærter og Gulerødder. Og selv for en Peder Oxe 
var det ikke for ringe en Ros at have indført to nye Arter af 
Roer i Danmark.' Hvilke Masser, der kunde medgaa, kan ses 
af, at Frederik den Anden, da han f. Eks. Mortensdag 1560 vilde 
holde et Gilde i Jylland og blive paa Stedet nogen Tid derefter, 
straks forskrev 1 Læst Gulerødder, 1 Læst Løg, 2 Læster Hvide- 
roer, 1 Læst Peberrod o. s. v.;* eller da han skulde holde et 
Par Dages Festlighed i Fyen, krævede ind hos forskellige og 
alene fra en enkelt forlangte: 8 Tønder Gulerødder, 8 Tønder 
Hvideroer, 3 Tønder Botfeldtske Roer, 8 Tønder Løg, 6 Skokke 
Kabuds-Kaalhoveder, 4 Tønder Peberrod, 6 Tønder Persillerødder, 
4 Tønder Pastinakrødder o. s. v., o. s. v.* 



Foruden at sørge for Brød, Kød, Fisk, Krydderier og Grønt- 
sager paahvilede der endnu Husmoderen et Par Pligter, hvad 
Forsyningen angik, der ikke var ringe. Hertil kunde knap læn- 
gere regnes det at skaffe Salt til Huse, thi hermed var der just 
nu ved at foregaa en betydelig Forandring. Tidligere havde det 
i flere Egne af Danmark været Skik, at man selv tilvirkede sit 
Salt. Langs Vesterhavets Kyst, fra Skagen ned mod Aarhus, paa 

Læsø, samt ogsaa enkelte Steder paa Fyen og Laaland havde der 
i umindelige Tider været drevet en betydelig Virksomhed hermed. 
Saltet blev indvundet dels ved at inddæmme Havvand paa flad 
Kyst og lade det fordampe, dels og især ved at brænde enten 
saltholdig Tørvejord, saaledes f. Eks. paa Sønderjyllands Vestkyst, 
eller ogsaa blot tørret Tang, som Brug var i Nørrejylland og 
paa Læsø, og derpaa udkoge Saltet af Asken. ^ Det var denne 
sidste Udkogning, der voldte, at den hele Tilvirkning tilsidst 
maatte standse. Selve Tangbrændingen var nemlig let nok. Fra 
tidligt Foraar og hele Sommeren igennem samlede man blot den 
grønne Tang i Bunker nede ved Stranden, stak Ild paa den med 
en Tørv eller to og nærede saa Ilden med bestandig mere Tang, 
idet man kun havde at sørge for, at det ikke blussede op i 
Flamme. Men saa kom det vanskelige, naar Asken var bragt i 
Hus og ved Vintertid skulde udludes og sydes i de store Salt- 
pander. Hertil krævedes der en Masse Brændsel.* I lange Tider 
havde man kun agtet lidet herpaa, der var jo nok at tage til i 
de nærliggende Skove. Men i det 16de Aarhundrede begyndte 
man at faa Øjet op for Mislighederne ved det hele. Der var 
allerede ofte langt til nærmeste Skov; for at faa Salt havde man 
berøvet Gaarden dens Læ; og naar Vinden strøg ind over skal- 
dede Banker og hvirvlede Sandet hen over de bestandig fattigere 
Agre, saa maatte enhver kunne forstaa, at denne Salttilvirkning 
dog egentlig havde været for dyr. 

Vi kan se, hvorledes det 16de Aarhundrede deltes ved disse 
krydsende Hensyn. Paa den ene Side hører vi endnu den gamle 
Tale om Saltbrænding og Saltpander.* Paa den anden Side be- 
gyndte Frederik den Anden allerede at opgive al Salttilvirkning 
paa det kongelige Gods. Aar 1552 blev saaledes paa Sæbygaard 
i Vendsyssel med tilhørende Gods alle Saltpander nedlagte.* Før 
Aarhundredet var omme, havde endelig Sandflugten paa Læsø 
som paa mangt et Sted i Jylland lagt sit tunge Lod med i Vægt- 
skaalen.^ 

Men selv om denne Maade at indvinde Salt paa maaske 
kunde vise sig at være for kostbar, saa var det dog vel haardt 
at tænke sig, at alt det Salt, som brugtes i Landet — og det var 
meget, thi i hver Husholdning medgik store Mængder, langt mere 
end i Nutiden — at alt dette Salt herefter skulde købes i dyre 
Domme hos fremmede. Især Regeringen maatte det ligge paa 
Hjerte at afværge et saadant Onde. Det var dens Pligt at spejde 

efter nye Muligheder og om fornødent selv at tage hele Tilvirk- 
ningen i sin Haand, naar blot der kunde vise sig nye, hensigts- 
mæssige Indvindingsmaader. 

I alle tre Lande gjordes der fra oven, hvad man kunde. I 
Danmark tyede man til den ubenyttede Skat, som man allerede 
et Par Gange tilforn havde søgt at udmønte. Det var en Salt- 
kilde, som var bleven opdaget i Slutningen af det 15de Aarhun- 
drede tæt uden for Kolding paa Vejen til Landsbyen Hårde. 
Straks efter at den var bleven funden, havde Kong Hans givet 
en Udlænding Eneret til her at drive et Saltværk mod at erlægge 
til Kongen Halvdelen af det aarlige Udbytte. Men Foretagendet 
var gaaet i Staa^ og bedre Skæbne havde det heller ikke haft, 
da nogle holstenske Adelsmænd en tredive Aar efter havde søgt 
at faa det i Gang. Nu genoptog Frederik den Andens Moder, 
Enkedronning Dorothea, Forsøget. Hun var ubetinget bedre stillet 
end nogen af de tidligere. Ivrig og virkelysten, veg hun ikke en 
Mand i Daadskraft, og dertil vidste hun at faa sin Søn til at 
interessere sig for Sagen, saa at Kongen stillede Arbejdskraft, 
Tømmer og Penge til hendes Raadighed, medens hun skulde 
høste Æren og Fordelen. Men de udeblev begge. Man maatte 
atter opgive Forsøget og slog sig da til Ro med, at en Aare fersk 
Vand vistnok havde fundet Adgang til Saltkilden og derved gjort 
den ubrugelig. Det var dobbelt ærgerligt, da det lidet Salt, der 
her var blevet tilvirket, havde vist sig at være fint og skarpt, 
nsBsten ligesaa godt som det lyneborgske, kun lidt mere rødligt 
i Farven.^ 

I Norge lod Frederik den Anden Aar 1570 en Tysker, der 
antoges for særlig kyndig, paa kongelig Bekostning berejse Landet 
for at afgøre, hvor man med mest Fordel kunde oprette en 
< Saltkunst*. Han udvalgte endelig et Sted ved Laurvig. Syv 
Bøndergaarde blev ham her overladte. Ved var der nok af og 
Saltsyderiet begyndte. Udbyttet af hans Virksomhed er vanske- 
ligt at blive klog paa. Man tør maaske slutte sig dertil af den 
Omstændighed, at der seks Aar efter maatte helt nye Folk i 
Stedet, denne Gang fire Franskmænd, der, udrustede med Tolk 
og rigeligt lønnede, nu begyndte forfi-a. Kort Tid efter gik der 
imidlertid underlige Rygter om Beskaffenheden af deres Salt. 
Kongen holdt endnu med dem, da de paastod, at alt vilde blive 
godt, naar de blot fik en Hestemølle til at pumpe Vand med, 
en Bondegaard til og det fornødne Antal Pramme. Men da ende- 

lig deres Salt blev undersøgt, viste det sig, at det duede hverken 
til at salte Sild eller Kød med. De Qernedes da. Medens deres 
Saltpander stod og rustede og sluttelig solgtes som gammelt Jærn, 
gjorde Frederik den Anden et sidste Forsøg, idet han antog en 
ny Udlænding, der fik Eneret paa Saltsydning i Norge efter en 
ny Metode. De tidligere Erfaringer synes her at være komne 
til Gode, idet den nye Metode ikke gik ud paa at indvinde Salt 
fra første Haand, men kun «Salt af Salt at syde». Men heller 
ikke under denne Form skulde Sagen have Fremme. Det eneste 
Udbytte af den tredie Udlændings Virksomhed synes at have 
været Klammeri med en Nordmand, som han paastod havde lært 
ham Kunsten af og lavede Salt paa samme Vis.^ Hermed var 
Frederik den Andens Forsøg omme. De genoptoges først, da 
efter hans Død Christian den Fjerde med ungt Mod og friske 
Kræfter begyndte Kresgangen forfra. 

I Sverige endelig var baade Trangen størst og Vanskelig- 
hederne, der optaarnede sig, mest uovervindelige. Man faar et 
Indtryk af hele den haabløse Tilstand ved at se den feberagtige 
Iver, hvormed man under Krigen med Danmark, da Saltpriserne 
steg til en foruroligende Højde, bestandig begyndte forfra, trods 
idelige Skuffelser stadigt fattede nyt Haab, hver Gang en Even- 
tyrer lokkede med nye Løfter. Alene i Aarene 1565 og 66 an- 
stilledes der Forsøg med fem, seks forskellige. Erik den Fjor- 
tende havde forskrevet Saltsyder Johan Turer, der havde forpligtet 
sig til at tilvirke, hvad Salt Sverige behøvede. Da Kongen selv 
maatte forlade Stockholm, efterlod han Befaling til, hvis alt gik 
godt, at oprette 50 Tilvirkningssteder i det egentlige Sverige, 20 
i Finland og 20 i Lifland. Glippede derimod Forsøget, skulde 
man, næst efter at straffe samme Eventyrer efter Kontrakten, 
lade de Helsinge Saltsydere komme til, celler ogsaa andre, man 
kunde opspørge », og oprette Værksteder baade ved Brådewiken 
og andet Steds, hvor Vandet er bedst til Saltsydning. Ved, Pander 
og Arbejdsfolk maatte der naturligvis ikke spares paa. Samtidigt 
skulde der sørges for, «at den Saltkunst, som er opfunden i Lif- 
land, maatte komme i Gang, og Folk skaffes til Veje, der kunde 
stille samme Kunst i Værk, indtil Hans Lehwsen eller nogle 
andre af hans Konsorter kunde komme til Stede, med hvilke 
Hs. Maj. sig om en Saltsyder-Handel har indladt*.* 

Som om alt dette ikke var nok, førtes der paa samme Tid 
Underhandlinger i England, hvor den svenske Prinsesse Cecilia 

havde indladt sig med et Kompagni, der talte mange fornemme 
Navne, og som for gode Ord og Betaling havde lovet at indvie 
Kongen af Sverige i Salttilvirkningens Hemmeligheder. Resultatet 
blev naturligvis det gamle: intet Salt men stort Pengetab og 
gensidige Beskyldninger. Den mest oplysende blandt de mange 
herom vekslede Skrivelser turde være et Brev fra Kompagniet 
til dets Agent i Sverige. Det befales ham heri at meddele 
Kongen, at den Salttilvirkningsmaade, hvorom Kontrakten var 
bleven afsluttet, nu er bleven overtrufifen af en langt simplere 
og billigere Fremgangsmaade, som man har opfundet i Mellem- 
tiden. Da Opfindelsen imidlertid har kostet dem store Summer, 
er det en Selvfølge, at Kongen maa erstatte dem disse; de her- 
med forbundne Udgifter vil dog være for intet at regne mod den 
Fordel for Sverige fremtidig at kunne forsyne sig selv med Salt.^ 

Medens Udbyttet af Forsøgene i alle tre nordiske Lande lod 
vente paa sig, var Indbyggerne henviste til at købe sig til fra 
Udlandet, hvad der ikke kunde faas i Hjemmet. Alt var i saa 
Henseende lagt til Rette, idet Forbindelsen med de to store Salt- 
Udførselssteder var let. Det finere Bordsalt fik man dengang 
som i vore Dage bedst fra Luneburg. Det grovere, saakaldte Bay- 
salt kom især fra Frankrigs Vestkyst. Det var denne sidste Art, 
hvoraf der fortrinsvis brugtes store Masser i enhver Husholdning 
til Nedsaltning af Kød, Fisk o. s. v. Aarligt passeredes Øresund 
af en talrig Flaade Saltskibe, i Reglen store Fartøjer paa flere 
hundrede Læster. Ethvert af dem maatte i Helsingør foruden 
den øvrige Told aflevere seks Tønder Salt, for hvilke der gaves 
dem et Vederlag, der efterhaanden stod i stærkt Misforhold til 
Saltets virkelige Værd. Det var disse store Saltskibe, der under 
nordiske Krigsforhold spillede saa betydningsfuld en Rolle. Mere 
end én Gang frygtede man i Danmark for en Overrumphng af 
skjult, Qendtligt Mandskab, naar den mægtige Saltflaade ankrede 
op ved Helsingør. Paa den anden Side havde Danmark i en 
Krig mod Sverige her et kraftigt Vaaben i sin Haand dels ved 
at holde dem tilbage og derved udhungre Sverige for Salt, dels 
ved at bemande dem og bruge dem som Krigsskibe. 

Det Overhaand tagende Forbrug af fremmed Salt i Danmark 
lettede for en meget væsentlig Del Husmødrenes Pligter med 
Hensyn til Forsyningen. Da nu tilmed Priserne paa Salt synes at 
være faldne i Løbet af det 16de Aarhundrede samtidigt med, at 
Vanskehghedeme ved at tilvirke det i Hjemmet voksede, saa blev 

den naturlige Følge, at bestandig flere faldt fra den gammeldags 
Forsyningsmaade. Ved Overgangen til det 17de Aarhundrede var 
der næppe mange velstillede Husmødre, der vilde have kunnet sige 
deres Piger ret Besked om, hvorledes de skulde lave Tang til Salt. 
Som bekendt har denne urgamle Tilvirkning siden da yder- 
ligere tabt sig og er vel nu helt gaaet i Glemme. Ikke uden 
Interesse er det dog at se, hvorledes den, saa snart de Forhold, 
der oprindelig havde fremkaldt den, indtraadte paany, var i Stand 
til atter at rejse sig. Da i Danmarks Krig med England 1807—14 
Forbindelsen til Søs var afskaaren og Landet atter som i Old- 
tiden henvist til egne Hjælpekilder, opstod den gamle Salttilvirk- 
ning igen. I Vendsyssel og ned mod Mariager Fjord begyndte 
man atter at syde Salt, og Bønderne kørte det til Torvs som i 
gamle Dage. I Landsbyen Lyngsø ved Nibe blev der saaledes i 
Aaret 1808 tilvirket 200 Tønder Tangsalt, og i andre Egne regnede 
man, at hver enkelt Bondekone kunde sælge 5 til 10 Tønder 
om Aaret. ^ 



En almindeligere Pligt for Husmødrene i det 16de Aarhun- 
drede end Salttilvirkning var det at forestaa Tillavningen af Smør 
og Ost. Ikke blot paa Landet men i Byerne tillige dreves der 
jo Avling, og en Mælkestue eller Mælkekælder hørte med til en- 
hver større Husholdning. Hvor Avlsbruget var stort, udførtes i 
Reglen Malkningen og Smør- og Ostetillavningen af en Mejerske — 
eller som Datiden kaldte hende: «Mælkedeje> — med et Par Malke- 
piger til Hjælp. Hvor Forholdene var smaa, kunde en Fadeburs- 
pige besørge det hele. Men i begge Tilfælde ansaas det for Hus- 
moderens uafviselige Pligt, hvad enten hun var Borgerkone eller 
Lensmands Frue, ja selv Dronningen knap undtagen, at forstaa 
sig helt derpaa og have et Overopsyn dermed. 

Smørret tillavedes overalt paa Haandkærne. Det var natur- 
ligvis af forskellig Beskaffenhed alt efter Græsningens Natur, 
Grovheden af det anvendte Salt og Behandlingens Omhu; men 
man tager næppe fejl ved at antage, at det hyppigt var af for- 
trinlig Godhed. Dette var for Danmarks Vedkommende en na- 
turlig Følge af Forholdene. Man kendte ikke til Kraftfodring 
eller Indespærring i den varme Aarstid. Saa snart Foraaret kom, 
slap man Kvæget ud. Uden Tøjr gik det saa paa den fælles Græs- 
mark, eller nede i Engen, eller over Grøftevolden helt langt ud i 

Overdrevet, hvor der vrimlede af Markblomster. Kun fra de to 
Komvange holdt Vogterne det borte. Et saadant frit Liv forøgede 
ganske vist ikke Koens Fedme eller dens Malkeevne. Men dens 
Velbefindende var øjensynligt, og den Mælk, som den gav, var 
af ypperste Art. Heraf kom saa atter det <Græssmør», som 
smagte af Blomsterduft og Sommerfriskhed, og hvis medfødte 
Aroma ingen Tilsætningskunst har kunnet genfremstille. Som- 
meren igennem holdtes Kvæget saaledes. Men naar Kornet var 
inde og det dugvaade Spindelvæv mellem Stubbene slog Telt, 
medens det nye Grønne piblede op, saa blev, som man kaldte 
det: tÆvret opgivet>,^ og Kvæget fik Lov til at gaa overalt, paa 
Marker, Grøftekanter og i Enge, tidt uden Vogter, ganske som 
det vilde. Dette Højdepunkt af frit Liv havde en naturlig Mod- 
vægt i den køligere Aarstid. Selv om Himlen var klar, var der 
ofte koldt nok derude i det mørke, faste Græs, som Duggen hang 
i til langt efter Middag. Det Smør, der fremkom heraf, bar Præg 
af sin Aarstid. Kraftigt og holdbart savnede det cævrede Smør> 
«Græssmørrets> Finhed og Aroma. Men dog var det langt at 
foretrække for det, der lavedes, naar senere Køerne var komne 
paa Stald og fik Hø for Græs og ingen Bevægelse i fri Luft. 
Hver dygtig Husmoder, der havde Raad dertil, søgte derfor at 
skaffe sig en Forsyning af ævret Smør, der kunde holde ud, 
indtil Foraaret bragte det bedre. 

At Norges Smør var godt, fulgte næsten af sig selv. Her 
var nemlig ftildt saa gode Sommerbetingelser til Stede som i 
Danmark. Naar Kvægetved Midsommertide dreves til Fjælds og 
oppe i den rene, klare Luft levede af de kraftige Urter med 
krydret Duft, frembragtes der Mælk, som i Fedme overgik den 
bedste danske.' Det er det Smør, der kærnedes heroppe, hvortil 
en af Datidens Forfattere sigter, naar han med Stolthed udbry- 
der: « Vanker her i Norge et vældigt, kraftigt Smør, som man 
bruger ofte til Lægedom >.' Vintersmørret var i Sammenligning 
hermed kun tarveligt, vistnok endnu ringere end det danske. 
Det kunde jo ofte mellem Fjældene skorte paa Vinterfoder, og 
Mælken saa vel som Kvæget led, naar der skulde leves paa Smal- 
kost i de lave, ftigtiglumre Fæhuse. 

Sverige indtog en Mellemstilling mellem Danmark og Norge. 
Dets Kvægavl havde paa engang noget af Slettelandets og Fjæld- 
landets Præg. Især Mælken og Smørret fra Øland omtales som 
noget ganske fortrinligt i sin Art, og Sveriges trofaste Søn, den 

vidt forrejste Olaus Magnus, henfalder i fuldstændig Begejstring, 
naar han skal beskrive denne Hjemlandets Pryd, disse Egnes 
kvægende Luft, Urternes Liflighed og dette kostelige Smør, hvoraf 
den tiloversblevne Valle alene var nok til at give den, paa hvem 
mange Læger og megen Medicin forgæves havde været anvendt, 
sin Helsen paany.^ 

En god Maalestok for det nordiske Smørs Beskaffenhed var 
den livlige Udførsel deraf til Nabolandene. For Sveriges Ved- 
kommende kan vi for enkelte Aar anføre bestemte Tal. Fra 
Søderkøping udførtes der saaledes Aar 1559 ialt 14,546 Lispund, 
fra Lødøse Aar 1546: 17,824, fra Elfsborg 1562: 24,942 og fra 
Stockholm 1560: 57.496 Lispund.^ I Norge opkøbtes det meste 
af Hansestæderne. Danmarks Smørtilvirkning og Udførsel kunde 
selvfølgelig ikke sammenlignes i Størrelse med, hvad vor Tid har 
oplevet at se. Men hvad Smørrets Velsmag angaar, bar, som 
ovenfor omtalt, Datidens sikkert Prisen. Herhen kunde maaske 
ogsaa den Omstændighed lyde, at det 16de Aarhundrede, hvor 
ødselt og overdaadigt det end var, ikke nænnede at anvende Smør 
til Madlavning. Hertil brugtes 1 de allerfleste Tilfælde Fedt. At 
koge eller stege i Smør forekom hin Tid utilbørligt, Smørret 
burde nydes koldt og friskt. 

I nær Forbindelse med Smørfrembringelsen stod Ostetillav- 
ningen. Der lavedes i alle tre nordiske Riger Ost baade af Ko-, 
Faare- og Gedemælk, ligesom ogsaa af Mælk under alle Former, 
som Sødmælk, skummet Mælk og Valle. Selv i Danmark var 
Tilvirkningen af Faare- og Gedemælks-Ost ikke ringe. Den sidste 
tabte sig imidlertid her mere og mere, da man blev opmærksom 
paa Gedernes skadelige Indflydelse paa Skove og Gærder, og 
Regeringen derfor omtrent fra Aarhundredets Midte udstedte 
strengere Forbud mod det overdrevne Gedehold. Ost af Faare- 
mælk vedblev derimod at tillaves som forhen. Som en Følge 
heraf var der hyppigt efter Nutidsbegreber et Misforhold tilstede 
mellem Faarenes og Lammenes Antal, idet man slagtede disse 
for at bruge Mælken. Da saaledes f. Eks. Bregentved Aar 1547 
blev bortforpagtet, fordi Ejeren var bleven Lensmand i Norge, 
fandtes der paa Gaarden 15 Køer, 50 Faar men kun 38 Lam. 
Forpagtningsafgiften bestod blandt andet i to Fjerdinger Smør af 
Køerne og tre Fjerdinger Ost af Faarene.* 

Medens man paa forskellige Steder, f. Eks. i Helsingeland 
og i Norge, lagde sig efter Ost med skarp Smag og for at opnaa 

dette lod Osten ligge, indtil den næsten var bleven levende/ 
lagde man andetsteds Vind paa at gøre Ostene saa store som 
muligt. Tværs over Skandinavien gik der et Strøg fra Tyland 
over Halland til Vester- og Østergotland, hvor man frembragte 
Kæmpeoste. Saavel Indfødte som Fremmede omtale med For- 
bavselse deres umaadelige Størrelse. Olaus Magnus beretter, at 
de var saa store, at to Mand kun med Møje kunde bære en 
enkelt Ost et kort Stykke. Til det danske Hof nedsendtes der 
fra Halland Oste paa 2—3 Lispund Stykket.' En tysk Rejsende i 
Norden paastaar, at man just derfor satte en Ære i at lave dem 
saa store, fordi Kendere, der vidste, at Mælken maatte skaffes 
tilstede paa en og samme Dag, kunde slutte fra Ostens Størrelse 
til Mængden af Ejerens Undergivne.* 

Endnu en vigtig Gren af Forsyningen henhørte under Hus- 
moderens Omraade, det var den hjemlige Ølbrygning samt Til- 
virkningen af Mjød, Frugtmost, Brændevin og Likører. Vi skal 
ved Betragtningen af Tidens øvrige Drikkevarer vende tilbage 
hertil. 



Ved Tillavningen af Maden spillede Husmoderen og hen- 
des kvindelige Betjening langt fra den Rolle, som man efter andre 
Forhold skulde slutte. Ganske vist bar hun Ansvaret, for saa vidt 
det var hende, under hvem hele det indre Husvæsen henhørte; 
men det var kun i mindre Husholdninger, at hun og overhove- 
det kvindelige Væsener var de udførende. Overalt, hvor Forhol- 
dene var noget større, paa Herregaarde, hos Lensmændene paa 
de kongelige Gaarde, ved Hofferne, alle slige Steder var det Kokke, 
der besørgede Madlavningen. Grundene hertil har vistnok været 
af forskellig Art. Dels var det et Arbejde, der tog paa Kræf- 
terne, timevis at staa ved Ilden og dreje et Stegespid. Dels vilde 
det ikke være heldigt at lade Stegerset foruden sin øvrige Til- 
trækning tillige faa den at være befolket med kvindeligt Tyende. 
At Kokkene gantedes med Fadeburspigerne var saa sin Sag og 
stod i hvert Fald ikke til at hindre; men skulde man tillige have 
hele Borgestuen hængende i Køkkenet, blev det for meget af det 
gode. Der hørte selv nu en haandfast Kok til for at holde Uved- 

Dagligt Liv i Norden. V. 5 

kommende fra Gryderne, og til, naar Madklokken havde lydt, 
at bære med sikker Haand det vældige Fad uantastet frem til 
Bordet gennem de støjende Klynger. Hos Nordens Landbefolk- 
ning vælges ogsaa den Dag i Dag ved festlige Lejligheder efter 
gammelt Eksempel Mænd til Skaffere. Hertil kom endnu, at 
naar Husbonden skulde rejse, hvad jo ofte hændte, var det 
standsmæssigt at have en Kok i sit Følge; men Optoget vilde 
blive latterligt, om det var en Kokkepige, der fulgte efter, hvad 
enten hun saa var til Hest eller til Vogns. 

Ogsaa i Købstæderne var der bosat Kokke, der levede af at 
forestaa Madlavningen ved større Højtideligheder blandt Byens 
Borgere, men iøvrigt til daglig synes at have slaaet sig igennem 
ved at bage Postejer eller andet og halvt i Smug holde Øltap 
for en snævrere Kreds. I Helsingør havde saaledes den franske 
Gesandt Carolus Danzæus' Kok, der lige saa lidt som hans Herre 
kunde leve af den Lønning, der stadigt udeblev fra Frankrig, 
slaaet sig ned og søgt privat Erhverv.^ I Odense boede Peder 
Galde,' og mod Aarhundredets Slutning i Viborg: Hans Kok, i 
Mariager: Mikkel Kok, i Nyborg: Peder Kok og Eiler Kok, i 
Malmø: Arnt Kok* o. s. v. o. s. v. 

Vil man have et tydeligt Indtryk af Forholdene, lægge man 
Mærke til, hvorledes der f. Eks. Aar 1591, da der under Chri- 
stian den Fjerdes Mindreaarighed blev paa kongelig Regning 
fejret to Adelsmænds Bryllupper paa Kronborg, uden Vanskelighed 
straks kunde lejes fra Byen eller dog fra nærmeste Omegn to 
Mænd, der optraadte som Overkokke, fem Kokke og ti Kokke- 
drenge.* Da Christian den Fjerde fem Aar efter blev kronet, 
og alt, hvad der fandtes af kongelige Kokke ikke nær vilde have 
forslaaet til at besørge den uhyre Madtillavning, henvendte han 
sig til ikke mindre end 16 Herremænd . og bad om at maatte 
laane deres Kokke. Og da heller ikke dette viste sig at være 
nok, befalede han i Landets forskellige Købstæder at leje syv 
Kokke, der hver især havde at møde i Spidsen for fire Svende.^ 

Landet var altsaa velforsynet med kogekyndige Mænd. Hvad 
Christian den Fjerde angaar, saa synes han ikke at have næret 
nogen Mistillid til deres Dygtighed. Anderledes stillede det sig 
for hans Moder, Enkedronning Sophia. I den korte Tid, hun 
var eneraadende og fik Lov til at ordne en Fest, som den burde 
— det var ved hendes Husbonds Begravelse — indkaldte hun 
en Mængde Kokke fra Udlandet,^ for at Danmark ikke skulde 

faa Skam af Madlayningen. Det yar tyske Kokke for tyske Gæster. 
Det gik derfor fortræffeligt. 

Hvad der straks maa falde i Øjnene, er den Betjeningens 
Talrighed, der baade ved festlige Lejligheder og under rent dag- 
ligdags Forhold var et Særkende for Datiden. Kokken var nem- 
lig saa godt som aldrig alene. Under ham optraadte stadigt en 
hel Flok af tjenende Aander, der under forskellige Navne lige- 
fra « Underkokke » til «Kokkedrenge» lystrede hans Bud. Sagen 
var let forklarlig. Hver Fugl, hvert Stykke Kød, der skulde 
steges, maatte paa sit Spid, og til hvert Spid svarede en Kokke- 
dreng som Stegevender. 

Ulemperne ved denne Mandsstyrke i Stegerset maatte imid^ 
lertid være store. Under Frederik den Anden troede man ende- 
lig at have fundet Raad herimod. Det var nede i Nurnberg, at 
man havde fundet paa at indrette Stegevendere med Kæder og 
Fjedre, saa at de kunde trækkes op som et Urværk og gaa 
mindst tre Kvarter af sig selv. Hertug Georg Frederik sagdes 
alt at have indført dem i sit Køkken i Ansbach. Frederik den 
Anden skrev da straks derned og bestilte sig foreløbigt tre til 
sit Jagtkøkken.^ Men Opfindelsen maa have været noget mangel- 
fuld. Vel berettes der intet, men selve Tavsheden synes at for- 
raade, at man af de to Onder: levende Stegevendere eller sveden 
Steg, dog tilsidst har foretrukket det første. Kokkedrengene holdt 
sig fremdeles. 

Hvor stor en Plage de mange Kokke ved Hoffet har været, 
fremgaar bedst af de stadigt gentagne Forsøg paa at indskrænke 
deres Antal. Straks da Frederik den Anden havde besteget Tronen, 
lod han sig, som Rentemester Beck beretter, cforelægge et Regi- 
ster over alle daglige Ædere paa Københavns Slot; og da Hans 
Naade læste, hvor stseirke de vare, da gruede Hs. Naade derfor>.* 
Deres Tal blev da betydeligt indskrænket. Kokkenes i samme 
Forhold, og gamle hensigtsmæssige Befalinger opfriskedes, der 
bød at holde Slotsportene lukkede et Par Timers Tid før og 
efter Middag o. s. v. Men allerede Aar 1564 var det galt igen. 
Antallet af dem, der nød dagligt Underhold, maatte afkortes med 
52 og Kokkenes Antal indskrænkes til otte.' De sidstes tiltog 
naturligt, da Frederik den Anden havde holdt Bryllup, og der 
som en Følge heraf blev ført et mere udpræget Hof. Men skønt 
Dronning Sophia, efter alt hvad vi kan slutte, paa dette Om- 
raade har staaet Kongen troligt bi, var dog allerede Aar 1580 

6* 

Forholdene igen voksede dem over Hovedet. Kongen besluttede 
da at indrette sig ganske som en Privatmand. Tidligere havde 
man ved Hoffet holdt tre Sæt Kokke, <Herrekokke>, der lavede 
Mad for Kongen og hans Nærmeste, «Ridderkokke», der brugtes 
naar der var Gæstebud, og <Svende-> eller «Huskokke>, der fore- 
stod Madlavningen i Folkekøkkenet. Nu afskaffede Kongen helt 
«Ridderkokke» og «Svendekokke> og henviste al Folkemadlavning 
til Lensmanden paa vedkommende Slot. Skulde der være Gæste- 
bud, saa skulde Kongen nok skaffe sine Herrekokke Medhjælp, 
der kunde erstatte de afskaffede « Ridderkokke ». Til Mundkokke 
for sin egen Person, Dronningen og deres to Børn — Resten af 
Børnene var paa længere Tid sendt ned til Bedsteforældrene i 
Mecklenborg — beholdt han saa kun fire Herrekokke, der til 
yderligere Hjælp fik to Mestersvende og fem Kokkedrenge samt 
Ekstra-Stegevendere, naar saadanne behøvedes. De fire Kokke 
skulde skiftevis have fri, to og to, en Uge ad Gangen. Skønt 
denne Ordning efter Nutidsbegreber synes meget rundelig, hvad 
Antallet angaar, og langt fra at gaa de fire Kokke for nær, 
maatte Kongen dog ende sin Meddelelse med, at, «hvis de ikke 
vilde tjene efter denne Besked, agtede han at se sig om efter 
andre>.^ 

Saaledes holdt Forholdene sig omtrent uforandrede til Kon- 
gens Død 1588. Men næppe var Frederik den Anden bortkaldt 
og Enkedronningen fortrængt, førend den lille Christian den 
Fjerdes Antal af Kokke voksede. Der holdtes nu alene for hans 
Person to Herrekokke, to Mestersvende, tre <Storedrenge> og fire 
faste Kokkedrenge, medens der tillige ansattes alle disse Hjæl- 
pere, som Frederik den Anden havde afskaffet: en < Ridderkok* 
med Svend og Dreng, to Kedelskurere, en Mand til at holde paa 
Døren, medens Maden lavedes o. s. v. o. s. v.^ 

Forholdene i Sverig var ganske de samme som i Danmark. 
Paa Stockholm Slot var der saaledes i Aaret 1564 ansat otte Per- 
soner som Kokke i Herrekøkkenet og syv i Svendekøkkenet. 
Under sig havde de atter «Kokkedrenge», «Fadedrenge» o. s. v. 
At de øverste Kokke i Herrekøkkenet var ansete Folk, kan ses 
alene af deres Lønninger: Knut Finne fik 200 Kr. om Aaret, 
Mårten Larson 240 Kr.^ 

Over hele Køkkenvæsenet stod Kongens Køgemester. Hans 
Stilling var lige saa højt anset som betroet og besværlig. Den be- 
styredes gerne af en Adelsmand .i sin bedste Alder og dannede 

i Reglen Indgangen til en fed Forlening. I Danmark var i læn- 
gere Tid under Frederik den Anden Kongens uægte Halvbroder, 
Caspar Markdaner, ansat som Køgemester. Under barn stod ikke 
blot alle Kokkene samt Køkkenskriveren med bans Mandskab, 
men tillige Vinkælderens Betjening, der i Købenbavn 1588 bestod 
af fire Kældersvende, ^ Sølvpoppen og bans Svende og uden Tvivl 
tillige de ved Hoffet ansatte Bagere, Bryggere og Slagtere, bvis 
Antal kunde løbe op til over en Snes.' 

En Lejligbed, ved bvilken man ret fik Syn for, bvor bøjt 
den hele Betjening beløb sig, var, naar Kongen drog rundt i 
Landet, Hoffet med bam, og det storartede Vogntog med «Fade- 
buret* fulgte efter. Vel søgte man at indskrænke sig saa meget 
som muligt ved at lade de enkelte Slotte være forsynede hvert 
med sit Køkkenudstyr, og i Tilfælde af Festligheder at laane sig 
frem i Omegnen, men ikke desto mindre løb det nødvendige Til- 
behør af Mandskab og Varer op til det utrolige. Mellem Urte- 
kram, Tønder med saltet Vildt, Vinfustager og indpakket Sølvtøj 
tronede her hele Besætningen ligefra Livlægen, der passede paa 
Urterne, til den mindste Kokkedreng. Men hvad værre var, 
Toget ledsagedes tillige i Reglen af en meget tvivlsom Bande 
Efterslæt — et Kongebrev betegner dem som: <Båmhåutere og 
tjenesteløse Folk»* ~ Fyre, som vilde benytte sig af den almin- 
delige Forvirring til at faa Fingre i et eller andet eller dog i 
det mindste nyde kongelig Befordring paa de i hundredevis til- 
sagte Bøndervogne. Intet Under derfor, at disse Tog med Kon- 
gens Fadebur var ilde sete og uafbrudt gav Anledning til Klager. 
Skønt Følgerne af slig Opsætsighed var lette nok at forudse, 
vovede dog Bønderne mere end én Gang at svare Nej, naar de 
tilsagdes.^ 



Spørge vi om disse Kokkes Kunst og altsaa om Madtillav- 
ningen i det hele i hine Dage, saa maa vi først og fremmest 
drage en Grænse imellem den Tillavning, som var nedarvet 
fra Fortiden, og de Nyheder, der kom til i det 16de Aarhun- 
drede. 

Som ældgamle Retter maa nævnes Kaal og Flsesk samt 
Grød. Kaal havde hidtil været saa godt som den eneste Søbe- 
mad, hvormed et Maaltid kunde indledes. Øllebrød nødes nem- 

lig i Reglen kun om Morgenen, og for Grødens Vedkommende 
var det gammel Skik, at den burde slutte Maaltidet. Her var 
da aabenbart et Punkt, hvor der trængtes til nye Retter, og, som 
vi skal se, blev ogsaa Søbemaden et af de Omraader, hvor Tidens 
Opfindsomhed fik sin frieste Tumleplads. Hos de højere Stæn- 
der blev det allerede slaaet fast som en Regel, at man helst 
burde begynde Maaltidet med en Ret, der spistes med Ske. Ifølge 
gammel Skik havde man spist Grød som sidste Afslutning; ifølge 
ny Opfattelse var den som Skemad at betragte som Forret. I al 
sin Ubetydelighed er det derfor et klart Udtryk for Tilstanden, 
naar det i Christiern den Andens Hofordning hedder, at Hof- 
sinderne paa Fiskedagene skal have Grød og Fisk, de menige 
Folk derimod Fisk og Grød. Endnu langt ned i det 19de Aar- 
hundrede fulgte Almuens Festretter i Danmark samme Orden som 
i hint cmenige* Reglement fra Christiern den Andens Dage: 
c Sild, tør Fisk, Grød og Smør».^ 

Grøden var i Danmark vistnok i Reglen Sødgrød, altsaa til- 
lavet af Mælk, ved festlige Lejligheder Risengrød, i hvilken der 
undertiden anbragtes Rosiner og Mandler. Hertil sigter Digteren, 
naar han synger: 

tDu skal ikke først i Fadet tage! 
Ej efter Rosiner eller Mandel rage!»* 

Det var næppe almindeligt til daglig at bestrø Grøden med 
t Honningpudder*, det vil sige smaat stødte, tørre Honningkager. 
Derimod savnedes saa godt som aldrig Smør midt i Grødfadet. 
Ved højtidelige Lejligheder, især ved Juletid, var det maaske Skik 
ligesom langt senere endnu i Skaane at give Smørhullet i Midten 
Rorsets Form, paa det at ikke onde Magter skulde skade dem, 
der spiste deraf. Hver Skefuld Grød skulde i saa Fald dyppes 
i Smørret i Rorset, dog ikke midt i men ved en af Enderne.^ 

I Norge synes den saakaldte Rømmegrød, lavet af sur Fløde, 
at have været den egentlige Festret, der i flere Egne først i det 
19de Aarhundrede har maattet vige for Sødgrøden.^ 

En gammel, ægte nordisk Ret var cSaltmadsfadet* eller som 
det undertiden kaldtes € Sulefadet*. Det bestod af en Mængde 
forskellige Slags kogte Rødspiser, der alle anrettedes i samme 
Fad. Run den første eller maaske de første Gange synes denne 
Ret at være fremsat varm, senere altid kold. Hvis den, som 

det lader, de første Gange ledsagedes af Suppen, hvori som i en 
Dyppelse alle Kødpartieme svømmede, saa fortæredes i hvert 
Fald denne Sauce hurtigere end det øvrige, saa at Retten i de 
sidste Uger altid tog sig ud som tør, kold Mad. Den lavedes 
gerne for lange Tider ad Gangen, en tysk Rejsende paastaar for 
seks Uger eller mere.^ Det er uden Tvivl hertil, at en anden 
Benævnelse for Retten, nemlig: cGammelmads-Fad*, sigter.^ I 
Mangel af bedre var den en yndet Røddagsret og anvendtes af 
Almuen stadigt ved festlige Lejligheder. Den egnede sig ogsaa 
ganske særligt hertil, idet ved Sammenskudsgilder alt kunde op- 
tages i den. Retten kunde selvfølgelig sammensættes paa utallige 
Maader og omfatte de mest forskellige Genstande ligefra Kyllinger, 
Æg og Aal til Blodpølser. En gammel Opskrift anfører til hvert 
Saltmadsfad: Vs Side Flæsk, et Stykke røget Oksekød svarende 
til en Sekstendedel af en Okse, et Stykke røget Lammekød saa 
stort som et kvart Lam, en halv Gaasekrop, en Oksetunge og 
en Kødpølse.' 

En anden Maade at tillave Kød paa var den saakaldte 
<Sylte».^ Tillavningen bestod i Indkogning i en Sauce, der under- 
tiden^ men ikke altid, var beregnet paa at stivne, naar den blev 
kold. Som Stivemiddel, hvor Kødets Fedme ikke selv var til- 
strækkelig, anvendtes tidligere vistnok hyppigt den ovenomtalte 
<Sund og Mave», Svømmeblæren af Torsk, siden, saa vidt det 
lader, mere og mere Husblas. Medens Christian den Tredies 
aarlige Indkøb heraf i enkelte Aar ikke overskred en 12—15 
Pund, forskrev Frederik den Anden alene til Festlighederne i 
Odense 1580 ikke mindre end 300 Pund.^ Der syltedes Sager af 
de mest forskellige Slags ligefra Grise til Vildbrad, Fugle, Kaal 
og Frugter. Disse sidste blev dog først ret inddragne derunder 
i selve det 16de Aarhundrede, men fra den Tid af ogsaa saa 
grundigt, at selve Benævnelsen t Syltning*, c Syltetøj » kom til at 
betegne fortrinsvis disse. I det 16de Aarhundredes første Halv- 
del var dette endnu langtfra Tilfældet. Da forstod man ved 
Syltning i Reglen Indkogning af solidere Varer. Svinekød, Aal 
og sligt syltedes gerne i klar Sauce eller Gelée, Vildt og Fugle 
ofte i Honning. I Sverig var det Skik at indsylte Fugle og Vild- 
brad foruden i Honning tillige i Peber, Ingefær og Nelliker; 
saaledes blev Syltningen foretaget baade til Erik den Fjoriendes 
Kroning^ og senere under Johan den Tredie. Hvor store Por- 
tioner der kunde være Tale om, kan ses af, at til en enkelt 

Indsyltning af Vildbrad, som besørgedes under Johan den Tredie 
af tre Kokke, medgik der fire Pund Nelliker, fem Pund Ingefær, 
elleve Pund Peber og en hel Tønde Honning.^ Ved Johan den 
Tredies Hof fortæredes maanedlig syv Tønder <syltede Fugle».* 
Ogsaa i Danmark var Sylte en almindelig Ret. Det var derfor 
et for alle forstaaeligt, om end ikke meget anerkendende Ud- 
tryk, naar Frederik den Anden kaldte Vandet i de helsingørske 
Brønde for c Sylte*.' 

Det var ikke almindeligt at lave Sauce af Smør til Fisk — 
selv hos Christiern den Anden vankede der kun saadan Sauce 
til Bergfisk ^ — man holdt sig til Sennep. Smør brugtes, som 
ovenfor omtalt, kun lidt ved Madlavning. Ifølge Christiern den 
Andens Hofordning maatte det kun anvendes til Kongen selv ved 
Tillavning af Høns, ellers ikke, og paa Køddagene skulde alt 
Smør omhyggeligt gemmes. Derimod brugtes det paa Fiskedagene 
som en Slags Dessert^ og smurtes da paa Brød. En samtidig 
Forfatter fortæller om Nordmændene, at de smurte Smørret 
fingertykt paa deres Fladbrød, uden Anvendelse af Kniv, med 
Haanden alene.* Ogsaa Ost anvendtes hos Velstillede til Afslut- 
ning af Maaltidet. En af Tidens Digtere har herom lavet føl- 
gende velmente Rim: 

Naar alle Retter er nu kommet ind 
Efter Landsens Vane og Husbondens Sind, 
Bær Osten paa Bordet, helst en gammel! 
Thi den fortager Væmmelse, alt sammel t' 

Hvad vi hidtil har betragtet af Madtillavning var det fra 
Fædrene Overleverede, der fremdeles holdt sig. Men paa denne 
Grundvold byggedes der videre efter Tidens egen Smag. Hvad 
dette Nye angaar, tør vi imidlertid næppe tillægge Nordboerne 
nogen særlig Ære for Opfindsomhed. Alt tyder paa, at de for 
Størstedelen har været de modtagende især fra Tyskland. Det 
danske Kongehuses Familieforbindelser med dette Land slog en 
naturlig Bro, ikke mindst de to elskværdige og dygtige, danske 
Prinsesser Elisabeth og Anna, der fra deres nye Hjem, Mecklen- 
borg og Sachsen, efter bedste Evne søgte at holde deres gamle 
Fædreland paa Højde med Tidens Fremskridt. Som en Begiven- 
hed ogsaa for Norden maa det derfor betegnes, da den tyske 
Kok Rumpolt samlede og udgav alle Datidens Opskrifter og Regler 
i et storartet Værk, som han tilegnede ovennævnte Kurfyrstinde 

Anna.^ Med en paafaldende Hurtighed synes dette Skrift at have 
vandet Udbredelse i Norden. Som ved alle slige Lejligheder 
spredtes det Nye omkring gennem Afskrifter og Afskrifters Af- 
skrifter, og næsten et Aarhundrede igennem lader Eftervirknin- 
gerne af Rampolts Værk sig spore i Norden saavel i Kogebogs- 
literaturen som i de private Meddelelser om, hvad der virkelig 
er bleven spist ved forskellige Lejligheder. 

De Omraader, hvorpaa det Nye især maatte gøre sig gæl- 
dende, var, som ovenfor berørt, for det første Søbemadens ; frem- 
deles overalt, hvor Tidens stærke Trang til Anvendelse af Køkken- 
urter, Havefrugter og de bestandigt billigere Krydderier kunde 
ytre sig; et Hovedfelt herfor blev foruden Søbemaden naturligt 
Desserten. Hvad endelig det Solide, Kødretterne, angaar, saa 
bestod det Nye her mest i blot Sammenhobning af forskellige 
Retter eller i lunefuld Tillavning, Indbagning o. s. v., mindre der- 
imod i Fremdragelse af noget virkeligt Nyt. 



Søbemaden havde, som tidligere bemærket, været meget 
stedmoderligt behandlet. Det Nye, der nu gjorde sig gældende, 
var af mangeartet Oprindelse. Det var først en Paavirkning af 
den sydeuropæiske Mode, der senere gik over som en Hoved- 
regel i det saakaldte t franske Køkken«, at hvert Maaltid burde 
begynde med Kødsuppe. Men paa sin Vej til Norden var denne 
Fordring bleven nødt til at gaa betydeligt paa Akkord. Jo højere 
man kom mod Nord, desmindre kendt og yndet var Kødsuppe. 
Retten ændredes da til en Suppe kogt paa Urter eller lignende. 
Under denne Form stemmede den ypperligt med den nyvakte 
Sans i Norden for Dyrkning af Haveurter. Man kastede sig da 
over denne nye Ret med udelt Interesse og tillagde den i sin 
Begejstring en Betydning og nærende Kraft, som den, selv i sin 
oprindelige Form som jævnet Kødsuppe, næppe besad. Men man 
gik videre, og her viser sig et ægte nordeuropæisk Træk. Man 
overførte den samme Forkærlighed ogsaa paa Supper, lavede af 
Frugter, baade friske og syltede, og paa alle de Former, der 
kunde gøre den gamle, nationale Grød mere lind, altsaa næsten 
til en Slags Suppe. Saaledes opstod en Vrimmel af nye Former 
for Søbemad, som i Norden har holdt sig trods de Urtesupper, 



74 Frugtsupper. Vælling. Urtesupper. 

der banede dem Vej, nemlig de mange Arter af søde Supper, 
Vælling, Mælkebrød o. s. v. 

Hvad der gav denne nye Søbemad sit ejendommelige Præg 
og viser os den som en Overgangsform, der lige var i Færd med 
at opnaa selvstændigt Værd, var dens Plads i Maaltidet. Til dag- 
lig nødes den vel først og for sig, men ved Fest var det Skik 
at frembære en Mængde Retter samtidigt. Idet nu Søbemad fore- 
kom mellem disse, tjente den paa engang som Formad og som 
Sauce til de solidere Retter. Næsten alle de Former for Suppe, 
som opstod i det 16de Aarhundrede, kan paavises først at være 
prøvede som Sauce og derefter at have opnaaet Rang som selv- 
stændig Suppe. 

I Forbindelse hermed staar Rækkefølgen for deres Frem- 
komst. Tidligst synes Urtesupperne og Mælkeretterne at være 
blevne almindelige, der jo kunde tage sig ud som blotte Afarter 
af Søbekaal og Grød. De søde Supper, der først skulde frem- 
gaa af den nye Skik at ledsage Kødretter med syltet Frugt, synes 
ikke at være trængt ret igennem førend mod Aarhundredets Slut- 
ning. Til Gengæld rev de i den Grad Stemningen i Norden med 
sig, at de deltes i en dobbelt Art: varmt Syltetøj, der spistes 
som €Sødsuppe», og koldt Syltetøj, der under Navn af Rød- 
grød og andet spistes med Fløde til som Dessert. 

Medens den senere Udvikling i Norden tillader os nogen- 
lunde at bedømme det Omfang, hvori de nye Mælkeretter og Frugt- 
supper blev almindelige, gælder dette ikke om Urtesupperne. 
Paa dette Omraade gjorde nemlig Datiden et Skridt betydeligt 
videre frem, end Eftertiden har villet følge. Vi kan derfor ikke 
nu med Sikkerhed afgøre, om Datiden virkelig har været med 
til alle de besynderlige Former, som Rumpolt har godkendt ved 
at optage i sin Kogebog. At man heroppe har været villig til at 
nyde Supper af alle Haveurter, ligefra Løgsuppe til Salvie- eller 
Spinatsuppe, er troligt nok. Derimod er det mindre sandsynligt, 
at man har indladt sig paa at nyde en Ret, der stred saa meget 
mod Folkets gamle Vaner, som f. Eks. Sneglesuppe. Opskriften 
hertil lyder: tTag kogte Snegle, vel rensede, hak dem smaat 
sammen med grønne, velsmagende Urter, kom Æg og Peber deri, 
rør det hele ud i gule Ærier, der koge, kom Salt i, saa har Du 
en god Sneglesuppe«. Langt snarere turde man af det stærke 
Forbrug af Olie til Madlavning baade ved Hoffet og hos Private^ 
slutte, at man stundom har nydt den saakaldte Oliesuppe. Op- 

skriften lyder saaledes: cTag en Suppe af Urter, giv den et Op- 
kog, kom Bomolie deri og lad den koge, og er der for lidt Salt 
deri, saa salt den bravt! Sligt kalder man for Oliesuppe*. ^ I en 
dansk Kogebog fra 1648 gives hyppig Anvisning paa Brugen af 
Bomolie i Stedet for Smør.^ 

Hvad vi derimod med Vished kan slutte, er, at man ikke 
har ladet de mange Opfordringer til at anbringe Salt gaa upaa- 
agtede hen. Det var en aldeles forbavsende Mængde Salt, der 
brugtes. Paa Malmøhus medgik der saaledes i Gennemsnit en 
knap Tønde Lyneborgersalt om Maaneden og mere end en Tønde 
Baysalt om Ugen.^ Som vi senere skal se, svarede Saltkarrenes 
Antal og Størrelse til dette stærke Forbrug. 

Den samme Lyst til Overdrivelse gentog sig med Hensyn 
til Iblanding af Krydderier. Nelliker, Muskat, Ingefær, Sukker 
eller Honning anvendtes i Mængde ved al Tillavning, og næppe 
lodes nogen fremmed eller indenlandsk Plante med udpræget 
Lugt og Smag uforsøgt. Vi har allerede tidligere omtalt Udlæn- 
dinges Klager, naar de i længere Tid henvistes til at nyde saa- 
ledes tillavet Mad. Som Modstykke vil det være passende at 
lægge Mærke til, hvorledes Datiden netop fandt Behag i sig selv 
under de samme Former. I en Andagtsbog for unge Piger hedder 
det f. Eks. saaledes: <Ligesom man gerne og med synderlig Lyst 
smager den Mad og Drik, som er tilredt med Rosmarin, 
saa bejle unge og ærlige Mænds-Personer helst der, hvor de kan 
bekomme ikke alene Mad og Drikke, det er : meget Gods og Rig- 
dom, men hos Godset en kysk Ægtestaldbroder, det er: en god 
Hustru.»* 

Et Omraade, hvor Tidens Lyst til Forsøg med Iblandinger 
af Krydderi ret kunde gøre sig gældende, var Tillavningen af 
Syltetøj. Dette var maaske det Punkt af alle paa Kogekunstens 
Enemærker, hvor der blev arbejdet med mest Ihærdighed. Medens 
Mændene stundom tavst og indesluttet syslede ved Dag og Nat i 
det hemmelige Laboratorium, kun higende efter Et: at finde de 
Vises Sten eller den Kunst at lave Guld, saa arbejdede Kvin- 
derne med lignende Iver ved Gryderne i Køkkenet, prøvende sig 
frem for at finde den ypperste Blanding, den reneste Form for 
dette ubestemte Ædle, der som Frugtsaft allerede røbede sig ved 
sin Smag, og destilleret blev til den ægte aqua vitæ, en Livsens 
Drik, der kunde læge hvert legemligt Onde. Vor Tid, der 
mener at vide, hvor langt der overhovedet kan naas frem ad 

denne Vej, har ondt ved at fatte den andagtsfnlde Iver, hyormed 
man dengang begyndte Farten. 

Det er af Interesse at se, hvorledes alle de Frugter, som 
vor Tid skatter, under disse gunstige Forhold rykkede ind i 
Haverne og derfra videre til Køkkenet og Bordet. Selv i Frankrig 
gav man først i det 16de Aarhundrede ret Agt paa Jordbærret, 
der blev Genstand for Havedyrkning noget før end Hindbærret. 
En fransk Forfatter melder ikke uden Undren om Datidens Be- 
synderlighed, at Kvinderne faldt paa at spise Jordbær med Fløde 
og Sukker, Mændene derimod med Vin.^ Den samme Skik, der 
jo som bekendt har holdt sig i Norden, medens den siden har 
tabt sig i Frankrig, naaede hurtigt herop. Da den danske Prin- 
sesse Elisabeth i Juni Maaned 1582 fulgte sin Mand, Hertug Ulrik 
af Mecklenburg, til Rigsdagen i Augsburg, spiste hun næsten 
daglig Jordbær undervejs.^ Have -Jordbær omtales temmelig 
hyppigt i Danmark i Slutningen af det 16de Aarhundrede. Aar 
1603 bestilte Christian den 4des Dronning hos Gartneren ved 
Københavns Slot ikke mindre end 173 Potter Jordbær til at lave 
Akvavit af.' Ogsaa Hindbær,* Ribs, Stikkelsbær og Solbær synes 
i det 16de Aarhundrede alle at have været Genstand for Have- 
dyrkning i Norden. Kun Rhabarber var det overladt til det 19de 
Aarhundrede at indføre fra Udlandet. Ellers betegner det 16de 
Aarhundrede Grænsen. Hvad der dengang vel brugtes til Sylte- 
tøj og Akvavit: Brombær, Blaabær, Enebær^ og Slaaen,^ men 
ikke fik Tid at komme ind med, er det aldrig siden lykkedes 
at komme over Havegærdet. 

Alle de mange Syltetøjer, ligefra Kvæde-, Fersken- og Jord- 
bær-Syltetøj og ned til de vildeste Blandingsformer, var for tal- 
rige til at rummes i de vedtagne to Maaltider, selv om de saa 
anvendtes baade til Kødretter, som sød Suppe og til Dessert. 
Saa opstod da lidt efter lidt naturligt den Skik, at der af Sylte- 
tøj alene dannedes et eget lille Maaltid især for kvindelige Gæ- 
ster, et Prøvekort over, hvad Huset formaaede, en Dyst, hvor 
Husets Ære stod langt mere paa Spil, end naar Mændene støj- 
ende prøvede Øllet af de forskellige Tønder. Denne Skik at 
frembære en Samling af Husets Syltetøjer, i Reglen noget før 
Aftensmaaltidet, holdt sig i Danmark endnu til Midten af det 
19de Aarhundrede. 

I nær Slægt med Syltetøj — en Fællesbenævnelse, som Da- 
tiden endnu ikke brugte, men erstattede ved: Konserve, Latverge, 

Electuarie og lignende — stod det, som man dengang kaldte: 
Konfekt, et Udtryk som betegnede paa engang mere og mindre, 
end hvad man i Nutiden forstaar ved samme Ord. Til at være 
Konfekt krævedes det ene: at være tillavet med Sukker. Medens 
man derfor i hin Tid ikke vilde være bleven forstaaet, naar man 
talte om Konfekf-Rosiner, vilde man samtidigt opdage, at Konfekt 
kunde betegne baade Brystsukker, Drops, kandiserede Frugter, 
Deviser og de snurrigste Sager, som det kunde være svært nok 
at finde Navn for. Som vi allerede har omtalt, hørte Tilbere- 
delsen af Konfekt endnu for største Delen indenfor Apotekernes 
Omraade. Hvo, der havde Raad, købte den her. Det var kun 
de aller højest stillede, der indlod sig paa til større Fester selv 
at tillave Konfekten. Kurfyrstinde Anna kunde sligt falde ind, 
men der hvilede da altid noget hemmelighedsfuldt over disse 
Forsøg, og Opskrifterne skjultes omhyggeligt. Derfor kunde sligt 
ogsaa, hvor ubetydeligt det end tog sig ud, ypperligt gaa som 
fyrstelige Foræringer. Hertuginden af Preussen sendte saaledes 
f. Eks. engang til Kongen af Danmark lidt tLavendel-Brystsuk- 
ker> og choUandsk Blodsukker*, som hun med egen Haand 
havde tillavet alene med sin Livlæges Hjælp. ^ Intet Under da, 
at Konfekt for den almindelige Bevidsthed stod som noget over- 
ordentligt, det, der i egentligste Forstand gav et festligt Maaltid 
sit Præg. Udtrykket c at faa sin Konfekt* bærer endnu selv i 
sin overførte Betydning svagt Vidne herom. 

De i Danmark hyppigst forekommende Arter af Konfekt var: 
Mandel-Konfekt, Annis-Konfekt, Ingefær-Konfekt, Nellike-, Kanel- 
og c Koriander »-Konfekt. Af hver af disse Slags købtes der f. 
Eks. 50—100 Pund til Frederik den Andens Bryllup.* Man kan 
derfor kun billige Besørgelsen af den Herluf Trolle givne Kom- 
mission, hvorom han skriver: tMin hjertekære Birgitte! Eskild 
Gøje skrev mig til, at jeg vilde købe ham noget Konfekt, saa 
meget som jeg kunde tænke, at han havde Behov. Saa haver jeg 
nu købt 4 é Annis-Konfekt, koster 4 ^, 2 % Koriander-Konfekt, 
koster 24 jS, 4 % paa Mandel, koster 4 ^, 2 % paa Ingefær, 
koster 2^/2 ^. Summa Summarum er 12 ^ danske. Hvilken 
Konfekt jeg nu sender Dig og beder, at Du vil sende ham den 
til Slottet med et vist Bud, at den ikke bliver vaad. Jeg kunde 
ikke sende den med hans eget Bud, thi han kunde ikke føre 
den, for han var ridende».' 

Norden synes at have udmærket sig ved sin Tillavning af 

Konfekt. Gentagne Gange udtalte Fremmede deres Beundring 
derfor. En fransk Gæst f. Eks., der i høflige Udtryk beklager sig 
over Maden hos den svenske Rigsmarsk, taler til samme Tid med 
Beundring om Konfekten og den Kunstfærdighed, hvormed deri var 
gengivet Dyr og Blomster efter Naturen.^ Skal man dømme efter 
Konfekten hos Erik den XIV, saa var heller intet Forsøg skyet 
paa at træfie enhvers Smag: Der fandtes foruden Kanel-, Annis-, 
Pomerans- og Ingefær-Konfekt, tillige Pingelei-, tPimprenelle»-, 
Muskat-, Druesukat-, Desm er- Konfekt o. s. v.^ Da Prins Hans 
af Danmark skulde have Bryllup, skrev Dronning Dorothea ned 
til sin Datter Anna i Sachsen og bad hende skafie sig < Konfekt 
til tre Borde*. Følgende Former udbades: Svinefødder, Faare- 
ben, Hasselnødder, Svesker, Figner, Mandler, Krebs, Fisk, Fugle 
paa Spid, Pomeranser m. m., alt af Sukker.^ 

Foruden Konfekt hørte endnu til Desserten Kager under 
alle Former. Den simpleste Slags af disse var Peberkager, der 
forekom paa hvert Marked og i hver Høkerskes Kurv og solgtes 
tøndevis. Aar 1580 bestilte Frederik den Anden to Tønder Peber- 
kager til Odense, fem Tønder til Kolding.^ Finere end disse var 
alle de mange Former for Klejner, Vafler, Sprutbakkelser, Æble- 
skiver, Pæreskiver, Kræmmerhuse, Krumkager o. s. v., der tidt 
vår ret solide og lavedes i de velhavende Hjem til Aarets Fester. 
Allerfinest og ofte vanskelige at skelne fra Konfekt, ligesom de 
vistnok hyppigt lavedes paa Apoteket, var de mange Marsipan- 
sager, Oblater med gennemtrukne Nøddekærner, Blommekærner, 
Violrødder o. s. v., overgydte med stivnet Jordbærsaft og Rosen- 
vand. Især de to sidste Sager anvendtes i det uendelige.^ En 
Post i et svensk Køkkenregnskab paa 25 Potter Rosenvand væk- 
ker derfor ikke Forundring.^ 

En Delikatesse, som man synes at have haft megen Smag 
for, var Is. Lidt efter Aarhundredets Midte hører vi Gustav 
Vasa bebrejde en af sine Døtre den overdrevne Nydelse af frosne 
Nødder.''^ Kort efter, midt under Syvaarskrigen, træffer vi Fre- 
derik den Anden ivrigt sysselsat med fra Koldinghus at sende 
en kyndig Mand til det nybyggede Frederiksborg for at indsamle 
Is i Isgraven og oplære Kornmaaleren dér paa Slottet i den 
Kunst at bevare den.® Samtidigt var tre Snedkere paa Køben- 
benhavns Slot i Færd med at lave tlskister*.^ Aar 1585 var 
man allerede naaet saa vidt, at Frederik den Anden kunde an- 
sætte en Mand med det særlige Hverv at tage Vare paa alle Hs. 

Majs. Isgruber hele Landet ovér.^ Disse Forhold holdt sig un- 
der Christian den Fjerde.^ Noget af det første, som Enkedron- 
ning Sophia sørgede for at faa indrettet paa sit Enkesæde, Ny- 
købing Slot, var en Iskælder.' Medens man i Begyndelsen synes 
at have nøjedes med blotte Huller i Jorden, byggedes der inden 
Frederik den Andens Død Iskældere som selvstændige Bygninger 
med rund Ydermur og spidst, rørtækt Tag, ganske i den senere 
saa gængse Form. En saadan Iskælder findes f. Eks. afbildet ved 
Lundehave (Marienlyst) paa et Billede fra Aarhundredets Slutning.^ 
Der kan ikke være nogen Tvivl om, at Adelen troligt efter- 
lignede Kongerne i Opførelsen af slige Gemmesteder, og Is synes 
mod Aarhundredets Slutning at have været temmelig almindeligt 
ved Sommertide. Kogebøger og Opskrifter meddeler talrige An- 
visninger paa Tillavning af frosne Sager, ligesom Is ogsaa an- 
vendtes til Afkøling af Vin.^ Som sædvanligt ved slige Lejlig- 
heder tillagde man straks Fortiden lignende Goder. I Billed- 
bibler og Postiller fra hin Tid sés Vinkanderne ved Kongesøn- 
nens Bryllup og Herodes' Fester at staa i Is.* 



Foruden Supper og Syltetøjer maa nævnes som det 16de 
Aarhundredes tredie og sidste Specialitet: Tærter og Postejer. 
Man tager næppe Fejl, naar man sætter den fremtrædende In- 
teresse for disse i Forbindelse med tilsvarende Fremskridt i Ild- 
stedernes Udvikling. Som sædvanligt kom imidlertid Opfindelsen 
fra Udlandet. Herpaa tyder selve Navnene. Tærte, der synes 
at være den ældste af de to og var kendt i Syden i Slutningen 
af Middelalderen,^ hedder saaledes paa Latin og Italiensk torta, 
paa Fransk tarte, paa Tysk torte. Det er ligeledes betegnende, 
at de tidligst omtalte Postejbagere i Norden, alle var Udlæn- 
dinge, især Franskmænd. Erik den Fjortende i Sverige havde 
saaledes to Postejbagere i sin Tjeneste: Hans Franzos og Hans 
Engelskmand;^ i Helsingør nedsatte den franske Gesandt Carolus 
Danzæus' Kok sig som Postejbager.® o. s. v. 

Saavel Tærter som Postejer fik imidlertid snart et hjemligt 
Præg i Norden. Det var et Tegn paa, at Postejer var optagne 
i den almindelige Bevidsthed, da man omdøbte de^nye Befæst- 
ningsværker: Bastioner til Postejer;^® og Tærter havde i de forud 
kendte <Bakkelser> en Forløber, der hurtigt maatte gøre dem 
husvante. Medens Erik den Fjortendes Kroning 1561, saa vidt 

vides, var den første Lejlighed, ved hvilken Postejer i større 
Mængde blev anrettede i Norden,^ var denne Ret snart kendt 
og yndet overalt i Købstæder som paa Herregaarde. Vil man 
have et Indtryk af, hvilken Rolle Postejer og Tærter spillede, 
lægge man blot Mærke til, hvorledes Rumpolts Kogebog inde- 
holder Anvisninger paa ikke mindre end 66 forskellige Slags Po- 
stejer og 46 forskellige Slags Tærter. Dens danske Efterfølgere^ 
fremviser en lignende Righoldighed, et Forhold, der vil forstaas, 
naar det erindres, at for Datidens Fantasi var alt, fra Jordbær, 
Spinat og Kvæder til Aal, Gæs og Lammefødder, lige skikket til 
Optagelse i en Postej eller Tærte, c Svesketærte med Butterdej* 
sejrede tilsidst og naaede endog at blive Almue-Festret. 

Eftérat disse Retter havde gjort rivende Lykke og tilkæmpet 
sig Plads paa ethvert vel besat Bord, fandt man mod Aarhun- 
dredets Slutning endelig paa at give Postejerne en sidste Til- 
trækning, en Art Knaldeffekt, der ganske stemmede med Tidens 
Aand. Fremskridtet bestod i at indbage levende Kaniner, Hare- 
unger, eller en hel Flok Smaafugle i Postejerne. Hvilken Over- 
raskelse, naar et saadant Underværk blev skaaret for, og de for- 
vildede Dyr fo'r i Skødet paa Gæsterne, eller Postejens Indhold 
med Et fløj op under Loftet! Æren for denne Opfindelse fik 
Sukkerbager Hans Schneider i Numberg.' Ideen var iøvrigt 
ikke ganske ny, idet allerede en fransk Roman fra Middelalderen 
fortæller om, hvorledes Falke og Smaaftigle var blevne indbagte 
og ved Forskæringen fiøj ud og jog hinanden.^ Men dette var 
nu en glemt Historie. Opfindelsen gjorde Lykke og gik i kort 
Tid Europa over, men tabte selvfølgelig sin Tiltrækning, da 
den efterhaanden blev altfor kendt og det overraskende saaledes 
faldt bort. Paa Civilisationens Yderkanter har Skikken dog holdt sig 
indtil vore Dage. Ved ungarske Bondebryllupper anrettes eleven de 
Postejer* endnu, her med en Forbedring, der fortjente at have 
været kendt i det 16de Aarhundrede : Fuglens Vinger er bestrøede 
med Peber, saa at dens sky Flugt faar hele Selskabet til at nyse.* 

Hvad de egentlige Kødretter angaar, var det 16de Aarhun- 
drede ilde stedt, thi her var ingen væsentlige Forandringer mu- 
lige. Man kunde fylde en Gaas med Æbler og Svesker, eller 
paa gammel Vis stege den blot med Bynke i,^ man kunde give 
en Gris en Citron i Munden og tillave Oksekød og Vildt som 
man vilde, det var og blev dog altsammen kun de gamle, kendte 
Spiser. Skulde her være Tale om noget virkeligt Nyt, maatte 

der ligefrem indføres nye Dyre- eller Fuglearter. Det lykkedes 
ogsaa ad denne Vej at faa nogen Afveksling i Stand, dog kun 
for de aller rigestes Vedkommende, thi for Folk i Almindelighed 
var de nye Retter for dyre. 

I Slutningen af Middelalderen havde de to Fugle, Hejrer og 
Paa fugle, gældt for de mest udsøgte Lækkerheder. For Paa- 
fuglenes Vedkommende var Grunden vistnok den, at man i Kraft 
af Fjerenes Skønhed havde tillagt ogsaa Kødet en særegen Vel- 
smag. Fuglenes Sjældenhed og tilsvarende Kostbarhed hjalp 
med til at bevare Indbildningen. Hvad Hejrerne angik, saa var 
de vel ikke saa sjældne, men den stolte Maa^e at fange dem paa 
ved Hjælp af Falke bidrog til at grundfæste Troen paa, at deres 
Kød var noget overordentligt; og naar de fodredes paa bestemt 
Yis, kunde det ogsaa faa en vis Velsmag. Endnu i det 16de 
Aarhundrede var det Skik i Frankrig, at baade Kongen og 
Adelsmænd holdt Hejre-Opdræt, hvor Fuglene i halvvild Tilstand 
fodredes efter Kunstens Regler, for derpaa at fanges med Falk 
og siden tillaves til Bordet. Frants den Første lod saaledes op- 
rette to saadanne Hejre-Opdræt i Fontainebleau.^ 

I Frankrig som i Norden trængte imidlertid Paafugle- og 
Hejrekød til Afløsning. Enhver, der havde faaet en Hejre paa 
Skud enten i Reden i de høje Trætoppe, eller naar den span- 
kede om ved Søbredden, maatte dog, naar han var ærlig, til- 
staa, at den ikke smagte stort bedre end en Krage eller Stork, 
som ellers ingen gad spise. Det var derfor særdeles velkom- 
ment, da den sydlige Mode gav Lov til at kaste Vrag paa hine 
to, og i Stedet for prise de tvende Stedfortrædere: Fasanen og 
Kalkunen. Begge synes nogenlunde samtidigt at have faaet Rang 
i Danmark som fineste Festretter. I sydligere Lande kom Fa- 
sanen ikke lidt forud og afløste Paafuglen. Hvor hurtigt man i 
Danmark fulgte med for Kalkunens Vedkommende, kan sés af, 
at medens man i Frankrig endnu Aar 1566 ikke var videre, end 
at Borgerne i Amiens kunde forære Carl IX nogle Kalkuner som 
en Sjældenhed,^ og den første Kalkun siges at være fortæret ved 
det jfranske Hof Aaret efter i Méziéres, da Carl d. 9de og Elisa- 
beth af Østerrig holdt Bryllup,^ kunde allerede Aar 1575 den 
brave Hans Mikkelsen skrive fra Herlufsholm:* t Kære Kristoffer! 
som I skriver om kalkunske Høns, saa havde vi her ikke uden 
et Par, og de har nu nogle faa Kyllinger, deres Afkom, som er 

meget smaa; naar de opvokse noget, at de due at føre, skulle I 
ret gerne faa dem.> 

løvrigt synes saa vel Kalkuner som Fasaner i Begyndelsen 
at have haft ondt ved at trives heroppe. Fogden paa Avns- 
bjerg meddeler 1589 følgende trøstesløse Resultat: cMaa I vide, 
at de kalkunske Høns laa paa mere end 30 Æg, og der blev 
efter 8 Kyllinger, og de er døde>.^ Da Enkedronning Dorothea 
Aar 1569 var i Meissen for at se til sin Datter, uddøde næsten 
alle hendes Fasaner paa Koldinghus, fordi de ikke længer havde 
deres vante Opsynsmand. Af de fire, der blev tilovers, fik hen- 
des Søn, Frederik den Anden, en Hane og en Høne til at for- 
plante Slægten.^ Senere holdt Frederik den Anden i Dyrehaven 
ved Frederiksborg, hvor der fandtes Dyr af alle Arter, ogsaa et 
Fasaneri, som Hans Fasanmand forestod.^ 

Ville vi sluttelig søge at danne os et Begreb om, hvorledes 
alle disse Forhold tog sig ud, naar man som Rejsende i hine 
Dage besøgte Norden, saa bliver det første Spørgsmaal: hvad 
Prisen var for et almindeligt Maaltid. Det vil af det tidligere 
erindres, at Prisen maatte være den samme for Middags- og 
Aftensmaaltidet, da jo Bestanddelene af begge var éns. En tysk 
Rejsende, der i Aarhundredets anden Halvdel gæstede Danmark, 
beretter, at overalt, hvor han kom frem, var den staaende PAs 
for et Maaltid, en Sum, der svarer til 25 Øre i Nutids Penge.* 
Dette stemmer fuldstændigt med, hvad vi ellers vide.'^ Kongens 
Hofsinder, der jo ofte paa Rejser med Kongen, især i Køb- 
stæderne, maatte betale for deres Fortæring, klagede derfor ogsaa 
over, at de var blevne tfiaaede», naar der afkrævedes dem 
højere Betaling end denne. ^ Forholdene i Sverige svarede til 
de danske. En Rejsende fortæller om sit Ophold i Stockholm, 
at han gav 5 Kroner i Nutids Penge om Ugen for Kost, 01 og 
Vin iberegnet, samt Logis; «og bliver man herfor vel trakteret, 
faar Agerhøns og andet Fuglevildt paa Bordet*.' 

Af ulige større Interesse vilde det være, om man kunde 
faa at vide, hvorledes Maden smagte. Her staar vi imid- 
lertid ved et Spørgsmaal, der er meget vanskeligt at faa be- 
svaret. Som rimeligt er, var Tiden selv særdeles vel tilfreds 
med sin Madlavning og udtaler i Reglen en gunstig Dom. Det 
var kun om mere provinsielle Forhold, der ikke stemmede med 
forfinet Smag, at der lød Mishag, som naar f. Eks. en Samtidig 
sagde om Nordmændene: « Deres Spise, som i sig selv er god. 

er slet tillayet. Det meste er saltet og lugter ilde, naar det 
kommer paa Bordet. Men det kære de sig intet om».^ Det er 
klart, at vi heller ikke tør stole paa Tyskeres Udtalelser, da 
deres Begreber om det velsmagende for en Del faldt sammen 
med de nordiske, for saayidt det jo var de tyske Smaahoffer, der 
var toneangivende for den nordiske Kogekunst. Det nærmeste, 
vi kan komme vor Opgave: at faa at vide, hvorledes Nordens 
dengang bedst tillavede Mad vilde have smagt os, er, hvis vi 
kan høre en Dom af Franskmænd eller Englændere, der har 
haft Lejlighed til at prøve det ypperste, som Norden formaaede. 
Vi er saa heldige at besidde Erklæringer fra to saadanne, 
en fransk Udsending, der havde berejst saavel Danmark som 
Sverige og begge Steder overværet storartede Fester, og en en- 
gelsk Gesandt, der under lignende gunstige Forhold et Par Aar 
tidligere havde besøgt Christian den Fjerdes Hof. Franskmanden 
udtaler sig med hensynsfuld Høflighed. Om en Middag i Stock- 
holm hos Rigsmarsken de la Gardie siger han: c Maden var just 
ikke tillavet efter vor Smag». Og om den overdaadige Fest, som 
Christian den Fjerde gav i Anledning af sin Søns Bryllup, siger 
han: cKetterne var efter danske Begreber fortræffelige, men os 
smagte de slet ikke>.^ Engelskmanden udtrykker uden Tvivl den 
samme Mening, men i et ganske anderledes uforbeholdent Sprog: 
t Kongen selv skar for til mig af hver Ret. Maden var den slet- 
teste, jeg nogensinde har smagt*. ^ 



5. 

Drikkevarerne i det 16de Aarhundrede afveg ikke lidt jfra 
Nutidens. Kafie, Te og Chokolade var endnu ubekendte, og Vand 
nødes, i Danmark i det mindste, meget sjældent. Mælk, 01, Mjød, 
Most, Brændevin og Vin udgjorde derimod de almindeligste Drikke. 

Næst efter Mælk var 01 ubetinget den Drik, der hyppigst 
forekom og flittigst blev benyttet. Den udgjorde Bybefolkningens 
og alle Velstilledes Hoveddrik. Med 01 begyndtes Dagen, 01 nø- 
des jævnt hen til og imellem Maaltiderne, « Natøllet* endelig, der 
svarede til de Tyskes <Schlaftrunk>^ afsluttede Dagen, men blev 
ikke altid drukket helt ud, Resten lod man henstaa ved Sengen 
som en Nødhjælp om Natten. I Datidens Billedbibler tillægges 

Josef og Maria samme Forsynlighed, en Ølkande findes anbragt 
ved Josefs Natteleje.^ 

De fem til ti Potter 01, som saaledes medgik til hvert en- 
kelt Familiemedlem i Dagens Løb, var vistnok i Reglen hjemme- 
brygt 01. Der forbrugtes derfor i enhver Husholdning en Mængde 
01, som stadig maatte erstattes med frisk Brygning. Bryggerset 
var i bestandig Virksomhed, og under større Forhold hørte der 
et ikke ringe Folkehold til for at holde det i Gang. Paa Gaarde 
som Halsted Kloster og Aalholm f. Eks. holdtes der ved Aar- 
hundredets Slutning to Mand hvert Sted, en Brygger og en Svend, 
for at lave Øllet og desuden en Kældersvend for at vare paa 
det færdige 01.^ Paa Københavns Slot holdtes der ikke mindre 
end elleve Bryggere.' Ved Hertug Adolphs lille Hof paa Gottorp, 
der naturligvis ikke kunde maale sig i Størrelse med det danske 
eller svenske, blev der hver Dag i Vinterhalvaaret brygget 16 
Tønder 01 og i Sommerhalvaaret 20 Tønder, ialt 6570 Tønder 
01 om Aaret.* 

Det 01, der bryggedes hos Private, var naturligvis af meget 
forskellig Godhed. Hvor der anvendtes tilstrækkelig Malt og 
Humle, og det hele behandledes vel, fremkom der selvfølgelig 
en bedre Drik, end hvor Humle erstattedes med Porse eller 
andet, og der sparedes paa Malten. Men i det hele taget havde 
det hjemmebrygte 01 kun et daarligt Lov paa sig. En tysk Stu- 
dent siger om det københavnske 01: cMan har der noget slet, 
hjemmebrygt 01, som man ikke kan drikke synderligt af, da det 
er En imod. Om maaske Søvandet er Skyld deri, skal jeg ikke 
kunne sige».^ Han er aabenbart kommen til det Resultat, at det 
er brygget af Saltvand. tDansk Øh gjaldt ogsaa for den sletteste 
af alle Ølsorter. Det er betegnende, at man i Aalborg Aar 1553, 
da de aarlige Priser for 01 skulde fastsættes, inddelte dansk 01 i 
caimindeligt* dansk 01 og cdet som værre er>.^ Følgen var, at 
det kun var de fattige, som nøjedes med Danskøl alene. Ved 
festlige Lejligheder trakteredes der næsten altid med fremmed 01, 
og selv til daglig var det overmaade almindeligt i Byerne, at Hus- 
faderen efter endt Dagværk søgte til Raadhuskælderen eller en 
anden, mindre iøjnefaldende Samlingsplads, for sammen med gode 
Venner at styrke sig ved et Krus Rostocker-01, medens Konen, 
Børnene og Tyendet tærede deres Danskøl derhjemme. 

De Arter af fremmed 01, der indførtes i Norden, var utal- 
lige. Hver nordtysk By frembragte sin egen Slags. Der var 

Lybækker, Rostocker, Wismars, Sandisk (fra Stralsund), Rol- 
bergsk, Barst (frå Barth i Pommern), Pryssing (preussisk) og 
Danziger 01. Der var fremdeles fra Nordsøbyeme især: Emstøl, 
Bremer- og Hamborgerøl. Der var endelig Bmnswiger-Mumme, 
Kakabille, der ogsaa bryggedes i Holsten, og den i det 16de Aar- 
hundrede i Hannover opfundne nye Art: Bryhan.^ Alle var de 
temmelig kraftige og havde en yderst livlig Indflydelse paa For- 
døjelsen. 

Det var, som sagt, store Masser, der indførtes i Norden af 
disse fremmede Ølsorter. For Sveriges Vedkommende kan vi 
nogenlunde bestemme Forbruget ved Hjælp af de endnu beva- 
rede Toldregnskaber. Alene til Calmar indførtes saaledes Aar 
1551 toldfrit 3654 Td., og Aar 1558 toldpligtigt 2242 Td., foruden 
hvad der som Pryssing kom i Fade.* For Danmarks Vedkom- 
mende er det et talende Bevis, at saa godt som intet af de utal- 
lige Slagsmaal, der omtales i Tingbøgerne^ er opstaaet under 
Drikningen af Danskøl, det er stundom Brændevin, sjældnere 
Mjød eller Vin, men hyppigst Tyskøl, der har gjort Parterne 
hede i Hovedet. Hvad festlige Lejligheder angaar, saa synes 
det næsten at have været staaende Skik, at enhver, der bad 
derom, i det mindste til sit Bryllup fik Lov til at indføre det for- 
nødne 01 <sisefrit>. Til en Fyrbøder i dansk Kancelli, der skulde 
holde Bryllup, forærede Regeringsraademe seks Tønder Rostocker 
01. En Snedker paa Kronborg gaves der sisefrit tolv Tønder 
Rostocker 01,' til andre Godtfolk synes Reglen at have været 24 
Tønder.* Gik det saaledes til ved Privatfolks Fester, var det 
naturligt, at der krævedes langt mere til kongelige. Til Kolding 
forskreves saaledes ^Aar 1578, i Anledning af Dronning Sophias 
Nedkomst, 960 Td. Rostocker 01, 60 Td. Barst 01, 20 Fade Émst 
og 6 Fade Pryssing.^ Og sammesteds hen bestiltes Aar 1580 i 
Anledning af Gæsternes Gennemrejse til Forleningshøjtidelighedeme 
i Odense ikke mindre end 1200 Tønder Rostocker 01, 36 Tønder 
Barstøl, 12 Fade Emstøl og 5 Fade Pryssing.^ Paa ofifentlige 
Steder i England, hvor meget 01 fortæredes, var det Skik at 
hjælpe paa Luften ved at røge med Enebær.'^ En lignende 
Skik synes at have hersket i Danmark; i det mindste bestiltes 
der ved flere af de paagældende Lejligheder tillige betydelige 
Masser af Enebær, og i de 100 Studenters Spisesal i København 
vide vi, at slig Røgning senere stadig blev anvendt.^ 

Mod al denne Drik af fremmed 01 hævede der sig, som 

naturligt var, adskillige Røster. Der var f. Eks. Christiem den 
Andens trofaste Følgesvend i Landflygtigheden! Christiern Peder- 
sen, der af patriotiske Grunde ivrede herimod og paastod, at 
man i Danmark vel skulde kunne brygge bedre 01 end det tyske, 
om man blot vilde have tilstrækkelig Tro til sig selv og saa ikke 
spare paa Humlen.^ Men ogsaa for Regeringen maatte det hele 
staa som noget uheldigt. Det var jo betydelige Summer, der 
saaledes aarligt gik ud af Landet og til ingen Nytte. 

Den Vej, som Regeringen indslog for at modarbejde det, 
kunde kortelig betegnes ved: at lægge Indførslen saa mange Hin- 
dringer i Vejen som muligt, baade i Form af Forbud og Afgifter, 
og samtidig opmuntre de danske Bryggere til at levere bedre 
Varer. Aar 1557 udstedte saaledes Christian den Tredie en For- 
ordning, i hvilken det forbødes danske Undersaatter fremtidig at 
indføre tysk 01. Hvis Udlændinge førte det hid, skulde de ikke 
have Lov til at indlægge det i nogen Kælder, men maatte kun 
sælge det fra Skib.^ Denne Bestemmelse, der nærmede sig stærkt 
til et Indførselsforbud, synes imidlertid ikke længe at være bleven 
overholdt i sin Strenghed. Regeringen nøjedes snart med efter 
tidligere Skik blot at belægge Indførslen med en høj Told, Accise, 
og saaledes tage sin Fordel af Befolkningens Smag for den frem- 
mede Drik. Under Frederik den Anden sattes Aar 1561 Afgiften 
for hver Tønde tysk 01 til en Krone i Nutids Penge. To Aar 
efter forhøjedes den til 1 Kr. 33 Øre, men nedsattes samme Aar 
til 75 Øre, for atter et Par Aar efter at sættes igen til en Krone 
for Tønden.* 

Denne Regeringens lidt vaklende Holdning havde sin dybere 
Grund i selve de Styrendes uklare Forhold til Sagen. Thi sam- 
tidigt med, at Kongen og Rigsraadet landsfaderligt søgte at skærme 
Folket mod den udenlandske Gift, drak de selv Tyskøl saa godt 
som nogen og agtede ikke at give Afkald paa dette Gode. Men 
hvad Konge og Adel gjorde, var med det samme stemplet som 
det ene rigtige. Hele Folket fulgte derfor efter. Man kan vist- 
nok regne, at netop i det 16de Aarhundredes sidste Halvdel, 
voksede Forbruget af fremmed 01 i Danmark. Og det lykkedes 
meget hurtigt at finde den Ende, hvorved Forbudene og Hin- 
dringerne med Lethed lod sig vikle op, saa at Tingenes Tilstand 
blev et Vrængbillede af det egentlig tilsigtede. 

Sagen var, at Adelen ifølge sine Privilegier var fri for at 
betale Accise for det 01, som den selv brugte. Det Misbrug laa 

da nær, at indsmugle under Navn af <til adeligt Brug» 01, som 
siden solgtes til Hvermand i Byen. Det var den aller nemmeste 
Maade for en Adelsmand at betale sin 01- og Vinregning paa: 
blot at udstede slige Passer-Sedler, som ikke kostede ham selv 
en Skilling. Accisen, der var bestemt til at være Hemsko, om- 
dannedes saaledes til en blot Tak i det fælles store Driwærk. 

Regeringen maatte imidlertid snart blive opmærksom herpaa. 
Folket drak og drak, uden at Accisens Strøm til den kongelige 
Kasse derfor flød rigeligere. Forgæves søgte man at hemme 
Misbruget ved at skærpe Tilsynet og true med Straf. ^ Dæmnin- 
gen var engang for alle brudt. Det betegner Tilstanden, men 
røber tillige i høj Grad praktisk Sans hos Borgemestre og Raad- 
mænd i København, naar de for deres Vedkommende reddede, 
hvad reddes kunde, ved en ny Ordning Aar 1593. De havde 
hidtil som privat Indtægt nydt 50 Øre af hver toldpligtig Tønde 
01, der indførtes i Byen. Nu gik de ind paa at nøjes med 25 
Øre af hver Tønde, ligegyldigt om den var toldpligtig eller ikke.* 

Den anden Maade, hvorpaa Regeringen søgte at modvirke 
Forbruget af udenlandsk 01, var ved at fremme den indenlandske 
Ølbrygning. Her var en dobbelt Vej mulig. Regeringen kunde 
enten selv grundlægge Bryggerier eller søge at ophjælpe de pri- 
vate. I Christian den Tredies første Regeringstid synes man at 
have været inde paa den første af de to Veje. Regeringen drev 
selv et finere Bryggeri. Det 01, der bryggedes, var en Art, der 
kaldtes <Gos>, eller som det paa Dansk snart udtaltes: Gaas. At 
det har været anset fremgaar af, at Kongen f. Eks. Aar 1550 lod 
hente deraf til Jule-Øl paa Nyborg Slot. «Det Hamborger-Øl, 
som Du skriver, at jeg skulde købe, det er her ikke tilfals. Jeg 
vil tale med Gaasebryggeren om Gaas>, skriver Herluf Trolle 
Aar 1561 til Birgitte Gøye. Men allerede Frederik den Anden 
solgte Aar 1578 Bryggeriet til en Privatmand, og denne ophørte 
vistnok med at drive det. Det eneste Minde, der nu er tilbage 
om det hele Foretagende, er Navnet paa en Gade i København: 
Gaasegade, hvor <Gaasebryggeriet» i sin Tid laa nær ved den 
gamle Vandkunst, ud imod Stadsgraven.^ 

Den Hjælp, som Regeringen ydede den indenlandske Bryg- 
ning, bestod da mest i at støtte det bestaaende Bryggerlav. I saa 
Henseende gjorde den alt, hvad den ud fra Datidens Synsmaade 
var i Stand til. For Københavns Vedkommende bestemtes det 
saaledes Aar 1548, at herefter maatte der ikke i noget <Krohus» 

i Byen udtappes andet end Danskøl, som naturligvis skulde være 
købt hos Byens Bryggere. Herved blev altsaa hele den lavere 
Befolkning saa temmelig a&kaaren fra at nyde Tyskøl, og Chri- 
stian den Tredie kunde have frelst Samvittighed lige overfor den 
< store Guds Fortørnelse og Uskikkelighed, som kommer af det 
meget Tyskøl, som udtappes og besynderligt iblandt løst Folk i 
Pottetah. Til Lise for pænere Folk holdt imidlertid det samme 
Kongebrev en Bagdør aaben. Det bestemtes nemlig, at fremtidig 
skulde der vælges fire Borgere, der skulde have rigtig godt, 
<uforplumpet» Tyskøl til fals, og hvis nogen Rigsraad < eller 
andre gode Mænd> vilde købe en Tønde eller to deraf, maatte 
Sælgeren ikke tage sig større Fortjeneste end 12 Øre paa hver 
Tønde. Og selv til andre, hvem Lysten til Tyskøl kunde paa- 
komme, uden at de just derfor agtede at nyde en Tønde, blev 
der taget fornødent Hensyn, idet der som halvt i Forbigaaende 
bemærkedes, at saadant var at faa hos Stadens <Herbergérere>, 
der maatte udsælge <Tyskøl i Pottetah, men kun inden Døre for 
deres egne Gæster.^ Anvisningen var tydelig nok og blev ogsaa 
forstaaet. 

Allerede Aaret efter fik Bryggerne deres Opland betydeligt 
udvidet, idet der bestemtes, at alle Haandværkerlav, naar de holdt 
Gilde paa Lavshuset, havde at nøjes med Danskøl. Og ligeledes 
skulde alle fremmede Skippere og Købmænd, der kom til Byen 
og vilde proviantere, købe deres 01 alene hos Byens Bryggere.* 

For dog ogsaa at sikre Kunderne gode Varer og oppe Bryg- 
gerne, blev det derhos bestemt, at efter hver Brygning skulde, 
forinden Salget af 01 begyndte, tvende Bryggere gaa rundt og 
«vrage og smage» det nybryggede. Foranstaltningen var fortrin- 
lig, især hvis det ikke altid skulde have været Bryggere. Deres 
Smag synes nemlig ikke ret at være falden sammen med det 
øvrige Publikums. Vist er det, at hverken det fine eller det 
simple Danskøl, hverken <Kro-011et> eller det <dobbelte Øh 
forekom Datiden just som udsøgte Varer.' Dette faar man ogsaa 
et Indtryk af ved at læse Bryggernes Lavsskraa, der udstedtes 
1592.^ Skønt der selvfølgelig intet ligefrem udtaltes, fremgaar 
det noksom af den, at deres Hovedhandel har været med den 
lavere Befolkning, og at de næppe engang har forsøgt at brygge 
bedre Ølsorter. Der gives nøje Regler for, hvorledes den ene 
ikke maa lokke den andens «Kroersker> til sig ved Løfte om 
hver 20de Tønde 01 frit, eller gratis Henbæren af Tønderne 

o. s. Y., Og især omtales der et Forhold, der i flere Henseender 
giver os Nøglen til Forstaaelse af Varernes Tarvelighed. Det var 
Brygningen til Flaaden. 

Dette var en meget betydelig Tynge. Naar som helst Rege- 
ringen bød, skulde Bryggerne lade alt andet fare og brygge alene 
til Flaadens Behov. Ganske vist var det i Aaret 1576, da de 
særlig trykkede sig ved at efterkomme Befalingen, blevet meddelt 
dem, at de nok skulde faa deres Umage betalt;^ men store Sager 
var det i hvert Fald ikke, der bødes dem i Vederlag. Det er 
ogsaa meget betegnende, at det Tilfælde er forudsat og naturlig- 
vis betænkt med haard Straf, at nogen Brygger skulde melde sig 
ud af Lavet, just som Brygningen til Flaaden blev paabudt. 
Undertiden synes de ikke at have kunnet overkomme den hele 
Brygning, og Regeringen maatte da paalægge de nærmeste Byer 
at komme dem til Hjælp. Aar 1591 og 1595 befaledes det saa- 
ledes Malmø at brygge 1200 Tønder og Landskrona, Helsingborg 
og Køge tilsvarende store Partier.* Det 01, der bryggedes til 
Flaaden, var af alier tarveligste Art, og den Skynding, hvori det 
massevis maatte laves, forbedrede ikke dets Godhed. Men hvad 
værre var, det trykkede let hele Gennemsnits-Godheden af de 
øvrige Brygninger ned, idet man var udsat for, at Regeringen, 
naar det kneb, beslaglagde hvad 01 der fandtes og betalte det 
med Skibs-Øl Priser. 

En lignende Vilkaarlighed, om end maaske i mindre Maale- 
stok, var Bryggerne udsatte for fra Borgemestres og Raads Side. 
Ifølge Tidens Skik fastsatte nemlig disse aarligt Priserne paa 01 
i Forhold til Kornpriserne. Her, hvor Øvrigheden paa en billig 
Maade kunde varetage Byens Tarv, var den uden Tvivl nidkær 
i at værne om Købernes Ret. Øllet blev derfor ogsaa, ganske 
naturligt, derefter. 

Regeringens Foranstaltninger for at fremme den indenlandske 
Ølbrygning — selv dens ivrige Opfordringer til forøget Humle- 
dyrkning ikke undtagne — bevægede sig saaledes saa temmeligt 
i en Ring. Den tog med den ene Haand, hvad den gav med 
den anden. Naar Bryggerne ikke desto mindre vistnok i Reglen, 
i det mindste i København, var velstaaende og ansete Mænd, 
saa kom dette af, at de for en stor Del drev andet Erhverv ved 
Siden af, især Hørkramhandel. Dette var dem udtrykkeligt til- 
ladt ved en Forordning af 1549.* Deres Virksomhed som Bryg- 
gere var da vistnok ofte kun en blot Biting, et Udtryk for, at 



90 Øl 

der hørte et større Bryggers til deres Ejendom og fandtes Mand- 
skab, der til visse Aarets Tider trængte til Sysselsættelse. Da 
disse Forhold under Christian den Fjerde blev Genstand for for- 
nyet Ordning, regnede man heller ikke efter Bryggere, men fast- 
satte, at der skulde være saa og saa mange Bryggergaarde. 

Som ovenfor meldt bestemte Øvrigheden Priserne paa Øllet, 
og det baade det danske og tyske. Medens de Bryggere, der 
skulde <smage og vrage> det hjemmebrygte 01, næppe have 
været synderligt nøjeregnende, saa var der ingen Grund for de 
to Mænd, der skulde prøve det hidførte tyske, til ikke at gaa 
skrapt til Værks. I Reglen fik man derfor vistnok i Danmark 
godt tysk 01 til billig Pris. Det tyske 01, der var godkendt, 
mærkedes, i Aalborg i det mindste, med en Cirkel med Prik i. 
Det vragede fik kun halv Cirkel. Var det wismarsk 01, fik det 
gode to buttede <V> slyngede ind i hinanden som fire opstaaende 
Horn; det vragede fik kun et <W>, altsaa tre Horn o. s. v.^ Hvad der 
var vraget, maatte ikke sælges her, men skulde hjemsendes; dog 
kunde det ifølge < Borgemestres og Raads besynderlige Forlov og Be- 
sked* faa Lov til at blive, men solgtes da vist til langt ringere Pris. 

De Maal, der anvendtes for 01, var i Reglen Fade og Tøn- 
der. Fade var betydeligt større end Tønder, hyppigt dobbelt 
saa store, men synes ikke altid at have været af lige Størrelse 
indbyrdes. En Tønde skulde derimod holde 120 Potter. En 
Pot svarede omtrent til Nutidens Maal af samme Navn. Der- 
imod var en Kande et af de mest forvirrende Maal. I Sverige 
gjaldt den 2V4 Pot. I Danmark gjaldt den i Jylland to Potter, 
paa Øerne fire Potter og i Skaane og Halland tre Potter. I 
Norge gjaldt den tre Potter. Et almindeligt Maal, der synes at 
have været ens i Værdi Norden over, var en Stob, der holdt 
to Potter. Men Forvirringen laa her nær, idet man som Maal 
for Vin og stundom tillige for 01 brugte <Stobken>, lille Stob, 
der forunderligt nok gjaldt dobbelt saa meget som en Stob, 
nemlig 4 Potter.* 

De Priser, der sattes for 01, var naturligvis afvigende paa 
de forskellige Steder og i de forskellige Aar. Ofte var Afvigel- 
serne meget betydelige, uden at vi nu er i Stand til at opdage 
Grunden. Som en Prisliste blandt flere kan anføres den, der 
blev fastsat i Aalborg Aar 1553. Ifølge den kostede en Pot 
Hamborgerøl, Pryssing og Brunswiger-Mumme hver 16 Øre i 
vore Penge, en Pot Wismar Hvidtøl og en Pot Rostocker 01 8 

Øre, og en Pot sundisk 01 samt brant Wismar omtrent 7 Øre. 
Afstanden til Priserne paa Danskøl var ikke ringe. Kort efter 
ansattes sammesteds almindeligt dansk 01 til 4 Øre Potten, og 
«det som værre er» til knap 3 Øre.^ I Helsingør 1579 var Pri- 
serne for Rostocker 01 og Danskøl ganske de samme som her.* 
I Malmø 1541 derimod kostede en Pot Pryssing kun det halve 
af, hvad den ansattes til i Aalborg 1553.^ 

En Husholdningsartikel, der i Reglen lavedes af 01 og i 
Hjemmet, var Eddike. Dette forbrugtes i store Maader. Ved 
Tyge Brahes (Astronomens Bedstefaders) Bryllup beregnedes saa- 
ledes Gæsterne at ville fortære fire Tønder Eddike.* Hvor der 
paa engang skulde tillaves meget store Partier, maatte uden Tvivl 
Bryggerne til. Aar 1565 bestiltes der saaledes paa engang 216 
Tønder Eddike til Flaadens Behov.* 



Mjød var hele det 16de Aarhundrede endnu fremdeles en 
højt anset Drik i Norden. Vel begyndte, som vi vide. Vin stærkt 
at fortrænge den fra Hæderspladsen, men Mjøden blev fore- 
løbigt blot trængt noget til Side, langt fra helt afskafifet. 

Grunden til denne Mjødens sikre Stilling laa, foruden i dens 
Velsmag, tillige i andre Forhold. Endnu var der en svag, ube- 
vidst Eftervirkning tilstede fra den hedenske Oldtid. Saa mær- 
keligt det end lyder, var de hedenske Skikke langt fra helt af- 
skaffede. I mange Egne kunde endnu fremdeles ved Juletid 
Drikkehornet blive taget frem og, trods alle kristne Bægere og 
Kruse, fra Højsædet gaa Raden rundt. Paa Svanholm fandtes 
saaledes Aar 1534 <et Horn, som vi plejede at drikke af om 
Julen*. ^ Hvilken anden Drik end Mjød sømmede sig vel hertil? 
Kristi Skaal maatte, som fordum Odins, tømmes i den ædleste 
Drik. Selv paa rent kristelige Fester, som Langfredag og Paaske- 
dag, skænkedes der Mjød for hele det svenske Hof, Aar 1548 
f. Eks. to Tønder. "^ Det var sikkert kun, fordi en saadan Gave 
var dyrere og mere vel sét, at Borgemestre og Raad i Helsingør 
Aar 1562, da det lakkede mod Jul, sendte Frantz Brokkenhus 
— ikke Mjød men — en Fustage Rhinskvin, «hvori vi har til- 
drukket Eder den hellige Krists Skaah.^ 

Foruden ved disse dybere, skjulte Rødder var den gamle 
Drik grundfæstet i Datidens Levevis ved friske, stærke Virkelig- 

hedsforhold. Hvo kunde tænke paa at afskaffe Mjød, saalænge 
Bistaderne i Smaahaverne foran Huset hele Landet over for- 
synede Hvermand med Honning til Madlavning og med Voks til 
Festlys? Hertil kom, at Mjød paa en Maade var den mest folke- 
lige af alle Drikke, ikke i den Forstand, at den nødes hyppigst, 
thi i saa Henseende stod den langt tilbage for 01, men for saa 
vidt den nødes af alle. Høje og Lave, og saa godt som udeluk- 
kende tilberedtes i Hjemmet. Det var dette Mjødens nationale 
Præg, der bragte den danske Regering paa den Tanke, ved 
Hjælp af denne Drik at føre et Slag mod den overhaandtagende 
Nydelse af Vin og Tyskøl. Aar 1548 forbød Christian den Tre- 
die al Udførsel af Honning med det udtrykkelige Formaal for 
Øje, at Honningen saa maatte blive anvendt til Mjød og for- 
mindske Indførslen af fremmede Drikke.^ Forsøget mislykkedes 
som bekendt. Da Striden længe efter blev afgjort, var det de 
fremmede Drikke, der havde sejret, og Mjøden, der var bleven 
fortrængt. 

Ville vi med et Par Eksempler oplyse, hvad vi her har sét 
angaaende Mjødens Anseelse i det 16de Aarhundrede, saa kunne 
vi lige let hente disse fra Aarhundredets Begyndelse og dets 
Slutning. Knud Rud mistede saaledes paa Rorsørgaard og Ved- 
bygaard under Grevens Fejde iaJt 18 Tønder Mjød.* Aar 1541 
fandtes der paa Hald i Jylland 27 Tønder og 5 Fjerdinger Mjød,* 
og paa Øm Kloster Aar 1554 seksten Tønder.^ Aar 1551 fast- 
sattes det i Odense i Bødkernes Lavsskraa, at Mesterstykket blandt 
andet skulde bestaa i Forfærdigelsen af tre gode Mjødtønder.^ 
I et Overslag fra en lidt senere Tid over, hvad der vilde 
medgaa til <et Bryllup paa 300 Heste*, ansloges Gæsterne til at 
ville drikke 12 Tønder Mjød.^ Endnu mere oplysende er maaske, 
hvad der er blevet bestilt til kongelige Beholdninger og Fester, 
idet vi herved lære at kende, hvad der var anset for det fineste 
i Øjeblikket, og hvad der i lange Tider afgav Rettesnoren for 
Adelens og det øvrige Folks Smag. Aar 1548 bestilte Christian 
den Tredie hos sine Lensmænd, sendt til København, ialt 66 
Tønder Mjød.^ Samme Aar var Gustav Vasas Mjødbeholdning 
alene paa Gripsholm lidt over 64 Tønder, af ældste Aargang (fra 
1542) var kun en Fjerding tilbage.® Til Festlighederne i Odense 
1580 forskreves 18 Tønder Mjød,* og endnu Aar 1590 lod Re- 
geringsraademe sende til Koldinghus, hvor man antog at Prin- 
sesse Elisabeths Bryllup skulde fejres, 24 Tønder Mjød.^^ 

Som Eksempel paa, hvorledes Mjød nødes ogsaa til daglig, 
kan anføres en Scene fra Ribe, der som alle af den Art endte 
paa en og samme Vis: med Slagsmaal. Hos en af Byens <Her- 
bergérersker>, Eline Hans Skrseders, sad et Selskab og nøjedes 
med den beskednere Drik, 01. Lidt efter kom nogle Sønner af 
Byens velhavende Borgere ind, forlangte Mjød og satte sig ved 
Kakkelovnen. Da saa en af Mjød-Selskabet sagde <Du> til en 
af Øl-Selskabet, følte den Tiltalte sig krænket og svarede: <Du 
tør ikke dutte mig, vi har ingen Kundskabs-Skaaler drukket 
med hinanden*. Derpaa begyndte Slagsmaalet.^ Da Peder Oxes 
Karl Aar 1567 havde bragt et kongeligt Brev til Skelskør, viste 
Øvrigheden sin Erkendtlighed ved at byde ham Mjød. Han 
drak tre Potter.* 

Skønt Mjød var sødlig nok og ikke godt kunde iblandes 
med Honning eller Sukker, trængte den dog efter Datidens Smag 
til en Tilsætning. Ved Ekstralejligheder iblandedes derfor Sa- 
fran, Nelliker, Muskat og andet. Med en saadan, vammel Vel- 
komstdrik modtog f. Eks. Haadmand Niels Mule i Odense paa 
Byens Vegne engang to Udsendinge fra Lybæk. ^ Den lader til 
at have smagt disse. Der blev drukket for 3 Kroner i Nutids 
Penge, og da Mjød kostede omtrent 20 Øre Potten,* svarer dette 
til 15 Potter. En ganske besynderlig Blanding, der brugtes i 
det mindste i Sverige, var at helde Mjød paa 01. I et af Gu- 
stav Vasas Hofregnskaber hedder det saaledes: <Til Rest af to 
Aar gammel Mjød seks Tønder. Heraf fyldtes i fire Tønder 01 
en Tønde Mjød, saa er igen fem Tønder Mjød».^ 

I Danmark nød den fynske Mjød Ry som den ubetinget 
bedste.* Det var derfor ogsaa fra Odense, at der bestiltes Mjød 
til de kongelige Fester, "^ ja helt ned til Sachsen, til Kurfyrstinde 
Anna, forsendtes den.* Vil man tro en tysk Rejsende, saa havde 
fynsk Mjød ligeledes fundet Vej til Stockholm, hvor den dog 
kæmpede med den lithauiske om Prisen.* I Sverige synes over- 
hovedet Mjød at have været fuldt saa yndet som i Danmark. 

Most havde lige fra Vikingernes Dage været kendt og til- 
lavet i Norden. Flere Forhold i det 16de Aarhundrede var gun- 
stige, den ivrige Havedyrkning, Interessen for Syltning maatte 
naturligt bringe nyt Liv i den gamle Tilberedning. Men i stik 
modsat Retning virkede et andet Forhold. De dalende Priser 
paa Vin og dennes stigende Udbredelse lærte at stille Fordringer, 
som Frugtvinen umuligt kunde tilfredsstille. Følgen blev, at det 

16de Aarhundrede blev Vidne til Frugtvinens højeste, men ogsaa 
sidste Blomstringstid i Norden. 

I Aarhundredets første Halvdel træffer vi endnu de store 
ensartede Beholdninger. Mod Aarhundredets Slutning indskrænkes 
Beholdningernes Størrelse, men splittes til Gengæld ad i en Utal- 
lighed af Arter. 

Det er endnu de gammeldags Forhold, naar vi Aar 1526 
finder 4V> Tønde Most i Kælderen paa Nykøbing Slot,^ hører 
Knud Rud klage over, at have mistet to Tønder i Grevens Fejde, ^ 
og naar der selv i Februar Maaned 1554 endnu ligger 12 Td. 
Most af Efteraarets Beholdning i Emklosters Kælder.^ Det er 
fremdeles det Gamle, kun mærket af nymodens, rigere Vilkaar, 
naar vi Aar 1553 hører om Bispen i Hammar i Norge, at han 
havde egne Mostpersere, <som beredte aarligen for ham hans 
Most, samt Pære- og Kirsebærdrank> ; og naar det om Borgerne 
i samme Hammar By maaske dog med nogen Overdrivelse hed- 
der: <Var det en meget ringe Borger, som ikke havde aarligen 
af sin Frugthave en halv Læst Most og en halv Læst Kirsebær- 
drank til sit eget Husbehov, foruden hvad de solgte eller for- 
ærede til gode Venner*.* 

Men det er noget Nyt, der møder En, naar man mod Aar- 
hundredets Slutning sér Tidens ledende Personer ivrigt syssel- 
satte med at lade tillave eller endog forskrive langvejs fra Smaa- 
partier af allehaande hidtil ukendte Arter. Frederik den Anden 
lægger sig efter Slaaenvin til sit eget Behov. ^ Henrik Ranzau er 
glad over at træfife Enkedronning Sophias Smag ved istedetfor 
Nellikevin at forskrive et lille Anker <Alantvin> fra Tyskland.* 
Vi hører om Jordbærvin, Hindbærvin, Pomeransvin, o. s. v. og 
træfifer f. Eks. Enkedronning Sophias Kælder forsynet med gam- 
mel Ribsvin, ung Ribsvin, Ribsvin og Slaaenvin blandet sammen,^ 
o. s. V. alt i forholdsvis smaa Partier. 

Den Person, hos hvem, som i et Brændpunkt, alle disse 
Tidens Bestræbelser var forenede, var den danske Prinsesse, 
Kurfyrstinde Anna af Sachsen. Hun stod i livlig Forbindelse med 
Hjemmet angaaende nye Opskrifter, og ikke mindst med Chri- 
stian den Tredies Livlæge, Cornelius Hamsfort, hvis videnskabe- 
lige Dygtighed og gode Have hun begge forstod at benytte. Det 
var Vine af de mest utrolige Ting, hun forsøgte sig med og til- 
dels fik sin Mand, Kurfyrst August, til at drikke. I en Ribsvin, 
som hun med egen Haand oftere tilberedte ham, brugte hun 

f. Eks. at blande Spaaner af Hvidbøg.^ Hvad der ikke gik med 
ved Hoffet, sendtes gerne som Gaver til forskellige Smaafyrster 
eller skænkedes som Medicin for Stakler, der ikke selv havde 
Raad eller Kundskab nok til at skaffe sig sligt. Hvad der giver 
hele hendes Virksomhed en særlig Betydning og gør den be- 
tegnende for alle de mange lignende baade i hendes nye og 
gamle Hjem, var hendes umiskendelige Stræben efter at frem- 
stille en ny Vin, bedre og ædlere end de hidtil kendte af Druer. 
Sit naturlige Udløb maatte alle disse Bestræbelser tilsidst 
finde i Tilberedelsen af Akvavit. Som destillerede og brændte 
Vande var der større Rimelighed for, at det Indvundne vilde 
kunne holde sig end blot som gæret Plantesaft. 



Brændevin var allerede i det 15de Aarhundrede kendt i 
Norden. Tidligst omtales den i Sverige, i Begyndelsen stadig i 
Forbindelse med Krudt-Tillavning, ved hvilken den altsaa maa 
have været anvendt. Efter nogles Antagelse skriver Kundskaben 
til dens Tilvirkning sig fra Araberne, af hvem Italienere i det 
14de Aarhundrede skal have lært Kunsten og gjort den videre 
bekendt i Europa. I Begyndelsen anvendtes Brændevin til ind- 
vortes Brug kun i meget smaa Partier, solgtes paa Apoteket som 
Medicin og ansaas for et virksomt Middel især mod Pest.^ Det 
er Minder om denne første Tid, som vi har i den gamle Be- 
nævnelse: «Dram», der oprindelig er en blot Fordrejelse afDrachme, 
et Apotekermaal. Den svenske Betegnelse: <Sup>, og den danske: 
«Sopken>, viser os et lidt senere Trin i Udviklingen, da Brænde- 
vinen vel var bleven almindeligere, men endnu dog kun nødes med 
Ske, <søbedes> op. Betegnelsen: <Snaps> endelig, der iøvrigt først 
i en langt sildigere Tid laantes fra Tyskland, betegner en Mund- 
fuld, det naturlige Maal for en Drik, der paa Grund af sin 
Styrke ikke som andre egnede sig til at nydes i lange Drag. 

Allerede omkring Aar 1500 var Brændevin i Sverige ikke 
blot tilfals paa Apoteker, men kunde ogsaa faas hos andre. Aar 
1494 blev det under betydelig Bøde forbudt tre Personer i Stock- 
holm, af hvilke den ene var en Kvinde, at tillave og sælge 
Brændevin. Men allerede Aar 1498 gaves der «Cort Flaskedrager » 
Eneret til Brændevinsbrænding i Stockholm.^ Fra nu af tiltog 
Brændevinsdrikningen stærkt i de tre nordiske Lande. Efter et 

Misvækst-Aar 1550 forbød vel Gustav Vasa al Brændevinsbræn- 
ding i Sverige; men Forbudet blev næppe længe overholdt, og 
i Aarhundredets sidste Halvdel var Brændevin i Norden et lige 
saa hyppigt Berusningsmiddel blandt Bønder som hos Borgere 
og Adel. 

Den almindelige Brændevin, der tillavedes af Korn og solgtes 
i alle Ølstuer og Kipper, var vistnok meget slet. I Danmark 
betegnes den som <stinkende>,^ om den svenske hedder det, at 
«den lugter ilde».^ Hvo, der havde Raad dertil, drak derfor 
<aqua vitæ, brændt af Vin> (heraf Navnet: Brændevin), i Reglen 
tilsat med forskellige Slags Urter. «Destillér-Tøj» var derfor 
ikke ualmindelige i store Husholdninger.' 

Skønt Brændevin i Løbet af det 16de Aarhundrede sank 
ned til at være en saa almen kendt og misbrugt Drik, vedblev 
man dog blindt hen at tro paa dens undergørende Kraft. Heri 
laa netop en Hovedgrund til dens rivende Fremskridt. Endnu i 
en Kogebog, trykt i København 1625, hedder det om dens vid- 
underlige Virkninger: *Gigt og Værk, hvor den saa er, i Benene, 
Ryggen o. s. V., naar den overstryges for en sagte Ild med stærk 
Brændevin, saa stilles Pinen. Hvo hæs er, han bestryge sig 
om Halsen med Brændevin og drikke deraf fastende tre Mor- 
gener. Hvo Hoste har, han drikke Brændevin, saa hjælper det. 
Hvo ikke vel kan høre, han lade en Draabe deraf i Øret, saa 
kommer han sig til at høre. Hvo som hver Morgen drikker 
deraf en liden Skefuld, besynderlig gamle Folk, da bliver han 
næppelig syg, thi det fortærer den slimagtige Vædske, der for- 
aarsager Sygdommen. Hvo idelig om Morgenen drikker lidt 
Brændevin, da dør hvad Orme der er om Hjertet, Lunger og 
Leveren. Om et Menneske mister Mælet mod Døden, da giv 
ham Brændevin i Munden, straks kommer han til at tale*, 
o. s. V.* 

Det var den samme Tro paa Brændevinens Kraft, der ledte 
til at tilsætte Akvavit med forskellige, styrkende Urter, bestandig 
nye Forsøg paa at finde det virkelige aqua vitæ, det sande Liv- 
sens Vand, der kunde læge hver Sot og stille hver Smerte. Paa 
dette Omraade kappedes Mænd og Kvinder. Fra forskellige Sider, 
fra Guldmagerkunstens, Syltningens, Lægekunstens Omraader 
stødte man sammen paa Akvavitens Korsvej, det samme lysende, 
men uklare Maal havde vinket dem alle. Derfor var det ogsaa 
de utroligste Sager, der blandedes i Datidens Akvaviter. Johan 

den Tredie af Sverige opfandt en, der var et virksomt Middel 
mod Gift og Pest, den destilleredes af Rinskvin, Enhjørning, 
rød Koral, hvidt Elfenben, brændt Hjortehorn, det hvide paa 
Takkerne og en Del Krydderier og Urter. ^ I Kurfyrstinde Annas 
mægtige Laboratoriutn med fire Ovne, store Hvælvinger til Op- 
bevaring, og omgivet af Volde og Grave, fandtes efter hendes 
Død ikke mindre end 181 forskellige Arter af Akvavit. Deres 
Sammensætning var for største Delen Hemmeligheder, og Frede- 
rik den Anden fik desværre ikke sin Begæring opfyldt, da han 
straks efter Søsterens Død udbad sig Afskrifter af alle hendes 
Lægemidler. Kun saa meget vide vi, at de store Brændinger i 
Reglen foregik om Foraaret, og at hun dertil anvendte temmelig 
uensartede Bestanddele, saasom gule Violer, Morgendug, helst 
samlet paa hvide Duge Set. Hans Nat, sprøde Tvebakker, Engel- 
sød, Dødningeben, Bonderoser, Rørdrums Fødder, Milt af Føl, 
røde Egeskud, Geddeøjne, hvid Vitriol, Kongelys, Elsdyrklove, 
Kapunvand, Tobak, Svalestene, Agat, Enhjørning o. s. v. Især 
det sidste var en temmelig dyr Artikel; for et Stykke paa knap 
ni Pund, der engang tilbødes hende, forlangtes der 25,000 Kr. 
Hun foretrak at bede sin Fader, Christian den Tredie, om at 
forære hende, hvad hun behøvede, en Bøn, der ogsaa blev op- 
fyldt* Ved Enhjørning forstodes den tre til fire Alen lange, 
spidse Fortand hos Narhvalen (Monodon Monoceros). Dyret taber 
gerne den ene i Ungdommen, saa at den fuldvoksne Narhval 
kun har én lang Tand, hvoraf Navnet Enhjørning. Hvad der 
imidlertid gav denne Tand sin egentlige Værdi, var, at man 
antog den for Hornet af et stort, vildt Eventyrdyr paa Land- 
jorden : Enhjørningen. 

Fra Kurfyrstinde Annas Laboratorium strømmede en rig 
Regn af Gaver ud over Tyskland, og ikke mindst op til Dan- 
mark. Lige saa hemmelighedsfuld som hun var med Recep- 
terne, ligesaa gavmild var hun med selve Lægemidlerne. Da 
Frederik den Anden Aar 1575 led af Fjerdedags-Feber og Mangel 
paa Appetit, henvendte han sig til Søsteren, der ogsaa straks sendte 
ham en dertil svarende Akvavit, men anbefalede ham tillige 
meget ivrigt at holde Diæt og især være maadeholden med Drik. 
Frederik den Anden lovede dette, <saa meget mere som det ellers 
gaar ud over Os selv, og Vi ogsaa altid broderligt gerne gøre, 
hvad Eders Kjærlighed søsterligt er kært>. Kongen holdt altsaa 
Maade med Vindrikningen, og Feberen ophørte. Men Midlet synes 

^ Modgift 

at have været altfor godt, thi nogen Tid efter maatte Kurfyrst- 
inde Anna atter skrive, at hun nu < nærede trohjertig, søsterlig 
Frygt for, at Hans Kærlighed drak altfor megen Akvavit».^ 

Om det ypperste af alle Midler, som Kurfyrstinde Anna til- 
lavede, besidder vi endnu Christian den Tredies egen, skriftlige 
Meddelelse. Det var en Slags Modgift, den saakaldte Antidotus 
Saxonica, som hun under et Ophold i Danmark forærede sin 
Fader, og som denne straks prøvede paa en dødsdømt Forbry- 
der. Brevet herom lyder saaledes: «Vi ville Eders Kærlighed 
venligst og faderligt ikke forholde, at Vi efter Eders Kærligheds 
Afrejse have behandlet Modgiften efter meddelt Anvisning og der- 
paa prøvet dens Virkning paa et Menneske, der havde sit Liv 
forbrudt. Om Morgenen have Vi ladet ham give et Quintin Mer- 
curii sublimat! i en Portion Risengrød. Saa saare han havde 
nydt dette, svulmede han øjeblikkeligt op og befandt sig saa ilde, 
at det tydeligt nok vilde blive Døden. Saa have Vi ved vor Me- 
dicus, Dr. Cornelius, ladet give ham Modgiften i en Drik Vin. 
Den begyndte straks at virke, og med Tugt at melde gik det 
fra ham baade for oven og for neden, saa at han snart følte 
Bedring og atter kom til sig selv. Dog klagede han over, at der 
endnu var noget, der trykkede ham under Navlen. Da lod Vi 
om Eftermiddagen give ham ligesaa meget af Pulveret som første 
Gang, og saa kom han sig ogsaa og følte sig sund og rask, som 
om intet var hændet ham>.* 

Det var denne Modgift, som saaledes havde staaet sin Prøve, 
hvorom Henrik Ranzau tilskrev Kurfyrstinde Anna og besvor 
hende om endelig at meddele ham Recepten, et dyrebart Sik- 
ringsmiddel for ham og alle hans. Kurfyrstinde Anna lod sig 
imidlertid ikke fange saa let. Hun sendte ham en betydelig Por- 
tion, stor nok til ham og Familie, men Recepten fik han ikke.^ 

Den overdrevne Tillid til Brændevinens og Akvavitens vid- 
underlige Egenskaber virkede paa dobbelt Vis. Dels fremmede 
den, som ovenfor meldt, deres Udbredelse. Dels medførte den 
en yderst mislig Skik, nemlig at de som Medicin blev nydte paa 
fastende Hjerte eller dog før de egentlige Maaltider. Det er 
hertil. Biskop Peder Palladius sigter, naar han siger om ^(Dran- 
kerdjævlen», at den <findes gerne i Krohus, først hos Brænde- 
vin, saa hos Tydskøl, paa det sidste ud paa Natten hos Prys- 
sing, hos Vin og anden Drik til henimod Dag».^ Og med næsten 
de samme Ord beretter Broderen, Niels Palladius, om Køben- 

havns <Slemniere og Demmere», at de lade sig daglig finde i 
Ølkonens Hus, først til Brændevin om Morgenen, dernæst op 
paa Dagen til Tydskøl, paa det sidste om Dagen til Pryssing>. 
Det er endnu Spor af samme Skik, naar i Holbergs Erasmus 
Montanus Per Degn svarer, da der bydes ham 01: <Jeg vil 
nok heller have et Glas Brændevin, tiii det er for tidligt at 
drikke Øb.^ 

Den stærke Nydelse af Brændevin gav Livet i Slutningen 
af det 16de Aarhundrede et nyt Præg. Saalænge der kun var 
Tale om 01 og Vin, kunde man gøre Regning paa, at Folk var 
ædru i det mindste før Middag. Brændevinen derimod overtrak 
den tidligere klare Del af Dagen. Hertil kom, at den herved 
frembragte Rus i Reglen var heftigere i sin Virkning og ikke 
sjældent endog havde Døden til Følge. Aar 1580 drak f. Eks. 
i Kiel Claus v. Dam sig ihjel i Brændevin, <og blev siddende 
paa Hans Portners Bislag*. Samme Aar drak Jacob Meinstorf 
sig beruset i Brændevin og lagde sig med Ansigtet i en Vandpyt, 
hvor han druknede.* Om den københavnske Rannik, Jep Heje, 
der i Forretninger gæstede Ravnstrup, hedder det, at Claus Daa 
trakterede ham saa vel med Mjød og Brændevin med Peber i, at 
begge blev ganske drukne. Da Jep Heje skulde bort, lagde han 
sig til at sove i Vognen, men da han kom til Roskilde, <sov 
han saa haardt, at de kunde ikke vække ham med alle de Klok- 
ker udi Roskilde Domkirke, ihvor stor Lyd de end have; og 
sover endnu*. • 

Regeringens Foranstaltninger herimod maler maaske bedst 
Tilstanden. Aar 1593 udstedtes der i Danmark et aabent, konge- 
ligt Brev, hvori det hedder: <Vi forfare, at Landsting først be- 
gyndes højt paa Dagen, saa at mange af vore Undersaatter af 
Adel saavel som af Borgerne og Bønderne, som søge Landsting, 
skulle være drukne og fulde, naar de komme paa Landsting, og 
ofte foraarsages stor Tumult, Skrig, Raaben, Klammeri og Trætte, 
saa at mangen derved forspildes og forhales hans Ret. Vi have 
derfor for godt anset, at Landstinget herefter skal begyndes om 
Sommeren Kl. 7, og om Vinteren Kl. 8 Morgen i det seneste*.^ 
I Byerne var det paa Helligdagene under Bøder forbudt at sælge 
Brændevin baade i Husene og paa Torvet.^ I København holdt 
Bysvendene om Søndagen indtil Middag Vagt ved Vinkælderen.^ 
Men til disse faa Søndag Morgentimer indskrænkede ogsaa Øv- 
righedens Myndighed sig. Om Tilstanden Resten af Dagen og 



100 Brændevins Virkninger. 

den hele øvrige Uge faar vi et Begreb ved Smaatræk som føl- 
gende: Esge Brok skriver f. Eks. i sin Dagbog: <Den 21de Juli 
bekom jeg kongelig Majestæts Brev Skibsfolk i Randers at ud- 
tage. Den 22de straks efter Prædiken drog jeg til Randers og 
gik straks paa Raadhuset og talte med Borgemester og nogle af 
Raadmændene derom, dog, efterdi Folkene da vare fulde, 
blev det opsat til anden Dagen».^ Af helsingørske Tingbøger 
fremgaar det, at et overordentligt stort Antal Sager drejer sig 
om Lovovertrædelser begaaede i Drukkenskab. En Maade, hvor- 
paa Sagen hyppigt yderligere forvikles, er, at den ene af Par- 
terne møder beruset om Morgenen for Retten. Hvor der imid- 
lertid intet Blod er flydt, ender Sagen altid paa samme Maade, 
idet den Anklagede i Dannemænds Overværelse rækker Mod- 
parten Haanden og erklærer, at han intet ondt har ment, men 
blot Været < meget overmaade drukken*.* 

Af Søndags-Forhold paa Landet faar man et Indtryk ved at 
blade i hvilket som helst Lensregnskab, hvor Indtægten c Sage- 
fald* er nøjere opgiven. I Sølvitsborgs Lensregnskab 1612—18 
findes saaledes følgende Indtægtsposter: For at c drikke sig fuld 
og spy i Kirken* 5 Daler. Et andet Tilfælde 12 Daler, et tredie 
14 Daler. For at < drikke sig fuld den Dag, man gaar til Alters, 
og gøre Slagsmaal* 8 Daler. To Mænd, «hvis Hustruer drak sig 
drukne og vare noget utugtige i Kirken*, hver 10 Daler. For at 
<komme drukken til Kirken og findes uhøvisk* 4 Daler, et andet 
Tilfælde 2 Daler, et tredie 10 Daler o. s. v. o. s. v.^ Fra Strång- 
nås 1595 hedder det som noget ganske naturligt, at en købte 
Brændevin Søndag Morgen, «og da han siden under Prædiken 
havde uddrukket Brændevinen og var yderst drukken*, gik han 
hen og truede en anden paa Livet med sin Kniv.* Helligdag, 
Brændevin og Optøjer i Kirke gled af sig selv i ét. 



Saa godt som al den Vin, der nødes i Norden i det 16de 
Aarhundrede, førtes ad Søvejen hertil især af Hollænderne. Hanse- 
stæderne, som selv tilvirkede det meste af det fremmede 01, der 
blev drukket i Norden, havde ikke været synderlig ivrige for at 
hidføre en fremmed Vare, der kunde gøre deres egen Rangen 
stridig. Det stigende Vinforbrug i det 16de Aarhundrede er der- 

for et Udtryk for Hollændernes voksende Magt og tiltagende Fart 
paa Østersøen. For Hansestædernes Vedkommende blev imid- 
lertid det herved forvoldte Tab ikke saa stort, som man paa 
Forhaand skulde have troet. Alt tyder tværtimod paa, at Drik- 
ningen af fremmed 01 i Norden er vedbleven at tiltage det 16de 
Aarhundrede igennem, alt imedens Nydelsen af Vin blev mere 
og mere almindelig. 

Det nordiske Land, der aabenbart laa heldigst for Vintilførse- 
len, var Danmark. At det tildels var landfast med Tyskland, 
havde lidet at sige, thi for alle større Varer var Søvejen langt 
at foretrække. Sachsen f. Eks. fik sin meste Rinskvin over Dan- 
mark, skønt den lige Vej over til Rinen var den korteste.^ Men 
hvad der gjorde Danmarks Stilling saa gunstig, var, at alle Varer 
til Østersøen maatte passere Øresund, Strædet mellem de to dan- 
ske Kyster, og hvad mere var, standse ved Helsingør ofte flere 
Dage, indtil alt var blevet efterset og Tolden betalt. 

Med Øresundstoldens Indførelse begynder da den regel- 
mæssige Vinforsyning for Danmarks eller rettere Kongen af Dan- 
marks Vedkommende. En af de aller ældste Afgifter var nemlig 
den saakaldte «30te Penge», det er: lidt over tre Procent, der 
skulde betales af al Vin, der passerede.^ Det kunde synes be- 
synderligt, at denne Afgift kunde skafie Vin til Landet, men med 
Forudseenhed havde Kongen ordnet det saaledes, at han ikke 
blot var berettiget til i Stedet for Afgift at tage hver 30te Fu- 
stage Vin, men ogsaa til at tilbageholde hvilken som helst Sen- 
ding mod at betale dens opgivne Værdi. Den Fristelse laa jo 
saa nær for Skipperne at søge at slippe for godt Køb ved at 
angive Vinens Værdi altfor lavt. Men som en Høg svævede Tol- 
deren over hele den ængstede Flok, han sluttede fra Afsenderen 
og Adressen til Vinens Godhed og slog saa stundom ned og be- 
slaglagde til opgiven Pris tit Vin af langt større Værdi. Paa 
denne Vis holdtes Kongens Vinkælder altid ypperligt forsynet, og 
hyppigt drak man paa Krogen og Koldinghus, hvad der var be- 
stemt til Qæme Østersøegne og ukendte Fyrster. Hvor meget 
denne Vintold laa Kongerne paa Hjerte, kan ses af, at dette var 
det eneste Punkt, hvorpaa man ikke havde givet efter. Medens 
de fleste øvrige Toldbestemmelser kun altfor tydeligt viser Dan- 
marks Afhængighed af Hansestæderne, blandt hvilke de saakaldte 
cVendiske« Stæder havde opnaaet saa store Friheder, at Øre- 
sundstolden fra en vis Side set kunde betegnes som en Tynge 

blot paa deres Medbejlere, saa havde den danske Regering, alene 
hvad Vin angik, været standhaftig og skaaret alle over én Kam. 
Alle maatte betale <den 30te Penge». løvrigt blev det især mod 
Slutningen af det 16de Aarhundrede et almindeligt Galanteri fra 
dansk Side at lade Vin, der bevisligt var bestemt til Fyrster ved 
Østersøen, passere toldfrit.^ 

De Vinsorter, ^ der almindeligst forekom i Norden, var span- 
ske, franske og Rinskvine. 

Af spanske Vine var cRomani» eller cRummeni» den, der 
hyppigst omtales.' Navnet synes efterhaanden at være gaaet 
over til en Fællesbenævnelse for al spansk Vin. Ved en af Gustav 
Vasas Døtres Bryllup Aar 1562 blev der blandt meget andet 
drukket 1200 Potter Romani.^ Sjældnere spanske Vine var Mal- 
vasier, Muskatel, Alicante, Bastert og Sec. Malvasier, eller som 
det i Norden gerne udtaltes Malmersi,^ var oprindelig ikke nogen 
spansk Vin. Den skrev sig, saa vidt vides, fra Napoli di Mal- 
vasia paa Morea, og derfra var Druen bleven forplantet til Kreta, 
Cypern, Sicilien, Provence og senest til TeneriflFa. Det var egent- 
lig kun Malvasieren fra denne sidste 0, som man med nogen 
Ret kunde kalde spansk Vin; men i Norden kaldtes al Malvasier 
for spansk, rimeligvis fordi den ikke hentedes fra Voksestedet 
selv, men fra Spanien. Malvasier var uden Tvivl en temmelig 
dyr Vin. Det var i hvert Fald kun ved større Fester, at den 
blev nydt. Det var derfor en Undtagelse, naar f. Eks. Johan 
den Tredie den 2den Juli 1573 efter endt Herredag trakterede 
dermed paa «stora Rysse-Salen» paa Stockholm Slot. Som sæd- 
vanligt staar der i Margenen af Regnskabet « Kongelig Majestæt 
var lustig», og til yderligere Forklaring er tilføjet: cog befalede 
Kgl. Maj., der skulde intet spares«. Der medgik ved denne Lej- 
lighed af Malvasier 203 Potter. Malvasieren kom ikke mere frem 
i det Aar.® 

Muskatel var heller ikke nogen ægte spansk Vin, idet dens 
Voksested var Italien. Den omtales sjældnere. Saavel Christian 
den Tredie som Erik den Fjortende synes at have yndet den. 
Den første gjorde Indkøb deraf baade i 1545 og 1548, og Erik 
den Fjortende lod 1568 hente Muskatel til sin Lejr.*^ 

Den siden saa bekendte Alicantevin var i det 16de Aarhun- 
drede af ganske ny Oprindelse. Det var Kejser Carl den Femte, 
der havde ladet Druerne plante i Nærheden af denne By. Men 
Vinen maa hurtigt have vundet Ry, og Erik den Fjortende var 

i hvert Fald om sig og vel betjent. Allerede Aar 1562 kunde 
han ved sin Søsters Bryllup traktere sine Gæster hermed. Der 
blev ved denne Lejlighed drukket 565 Potter deraf. ^ 

Bastert eller Bastard var den tungeste af de spanske Vine. 
Den kom i Mode i England paa Dronning Elisabeths Tid. Men 
allerede længe forinden havde man i Danmark opdaget den. Den 
omtales her under Christiern den Anden 1516,' og var ligeledes 
senere yndet i Sverige under Erik den Fjortende og Johan den 
Tredie. Ved det ovenomtalte Bryllup i Sverige 1562 blev der 
drukket ikke mindre end 710 Potter Bastard.^ Først i det 17de 
Aarhundrede omtales den i Raadhuskælderen i Bremen, et ikke 
ringe Bevis for Nordens Forspring. 

Derimod varede det længe, førend man i Norden fik Smag 
for den saakaldte Sec. Den havde allerede under Dronning 
Elisabeth fundet stærk Udbredelse i England, — hos Shakespeare 
er det vistnok den hyppigst omtalte Vin — - et Par enkelte Fade 
af denne Vin omtales ogsaa i Sverig i Aarene 1561 og 62,^ men 
ellers varede det næsten et Aarhundrede, førend den blev ret 
kendt og yndet heroppe. Navnet Sec er maaske en Forkortelse 
af vino secco, tør Vin, og skriver sig i saa Fald fra, at Vinen 
pressedes af tørrede Druer, hvorved den vandt i Sødme. I Italien 
skelnes den Dag i Dag mellem vino dolce og vino asciuto, sød 
og bitter Vin, alt eftersom den er lavet af tørrede eller friske 
Druer.* Hvis dette er den rigtige Forklaring af Navnet, har 
Vinen været en sødlig Vin, og det er lidet troligt, hvad Nogle 
antager, at det var Xeres (Sherry), der i hin Tid kaldtes for 
Sec. Da den i de følgende Aarhundreder blev almindelig i Dan- 
mark, gik den gerne under Navnet Kanarisæk, et Udtryk for at 
Druen var bleven forplantet til de kanariske Øer. 

Ligesaa langsomt som Sec banede Pedro Ximenes sig Vej 
til Norden. Det var en Art Malaga, men da den kom i Ry, 
overførtes vistnok dens Navn paa al Malaga Vin. I Norden om- 
dannedes Navnet til Petersimenis eller Persimen, for saa vidt 
ikke med Urette, som det skal have været en Tysker, Peter 
Simon, der oprindeligt havde omplantet denne Drue fra Rin* 
egnene til Malaga. 

De franske Vine spillede ikke den Rolle i Norden som i 
en senere Tid. Mest yndet synes den blegrøde Vin, Claret, fra 
Bordeaux at have været. Denne maa dog ikke forveksles med 
Blandingsdrikken af samme Navn, der omtales langt hyppigere 

og i Norden blev næsten Eneejer af Navnet, saa at Vinens Navn 
maatte omskrives. Det er uden Tvivl Vinen cGlaret>, der menes,, 
naar Christian den Fjerde til sin Kroning lod Tolderen i Hel- 
singør opkøbe 300 Oksehoveder af den <k]are Vin>.^ 

Men iøvrigt nød de franske Vine kun liden Agtelse i Norden. 
Man skelnede imellem <Rød fransk Vin> og < Blank (o: blanche, 
hvid) fransk Vin»;^ men lige ringe Anseelse nød de begge. Og 
hvad mere er, man kan paavise, hvorledes Aarhundredet igen- 
nem deres Anseelse i Norden stadigt tog af. Grunden hertil maa 
for en Del søges i, at Norden nærmest paavirkedes af Tyskland, 
hvor naturligvis Rinskvin var den mest yndede lette Vin, men 
for en Del laa ogsaa Grunden i, at den franske Vin, der kom 
herop, virkelig var mindre god. Man hentede dengang sin Vin 
ikke som nu til Dags fortrinsvis fra Bordeaux, men, sammen med 
de store Saltladninger, fra de nordligere Egne, Nantes og Ro- 
chelle. Mest bekendt af alle var Vinen fra Poitou, der udførtes over 
Rochelle. Denne omtales særdeles hyppigt. Frederik den Anden lod 
saaledes til sin Kroning bestille 200 Arner, det er 32000 Potter, deraf. ^ 
Men af Bestemmelserne ved Christian den Fjerdes Kroning kan 
det allerede ses, hvilken ringe Anseelse den da nød. Det befa- 
ledes nemlig at sørge for Gæsternes Underhold paa deres Rejse 
gennem Landet, saaledes at de fremmede Fyrster og Adelsmænd 
overalt fik Rinskvin og Rostocker-ØI, deres Folk derimod kun 
fransk Vin og Danskøl.^ Senere sank Poitou-Vinen endnu dybere 
i den almindelige Agtelse, og lidt efter lidt gik Navnet over til 
at betegne tyndt Juks i Almindelighed, i hvilken Betydning Ordet 
«Pøjt» har holdt sig i Norden indtil vore Dage. 

En fransk Vin, der stundom omtales, er «Assoye».^ Dette var 
en Burgundervin, fra Grevskabet Auxois i Burgund; den førtes 
rimeligvis ned ad Rinen til Norden, men synes dog ikke at 
være forekommen heroppe i større Mængde. Den var tilligemed 
Malvasier Erik den Fjortendes Hustrus, Karin Monsdatters, Ynd- 
lingsdrik.^ 

Medens vor Tid betragter Frankrig som et Hovedvinland, 
stod det for hin Tids nordiske Befolkning som et Land, hvis 
Tilskud til Vinforsyningen kunde undværes, uden at man derved 
gik glip af noget væsentligt. Det senere Omslag i Opfattelsen 
skriver sig fra Ludvig den Fjortendes Tidsalder. Da fransk 
Smag og fransk Køkken under ham blev eneherskende hos Eu- 
ropas Fyrster og højere Adel, fulgte Begejstringen for fransk Vin 

naturligt med. Og dette fik en betydningsfuld Støtte, da sam- 
tidigt den mest bekendte franske Vin blev fremstillet: <Cham- 
pagne». Det var Dom Perignon, der i Slutningen af det 17de 
Aarhundrede opfandt den Behandlingsmaade, hvorved man fik 
Champagnevinen til at skumme/ og i Løbet af ganske kort Tid 
opnaaede denne nye Art et vidt udbredt Ry. 

Den Vin, der fremfor alle andre nødes i Norden, var Rinsk- 
vin. Det var denne, som mentes, naar man i Almindelighed talte 
om «Vin>. Selv ved Lejligheder, hvor der blev drukket flere for- 
skellige Sorter, ved kongelige Fester og lignende, var Forholdet 
gerne dette, at der af Rinskvin medgik otte til ti Gange saa 
meget, som af alle de andre Sorter tilsammen. Rinskvinen var 
naturligvis af meget forskellig Godhed, men dette betegnedes kun 
ved dens forskellige Pris; man brugte ikke dengang, i det mindste 
ikke her, at give den særskilte Navne efter Voksested, Godhed 
o. s. V. Endnu mindre sondrede man mellem Aargange. Den 
eneste Art, der udmærkedes med særskilt Navn, var den saa- 
kaldte Rheinfall, og selv om denne er Meningerne delte, idet 
nogle er tilbøjelige til slet ikke at antage den for en Rinskvin, 
men henføre dens Hjemsted til Istrien.^ Hvor den saa voksede, 
var den velbekendt i Danmark saa vel under Christian den Tredie 
og Frederik den Anden som under Christian den Fjerde, der alle 
synes at have yndet den. Den var temmelig dyr og forskreves 
altid kun i mindre Partier. Henrik Ranzau var, saa længe han 
stod paa venskabelig Fod med Enkedronning Sophia, hendes 
stadige Mellemhandler og Hofibrsyner. Med Kendskab til denne 
Rheinfalls særlige Betydning vil man forstaa, at det var med 
Selvfølelse Sigvard Grubbe kunde skrive i sin Dagbog den 30te 
April 1621: cVar jeg til Middag og Aften hos Kongen. Vi drak 
Rheinfall og drak dygtigt. »' 

Foruden Rinskvin kunde en sjælden Gang Vin fra andre 
Egne i Tyskland komme til Norden, men dette hørte til Und- 
tagelserne. Saaledes hører vi under Christiem den Anden Tale om 
Gubin Vin (fra Guben i Lausitz).* Endnu mere kortvarig Lykke 
gjorde sikkert de sydeuropæiske Vinarter, som Kurfyrstinde Anna 
lod omplante paa sachsisk Grund og under Navn af csachsisk 
Malvasier* o. s. v. forsendte til Slægt og Venner. Større Ud- 
bredelse synes derimod ungarsk Vin at have haft. Vi hører saa- 
ledes tilfældigt om Hertug Adolf af Holsten, at han, da Pesten 
nødte ham til at holde sit Bryllup ikke som paatænkt hos Sviger- 

forældrene i Kassel, men hjemme paa Gottorp, hvor Huset ikke 
var tilstrækkelig forsynet, skrev til en af sine Gæster og bad 
ham godhedsfuldt medtage den fornødne, ungarske Vin.^ Ved 
Johan den Tredies Hof blev der Aar 1573 drukket over 1000 
Potter ungarsk Vin, dog stod dette maaske i Forbindelse med, 
at hans Dronning var en polsk Prinsesse.^ 

Kun en ringe Del af disse Vine blev nydt ublandet. Enhver, 
der formaaede det, «forbedrede» dem ved Iblanding af Krydde- 
rier. Dette var en Skik saa gammel som Middelalderen og skrev 
sig fra selve Vinlandene. Fra Carl den Stores Tid omtales i 
Frankrig de to Blandingsdrikke: Medon og Nectar, der senere 
mere og mere fortrængtes af Klaret og Hypokras.^ I Tyskland, 
England og Norden fulgte man trolig efter, og i det 16de Aar- 
hundrede hørte det hele Europa over vistnok til Undtagelserne, 
at Velstaaende drak ublandet Vin. Endnu ved Henrik den Tredies 
Hof i Frankrig var det Skik at nyde Vinen paa den gamle Vis, 
og først i det følgende Aarhundrede kan man af Franskmænds 
Udtryk om den nordiske Blandingsvin skønne, at de selv i deres 
Hjemstavn var ophørt med at drikke Vinen saaledes.^ 

Den simpleste Maade at forbedre Vinen paa var ved blot 
at iblande Honning eller Sukker. Om Forholdene i England Aar 
1598 udtrykker en Rejsende sig saaledes: Englænderne kommer 
Masser af Sukker i deres Vin.^ Endnu Aar 1573 var det Skik 
ved det svenske Hof at blande Honning i Rinskvinen: d Kande 
Honning til 10 Kander Vin».* Ved Christian den Fjerdes stor- 
artede Fest 1634 cstod tre Skænkere, iført hvide Lin, midt i 
Salen, rakte overflødigt af al Slags Drik til enhver, der ønskede 
det, og lod Sukker smelte i Vinen »."^ 

I Almindelighed blev man dog ikke staaende herved, men 
blandede en Mængde Krydderier i desuden. Jo billigere Kryd- 
derierne blev i Norden mod Aarhundredets Slutning, des almin- 
deligere blev sikkert ogsaa denne Skik. De tre mest bekendte Blan- 
dingsdrikke var Lutendrank, Klaret og Hypokras. Ifølge en 
dansk Kogebog af 1625 bør Lutendrank tillaves saalunde:^ cDisse 
efterskrevne Species skulle stødes grove og formænges: Karde- 
mumme 5 Lod, Ingefær 3 Kvintin, Kanel 4 Lod, Muskat 3 Kvintin, 
Paradiskorn 1 Lod. Vil man gøre to Stobken eller otte Potter 
Vin til Lutendrank, da skal man først sætte en Messingpande 
paa Ilden med to Pund Sukker og af fornævnte Vin to Potter 
derpaa slaget. Lad samme Vin med Sukkeret bekomme en Op- 

sød (et Opkog). Naar Vinen og Sukkeret nu syder, da giv otte 
Lod af fornævnte, stødte Species deri, straks tagende det fra 
Ilden, igennem en Lutendranks-Pose slaget, derpaa giv de andre 
seks Potter Vin kolde, og lad løbe tre eller fire Gange gennem 
samme Pose, indtil den bliver klar, saa er han beredt. Giver 
Du en Skefuld sød Mælk eller Hvide af et Æg deri, saa bliver 
den straks klar». Denne Opskrift synes imidlertid at have været 
bestemt for tarveligere Husholdninger. I 210 Kander Lutendrank, 
der Aar 1561 tillavedes for Erik den Fjortende, kom der i hvert 
Fald langt flere Bestanddele, baade Nelliker, tSedefær*, Galigo, 
Muskatblomme, Muskater med Skal og Muskater uden Skal.^ 

Klaret og Hypokras tillavedes ved Erik den Fjortendes Hof 
af ganske de samme Bestanddele som Lutendrank, blot kom der 
i dem tillige Safran, der gav dem et gulligt Skær. Forskellen 
mellem de tre Drikke bestod ellers kun i det forskellige Maal, 
hvori Sagerne iblandedes. løvrigt stod det naturligvis enhver 
frit for at iblande, hvad han i Øjeblikket maatte finde passende. 
Da Erik den Fjortende saaledes engang var forkølet, lod han 
Lasse Kældersvend tilsætte Klaretten med 5 Lod Annis og 3 Lod 
Lakrids.* Ved Tilberedelsen af alle Blandingsdrikkene anvendtes 
Haardug til at sie dem igennem for at klare dem. Haardug var 
derfor en stadig Udgiftspost hver Gang der skulde være Fest. 
Det var uden Tvivl denne Klaring, der for den nordiske Bevidst- 
hed stod som det mest ejendommelige ved disse Drikke og gav 
dem deres Navn. Navnet Klaret, der jo skrev sig fra Frankrig 
og fra Vinen var gaaet over til Blandingsdrikken, fordi Claret- 
Vin gerne brugtes hertil, synes nemlig i Norden, hvor Rinskvin 
altid anvendtes til Blandingen, at være blevet forstaaet som Be- 
tegnelse for, at Drikken var vel afklaret. Samme Betydning laa 
i Navnet Lutendrank: lutret Drik. Ordet Hypokras derimod be- 
tyder blot: Blandingsdrik. 

Den Skik at tilberede Blandingsdrikkene i Hjemmet synes 
tidligt at være bleven almindelig. Vel var de at faa paa Apo- 
teket, men i Reglen købtes de næppe her. Ligeledes synes det 
at have været Skik, i det mindste, naar man vilde vise Høflig- 
hed, at overlade det til den enkelte at ændre Drikken efter sin 
Smag. Ikke blot stod det — vistnok omtrent som i Nutiden med 
Kaffe og Te — enhver frit for at komme Sukker eller Honning 
i Vinen, som han lystede, men vi hører ogsaa ofte om, at der 
blev budt og modtaget Blandingsdrik og Vin paa engang, saa at 

man kunde spæde den efter Behag. Naar saaledes det køben- 
havnske Universitet paa Tidens Vis hædrede tilrejsende Viden- 
skabsmænd ved at byde dem en Velkomstdrik, var det i Reglen 
af begge Arter, der blev budt. Christian den Tredies Hofpræst 
bød man saaledes to Potter Klaret og seks Potter Vin. ^ Frederik 
den Andens nye Livlæge fik fire Potter Lutendrank og fire Potter 
Vin, og det samme skænkedes for Kurfyrst Augusts Læge, for 
Dr. Bacmeister fra Rostock, for Hertug Hans* Doktor og Prædi- 
kant* o. s. V. 



Mængden af Vin, der aarligt nødes i Norden, vilde uden 
Tvivl tage sig uanselig ud imod Nutidens Forbrug. Vin var 
endnu for Almuen en næsten ukendt Drik og var i saa Hen- 
seende bleven langt overfløjet af Brændevinen. Selv blandt Bor- 
gerstanden og Størsteparten af Adelen gjaldt Vin endnu blot som 
Festdrik, og det stærkt tiltagende Forbrug angav kun det bestan- 
digt større Maal, hvori den krævedes ved selskabelige Sammen- 
komster. Dog var man ganske vist i Byerne godt paa Veje til 
at udvide dette sidste Begreb, saa at det ikke blot betegnede 
virkelige Festligheder, men ogsaa indbefattede tilfældige Møder 
med gode Venner i Stadens Vinkælder. Den Kres, der nød Vin 
til daglig, var da kun Hoffet og en Del af den rigeste Adel. Til 
Gengæld var det i aldeles utrolige Maader, at hver enkelt her 
forsynede sig. 

Dette vil allerede fremgaa af en Betragtning af Hoffernes 
aarlige Forbrug. Ved det svenske Hof blev der i Gustav Vasas 
sidste Tid (1559) drukket 4640 Potter Vin om Maaneden, hvilket 
svarer til 155 Potter om Dagen. Under Gustav Vasas Søn, Johan 
den Tredie, blev der Aar 1585 drukket lidt mindre, nemlig 3840 
Potter om Maaneden, altsaa 128 Potter daglig.' Kældermesteren, 
der regner sig denne Nedgang til Ære, undlader viselig at an- 
føre, at Aar 1573 havde Forbruget været endnu lavere.* I denne 
Gennemsnits-Beregning er indbefattet, hvad der medgik ved de 
aarligt genkommende Festligheder, men ikke hvad der blev druk- 
ket ved aldeles usædvanlige Lejligheder. En saadan enkelt Fest 
kunde medtage, hvad ellers var nok for Maaneder. Ved en 
Bryllupsfest, som Erik den Fjortende Aar 1562 gav for en af sine 
Søstre, blev der saaledes drukket ialt 16000 Potter.^ 

Ved det danske Hof var det gennemsnitlige Forbrug ikke 
lidt større, hvilket naturligt fulgte af de særlig gunstige Forhold, 
som Øresundstolden frembød. Selv efter at Frederik den Andens 
muntre Hof var opløst og den stille Tid begyndt, der varede 
indtil Christian den Fjerde blev myndig og kunde genoptage 
Traaden, selv i disse stille Aaringer var Forbruget meget betyde- 
ligt. Fra Sommeren 1588 indtil Efteraaret 1591 blev der alene 
af Rinskvin drukket 7200 Potter om Maaneden, hvilket svarer 
til et dagligt Forbrug af 240 Potter.^ En af Christian den Fjer- 
des første Regeringshandlinger Aar 1596 var ogsaa at sørge for 
Vinkælderen. Hos Wiliumke von Dellen i København, rimeligvis 
en Underafdeling af et større hollandsk Hus, bestiltes saaledes 
112000 Potter Vin af forskellig Slags.* 

Et endnu tydeligere Indtryk end ved blotte Gennemsnitstal 
faar man dog, naar man lægger Mærke til, hvad der virkelig er 
blevet drukket paa enkelte Dage. I den ovenanførte Angivelse 
af, hvad der medgik under Christian den Fjerdes Mindreaarighed, 
er ikke medregnet en lille Post, som blev klaret særskilt. Det 
var i Fastelavn 1591, Hofifet opholdt sig paa Dronningborg, og 
Regeringsraaderne havde givet den unge Prins Lov til at lade 
en Hofsindes Bryllup fejre ved samme Lejlighed. Vinbeholdnin- 
gen var imidlertid sluppen op, og man maatte derfor ty til nær- 
meste Vinhandler, Borgemester Hofmann i Randers, — den ydre 
Foranledning til, at denne Dags Forbrug er angivet særskilt. 
Det glade Selskab drak omtrent 5000 Potter Rinskvin.^ Fra 
Frederik den Andens aller sidste Dage besidder vi et meget op- 
lysende Brev. Kongen var paa Grund af Svaghed brudt op fra 
Festlighederne i Sønderjylland og med ganske faa Ledsagere 
dragen til Antvorskov. Opholdet her bekom ham vel, og han 
syntes atter at komme til Kræfter. Brevet er fra Kongen til 
Christofifer Valkendorf og lyder saaledes: c Efterdi her hver Dag 
gaar 360 Potter Vin til og undertiden 480, saa begære Vi og ville, 
at Du med det første forskikker hid, iligen Dag og Nat uspart, 
nogle Fade Vin og lader dem ledsage med en paalidelig Karh.^ 
— Et Par Uger efter var Kongen død. 

En Mangel, der endnu hæfter ved alle disse Oplysninger, er, 
at vi ikke kan kontrolere, hvor meget hver enkelt har nydt; 
den Mulighed staar altid tilbage, at det er Gæsternes store Antal, 
der kan have gjort Udslaget. Ved et Tilfælde besidder vi imid- 
lertid Opgivelser, hvor ogsaa denne sidste Uklarhed er hævet. 

Johan den Tredies Vinregnskab for Aar 1573 er bevaret/ og 
dette er ført med den Grad af Nøjagtighed, at der hyppigt fra 
Dag til Dag er angivet, hvad hver enkelt Person har drukket. 

Ifølge dette har Kongen og Dronningen tilsammen i Tiden 
fra den 14de Februar til den 7de September drukket 435 Potter 
Klaret, 68 PoUer rød, fransk Vin og 2426 Potter Rinskvin, hvilket 
bliver i Gennemsnit lidt over 14 Potter om Dagen for begge, og 
altsaa, hvis de har delt lige, 7 Potter Vin for hver. At Forbruget 
iøvrigt næppe har været ens hver Dag, kan ses af Opgivelserne 
for Prinsesse Elisabeths Vedkommende, hvis Forbrug fra Dag til 
Dag er anført. Det veksler mellem 2*A og lidt over 8 Potter 
om Dagen. Den Forklaring kunde ligge nær, at her maa være 
en Misforstaaelse til Grund, for saavidt Angivelserne formentlig 
angaar ikke blot de Vedkommende selv, men ogsaa deres Hoffolk 
og Betjening. Imod en slig Bortforklaring værger imidlertid Regn- 
skabet sig eftertrykkeligt. Det indskrænker sig ikke til at angive 
blot, hvad Kongefamilien har nydt, det gør Rede for hver enkelt 
nedefter, baade HoQunkeme, Præsterne, «Fruentimret» og Kan- 
celliskriveme o. s. v., saa at ingen, der kunde have hjulpet, for- 
bliver uomtalt. 

Og i saa Henseende indeholder det værdifulde Oplysninger 
om Tilstanden ved Hoffet. Det var kun de øverst stillede, der 
var saa rigeligt aflagte. Den sindssyge Hertug Magnus, Hertug 
Carl og deres tre Søstre drak ligesom Kongeparret; det samme 
gjaldt endnu tildels om deres Hoj^ui^kci*^ og Hoffets adelige Fruer 
og Jomfruer. Især Damerne drak flinkt. Om dem angives det, 
at de, «naar de havde været til Hobe i Salen og ellers i deres 
Kammer» havde nydt ialt 7620 Potter Vin af forskellig Slags. 
Men hermed stopper det ogsaa. Saa var der naturligvis gaaet 
en Mængde med til Gæstebud, til Madlavning og Traktement af 
fremmede Sendebud, men ellers var Vin kun bleven yderst spar- 
somt uddelt. Det var en næsten latterlig, lille Portion, der var 
bleven budt de tyske og svenske Kancelli-Embedsmænd, <Kam- 
marérert og Kammerskrivere, naar de ved Jul, Nytaar og Paaske 
blev trakterede. Ringest af alle syne dog de svenske Hofpræster, 
der i hele Aarets Løb havde maattet nøjes med ialt knapt syv 
Potter Vin, kun lidt mere end hvad der var blevet anvendt til 
en af Kongens syge Heste, der endda havde faaet baade ungarsk 
Vin og Rinskvin. Derimod ser man noksom, i hvilken Retning 
Kongeparrets religiøse Tilbøjeligheder gik, naar det samtidigt 

meddeles, at Dronningens katolske Præster havde faæt 1700 
Potter. 

Hvad der for en stor Del hemmede Vinforbmget hos Fol- 
kets Flertal, var Vanskeligheden ved at opbevare Vin i mindre 
Partier. Naar man ikke havde Raad til st købe og paa engang 
nddrikke et «Oksehoved», en «Pibe» eller en cAme*, hvilken 
sidste var det mindste Maal for Vin paa Fad og rummede 160 
Potter, saa maatte man finde sig^ i Ulemperne ved at have Vinen 
staaende udsat for Luften. Man kendte nemlig endnu ikke til at 
aftappe Vin paa Flasker. Ganske vist omtales Flasker af og til, 
og det baade af Trae,^ Tin,* Sølv* og Glas* samt Flaskefodre 
dertil, men de forekommer altid i temmelig ringe Antal og synes 
kun at have været brugte som en Slags Bimpler paa Rejser og 
til Forsendelse eller ved Destillering. Aftapning af Vin og 01 i 
moderne Forstand omtales aldrig. Overhovedet blev Brugen af 
Glasflasker først almindelig i det 18de Aarhundrede, efter at man 
alt i el Par Aarhundreder havde kendt til Drikkeglas. Fælles- 
bemevnelsen «Glas> blev derfor ganske naturligt Navnet paa det, 
hvoraf der drikkes, ikke det, hvoraf der skænkes. Hvad der i 
Begyndelsen, foruden Stoffets Skrøbelighed, gjorde Glasflasker 
mindre brugbare, var, at man ikke kendte til at lukke dem med 
Korkprop. Man synes at have brugt Glasprop eller blot over- 
bundet dem med Blæreskind; saaledes var endnu selv de første 
Champagneflasker lukkede. Senere anvendtes Træproppe — de 
ældste tTolde» var i Reglen af Træ — disse afløstes atter af de 
mere hensigtsmæssige Korkproppe. 

Manglen af Vinflasker i det 16de Aarhundrede paatrykte For- 
holdene et eget Præg. Heri laa for en Del Grunden til Tidens 
besynderlige Blanding af Knaphed og Ødselhed: Mangel til daglig 
og en Tørst ved Fest, der ikke fandt Ro, førend Tønden var tømt. 
Heri laa fremdeles en af Grundene til disse vældige Kander, der 
dels ganske vist brugtes til at drikke af, men dels ogsaa, for saa 
vidt de var forsynede med Laag og Tud, egnede sig til at tappes 
i, skænkes af og skærme hvad der blev tilbage i Kanden mod 
Luft og Støv. Heri laa fremdeles Grunden til det Syn, der var 
saa almindeligt i Datidens Gader: Bud, der hver med sin Tude- 
kande i Haanden sendtes afsted efter <en Pot Vin eller otte», 
naar en Gæst var kommen til Huse. 

Alle styrede de samme Steds hen, til Byens Vinkælder. 
Ikke uden Grund var denne bekendt for sine Varer. Thi naar 

Vinen skulde tappes fra Fadet, kunde man kun vente at faa den 
god, hvor som her, en hel Bys Søgning lod hver Dag nye Fade 
blive anstukne, og intet faa Lov til halvfyldt at staa og dovne. 
Ligesom i Tyskland befandt Vinkælderne i Danmark sig hyppigt 
i Byernes Raadhus, og den hermed forbundne Indtægt udgjorde 
en ikke uvæsentlig Del af Borgemestrenes og Raadmændenes 
Embedsindtægter.^ Til Vinkælderen knyttede sig nemlig Ene- 
retten til at udsælge Vin i Pottetal, medens Handlende ellers kun 
havde Lov til at sælge Vin i hele og halve «Amer», og Værtshus- 
folk blot maatte udskænke, hvad Gæsterne nød paa Stedet. Denne 
ejendommelige Forret for Raadhuset havde sin naturlige Oprin- 
delse fra, at der i Reglen kun i en offentlig Bygning fandtes de 
fornødne store og kølige Kælderrum til Vinens Opbevaring. Vel 
gaves der andre offentlige Bygninger foruden Raadhuset, og i 
Randers fik f. Eks. Forstanderen for det almindelige Hospital 
Tilladelse til at holde en offentlig Vinkælder,^ medens det i Ribe 
tillodes Domkapitlet at drive en lignende Forretning under Ka- 
pitelshuset, med Nedgang fra Kirkegaarden.^ Men hverken Ho- 
spital eller Kirkegaard vare dog de rette Omgivelser for en Vin- 
stue; saa passede den bedre i Raadhuset. Meget kunde ogsaa 
tale for at anbringe den netop der. Naar Raadhussalen, hvad 
ofte var Tilfældet, lejedes ud til Bryllupsfester, var det meget 
bekvemt at have Vinen i Huset. Opstod der Trætte og Slags- 
maal blandt de berusede Gæster, Salens eller Kælderens, saa 
vare Bysvendene jo lige ved Haanden til at holde Orden og 
fængsle de ustyrlige. Men skiltes man fredeligt ad ud paa Aftenen 
lidt usikker i Gangen, saa rakte Loven selv en hjælpsom Haand 
i Form af den lange Jernstang over Døren med Byens eneste 
Lygte. 

Saaledes dannede sig da naturligt det besynderlige Forhold, 
at Raadhuset selv blev et Midtpunkt og Hovedkvarter for Byens 
Urostiftere. Og hvad mere var, selve Øvrigheden var hyppigt 
interesseret i, at alt gik ret muntert til her. Ikke blot udgjorde 
jo Lejen af Kælderen en Magistratsindtægt, men det var ofte 
Borgemestre og Raadmænd, der stak Pengene i Foretagendet, og 
deres Vin, der blev solgt i Kælderen. I Ribe Aar 1579 overtog 
Borgemestre og Raad ligefrem selv Udsalget, dog blev vel af An- 
standshensyn i det derom udstedte Kongebrev kun den ene 
Borgemester med et Par andre Mænd nævnede som Lejere.* 
Andetsteds synes de egentlige Parthavere i Forretningen at have 

holdt sig mere i Skjul. At der imidlertid stod et Kompagni 
bagved, kan ses f. Eks. af Forholdene i Helsingør 1576, hvor den 
Mand, der antoges til Vintapper, fik som Løn cAndel i Fortjenesten 
ligesom en anden, der tillægger sine Penge, dog at han intet 
skal lægge til».^ *Som hans Hovedpligter anføres: naar et Fad 
er udløbet, da straks at gøre Regnskab derfor; ikke at befatte 
sig med cPlumperi» eller uret Maal, saa at Gæsterne faa Grund 
til Klage; og endelig ikke at udborge Vin til nogen, som der 
kan være Tvivl om at faa Betaling af. 

Denne Raadhusets blandede Anvendelse er et af Tidens ejen- 
dommeligste Træk. Foroven Raadhussalen med dens Bryllups- 
lag, en Fest for hele Byen, naar de holdtes; for neden Byens 
Vinkælder og Fængslet, hver med sin Art Stamgæster. Hvo, der 
begyndte paa Salen om Formiddagen, kunde ved Kælderens Hjælp 
ende i < Buret* inden Aften; omvendt har man ogsaa Eksempler 
paa, at velvillige Bysvende have givet Fængslets Beboere kort- 
varig Orlov til at søge Trøst i Nabolaget eller rakt dem Vin ned 
i deres Ensomhed.' I hvert Fald bidrog saa vel Vinkælderens 
Beliggenhed som dens Forhold til Øvrigheden til at kaste en 
egen Glans over den. Naaede end ingen nordisk Raadhuskælder 
et Ry som den i Lybæk eller den i Bremen, saa gør de dog 
Indtrykket af alle at have nydt en særegen Anseelse. 

Priserne paa Vin var naturligvis meget forskellige, dog 
synes de i det hele, sammenlignet med Nutidspriser, ikke at have 
været høje. I Købstæderne fastsatte Øvrigheden ved dertil be- 
skikkede Mænd Prisen paa Vin ligesom paa 01. I Malmø kunde 
man saaledes Aar 1541 faa en Pot almindelig Rinskvin for 17 
Øre i vore Penge.* Den Vin, hvormed Københavns Professorer 
Aar 1553 trakterede Kongens Prædikant, Mester Henrik, til Vel- 
komst, kostede 25 Øre Potten.* Ved Aarhundredets Slutning 
sattes i Ribe Bertel Strucks bedste Vin til 56 Øre Potten, den 
næste til 48 Øre, tredie Slags til 40 Øre, den tarveligste til 36 
Øre Potten.* 

Jo almindeligere Nydelsen af Vin blev, des mere voksede 
ogsaa Faren for, at den skulde blive forfalsket. Inden Aarhun- 
dredet var omme, synes denne Virksomhed at have været i fuld 
Gang i Norden. En tysk Rejsende i Sverige klager over, at 
Rinskvinen her er betydeligt spædt med Vand.^ I Danmark 
fulgte man en anden Fremgangsmaade, idet man temmeligt aaben- 
lyst af fransk eller spansk Vin ved Tilsætninger lavede den mere 

Dagligt Uv i Norden. V. 8 

efterspurgte Rinskvin. Aar 1585 udstedte Frederik den Anden 
et strengt Forbud mod al denne Blanding og Forfalskning. Den 
Straf, hvormed der truedes, var meget betydelig. Hvo, der over- 
bevistes om at falbyde Vin, som ikke virkeligt var hvad den ud- 
gaves for, skulde have ikke blot den forfalskede Vin, men hele 
sit Vinlager forbrudt.^ Af det foregaaende vil det forstaas, at 
naar der i dette aabne, kongelige Brev var tilføjet, at Brevet 
skulde opslaas paa alle Raadstudøre, saa var Meningen uden 
Tvivl den, at det skulde Qene til Efterretning ikke blot for de 
tilfældige Besøgende, men for Borgemestre og Raad tillige. 

Imod al Vinforfalskning dannede det iøvrigt vistnok for 
Danmarks Vedkommende en betydelig Modvægt, at Frederik den 
Anden var en saa øvet Vinkender og i Sager af denne Natur 
ikke til at spøge med. Vel forsynedes Kongen hovedsagelig fra 
Helsingør, men undertiden kunde det dog hænde, at han paa 
Rejser især om Vinteren nødtes til at købe Vin paa Stedet, hvor 
han netop opholdt sig. Saa var det en farlig Sag for vedkom- 
mende Købmand at møde med slet Vin. Selv Christoffer Val- 
kendorf, der dog i saa mange Forhold var Frederik den Andens 
højre Haand, var ikke sikker for en drøj Irettesættelse, naar han 
havde begaaet den Brøde ikke at træffe Kongens Smag. Aar 1583 
f. Eks. havde Valkendorf, der opholdt sig i København, været 
ubesindig nok til at vælge Vin for Kongen, der var paa Skander- 
borg. Han fik til Svar et Brev af følgende Indhold: «Den Vin, 
som I har købt til Os og sendt til Aarhus, have Vi nu smagt. 
Den er Os aldeles utjenlig og meget ond og uduelig, saa 
at Vi hverken selv ville drikke den eller lade den ud- 
skænke for vore Tjenere. Vil I lade den hente igen og enten 
levere den tilbage til Købmanden, som har givet den for god 
Vin, eller bære Eder ad som Eder lyster, men blot saaledes, at 
Vi blive den kvit, og den ikke kommer Os til Omkostning*.^ 



Borddækningen i det 16de Aarhundrede bar endnu kuH 
delvis Spor af gammeldags Forhold. En Skik, der saaledes var 
ved at ændres, var den, at Gæsterne blot maatte sidde ved den 
ene Side af Bordet, langs Væggen. Denne Sædvane skrev sig 

fra den graa Oldtid, da Ildstedet, hvor Maden tillavedes, var 
midt paa Stuens Gulv, og den Side af Bordet, der vendte ud 
mod Stuen, derfor helst maatte være fii, baade af Hensyn til 
Opvartningen og om Vinteren tillige for, at Lys og Varme kunde 
naa hen til Hædersgæsterne langs Væggen. I det 16de Aarhun- 
drede vare de faste Bænke langs Væggen endnu tilstede, og 
Bordet maatte altsaa fremdeles rette sig efter disse. Men de 
bestandig talrigere løse Stole og Bænke fristede til, naar det 
kneb med Plads, at besætte ogsaa Bordets indre Side. Lidt efter 
lidt kom der da Vaklen paa dette Punkt, og selv ved Kongens eget 
Bord kunde man finde den gamle Regel snart fulgt, snart over- 
traadt. Ved Barselgildet paa Koldinghus 1580 i Anledning af 
Prinsesse Augustas Fødsel sad f. Eks. Frederik den Anden og 
Dronning Sophia med Bordet fuldt bepakket paa alle fire Sider. ^ 
Ved deres Sønnesøns Bryllup 1634 synes man derimod at have 
fcdgt den gamle Skik.^ 

I en anden Henseende begyndte man derimod at skærpe de 
gammeldags Regler. I lange Tider havde det været Brug, at 
Mænd og Kvinder sad sammen ved Bordet. Nu sondrede man 
atter skarpt, saavel i Kirkens Stolestader som ved festlige Maal- 
tider, Bukkene fra Faarene. Grunden til denne nye selskabelige 
Skik, der i visse Maader var i Strid med Tidens øvrige Betragt- 
ning af Kvinden, var uden Tvivl at søge i den ved Reformationen 
indtraadte Forandring. Tidligere havde ved Kongens Taffel Gejst- 
ligheden indtaget en betydningsfuld Plads, og som ugift Stand 
dannet et naturligt Overgangsled mellem Riddere og Damer. Men 
ved Reformationen var den gamle Gejstlighed med dens Pligter, 
Anseelse og hele selskabelige Stilling bleven ophævet. Folket 
deltes nu kun i to Køn, og Forskellen mellem disse traadte 
derfor tydeligere frem, paa samme Tid som den stigende Brug 
af Vin og 01 maatte gøre det tilraadeligt at drage ogsaa en rent 
udvortes Grænse. Man anbragte da gerne Mændene ved et Bord 
langs den ene Væg, Kvinderne ved et Bord langs den modsatte. 
Ved Bryllupper sad ofte Brudgom og Brud for Enden af Stuen 
ved et lille Bord for sig, og angav saaledes det Brændpunkt, 
hvor Kønnene mødtes.* Hvor Antallet krævede det, og Pladsen 
tillod det, spiste stundom Mændene i én Sal, Kvinderne i en 
anden. Saaledes f. Eks. paa Københavns Slot ved Christian den 
Fjerdes Daab.^ løvrigt synes denne Fordeling at have passet 
vel til Datidens Omgangstone, og i hvert Fald ikke at have frem- 

kaldt nogen særlig Stivhed. Ved en kongelig Forordning maatte 
det saaledes forbydes at spille op til Dans, førend Maaltidet var 
til Ende, da Kvindebænkens Besætning i saa Fald plejede at 
springe over Bordet for at naa først ud paa Gulvet, en gymna- 
stisk Øvelse, der let ckunde gøre Skade ved at volde ældre eller 
svagelige Kvinder Skræk*. 

En Rest af fordums Skik, der haardnakket holdt sig, skønt 
dens Hovedforudsætning var ved at svinde, var den at dække 
Bordet med to eller tre forskelligt farvede Duge. Det var klart, 
at denne Mode forudsatte et Synspunkt, hvorfra de alle kunde 
ses. Men dette var kun tilstede, naar Bordets mod Stuen vendte 
Side ikke var bestemt til Siddepladser, saa at her alt var frit og 
Dugenes rige, trefarvede Fald kunde vise sig for den Indtrædende. 

Hvad dette første Indtryk angaar, overgik overhovedet Da- 
tiden, for saa vidt den havde bevaret det Gamle, selv den over- 
daadigste Udsmykning i Nutiden. Alt virkede sammen for at 
danne et rigt og tiltalende Billede. Midt paa Gulvet stod Skæn- 
ken, hvor Husets Rigdom af Sølvkruse, Bægere og Kander blankt 
og straalende dannede et festligt Midtpunkt. Og i Baggrunden, 
langs Væggens tre Sider løb Bordet, ikke som nu til Dags ofte 
en skarptskinnende, tilfældig Galanteri-Opstilling med en Række 
fattige Stolenakker omkring, men følgende Rummets Linier og 
smeltende sammen hermed, et ensartet Hele, hvor Fløjlsdugen 
forneden gradvis gik over i den hvide Overdug med det blanke 
Sølvtøj, for atter at tabe sig i Hyndernes og Bænkeryggenes 
dunklere Fløjelslød. Hvor Pragten var fuldstændig, og Underdug 
som Væggeldæde var guldvirkede, kunde stundom Omgivelserne 
næsten blive for blændende, saa at den hvide Dug halvt fattigt 
krøb i Skjul som Messesærkens Bræm paa et gyldent Bispe- 
skrud. 

Underdugen var en Nødvendighed, for saa vidt den skjulte 
den i Reglen slette og rette Bordplade. Ved festlige Lejligheder 
var det stundom Skik at brede ny hvid Dug to å tre Gange 
under Maaltidet, hver Gang en ny Anretning frembåres. Ved saa- 
dan Omdækning kunde Underdugen ikke undværes, saa lidt som 
efter Maaltidet, da Gæsterne ofte plejede at forblive ved Bordet, 
medens de to øverste Duge aftoges. Efterhaanden synes det at 
være blevet almindeligt at lade begge disse være hvide, den ne- 
derste blot større og med broget syede Borter, saa at den ikke 
synede hvid. Selv saaledes var det imidlertid en kostbar Sag 

at holde Fest, for saa vidt som den underste Dug altid var af 
et Stof, der ikke kunde vadskes, og umuligt kunde undgaa at 
overspildes med Vin. Dog, man havde jo nok af dem; Tidens 
Lyst gik nu en Gang i Retning af saadanne Tæpper, der under 
forskellige Former, snart hjemmelavede og broderede, snart af 
Fløjl, Gyldenstykke, Damask eller cflamske», alle under den fælles 
Benævnelse cTapet>, anvendtes baade paa Borde, paa Vægge og 
paa Senge^ Forlængst har Sproget søgt at bringe Orden i denne 
Forvirring og henvist €Tapet> til Væggen, cTæppe* til Bordet og 
Sengen. Kun i en enkelt Talemaade synes Mindet om hint 
gamle Forhold endnu bevaret. Det endnu brugelige Udtryk, at 
« noget Nyt kommer paa Tapetet >, stammer fra hin Tid, men 
betegnede den Gang, at en ny Anretning blev sat frem. 

Vi har allerede tidligere omtalt den Overdaadighed, der 
gjorde sig gældende med slige Bordtæpper, set hvorledes f. Eks. 
Enkedronning Dorothea efterlod sig Bordtæpper af Guld- og Sølv- 
mor indtil 45 Alen lange og vurderede til 32 Kr. Alen.^ Det var 
klart, at ved de egentlige Hoffer maatte Pragten være endnu 
større. Paa Stockholms Slot f. Eks. fandtes Aar 1584 alene af 
Gyldendugs Bordtæpper ikke mindre end otte.^ Hvad de hvide 
Duge angik, saa fristede de dalende Priser paa Lærred i høj 
Grad til at forsyne sig. Man faar et levende Indtryk heraf ved 
at se de Mængder af Damaskes-, hoUandsk Lærreds- og Drejls- 
Duge, der kunde være i Enkeltmands Eje. Og med Tanken paa 
den forskeUige Anvendelse som Underduge og Overduge, forstaar 
man tillige, hvorfor Datiden saa omhyggeligt skelnede imeUem 
spraglede, vaabenprydede, silkesyede, blaarandede, og saa de blot 
hvidsømmede.^ Mod Slutningen af Aarhundredet tabte iøvrigt 
den Skik sig i Tyskland, og vel snart efter ogsaa i Danmark, at 
de to øverste Duge skulde afvige fra hinanden i Farve. I Mester 
Rnmpolts Kogebog af 1581 hedder det derfor: cBordet skal dækkes 
underst med et kosteligt, stadseligt Tapet, der hænger lige ned 
til Jorden. Oven paa det en hvid Dug lagt sammen i pressede 
Firkanter, lidt kortere end Tapetet. Oven paa den en anden 
hvid Dug, lagt anderledes sammen og lidt mindre end den første 
hvide*.* Hvor langt Skikken med Over- og Underduge var trængt 
ned, kan ses af, at Frederik- den Anden, da han Fastelavn 1560 
vilde gøre et Gilde paa Nyborg Slot, kunde laane alene fra 
Odense ikke mindre end 200 Overduge og Underduge, medens 
han fra Københavns Slot lod hente de egentlige. Fløjls Bord- 

tæpper og Tapeter.^ Som bekendt er hele denne Borddæknings- 
vis i de forløbne 300 Aar gaaet af Brug i Norden som andet 
Steds. Tydelige Spor deraf kunne dog paavises endnu. Endnu 
minder Alterbordets Udstyr i de nordiske Kirker med den dob- 
belte hvide Dug paa Fløjls Dække om hin Tids Festbrug; og 
lyslevende var Skikken i det mindste for kort Tid siden endnu 
tilstede hos saavel Sønderjyllands som Norges Bønder. Det er 
fuldt ud et Billede fra det 16de Aarhundrede, naar det ved Midten 
af det 19de Aarhundrede siges om et Bryllup i Østerdalen: c Alle 
Bordene vare stadseligt dækkede med forvede, uldne Bordklæder, 
hvorover var bredt smallere, hvide Duge. Ved Højbords-Enden 
var især gilt tilstellet: Væg og Vinduer vare overtrukne med 
hvide Aaklæder, og desuden var et hvidt Lagen fæstet op under 
Taget som en Bordhimmel over Brudeparrets Plads i Højsæde- 
bænken*.' 

Brugen af Serviet fremkom eller blev i hvert Fald først 
almindelig i Norden i det 16de Aarhundrede. Skikken var af 
sydlig Oprindelse. Endnu langt ned i Middelalderen havde man 
i Frankrig ikke betjent sig af et saadant Stykke, men blot be- 
nyttet Dugens Kanter.' Den ældste franske Benævnelse for Ser- 
viet: cdoublier* betegner den ogsaa som en Slags Stedfortræder 
for Dugen.* Allerede i Christjern den Andens Hofordning om- 
tales Serviet som noget bekendt, en saadan skal f. Eks. lægges 
over Kongens Brød o. s. v.^ I Midten af det 16de Aarhundrede 
var Serviet almindelig ved Hofferne og hos Adelen saavel i Eng- 
land og Skotland som i Norden. Maria Stuart besad 24 Dusin^ 
i Aaret 1562. Iblandt Peder Oxes Efterladenskaber anføres 110 
Servietter, rimeligvis endda kun Halvdelen af, hvad han havde 
ejet.*^ Saa almindelig var Brugen bleven, at det endogsaa i en 
Bog fra den Tid med Leveregler for Børn hedder: 

Med et Linnedklæde skal Du Munden tørre, 
Naar Du har drukket, saa vel som fiørre.* 

Paa samme Tid var imidlertid ogsaa Anvendelsen for dem i det 
mindste i Udlandet steget betydeligt. Det var nu blevet Skik at 
lægge rene Servietter frem gentagne Gange under Maaltidet ved 
hver ny Anretning, samtidigt med at der skiftedes Dug.^ Om 
denne Skik ogsaa er naaet til Norden, vides ikke. I Danmark 
som i Sverige synes man i Begyndelsen at have gjort Forsøg 
paa at opkalde den med et nordisk Navn: <Biliggere>.^^ Dette 

fortrængtes imidlertid snart af en fremmed Benævnelse, dog 
underligt nok ikke af den almindelige: <Serviet», men af 
den sjældnere: «Salvet>. «Salvet> betød egentlig: Hagesmæk og 
sigtede til den Skik, som svarede saa vel til Brugen af Pibekraver, 
at fastgøre Servietten i Halsen for ikke at spilde paa sig. Om 
Henrik den Tredies Hofinænd hedder det: De anbringer Servietten 
om Halsen, som om de ønskede at blive barberede. 



Foruden en Serviet hørte der til hver Plads en Kniv og 
en Ske. Det var dog kun, hvor det hele havde et mere festligt 
Anstrøg, at disse laa paa Bordet; til daglig medbragte man dem 
selv. Kniven bar enhver jo ved Bæltet, den benyttedes til alt, 
hvad der forefaldt; for manges Vedkommende var maaske dens 
Brug som Spiseredskab den hyppigste. Det er oplysende om 
dagligdags Forhold, at den københavnske Latinskoles Rektor i 
sit Skrift om Børnenes Opførsel i Hjemmet, hvor han nøjagtigt 
gennemgaar Borddækningen og den Rækkefølge, hvori alt Til- 
behør skal sættes paa Bordet, helt forbigaar Knive og Skeer,^ 
fordi det var hver enkelts Sag at medbringe dem. Omvendt 
stempler det Sorø Skole som en adelig Skole med et finere 
Sving, at det befaledes Fyrbøderen, der dækkede Bordet, daglig 
at lægge Kniv og Ske paa enhvers Tallerken.' Netop paa Grund 
af disse Forhold var Knive noget, hvormed de færreste Huse 
var vel forsynede. Bladet maatte desuden for Skarphedens Skyld 
være af Jæm, det var da kun Skaftet, der kunde være pynteligt. 
Sølv eller sølvforgyldt. Selv de kongelige Forsyninger var efter 
Nutids Begreber meget knappe. Iblandt Købmænds Varebehold- 
ninger omtales stundom, dog kun sjældnere. Bordknive. Som 
de dyreste forekommer her: Hjortetaks Knive og hvidskaftede 
Knive.* 

Et eget Forsøg, som Erfaringen imidlertid ikke har god- 
kendt som hensigtsmæssigt, var at forene Kniv og Ske til Et. 
Saadanne cKnivskeer* omtales af og til.* Albert Oxe havde to 
saadanne af Guld, hvad der vel næppe har forøget deres Brug- 
barhed.^ 

Ligesom Kniv medbragtes i Reglen ogsaa egen Ske til Maal- 
tidet. Den bares i Lommen eller Tasken, toges frem til Maal- 
tidet og puttedes, naar den var brugt, atter ned, efter med 

Manden at være gjort ren. I Fortegnelsen over Axel Rosen- 
krands' efterladte Sager betegnes derfor hans daglige Ske saa- 
ledes: <En Sølvske, der fandtes i salig Axels Taske, med et Øre 
og en Bjælde paa Skaftet*. I samme Taske, der tillige var hans 
Pung, fandtes desforuden 5 Daler 2V2 # 1 j8.^ Kvinder, der 
kun sjældent gik med Kniv i Bæltet, gemte gerne baade Kniv 
og Ske i Tasken. cKvindeknive>' var vistnok i Reglen Folde- 
knive. 

Skeerne kunde vel være af Træ eller Horn, men var dog 
ofte, langt hyppigere end man skulde formode, af Sølv. Der 
var næppe noget andet Stykke, som man satte saa megen Pris 
paa at have af Sølv som netop dette. Alle Beretninger stemmer 
overens om, at denne Maade at anbringe opsparet Formue paa^ 
var en af dem, der tiltalte den nordiske Almue mest. Sølv- 
skeerne brugtes naturligvis ikke til daglig, men toges kun frem 
ved Fest eller for at hædre en enkelt Gæst. En tysk Rejsende 
fortæUer, at Bønder i Sverige kunde eje indtil 50 Sølvskeer.^ 
Noget lignende fortælles fra en lidt senere Tid om Danmark.^ 
Borgerne synes ikke at have givet dem noget efter. En Bundt- 
mager i Viborg f. Eks., der efter en foretagen Udpantning at 
dømme, ikke gør Indtryk af at have været særlig velhavende, 
ejede ikke mindre end 40 Sølvskeer.^ 

Lige saa almindelige som Sølvskeerne var, lige saa sjældne 
var Guldskeerne. Man hører kun Tale om en enkelt hist og 
her, der altid lader til blot at have været Stadsstykke. Det var 
noget usædvanligt, naar Albert Oxe ejede ikke mindre end tre.^ 
Selv i fyrstelige Udstyr forekom de kun i Enkelttal; dog gør de 
her stundom Indtryk af at have været i stadig Brug. Saaledes 
fik f. Eks. den svenske Prinsesse Elisabeth Aar 1581 til sit Ud- 
styr 1 Guldske til eget Brug og 23 Sølvskeer; det ulige Tal 
synes at antyde, at den virkelig var bestemt til daglig Benyt- 
telse. Desforuden fik hun til Fest tolv sølvforgyldte Skeer, og 
Qorten Skeer af Perlemor med sølvforgyldt Skaft. "^ 

Metalskeemes Form var endnu stadig den gammeldags: et 
rundt, kun lidet indbulet Blad, med et meget kort, lige, stundom 
rifielsnoet Skaft, der foroven gerne endte i en lille Knop. 

Hvad vort Øje forgæves vilde have søgt paa et nordisk Bord 
i det 16de Aarhundrede, var Gafler; de brugtes endnu ikke. 
Man spiste med Fingrene. 

Dette lyder imidlertid i og for sig utroligt, og mange Op- 

lysninger fra en langt ældre Tid strider tilsyneladende derimod. 
Vi maa da undersøge Sagen med særlig Nøjagtighed. 

Hvad der har hidført megen Forvirring i Besvarelserne af 
dette Spørgsmaal er, at man ikke altid har skelnet mellem de 
to Former for Brug af Gaffel: til Madens Tillavning og Anret- 
ning og saa til selve Spisningen af Maden. Som Tillavnings- og 
Anretningsredskab har Gaffelen været kendt og anvendt i umindelige 
Tider, lige fra den Gang, da det først blev klart, at man havde 
bedre Hold paa en Ting ved at tage den paa Fork end paa 
Spid. Forskærergafler f. Eks. omtales saa hyppigt i det 16de 
Aarhundrede, at der ikke kan være mindste Tvivl om, at de da 
var almenkendte, og vistnok havde været anvendte længe forinden. 

Hvad derimod Spisegaflen angaar, saa stiller Sagen sig en 
hel Del anderledes. Vi vide, at Grækerne og Romerne ikke 
brugte den, ligesom den Dag i Dag intet østerlandsk Folk an- 
vender den. Første Gang, vi hører Tale om den, er i England 
hos Kong Edvard den Første kort før Aar 1300. I de følgende 
Aarhundreder omtales den af og til baade i England og Frank- 
rig, stadig som en forfinet Luksusgenstand, blot anvendelig til 
Spisning af f. Eks. Morbær og anden Frugt, hvis Saft er van- 
skelig at faa vadsket af Fingrene.^ En Gaffel af spinkel Art op- 
bevares i Nationalmuseet i København, den bærer AarstaUet 
1530 og har efter Indskriften tilhørt Norges Ærkebisp Oluf Engel- 
brechtsøn. Hvis Indskriften er paalidelig, hvad dog er Tvivl 
underkastet, vilde man her have et enestaaende Eksemplar af 
den ældste Art Spisegaffel. 

Brugen af Spisegaffel til Kødretter synes derimod først at 
være opstaaet i den anden Halvdel af det 16de Aarhundrede. 
Hvor man er begyndt hermed, vides ikke; i Frankrig anvendtes 
Gafler paa denne nye Maade første Gang under Kong Henrik 
den Tredie. (1574—89.) Man kan endnu maale den Grad af 
Uvilje, som dette nye Instrument vakte hos Befolkningen, og 
hvor latterligt og unaturligt det forekom alle gammeldags op- 
lærte. Der eksisterer en fransk Fortælling fra hine Dage, be- 
titlet cHermafroditemes 0>, i hvilken der under Skin af en Be- 
skrivelse af dette Eventyrfolks Sæder, gøres dristige Angreb paa 
Henrik den Tredies overforfinede og blødagtige Hof. I dette 
Digt hedder det blandt andet med Hensyn til Gafler: clndbyg- 
geme rørte aldrig med deres Hænder ved Kød, men de førte 
det til Munden ved Hjælp af en Gaffel, idet de samtidigt rakte 

sig frem og gjorde lang Hals over Tallerkenen. Ja selv Salat 
tog de med Gaffel, thi i dette Land er det forbudt at røre ved 
Maden med Hænderne, og hvor svært det end er at tage noget 
paa denne Maade, saa holdt de dog langt mere af at berøre 
Munden med denne takkede Tingest end med deres egne 
Fingre*.^ 

Saa lidet fremskredne var altsaa Forholdene i Frankrig 
endnu henimod Aarhundredets Slutning, at Brugen af Gaffel kun 
vakte Forargelse. Sandsynligheden er da for, at man i Norden 
ikke engang var naaet saa vidt. Undersøger vi Forholdene 
nøjere, viser det sig ogsaa ganske rigtigt, at Gafler heroppe aldrig 
findes omtalte, hvor man skulde vente at træffe dem. Om de 
adelige Skolebørn i Sorø hedder det saaledes kun, at Fyrbøderen 
skal lægge paa Bordet til hver: Kniv og Ske; Gaffel omtales 
ikke.^ I Varefortegnelser ikke blot fra det 16de Aarhundrede, 
men selv langt ned i det følgende, vil man forgæves spejde efter 
dem.* End ikke i de kongelige Brudeudstyr omtales de. Vi 
kender alt det Sølvtøj, som medgaves de danske Prinsesser Anna 
og Dorothea og de to svenske Prinsesser Anna og Elisabeth, 
den sidste Aar 1581: bestandig kun en enkelt Forskærer-Gaffel 
af en betydelig Vægt, men ikke videre.^ Om Johan den Tredies 
cTjener ved Bordet* hedder det: Han skal agte paa, at Kongens 
Tallerkener, Skeer, Saltkar og Knive holdes rene; Gaffel nævnes 
ikke.^ Hverken Enkedronning Sophia eller Christian den Fjerde 
kunne paavises at have ejet en Gaffel før Aar 1600. Saavidt 
vides omtales en saadan første Gang i Christian den Fjerdes 
Eje Aar 1621, da han optegner i sin Dagbog, at han har købt 
en Gaffel af en Frantzose.* Om dette just har været den aller- 
første, faar at staa hen; men én Ting synes at fremgaa med 
Sikkerhed, det er, at Gafler ikke har været i Brug i Norden i 
det 16de Aarhundrede, selv ikke ved Hoffet. 

Kun en eneste Undtagelse fra denne Regel kunne vi paa- 
vise, men rettelig beset bekræfter netop denne Undtagelse Reglen. 
Det lader sig nemlig godtgøre, at Erik den Fjortende virkelig 
har ejet Gafler/ Intet andet lille Punkt af lignende Natur maler 
ham maaske saa tydeligt som dette, at det her er lykkedes ham 
at komme flere Aartier forud for sin nordiske Samtid, ja selv 
før det franske Hof. Det er næppe troligt, at han ret ofte har 
benyttet de nye Instrumenter, men Beviset for hans Forspring 
stod der i Form af en Beholder med 12 forgyldte Skeer og 12 

forgyldte Gafler. Den stod der endnu paa * Stockholm Slot Aar 
1584 efter hans Død, og betegnende nok, Dusinet af Skeer var 
ikke længere komplet, men Gaflerne var urørte, dem havde ingen 
haft Brug for.^ 

Naar vi da ville tænke os et Maaltid i det 16de Aarhun- 
drede, selv ved Frederik den Andens Hof, nødes vi til at fore- 
stiUe os dem alle, lige fra Kongen og Dronningen og ned efter, 
hver især kun benyttende Naturens femfingrede Gaffel, spisende 
paa en Maade, som i Nutiden endog forbydes Børn. Vi tvinges 
herved ud i en sandere Forstaaelse af Datidens Forhold, vi ane 
Farven paa Dugenes Kanter i den Tid, da man kun havde disse 
at tørre sig paa, vi fatte det hensigtsmæssige i at gøre dem 
blaa eller spraglede, forstaa hvilket Fremskridt Indførelsen af 
Servietter betegnede, og faa Forklaringen til den gammeldags 
Høflighed, der tilbød Haandvadsk i alles Paasyn, baade før og 
efter Maaltidet. 

Selvfølgelig lod der sig ogsaa under slige Forhold spise 
med Anstand. Reglerne derfor var blot anderledes end nu til 
Dags. Det er Hovedpunkterne heraf, der findes udtrykte i føl- 
gende Formaninger: 

Tag Maden med Kniv og ej med Hånd, 
Skær med Kniv, bid ej med Tandl 
Æd af Munden, før Du monne drikke. 
Tør dine Fingre, slik dem ikkel' 

Og det er de samme, blot lidt mere udførte, der møder os 
i de latinske Leveregler af Metropolitanskolens Rektor for Di- 
sciplene i Hjemmet, i hvilke det hedder: Naar Du vil tage et 
Stykke Kød af Fadet, da tag det ikke med Fingrene, heller ikke 
med Din egen Kniv, men med den store Kniv, (Forskærerkniven). 
Du maa ikke slikke Fingrene med Tungen, heller ikke aftørre 
dem i Trøjen. Put ikke mere end tre Fingre ad Gangen i Salt- 
karret! Hvad Du en Gang har bidt af, maa Du ikke atter dyppe 
i Saucefadet, og naar Du dypper, vogte Du dig for at dyppe 
Fingrene tillige o. s. v. o. s. v.* 

Brugen af Gaffel, der saaledes trængte igennem i Norden 
hos de øverste Samfundslag ved Begyndelsen af det 17de Aar- 
hundrede, har siden da lidt efter lidt bredt sig mer og mere. 
Langt ind i det 19de Aarhundrede brugtes endnu ikke Gaffel 
af Landalmuen hverken i Jylland^ eller paa Øeme.^ I Aaret 

1858 hedder det om Forholdene hos Bønderne i Norge: < Arbejds- 
folk og Tjenere brager ikke Gafifel; heUer ikke de Bønder, som 
sidder til Bords sammen med sine Tjenere. Brugen af Gaffel 
bliver først almindelig dér, hvor Husbondfolket lader dække for 
sig i et særskilt Værelse, og da gerne med særskilt tiUavet Mad, 
med Dug paa Bordet, og med Fade og Tallerkener af Stentøj >.^ 
Det var i Følge med lignende Forandringer, at den holdt sit 
Indtog i sin Tid hos de højst stillede. 

De ældste Gafler var kun togrenede, hvad der ogsaa er an- 
tydet i selve Navnet (Gaffel, Gavl = Vinkel). Senere er Gre- 
nenes Antal tiltaget. Endnu i det 17de Aarhundrede var det 
kun to, i det 18de blev det tre, og i det 19de Aarhundrede er 
det for Sølvgaflens Vedkommende vokset til fire. 



Ved enhver Plads var der lagt et Stykke Brød. Paa Chri- 
stiern den Andens Tid var der ved Kongens Bord en særlig Op- 
vartende, der kaldtes <Tjener af Brødet». Hans Bestilling var 
før Maaltidet at gaa til Sølvkamret og skære Kongens Brød og 
derpaa lægge det, omvundet med en ren Serviet, paa Bordet ved 
Kongens Plads. Under Maaltidet havde han at staa hos og 
hjælpe Forskæreren med at bytte eller Qæme Tallerkener og 
Fade.* 

Disse to Bestillinger var ikke tilfældigt forenede; i Følge 
gammel Sæd var der en inderlig Forbindelse mellem Brød og 
Tallerken. Sagen var, at førend Tallerkener kom i Brug, havde 
enhver haft foran sig, for ikke at tilsmudse Bordet altfor meget 
eller ridse det, naar han skar, en lille Brikke, der stundum var 
af Træ, men meget hyppig af Brød. Dette var ikke blot en 
nordisk, men en almen europæisk Skik. Paa Fransk kaldtes 
disse runde Brødstykker c Forskære- Brød* (pain tranchoir)^, paa 
Dansk kaldtes de cBrøddiske>. Naar Maaltidet var til Ende, 
plejede man enten at spise dem som en Slags Dessert, idet man 
kom Frugtsaft, Honning eller lignende paa dem, eller man lod 
dem staa og gav dem siden til de Fattige. Derfor hedder det 
ogsaa i Digtet om Borddækningen: 

Glem ikke Brikkerne at lægge til Lave; 

— Den Fattige vil heller en Brøddisk have. 

Og det er uden Tvivl paa de samme Brøddiske der tænkes, 
naar det om Bordets Afdækning hedder: 

Skynd dig snart, vær ikke lad, 
Brødet i Kurven og Almisse i Fad!^ 

Endnu i det 16de Aarhundrede var den gamle Skik at bruge 
Brøddiske i fuld Gang. De her anførte Linjer er skrevne 1568. 
Først under Christiem den Anden var Skikken bleven afskaffet 
ved Hoffet, og endda kun naar der var fremmede Gæster til 
Stede. Det hedder herom i den kongelige Forordning: Naar Vi 
har fremmede Folk, da skal der lægges dem et Brød paa hver 
Tallerken; hvad mere Brød der gøres Behov, skal være til Rede 
i et rent Fad staaende derhos, og skal der ikke skæres Brød- 
diske af for dem, som hidtil gjort er.' Aar 1577 gav Byen 
Helsingør en Fest paa Raadhuset til Ære for Frederik den Anden 
og hans Svigerfader, Hertug Ulrik af Mecklenborg, i Anledning 
af Christian den Fjerdes Fødsel. Ved denne Lejlighed, hvor 
man dog sikkert har gjort alt for at give det hele et elegant 
Præg, anvendtes der fremdeles Brøddiske.' Endnu ind i det føl- 
gende Aarhundrede omtales særlige Brøddisk-Rnive.^ 

Lidt efter lidt afløstes og fortrængtes Brøddiskene af Tal- 
lerkener. Tidligere havde Bordets Tilbehør kun været «Dug 
og Disk>, det er: Dugen og Fadet, nu blev det efterhaanden 
ganske anderledes mangfoldigt. Ligesom enhver nu fik en lille 
særskilt Dug, Servietten, skulde man ogsaa have en særskilt 
Disk, Tallerkenen. Under disse nye Forhold fortrængtes efter- 
haanden Ordet cDisk> i den gammeldags Betydning: <Fad> næsten 
ganske af Sproget; det anvendtes senere kun til kirkeligt Brug i 
Forbindelsen: Kalk og Disk. Paa Engelsk derimod betyder dish 
endnu ikke blot <Fad> men dets Indhold (Ret) tillige. 

Brugen af Tallerkener var ikke synderlig gammel. Selv- 
følgelig lader Skikkens Oprindelse sig ikke paavise. Den var jo 
for saa vidt begyndt fra det Øjeblik, en enkelt hædredes ved at 
spise af Fad for sig. Men Forholdene i Frankrig og Tyskland 
i Middelalderens Slutning vise os, at Skikken da kun var lidet 
almindelig. Selv ved Fest, hvor det gik rigest til, spiste ofte 
to af samme Tallerken.* Endnu i det 15de Aarhundrede hørte 
i Frankrig Brugen af Tallerkener til Undtagelserne.^ I det 16de 
Aarhundrede derimod blev den mere og mere almindelig. Alle- 
rede Christiem den Anden befalede, at naar der var Gæster til 

Stede, skulde der altid holdes to Tallerkener i Gang til hver, 
saa at den ene kunde gøres ren, medens den anden benyttedes.^ 
I Fortællingen om <Hermafroditernes 0» hedder det med Hen- 
tydning til Skik og Brug i Frankrig ved Henrik den Tredies 
Hof, at cTallerkenerne blev under Maaltidet meget hyppigt om- 
byttede med nye>.* 

Spørger vi imidlertid om Forholdene til daglig i Norden^ 
saa tør vi dog næppe slutte, at Brugen af Tallerkener, selv hos 
de højere Stænder, fuldt trængte igennem i det 16de Aarhun- 
drede. Altfor meget tyder paa, at man endnu hyppigt fulgte 
gammel Skik. Det er i saa Henseende allerede oplysende, at 
de oftere omtalte Leveregler for Latinskolens Disciple bestandig 
forudsætte de gammeldags Forhold i Hjemmet: et Fad midt paa 
Bordet, hvortil alle lange. Herom hedder det: Du maa ikke 
være den første, der stikker Haanden i Fadet. Du skal være 
tilfreds med den Side, der vender mod Dig, og ikke lade Din 
Haand gaa over til den modsatte, eller hemmeligt dreje Fadet, 
saa at de urørte Partier komme foran Dig. Du maa ikke kaste de 
afgnavede Ben under Bordet eller tilbage i Fadet igen. Du maa 
ikke tage noget ud af Munden og række det til en anden eller 
lægge det igen i Fadet.' Og ganske enslydende hermed er Reg- 
lerne, selv om de omsættes paa Vers: 

Du skal ikke først i Fadet tage, 

Ej efter Rosiner eller Mandel rage. 

Tag det Stykke for Dig ligger næst. 

Og ej udvælg hvad paa Fadet er bedst. 

Lad en anden tage sin Haand af Fad, 

Førend Du rækker efter nogen Mad. 

Vær ikke cformadebrad> udi Sind, 

cRus> ikke i Fadet straks det kommer indl^ 

I Slagelse Skole, og vel mangt et Sted ellers, var Række- 
følgen bestemt, i hvilken man maatte tage af Fadet. Den, der 
sad øverst til Bords, havde Retten til at begynde.^ 

Selv hvor Tallerkener var indførte, nænnede man i Begyn- 
delsen ikke at benytte dem som Brikker eller Brøddiske, men 
brugte dem blot som andre Smaafade, hvoraf enhver kunde 
tage. Det er oplysende, at baade Tallerkener og Brikker eller 
Brøddiske stundom nævnes paa samme Bord,^ og især, at der 
hele Aarhundredet igennem er et efter Nutids Begreber paa- 
faldende Misforhold mellem Fades og Tallerkeners Antal. Der 

er sjældent engang dobbelt saa mange Tallerkener som Fade. 
Ved Frederik den Andens Kroning f. Eks., da Kongen paa Grund 
af Gæsternes store Antal maatte laane Tallerkener og Fade i Kø- 
benhavn og alle Nabobyer, laantes der ialt 390 Fade, men hertil 
kan 590 Tallerkener.^ Et enkelt saadant Tilfælde kande natur- 
ligvis bortforklares ved, at den Paagældende selv ejede saa mange 
des flere Tallerkener; men dette samme Forhold, eller et endnu 
stærkere Misforhold, gentager sig stadigt. Peder Oxe efterlod sig 
saaledes ved sin Død til 61 Fade kun 41 Tallerkener.^ Johanne 
Oxe, død 1589, efterlod sig 65 Fade og kun 49 Tallerkener.' Blandt 
Enkedronning Dorotheas Efterladenskaber forekommer til 42 Sølv- 
fade kun 17 Sølvtallerkener,^ og efter Enkedronning Sophia, død 
1631, fandtes der i hendes Bo til 492 Tinfade kun 420 Tintaller- 
kener.^ Det synes da heraf at fremgaa, at lige saa vist som Tal- 
lerkener var almindelige i det 16de Aarhundrede i Norden hos 
alle Velstillede, lige saa vist var «Brugen af dem> i moderne For- 
stand endnu ikke trængt ret igennem. 

Hvad der muligt turde give det bedste Indblik i det 16de 
Aarhundredes Anvendelse af Tallerkener er, at der aldrig skelnes 
mellem flade og dybe Tallerkener, simpelthen fordi de sidste 
endnu ikke kendtes. Men spiste man fremdeles al Søbemad af 
fælles Fad, var der ingen Grund til at forlange særlig Tallerken 
for hver til Kødet. Endnu saa langt ned som Aar 1676 var Til- 
standen ikke videre fremskreden, end at det kunde meddeles i 
en cForskærerbogt som noget nyt og mærkeligt: « Nogle Steder 
er det brugeligt, at man ogsaa lægger Suppe for i Fade og dybe 
Tallerkener, fordi de, som er til Stede, tør ikke dyppe Skeen, 
hvilken de drager vaad af Munden, i Fadet igen>.^ 



Det Stof, hvoraf Fade og Tallerkener bestod, var 
meget forskelligt. For sidste Gang toges alle Stoffer frem til 
Prøve, og den Væddestrid holdtes, hvoraf Nutidens Fajance og 
Porcelæn skulde fremgaa som de sejrende. 

Den ældste Maade at rette an paa har uden Tvivl været 
den, at tage Gryden eller Kedlen af Ilden og anbringe den paa 
Bordet. Om denne ældste Skik mindede endnu en Genstand, 
som var i Brug i det 16de Aarhundrede, den saakaldte < Bord- 
krans >, en Ring, i Reglen af Metal og paa Fødder, ovenpaa 

hvilken Madfadet sattes, for at det ikke ved sin Varme skulde 
ødelægge Bordet. Forlængst var det senere blevet Skik hos 
Velstaaende at hælde Maden op i et særligt Anretningsfad, der 
alt efter Vedkommendes Evne var af Træ, brændt Ler eller 
Metal. Men da nu det ene Fad mangfoldiggjordes i de mange 
Smaafade, Tallerkener og Skaale, gennemløbes hele Stofrækken 
paany. I Aarhundredets Begyndelse var det Skik, at Velstaaende 
spiste paa Tin, senere blev røde Træsager en kort Tid moderne, 
i Aarhundredets sidste Halvdel forekom Fade og Tallerkener af 
Sølv i en Mængde, som Fortiden ingen Anelse havde haft om, 
og Aarhundredets Slutning endelig saa Forløberne for den senere 
Fajance. 

Som en Følge af denne Mangfoldighed er det ofte meget 
vanskeligt at blive klog paa Forholdene i det enkelte. Og især 
henimod Aarhundredets Slutning var der næppe noget velhavende 
Hjem, selve Kongens ikke undtaget, hvor ikke Tidens Lyst til 
at gemme havde ophobet det mest brogede Bordtilbehør, en 
lagvis Afsætning af Tin-, Træ- og Sølv-Perioden. 

Aarhundredet begyndte med at sætte Pris paa Metalsager, 
og da fortrinsvis af Tin, fremfor de fattigere Træfade og Træ- 
brikker. Sølv anvendtes ikke til dagUg Brug. Enkelte Stykker 
af Sølv kunde naturligvis opbevares i velstaaende Familier, eller 
af og til vandre frem og tilbage imellem dem i Form af Bryl- 
lupsgaver og Faddergaver, men det var altid Bægere, Saltkar, og, 
naar det kom højt. Kander. Fade af Sølv til virkelig stadig 
Brug faldt man næppe paa, selv ikke ved Hofifet. Det er beteg- 
nende, at den Hofembedsmand, der forvarede det kongelige Bord- 
tilbehør, endnu paa Christiern den Andens Tid bar det beskedne 
Navn: €Tindrager>;^ først under Christian den Tredie fik han 
den finere Titel: <Sølverpape>, hvad der snart omdannedes til: 
«Sølvpop».* Og selv i Sølvpoppens første Tid var meget af det 
Sølvtøj, han forvarede, ikke lavet til Kongen selv, men enkeltvis 
testamenteret Kongen af Private, et talende Vidnesbyrd om, hvfi- 
ket Værd saadant et enkelt Stykke ifølge den offentlige Mening 
endnu besad.' 

Den overvejende Part af Fade og Tallerkener, brugelige til 
Fest, var altsaa af Tin. Til daglig derimod brugte vistnok mangen 
endnu Træ, og det var næppe blot i Borgestuen, at der fremdeles 
rettedes an i Træfad. Hvad der imidlertid gav Tinfadene deres 
ubetingede Fortrin, var foruden deres Glans tillige deres Evne 



Bordfttel af Tin. 129 

til at opvarmes og holde paa Varmen, idet de hyppigt var for- 
synede med Laag. Underfadet kaldtes i saa Fald: Fad-«Anrich- 
teren>. Laaget cDækkefad*.^ Det var da ganske naturligt, at 
Tinfade og Tintallerkener bevarede deres Anseelse, og Aarhun- 
dredet ud benyttedes, saa vidt det lader, om ikke af Kongen 
selv, saa dog ved det kongelige Bord. Man kan ganske vist ikke 
slutte noget i saa Henseende af, at Frederik den Anden saavel 
som Christian den Fjerde hyppigt laante Masser af Tintøj hos 
Befolkningen, f. Eks. Aar 1550 tU Kroningen 3iX) Fade, 5iX) Tal- 
lerkener og 210 Saltkar.' Sligt kunde jo forklares af Gæsternes 
Mængde. Men endnu mod Aarhundredets Slutning blev der an- 
skaffet Tintflj til Brug for Hoffet. Aar 1585 fik saaledes en Guld- 
smed Betaling for at chave udstukket Danmarks Riges Vaaben 
saa og Aarstallet paa 24 Tinfade og 24 Tintallerkener, som bru- 
ges til Kongens Behov» paa Lysthuset ved Rosbæk.' Da Chri- 
stian den Fjerde som mindreaarig en kort Tid holdt Hof paa 
Antvorskov, laante man sig frem med Tintøj fira Omegnen. Men 
da meget af dette forkom og senere maatte erstattes Ejermændene, 
befalede han at anskaffe til Slottet 100 Tinfade og 200 Tintaller- 
kener.^ Enkedronning Sophia efterlod sig ved sin Død ikke 
mindre end 41 Dusin Tinfade og 35 Dusin Tintallerkener.^ Hen- 
ved 200 Aar endnu holdt Tin sig som det sædvanlige Bordtilbe- 
hør, i det mindste hos Mellemklassen. Først omkring Aar 1800 
fortrængtes det helt af Nutidens glaserede Ler, Fajance og Por- 
celæn. Under Tinsagemes Tilbagegang gik det ogsaa sprogligt 
tilbage for Navnet paa dem, der lavede dem: < Kandestøberne*. 
De delte i saa Henseende Skæbne med cPlattenslageme* og flere 
andre hensygnende Bestillinger, hvis Navn lidt efter lidt antog 
en komisk Bibetydning. 

Der var i selve Tidens Forhold i det 16de Aarhundrede kun 
liden Sandsynlighed for, at Tinsageme paany skulde faa en Med- 
bejler i det engang overvundne Trætøj. Naar dette alligevel 
delvis skete, skyldtes det et mere tilfældigt Træf. Hvad der havde 
gjort Trætøjet ringeagtet, var dels dets Almindelighed — det saas 
jo alle Vegne og alt paa samme Bord var af Træ: Brikker, 
Bægere, Fade og Kander — dels dets tarvelige Udstyrelse. Men 
samtidig med, at Træbægrene afløstes af Glas, hvorved Bordets 
Ensformighed allerede brødes, kom der nu nye Former af Træ- 
varer paa Markedet i langt rigere Udstyr end hidtil kendt. Det 

var dette Sammentræf, der for en Stund standsede Træsagernes 
Tilbagegang. 

Det finere Trætøj, der fremkom, var som oftest rødmalet 
og indførtes tildels fra Holland og Tyskland; dog synes de hjem- 
lige Bødkere hurtigt at have efterlignet det. Derimod var det 
simplere Trætøj nu som tidligere hvidt, det vil sige umalet. 
Man skelnede derfor med Grund mellem røde t Herrefade » og 
Fadene til Brug i Borgestuen, de saakaldte <Knabefade», der i 
Reglen var hvide. ^ Et Bevis for Trævarernes Anseelse kan hentes 
fra, at ogsaa Tallerkener, der jo dog var et mere forfinet Stykke, 
lavedes af Træ. Bordtilbehør af røde Trævarer, indbefattende 
baade Fade, Tallerkener og Rander, solgtes gerne kistevis. Ved 
Aarhundredets Midte kostede en saadan Kiste mellem 10 og 11 
Kroner i vore Penge.* 

Disse nye Træsager naaede ganske vist ikke at overtræffe 
de tilsvarende af Tin, men at de overhovedet kunde stilles 
jævnbyrdigt dermed, var allerede meget. At dette virkelig var 
saa, synes at fremgaa af, at de oftere blev anskaffede til Brug 
baade for Kongens Folk og kongelige Gæster.* Da Christian den 
Tredie saaledes Aar 1541 i længere Tid opholdt sig paa Malmø- 
hus, blev der købt til Slottet tre Kister rødt Trætøj.® Da Hel- 
singør By Aar 1577 gav en Fest for Frederik den Anden og hans 
Svigerfader, beværtedes Hofmændene paa rødt Trætøj.* Til Barsel- 
gildet i Kolding 1578 anskaffede Frederik den Anden 100 røde 
Kander,^ og til de storartede Festligheder i Odense 1580 100 røde 
Fade og 200 røde Tallerkener.* Endnu i Begyndelsen af det 
følgende Aarhundrede købtes der til Ribe Raadhus til Brug, naar 
Salen lejedes ud til fornemt Bryllup, baade Tinsager og trøde 
hollandske Tallerkener*.'' Det er den sidste Efterklang af denne 
Mode, der har holdt sig i de røde Ølkander, der endnu i Slut- 
ningen af det 19de Aarhundrede forekom hos Landbefolkningen 
i alle tre nordiske Riger. 

Selvfølgelig havde alle fra første Færd været klare paa, at 
Sølv var bedre end baade Træ og Tin, men Evnen til her at 
følge sin Lyst havde ikke været til Stede. Den kom først, ikke blot 
for Nordens, men for hele Europas Vedkommende, da der fra 
det nyopdagede Amerika begyndte at indføres bestandig større 
Masser af ædle Metaller. Virkningerne kunde i Sydeuropa spores 
allerede tidligere, i Norden begyndte de at træde tydeligt frem 
omkring det 16de Aarhundredes Midte. Hvad der imidlertid her 

for en Stund øvede et Modtryk, var den kostbare og langvarige 
nordiske Syvaarskrig, 1563—70. Først efter Fredsslutningen fik 
hele den Overdaadighed, hvortil Betingelserne nu i fuldt Maal 
var til Stede, Lov til frit at udfolde sig. 

Følger vi efter paa Bordtilbehørets Omraade, kan vi tydelig 
iagttage disse Tidernes vekslende Vilkaar. Hvilken Forskel alle- 
rede mellem de fattigere Forhold under Christiern den Anden 
og saa Christian den Tredies sidste Dage med store Sølvfade i 
dusinvis!^ Syvaarskrigens Virkninger viser sig i, at næsten hele 
Frederik den Andens Sølvkammer maa vandre i Mønten, først 
ganske vist kun halvt paa Trods, Aar 1563, for at vise, at Kon- 
gen var Mand for at føre Krigen alene; men Resten, Aar 1565, af 
virkelig Nød.* Saa holdt Erik den Fjortende bedre Skinnet ved- 
lige. Endnu Aar 1565 kunde hans Sølvkammer opvise 214 Sølv- 
fade foruden en Mængde Skaale, Tallerkener, Bægere og Saltkar.^ 
En af Tallerkenerne haves endnu i det svenske Nationalmuseum, 
den er meget flad og med usædvanlig bred Rand. Et tE. R.> 
(Ericus Rex) med det kongelige Vaaben vidner om Ejermanden. 
Efter Krigen er Danmark imidlertid knap til at kende igen. Al 
Nød er med et som blæst bort. Nu er det ikke længere blot 
hos kongelige Personer, at man træffer Sølvfade i Snesevis, Adelen 
giver dem intet efter.* Og gaar vi blot nogle Aartier frem i Tiden, 
saa kan man træffe hos Borgermænd Beholdninger, som et Aar- 
hundrede tilbage vilde være blevne betegnede som fyrstelige. 
Hos en ganske almindelig Borger i Aalborg fandtes Aar 1625 for- 
uden en Mængde Skeer og Bægere af Sølv ikke mindre end ti 
Sølvkander, ja en Sølvgryde.^ Ifølge Byens Skifteprotokoller var 
en saadan Rigdom noget meget dagligdags. — Her var rigt Bytte 
for Tillys og Wallensteins Horder. 

Vil man have et træffende Udtryk for Tilstanden i det 16de 
Aarhundredes Slutning, saa lægge man Mærke til, hvorledes 
Sølvet synker i den almindelige Agtelse, < hvidt Sølv» er en halvt 
ringeagtende Betegnelse, det skal være solidt forgyldt. Hvor vi 
kan kontrolere det, svarer hyppigt Forgyldningens Værdi til 
imellem en Trediedel og det Halve af Sølvets. Eller man se et 
lille malende Træk som dette: Da Christian den Fjerdes yngre 
Broder Ulrik som tiaars Dreng skal sendes ned til sin nygifte 
Søster i Brunswig, finder Enkedronning Sophia det upassende at 
lade ham drage afsted uden eget Bordtilbehør. Der laves derfor 
til ham — naturligvis paa Statens Regning — 18 Sølvfade og 24 

Sølvtallerkener foruden en Mængde Sølvskeer, Bægre og Saltkar.^ 
Det er ganske svarende hertil, naar nogle danske Adelsmænd, 
der sendes til et Møde i Lapland for sammen med russiske Ud- 
sendinge at undersøge Grænserne, forlange et Bordtilbehør af Sølv 
foruden det daglige af Tin med ombord, cda det skulde regnes 
Hs. Majestæt til Spot og Forklejnelse, om de spiste paa andet 
end Sølv, naar Fremmede var til Stede>.' 

Saa vidt var man kommen i Norden, men stort videre kom 
man heller ikke i det 16de Aarhundrede. Man drev det ikke til 
den højeste Form for Overdaadighed, som alt var i fuld Gang i 
Syden, at have Bordstel af Fajance eller vel endog af Porcelæn. 
Det var kun aldeles forsvindende, hvad der naaede af sligt til 
Norden i det 16de Aarhundrede. Thi det maa anses for noget 
ganske enestaaénde, naar Pontus de la Gardie ejede 11 Konfekt- 
fade og 4 Skaale af Porcelæn og et Par Drikkekar af sølvbesla- 
gent Porcelæn.' Og dog blomstrede Jo netop samtidig baade i 
Italien og Frankrig denne nye Kunst, der alt begyndte at over- 
straale selv en Benevenuto Cellinis Guldsmedearbejder. Bernard 
Palissy og flere havde skabt sig et Navn og frembragt Kunst- 
værker indenfor Bordbesætningens Omraade, hvis Ry umuligt 
kan have undgaaet at naa til Hofferne i Norden.^ Hvorfbr holdt 
man sig da her tilbage? 

Datiden giver selv Svaret. Naar man nøjere undersøger dens 
Regnskaber, er der én stadig tilbagevendende Post, der forbavser 
vied sin Hyppighed, det er Udgiften til Reparation af bulet eller 
itubrudt Bordtilbehør. Man kan i Reglen temmelig sikkert be- 
stemme, naar der maa have været Fest, alene efter Antallet af 
værkbrudne Sager afleverede til Guldsmeden. Undertiden kan 
Tallet, som i Sverige 1573 ved en enkelt Lejlighed, stige til alene 
for Sølvbægres Vedkommende 23. Efter Frederik den Andens 
Død foretrak man at lade Guldsmedene paa engang omarbejde 
det meste af det kongelige Bordservice, nemlig 40 store Sølvfade 
hvert paa 70 Lod, 8 Dusin Sølvtallerkener og en Mængde Bægere, 
Saltkar, Skeer o. s. v.^ Ikke desto mindre hengik ikke engang 
Christian den Fjerdes Mindreaarighed roligt, men hvert Aar 
maatte der fremdeles foretages betydelige Reparationer. Sagen 
var, at man omgikkes mildest talt mindre varsomt med alt Bord- 
tilbehør. Vi har allerede omtalt, at det maatte forbydes kvinde- 
lige Bryllupsgæster at springe over Bordet, naar Musiken be- 
gyndte. Og Mændene brugte endnu visse gammeldags Venskabs- 

ytringer og Glædesudbrud — Puffen, Danken, Kylen — -, der kund^ 
efterlade Buler ogsaa i Metalsager. Naar saa sluttelig ved Maal- 
tidets Ende de opvartende Herremænd, der bar Fade og Taller- 
kener stabelvis, ikke altid gik ganske sikkert, vil det forstaas, at 
der var mange Skær at passere, før «Sølverpapen» atter havde 
alle sine Sager uskadte under Forvaring. 

Heller ikke Syd paa, hvor man dog efterhaanden havde 
faaet Øvelse, gik det stort bedre. En samtidig Franskmand for- 
tæller saaledes om en Fest, som Kardinal de Biragues Aar 1580 
gjorde for Henrik den Tredie. Ved denne Lejlighed var der paa 
to lange Borde anbragt ikke mindre end 11—1200 Fad^ af Fa- 
jance, alle fyldte med Konfekt og Syltetøj og opstillede i P3rra- 
mider eller som Borge, Fæstninger o. s. v. < Størsteparten af 
disse Fade>, fortæller han, <blev beskadiget eller ituslaaet af 
Pagerne og Lakajerne, der er fødte Æsler; og dette var et saa 
meget større Tab, som alle Fadene udmærkede sig ved ualminde- 
lig Skønhed*.^ 

Man kan egentlig ikke undre sig over, at Udsigt til saadanne 
Tab maatte virke afskrækkende. Naar man, som i Norden, var 
vant til at betragte Bægre, Skeer og øvrigt Bordtilbehør som 
solide Varer at anbringe Formue i, og derfor gerne betegnede 
Fade og Tallerkener efter Vægten, vis paa, at de i værste Fald 
dog altid havde Metallets Værdi, maatte det staa som en frem- 
med og højst uhyggelig Mulighed at ombytte sligt med kostbart 
Klingklang, der ved et eneste Puf kunde forvandles til værdiløse 
Skaar. En saa ubesindig og bundløs Ødselhed vilde man ikke 
være med til. Derfor vedblev man ogsaa endnu meget længe i 
Norden at holde sig til det gammeldags. Ved Hoffet og hos en- 
kelte, vidtberejste Adelsmænd kunde man træffe Stykker af Fa- 
jance og senere af Porcelæn, men Folkets solidere Flertal vovede 
først Overgangen, da langt senere det hjemlige Lertøj førte an, 
og de lave Priser gjorde Faren ringe. 



Saltkar spillede ^n betydelig Rolle blandt det 16de Aar- 
hundredes Bordgenstande. Et saadant anbragtes ud for hver 
anden eller tredie Person og var altid af en anselig Størrelse. 
De mindre kaldtes for <Saltsirkener» (af Saltser og Endestavelsen 
chen),' de større bar det betegnende Navn tSaltfad». Grunden 
til deres Størrelse var først og fremmest den, at Salt nødes til 

Maden i ganske anderledes store Maader end na til Dags, og det 
uagtet at den største Del af Datidens Spiser alt paa Forhaand 
var salte. Ifølge Reglement fra det følgende Aarhundredes Be- 
gyndelse ansloges enhver til i Løbet af et Aar at ville fortære 
over en halv Skæppe Salt.^ En anden Grund baade til Salt- 
karrenes Størrelse og Hyppighed var, at de ifølge Datidens Be- 
greber burde staa saa nær og være saa rummelige, at enhver 
blot ved at udrække Haanden kunde med Fingrene tage, hvad 
han ønskede. Deres Størrelse laa indenfor de Grænser, som 
Anstandsreglerne selv fastsatte: Tre Fingre i Saltkarret var det 
passende, at tage med hele Haanden var usømmeligt. 

Som en Følge heraf var Saltkarrenes Antal meget stort, hyp- 
pigt næsten det halve af Tallerkenernes. Frederik den Anden 
laante saaledes til sin Kroning 590 Tin-Tallerkener og hertil 210 
Saltkar.^ Axel Rosenkrands besad til 14 Tin-Tallerkener 7 Salt- 
kar,* Erik den Fjortende Aar 1565 til 146 Sølvtallerkener 82 Sølv- 
saltkar* o. s. V. Deres Størrelse faar man et tydeligt Begreb om 
ved at se, at baade i Christian den Fjerdes og hans Broder Ul- 
riks Sølvservice vejede hvert Saltkar mere end en Tallerken, et 
Saltkar 24—25 Lod, en Tallerken kun 20 Lod.^ Under saa- 
danne Omstændigheder er det forstaaeligt, at Saltkar ansaas for 
en meget passende Faddergave.^ 

Folketroen tilskrev mislig Omgang med Saltkarret betyde- 
lige Virkninger, hvad enten man saa blot spildte noget deraf 
eller kom til at vælte det hele. Selv de mest vantro maatte 
ogsaa faa Troen i Hænde ved, hvad der skete i Dr. Niels Hem- 
mingsens Hus i December 1568. En ung Adelsmand, Carl Kjør- 
ning, kom nemlig ved Middagsbordet til at vælte Saltkarret, hvor- 
for straks nogle af Gæsterne udbrød: « Dette er et ondt, ulykkeligt 
Fald, og uden Tvivl skal Du tage Dig vel i Vare i Dag.» Og 
ganske rigtigt. Samme Eftermiddag blev Carl Kjørning gennem- 
boret af en anden ung Adelsmand, Anders Bilde, og døde et Par 
Dage efter af Saaret.'' Muligt er der en Forbindelse mellem 
denne Overtro og de mærkelige Former for Saltkar, der er 
fundne i Rristiania ved Udgravning af det, Aar 1624, afbrændte 
Oslo. De er fuldt af Sten, klodsede men uvæltelige, og ligner 
smaa, raat tilhugne Døbefonter eller udhulede Søjlehoveder.® 

Til alle disse Saltkarrets Egenskaber svarer den Alvor og 
Omstændelighed, hvormed det omtales i Christiern den Andens 
Hofordning. Det hedder heri: cTindrageren* bør gange til min 

Herres Bord og tage dér en ren Serviet og gange saa med Mund- 
skænken i Sølvkammeret og tage dér min Herres Saltfact og bære 
det til min Herres Bord og sætte det paa Bordet med Reverentie 
og neje, og dække saa Servietten derover*.^ 

En sidste Nødvendighedsgenstand paa Bordet var Bægerne, 
Tidligere havde disse ofte kun været meget sparsomt tilstede, og 
flere havde maattet drikke af samme. I det 16de Aarhundrede 
fandt dette i Reglen ikke længere Sted, dog vekslede endnu ny 
og, gammel Skik tit yderst broget selv hos de højest stillede, lige- 
som alle Former for Drikkekar, lige fra de aller ældste til de 
nyeste, kunde træffes i Brug. 

Den ældste Form var Drikkehornet. Dette hørte hjemme 
i den hedenske Tid, havde været forfulgt under Kristendommens 
Fremtrængen, men synes senere atter at være taget til Naade, 
idetmindste besidder vi endnu ikke faa Drikkehorn fra Middel- 
alderen med Bispers Navn og Vaabenmærke.^ Omkring Aar 1500 
forekom de dog vistnok sjældent hos Adel og Borgerstand. Vi 
har allerede tidligere omtalt, hvorledes der Aar 1534 fandtes paa 
Svanholm paa Sjælland et Horn, <som vi plejede at drikke af 
om Julen*. ^ Paa et Maleri fra det 15de Aarhundrede i Risinge 
Kirke i Østergotland, forestillende Noah og hans Hustru, ses 
begge i Datidens Ridderdragt, Noah med spidse Snabelsko og 
førende et Drikkehorn til Munden, medens hans Hustru staar 
med en Kande, rede til at fylde det.^ Saadanne enkelte Eksempler 
kan imidlertid ikke bevise nogen almindelig Brug hos de højere 
Stænder. Derimod brugtes Horn vistnok ikke sjældent af Bøn- 
derne, først og fremmest i Norge. 

Det Drikkekar, der havde efterfulgt Hornet, var Skaalen. 
Denne var i det 16de Aarhundrede meget almindelig hos Bøn- 
derne i Danmark. I Lensregnskaber anføres hyppigt Bøder for 
at have slaaet hinanden med Skaalen. Hvor det gik til paa gam- 
meldags Vis, fandtes der kun én til hele Selskabet, idet Øllet 
indbares i en Bolle, hvori der svømmede en Skaal, som alle 
skiftevis drak af.'^ Mindet om denne Maade at drikke paa er 
endnu bevaret i Udtrykket: cat drikke en Skaah, hvor Benæv- 
nelsen haardnakket har holdt sig trods de senere Kander, Kruse, 
Bægere og Glas. 

En Ulempe var det, at enhver, der tog Skaalen for at fylde 
den, nødvendigvis kom til at dyppe Fingrene i Drikken. Kun for 
en ringe Del blev dette undgaaet ved, som senere Skik var hos 

Bønderne i Norge, at lade Skaalen have Form af en svømmende 
Fugl, hvis Hals man altsaa benyttede som Hank.^ Det var der« 
for et betydeligt Fremskridt, da man gik over fra Øsning til 
Skænkning og følgelig opgav Bollernes og Skaalenes fadlignende 
Form og lod dem be^e blive slankere og hwve sig i Vejret. 
Bollen afløstes herved af Kanden, Skaalen af Bægeret Selv- 
følgelig skete dette ikke pludseligt, men igennem mange Over- 
^ngsformer, der alle var i Brug i det 16de Aarhundrede. En af 
de mest bekendte, der holdt sig Isenge i Sverig, var en krukkeagtig 
Form med gevirlignénde Hanke, saa at den Drikkende kom til 
at se ud, som havde han Horn. Et saadant Drikkekar, der har 
tilhørt St. Knuds Gilde i Kalundborg, bevares endnu i det dan- 
ske Nationalmuseum. I det svenske Nationalmuseum haves flere. 

Ligesom det havde været anset for rask at sætte ikke Skaa- 
len, men hele Bollen for Munden, saaledes herskede der frem- 
deles Usikkerhed i, om det var Kanden eller blot Bægeret, der 
skulde drikkes af. Medens man til daglig synes at have drukket 
af Bægrene og brugt Kanderne til at skænke af (Pibekander, 
Tudekander o. s. v.), blev der ved højtidelige Lejligheder, ved Vel- 
komstdrik og Skaaldrikning, gerne anvendt en fælles Kande, hvoraf 
alle drak, idet man uden Tvivl heri saa noget gammeldags Fest- 
ligt og et Udtryk for Samdrægtighed. 

løvrigt gik det hurtigt saaledes, at Navnene paa de større Be- 
holdere — ligesom det i vore Dage er i Færd med at ske med 
Benævnelsen «Flaske» — gik over til at angive bestemte Maal. 
Navnene c Kande* , <Stob», «Stobken» toges alle i Brug som saa- 
danne. Derimod synes Beholderen «Potte», hvoraf Maalet tPot», 
aldrig at have hævet sig over Lerkarrenes Række. Det senere 
Maal «Pægl» betegnede ikke et særskilt Drikkekar, men kun Af- 
standen mellem Mærker i de store Kander. 

En sidste Forbedring havde Kanderne og Bægrene faaet, da 
man i det 14de Aarhundrede var begyndt at forsyne dem med 
La ag.' Herved opnaaedes ikke alene, at Indholdet blev besk3rttet 
mod Luft og Støv, men tillige, at man vandt en nem og pas- 
sende Maade at ckredense» Drikken paa. Laaget sad nemlig 
løst, saa at den, der bød en anden at drikke, kunde selv først 
helde et Par Draaber fra Bægeret i Laaget og drikke Vedkom- 
mende til, som Tegn paa, at det var ham vel undt, og at der 
ingen Fare var for Forgiftning. <Kredensbægere« var overordent- 
lig almindelige i det 16de Aarhundrede. Under en Utalligjied af 

Former, ligefra almindelige B«gere til Munke, Jomfruer, Strudsæg 
o. s. y. — den svenske Prinsesse Anna fik endog til sit Udstyr 
Aar 1563 eet forgyldt Kredens, g}ort som en Ruskevogn*^ — 
havde de alle det tilfolles, at de lod sig dele i to, et større og 
et mindre. 

Saa vidt var man altsaa naaet i Udviklingen. Men endnu 
syntes den offentlige Mening ikke at have fældet nogen afgørende 
Dom om, hvilket Drikkekar der var at foretrække; med Und- 
tagelse af Hornene var de alle fremdeles at træffe paa samme 
Bord. Christian den Tredie ejede saaledes to store Sølvboller 
samt fire Skaale, der vistnok har været til at øse med.' Hans 
Enke, Dronning Dorotiiea, efterlod sig lignende Skaale.' Det 
var ikke blot en stakkels Fyr som Hans Herold i København 
(1524), der kun havde store Kar at lade sine Gæster drikke af 
— han var iøvrigt vel forsynet: to Sølvstobe og mindst 23 Tin- 
kander^ — Helsingør By lod ved en Fest 1577 Kongens Hofmænd 
drikke af de store, røde Trækander.^ Og selv hos Enkedronning 
Dorothea synes det efter hendes Efterladenskaber at dømme at 
have været Skik, at Gæsterne drak af store Kander. Hun efter- 
lod sig nemlig en Mængde af de saakaldte tSkovr», Drikkekar, 
om hvis Størrelse man kan danne sig et Begreb, naar man hører, 
at flere af dem vejede over 150 Lod Stykket, medens hendes Skænke- 
kander i Reglen kun vejede omkring 100 Lod.^ Hvad Bægrene 
endelig angaar, saa var der en Mængde Overgangsformer, fra de 
anseelige Stob, der i sin Tid havde laant Navn til et Maal paa 
to Potter, til de flade, skaalformede cKovskener* og de mange 
Kredensbægere, Spidsbægere med og uden Laag o. s. v. o. s. v. 
Vil man ret have et Indtryk af Forvirringen, gennemse man blot 
Fortegnelserne over de kongelige Beholdninger af Sølvdrikkekar: 
Frederik den Første efterlod sig 1 Skaal, 20 Skovrer, 55 Stobe, 
23 Bægere, 4 Kander og 3 Kopper.^ Christian den Tredie ejede 
Aar 1557: 2 Boller, 4 Skaale. 6 Kander, 22 Skovrer, 30 Stobe og 
11 Bægere,^ og Erik den Fjortende Aar 1565: 1 Drikkeskaal, 26 
Stobe, 4 Kovskener, 2 <Kartover», 1 cMørser>, 37 Kredensbægere 
og 8 Bægere.^ 

Som om alt dette ikke var nok, stilledes der imidlertid 
endnu to nye Arter af Drikkekar til Datidens Valg, det var Sten- 
kruse og Glas. De første omtales i Begyndelsen af Aarhun- 
dredet kun meget sjældent, de, der fordomme, var i Reglen for- 
synede med Tinlaag. Mogens Gyldenstjeme, der muligt paa sine 

Rejser eller ved tilfældige Handelsforbindelser kan have skaffet 
sig dem, efterlod sig ved sin Død 1569 en ikke ubetydelig Sam- 
ling.^ Henimod Aarhundredets Slutning blev de derimod meget 
almindelige. Drikkeglas var ved det 16de Aarhundredes Be- 
gyndelse ganske vist noget mere kendte i Norden, dog synes de 
slebne venetianske at have været baade kostbare og sjældne. Det 
var uden Tvivl for at skaffe sig saadanne til billigere Pris, at 
baade Erik den Fjortende og Frederik den Anden hver især ind- 
kaldte venetianske Glasmagere til deres Hof. For den ikke usæd- 
vanlige Brug af Drikkeglas i Norden i Aarhundredets Begyndelse 
kunde det mulig tale, at der i Christiern den Andens Hofordning, 
hvor Kongens daglige Drikkekar omtales, bruges Udtrykket: «Min 
Herres Glas eller Stob».* Brugen af Drikkeglas var i stadig Stigen. 
Aar 1571 skriver Frederik den Anden med egen Haand følgende 
venskabelige Tilføjelse under et Brev til den tidligere fangne, 
svenske Krigsøverste, Carl de Mornay: <Jeg drikker Eder et stort 
Glas med Vin til, og det er alle ærlige Danske og Svenske 
Mænds Skaal. Beder Eder, I vil gøre mig Ret, som min gamle 
Ven og gamle Skalk*.' Men mere end alt andet turde det dog 
tyde paa den nu almindeligere Brug af Glas, at der Aar 1568 
kunde gives Børn følgende Anvisning om at skænke i Glas: 

Mjød, Vin og deres Lige 
Skal Du sagtelig udi Glasset csiige*. 
Men 01 maa du lade højt nedfalde, 
At Fraaden stander til Bredderne alle.* 



Saaledes stod altsaa Forholdene: Skaal e. Kander, Bægere, 
Kruse, Glas, alle var de i Brug. Saa begyndte den samme 
Trang til Mangfoldiggørelse at gøre sig gældende, der paa Bord- 
dækningens øvrige Omraader fremkaldte almindelig Brug af Ser- 
viet og Tallerken. Spørgsmaalet blev nu: Hvilken Form og 
hvilket Stof skulde her udvælges til at blive det almindelige f 
Det synes klart, at naar det gjaldt om at forsyne hver Gæst 
med et, maaske med flere Drikkekar, saa var det rimeligt dertil 
at vælge ikke de store Kandeformer, men de smaa Bægere. Og 
hvad Stoffet angik, saa laa det nær at antage, at Udviklingens 
Gang her vilde blive den samme som paa Fadenes og Tallerke- 
nernes Omraade: Træ var for tarveligt. Glas og Stentøj for 

skrøbeligt, Tin derimod at foretrække, for saa vidt man ikke 
havde Raad til det langt kostbarere Sølv. 

Udfaldet blev imidlertid et helt andet. Grunden var, at sam- 
tidig med den nye Trang til de mange Drikkekar, vaagnede en 
gammel Lyst til nyt Liv. Det var Lysten til, naar alt andet var 
taget af Bordet, og Munterheden steg, at benytte Drikkekarrene til 
venskabelige Kastevaaben. Saa længe det var de svære Kander, der 
gik rundt, var denne Tilbøjelighed af flere Grunde bleven holdt 
indenfor visse Grænser. Men de nye Smaatingester syntes som 
skabte til slig Benyttelse. Og ganske naturligt uddannede sig da 
lidt efter lidt den Synsmaade, at ved Fester maatte Smaabægrene 
anses for at være givne til Pris, enhver kunde kyle dem, hvor- 
hen han lystede, de var kun beregnede paa at bruges denne ene 
Gang. Men under saadanne Forhold skulde Værten vel vogte 
sig for at sætte Tinbægere, endsige Sølvbægere frem. 

Det blev da kun Træbægere, Stenkruse og Glas, mellem 
hvilke der kunde være Valget. I Begyndelsen var Træbægere 
afgjort de hyppigst anvendte. Første Gang, vi hører Tale om 
dem til saadan Brug, er lige ved Aarhundredets Begyndelse, da 
der til Magdalena Krognos' Bryllup blev anskaffet fire Tønder, 
Træbægere å 5 # Tønden.^ Senere kan vi forfølge dem jævnt 
hen gennem hele Aarhundredet. Til et Gilde i Neustadt Aar 
1533 for den senere Christian den Tredie med Følge paa 97 
Heste anskaffedes der saaledes 120 Træbægere. ^ (Inder Kongens 
Ophold paa Malmøhus 1541 maatte Hans Bægermager uafbrudt 
levere nye Skokke Bægere, der kostede omtrent 4 Kroner Skok- 
ken.' Til en Fest paa Koldinghus 1547 forskrev Christian den 
Tredie 8 Tønder Bægere,* og Frederik den Anden bestilte til tre 
festlige Lejligheder i Aarene 1578, 79 og 80 en halv Læst Træ- 
bægere hver Gang.* 

Træbægere havde imidlertid den Mangel, at de ikke gav ret 
Klang, naar de ramte. Stenkruse sprang itu med ganske ander- 
ledes Knald. Da Pnseme paa Stentøj dalede, begyndte det der- 
for ogsaa at optage Konkurrencen. Til de ovennævnte tre Fester 
bestilte Frederik den Anden første Gang 100 Stenkruse, og til 
hver af de senere 150. 

Intet kunde dog sammenlignes med Glas. De klirrede alle- 
rede, naar man stødte dem sammen, sprang med Klang, naar 
de ramte en Væg, og gav Dobbeltknald, naar de sloges igennem 
en af de ny indførte Ruder. De var da i alle Henseender at 

foretrække. Men Glas var endnu i Aarhundredets Begyndelse 
dyrt, og Olans Magnus beretter ogsaa, at man netop paa Grund 
af denne Folkets Tilbøjelighed ikke kunde indføre Brugen af 
Drikkeglas i Norden.^ Efter Aarhundredets Midte begyndte imid- 
lertid Forholdene at stille sig noget anderledes. Det var uden 
Tvivl endnu en dyr Spas, da Stockholms Borgere Aar 1563 lagde 
deres Glæde for Dagen over at være indbudne til Julegilde hos 
Erik den Fjortende ved at slaa 174 Krystal- og cSlindeglas* i 
Stykker.^ Billigere var det allerede, da der Aar 1573 under 
Johan den Tredie blev sønderslaaet 375 Glas.' Først nogle Aar 
efter hører vi dog i Danmark Tale om at anskaffe en større Be- 
holdning Glas til en bestemt Fest. Første Gang var ved det 
oftere omtalte Gilde, som Helsingør By gav for Frederik den 
Anden og Hertug Ulrik af Mecklenborg i Anledning af Christian 
den Fjerdes Fødsel. Foruden de røde Kander købte Byen hertil 
ogsaa 200 Glas,^ en Idé, der synes at have gjort megen Lykke. 
Ved de kort efter følgende tre festlige Lejligheder 1578, 79 og 
80 optog Frederik den Anden den og anskaffede ikke mindre end 
4000 Glas hver Gang. 

En Fest, om hvis Tilberedning vi véd god Besked, er den, 
der var berammet til at holdes paa Koldinghus i Sommeren 1590 
i Anledning af Prinsesse Elisabetiis Formæling med Hertugen af 
Brunswig. Denne Fest kom dog ikke til Udførelse, da Kongen 
af Skotland forinden ankom til Danmark, og Formælingen der- 
for i Huj og Hast foregik allerede Paaskedag, idet den sloges 
sammen med de øvrige Festligheder, der nu afløste hinanden paa 
Kronborg. Til Koldinghus var der bestilt: 150 røde Trækander, 
9 Tønder Træbægere fra Finland, 300 Stenkruse og 6000 Glas.^ 
Disse Bestillinger viser os det sidste Øjeblik, hvor endnu alle 
Arter var tilstede. Allerede 6 Aar efter til Christian den Fjerdes 
Kroning 1596 anskaffedes der kun Glas, men dette ogsaa i solide 
Maader. Der bestiltes ialt, siger og skriver: 35,000 Stykker.^ 

Hermed var den nye selskabelige Periode indviet, der for 
Nordens Vedkommende holdt sig indtil Slutningen af det 18de 
Aarhundrede. Dens Særkende bestod i, at enhver mere højtidelig 
Fest burde ende med Ituslagning af det benyttede Bordtil- 
behør. Saalænge Tin endnu anvendtes til Fade og Tallerkener, 
holdt dette naturligt noget igen. Men efterhaanden som Lertøj, 
Fajance eller Poreelæn afløste det, udstrakte Ødelæggelsen sig til 
alt. Dugene og Servietterne ikke undtagne. Ved officielle Fester 

paa offentligt Sted gik man derfor i det 18de Aarhnndrede ud fra 
som Regel, at alt Bordtilbehør bag efter vilde y»re at anskaffe 
fra nyt af. Standom itusloges Bohavet tillige. Hvad der fra 
første Færd af havde været særlig udsat, var Vinduesmdeme. 
Man synes tidligt at have betragtet det som en Slags skyldig 
Høflighed mod Værten at slaa dem ud og lade nye indsætte med 
Gæsternes Navne eller Vaabenmærker paa. Christian den Fjerde 
gav i saa Henseende Tonen an. Aar 1508 f. Eks. slog han efter 
endt Lag Ruderne ud i Sigvard Grubbes Herberge i København. 
Aaret efter hedder det om hans Besøg hos Apotekeren i Bergen: 
cTilsidst, da vi havde drukket tæt og danset nok, slog vi alle 
Apotekerens Vinduer i Stykker, og drog vi Omsorg for, at Kon- 
gens og vore Vaabenmærker blev indsatte i dem til Amindelse*.^ 

De Glas, der anvendtes i det 16de Aarhundrede, var af meget 
forskellig Godhed. Særdeles kostbare var de ovenomtalte slebne, 
venetianske Glas og Krystalglas. Ved Aarhundredets Midte be- 
taltes f. Eks. i Stockholm cFenediske» Drikkeglas med 2 Kroner 
Stykket' De almindelige Glas, som det snart blev Skik at slaa itu 
efter en Gangs Brug, var naturligvis langt billigere. Første Gang, 
vi hører billige Glas omtalt, er i Aarene 1508 og 1510, da Kong 
Hans' Dronning Christina i hvert af disse Aar fik een Tønde 
Glas> til Odense;* dog er der endnu en svag Mulighed for, at 
<Glas» her maaske kunde betegne andet end Drikkeglas, f. Eks. 
buklede Vinduesruder. Men omtrent fra Aarhundredets Midte 
kan vi med Sikkerhed forfølge en fortsat Række af Prisopgivel- 
ser og Indkøb af billige Drikkeglas. De kostede en 5—10 Øre 
Stykket og sank mod Aarhundredets Slutning yderligere i Pris.^ 
I Begyndelsen købtes de pudsigt nok paa Apoteket; Frederik den 
Anden lod naturligvis sine store Iqdkøb besørge ved Tolderen i 
Helsingør eller København. Senere anlagdes der en indenlandsk 
Glashytte ved Ry i Jylland; det var herfra, at de 35000 Glas til 
Brug ved Christian den Fjerdes Kroning forskreves. 

De almindeligst omtalte Drikkeglas var cSlindeglas»,^ «Pas- 
glas>^ og <Bennike>- eller som det fordrejedes: <Bænkeglas».^ 
Vi er nu ikke i Stand til sikkert at bestemme enhver af disse 
Arters Ejendommelighed, dog synes cSlindeglas* at have været 
smalle, spidse Glas. Pasglas har vistnok været af ens Vidde for- 
oven og neden og afmærkede, saa at de kunde tjene til Maal. 
Om Bennike Glas véd vi egentlig intet videre, end at de ind- 
deltes i hele og halve Bennikeglas og var meget almindelige. De 

15000 af de til Christiaii den Fjerdes Kroning bestilte Glas skulde 
være Bennikeglas. 

Trods det, at Brugen af Bægre og senere af Glas tiltog saa 
stærkt, kunde dog hverken i det 16de Aarhundrede eller engang 
langt ind i det næste, Brugen af de store Metalkander med Rette 
betegnes som ophørt. Om en Fest hos Otto Gjøe Aar 1634 meddeler 
saaledes en af de franske Gæster, at man her skiftevis drak af 
Guld- og Sølv-Drikkekar og af Glas.^ Grundene til denne haard- 
nakkede Vedhængen var af mangehaande Art. Naar det saaledes 
paa Roskilde Landemode Aar 1615 endog ligefrem forbødes Præ- 
sterne ved Kalentegilder at drikke af Pasglas, og befaledes dem 
at holde sig til de gammeldags Kander,^ saa var Grunden aaben- 
bart den, at man i Almindelighed ved disse ikke kunde se, hvor 
meget der blev drukket, medens de gennemsigtige maaske endog 
afmærkede Pasglas tydeligt viste, om man havde gjort ret Besked. 
Hertil kom, at de nye Skikke, der kom i Følge med Glassene: 
at knuse dem, slaa Ruder ud, danse med Glas i Haand o. s. v., 
med Rette maatte anses for upassende for Gejstlige. Af stik mod- 
satte Grunde derimod holdt andre paa de gammeldags store Kan- 
der. Kun af dem kunde Skaaler drikkes, som det sig burde. 
Ifølge gammel Sæd skulde nemlig en Skaal drikkes saaledes, at 
den store Kande gik Raden rundt fra Nabo til Nabo; hver drak 
saa meget han kunde og overleverede den derpaa med et Haand- 
tryk-* og en Velsignelse (Signe Gud! hvoraf: Singot!) til sin Side- 
mand. Hvor det gik meget højtideligt til, var dett(S ikke engang 
nok, men man skulde drikke Skaalen <paa bare Knæ» eller dog 
i det mindste med blottet Hoved, og derpaa overrække Kanden 
til sin Nabo med nogle velvalgte Ord. Var Gæsterne mange, 
kunde en enkelt Skaal saaledes tage betydelig Tid at drikke. 
Ved Johan Oxenstjernas Bryllup i Stockholm Aar 1634 varede 
Kongen af Frankrigs og Dronningen af Sveriges Skaal, der dog 
blev drukken under ét, halvanden Time.* I Danmark var man 
just i de samme Aaringer i Færd med at forlade den gammeldags 
Skik og indføre den nu brugelige Form for Skaaldrikning. Paa 
denne Maade blev det Christian den Fjerde muligt ved en Fest 
at udbringe 35 Skaaler for Kejseren, for Kongen af England, og 
derpaa for enhver af de øvrige Konger og Dronninger i Kristen- 
heden.^ Ved det ovennævnte Gilde hos Otto Gjøe blev der druk- 
ket en < utallig* Mængde Skaaler. 

Det 16de Aarhundrede ud synes imidlertid denne Form for 

Skaaldrikning at have været ukendt i Norden, man drak endnu 
stadig fra Nabo til Nabo. I det københavnske Bagerlavs Skraa 
var det endog ligefrem forbudt at drikke nogen til tværs over 
Bordet, med mindre det var fremmede Gæster; ellers skulde man 
tdrikke hverandre retsinnigens om til».^ De Skaaler, der blev 
drukne, var i Reglen «Sundheds-Skaaler> eller tGodt-Aar«, heraf 
den senere Fordrejelse, at drikke «god Taar».* 

Naar Skaalerne var forbi, gik man gerne over til den saa- 
kaldte «Maning», der bestod i at drikke hinanden til, stadig fra 
Nabo til Nabo, enten «med et Stykke af en Sang», som den an- 
den skulde fortsætte, eller efter forudgaaet Aftale saaledes, at 
Kanden ikke maatte tages fra Munden, førend den var tømt. 
Denne Maade anvendtes ogsaa stundom ved rent tilfældige Møder. 
En lille Scene fra Ribe, der som alle den Slags naturligvis endte 
med Saar og Drab, sætter os levende ind i Forholdene. Det var 
en November Aften 1573, da Povl Hansen, der allerede havde 
været inde to Steder samme Aften og yppet Klammeri, nu stærkt 
beruset, med sin Kaarde ved Siden, blev lyst over Gaden til et 
tredie Sted. Da han havde banket paa og navngivet sig, blev 
han lukket ind. Herinde sad fire Borgere og drak. Nogle Degne, 
det vil sige Disciple af Latinskolens højere Klasser, forlystede 
Selskabet ved at synge «Diskant». Mellem de fire gik et Stenkrus 
rundt, som efter vedtagen Bestemmelse skulde tømmes af enhver 
i ét Drag, hvis ikke, skulde han have det fyldt paany. Povl 
Hansen satte sig med sin Kaarde i Haanden paa en Kiste inden 
for Døren. Da han fik Kruset, drak han Anders Sørensen til, 
men drak kun lidt, slog noget af Øllet paa Gulvet og befalede 
derpaa en af Drengene at fylde Kruset igen, der kun var halv- 
tømt, og række det til Anders Sørensen. Denne gav det imid- 
lertid tilbage igen med de Ord: <Kære Povl! gør mig Ret!» Saa 
slog Povl Kruset i Hovedet paa Anders Sørensen, hver drog sin 
Kniv og Povl Hansen blev saaret. Der maatte nu hentes Bad- 
skær, Povl blev forbunden men var fremdeles ikke let at styre, 
da han laa bag Sengeomhænget og morede sig med at rive For- 
bindingen af og raabe: <En Kande 01! jeg vil drikke med Anders 
Sørensen*. Dagen efter døde han.' 

En meget yndet Form for tManingsdrik* var at drikke af 
en stor Kande med indvendigt afsatte Mærker, hvor det altsaa 
gjaldt om nøjagtigt at tømme den fra det ene Mærke til det 
næste. Mærkerne bestod gerne i smaa Knopper (pålar), og 

Idrætten kaldtes at drikke fra Pæl til Pæl. Heraf kommer den 
endnu brugelige Betegnelse for overdreven Drik: at pæle, eller 
at drikke til Pæls. Et fortrinligt Eksemplar af en saadan af- 
mærket Rande findes i Nationalmuseet i København. Den er af 
forgyldt Sølv med smukt udført, ophøjet Arbejde, vejer 12 S og 
10 Lod, bærer Hans Skovgaards og Anna Parsbergs Navn, samt 
Aarstallet 1577, og angiver i et Vers selv sit Navn som: «Ro8en- 
blomme*. 

I nær Slægt med disse afmærkede Rander, men langt større, 
var den særegne vældige Art Drikkekar, der gik under Navnet 
« Velkommen*. Navnet skrev sig fra, at man brugte at byde nys 
ankomne Gæster dem til Velkomst. Denne Skik maa Imve været 
af nordisk eller germansk Oprindelse og derfra bredt sig over 
det øvrige Europa, thi mæriceligt nok forekom saadanne, uhyre 
Drikkekar rundt om i Europa under et og samme Navn. Paa 
Svensk kaldtes de: cVålkomma>, paa Dansk: «Velkommen», paa 
Tysk: <Willkommen», Fransk: «vidrecome», Spansk: tvellicomen? 
og Italiensk: «bellicone>.^ Formen synes derimod at have været 
meget forskellig. De var særdeles yndede, og det ansaas for en 
Ære baade at blive budt en <Velkommen> og at drikke deraf, saa 
at det kunde spores i Randen. Det er betegnende, at Hertugen af 
Wurttembergs Ophold i Danmark fra den 24. Juni til 4. Juli 1580, 
under hvilket han iøvrigt kun naaede til Roldinghus, hvor han 
blev tfyrsteligt trakteret* af Frederik den Anden, ikke giver An- 
ledning til stort andre Bemærkninger i den derom førte Rejse- 
dagbog end den, at Hertugen fik en vældig, sølvforgyldt Rande 
at drikke af, stor nok til 16 Personer, chvoraf Hans fyrstelige 
Naade tog saa voldsom en Slurk, at det vel skulde kunne spores, 
da han satte den fra sig>.' Aar 1634 fik et fransk Gesandtskab 
i Stockholm Skatkamret at se. Blandt andre Rostbarheder vistes 
der dem her fire, store, sølvforgyldte «Vålkommor», hver paa 4 
til 5 Fods Højde og saa rummelige, at man godt kunde putte et 
Barn i dem.' Som bekendt optog Haandværkslavene siden Skik- 
ken, og hvert Lavshus havde sin cVelkommen>, der skulde tøm- 
mes af den, der første Gang mødte, med mindre han foretrak 
at løskøbe sig med en Mønt, der da hyppigt til Erindring blev 
fastgjort ved Pokalen. Mange saadanne tVelkomner* haves endnu. 

Naar man læser Fortegnelser over hin Tids Bordbesætning, 
€r man ofte i den største Tvivl, — og muligen er det gaaet Gæ- 
sterne ved Synet af Sagerne paa samme Vis, — om det er kunstige 
Drikkekar eller blot Bordpryd, man har for sig. Det vrimler 
med Haner, Gribbe, Jomfruer, Bøfler, Narre, Munke og Nonner, 
Elefanter med Blokhuse, Heste, t Perlemuttere », Trillebøre^ o. s. v. 
En nøjagtigere Beskrivelse gør sjældent Sagen mere Idar. Man 
er lige saa uvis om, hvad der f. Eks. skal forstaas ved: cEn 
Perlemutter paa tre forgyldte Fødder, frem i et underligt Ansigt 
øverst paa hvilket en Kupido*,^ som hvad Meningen er, naar 
der iblandt Erik den Fjortendes Bordsager nævnes: 6 Heste og 
tet Bjærgværk*.* Kun én Ting fremgaar med Sikkerhed, det er, 
at det har været Klenodier, der alene ved deres Kostbarhed 
havde Krav paa Opmærksomhed. Med særlig Agtelse omtales 
hlandt disse: Skibe med fuld Tiltakling, alt af forgyldt Sølv. 
Maria Stuart besad et saadant.^ Guldsmed Hans Ratt i Danmark 
maatte Aar 1588 lave et,^ der rimeligvis bier en Del af Prinsesse 
Annas Brudeudstyr. Det er dog næppe troligt, at noget af disse 
har overtrufiFet Johan den Tredies, der indvendigt var forsynet 
med et Sejerværk, saa at det til Gæsternes Fryd af sig selv kunde 
sejle Bordet rundt.® 

Ved Fest optoges gerne Midterpladsen paa Bordet af tSkue- 
retter». Datiden benævnede dem ikke saa, paa Svensk kaldtes 
de: <Skog-etzer», paa Dansk: tSkov-esner*, begge Dele Fordrejel- 
ser af det tyske cSchauessen» og et Udtryk for, at Skikken var 
bragt til Norden fra Tyskland. Det 16de Aarhundrede og Be- 
gyndelsen af det 17de var deres gyldne Tid. Man endte imid- 
lertid med Overdrivelse, og det var vistnok paa høje Tid, da der 
Aar 1643 udstedtes kongeligt Forbud mod at anvende dem mere. 
Hermed ophørte Slukken pludseligt. 

I deres Velmagtsdage havde de været noget overordentligt. 
Før Aar 1500 var det uden Tvivl gaaet dem i Norden som i 
Frankrig,^ de indskrænkede sig til at fremstille et enkelt Dyr, en 
Svane, en Hjort eller lignende. Men efter Aar 1500 gav man sig 
i Norden som andet Steds dristigt i Lag med større Opgaver, 
fremstillede Landskaber og vidunderlige Scener af Historien og 
Mytologien, ofte med Anvendelse af meget betydelige Midler. 

Allerede ved Magdalena Krognos' og Tyge Brahes (Astrono- 
mens Bedstefaders) Bryllup i Aarhundredets Begyndelse hører vi 
Tale om Skueretter. Tønnes Perlestikker var Kunstneren, fem 

Dagligt Liv i Norden. V. 10 

Pund Voks gik med, og han blev lige saa rigeligt lønnet for sin 
Umage, som den <Hans Wurst», der blandede al Klaretten.^ 

Aar 1568 er det hele hævet et Trin op. Da Prins Hans 
skulde have Bryllup paa Koldinghus, skrev Enkedronning Doro- 
thea til sin Datter, Kurfyrstinde Anna i Sachsen, for at bede 
hende om Bistand. Hun svigtede ikke, men sendte den lange Vej 
færdige Skueretter af Sukker og Voks herop, især prægtige Land- 
skaber med Springvande i.' 

Hvor smukke disse end har været, kunde de dog sikkert 
ikke maale sig med dem, der udføries til Frederik den Andens 
Kroningsgilde 1572. Om disse synger Digteren: 

Man bar og stateligt Skovessen ind, 
Derpaa var lagt stor Flid og Vind. 
Af Voks var de beredte saa skønne, 
En Part som Træer og Urter grønne. 
En Part som Fugle og levende Dyr, 
Af dem laa somme under Træ paa Lur, 
Og somme med Kunst var gjorte ret saa^ 
At de omkring kunde løbe og gaa.' 

Vi véd desværre ikke, hvem der var Mestre for disse Kunst- 
værker, om Indfødte eller Fremmede. Men vist er det, at det 
blev Indfødte, der kom til at udføre alle de storariede Arbejder, 
da i Aaret 1590 Kong Jacob af Skotland og Heriug Julius af 
Brunswig, hver gift med en dansk Prinsesse, festligt skulde 
underholdes paa Kronborg. Fire Malere og en Svend arbejdede 
i lange Tider paa Malingen og Forgyldningen, og en Snedker i 
København fik ikke ubetydelig Betaling alene for de til Skue- 
retterne anvendte Træstativer og Stilladser. Mod saadanne Værker 
var de kongelige Skueretter, der brugtes paa Dronningborg ved 
Jørgen Worms Brjdlup, paa Kronborg ved Ditlev Holcks og ved 
Morien Venstremands Bryllup, ja selv ved Forleningshøjtidelig* 
hederne i Odense og under Christian den Fjerdes Ophold i Oslo 
1591, vistnok for intet at regne, om saa end her forskellige Pro- 
vins-Kunstnere trofast havde arbejdet paa hvert Stykke Uger igen- 
nem med Svend og Dreng.^ 

Noget endnu mere storartet blev dog ydet, da Christian 
den Fjerde Aar 1634 fejrede sin ældste Søns Bryllup og lod 
Bordet være besat med tre prægtige Skueretter, forestillende 
Dianas Jagt, Venus o. s. v., og saa — man mærker Overforfinel- 
sen — ved hver ny Anretning lod disse fjærne og ombytte med 

andre endnu kosteligere.^ Ovenpaa sligt var der intet videre Skridt 
muligt end det, som ogsaa skete 1643: helt at forbyde dem. 

Skueretterne var ganske vist for største Delen dannede af 
Gibs, Voks og Sukker, dog stod de ofte deres Prøve ikke blot 
for Synet, men for Smagen tillige. I <Skog-etzerne» ved en Fest 
hos Erik den Fjortende Aar 1561 véd vi saaledes, at Kunstneren, 
Mester Povl, havde vidst at anbringe ikke mindre end 1 fS Annis 
Konfekt, 7 S Figner, 8 S Svesker og et helt Fad Oliven.* Noget 
lignende maa have været Tilfældet i Danmark, i det mindste 
skelnes der oftere i samme Skueret mellem den egentlige Skov- 
essen og saa Mund-essen. Omvendt udgik der fira Skueretterne 
en blændende Glans, der lod sig spore ogsaa paa de spiselige 
Sager. Ved Festerne paa Kronborg 1590 og oftere^ hører vi, at 
de nærmeste Postejer og Marzipansager alle ligeledes var forgyldte. 



Anretningen og selve Maaltidet tog sig naturligvis højst 
forskelligt ud alt efter de forskellige ydre Vilkaar. Hvor Evnen 
til at give Maaltidet et lidt festligt Præg ikke helt svigtede, fandtes 
der dog mange Smaatræk, der afveg fra senere Tids Skik, men 
dengang var fælles for Høje og Lave. Som rimeligt var, viste 
disse Træk sig dog tydeligst hos de ypperst Stillede. Vi skal 
derfor især dvæle ved, hvorledes Anretningen hos saadanne 
foregik. 

Naar Gæsterne var samlede, men førend man endnu var 
gaaet til Bords, foretoges Haandvadskningen. Som før omtalt 
var dette en ældgammel Skik, svarende til Fortids Forhold og 
langt fra moden til Afskafifelse, saa længe man endnu spiste uden, 
Gafifel og ikke turde gøre Regning paa, at man havde vadsket sig 
om Morgenen. Indførelsen af Servietter begyndte dog at slappe 
Skikken, som ogsaa vistnok altid mere havde vaéret en Æres- 
bevisning mod fornemmere Gæster, end egentlig en Forpligtelse 
for alle. Aar 1568 kunde det derfor ogsaa skrives: 

Rent Vand og Haandklæde lad være til Rede, 
Om nogen sig enten vil to eller tørre, 
Som Sæd haver været i Landet førre.^ 

10» 

Hos de højere Stillede og især ved Hoffet holdt Skikken sig 
dog uforandret. Her havdes nøjagtige Regler for, hvad enhver 
skulde foretage sig under Ceremonien. Ved Ghristiem den An- 
dens Hof skulde saaledes Mundskænken give Befaling til at bringe 
Vandet ind, Forskæreren holde Vandbækkenet, og cTindrageren* 
holde Haandklædet, med mindre der var nogen Rigsraad eller 
anden Rangsperson tilstede, thi i saa Fald skulde denne række 
Kongen det og atter tage imod det, naar det var brugt. ^ Et ganske 
lignende Ceremoniel omtales i Rumpolts Kogebog af 1581^ og 
har vel altsaa været almindeligt i Tyskland. Endnu langt ind i 
det følgende Aarhundrede brugtes Haandvadsk ved Hofferne i 
Norden. En engelsk Gesandt beretter Aar 1632, hvorledes Her- 
tugen af Gottorp viste ham udsøgt Høflighed ved at lade ham 
vadske sig først.^ Ved den store Fest, som Christian den Fjerde 
gav Aar 1684, da hans ældste Søn blev formælet, havde Kongens 
Kansler Befaling til at holde Haandklædet for den kejserlige 
Gesandt, Rigsmarsken for den franske, og Rigsadmiralen for den 
polske.* Om en lidt senere Festlighed i Sverige berettes, hvor- 
ledes Johan Oxenstjerne, skønt selv Gæst, viste et fremmed 
Sendebud Ære ved at række ham Haandklædet.^ 

Endnu paa denne Tid var det Skik i Danmark ogsaa ved 
Ankomst at byde Vand til Haandvadsk og derpaa Vin eller 01 til 
Velkomst. En fransk Udsending fortæller, at da han kom til 
Helsingør, modtoges han med Vadskebækken og Gydekande og to 
Sølvkander med Vin og 01. Den lille Fyr, der bød ham det, 
syntes at undre sig over, at han ikke drak, nikkede derfor ge- 
mytligt til ham, tog sig selv først en god Slurk og rakte ham 
det derpaa paany. cJeg laster ikke fremmed Sæd, men omtaler 
den blot>, bemærker den franske Rejsende i sin Dagbog.^ 

De til Haandvadsk brugelige Fade vare enten de gammeldags 
<Molluger> (af det oldnordiske: <mund» Haand og <laug» Vadsk), 
eller de større og mere moderne Haandfade og Haandbækkener. 
Hos meget velstaaende var de naturligvis af Sølv eller endog 
forgyldte. For ikke at forveksles med dybe Fade i Almindelighed, 
vare de stundom forsynede med en lille Hane, eller som Datiden 
kaldte det cPibe> paa Siden, til at lade Vandet løbe ud af.'^ 

Et fælles Særkende for Datiden var, at Opvartningen saa 
vidt muligt besørgedes af Drenge eller Ynglinge. Ved Hoffet 
var det adelige <Smaasvende og Drenge», en senere Tids Pager, 
der bar Mad og tjente for Borde.^ Rundt om paa Herregaardene 

var det en lignende Besætning, ofte Slægtninge af Husherren, der 
selv maaske havde Gaard og Gods i Vente, men som alle maatte 
følge Tidens Skik og tjene sig op fra neden, staa sultne med det 
store Tinfad bag den Plads, hvorpaa de selv en Gang skulde 
sidde og tage for sig. Hos Borger- og Almuestanden var det 
enten Husets egne opvoksende Sønner, som benyttedes, eller hvor 
saadanne ikke fandtes, fremmede Skolebørn, der saa bag efter 
som Løn fik Lov at nyde Levningerne. Derfor indeholder ogsaa 
alle Datidens Bøger om Børnepligter nøjagtige Regler for, hvor- 
ledes Drenge skal opføre sig som Opvartere.^ Fattige Disciple 
i Skolernes øverste Klasser havde ofte ad denne Vej en Art 
Levebrød. Især naar de drev det til at blive cDavidsdegne>, 
der med deres cDavid* — vistnok et Slags Fritegn til Tiggeri* — 
havde Ret til at gaa rundt og synge, og samtidigt bleve Løbe- 
degne i de nærmeste Landsogne, kunde de nogenlunde slaa sig 
igennem, indtil de fik en fastere Ansættelse. Et andet Spørgs- 
maal var det derimod, om denne Uddannelse, der medførte saa 
tidlig og blandet Menneskekundskab, i og for sig kunde kaldes 
heldig. Vordende Præster maatte ofte her, naar de Qente for 
Borde ved Gilder, deltage i og stundom føre an til den drøjeste 
Spas. Man forstaar saa godt, at Landemodet i Fyen 1580 søgte at 
sætte en Stopper for, at Præster og Degne senere opfriskede slige 
Ungdomserindringer, og derfor under Straf af Embedsfortabelse 
forbød dem at optræde som Skaffere selv ved Embedsbrødres 
Bryllup.* 

Førend Maaltidet begyndte, blev Bordbønnen fremsagt. 
Dette udførtes altid af en af de unge Opvartende. Derfor hedder 
det ogsaa: 

Men førend nogen ved Maden monne røre, 

Da glem ikke Velsignelse at gøre; 

Gudfrygtelig og adstadigt for Bordet at gaa 

Med sammenlagte Hænder og aabenhovedet (o: barhovedet) staa.^ 

Paa Prosa udføres Anvisningen nøjere; især paalægges det 
de unge at staa ret, i første Position, med Hælene samlede, og 
ikke lade sig friste af Sult til at skotte til Maden istedetfor at 
holde Øjet hæftet paa Husfaderen.^ 

Bordbønnen var naturligvis ikke ens affattet, men flere for- 
skellige var i Brug. En lød saaledes: 

Udi Jesu Navn gaa vi til Bord 
At æde og drikke paa hans Ord. 
Hannem til Lov og os til Gavn, 
Saa æde vi og drikke udi Jesu Navn. 

Naar Bordbønnen var Isest, kunde i almindelige Hjem Maal- 
tidet begynde. Ikke saa hos Kongen og de alier fornemste. Her 
skolde først visse Forsigtighedsregler iagttages. Den vigtigste 
blandt disse var at sikre sig imod, at Maden var forgiftet. Det 
er betegnende, at de to Konger, under hvem der tydeligt nok 
næredes størst Frygt i saa Henseende, var Christiem den Ånden 
og Erik den Fjortende. Ifølge Ghristiern den Andens Befaling 
skulde først Køgemesteren passe paa, at der ikke tilstedtes c Nogen 
at komme ind i Stegerset over min Herres Gryder, for mange 
Sagers Skyld*. ^ Dernsest skulde hver Dreng eller Smaasvend, 
saa saare han havde baaret et Fad frem til Bordet, straks løfte 
Laaget af og kredense det og derpaa Isegge Laaget paa igen.^ 
Endelig skulde i sidste Øjeblik, naar Kongen ønskede sig noget 
af hvad der stod paa Bordet, Forskæreren først kredense dette 
efor Forgift, saa at Kongen bliver vel derfor forvaret*.^ Lignende 
Forsigtighed iagttoges af Erik den Fjoriende. Brødet til Kongen 
skulde saaledes først kredenses af Bageren, førend det indlagdes 
i Brødkamret. Naar Bordet dækkedes, skulde atter Brødsvenden 
i Forskærerens Paasyn smage baade paa Brød og Smør, og en- 
delig skulde Forskæreren i Kongens Paasyn gøre det samme, 
førend Maaltidet turde begyndes.* 

Ifølge Anvisningen i Mester Rumpolts Kogebog var derimod 
Kredensningen temmelig intetsigende. Den bestod blot i, at 
Forskæreren stak et lille Stykke Brød paa Spidsen af Forskærer- 
kniven, lod dette røre en for en ved alle de fremsatte Retter og 
spiste det derpaa.^ 

De to vigtigste blandt de Opvartende vare Forskæreren og 
Mundskænken. 

Benævnelsen cForskærer* brugtes ikke den Gang, han 
kaldtes undertiden, men sjældnere, cForsnider>, i Reglen derimod 
<Bisser>. 

Der udkrævedes mange Egenskaber for at kunne gøre Fyl- 
dest i denne Stilling. En Bisser maatte hverken være for gam- 
mel eller for ung, han skulde være af Adel, have en let og sikker 
Haand og først og fremmest megen Øvelse. Det var slet ikke 
gjort med, hvad Christiem den Andens Hofordning bød ham: 

«at gange til Bordet med Reverentie og neje, endog min Herre 
er ikke der tilstede*.* Heller ikke det senere, større Skrift om 
denne Sag, eden valske Forsnider* berørte endnu Hovedpunktet, 
naar den lærte: <Gak med smukt, geradt Liv og venligt Ansigt 
til Bordet, kys Hænderne, gør en Reverents, sæt det forehavende 
Stykke i sit Fad for Dig, fat de dertil behørige Knive, og forret 
de sædvanlige Ceremonier, idet Du saasom snoer Kniven og 
Gafifelen omkring i et Korses Form, hvilket man vel kan kalde 
Forskærerens Fægter-Ophævelse; samme Ceremoni skal gentages, 
naar Du læ^er Kniven og Gaffelen ned igen».^ Det vanskelige 
kom først, naar Bisseren derpaa skulde tage hele Stegen, Fuglen, 
Skinken, eller hvad det nu var, paa Gaffelen med venstre Haand 
og holde den oppe, medens han med højre i lette Snit afskar 
Stykkerne. Intet Under, at begge de to Bøger, der efter Midten 
af det følgende Aarhundrede udgaves i København herom: den 
ovennævnte cValske Forsnider» og Neues Tranchier-Buchlein, 
begge bestemt tilraadede først at øve sig paa dyreformede Træ- 
klodser. 

Det sidste Skrift, der er udstyret med Kobbere, giver maaske 
det bedste Indblik i den Vægt, som Datiden tillagde hele denne 
Sag. I Fortalen meddeler nemlig Forfatteren, at da han, efter 
at have erhvervet sig betydelig Øvelse ved adskillige Hoffer, en 
Gang opholdt sig ved Universitetet i Jena, anmodede de Hrr. 
Studiosi ham om at holde et ccoUegium trenchitorium>, hvilket 
han mente ikke at burde undslaa sig for; og da han senere vilde 
forlade Jena, opfordrede man ham til at c udgive sin Viden- 
skab*.* 

Stilledes der saa store Krav, vil det forstaas, at en rigtig 
flink Bisser var noget sjældent. Et Par fortrolige Breve vekslede 
mellem Enkedronning Dorothea og hendes Datter, Kurfyrstinde 
Anna, giver os Oplysninger i saa Henseende. Det var Prins 
Hans' Bryllup, der forestod, og Moderen havde^ som vi vide, 
udbedt sig fra Sachsen baade Skueretter og alskens Konfekt, 
Ønsker, der fuldt ud bleve opfyldte. Kun ét blev ikke opfyldt, 
det var det, der gik ud paa at <sende nogle Adelsmænd med op, 
der kunde skære for ved Brylluppet*. Hertil svarede Kurfyrst- 
inde Anna: cDet forholder sig med dem fira Meissen ganske som 
Eders Naade klager over med Hensyn til Holstenerne, at kun 
faa unge Mennesker af Adelen mere ret lægge sig efter at skære 
for. Og selv om man kan finde enkelte, der gøre det nogen- 

lande, saa ere disse hovmodige og storagtige, af det lidet de kan. 
Men sendte jeg nu Eders Naade uvillige og udygtige Folk, saa 
vilde Eders Naade ikke være tjent dermed, og mig vilde det ge- 
raade til Skam og Ærgrelse ; derfor beder jeg datterligt, at Eders 
Naade vil heri have mig undskyldt*.^ 

Medens der af Bisseren krævedes baade Anstand og Færdig- 
hed, var det egentlig kun det første, hvorpaa det kom an for 
Mundskænkens Vedkommende. Mester Rumpolt betegner hans 
Pligter saaledes: <En Mundskænk har det vigtigste Hverv af alle. 
Han skal have fine, adelige, subtile og hvide Hænder, og paa 
den ene Finger en smuk Guldring med en kostelig, lysende Sten. 
Naar han vil give sin Herre at drikke, skal han løfte Bægeret 
med Laaget paa i Vejret, holde det foran sig med lige, fin, møn- 
sterværdig, sirlig og standhaftig Arm og se glad, friskt og vakkert 
op>,* Det var egentlig det samme, der udtryktes, blot i en lidt 
simplere Form, naar det paa dansk hed, at han skulde have 
spist i Forvejen, møde vadsket og maatte ikke have Vorter paa 
Hænderne. 

Den eneste Kunstfærdighed, der krævedes af Mundskænken, 
var den, som ogsaa andre hyppigt havde Anvendelse for: at 
kunne kredense et Bæger saaledes, at der, idet han skænkede i 
det løse Laag, ikke spildtes noget fra Laaget atter ned i Bægeret.' 



Et Maaltid kunde vare overordentlig længe. Man havde Eks- 
empler paa, at det kunde trække ud i seks Timer og længere.^ 
Stemningen ved det skiftede derfor naturligt efter de forskellif^e 
Tidspunkter. Meget kunde gaa an paa Slutningen, som ikke 
sømmede sig ved Begyndelsen. De Regler for god Tone, som 
vi endnu har opbevarede, fandt da vistnok særlig deres Anven- 
delse ved Maaltidets Begyndelse; Slutningen synes, i det mindste 
ved Fester, altid at have været noget regelløs. 

Blandt disse Regler lader der sig udskille et dobbelt Sæt, 
nogle der laa under, andre der laa over Nutidens Sømmeligheds- 
begreb. Tn de første hører alle disse Forbud mod at møde 
snavset, slaa Knokler i Hovedet paa hinanden — dette maatte 
endog gentages saa sent som i Hertug Hans Adolph af Pløens 
Hofordning af 1687 ^ — slaas, bande, vælte Drikkekander o. s. v. 
o. s. V. 

Medens vi paa Forhaand kan gætte os til de fleste af 
disse, gælder dette ikke om den anden Art. Hertil hører i første 
Række den Regel, at man, naar noget bliver En budt, altid skal 
begynde med at svare: Nej Tak! I sin allersirligste Form ud- 
trykkes dette i Skriftet: <Alle kristelige og dyderige Jomfruers 
Ærekrands», hvori det hedder: <Naar noget Godt bliver lagt 
høviske Jomfruer for, skulle de først med Tugt forsage det; 
men nødes de ydermere, da skulle de tugtelig med en Kniv skære 
lidt deraf; det andet skulle de lægge fra dem igen eller ogsaa 
for den, der sidder næst hos dem, om det er en Kvindesperson 
og deres Jævnlige*.^ Den samme Regel gentages under forskellige 
Former for Skolebørn — tsig svagt: Nej Tak! naar man byder 
Dig, hvad Du ønsker*,* — og det er samme Regel, hvis Efter- 
virkninger den Dag i Dag endnu tydeligt kan spores hos Nor- 
dens Landalmue. <Ældre Folk>, siger Eilert Sundt om Bønderne 
i Norge, « holde Haanden imod en Gang eller to, naar der bydes 
dem noget. Yngre Folk derimod, som ikke længere holde sig 
saa ganske til de ældre Tiders Skik, ere ikke fuldt saa cyare» 
[hensynsfulde] af sig. Men selv disse begynde dog ikke at spise 
øjeblikkeligt*.^ 

Hvad det Raad angik at lægge en Del af, hvad der var 
budt En, for sin Nabo, maatte man dog være varlig. Det gen- 
tages ganske vist oftere f. Eks.: 

Lægges for Dig det kræsen monne være. 

Byd ham det selv med lige Ære. 

Vil han endelig Du skal det have, 

Annam det og tak ham for sin Gave. 

Skær lidt deraf, vær ej sen. 

Læg for din Nabo, hvad du haver igen! 

Men der tilføjes følgende højst nødvendige Forsigtigheds- 
Regel: 

Du skal for ingen lægge eller skære, 

Som i nogen ypper Stat (højere Stand) monne være, 

Thi Du kan derfor Utak foa. 

Endog Du gør det i en Mening go.^ 

Selv de skønneste Regler kunne imidlertid misbruges. Det 
er sligt, der sigtes til, naar det forbydes Børn at bide af et 
Stykke og, saafremt det ikke behager dem, atter at tage det ud 

af Munden og, under Paaskud af at det er lækkert, anbringe 
det paa Naboens Plads.^ 

Lige saa upassende som det var at sige: Ja Tak! naar der 
bødes En, hvad man ønskede, ligesaa upassende var det at svare 
Nej Tak! naar der bødes En, hvad man ikke ønskede. I saa 
Fald skulde man give et forblommet eller spøgefuldt undvigende 
Svar f. Eks. naar det var en Dreng, der bød En, sige til ham: 
«Du skal faa Svar, naar Du bliver voksen** eller lignende. Med 
Drikke var det langt lettere at svare nej, thi: 

Er det saa, Dig tørster Ikke. 

Hold til Munden, lad som Du monne drikke.' 

Foruden disse anvendtes en Del Høfligheds- og Omhyggelig- 
heds-Udtryk, som nu ere gaaede af Brug. 

Deres Hovedindhold var Ønske om Sundhed og Forsikring 
om Venskab. Et betydeligt Afløb fik de naturligvis gennem Skaal- 
drikningen. Et Venskabstegn, som desforuden h3rppigt brugtes, 
var Haandsrækning. Fremmede, der gæstede Norden, udtaler 
deres Forbavselse over de talrige Haandtryk og Velsignelser, som 
her veksledes. Naar man kom; naar Kanden gik rundt; naar 
Maaltidet var til Ende; ved enhver Lejlighed greb alle hverandres 
Haand, rystede den og sagde: Velkommen! Velbekomme! signe 
Gud ! eller Lignende, ja om saa En kun et Øjeblik forlod Bordet, 
kom ved hans Genindtræden alle ham i Møde med udstrakt 
Haand for at ønske ham Velkommen.^ Hvor Stemningen var 
mere løftet, holdt man sig ikke blot til Haandsrækning, men gik 
videre til Omfavnelser. En Udlænding beskriver en Fest hos 
Christian den Fjerde saaledes: <I dette Land drikke ikke alene 
de, der sidde ved Bordet, men ogsaa Tilskuerne drikke paa hin- 
andens Sundhed og opmuntre hinanden til at drikke. De om- 
favne derhos hinanden og forsikre hinanden vekselvis om deres 
Venskab, hvilket i Forening med Klangen af Trompeter og Fløjter 
gør en ikke ringe Støj>.* 



Retternes Sammenstilling og Anretningens hele Gang 
afveg betydeligt fra Nutidens. Det synes at have været Brug til 
plaglig om ikke just ligefrem at sætte alt ind paa en Gang, saa 

dog i det mindste at lade Fadene blive staaende paa Bordet, saa 
at man tilsidst uhindret af alle Baand kunde skiftevis spise af, 
hvad man lystede. Ved Fest var dette umuligt alene af Hensyn 
til Pladsen paa Bordet. Man brugte da at inddele Maaltidet i 
flere Træfninger, mellem hvilke alt blev borttaget, saa at man 
kunde begynde helt forfin ; hvor det gik overdaadigt til, endog 
med nye Skueretter og andre Doge. 

Hvis vi tør slutte fra franske Forhold, saa var Planen med 
denne Ordning den, at første Anretning skulde omfotte blot kogte 
Sager, anden Anretning stegte og tredje Frugt. ^ Denne Tvang 
paalagde man sig dog ikke i Norden. Ganske vist lod man altid 
sidste Anretning være Dessert, men for de tidligeres Vedkommende 
fulgte man i det mindste i Danmark de besynderligste Regler, 
hvoraf vi blot skulle fremhæve, at der burde begyndes med en 
solid Steg, derpaa følge Sødsuppe, senere hen midt iblandt Kød- 
retter en Kage, og det solidere Maaltid afsluttes med Fisk. Der- 
imod overskred man, saa vidt vides, aldrig i Norden saaledes 
som i Frankrig under Henrik den Tredie de tre Anretninger; 
selv ved Christian den Fjerdes mest storartede Fester var der 
altid kun tre Opbæringer eller cSæt> som det i Datidens 
Kunstsprog kaldtes. 

Man vilde meget misforstaa Forholdet, hvis man anslog disse 
tre cSæt> til at svare til tre Retter i Nutiden, kun med den 
Forskel, at der dengang var givet noget friere Valg for at ramme 
enhvers Smag. Herimod stred baade Retternes Uensartethed 
indenfor hvert enkelt Sæt, den Omhyggelighed, hvormed Retterne 
bleve numererede og endelig den lange Tid, der blev anvendt 
til ethvert Sæt. Ved den kongelige Bryllupsmiddag i København 
1634 var man to Timer om hvert Sæt, ved en kongelig Middag 
et Par Aar tidligere, om hvilken vi tilfældigt vide Besked, havde 
man været henved tre Timer om hvert Sæt, idet man sad til 
Bords fra Klokken 11 Formiddag til henimod Aften.' Meningen 
var aabenbart, at hver enkelt Ret, hvoraf de tre Sæt bestod, 
skulde nydes af enhver Gæst og helst i den Rækkefølge, hvori 
de var angivne. Hermed stemmer ogsaa, at man ikke i Norden 
indlod sig paa Overdrivelser hvad Retternes Antal angik. En 
Middag som den, det berømte Handelshus, Brødrene Fugger, i 
Augsburg under Rigsdagen 1582 gav for Kejseren og de tyske 
Fyrster, om hvilken Rygtet meldte, at den havde bestaaet af 
ikke mindre end 247 Retter,' en saadan Middag vilde efter nor- 

diske Begreber have krævet mindst et Døgn for at spises til Ende. 
Vel vidste Rygtet ogsaa i Norden at melde om umaadelige Tal 
paa Retter, saaledes skulde f. Eks. Christian den Fjerdes ældste 
Søn Aar 1638 paa Nykøbing Slot have givet en Middag paa 120 
Retter for en af sin Faders Embedsmænd.-^ Men denne Beret- 
nings Paalidelighed afkræftes betydeligt ved, at man ellers aldrig 
i Norden, selv ikke ved de største, kongelige Fester, hører Tale 
om mere end 12—15 Retter i hvert Sæt, altsaa ikke over ialt 
50 Retter. 

Om Sammenstillingen af disse Retter faar man det bedste 
Begreb ved nærmere at betragte Spisesedlen for Maaltider, som 
virkelig er blevne holdte. Vi besidder ingen Optegnelser herom 
for Nordens Vedkommende fra det 16de Aarhundrede; derimod 
har vi fra den første Tredjedel af det følgende Aarhundrede 
Meddelelser om, baade hvad der i Danmark er blevet trakteret 
med ved adskillige private Festligheder, og hvad Gustav Adolf 
Aar 1623 en Uge igennem daglig har nydt til Middag og til Af- 
ten. Der er ingen Grund til at antage, at disse Maaltider har 
afveget væsentligt fra tilsvarende i det 16de Aarhundrede. At de, 
dengang de holdtes, ikke har været enestaaende men svaret til 
Skik og Brug, fremgaar af, at Optegnelserne øjensynligt er fore- 
tagne af husmoderlige Grunde for at benyttes en anden Gang 
ved lignende Lejlighed. Vi skal anføre et Par af dem. 

Ved den Middag, som gaves ved < Kanslerens Piges Bryllup 
i København* og som altsaa Kansleren selv — hvem dette nu 
monne have været — har bekostet, gaves der følgende Retter: 

1. Raadyrsteg — 2. Kirsebærsuppe — 3. Hønsepostej — 4. 
Karper — 5. Krumbakkelser -— 6. Et Stykke sprængt Oksekød 
med Kødpølse paa <og saa med Ister*. [Medisterpølse?] — 7. 
Kalvesteg — 8. Gjedde — 9. Lammekød — 10. Mandelkés 

— 11. Tærte — 12. Negenaugen — 13. Grissesteg — 14. Østers 

— 15. Gaasekraaser — 16. Krebs — 17. Rav og Rækling — 18. 
Bakkelse.^ 

Ved « Karen Brahes Barsel i Odense* 1637 fik man om Søn- 
dagen til 1ste Sæt: Dyresteg med Ribssaft — Suppe — Gjedde 
med Roer — Hønsepostej — Gaasesteg med Agurker — Karper 

— Sukkerbrød — Peberrods Kød. Til andet Sæt: Lammesteg 
med Rødbeder — Krebs — Mandelkés — en Tærte. 

Den Mad, som <kom paa Kongens Bord til Axel Juels og 
Jomfru Lisbeth Friis' Bryllup* 1635, var følgende: Første Sæt: 

1. Kalvesteg — 2. Pomeranssuppe — 3. Lammesteg — 4. fersk 
Fisk — 5. Kogte Kapuner — 6. Marsipan — 7. Salt Oksekød, 
kogt med Peberrod og Korender — 8. Krebs — 9. stegte Fjer- 
haner — 10. Kirsebærtaerte. Som cBifade» til dette Sæt anret- 
tedes 1. stegte Kyllinger fyldte med Æbler og Rosiner og med 
klaret Smør under, med mosede Æbler i — 2. Østers. 

Andet Sæt bestod af 1. Dyresteg — 2. Stenbidere — 3. Due- 
postej — 4. Kapuner — 5. Kalvekød — 6. Hakkepostej (?) — 7. 
Sukat-Tærte — 8. Rav og Rækling — 9. Bedesteg — 10. fersk 
Fisk. — Som Bifade til dette Sæt anrettedes stegt, ræset Laks og 
Hane (?)-Postej. Desserten anføres ikke. 

I Gustav Adolfs Maaltider lader der sig paavise et fælles 
gennemgaaende Præg, idet de alle begynder med et meget solidt 
Underlag af forskellige Stege, derpaa gennem et Par lettere Retter 
gaa over til kogte Kødspiser, saa til Fisk og endelig til forskel- 
lige Postejer, hvorefter det hele afsluttes med en eller to Slags 
Kager. 

Den 12te Februar 1623 f. Eks. bestod Middagen af følgende 
Retter: Oksesteg, Faaresteg, Kalvesteg, stegte Jærper, Gæs, 
Harer, Høns og Urhøns. Saa hvilede man lidt ud ved at nyde 
Oliven, Kaperssuppe og Slaaen tillavet med Vin. Men saa tog 
man atter fat paa en frisk med Ærter og Flæsk, Høns med 
Kraftsuppe, Oksekød med Suppe, surt Oksekød, hvidt Oksekød, 
Faarekød med Rosiner, Faarekød med Rosmarin, Gaasekød med 
Safran, Harekød med brændt Flæsk, og sort Elsdyrskød. Atter 
kom Oliven, men denne Gang for at indlede Fiskeretterne : Fersk 
Gjedde med Flæsk, fersk Gjedde med Saltvand, Østers med Smør, 
Bergfisk med Løg og salt Laks. Derpaa fulgte Postejerne, nemlig 
Urhanepostej og Faarekødpostej og sluttelig Sukkertærte og Sten- 
kager.^ Medens Rækkefølgen i de danske Maaltider er fuldstæn- 
dig vild efter Nutidsbegreber, minder Gustav Adolfs om fransk 
Køkken blot taget i modsat Orden: Steg, kogt Kød, Fisk, Postej. 

Over Slutningen af enhver festlig Middag hvilede der et 
taaget Skær. Ifølge Reglerne skulde Maaltidet sluttes, som det 
var begyndt, med Haandvadsk: 

Hent Vand og Haandklæde som førre, 
Om Nogen sig vil toe eller tørre. 
Tør Dig efter Kød og to efter Fisk! 
Saa gaar Du ren fra Bord og Disk. 

Og med Bordbøn som f. Eks.: 

Udi Jesu Navn saa have vi ædt, 
Af Mad og 01 saa ere vi mæt. 
Herre Gud give os deraf Gavn, 
At love og prise Dit hellige Navn!^ 

Men sligt kunde undertiden gaa i Glemme; og man forstaar 
derfor den Bestemmelse i Enkehertuginde Christine af Holstens 
Hofordning af 1588, at Marsken skulde slaa tre Gange i Bordet 
med en Stok for at minde Hoffolkene om at bede og takke 
Gud.* 

En Bestemmelse, som især ved det svenske Hof oftere 
maattc gentages, var, at naar Maaltidet var til Ende og Kongen 
eller Hertugen forlod Salen, skulde straks alle gøre det samme, 
og Salen staa tom i halvanden Time.' Denne Bestemmelse var 
naturligvis truffen, for at ikke Konfektskaalenes, Fadenes og Kan- 
dernes Indhold skulde faa Fødder at gaa paa. Men dette, at 
Tæppet saaledes skulde gaa helt ned, stemmede iøvrigt ogsaa 
vel med det heles Tarv.* 



8. 

Et sidste Spørgsmaal, som naturligt paatrænger sig, er: 
Hvorledes bekom denne Levemaade Datiden? Besvarelsen 
af dette Spørgsmaal er af ganske særlig Interesse, thi herigen- 
nem vil vi kunne gøre Prøve paa vor hele Opfattelses Rigtighed. 
Det er jo klart, at hvis vi har haft Ret i at betegne Tidens 
Levemaade som et Udslag af voldsom Umaadelighed, saa maa 
dette vise sig i de Følger, som selve denne Levemaade med- 
førte. 

Den første og mest umiddelbare Følge maatte blive, at 
hver Enkelt, overfyldt med Mad og stærk Drik, blev beruset 
og nødtes til hurtigt at afgive den altfor overflødige Føde. 

Vi har allerede tidligere ved Betragtningen af Brændevinens 
Virkninger omtalt, hvorledes Nydelsen af denne Drik forflyttede 
Beruselsens Tidspunkt til før Middag. I denne Sammenhæng, 
hvor det gælder om at se, hvorvidt Drukkenskab virkelig var et 
fælles Særkende for Tiden, maa vi imidlertid betragte Sagen 

nærmere fra forskellige Sider. Vi vil søge at maale Tidens Til- 
bøjelighed ved at undersøge Tilstanden ved visse, særlige Lejlig- 
heder, fremdeles hos de forskellige Stænder, de forskellige Aldere 
og hvert Køn for sig. 

Der gives tre Lejligheder, ved hvilke det falder unaturligt 
at møde beruset: for Retten, naar Ens eget Velfærd staar paa 
Spil; i Kirken ved Gudstjeneste; og ved Dødslejet, hvor Ens 
Slægtning eller Ven er bortkaldt. 

Hvad det første Tilfælde angaar, saa har vi allerede sét, 
hvorledes baade Helsingørs og Randers Tingbøger indeholder 
en Mængde Eksempler paa, at den indstævnte Part mødte be- 
ruset for Retten. Der er ingen Grund til at antage, at Tilstanden 
har været synderligt værre i disse Byer end i andre. Ligeledes 
har vi sét, at Regeringen nødtes til at henlægge Tiden for Lands- 
tingets Afholdelse til om Morgenen, om Sommeren Kl. 7, om 
Vinteren Kl. 8, for om muligt at hindre Parterne i at møde be- 
rusede. 

Om Forholdene under Gudstjenesten vidner noksom de tid- 
ligere omtalte utallige Bøder for at komme drukken i Kirken^ 
spy i Kirken, gaa beruset til Alters o. s. v. o. s. v. 

Som bekendt foregik Begravelser dengang i Reglen fra Hjem- 
met, og ofte endnu paa katolsk Vis meget hurtigt efter Døds- 
faldet. Det stemmede med Tidens Sæder, at man efter Begra- 
velsen holdt en storartet Fest, hvor det gik meget overdaadigt 
og muntert til. Men stridende mod al naturlig Følelse skulde 
det synes at være, om Slægt og Venner, med den Afdøde endnu 
i Huset, begyndte Dagen med at holde Gilde og beruse sig. Ikke 
desto mindre maatte sligt Aar 1576 udtrykkeligt forbydes den 
danske Adel, fordi, som det hedder: <en stor Part af Folket 
kommer drukne og fulde til Kirken og forholde sig fast uskik- 
keligt med Bulder og Skrig, hvormed undertiden Gudstjenesten 
saa forhindres, at Præsterne med stor Nød kunne fuldgøre deres 
Tjeneste*.^ 

Vi skulle dernæst undersøge Tilstanden hos de enkelte 
Stænder. Hvad først Kongerne angaar, saa var Frederik den 
Anden og Christian den Fjerde begge meget hyppigt berusede. 
Aar 1560 styrtede Frederik den Anden i Vandet med sin Hest^ 
da han beruset skulde ride over Slotsbroen, og reddedes kun 
med stor Livsfare. Et Par Aar efter slog han i en Rus ved Sø- 
sterens Bryllup en af Gæsterne, Johan Albert af Mecklenborg^ 

paa Øret, og kun med Vanskelighed lykkedes det det øvrige 
Selskab at faa skilt de kæmpende ad.^ Ikke uden Grund be- 
gynder Visen om hans Tog til Ditmarsken saaledes: 

Kong Frederik han sidder paa Koldinghus, 
Med Riddere og Svende han drikker god Rus. 

I Brevene fra Enkedronning Dorothea og hans Søster, Kur- 
fyrstinde Anna, udgør Opfordringer til at holde Maade med den 
overstadige Drik et oftere tilbagevendende Omkvæd,* og Ligpræ- 
dikenerne over ham udtale meget uforbeholdent, hvad vi ogsaa 
andetsteds fra kunne slutte, at Drik voldte hans Død. < Mange 
mener» — hedder det i Anders Sørensen Vedels Tale — «at 
dersom Hans Naade kunde haft Lov for fremmede Fyrsters og 
Legaters og andre sine gode Mænds daglige Omgængelse til at 
holde sig fra den almindelige, skadelige Drik, som nu over Al- 
verden iblandt Fyrster, Adel og Menigmand altfor gængs er, da 
synes det for menneskelige Øjne og Tanker, at Hans Naade 
kunde have levet mangen god Dag længere*.' 

Om Christian den Fjerde har vi allerede hørt, hvorledes 
han ved slige Lejligheder slog Ruderne ud. Om Opholdet i 
Bergen 1599 beretter en af Deltagerne, at den 30te Juni maatte 
de hvile ud, efterdi de da fra den 22de til den 29de, altsaa 8 
Dage i Rad havde gaaet i en stadig Rus, <saa at Naturen tilsidst 
nægtede sin Tjeneste, og det ikke var os muligt at drikke mere*.* 
Esge Brock, der har ført en nøjagtig Dagbog og med et Kors 
betegnet, hver Gang han har været drukken, ligesom han stundom 
ved at fordoble Korsenes Antal har søgt at udtrykke Rusens 
Størrelse, beskriver Christian den Fjerdes senere Ophold i Bergen 
Aar 1604 saaledes: Den 16de Juli gik vi paa Raadstuen med kgl. 
Majestæt, Sager at forhøre. Samme Dag var kgl. Maj. og vi 
andre Lensmandens Gæst. (Et Kors) — Den 17de var kgl. Maj. 
og vi andre Bispens Gæster (Et Kors). Væddede jeg med kgl. 
Maj. (3 Kors) — Den 18de var vi kgl. Majs. Gæster. (3 Kors) — 
Den 20de var kgl. Maj. og vi andre Borgemestres og Raads 
Gæster. (Et Kors). Siden samme Aften kom vi udi Byen og 
var baade til Jørgen Fris's og til Mogens Gjø*s. (4 Kors samt 
et: Vorherre bevares!) — Den 22de havde kgl. Maj. den norske 
Adel, Fruer og Jomfruer o. s. v. til Gæst. (2 Kors). 

Af fire Dage i Aaret 1609, paa hvilke Christian den Fjerde 

var Esge Brocks Gæst paa Dronningborg, betegnes den første og 
sidste kun med enkelt Rors, men de to midterste hver med tre- 
dobbelt.^ En lille selskabelig Sammenkomst 1612 beskrives saa- 
ledes: <Var Jacob Rosenkrands og jeg Breide Rosenkrandses 
Gæster, og kom kgl. Maj. derind og havde en god Rus og drak 
udi tre Timer ». Ved den ovenomtalte Fest, hvor Christian den 
Fjerde udbragte de 35 Skaaler for forskellige Fyrster i Kristen- 
heden, maatte han tilsidst bæres bort i en Stol.' En engelsk 
Gesandt beskriver Kongen saaledes: <Han drikker hver Dag», 
eller som det et andetsted udtrykkes: «Han er jævnlig drukken, 
som han nu var baade Lørdag og Søndag, og som han ligeledes 
var om Mandagen. Man siger, at det her er Skik at være fuld 
tre Dage i Rad». Hvor kraftig en Natur Christian den Fjerde i 
saa Henseende havde, faar man maaske det bedste Begreb om 
ved at høre, at Morgenen efter, at han beruset var baaren bort 
ovenpaa de 35 Skaaler, red han allerede ved Solopgang paa 
Jagt, medens hans Hofmænd først højt op paa Dagen fik sovet 
Rusen ud. 

Hvad Tilstanden hos Adelen angaar, saa skildrer Kongens 
Livlæge, Cornelius Hamsfort, den saaledes ved det 16de Aar- 
hundredes Midte: «De fleste Danske, især af Adelen, er over- 
ordentlig hengivne til Drik og kunne tilbringe Nat og Dag med 
at tømme Bægere. Især er det dem ikke muligt at holde et 
Bryllup, Gæstebud eller Gilde, uden at den ene maner den 
anden saa længe til at drikke og gør selv Besked, indtil de med 
Tugt at melde spy Øllet igen, og i Tjeneres og Gæsters Nær- 
værelse uden mindste Skam besørge andet under Bordet. Og 
naar en, halvt eller helt bevidstløs, maa bringes til Sengs, saa 
vækker dette en uhyre Jubel og giver Anledning til en Skogger- 
latter*.' Denne Skildring er i god Overensstemmelse med, hvad 
vi ellers vide. Aar 1565 styrtede Jørgen Brahe drukken i Vandet 
ved København og døde et Par Dage efter.^ Aar 1576 under 
Frederik den Andens Besøg i Mecklenborg døde to Adelsmænd 
pludselig af Drik, idet de drak «Velkommen» med Kongen og 
Hertug Ulrik.* Aar 1580 faldt Josva von Qualen drukken over 
Rækværket ved Slotsgraven paa Gottorp, blev i Faldet hængende 
i sin Guldkæde paa en Pæl og døde saaledes,^ Aar 1590 kom 
Grev Sten af Slsegten Tre Roser ligeledes til Skade under en 
Rus og døde deraf. ^ o. s. v. o. s. v. 

Om Rus flere Dage i Rad har vi allerede anført, hvorledes 

Dagligt Liv i Norden. V. 11 

Christian den Fjerde og hans Følge ovenpaa den ensformige Fart 
norden om Norge tog Erstatning i Bergen og var berusede otte 
samfulde Dage igennem. At dette ikke var noget helt enestaa- 
ende, kan ses af, at f. Eks. Esge Brock i April 1604 var beruset 
fra den Ilte til den 14de, og fra den 22de til den 25de, hver 
Gang altsaa fire Dage i Rad.^ En Beretning, der giver godt 
Indblik i Forholdene, er Beskrivelsen af en Franskmands Af- 
skedsvisit Aar 1637 hos Christian Ulrik Gyldenløve, Henrik 
Bjelke og Josias Ranzau. Den lyder saaledes: <Da jeg den Dag, 
jeg afrejste, gik hen for at tage Afsked med dem, fandt jeg 
straks i en stor Stue ti eller tolv Legemer udstrakte paa Gulvet. 
Efter at være skreden over disse, saa godt det var muligt, kom 
jeg ind i et Værelse for Enden af Stuen, hvor jeg saa Hr. Chri- 
stian Ulrik og Hr. Bjelke med andre af deres Selskab ligeledes 
udstrakte paa Gulvet. Da jeg imidlertid saa dem begravede i 
Søvn og Vin, trak jeg mig atter tilbage, uden at nogen blev 
mig vaer>.* 

Om Præsternes Drikfældighed giver Bispernes og Re- 
geringens Udtalelser et tydeligt Begreb. Aar 1566 klager saaledes 
Sjællands Bisp paa Landemodet i Roskilde over «at Præsterne 
holdt Nattesvir med Bønder og Borgere, Hofmænd og Adels- 
mænd». Nogle Aar efter, Aar 1579, sendtes følgende Kongebrev 
til Landets Bisper: <Vi forfare, at mangensteds findes stor Brøst 
hos Provster og Præster paa Landet og i Købstæderne, og at 
deres Levned og Lærdom ikke følges ad, men en Part af dem 
føre et utilbørligt Levned i idelig Drukkenskab* o. s. v.' Aar 
1628 kunde Sjællands Bisp nævne 22 Præster ved Navn i hans 
Stift, der var i høj Grad hengivne til Drik, men endnu ikke 
havde faaet Paamindelse af deres Provster. 

Det Indtryk, som man herigennem faar af Præsternes Drik- 
fældighed, er snarere for svagt i Forhold til det, som vort Kend- 
skab til de virkelige Forhold giver os. Under Christian den 
Tredie slog saaledes Præsten i Andst i Drukkenskab en uskyldig 
Stodder ihjel.* En Præst i Høje og Starby i Skaane kastede 
fra Prædikestolen en Bog efter en Bonde og indlod sig drukken 
i Slagsmaal med sin Provst.^ Præsten i Aastrup slog tæt uden- 
for Ribe halvdrukken sin Broder i Hovedet med sit Spyd, saa 
at han blødende faldt om og blev liggende; da Folk vilde ile 
ham til Hjælp, jog Præsten dem væk med sin Kniv.^ En anden 
Præst gav ved Snapstinget i Viborg Hr. Otto Skram sit Banesaar, 

csoin Ulykken jo skal have en Aarsag>.^ Den store Ildebrand i 
Bergen 1582 opstod ved, ' at en ung Præst kom beruset hjem fra et 
Barselgilde og kastede en Lysestage med et brændende Lys efter sin 
Pige. Om Præsten Hr. Samuel sammesteds hedder det, at han 
ofte drak sig saa drukken, at han ikke kunde prædike for Hæs- 
hed, og drak stundom 10—12 Gylden op og standsede ikke, førend 
han spyede i Randen.* Præsten Hr. Morten <slog Skallen ind i 
Hovedet* paa Henrik Skrædder, idet han dunkede ham 6 Gange 
i Hovedet med en Halvkande' o. s. v. o. s. v. 

En særlig uheldig Art synes Skibspræsterné at have været, 
hvis Liv ombord paa Flaaden, hvor de kun nød ringe Anseelse 
og mest var henviste til Omgang med Folkene, næsten med Nød- 
vendighed maatte medføre Drukkenskab. Ledige Skibspræster 
omtales oftere i Helsingørs Tingbøger som Deltagere i Svir og 
Slagsmaal. En Scene, lige betegnende for Taler og Tilhørere, 
var det, da en Skibspræst ombord paa Christian den Fjerdes 
Flaade, under Opholdet i Vardø, mødte beskænket for efter konge- 
lig Ordre at begrave en hollandsk Skipper, der var bleven dræbt 
ved et Vaadeskud. Hans Tale lød saaledes: <Hvor han er født, 
det véd jeg ikke, ligesaa lidt som, hvem der er hans Forældre. 
Hvorledes han har levet, er mig heller ikke bekendt. Derimod véd 
jeg til Punkt og Prikke, hvorledes han er død. Men da I andre 
jo ogsaa vide god Besked dermed, saa behøver jeg ikke at ud- 
brede mig vidtløftigt herom og slutter derfor hermed min Tale. 
Amen*.* 

En Lejlighed, ved hvilken Præsterne pptraadte mange i Flok 
og i Reglen endte med at blive berusede, var de saakaldte <Ka- 
lentegilder*. Herved forstodes gejstlige, selskabelige Sammen- 
komster, hvilke holdtes to eller fire Gange om Aaret, og ved 
hvilke man efter Bestemmelsen skulde i Forening nyde et tarve- 
ligt Maaltid, alt imens man drøftede Sager af fælles Interesse. 
Det var allerede en mislig Indrømmelse til Tiden^ Skik, naar 
Biskop Peder Palladlus gik ind paa, at der efter Middagsmaal- 
tidet, som maatte vare en Timestid, skulde afholdes en «hæder- 
lig Samdrik>, der kunde staa paa en tre Timer. At han bød 
enhver straks herefter at tage hjem, medens det endnu var lyst, 
røber Kendskab til den Tilstand, som dette Drikkelag hidførte. 
Saa det saaledes ud efter Planen, var naturligvis selve Virkelig- 
heden langt værre. Ikke blot hører vi om Kalentegilder, hvor 
der trakteredes med 15 Retter Mad,^ men Peder Palladius giver 

11* 

selv Ralentegilderne det værste Skudsmaal ved at sige, at det 
•ikke kande være gaaet værre til ved Oldtidens Bakkanalier>. 

At Borgere og Bønder med saadanne Eksempler for Øje 
maatte være stærkt forfaldne til Drik, følger næsten af sig selv. 
Det Fællesindtryk, som man for Købstædernes Vedkommende faar 
af alle Beretninger, er, at enhver Mand til Stadighed om Aftenen 
trøstede sig med Kanden og særdeles hyppigt gjorde dette i 
Fællesskab med flere enten i den finere Raadhuskælder eller i 
de Utal af Herberger og Kipper, som fandtes i hver Købstad. 
Og hvor kunde det være anderledes paa en Tid, hvor der 
savnedes al offentlig Adspredelse, hvor Tobaksrygning som Avis- 
læsning var ukendt, men hver enkelt behøvede 6 til 10 Potter 01 
blot for ikke at tørste. Nydelsen af disse og det, der gik ud 
her over, maatte nødvendigvis efterlade sig Følger, men sligt 
regnedes ikke. Det hørte med til daglig Skik, ligesom Støjen 
paa de mørke Gader, Dundren paa Skodderne, den forvirrede 
Blanding af Berusedes Stemmer og Vaabenklirren om Raadhus- 
kælderen. Det, der vakte Opsigt og blev optegnet, var først hvad 
der overskred dette, som naar f. Eks. Skrædderdrengene i Bergen 
Fastelavn 1571, smittede af den fælles Bevægelse, ogsaa fik sig en 
halv Læst 01 og derpaa drak uafbrudt c Dag og Nat, dansede, 
trommede, hoverede og raabte>; eller naar et Par Folk samme- 
steds svor paa at ville <drikke idag, saa at det skulde spørges 
imorgent og derpaa drak og drak indtil begge døde.^ 

Om Tilstanden blandt Bønder kan man danne sig et Begreb 
ved at sammenholde de tidligere omtalte utallige Bøder for Be- 
rusedes Optøjer i Kirken med, hvad Biskop Palladius finder det 
naturligt at lægge Landmen|ghederne paa Sinde i sine Visitats- 
prædikener. Han gaar ud fra som tilladeligt, at man < drikker 
en Skaal 01 over Tørsten*, men tilraader blot bestemt at gøre 
dette ikke i Købstaden, saa at man drukken sætter Hest og Vogn 
til i Mulm og Mørke og maaske selv knækker Halsen undervejs, 
men i Nærheden af Hjemmet eller helst hjemme, <saa kant du gaa 
udi din Seng, naar som du haver fanget en Skaal 01 over din 
Tørst*. Men, tilføjes der, «sæt ikke din Hustru i Rette, naar 
du kommer hjem, drukken og fuld, det gør ingen Dannemand. 
Gør det om Morgenen, naar I ligge tilsammen i Sengen, eller 
naar I ere komne op og ere baade fastende og ædru>.^ Fra en 
noget senere Tid hedder det endnu om Bønderne i Telemarken: 
•Naar de gøre Gæstebud, pg der findes nogen, som ikke bliver 

drukken, holdes det for, at Guds Forbandelse hviler over den 
Person, hvorom man siger: Gud naade den, som Guds Gaver 
ikke bide paa. Hænder det, at Gæsterne i et Gæstebud ikke 
blive drukne, gaar Værten saa bedrøvet omkring, som om hans 
Gaard var afbrændt*.^ 

Betragter vi endnu Drukkenskaben i Forhold til de forskel- 
lige Aldere, saa træffer vi i det 16de Aarhundrede Drenge lige 
saa hyppigt berusede som Mænd. Dette skrev sig uden Tvivl 
fra Tidens Skik at lade Skolebørn være opvartende ved Gilder, 
hvor det næsten var umuligt andet, end at det maatte gaa dem 
som de voksne Gæster. I Datidens Skolelove var det derfor 
ogsaa forudsat, at Skoledrenge kunde falde paa at sætte sig til 
Driks og f. Eks. til Herlufsholm <lade hente 01 fra Nestved>, 
«søge Kroer og Kipper*, »blive borte og svire to til tre Dage>, 
<møde drukne ved Middagsbordet*^ o. s. v. Alt sligt var natur- 
ligvis Straf underkastet, men lige meget synes det at have hjulpet. 
Aar 1600 hører vi saaledes ganske tilfældigt om en Skolediscipel, 
der <med saaret Arm og svarlig drukken >. kommer ned i Raad- 
huskælderen i Ribe. Aar 1569 maatte Landemodet i Lund anbe- 
fale at lade <Peblinge, der toge Vare paa Drik», forvise af Skolen. 
Om Tonen ogsaa i de bedst stillede Hjem kan man danne sig 
et Begreb, naar det i et Brev til Forældrene anføres som noget 
fornøjeligt, at deres smaa Sønner har drukket saa længe Foræl- 
drenes Skaal, «at de ikke kunde gaa fra hinanden*.' 

Betragter vi endelig Drukkenskaben i Forhold til de to Køn, 
saa viser sig her kun en meget svag Forskel mellem dem. Den 
er ikke til Stede hos Landbefolkningen — det er lige saa hyp- 
pigt Kvinder som Mænd, der møde berusede i Kirke. Den er 
heller ikke paaviselig i Byerne — ifølge Helsingørs og Randers 
Tingbøger kommer Kvinder saavel som Mænd berusede for Ret- 
ten eller undskylde sig med ved den paatalte Lejlighed at have 
været drukne. Hvor Kvinder endelig optræde alene, som Jom- 
fruerne i Maribo Kloster, hører vi, at de < drikke sig daglig 
drukne, saa at de ligesom Søster Johanne Jensdatter ikke ere i 
Stand til at rejse sig fra Jorden*.^ Den svenske Prinsesse Elisa- 
beths ovenomtalte Forbrug <paa hendes eget Kammer> af indtil 
8 Potter Vin daglig tyder heller ikke paa Afholdenhed. Derimod 
synes der ved Hoflfet og i de aller fornemste Krese at have 
hersket den heldige Skik, at Kvinder ikke overværede Drikke- 
lagets sidste Del. En fransk Rejsende, der besøgte Christian den 

Fjerdes Hof og udtaler sin Forbavselse over den frie Tone blandt 
de danske Kvinder, der altid er rede til at kredense Drikken og 
som deres Navnesøstre Danaiderne sørger for at faa de tømte 
Rar fyldte, tilføjer udtrykkelig, at han dog aldrig ved saadanne 
Lejligheder har set nogen ærbar Kvinde beruset.^ 

Paa denne sidste Undtagelse nær har iøvrigt vor Under- 
søgelse, hvad enten vi saa betragtede Forholdene særskilt eller 
Folket efter Stand, Alder og Køn, ført til et og samme Resul- 
tat: at Drukkenskab var overordentlig almindelig i det 16de Aar- 
hundrede. 

Hvad der gjaldt Norden, gjaldt ligeledes England og Tysk- 
land, derimod ikke Frankrig. Om dette Land har vi bestemte 
Vidnesbyrd for, at man her i det 16de Aarhundrede ansaa det 
for en Skam at være beruset, og at den offentlige Mening kun 
tilstedte Englændere at vise sig drukne.^ Disse sidste havde 
baade hjemme og i Udlandet et gammelt Ry for Drukkenskab. 
En Rejsende i England 1598 meddeler den karakteristiske Oplys- 
ning, at man i London ofte kunde se Berusede, der pludselig 
grebes af Trang til Idræt og i denne Stemning besteg Taarne, 
hvor de saa kunde sidde timevis og stille glæde sig ved at lade 
Klokkerne klemte.' Tyskerne og Hollænderne havde om muligt 
et endnu værre Ry end Englænderne. Philip den Anden søgte 
derfor ogsaa at vinde dem ved i deres Selskab at drikke mere, 
end han kunde taale.* En venetiansk Gesandt gjorde den spy- 
dige Bemærkning, at en «Tysker, der er ædru, anses for syg», 
og samtidigt betegnede han Livet i de højere Krese paa en 
Maade, der sikkert ogsaa var anvendelig paa Forholdene i Nor- 
den: « Herrerne beruse sig hver Dag, og Damerne ligesaa, men 
disse dog ikke i saa høj en Grad som Herrerne >.^ 

Den anden Følge af den nordiske overdrevne Levemaade 
maatte være, at enhver nødtes til hurtigt at afgive den alt- 
for overflødige Føde. 

Det er i saa Henseende oplysende, at Datidens Lavskraaer 
forudsætter det som en nærliggende Mulighed, at Gæsterne ved 
selskabelige Sammenkomster €spye» eller «tee sig ubekvemmelig> 
paa anden Led.^ At sligt virkelig hyppigt fandt Sted og det 
baade ved Gilder og selv i Kirken, har vi ikke blot Cornelius 
Hamsforts ovenanførte Ord for, men tillige en Samling haand- 
gribeiige Beviser for i de mange i den Anledning betalte Bøder. 
Om Forholdene ved Christian den Fjerdes Hof meddeler en 

fransk Rejsende, at ved den store Bryllupsfest 1634 <søgte en af 
de fornemste Danske, som jeg ikke vil nævne, at trænge sig ud 
af Salen, men han kom ikke hurtigt nok og maatte give Drikken 
fra sig derinde*. Paa Slotspladsen < spyede* en af Følget, da 
senere en Gesandt kom fra Visit hos en anden. <0s Fransk- 
mænd*, tilføjes der, <syntes alt dette nyt og hæsligt, men da vi 
havde været et Par Aar blandt nordiske Nationer, kom det os 
mindre fremmed for*.^ 



Prøven paa vor Opfattelses Rigtighed er saaledes ad dob- 
belt Vej bleven gjort, de nødvendige Følger har vist sig virkelig 
at være indtrufne. For saa vidt er vor Opgave hermed til Ende. 
Men ved at standse her vil vi dog kun være naaede til en halv 
Forstaaelse. Thi det er klart, at et af to maa have været Til- 
fældet: Enten har Datiden delt Nutidens Opfattelse af Drukken- 
skab og dens Virkninger som noget frastødende og modbydeligt, 
og i saa Fald er det uforstaaeligt, at en ellers saa udviklet Tid 
roligt skulde have fundet sig i alt dette. Eller ogsaa har den 
haft et helt andet Syn paa dette Forhold end vi. Men saa hører 
Datidens ejendommelige Syn herpaa med til den fulde Forstaa- 
else. Fordømmelse af Tidens Levevis lyder imidlertid kun i 
ringe Grad fra Tiden selv. Forklaringen maa da ligge i, at den 
har betragtet det hele anderledes end vi. 

Vi staar her ved et af de Punkter, hvor det Materielle og 
Aandelige mødes, hvor Forbindelsen mellem et Folks Fødemidler 
og rent aandelige Livsytringer viser sig. At betegne det ene blot 
som Aarsag, det andet blot som Virkning gaar ikke an, begge er 
Sider af et og samme, Led af Livets det fælles Kresløb. 

Til hin Levevis svarede, paa engang som Forudsætning og 
som Resultat, Begreber paa Moralens og Sundhedslærens Om- 
raade, der var vidt forskellige fra vore. 

Undersøger vi nøjere, viser det sig, at under en let Fernis af 
kirkelig Mishag med Drukkenskaben laa en ganske anden Opfattelse, 
der udtrykte Tidens egentlige og sande Mening. Ifølge denne 
var det at faa sig en Rus en i og for sig fortjenstlig Ger- 
ning; et Tegn paa, at Vedkommende var en brav, flink, hæder- 
lig Person. Ret at give sig hen var Udtrykket for en god Natur, 

ofte at være drukken Prøvestenen for en dygtig Mand af den 
rette Støbning, uden Svig. 

Denne Opfattelse er naturligvis mest iøjnefaldende i For- 
holdet mellem Mand og Mand. Cornelius Hamsfort udtrykker 
det saaledes: <I Danmark er ingen anset for at være flink i 
Striden, uden at han er fordrukken. Den, der ikke holder af 
Drik, er til Nar for alle, han er en Kigon, mangler Æresfølelse 
og er en Døgenigt*.^ Det er hertil det svarer, naar f. Eks. Sig- 
vard Grubbe paa følgende Maade skildrer Glæden hos de to 
Brødre, Hans og Frederik Ahlefeldt, der efter Aars Adskillelse 
uventet møder hinanden paa Gaden i Prag: <Brødrene blev høj- 
ligt forbavsede og glade, og Hans tog Frederik med til sit Her- 
berge og drak ham ordentlig paa Pelsen i Anledning af Gen- 
synet*.* Det er fremdeles samme Tankegang, naar Kurfyrst August 
da han indbydes til Frederik den Andens Kroning, svarer med 
at forlange «skriftlig Løfte om Konvoj for en god Rus> udstedt 
af Kongen paa egne og Undersaaters Vegne; hvis dette Doku- 
ment ikke ligger til ham i Wamemunde, agter han straks at 
begive sig hjem igen.' 

Det er ligeledes det samme, naar det mellem Mænd er Skik at 
sætte paa Foden af Brevet (til Forklaring, som nu til Dags: >I Hast>) 
den anbefalende Bemærkning: «Ved en god Rus».* I denne For- 
bindelse set falder der et nyt Lys over Esge Broks Dagbogs- 
optegnelser med de stadige Angivelser af Rusen og dens Grad, 
over Sigvard Grubbes Meddelelser om de otte Dages Rus i Bergen 
o. s. V. Ved Siden af Oprigtigheden opdager man et tydeligt Stænk 
af Selvtilfredshed i disse Bekendelser. Et næsten pudsigt Udtryk 
faar den hele Tankegang, naar den med ét stilles i klart Dags- 
lys ved at gengives af en Udlænding. En Franskmand beretter 
saaledes om sit Ophold hos Frederik den Tredie: <Man fortalte 
Kongen, at jeg havde været meget beruset ved en Hoffest Aftenen 
i Forvejen, hvorover Hoffet morede sig, og jeg blev mere 
anseet>.* 

Men ogsaa dybere end i det blotte Forhold mellem Mand 
og Mand lader Tankegangen sig forfølge. Det er saaledes en efter 
Nutidsbegreber kun lidet hofmandsmæssig Maade at omtale Kongen 
paa — men ikke stødende for Datiden — naar en af Frederik 
den Andens Mænd som Svar paa Birgitte Gøyes Forespørgsel om 
Kongens Mening (om hende) skriver tilbage: «Jeg førte. Eders 

Navn paa Tale baade i Fuldskab og Ædruhed, men Hs. Naade 
omtalte Eder ikke>.^ 

Det er ogsaa ud fra en anden Tids Forudsætninger, at de 
uforbeholdne Udtalelser ved Frederik den Andens Begravelse om 
Drik som Skyld i Kongens Død maa forstaas. For os ligger der 
et Skær af Bagtanke over de Ord, hvormed Anders Sørensen Vedel 
afslutter sin Omtale af Kongens Drikfældighed: <Men dette er 
nu forgæves at disputere om; Døden vil have en Aarsag». Da- 
tiden, Taler som Tilhørere, forstod dem sikkert ligefrem. 

Sit klareste og os mest fremmede Udtryk faar dog Tanke- 
gangen, naar det drejer sig om Forholdet mellem Forældre og 
Børn, mellem Mand og Kvinde, Forholdet til Kongen som Lands- 
faderen, ja endog selve det religiøse Forhold. 

Under Grevens Fejde trøster Husholdersken paa Gaarden 
Vallen i Skaane Fru Sophie Esge Bildes, der er skilt fra sine 
Børn, med at de trives og har det ypperligt under hendes Vare- 
tægt. Beviset herfor er — at de har været berusede. Brevet, 
som vi ovenfor har berørt, lyder saaledes: «... Kære Frue! maa 
I vide, at Erik Gyldenstjerne og Henrik Lille [et af de mindste 
Børn] de drak saa længe Esges og Eders Skaal, at Ingen kunde 
gaa fra hinanden. Kære Frue! maa I vide, at Henrik Lille drak 
tillige Ærkebispens Skaal . . . Kære Frue! kan jeg aldrig fuld- 
skrive, hvor smukke de er. Børnene. Gud des Lov have! Kære 
Frue! beder jeg Eder gerne, at I tager eder ingen Græmmelse 
til for dem, thi dem skal intet skade, mere end I var selv daglig 
hos dem».* 

Jens Bråde anbefaler sig til sin Svigermoders Velvilje ved 
følgende Slutning paa et Brev: 

< Allerkæreste Moder! beder jeg Eder gerne, at I ikke vil bede 
ondt for den, der skrev dette, thi han havde en god Rus, 
dér han skrev dette*.* 

En østerigsk Adelsmand, der havde opholdt sig ved Fre- 
derik den Andens Hof, traf 'i Wien nogle Danske og gjorde en 
Fest for dem. Ved Bordet fortalte han dem, hvorledes han var 
kommen til Frederik den Anden, ukyndig i Drik, men af denne 
var bleven undervist i Kunsten, hvori han nu overgik de fleste. 
Han sluttede med at tømme en stor Pokal med de Ord: «En 
saadan Konge var det værd at dø for>.* Efter Nutids Be- 
greber, mangler her et Par Led i Tankerækken. 

Den svenske Dronning, Gunhilda Bjelke, melder i Aaret 1590 

sin Broder, at deres Svoger, Grev Sten Gustavsøn af Slægten 
«Tre Roser* er afgaaet ved Døden. Hun skildrer først Grunden 
til hans Død saaledes: «Afgangne Grev Sten havde i nogle Dage 
været til Gæst sammen med andre og drukket spansk Vin, siden 
havde de blandet Alikant, og paa Lygten [tilsidst?] 01 dori, hvoraf 
han da blev optændt af overflødig Hede, gik siden ud og faldt 
meget slemt paa sin højre Side. Og da han efter det Fald kom 
til sit Herberge, agtede han ikke Faldet, men begyndte straks at 
drikke Øh. Saa lagde han sig paa Bænken for at sove, blev 
heraf forkølet, fik Sting i højre Side, hvor han var faldet, spyt- 
tede Blod og døde syv Dage efter. Brevet slutter saaledes: 
«Endog det er vor kære Søster en Hjertens ubodelig Sorg, saa 
har det dog været os en Trøst, at han er saa kristelig og vel 
skilt herfra med en ren Samvittighed og idelig Bøn>.^ 

Foruden dette helt fremmede Syn paa Drukkenskabens mo- 
ralske Side møder vi en fra vor højst forskellig Opfattelse af 
Beruselsens ydre Følger. 

Det tydeligste Udtryk for denne ejendommelige Opfattelse 
er givet i Henrik Ranzaus Raad til sine Sønner. For at forstaa 
den fulde Vægt af dette Vidnesbyrd maa vi erindre, at det ikke 
er en Mand af tvivlsomt Rygte, der i en Krog tilhvisker sine 
Børn en praktisk Forsigtighedsregel. Det er Danmarks mest be- 
levne Hofmand, af ulastelig Vandel, højt anset ikke blot paa 
Grund af sin Stilling og Rigdom, men tillige paa Grund af Dan- 
nelse og Lærdom, en Mand, der med ét Ord i alle Henseender 
hører til sin Tids Ypperste, det er denne Mand, der i et offentligt 
Skrift, bestemt til Læsning for alle, meddeler sine Børn de bedste 
Raad, han véd. 

I sin Omtale af Beruselse gaar han først i nogen Tid rundt 
omkring Sagen og anfører som det virksomste Middel herimod 
at drikke med Maade o. s. v. Lidt efter lidt nærmer han sig 
dog det egentlige Kærnepunkt og tilraader: før Bordet at drikke 
lidt Absinth, spise 8 til 9 bitre Mandler eller nyde lidt Mælk, 
og ved selve Maaitidet ikke at spise for megen solid Føde til 
Drikken, men indskrænke sig til søde Sager, Konfekt o. s. v. 
Selv har han megen Tillid til en Amatyst, som han ved slige 
Lejligheder bærer paa Brystet, og som paastaas at hindre Væd- 
skerne i at stige op til Hjernen. <Det forekommer mig, at den 
hjælper. Hver tro dog herom, som han vil>. Midt i' denne 
Tankegang kommer saa med ét som et Lyn paa en klar Him- 

mel: <Det simpleste og hurtigste Middel er dog Opkastning*. 
Derefter følger en vidtløftig Redegørelse, hvortil han et andet 
Sted endnu engang vender tilbage: cSaa ofte jeg er nødsaget til 
at deltage i et Vennelag og fylde Maven mere end heldigt er 
med Vin^ 01 og forskellig Slags Kødmad, saa giver jeg mig frit 
hen til Bordets Glæder, for at jeg med større Lethed senere ved 
Opkastning kan blive af med alle disse Sager. Bagefter stikker 
jeg nemlig Fingeren i Struben og fremkalder saaledes Opkast- 
ning*. Herpaa udvikles, hvorledes denne med mest Velbehag 
lader sig udføre. Venstre Tommelfinger skal, medens det staar 
paa, være presset mod det hule af højre Haand; Værelset maa 
være opvarmet, en Blanding af Vineddike og Rosenvand skal 
staa rede til Tvætning o. s. v. 

Sluttelig samles det hele i følgende Ytringer: «Som sagt, 
jeg plejer helst at sikre mig ved bitre Mandler, Amatyst, søde 
Sager, kolde Dufte, som Roser, Violer og Kamfer, hvis jeg af 
Helbredshensyn ikke vil lade den Opkastning gaa for sig, som 
jeg tidligere har tilraadet Eder». 

Efter disse saa uforbeholdne Udtalelser klinger med ét en 
hel ny Tone igennem. «Vælg nu det Middel, der passer enhver 
af eder bedst », hedder det til Afsked, men derpaa slaas der 
pludseligt over: <Men det véd jeg vist, at Beruselse er unaturlig 
og intet Menneske til Baade. Derfor haaber jeg, at I vil huske 
paa mine Paamindelser og saa meget Selskabslivet tillader det, 
undgaa dette farlige Punkt. Lyder hellere den Gud, der forbyder 
det, end at I skal frivilligt hidføre Eders Død for Kammeraters 
og Venners Skyld !>^ 

At denne Slutning, der lyder Nutiden saa forstaaelig, blot 
er en formel Advarsel, en Stump af en ft*emmed Tankegang, 
et pligtskyldigt men tomt Forbehold, der ikke videre forfølges, 
fremgaar noksom af Sammenhængen. Var den fuldt ud ment, 
vilde den udviske alt det foregaaende, men netop det, at hint 
fremdeles er blevet staaende, stempler den som en blot fremmed, 
vedtægtsmæssig Talemaade. 

Hin udtalte Opfattelse er ogsaa i inderlig Samklang med 
Tidens Sundhedsbegreber i det hele. Henrik Ranzau giver 
dem selv et kort og træffende Udtryk i følgende Sætning: « Hyp- 
pig Opkastning er Tegn paa Sundhed*. 

Heri har vi ikke blot det Løsen udtalt, der stempler Beru- 
selse som noget i og for sig gavnligt, men vi har tillige en Nøgle 

til Porstaaelse af hele Datidens overdrevne Levemaade. Denne 
medførte med Nødvendighed slige regelmæssige Afbrydelser, men 
fandt tillige i dem sin Modvægt. 

Ifølge Henrilc Ranzau, der heri følger Oldtidens Anvisninger, 
bør man, hvis Naturen ikke hjælper sig selv, to Gange hver 
Maaned anvende Opkastningsmidler og hver Gang to Dage i Rad; 
•hvad der er blevet tilbage første Dag, kommer da med anden 
Dag. Jeg selv gør det dog ikke saaledes, men lader hver Gang 
gerne et Par Dage være imellem*.^ 

Foruden ved disse stadige Udtømmelser bør man sikre sig 
ved helst en Gang om Ugen at tage en Modgift. Henrik Ranzau 
anvender gerne <Mithridatus>, der forskrives fra Belgien, hvorhen 
den bringes fra Venedig. Dog bør man helst veksle med slige 
Modgifte. En Akvavit, som Carl den Femtes Læge har givet Op- 
skriften paa og selv stadig benyttet, er ikke at foragte, han blev 
129 Aar gammel. 

Selv om man har iagttaget disse Forsigtighedsregler og altsaa 
anvendt to Dage hver anden Uge paa Ligevægtens Genoprettelse, 
er det at tilraade engang imellem <en hel Dag igennem at lade 
være med at spise noget. Mavens Ildebefindender, fremkaldt ved 
Drikkelag og Gæstebud, hæves herved, og man selv vænnes til 
paa Rejser eller i Krig at kunne taale Sult>.^ 

Som det vil erindres, havde man i det 16de Aarhundrede 
endnu ikke Kundskab om Blodomløbet. Fordøjelsen antoges for 
en Del at foregaa i Aarerne. Det var derfor en Sundhedsregel, 
som Datiden naturligt henførte hertil, naar det anbefaledes at 
gnide Yderdelene. «Jeg lader næsten hver Aften >, siger Henrik 
Ranzau, «naar jeg skal til Sengs, mine Tjenere ved Arnen gnide 
mig paa Benene og Armene, paa For- og Bagkrop. Det hjælper 
betydeligt til den »fjerde Fordøjelse*, som foregaar i Aarerne*.* 

Desforuden maatte det dog anses for rigtigt engang imellem 
mere bestemt at lette denne Fordøjelse i Aarerne og skaffe Luft 
ogsaa her. Dette skete ved Aareladning. Visse Dage om Aaret, 
især om Vinteren, ansaas for særligt skikkede hertil. Paa slige 
Dage aarelodes da eller kopsattes alle Familiens voksne Medlem- 
mer. <Den 26de lod jeg, Christense og Jøtte os koppe>, hedder 
det i Esge Brocks Dagbog.* 

Paasætning af Igler ansaas for en endnu mildere Form. 
»Min gamle Faster*, siger Henrik Ranzau, cAbbedissen i Klo- 
stret i Itzehoe, som døde 80 Aar gammel, tog hvert Aar lige til 

det sidste Igler i Stedet for Ropsætning. Hun gjorde det helst 
mellem Pinse og Set. Hansdag eller omkring Bartholomæusdag, 
og tog fire Igler paa hver Fod, to paa hver Arm, undertiden 
tillige nogle mellem begge Skulderbladene for at faa Blodet fra 
Hovedet*.^ 

Var Sundhedsregleme for de raske allerede skrappe — den 
gamle iglebehængte Abbedisse er i saa Henseende et træffende 
Eksempel paa, hvad Tiden bød sig selv og virkelig knnde taale 
— saa tog man endnu kraftigere fat, naar Sygdom indtraf. <Den 
31te August*, skriver Esge Brock, cvar jeg fluks ilde tilpas. Den 
1ste September gav Dr. Peder mig nogen Medicin, og havde jeg 
derefter 16 Sedes. Den 2den September var der en Badskær 
for at aarelade mig, men slog fem Gange fejl og ramte ikke 
Medianen >.* 



Vi har betragtet de Begreber paa Moralens og Sundheds- 
plejens Omraade, der svarede til det 16de Aarhundredes Leve- 
maade. Vi kan vove os et Skridt videre frem og søge at klare os 
den Sindsstemning og det hele Blik paa Livet, der maatte 
blive de naturlige under Forhold som disse. 

Vi kan da først med Sikkerhed slutte, at den hyppige Be- 
ruselse og stærke Overfyldning med Føde nødvendig maatte frem- 
kalde en Voldsomhed, hvis Ytringer det i det enkelte ofte kan 
▼ære vanskeligt nok at henføre til rette Aarsag: en øjeblik- 
kelig Rus eller almindelig Varmblodighed. Denne Voldsomhed er 
et fælles gennemgaaende Træk i Tiden. Anders Sørensen Vedel 
minder saaledes sine Børn om Christi Lidelser paa Langfredag 
ved at kalde dem ind i sit Studereværelse og gennemprygle dem.' 
Præster slaas for et godt Ord. Selv hos Landets fornemste Kvin- 
der, Kurfyrstinde Anna og Dronning Sophia, sidder Haanden løs. 
Om de adelige Jomfruer i Maribo Kloster hører vi, «at de øn- 
skede hinanden Satan i Vold, svor ved <Guds Død», bandede 
ved tusinde Skokke Djævle og ønskede hinanden indbyrdes, at 
«Pokker» skulde falde paa dem saa store som Fade». Ofte gik 
det til Haandgribeligheder, og Jomfruerne undsaa sig da ikke for 
at give hinanden paa Øret i Fremmedes Paasyn. Et Forhør, 
som Abbedissen Aar 1562 holdt over to af dem, endte med Par- 
ternes Slagsmaal.^ 

Under saadanne Omstændigheder er det let forstaaeligt, at 
Kvinder hyppigt fandtes indviklede i Retssager, der gjaldt Saar 
og Drab. Fra Helsingør hører vi om en Kvinde, der fik Haan- 
den afhugget, uden at hun i Kampens Hede mærkede det; paa 
Ribe Marked optog en anden Kampen med en Flok Bønder; i 
Odense tiltaltes en Kvinde for, da hun fik sin Dom forkyndt, 
der gik hende imod, i selve Rettens Paasyn at have jaget sin 
Kniv i en Karl, saa at han styrtede til Jorden.^ 

For Mænds Vedkommende antog denne Voldsomhed et langt 
farligere Præg, fordi de altid gik bevæbnede. Det var kun Smaa- 
ting, naar Frederik den Anden slog Hertugen af Mecklenborg paa 
Øret og derpaa brødes med ham, eller naar Kvæstor ved Køben- 
havns Universitet i Bispens og fleres Nærværelse gav Universi- 
tetets Rektor et Ørefigen og udskældte ham for Tyv.* Faren 
indtraadte først, naar en af Parterne greb til Vaaben. Om Føl- 
gerne af den usalige Treklang : Drik, Hidsighed og Vaaben, mod- 
tager man et aldeles overvældende Indtryk gennem Tidens egne 
Beretninger. Det beror blot paa Tilfældet, hvorledes det hele 
skal ende ; alle synes tilsidst ens, lige ^fra Erik den Fjortende, 
der med egen Haand myrder Niels Sture, og ned til Købstad- 
bødlen, der aftjener sin Dødsstraf ved at brænde, flaa, hænge 
og halshugge, indtil han selv en skønne Dag bliver myrdet eller 
halshugget. 

Lad os, for at faa et fuldt Indtryk af Tilstanden, betragte 
en Række Eksempler, vilkaarlig valgte fra forskellige Egne lige 
fra Bergen ned til Holsten. Absalon Pedersøn i Bergen optegner 
i sin Dagbog for Aarene 1569—71 følgende Drab, der tilfældigt 
er komne inden for hans Synskreds, men som selvfølgelig 
langtfra omfatter alle der paa Egnen: Den 24de August 1569 blev 
Peter, en Søn af Borgemesteren i Trondhjem, dødelig saaret 1 
Hovedet med en Daggert af en Lagmand paa Bergenhus. Samme 
Aar stak Per Reidarsøn, der før havde slaaet 4 Karle ihjel, 
Per Jude igennem med en Daggert, saa at han døde. Aar 1570 
stak halte Mikkel Skrædder Øjet ud paa en Mand, hedder Per 
Jude, som han sad og sov i en Stol. En Søndag i Juli stak en 
ung Dreng en Lærer ved Bergens Skole med en Kniv i Brystet, 
saa at han straks døde. I samme Maaned slog Poul Savmester 
en Lensmand ihjel. I August Maaned udlaante en Borgerkone 1 
Bergen en Jolle til en gammel Nordfarer. Da hendes Mand i 
den Anledning vilde give hende Tamp, bad Nordfareren for 

hende, hvorpaa Manden kom op paa Nordfarerens Skib og stak 
ham i Brystet med en skotsk Daggert, hvoraf han straks døde. 
<Det er den tredie, han har ihjelslaaet>. Aar 1571 kom 
tre Baadsmænd op at skændes i Vinkælderen, den ene hentede 
en Spundsøkse, hug den anden en stor Skramme i Livet, og 
Hovedet af den tredie, saa at der kun hang lidt igen. Kort 
efter fik en ung Mand otte Stik i Brystet, hvoraf han døde. Da 
en wismarsk Skipper trakterede sine Baadsmænd, slog den ene 
ham med en Rundfisk i Hovedet, hvorpaa han stak Baadsmanden 
ihjel med en Kniv. Kort efter stak Lars Skotte Povl Skriver 
ihjeL^ 

Om Bønderne i Telemarken fortæller en samtidig Beretter, 
at de er meget velstaaende, men kunde være langt rigere, hvis 
de ikke aarligt maatte betale saa store Bøder for Hug og Slag, 
Mord og Manddrab. Deres Specialitet var at slaa Embedsmæn- 
dene ihjel, gejstlige som verdslige. <Ved en Kirke var syv Præ- 
ster ihjelslagne, sommesteds en eller to, sommesteds flere*. <Jeg 
har kendt En, der var født der og hvis Fader havde ihjelslaget 
tre Præster; naar han var drukken, bad han Gud, at han ikke 
maatte dø, førend han fik og slaget saa mange Præster ihjel>.^ 

Blot i Løbet af en Maaned forefaldt der i Helsingør Aar 
1578 følgende Drab: Den 13de August dræbte en Sømand en 
anden, fordi denne ved Bordet gav ham en Skefuld Finker af 
Fadet. Den 20de myrdede en Baadsmand en Mand paa Gaden. 
Den 4de September druknede en Kok under mistænkelige Om- 
stændigheder ud for Helsingør. Et Par Dage efter slog en Pligts- 
foged en Karl med et Spyd, saa at han døde deraf, og samtidig 
myrdedes en Baadsmand af en Matros.^ 

Mellem det Utal af Drab, der udøvedes i Danmark i 
Frederik den Andens første Regeringstid, kan fremhæves Chri- 
stoffer Lauritsens Indtog paa Gaarden Hagested, hvor han jog 
Erik Westenies Hustru bort, slog hendes Pige og ihjelskød 
Karlen. Sagen afgjordes først 14 Aar efter, da Erik Westenie 
til Gengæld dræbte Christoffer Lauritsen.* Aar 1564 dræbte Otto 
Gyldenstjerne sin egen Broder, Niels Gyldenstjerne,^ nogen Tid 
efter myrdede Laurits Brokkenhus uden mindste Grund en Kvinde 
i København.^ I Skaane gav Skærtorsdag Aften 1560 en Bonde 
Husly til en Mand fra Helsingborg. Denne takkede ved at myrde 
Bonden og hans Hustru, deres to Sønner, en paa 19 og en paa 

17 Aar samt en lille Datter. En 14-aarig Søn undgik kun Døden 
ved at skjule sig i Ovnen.^ 

Ved Siden af disse mere bekendte Drab og saa de mange, 
der omtales men ikke have nogen Mærkelighed ved sig, opdager 
man imidlertid en hel Klasse af andre, der kun paa anden Haand 
kommer til vor Kundskab. Det er dem, der omtales rent forbi- 
gaaende enten i Lensregnskabeme, for saa vidt Drabsmanden har 
betalt «Fredkøb», eller i Kancelliets Protokoller, for saa vidt der 
er blevet udstedt et «Fredsbrev» for Vedkommende. Disse Freds- 
breve ere alle affattede paa samme Vis: Den og den er kommen 
for Skade og har ihjelslaaet den og den. Om Mængden af saa- 
danne faar man et Indtryk ved at lægge Mærke til, at der alene 
i Ugen fra den 10de til 17de Oktober 1559 er udstedt Freds- 
breve for seks forskellige Personer, der hver især har begaaet 
et Drab, hvilket er meget nær ved et Fredsbrev daglig.^ Bøderne, 
der erlagdes for at erhverve saadanne Fredsbreve, rettede sig 
efter Vedkommendes Formues Vilkaar og vare ofte meget ube- 
tydelige. Aar 1559 faar endog Peder Degen en 10 Dalers Bøde 
eftergiven fdr hans Armods Skyld, Mogens Lauritsen slipper, 
tefterdi han er vor Hofkarh, Peder Skrædder i Horsens, der har 
dræbt sin Hustru med en Saks, slipper ligeledes naadigt, og om 
en Svinemand paa et af de kongelige Slotte, <der har gjort Fæ- 
røgteren nogen Skade i Hovedet, hvoraf han er død bleven >, 
hedder det i et senere Kongebrev med temmelig brat Overgang: 
Vi have ham paa Livet benaadet, og ladet falde den højeste 
Straf imod ham. Thi ville vi, at han løslades af Fængsel og — 
Svinene vogter herefter som tilforn*.* 

Ved Siden af de egentlige Drab falder under saadanne For- 
hold blodige Slagsmaal, hvor begge Parter er komne fra det 
med Livet, igennem som noget dagligdags, det knap er værd at 
lægge Mærke til. Hvor Parterne havde Raad til at betale, af- 
krævede dog Lensmændene hyppigt Bøder, for saa vidt det over- 
hovedet kom til deres Kundskab, og mellem de kongelige Ind- 
tægter under Rubrikken <Sagefald> anføres derfor stadig en 
Mængde Tilfælde af Haandgribeligheder lige fra «Haardræt> til 
blodigt Slagsmaal. I Malmøhus Lensregnskaber af 1565 og 1579 
forekommer der hvert Aar en 40—50 Bøder for Forseelser af 
denne Art, hvor iblandt flere temmelig grove. En- Degn har 
saaledes stukket en Præst med en Kniv, hvilket kun koster 5 
Daler; for en Bonde, han har stukket, betaler han 6 Daler.^ I 

Helsingborg Lensregnskab af 1574 omtales Bøder for 35 Slagsmaal 
af forskellig Art, og i alle tre Lensregnskaber ikke faa Fredkøb 
for begaaet Drab, i Malmøhuses 2 og 3, i Helsingborgs endog 6.^ 
Tænke vi os samme Forhold i de øvrige Len Landet over, og 
føjes hertil det forholdsvis større Antal Drab i Byerne, vil man 
faa en ganske overordentlig aarlig Afgang i Befolkningen ved 
brat Død. 

Vil vi have et Eksempel paa, hvorledes sligt mere familie- 
mæssigt tog sig ud, kan vi hente et saadant fra Ribe. Anders 
Sørensøn havde som ung begaaet et Drab, men blev desuagtet 
en anset Mand i Byen og endte som Raadmand. Han dræbtes 
Aar 1598 af en Herredsfoged i sin Svigersøns, Biskop Hegelunds 
Bolig. Anders Sørensøn efterlod sig fire Sønner: Jens, Søren, 
Hans og Frederik, kun de to første var voksne ved Faderens 
Død. Disse overbevistes snart om ved forskellige Lejligheder 
om Natten at have hugget i Vinduer og Døre, slaaet Ruder ind, 
saaret en Mand, og i Forening med en Fætter pryglet nogle 
Skrædere. Samme Fætter begik kort efter et Drab. Den ældste, 
Jens, var derpaa uforsigtig nok til at saare en Søn af en af 
Borgemestrene, og blev i den Anledning for en Tid sat i < Finke- 
buret». Samme Borgemestersøn dræbte iøvrigt kort efter en 
Mand i lovligt Nødværge. Da Jens var sluppen ud, saarede han 
en drukken Skolediscipel, men blev selv saaret i et andet Slags- 
maal. I Forening med sin Broder Søren pryglede og saarede 
han derpaa en Mand, som de klemte mellem Bord og Væggen. 
Om Natten forstyrrede de Byen ved drukne at gaa med Spille- 
mænd foran sig, og i en Rus kom Jens af en Fejltagelse til at 
tilføje Broderen Søren et Saar. Jens slog derpaa paa egen Haand 
Jens Hattefilter blodig, men saaredes selv kort efter i Hovedet 
under et andet Slagsmaal. Paa samme Tid <slog Søren en Skræ- 
derkone blaa» men dræbtes derpaa i et Slagsmaal i Altona 1602. 
Jens traadte nu noget i Skygge for den yngre Broder Hans, der 
imidlertid var bleven voksen. Jens slog kun ved Nattetid nogle 
Ruder ud og blev selv saaret i Haanden, men paa samme Tid 
indlod Hans sig i Kamp med to, som han begge saarede, og 
overfaldt og myrdede derpaa den 72-aarige Raadmand Hans 
Jessen, hvem Familien skyldte 150 Daler. I denne Anledning 
blev Hans selv halshugget i Ribe 1604 og <døde kristeligt*, som 
Biskop Jens Hegelund udtrykker sig. Jens var nu bleven mere 
adstadig, derfor løb han ogsaa fra Raadhuskælderen, da En, der 

beskyldtes for at have stjaalet et Faar, vilde efter ham med et 
Tinkrus, fordi Jens, dengang den anden begyndte at synge: <Man- 
ken han sprang i Abildgaard*, havde afbrudt ham med: < Sprang 
der ikke et Faar med?» Jens var fremdeles den eftergivende, da 
senere En paa Gaden tog Bøssen fra ham og satte ham en Daggert 
for Brystet. Aar 1608 fik han endnu givet en Vintappersvend en paa 
Øret, men blev selv, da han om Aftenen gik ned i Vinkælderen, 
temmelig haardt saaret med en Stage i Hovedet. Aar 1610 endelig 
døde han, idet han med Spyd i Haand stod og saa paa to, der 
sloges, af hvilke den ene da jog ham sit Værge gennem Brystet. 
Drabsmanden henrettedes siden i Viborg.^ 

At disse og alle de andre evindelige Slagsmaal ikke var 
Familiefejder, fortsatte gennem Slægtled, men aldeles planløse og 
tilfældige Udbrud af Voldsomhed, kan bedst ses af, hvad der 
hver enkelt Gang angives som Stridens Anledning. Som Aarsag 
til Uenighed anføres det mest Forskellige, lige fra at have dasket 
Modparten om Ørene med en klam Hornfisk, til at have klappet 
ham, ja til Spørgsmaalet om hvilken af de tre: Troen, Haabet, 
eller Kærligheden, der maa anses for at være det højeste.^ 

Vil vi endnu blot kaste et Blik paa Forholdene syd for 
Kongeaaen. saa forefaldt her alene i Aaret 1580 af voldsomme 
Optrin, hvori Adelsmænd vare indviklede, følgende: Erik Bréjde 
blev ihjelslaaet paa Torvet i Sønderborg. — Baltzer Brockdorf 
myrdede i Flensborg Ditliv v. Thienen og tilføjede ham 24 Saar. 
— Ditlev Sehested gennemborede Didrik Powisch. — En af Slægten 
Ranzau dræbtes i Kiel af en Landsknægt. — Da Ove Sehested 
havde haft Jørgen Luchow til Gæst, blev de ved Afskeden uenige 
og Ove Sehested skød sin Gæst tæt udenfor Gaarden. — Theodor 
Brockdorf blev skudt af en Ranzau. — Otto Ranzau gennem- 
borede Claus V. der W^isch paa Gaden i Kiel. — Markvard Ran- 
zau skød W^ulf Ahlefeldt ved Bov. — Af de to Brødre Buchwald 
myrdede den ene den anden, men dræbtes selv af den andens 
Bønder. — Povl Krummedige dræbtes af en Udlænding i Borge- 
mesterens Hus i Neustadt. — Otto Krummedige blev skudt af 
en af sine egne Bønder. — Osvald v. der W^isch og Philip Ahle- 
feldt, der havde undsagt hinanden, mødtes ved Bustrup og af- 
fyrede hver sin Bøsse; v. der W^isch ramtes, saa han blev lam, 
Ahlefeldt fik Underlivet gennemboret og døde. — Endelig blev 
Bertram Ranzaus Hustru Helvig, der var frugtsommelig, dræbt 

ved Gift af hendes egen Pige og to andre Kvinder. De to und- 
slap, den tredie blev brændt.^ 

Hos en Befolkning, hvor slig abændig Voldsomhed gav sig 
frit Løb, var det klart, at end ikke Tingfreden agtedes. Vi har 
allerede omtalt, at Tiden for Landstinget maatte henlægges tid- 
ligere paa Dagen, og at flere Herredsting maatte forflyttes fra 
By til Land, da Parterne ellers mødte drukne.^ Trods alle slige 
Forsigtighedsregler var dog Tilstanden paa Tinge yderst lovløs. 
Om Odense hedder det i et Kongebrev, <at Borgerne understaa 
sig at opgaa paa Raadhuset med deres Vaaben og Værge og true 
og undsige Borgemestre og Raad».^ Og om Forholdene paa Lands- 
ting meddeler ligeledes et Kongebrev, at cmange understaa sig, 
naar de staa for Rette, at drage hinanden udi Skæg og Haar, 
give Mundslag eller med blotte Knive, Daggerter og Værge hin- 
anden anfalde», ligesom de ogsaa glatvæk udskælde hinanden for 
Løgnere.* Det var kun et lille Skridt videre, naar de to Adels- 
mænd Oldeland og Ulfeld Aar 1580 overfaldt selve Herredsfogden 
paa Tinge, idet den ene skød efter ham med sin Bøsse, og den 
anden trak ham i Skægget og slog ham omkuld paa Ting- 
stokken.*^ 

Ligesom der maa antages en bestemt Forbindelse mellem 
Datidens Levemaade og al denne Voldsomhed, maa en lignende 
sættes mellem hin og saavel Slægtens forbavsende Frugtbarhed 
som dens vidt drevne Usædelighed, Forhold, som vi i en an- 
den Sammenhæng nærmere skal betragte. Retsplejen havde vel 
ogsaa forud været raa og grusom, men det nye der kom til, 
Frygten for Trolddom, og Midlet herimod: de utallige Hekse- 
baal, minde kun altfor meget om en opskræmt, forsviret Ind- 
bildningskraft, hvor Ildftinker svirre for det omtaagede Blik. 

Svarende til denne Voldsomhed, paa en Gang som Modstykke 
og dog som Ytring af det Samme, møder vi hos hin Slægt en 
Overstadighed i Glæden, som uvilkaarligt forbavser en sin- 
digere Tid. Naar det gjaldt om at slaa Gækken løs, var alle 
med. Unge som gamle deltoge med lige Iver i disse Julelege 
og Fastelavns-Mummespil, alderstegne Hofmænd var med til en 
Spas og lode Hestene gøre Kaprioler saa fuldt som den yngste 
Smaasvend, Kvinderne sprang over Bordet for at komme først, 
naar Musikken kaldte. 

Som Enhed af denne Voldsomhed i Vreden og Overstadighed 
i Glæden stod endelig som fælles Kendemærke for hin Tid en 

12' 

egen Virkeligheds-Betagenhed, en næsten løbsk Væren-fuldt-nd- 
med i alt, hvad man foretog sig. Mange Eksempler herpaa kan 
anføres, hentede fra de mest forskellige Omraader. Som et lille, 
men ikke mindst betegnende Udtryk herfor, skal vi minde om 
Skuespillet i Københavns Slotsgaard ved Christian den Fjerdes 
Daab. De Studenter, der forestillede Filisterne, fandt det uvær- 
digt i saa mange <gode Mænds> Paasyn at vige for David og 
hans Landsmænd. Rigets tidligere Admiral, den 80-aarige Peder 
Skram, der som Tilskuer sad blandt de nærmeste, grebes af Øje- 
blikkets Betydning, han blev ung paany og svang sig som andre 
over Skranken for at yde det betrængte Israel en hjælpsom Haand. 
Ingen af de Tilstedeværende havde Øje for det komiske hen, 
men alle jublede de, klappede eller deltog i denne Kamp, hvor 
Skuespillet blev til Alvor, og Slotsgaarden farvedes med Blod. 

Betragte vi endnu hin Tids Blik paa Livet, og særlig dens 
Religiøsitet, saa var denne for en Del bestemt ved alle disse 
Betingelser. Følelseslivet spillede ikke nogen stærk Rolle. Til 
daglig ytrede den religiøse Trang sig i en tryg Forvisning om, 
at alle troede det samme. Rettroenhed blev derfor Tidens Løsen, 
Afvigelse herfra straffedes som fræk Formastelse. 

Men hvor Livets Modgang gik den Enkelte paa Klingen, slog 
denne Følelse af fælles Uniform naturligvis ikke til. Her træffer 
vi vel stundom Udbrud af voldsom Ustyrlighed, som naar en 
Smed i Sjælland Aar 1564, da han i Pestens Tid mistede sin 
Hustru, greb en Økse og huggede fire, fem Hug i sit Bord med 
de Ord: t Havde jeg nu fat paa Dig, Gud! skulde jeg hævne mig 
paa Dig, fordi Du tog min Hustru >; eller som naar en Mand i 
Norge ved sit Barns Dødsleje greb en Staalbue og raabte: < Havde 
jeg fat paa Gud, skulde jeg skyde denne Pil i hans Hjerte>,^ 
fortvivlede Ord, der betegnende nok for Tiden straks medførte, 
at den, der havde udtalt dem, blev halshugget. Men i Reglen 
virkede stærk Modgang ikke paa denne Vis. Langt hyppigere 
skete det, at hele den tidUgere Tankegang med ét ligesom knak 
over, og Verden, der før havde været blot lys og smuk, kun blev 
til en <Jammerdal>. Den religiøse Stemning savnede Mellem- 
toner. Som det fysiske Liv vekslede mellem Overmættelse og 
det stik modsatte, struttede den religiøse Stemning snart i TiUid 
til blot formel Rettroenhed, for saa helt at synke sammen i slap 
Forsagelse. 

Spørge vi sluttelig, om Tidens Levemaade og dens Følger 

har efterladt sig blivende Spor i de nordiske Folks Historie, 
grebet afgørende ind i deres Skæbne, saa stiller Svaret sig for- 
skelligt for de tre forskellige Folk. 

Den Stand, paa hvem den overdrevne Levemaade maatte 
udøve sine tydeligste Virkninger, var ifølge Sagens Natur Adelen, 
der mest formaaede at give sine Lyster slap Tøjle. For Norges 
Vedkommende spillede Adelen kun en ringe Rolle, den var i Til- 
bagegang, og paa dem af dens Medlemmer, der levede som Bøn- 
der, udøvede Tidens øvrige raa Sæder og de barske Naturforhold 
sin hærdende Virkning. Adelen i Sverige var baade blomstrende 
og gunstigt nok stillet til fuldt at rives med af Overdaadigheden. 
Men en gavnlig Modvægt dannede de evindelige Krige: med Dan- 
mark, med Polen, med Rusland og tilsidst i Tyskland, der næsten 
et Aarhundrede igennem holdt Adelen under Vaaben, aarelod 
Standen og skabte et Kuld, der kunde holde ud baade til det 
ene og til det andet. I Danmark derimod vare Forholdene helt 
anderledes. Medens Frankrig, England og Tyskland alle genlød 
af Krigstummel, sad man herhjemme fra Aar 1570 til 1625 i stadig 
Fred, paa den korie Kalmarkrig nær. Adelen slappedes under 
al dette Velvære og Mangel paa Virksomhed. Den udfoldede 
derfor ikke sin vante Kraft, hverken 1643 og 1657, da det gjaldt 
Landets Forsvar, eller 1660, da Kampen drejede sig om dens 
egen Magtstilling. 



Henvisninger og Anmærkninger. 



Forkortelser. R. A. m RigBarkivet i København. — G. K. S. « Gammel Kongelig 
Samling, Store Kongelige Bibliotek 1 Købenbavn. — N. K. S. m Ny Kongelig Samling, uunme- 
steds. — S. R. A. m Svenske Rigsarkiv i Stockholm. — S. K. A. « Svenske Kammerarkiv i 
Stockhohn. — N. R. A. » Norske Rigsarkiv i Kristiania. 

S. 5. ^ Om dette og det følgende smlgn. : J. J. A. Worsaae : Nordens 
Forhistorie. Kbhvn. 1881. — Sophus Miiller: Vor Oldtid. 

S. 6. ^ Olaus Magnus: Historia de rebus Septentrionalibus. lib. 1 cap. 
II. — * 1ste Mose Bog IX 4. 

S. 7. * Saxo : Historia Danica, lib. VI. 

S. 8. ^ Scriptores rerum Danicarum IV 219. 

S. 10. ^ Joh. Steenstrup: Indledning i Normannertiden S. 374. 

S. 11. 'Samme Skrift S. 185. 

S. 12. ^ Olaus Magnus: Historia de rebus Septentrionalibus. lib. I 
cap. II. 

S. 13. *F. Dyrlund: Tatere og Natmandsfolk i Danmark. Kbhvn. 
1872. S. 124 fgg» — Blicher: Topographie over Vium Prsestekald. Viborg 
1785. S. 219— 20. — Junge: Den nordsjællandske Landalmue. Kbhvn. 1824. 
S. 345—47. 

S. 16. *Suhm: Nye Samlinger III 273. 

S. 17. ' WerlaufF: Historiske Antegnelser til Ludvig Holbergs atten 
første Lystspil. Kbhvn. 1858 S. 132. — *For Finlands Vedkommende se 
Gustav Retzius: Finland i nordiska museet. Stockholm 1881. S. 96. 

S. 18. » Keyser: Efteriadte Afhandlinger II 2 (Kristiania 1867) S. 82. 

S. 19. *Nye Danske Magazin I 250. — * Hofman: Fundationer VII 
576. — Nyerup : Historisk statistisk Skildring af Tilstanden i Danmark og 
Norge III 1, 34. — Melchior: Historiske Efterretn. om den frie adelige 
Skole Herlufsholm. Kbhvn. 1822. S. 71. — » Skibsartikleme af 20. Juli 
1563. Tegneiser over alle Lande. R. A. I Skibsartikleme af 26 August 
1589 (Sjællandske Registre. R. A.) genoptages den strenge Bestemmelse: 
c Skal ingen gives varmt 01 om Morgenen, ej heller Brød blødt i 01 und- 
tagen den, der er syg». Men den tilbagekaldes i Skibsartikleme af 14 Maj 
1595. (Sjæll. Regist. R. A.) — * Melchior: Hist. Efterretning om den frie 
adelige Skole Herlufsholm. Kbhvn. 1822. S. 71. — *H. Ranzau: De vale- 
tudine conservanda (Lipziæ 1573). p. 32 — 33. — *Som Eksempler kan 
anføres Spisetiden ved Ghristjem den Andens Hof (Nye Danske Magazin 



184 Henvisninger og Anmærkninger. 

I 308) ved Cliristian den Tredies (Nye Danske Magazin I, 253) hos Hertug 
Carl i Sverig (Hofordning af 1579. Kongl. hofvet. S. R. A.) Professorers 
og Studenters (Rørdam: Københavns Universitets Historie I 88). Skolebørns 
(Hotean: Fundationer VU 576) o. s. v. o. s. v. 

S. 20. * Friis Edvardsen: Schielschiør Kiøbstæd. (Sorø 1759.) S. 288. 

— 'Baudrillart: Histoire du luxe HI (Paris 1880). p. 459. — Alwin 
Schultz: Das hdfische Leben zur Zeit der Minnesinger I (Leipzig 1879). 
S. 280 flfg. — 'Nye Danske Magazin 1, 309. 

S. 21. ^Blandt Retter, nydt paa Fiskedage, se f. Eks. Danske Sam- 
linger 2den Række V 375: 4 Høns, 8 Pund Oksekød, et halvt Lam og en 
Gaas. — "Wegener: Historiske Efterretninger om Anders Sørensen Vedel. 
Folio-Udgaven. S. 214 med Anm. 6. — 'Samlinger til jydsk Historie og 
Topografi III 204. — - *Le souper est le principal repas. (Baudrillart: Hi- 
stoire du luxe III (Paris 1880) p. 459. — *H. Rørdam: Kjøbenhavns 
Universitets Historie II 81. — • c Lader coena (Aftensmaden, modsat pran- 
dium, Middagsmaden) være den rigeligste*. H. Rauzau: De valetudine 
conservanda (Lipziæ 1573). p. 32. 

S. 22. ^ Danske Magazin V 12 og 355. 25 Mand og en Tønde 01 i 
Døgnet. — Sø- Artikler af 20 Juli 1563. Tegneiser over alle Lande. R. A. 
30 Landsknægte faar en Tønde 01 og 24 Baadsmænd ligeledes en Tønde 
01 i Døgnet. 1 Tønde = 120 Potter. — "Frederik den Anden til Borge- 
mestre og Raad i Aalborg, dat København d. 21 November 1566. Teg- 
neiser over alle Lande. (Bind IX S. 108—9) R. A. Trykt i Nyerup: Hist 
stat Beskrivelse af Tilst, i Danm. og Norge I 399—400. — Naar Lands- 
knægtenes Underhold i Odense 1560 bestemmes til iVs Stobecken daglig 
(V. Simonsen: Bidrag til Odense Bys ældre Historie II 2, 119), da svarer 
dette til 6 Potter, idet en Stobecken = 4 Potter. — * Danske Magazin 
4de Række 1, 32—33. — * Historisk Tidsskrift II 70—71. — Vedel Simon- 
sen: Samlinger til Hagenskov Slots Historie. S. 44. — * Danske Samlinger 
2den Række V 376. 

S. 23. ^Angivelsen er i Regnskabet i c Kander >, jeg har regnet hver 
Kande = 2V4 Pot. Kongl. hofiret no. 3. Een Dagz VthspUsningh. S. R. A. 

— "Suenn Staffannsons Rekennskap på Winn 1573. S. R. A. — 'Danske 
Magazin 3die Række 1, 92. 

S. 24. * Danske Magazin V 255—56. — SjæUandske Registre 15 Ja- 
nuar 1585. R. A. Trykt i Nye Danske Magazin IV 164. — "Ahlquist: 
Karin Månsdatter (Stockholm 1874). S. 64. — 'Nye Danske Magazin I 
309. — * Nyerup: Hist. statist. Skildring af Tilstanden i Danm. og Norge 
III 1, 34 og 46. — Melchior: Historisk Efterretn. om Herlufsholm. S. 71. 

— *H. Rørdam: Københavns Universitets Historie II 81. — * Historisk 
Tidsskrift II 70—71. — Vedel Simonsen: Saml. t Hagenskov Slots Hist 
S. 44. — 'Rasmussen: Optegnelser om Gisselfeld. S. 69. — * Nye Danske 
Magazin I 309. 

S. 25. ^ Danske Magazin 3die Række VI 242—43. — " Danske Sam- 
linger 2den Række VI 374. Original-Aktstykket findes i Rigsarkivet Med- 
deleren i Danske Samlinger har læst: Kalkun . . . iVs Skaal ^. Jeg 
har læst: Kallun . . . iVs Skaal ®. 

S. 26. * Nye Kirkehistoriske Samlinger V 45 Anm. — * Register 
vppå Enn Månedtz forthåringh 1585, i Samlingen: Kongl. hofvet no. 2. 
S. R. A. — » Malmøhus Lensregnskab 1 M^j 1572 tH 1 Maj 1573. R. A. 



Henvisninger og Anmærkninger. 135 

** Afdøde Registrator Plesner i Gehejmemarkivet har anstillet vidtløftige 
Sammenstillinger og Beregninger angaaende dette Punkt, særlig med det 
Maal for Øje at kontrolere Forholdet mellem Virkeligheden og den af 
Amt Berntsen opstillede Takst. Det er Uddrag af disse Beregninger, der, 
velvilligt overladte mig af Registrator Plesner, her er lagte til Grund for 
Fremstillingen. — ^ Uddrag af de kongelige Skrivelser desangaaende, især 
Sjællandske Tegneiser af 8 og 22 Maj, 29 Juni og 1, 12, 14 og 16 Juli 
1596, og Skaanske Tegneiser af 7 Juli og 17 August 1596. R. A. 

S. 27. * Ovenn. Registr. Plesners Beregninger. — * Marcus Rubin : 
Undersøgelse om Konsumen i København. Kbhvn. 1882. 

S. 28. ^Danske Magazin 4de Række II 380—81. — 'Nye Kirkehisto- 
riske Samlinger IV 248. — ' H. Rørdam : Lyskanders Levned. S. 98 Anm. 

S. 29. ^ Vedel Simonsen: Bidrag til Odense Bys Historie II 2, 193. 
— ^ SjæUandske Tegneiser 20 Juli 1589, 8 Februar 1590, 19 Juli 1593, 22 
Mjg 1596 (R. A.) o. s.v. — *De aarlige Fortegnelser over Fetalje, der ska* 
skaffes til Udspisning paa Københavns Slot, findes i Sjællandske Tegneiser 
i Rigsarkivet. Se f. Eks.: 12 September 1589, 22 Juli. 14 August og 
27 December 1590, 30 Juni 1591, 30 Juni 1592, 19 Juli 1593 o. s. v. — 
'Brød til Kgl. M{g.s Behov: Søndag for Set. Jacobi Dag Lars Bager for 
Brød 5 jS 1 alb. Idem for Rugbrød 5 )S 1 alb. For Simler 8 alb. — Man- 
dag næst efter for Simler 4 alb. Samme Dag Aften Simler 5 )S 1 alb. — 
Tirsdag næst efter for Simler 8 alb. o. s. v. Malmøhus Regnskab 1541. R. A. 

S. 30. * Helsingørs Tingbog 18 September 1577. R. A. — * Helsing- 
ørs Tingbog 18 Maj 1579. R. A. — 'Helsingørs Tingbog 8 Juli 1588. R. A. 

— ^ Brødtakster i Helsingør og København: Gehejmearkivets Aarsberet- 
ninger III 39—46. — Helsingørs Tingbog 23 Februar og 16 Marts 1579. 
R. A. — igøbenhavns Diplomatarium II 440 o. fl. St. — *W. Scharling: 
Pengenes synkende Værdi. Kbhvn. 1869. S. 244—49. — • Kjøbenhavns Di- 
plomatarium II 578. 

S. 31. ^Helsingørs Tingbog 23 Februar 1579. R. A — * Sjællandske 
Tegneiser 11 Marts 1589. R. A. — 'Falck: Staatsbargerliches Magazin IX 
763—64. — * Kjøbenhavns Diplomatarium II 373. — * F.Barfoed: Falsters 
Gejstlighed II 255—56. — «Aar 1572 bagtes bl. a. 18V« Læst og 5 Tønder 
Blød paa denne Maade. Malmøhus Lensregnsk. 1572. — ^Charles d'Ogier: 
Dagbok dfver dess resa i Sverige 1634. Stockholm 1828. S. 2. — Peder 
Claussøn Friis: Samlede Skrifter udg. af G. Storm. Kristiania 1881. S. 331. 

— 'Carl Save: Några Upplysningar om Dalmålet och Dalallmogens Folk- 
lynne. (2 UpL Sthlm. 1855.) S. 6—7. 

S. 32. ^Det kgl. Norske Videnskabernes Selskabs Skrifter i det 19de 
Aarhundrede. I 437, 439 og 440. — 'P. Glaussøn Friis: Samlede Skrifter 
udg. af G. Storm. S. 134. — ' Se f. Eks. SjæUandske Tegneiser 16 Juli 
1590. R. A. o. fl. St. 

S. 33. ^Om Fladbrød se Peder Claussøn Friis: Samlede Skrifter 
udg. af G. Storm. S. 330—32. — Wolf: Norrigia illustrata. S. 115—16. 

— 'Hans Hildebrand: Sveriges Medeltid I 229. — ' Kolderup-Rosenvinge : 
Gamle danske Love IV 248. — Samlinger til jydsk Historie og Topografi 
II 142. 

S. 34. ^O. Nielsen: igøbenhavns Historie og Beskrivelse I 142 og 
IV 158— 59. — • igøbenhavns Diplomatarium I, 467. — Troels-Lund: 



186 Henvisninger og Anmærkninger. 

Historiske Skitser S. 14S— 54. — 'O. Nielsen: Kjøbenhavns Histone og 
Beskrivelse IV 159. — ^Helsingørs Tinø>og 4 Mij 1577. R. A. 

S. 35. * Kjøbenhavns Diplomatarium II 445. — ' Om Høkerne og 
Torveforholdene i Helsingør se Helsingørs Tingbog 4 M^j 1576 og 16 Marts 
og 6 Juli 1579. R. A. — • Kjøbenhavns Diplomatarium II 445. — * IQøben- 
havns Diplomatarium I 578 — 79 og 590. 

S, 36. * Den sædvanlige Pris paa Gropenbrad var ti ji fenr gik* for 
Pundet. Bedste LammeQerding t6 fi før gik». Den 11 Juni 1582 fast- 
sattes Prisen for t voksne store Høns Parret 4t fi nu gaaer», for en Snes 
Æg t2 fi nu gaaer». Smlgn. Helsingørs Tingbøger Aar 1576—86. R. A. — 
De for Aalborg en Snes Aar tidligere angivne Priser (Saml. t.jydsk Historie 
og Top. II 142 — 44) er meget forvirrede. Forvirringen hæves, hvis man 
gaar ud fra, at i den trykte Gengivelse er Betegnelsen for Pendinge bleven 
forvekslet med Skilingstegnet. I saa Fald er Priserne her, som naturligt 
er, noget lavere end i Helsingør 20 — 30 Aar efter. — • Samlinger til jydsk 
Historie og Topografi II 142—44. — • Helsingørs Tingbog 14 Januar 1577 
og 13 Januar 1578. R. A. — ^ Kjøbenhavns Diplomatarium II 445. 

S. 37. ^ Rigens Regnskab 1593. R. A. — *Nye danske Magazin 1309. 
tVi behøve til vor Vinterforsyning paa Emkloster 4 Læster Vildbrad». 
Tegneiser over alle Lande 16 Oktober 1560. R. A. — • tVi have sendt B. 
V. Pappenheim til Skaane for at lade skyde noget Vildt. Tilsig derfor 
straks den Slagter, der plejer at slagte for os, at begive sig til ham». Teg- 
neiser over alle Lande 27 Juli 1559. — t6 Daler til tre Slagtere, der i 
fire Uger var med paa Jagten i Københa\iis Len og nedsaltede det skudte 
Vildt*. Rigens Regnskab 1591. R. A. — * Topografisk Samling. Silkeborg 
no. 16. R. A. — "^F. Eks.: Tegneiser over alle Lande 1 September 1561 
og 12 August 1563. — Skaanske Tegneiser 22 Juli 1596. R. A. — •Teg- 
neiser over alle Lande 28 Juli 1562. R. A. — ' Hans Lindenov paa Bom- 
holm fik Lov til at lade skyde tre Stykker Vildt til sig aarlig paa Øen. 
Skaanske Registre 24 Juli 1595. R. A. 

S. 38. ^ F. Eks. til Knud Urnes Bryllup. Danske Kongers Historie 
73 ddd. 16 Aug. 1588. — Fru Anna Hardenbergs Begravelse. Sjællandske 
Tegneiser 12 Marts 1589. — Esge Brocks Bryllup. Sjæll. Tegn. 17 Juni 
1589. — Gabriel Kaas' Bryllup. Skaanske Tegn. 12 Aug. 1589. — Knud 
Ruds Bryllup. Sjæll. Tegn. 16 Februar 1590. — Mourits Podebusks og 
Holger Ulfstands Brylluper. Sjæll. Tegn. 30 Juli 1590. — Morten Skinkels 
Bryllup. Fyenske Tegn. 29 Juni 1590. — Birgitte Rønnovs Begravelse. 
Fyenske Tegn. 16 Aug. 1590. — Ernst Worms Begravelse. Sjæll. Tegn. 
29 Marts 1592. — Birgitte Rosenkrands' Begravelse. Sjæll. Tegn. 6 April 
1592. — Otto Rosenkrands' Velkommen 1 Juli 1592. Danske Magazin V 
123. — Fru Karine Stygge til hendes Datters Bryllup. Jydske Tegneiser 
5 April 1593. — Eiler Brokkenhus til hans Datters Bryllup. Fyenske 
Tegn. 29 Juni 1594. — Jørgen Rosenkrands' Begravelse. Jydske Tegn. 29 
April 1596. R. A. — *Nyt historisk Tidsskrift IV 327—48. — Schlegel: 
Samlung zur Dånischen Geschichte II 1, 52. 3, 60. — 'Jydske Tegneiser 
17 Maj 1596. R. A. — * Sjællandske Tegneiser 25 Maj 1596. R. A. 

S. 39. ^ kjøbenhavns Diplomatarium I, 579. 

S. 40. ^ Helsingørs Tingbog 24 September 1586. R. A. — * Hel- 
singørs Tingbog 4 November 1583. R. A. — • Nødskov: Beskrivelse over 
Thimgaard. (Viborg 1787.) S. 131. — * Danske Kongers Historie 73 ddd. 



Henvisninger og Anmærkninger. 187 

19 November 1588. — Dito 73. dddd. 8 og 21 September, 26 December 
1591, 10 Marts 1593. R. A. — * Danske Samlinger 2den Række III 195— 
97. — * Tegneiser over alle Lande. 7 April 1563. R. A. 

S. 41. ^Gancelliets Aflevering. Skab 8 no. 189. Besigtelse af 17 No- 
vember 1582. R. A. — • Sjællandske Tegneiser 26 April 1592. R. A. — 
*Ryge: Peder Oxes Levnet. S. 324. — * Rentemester Regnskab 1592. R. A. 

— »C. Silverstolpe: Historiskt Bibliothek II 86, 98, 100 Anm. 2, 121—22 
og 124. — * Sjællandske Tegneiser 12 September 1589, 14 August 1590, 

9 Juli 1591. 30 Juni 1592, 19 Juli 1593 o. s. v. R. A. — ^Danske Kongers 
Historie 73. dd. 26 Oktober 1589. — Skaanske Tegneiser 17 Oktober 1594. 
R. A. — * Omtales ofte. se f. Eks.: Sjællandske Tegneiser 31 Oktober 1578, 

10 August 1579, 18 Februar 1580 (fra Lybæk), 20 Maj 1592. R. A. — 
Som Foræring fra Preussen til Kongen af Danmark se Raumer: Hist. 
Taschenbuch VII 321. — 'Priser uddragne navnlig af Kronborg Jordebog 
1592—93. R. A. — *<* Samlinger til Fyens Historie og Topografi VII 277— 
78. — " Jydske Tegneiser 30 November 1589. R. A. 

S. 42. * Kronborg Jordebog 1592—93. R. A. — * Peder Claus- 
søn Friis' samlede Skrifter udg. af G. Storm (Kristiania 1881) S. 383. — 
*<Til vort eget Behov ». Eksempelvis kan anføres Tegneiser over alle Lande 
6 November 1559 og 28 Juli 1562. — Sjællandske Tegneiser 20 Maj 1592 
og 22 Maj 1596. R. A. — Johan den Tredie, se Kongl. hofvet no. 1 1571. 
S. R. A. — * Skrivelse af 27 September 1581. Dokumenter til Klevenfelds 
Stamtavler. (Skaffue.) R. A. — Danske Samlinger 2den Række V 375. — 
*Ryge: Peder Oxes Levnet. S. 267. — Sjællandske Tegneiser 13 Decbr. 
1579. R. A. 

S 43. ^ Malniøhus Lensregnskab 1541. R. A. Under Kongens Ophold 
købes daglig for 4—8 Hvid Krabber og Rejer. — *Se f. Eks. Malmøhus 
Lensregnskab 1572 o. fl. R. A. — 'Michael Francks Reise nach Danemark 
1590. Manuskript no. 31 in Zittauer Rathsarchiv. S. 349 fgg. Velvilligt 
udlaant Forfatteren af Borgemestre og Raad i Zittau. — * Gehejmearkivets 
Aarsberetninger I 175. — *Ryge: Peder Oxes Levnet. S. 324. — ^Danske 
Kongers Historie, no. 73 dddd. 26 Decbr. 1591. R. A. — ' Silfverstolpe : 
Historiskt Bibliothek II 100 Anm. 2. — « Baudrillart : Histoire du luxe III 
(Paris 1880) 471. — • Sjællandske Tegneiser 4 Februar 1587. R. A. 

S. 44. ^P. Friis Edvardsen: Schielschiør Kiøbstad. S. 7. — * Sjæl- 
landske Tegneiser 4 Februar 1587. R. A. — 'Sjællandske Tegneiser 2 De- 
cember 1584. R. A. — P. Claussøn Friis: Samlede Skrifter udg. af G. 
Storm. S. 109—110. — N^e Danske Magazin I 146. — Fyenske Tegneiser 
21 September 1594. R. A. — * Danske Kongers Historie no. 73 dd. 13 No- 
vember 1591. R. A. — Raumer: Hist Taschenbuch VI 322—23. — 'Sjæl- 
landske Tegneiser 18 August 1583. R. A. — ^Danske Kongers Historie no. 
73 dd. 13 November 1591. R. A. — ^Skrivelse af 3 December 1593 fra 
Heriug Ulrik til Christian den Fjerde. Udenlandske Magter. Mecklenburg 
no. 22. R. A. 

S. 45. ^ Rentemester Regnskab 1 Maj 1588 til 1 Maj 1589. R. A. 

— * K. V. Weber: Anna Churffirstin zu Sachsen. Leipzig 1865. S. 109—10. 

— 'Uddrag af Øresundstold-Regnskaber og Lensregnskaber. Særlig maa 
fremhæves Køkkenregnskabet i Malmøhus Lensregnskab 1541 og Birgitte 
Gøyes Regning af 1566 (Danske Samlinger. Myntvæsen no. 581. b 111.) 
R. A. — Vedel Simonsen: Familie-Efterretninger om de danske Ruder II 

128 — 132. — En betydelig Vanskelighed ved Bestemmelsen af Priserne paa 
Krydderi i hin Tid, er deres stærke pludselige Svingninger. Dette er næppe 
noget blot tilsyneladende, fremkaldt ved det mangelfuldt foreliggende Ma- 
teriale. Indkøb, foretagne af samme Personer under samme Vilkaar og 
med kort Tids Mellemrum, vise ofte store indbyrdes Afvigelser. — En 
Prisliste for Malmø 1626 efter Uddrag af Lensregnskabet (Skaanske Hand- 
linger. R. A.) hidsætter jeg her til Brug for Andre. 1 ® Ris 10 >». — 1 <^ 
Svesker 6 /3. — 1 ® Kanari-Topsukker 44 y3. — 1 ^ Rosiner 10 fi. — 
1 ® Korender 12 j5. — 1 ® Mandler 28 /J. — 1 « Annis 24 j3. — 1 ® 
Ingefær 32 JJ. — 1 ® Peber 48 /J. — 1 |J Muskatblomme 4 Rdr. — 1 ® 
hel Muskat 2 Rdr. — 1 ffi Nelliker 4 Rdr. — 1 ® Kardemomme 2V8 Rdr. 
— 1 ® Safran ISVs Rdr. — 1 ® Kanel 2 Rdr. 

S. 46. ^ «Urtekræmmer». Saml. t. jydsk Hist. og Topogr. IX 122. — 
< Krudtkræmmer* og < Materialist*. I^øbenhavns Diplomatarium II 551 — 52 
o. s. V. — * Se f. Eks. Danske Samlinger. Hof holdning, no. 240. 27. R. A. 
Register over Specerier og Urter, som Jeppe Krabbe i Ribe har købt til 
Kongen i Andorf 1545. — 'Danske Samlinger. Myntvæsen. no. 541. b. 
14. a. Claus Dørknægts Regning. R. A. — *1550. Tegneiser over alle 
Lande Bind III S. 50. — 1551. Samme Sted. S. 111 b. — 1562. Registre 
over alle Lande Bind V S. 398. R. A. o. s. v. — * Danske Samlinger. Mynt- 
væsen no. 581. b. 111. R. A. 

S. 47. *Die Reisen des Samuel Kiechel. S. 60. — * Charles d'Ogier : 
Dagbok dfver dess resa i Sverige 1634. Sthlm. 1828. S. 51. — »Schlegel: 
Samlung zur Dånischen Geschichte I 1, 108. — * Malmøhus Lensregnskab 
1541. R. A. — ^Rfikenskaper r6rande Guld, Silfver o. s. v. 1552— 73. Swenn 
Anndersonns Regenschap for Krydder 1561. S. R. A. — * Danske Kongers 
Historie 73. dd. 17 M^j 1592. R. A. 

S. 48. ^ Danske Samlinger 2den Række I 347. — * Historiska Sam- 
lingar III. Sthlm. 1797. S. 22. — » H. Ranzau : De valetudine conservanda. 
S. 91 og 146—48. — * Kongl. Vitterhets Historie och Antiquitets Acade- 
miens Handlingar. VIII. Sthlm. 1808. S. 96—131. 

S. 49. ^Sammesteds. — 'Sammesteds. — »Swenn Anndersonns 
Regenschap for Krydder 1561. (Råkenskaper rdr. Guld, Silfver o. s. v. 1552 
—73) S. R. A. — * Danske Samlinger 2den Række I, 347. — Kjøbenhavns 
Diplomatarium III 609—10. — Nellike Pudder 1 Lod, Ingefær Pudder 1 
Lod, Kanel Pudder 1 Lod. Odin Wolffs Journal 1816. III 28— 29. — »Mal- 
møhus Lensregnskab 1541. R. A. 

S. 50. * tVed dette Pas man fiarst til disse Nordens Lande 
Fornemmer noget sært at føres over Strande, 
Man Sukkerlade, The samt Kaffe kalder det.* 
A. Bording: Poetiske Skrifter II 97. — »Jahrbucher des Vereins f. Meck- 
lenburgische Geschichte u. Alterthumskunde IX 196. — » I^øbenhavns Di- 
plomatarium II 614—18. — * Øresunds Toldregnsk. R. A. — H. Forssell: 
Sveriges inre Historta II 19. — Kongl. Vitterhets Historie och Antiquitets 
Academiens Handlingar. VIII 96—131 o. fl. St. — * Vedel Simonsen: 
Familie-Efterretninger om de danske Ruder II 128 — 32. — * Tegneiser over 
alle Lande 1550 (Bind III S. 50) — dito 1551 (Bind III S. 111 b). — Re- 
gistre over alle Lande 1552 (Bind V S. 398) R. A. — ^Schlegel: Samlung 
z. Dånischen Geschichte I 1, 108. — »Swenn Anndersonns Regenschap 
for Krydder 1561. (Råkenskap r6r. Guld, Silfver o. s. v. 1552—73). S. R. A 

S. 51. ^Danske Magazin 4de Række I, 78. — * Baltisclie Studien 
XII 1, 15. — * Danske Magazin 4de Række II 389 flg. — Norske Magasin 
II 167 flg. — Yngvar Nielsen: Bergen fra de ældste Tider indtil Nutiden. 
S. 364. — * Tegneiser over alle Lande 1551 Bind III S. 111 b. R. A. — 
'Danske Kancelliregistranter 1535—50. Kbhvn. 1881—82. S. 414. 

S. 52. ^ Råntekammarbdcker 1562 og 1564. S. K.A. — 'SjæUandske 
Tegneiser 20 April 1596. R. A. — 'Teguelser over alle Lande 7 Februar 
1560. R. A. — ^Omtales mange Gange i Malmøhus Lensregnskab 1541 og 
1565. — * Helsingørs Tingbog 11 Juni og 29 Oktober 1582. — * Historisk 
Tidsskrift 3die Række II 377. — ^ Danske Magazin 3die Række VI 291 og 
4de Række I 267 og II 73—74. 

S. 53. ^ Adler: Efterretninger angaaende Byen Ribe. (Ribe Skole- 
program 1842) S. 64—85. — "Danske Magazin IV 318. — 'Sjællandske 
Tegneiser 18 Februar 1580. R. A. — * Kongl. Vitterhets Historie och Anti- 
quitets Academiens Handlingar. VIII 123. — 'Sjællandske Tegneiser 18 
Februar 1580. R. A. — Sjællandske Tegneiser 10 August, 18 Oktober o. fl. 
1579. R. A. — 'Malmøhus Lensregnskab 1541. R. A. 

S. 54. ^ Kongl. Vitterhets Historie og Antiquitets Academiens Hand- 
lingar. VIII 103 — 4. — "Swenn Anndersonns Regenschap for Krydder 
anno 1561. S. R. A. Smlgn.: Tegneiser over alle Lande III S. 50 og 111 
b. og Registre over alle Lande V S. 398. R. A. — » Frederik Leyels Regn- 
skab Anno 1566. Danske Samlinger: M3rntvæsen no. 581. b. 111. — * Teg- 
neiser over alle Lande III 111 b. R. A. — ' Niels Hemmingsens Postille 
oversat af Reravius. Kbhvn. 1576. II 142. 

S. 55. ^ Råntekammar bock f5r 1561. S. K. A. — " Swenn Annder- 
sonns Regennschap f5r Krydder 1561. (Råkenskaper r6r. Guld o. s. v. 1552 
—73.) S. R. A. — 'Sjællandske Tegneiser 25 Oktober 1572. R. A. — Dan- 
ske Magazin 3die Række II 206. — * Christian den Fjerdes latinske Stile- 
bog. Store kdngelige Bibliothek. København. — *C. C. Gidrwell: Svenska 
Magazinet. Sthlm. 1766. S. 501—2. — 'Malmøhus Lensregnskab 1541. 
R. A. — ^Danske Magazin IV 315. 

S. 56. ^ Malmøhus Lensregnskab 1541. R. A. — 'Tegneiser over 
alle Lande 7 Febr. 1560. R. A. — 'Sjællandske Tegneiser 10 August og 
18 Oktober 1579. R. A. 

S. 57. * Nærværende Skrift III 104. — ' Ryge: Peder Oxes Liv og 
Levnets Beskrivelse. Kbhvn. 1765. S. 325—26. — 'Tegneiser over alle 
Lande 16 Oktober 1560. R. A. — * Sjællandske Tegneiser 18 Oktober 
1579. R. A. 

S. 58. *C. F. Allen: De tre nordiske Rigers Historie 1497— 1536 IV 
1. 83—85. — Westphalen: Monumenta inedita I. 3. (Henr. Ranzau: Cim- 
bricæ cherson. descript.). — 'C. Olufsen: Oeconomiske Annaler XI (Kbhvn. 
1809) S. 55—72. — ' Danske Kancelliregistranter 1535—50. (Kbhvn. 1881— 
82). S. 88 og 230. — ^Registre over alle Lande. Løverdagen post Mariæ 
Magdalene 1552. R. A. — 'Nærværende Skrift I, 27—31. 

S. 59. * Huitfeld: Danmarks Riges Krønike. 4to. VI 119. — Ryge: 
Peder Oxes Liv og Levnets Beskrivelse S. 227—33. — Fyhn: Efterretn. 
om Kolding. S. 246—47. — G. F. Allen: De tre nordiske Rigers Historie 
1497—1536. IV 1, 85—86. 

S 60. ^ Norske Rigsregistranter I 665—66, 695. II 187—88, 204, 208, 

300, 426—27 og 550. — "Handlingar rdrande Skandinaviens Historia 27, 
126 fg. 

S. 61. ^Registrant XIV England, no. 22. R. A. 

S. 62. ^G. Olufsen: Oeconomiske Annaler XI (København 1809). 
S. 55—72. 

S. 63. ^ Som Eksempel blandt mange kan nævnes: c En Ugestid efter 
at Torkildstrup Mænd havde givet Ævret op i Rugvangen >. Voldborg 
Herredsthingsdom 1 Februar 1645. R. A. — ' H. Jensenius: Økonomisk 
Beskrivelse over Bratsberg Amt (Christiania 1852). S. 69—71. — Wulfe- 
berg: Norges naturlige Velstandskilder (Christiania 1872). S. 31. — 'Nor- 
ske Magasin I 110. 

S. 64. ^Olaus Magnus: Historia de rebus septentrionalibus. lib. XIII 
cap. 45. — 'Hans Forssell: Sveriges inre Historia II Tab. II. a — c. Smlgn. 
ogsaa: Hans Hildebrand: Sveriges Medeltid I, 195. — 'Brasch: Gamle 
Ejere af Bregentved. S, 510—12. 

S. 65. ^Olaus Magnus: Historia de rebus septentrionalibus lib. XIII 
cap. 45. — ' Laugholms Lensregnskaber, f. Eks. 1640 o. fl. St. R. A. — 
•Die Reisen des Samuel Kiechels. S. 68—69. 

S. 66. * Helsingørs Tingbog 3 Februar 1578. R. A. — ' Rentemester 
Regnskab 1591. R. A. — 'Sjællandske Tegneiser 8 Juli 1596. R. A. — 
^ Rentemester Regnskab 1591. R. A. — '^Sjællandske Tegneiser 8 og 13 
Juli 1596. R. A. — •Rentemester Regnskab 1588. R. A. 

S. 67. ^ Friis: Samlinger til Dansk Bygnings- og Kunsthist. (Kbhvn. 
1872—78) S 322. — » Danske Magazin 3die Række III 302. — * Nye 
Danske Magazin V 61—72. 

S. 68. ^Sjællandske Tegneiser 11 Juli 1580. R. A. (Trykt i Nye 
Danske Magazin VI 154 — 55.) — 'Rentemester Regnskaber 1589 og 1590. 
R. A. — 'Råntekammar bdcker 1564. Hans Jonssons Utgift. S, K. A. 

S. 69. ^ Rentemester Regnskab af 1588. R. A. — ' Nye Danske Ma- 
gazin V 63. — • Sjællandske Tegneiser 20 M^j 1584. R. A. — *Se f. Eks. 
Sjællandske Tegneiser 4 November 1585, 26 Marts 1591, 7 November 1594. 
Fyenske Tegneiser 1 Marts 1594 o. s.v. R. A. 

S. 70. *Nye Danske Magazin I 309. — * Niels Bredal : Børne-Speigel 
Kbhvn. 1568. S. 8. — 'Artur Hazelius: Ur de nordiska Folkens Lif I 
(Sthlm. 1882) 14. — *Se f. Eks. Østgaard: Fra Skov og Fjeld. (Christiania 
1858.) S. 79 o. fl. Skr. 

S. 71. ^Raumer: Briefe aus Paris I, 75. — Die Reisen des Samuel 
Kiechels. S. 61. — 'Endnu gængse Benævnelse. Saaledes er Navnet derfor 
ogsaa med Rette angivet af H. Rørdam i hans Oversættelse Danske Ma- 
gazin 4de Række II 380—81. — * Danske Samlinger 2den Række V 374 
og 377. — * Historisk Tidsskrift V 539. — * Tegneiser over alle Lande III 
50 (Aar 1550) og Registre over alle Lande V 398 (Aar 1552). R. A. — 
Sjæll. Tegneiser 10 August 1579 og 18 Februar 1580. R. A. — •Swenn 
Anndersonns Regennschap for Krydder 1561. (Råkensk. rdr. Guld, Silfver 
o. s. V. 1552—73.) S. R. A. 

S. 72. ^ Kongl. Vitterhets Historie og Antiquitets Academiens Hand- 
lingar VIII 123. — 'Register vppå Enn Månedtz forthåring 1585, i Sam- 
lingen: Kongl. Hofvet. no. 2. S. R. A. — 'Nærværende Skrift II 63. — 
* Nye Danske Magazin I 309. — ^ Sammesteds. — ' Nyerup : Hist. statist. 

Skildring af Tilstanden i Danmark og Norge I 330. — 'Niels Bredal: 
Bdme Speigel. Kbhvn. 1568. S. 12. 

S. 73. *Ein new Kochbuch von M. Marxen Rumpolt. Franckfort 
am Mayn 1581. 

S. 74. ^ Tegneiser over alle Lande III 50 og 111 (Aarl550 og 1551), 
Registre over alle Lande V 398 (Aar 1552). R. A. — De paa Malmøhus 
Aar 1627 indlogerede Rejsende brugte ugentlig for 12 p Bomolie til deres 
Mad. Danske Samlinger 2den Række V 376. 

S. 75. ^Ein new Kochbuch von M. Marxen Rumpolt. Frankfort a. 
Main 1581. S. 162—65. — *En artig og meget nyttig Kogebog af Fru 
Anna Weckerin, udsat paa Dansk af Povl Iverssøn Kolding. Kbhvn. 1648. 
^10 Tønder Luneburger Salt og 57 Tønder Baysalt om Aaret. Malmøhus 
Lensregnskab 1541. R. A. — *Alle christelige og dyderige Jomfruers Æres- 
krantz. Sorø (uden Aar). Bl. H. 3. 

S. 76. *Baudrillart: Histoire du luxe III (Paris 1880). S. 500—501. 
— ^Jahrbucher des Vereins ffir Mecklenburgische Geschichte u. Alter- 
thumskunde IX 183. — 'A. Petersen: CoUectanea. (Efter Sjællandske Re- 
gistre 1603.) Store kongelige Bibliothek. — * Enebær: Tegneiser over alle 
Lande 5 August og 6 November 1559. R. A. — *Slaaen: Sjællandske Teg- 
neiser 8 November 1584. R. A. 

S. 77. ^Raumers Hist. Taschenbnch VI 322—23. — 'Sjællandske 
Tegneiser 25 Oktober 1572. R. A. — •Skrivelse af 15 November 1558 fra 
Herluf Trolle til Birgitte Gøye. Bøllingske Brevsamling. S. K. B. 

S. 78. ^Charles d'Ogier: Dagbok 6fver dess resa i Sverige (Sthlm. 
1828). S. 43. — *Swenn Anndersonns Regennschap for Krydder 1561. 
S. R. A. — 'K. V. Weber: Anna Churfurstin zu Sachsen. Leipzig 1865. 
S. 115—16. — * Sjællandske Tegneiser 10 Oktober 1579 og 18 Februar 
1580. R. A. — * De forskellige Benævnelser paa Kager forekommer i trykte 
Skrifter eller Breve og Regnskaber fra Datiden, men Pladsen tillader ikke 
at give Henvisninger ved hver enkelt. De fleste kommer igen i Povl Ivers- 
søn Koldings ovennævnte Kogebog af 1648. — * Swenn Anndersonns Regenn- 
schap for Krydder 1561. S. R. A. — ' Historiska Samlingar (Sthlm. 1797). 
S. 22. — 'Tegneiser over alle Lande. 3 Januar 1564. (Bind VII S. 602.) 
R. A. — 'Nye Danske Magazin V 61—72. 

S. 79. ^Sjællandske Registre 21 November 1585. Bestalling for Hans 
V. Han. R. A. — 'Edvardsen Friis: Schielskiør. S. 91 og 437—38. — 
'Danske Kongers Historie 73 ddd. 21 Oktober 1589. R. A. — * J. Brauns 
theatrum urbium. Om Murværk til Iskælder, se Sjællandske Tegneiser 14 
Juli 1590. R. A. (Trykt i Kbhvns. Diplom. IV 693.) — *De fiørste Vin- 
kølere, som jeg har truffet omtalte, er to store, købte af Frederik II 1560. 
G. F. Lassens Samlinger. Ny Kgl. Samling 4to. no. 868 k. Store Kongelige 
Bibliothek. — '^I Niels Hemmingsøns Postille, overs, paa Dansk af Rasm. 
Hannssøn Reravius, Kbhvn. 1576, findes f. Eks. S. 207 afbildet et Kar, 
hvori Vinkander er nedsatte til Afkøling, staaende foran Kong Herodes' 
Bord. — 'Alwin Schultz: Das h6fische Leben zur Zeit der Minnesinger 
I, 291 og 450. — • Swenn Anndersonns Regennschap for Krydder 1561. 
S. R. A. — ® Helsingørs Tingbog 3 Februar 1578. R. A. — ^*> Nærværende 
Skrift HI 19. 

S. 80. ^ Swenn Anndersonns Regennschap for Krydder 1561. S. R. A. 
^Se især: En artig og meget nyttig Kogebog af Fru Anna Weckerin, udsat 

paa Dansk af Povl Iverssøn Kolding. Kbhvn. 1648. — 'Weiss: Kostfim- 
kunde II 885. — *Alwin Schultz: Das h6fische Leben zur Zeit der Min- 
nesinger 1*288. — "Fra alle Lande 1880. II 237. (Efter Victor Tissot: 
Voyage au pays des Tziganes. Paris 1880.) — •Henrik Smith: Urtegaard. 
1546. Bvnke. 

S. 81. ^Baudrillart: Histoire du luxe III (Paris) 470. — * Geografisk 
Tidsskrift V 52. — 'Paul Lacroix et Ferdinand Seré: Le moyen åge et 
la renaissance. Tome III (modes et costumes) fol. XV. — *Det nittende 
Aarhundrede udg. af G. og E. Brandes. 1876—77. S. 113. 

S. 82. ^Geogr. Tidsskrift V 52. — * Gehejmearkivets Aarsberetninger 
III 81—82. — * Rentemesterregnskaber 1588—92. R. A. — * Danske Ma- 
gazin 4de Række II 381. — '^Samlinger til jydsk Historie og Topografi 
III 203—9. — •Vedel Simonsen: Odense Byes Historie II 2, 195. — 'Die 
Reisen des Samuel Kiechel (Stuttgart 1866). S. 67. 

S. 83. Nyerup; Historisk statist. Skildring af Tilstanden i Danmark 
og Norge. I 330. — 'Charles d*Ogier: Dagbok 6fifver dess resa i Sverige 
1634 (Sthlm. 1828). S. 43—44. — Schlegel: Samlung zur Dånisch. Ge- 
schichte II 1, 186—90. — »Danske Magazin 3die Række I, 27—28. — 
^Se f. Eks. Jahrbucher des Vereins fur Mecklenburgische Geschichte 
IX 182. 

S. 84. * Niels Hemmingsens Postille, overs, paa Dan.^k af Rasmus 
Reravius. Kbhvn. 1576. S. 42. — 'Danske Kongers Historie 73 ddd. 
Forleningsbreve af 27 Juli 1588. R. A. — 'Nye Danske Magazin V 64. 

— * Falck: Staatsburgeriiches Magazin IX 772—73. — * Michael Francks 
Reise nach Dånemarck 1590. Manuskript no. 31 in Zittauer Rathsarchiv. 

— • Samlinger til jydsk Historie og Topografi II 135. 

S. 85. *Kohl: Der Raths-Weinkeller zu Bremen (Bremen 1866). S. 
125. — *Hans Forssell: Sveriges inre Historia II Tabel I c. — »Jydske 
Tegneiser 17 Oktober 1595. R. A. — Sjællandske Tegneiser 18 April 1592. 
R. A. — ^Se f. Eks. Sjællandske Registre 5 og 10 September 1589. R. A. 
o. m. fl. St. — "^Sjællandske Tegneiser 31 Oktober 1578. R. A. — * Sjæl- 
landske Tegneiser 18 Februar 1580. R. A. — ''Taine: Den engelske Lite- 
raturs Hist. Renæssancen. S. — •Enebær til Frederik den Andens Kro- 
ning. Tegneiser over alle Lande 5 August 1559. — Til Nyborg. Tegn. o. 
a. L. 6 November 1559. — Til Prinsesse Elisabeths Bryllup. Sjællandske 
Tegneiser 8 Februar 1590. R. A. o. s. v. o. s. v. — Røgning med Ene- 
bær: Historisk Tidsskrift 3die Række III 97. 

S. 86. ^Danske Magazin I 48. — * Kolderup-Rosenvinge : Gamle 
danske Love IV 247. — »Tegneiser over alle Lande 26 Oktober og 27 No- 
vember 1561, 2 Marts og 16 Oktober 1563 og 22 August 1565. R. A. 

S. 87. ^Sjællandske Tegneiser 26 Juli 1592 og 19 Juni 1594. — 
Jydske Tegneiser 26 Juni 1593. R. A. — Senere Klager over det samme: 
Suhms Nye Samlinger I 199 og 202. — ' Kjøbenhavns Diplomatarium II 
480. — »Kjøbenhavns Diplomatarium I 497, II 273, 342, 381. IV, 527, 
537. — Becker: Herluf Trolle S. 34. 

S. 88. ^ Kjøbenhavns Diplomatarium II 275. — » Kjøbenhavns Diplo- 
matarium II 279. — » Samme Skrift II 440. — * Sjællandske Registre 6 
Marts 1592 (paa hvilken Dag Skraaen blev bekræftet af Kongen). R. A. 
(Trykt i Kjøbenhavns Diplomatarium II 466 — 71 og dateret 25 Januar 
1592, paa hvilken Dag den var færdig fra Borgemestre og Raad). 



DAGLIGT LIV I NORDEN 

I DET le"*' AARHUNDREDE 



VI 



Henvisninger og Anmærkninger. 193 

S. 89. ^ Kjøbenhavns Diplomatarium IV 618—19. — * Sjællandske 
T^nelser 29 Januar 1591 og 20 December 1595. R. A. — ' Kjøbenhavns 
Diplomatarium II 279. 

S. 90. * Samlinger til jydsk Historie og Topografi II 136. — *Arent 
Berntsen: Danmarks frugtbare Herlighed. S. 550 — 51. — Hans Forssell: 
Sveriges inre Historia II 17 — 18. 

S. 91. * Samlinger til jydsk Historie og Topografi II 134—35. — 
^Helsingørs Tingbog 27 April 1579. R. A. — ^ Malmøhus Lensregnskab 
1541. R. A. — ^Danske Magazin IV 318. — * Tegneiser over alle Lande 
7 December 1565. R. A. — 'Danske Magazin 4de Række II 11. — * Hand- 
lingar rdrande Skandinavien XXXVIl 60. — ® Skrivelse af 10 December 
1562. Danske Selfkabs Papirer. R. A. 

S. 92. Wedel Simonsen: Bidr. til Odense Bys Hist. II 2, 48. — De 
ovenfor S. 52 Note 7 anførte Steder. — * Vedel Simonsen: De danske 
Ruder I, 99. — • Becker : Danske Herregaarde XI Hald. — * Suhm : Nye 
Samlinger til den danske Histone III 304. — ^Aktstykker udgivne af 
Fyens Stifts literære Selskab 1, 56. — • Danske Magazin IV 315. — ' Danske 
Magazin 4de Række II 70. — ^ Handlingar rdrande Skandinaviens Historia 
37, 60—61. — «> Sjællandske Tegneiser 10 Oktober 1579. R. A. — ^° Sjæl- 
landske Tegneiser 8 Februar 1590. R. A. 

S. 93. ^ Samlinger til jydsk Historie og Topografi I, 278. — * P. Ed- 
vardsen Friis: Skjelskjør. S. 76. — * Vedel Simonsen: Odense Bys Hi- 
storie II 2, 156. — * Samlinger til jydsk Historie og Topografi II 135. — 
Kjøbenhavns Diplomatarium II 447. — ^ Handlingar rdrande Skandinaviens 
Historia 37, 59. — <»Suhm: Nye Samlinger III 103. — 'Sjællandske Teg- 
neiser 8 Februar 1590. R. A. — ® Weber: Anna Churfurstin zu Sachsen. 
S. 124. — ®Die Reisen des Samuel Kiechel (Stuttgart 1866). S. 55. 

S. 96. ^Danske Magazin 4. Række II 6. — * Vedel Simonsen: De danske 
Ruder I, 99. — 'Suhm: Nye Samlinger til den danske Hist. III 304. — 
*Hammar Bys Beskrivelse 1553. Thottske Samling no. 938 fol. Store 
Kongelige Bibliotek i Kbhvn. — ^Sjællandske Tegneiser 8 November 1584. 
R. A. — • Flere Skrivelser fra Henrik Ranzau til Enkedronning Sophie, 
den sidste dat. Breitenburg d. 16 December 1588. R. A. — "^ Nye Danske 
Magazin VI 330—36. 

S. 95. * Weber: Anna Churfurstin zu Sachsen. S. 119—20. — * Mur- 
bergs Afhandling i Kgl. Vitterhets Historie och Antiquitets Academiens 
Handlingar IV 308—15. — * Samme Afhandling. 

S. 96. ^ Johan Varwich: Von der Pestilentz. Kopenhagen 1577. 
Side Gij. — ^ Kgl. Vitterhets Hist. och Antiqu. Academ. Handl. VIII 99— 
100. — 'Se f. Eks. Kjøbenhavns Diplomatarium IV 558. — * Kogebog, 
prentet i Kjøbenha£fn Aar 1625. Bl. B. Dr. Johan Scharffenberg i Norge 
har velvilligt henledt min Opmærksomhed paa, at disse Kogebogens Ord 
er en næsten ordret Gengivelse af, hvad allerede Michel Schrick har ud- 
talt i sit begejstrede Skrift om Brændevin: «Die usgepranten Wasser». 
Ulm. 1482. 

S. 97. ^ Kgl. Vitterhets Historie och Antiquitets Academiens Hand- 
lingar IV 308—15. — *K. V. Weber: Anna Churfurstin zu Sachsen. S. 
425—86. 

S. 98. ^ Samme Skrift S. 436. — * Samme Skrift S. 462—63. — 

Di«Ugt Uv i Norden. V. 13 

•Henrik Ranzau: de valetudine conservanda S. 159 — 60. — * Peder Palla- 
dius: Hose^jævlen. Indledning. Bl. Fj. 

S. 99. ^ Niels Palladius: Druckenskabs Affljusning. Kbhvn. 1559 
Indledning. — Holberg: Erasmus Montanus Akt I Scene II. — * Becker: 
Orion, et Kvartalsskrift I 185—200. — • Richardt og Becker: Prospekter 
af danske Herregaarde. Ravnstrup. — ^Sjællandske Tegneiser 16 Februar 
1593. R. A. Trykt i Danske Samlinger 2den Række II 234 Anm. — 
* Samlinger til jydsk Historie og Topografi II 120—21 og 129. — •Peder 
Palladius: Visitatsbog ved Grundtvig. S. 33—34. 

S. 100. ^Danske Samlinger 2den Række II 292. — ^Helsingørs 
Tingbøger. R. A. Især hyppigt i Aarene 1577—78, 1582 og 1584. Ud- 
trykket « meget overmaade drukken » f. Eks. 5 November 1582 og oftere. 
Smlgn. ogsaa Randers Tingbøger især Aar 1587. R. A. — • Sølvitsborgs 
Lensregnskab. Skaanske Handlinger. R. A. — *Strangnås Stads Tånke- 
bog for 1500-talet, utg. af Isak Fehr. Strangnås 1903. S. 46. 

S. 101. *K. V. Weber: Anna Churfttrstin zu Sachsen. S. 122. — 
^Danske Samlinger. Øresunds Told. R. A. — Allen (De tre nordiske 
Rigers Historie IV 1, 148) betegner Afgiften som < noget under 4 af hun- 
drede ». Datidens Benævnelse, der oftere forekommer er: <30te Penge ». 

S. 102. ^Se f. Eks. Sjællandske Tegneiser, 8, 9 og 23 Maj 1589 og 
16 M^j 1590. R. A. — 'Angaaende Vinsorterne i det 16de Aarhundrede 
henvises særligt til J. G. Kohl: Der Raths-Weinkeller zu Bremen (Bremen 
1866). S. 98—126. — • Se f. Eks. Kjøbenhavns Diplomatarium I 199 og 
300. — Danske Magazin 4de Række I, 347. — ^Råkenskaper rdrande 
Guld, Silfver o. s. v. 1552—73. S. R. A. — "^ Kjøbenhavns Diplomatarium 
I, 199, 300, 578. IV 51. — •Suenn StafiTannsonns Rekenskap paa winn 
1573. S. R. A. — 'Danske Samlinger, Myntvæsen, no. 581 b 14 a. Claus 
Dørknægts Regning 1545. R. A. — Danske Magazin 4de Række 1, 347. 
Gejer: Svenska Folkets Hist. II 210. 

S. 103. ^Råkenskap. rdrande Guld, Silfver, Perior o. s. v. 1552—73. 
S. R. A. — 'Kjøbenhavns Diplomatarium 1, 300 og IV 51. — 'Råken- 
skaper rdrande Guld, Silfver, Perior o. s. v. 1552—73. S. R. A. — *H. 
Forssell: Sveriges inre historia I 118. — «Tenn 8 Mai betallades Cornelius 
Jonszen ifrånn amsterdam f6r win de seche 27« åm, åmet 40 ^. Rånte- 
kammar boch f6r 1561. S. K. A. — * Foruden Kohls ovenomtalte Skrift 
(c Der Rathsweinkeller zu Bremen ») se ogsaa: Wehrmann: Der Lilbeckische 
Rathskeller. Zeitschrift des Vereins f. Lubeckische Geschichte II 86 — 87. 
(Lflbeck 1863). 

S. 104 ^Sjællandske Tegneiser 12 Juni 1596. R. A. — * cRød 
fransk Vin 6 Amer 36 Kander, Blankt fransk Vin 2 Amer 15 Kander*. 
— Suenn Stafifannsons Rekenskap for 1573. S. R. A. — • Tegneiser over 
alle Lande. 7 Marts 1559. R. A. — ^Sjællandske Tegneiser 5 Juni 1596. 
R. A. — * Kjøbenhavns Diplomatarium I, 300. — H. Forssell: Sveriges inre 
historia II 18. — 'Ahlquist: Karin Månsdatter S. 111 Anm. 25. 

S. 105. * Bernhard Olsens Artikel i Illustreret Tidende 18 Januar 
1880. — ' Rheinfall antages for en Rinskvin af K. v. Weber (Anna Chur- 
fQrstin zu Sachsen. Leipzig 1865. S. 122). Derimod bestemmer Alwin 
Schultz (Das hdfische Leben zur Zeit der Minnesinger I, Leipzig 1879. S. 
297) den som en Vin fra Istrien. — 'Rheinfall: Danske Magazin 3die 
Række V 77 og 4de Række IV 63. — Danske Samlinger, Myntvæsen, no. 

581 b 14 a. Claus Dørknægts Regning 1545. R. A. — Skrivelse fra 
Henrik Ranzau til Enkedronning Sophia d. 16 December 1588 og fra 
Enkedr« Sophia til H. R. d. 19 Januar 1589. Danske Kongers Historie 
no. 63. R. A. — Sjællandske Tegneiser 5 Juli 1595. R. A. — * Kjøben- 
havns Diplomatarium I, 300. — Zeitschrift des Vereins f. Lubeckische Ge- 
schichte II 86. 

S. 106. ^Raumer: Historisch. Taschenbuch VI 320. — *Suenn Staf- 
fansons Regenskap på win for 1573. (Råkensk. rdr. Guld, Silfver o. s. v. 
1552—73). S. R. A. — » Baudrillart : Histoire du luxe III (Paris 1880) 
475. — * Charles d'Ogier: Dagbok ofver dess resa (Sthlm. 1828), S. 41. — 
*Paul Hentzner: Itinerarium. (Noribergæ 1612). p. 156. — ®Suenn Staf- 
fansons Rekenskap for win 1573. S. R. A. — ^ Schlegel: Samlung zur 
Dånischen Geschichte II 1, 188 — 90. — "Kogebog prentet i Kjøbenhaffn 
Aar 1625. Bl. Cij. 

S. 107. ^Swenn Anndersonns Regennschap for Krydder 1561. S. 
R. A. — ' Samme Steds. 

S. 108. * Danske Magazin 3die Række VI 252. — * H. Rørdam: Kjø- 
benhavns Universitets Historie II 62 Anm. 2, 123 Anm. 3. — 'I Gustav 
Vasas Tid (1559) 29 Amer om Maaneden, Aar 1585 gennemsnitligt kun 
24 Amer. Register vppå Enn månedtz forthåringh. Kgl. Hofvet. no. 2. 
S. R. A. — ^Nemlig hele Aaret igennem kun 140 Amer og 26 Kander. 
Snen Stafifansons Rekenskap for 1573. S. R. A. — *62 Amer 46V« Kande. 
Råkenskaper rorande Guld, Silfver, Perler o. s. v. 1552—73. S. R. A. 

S. 109. »Fra 14 Juli 1588 indtil 2 Oktober 1591 er af Rhinskvin 
medgaaet 17527« Ame 7 Fjerdinger iV* Pot. Rentemester Regnskab 1591. 
R. A. — ' 700 Amer. Sjællandske Tegneiser 1 Juli 1596. R. A. — ' Ved 
Jørgen Ernst Worms Bryllup, som Chr. 4 holdt paa Dronningborg Slot 
Fastelavns Søndag 1591, blev der ifølge den kort efter afgangne Hofskænk 
Hans V. Stralendorfs Regnskabsseddel cforspiset og udskænket 30 Vs Ame 
Rhinskvin*, som Kongen havde ladet udtage hos Søren Hofmann Borge- 
mester i Randers til 20 Dr. Amen. Rentemesterregnskab 1591. R. A. — 
'^Sjællandske Tegneiser 20 Marts 1588. R. A. 

S. 110. »Suenn Staffannsonns Regenskap fdr 1573. (Råkenskaper 
rdrande Guld, Silfver o. s. v. 1552—73.) S. R. A. 

S. 111. * Træflasker: Hist. Tidsskrift 5te Række, I, 24. — * Tin- 
flasker: IQøbenhavns Diplomatarium IV 396— 98. — Christian III : En Tin- 
flaske til Eddike (Danske Magazin 4de Række I, 276). — Blandt Erik d. 
XIV's Rejsesager to store Tinflasker og ti smaa. (Swenn Anndersonns Re- 
genschap for Krydder 1561. S. R. A.) — 17 Tinflasker af forskellig Stør- 
relse paa Gunderslevholm 1574. (Hist. Tidssk. 5te Række I, 28) — Fem 
Tinflasker til den lille Christian d. IV, der tilsammen vejede 31 % og et 
Flaskefoder dertil. (Rentemesterregnskab 1590.) R. A. — 'Sølv flasker: 
Danske Magazin V 364. — Aar 1562 lod Fr. II lave 6 Sølvflasker af 51 
® Sølv. (Rentemesterregnskab 1562. R. A.) — Chr. IV: En ituslaaet 
Sølvflaske (Rentemesterregnskab 1590. R. A.), — køber to Sølvflasker af 
sin Moder for 1220 Kroner. (Sjællandske Tegneiser 31 Juli 1592. R. A.) 
— ^Glasflasker. Danske Samlinger 2den Række VI 184. — Historisk 
Tidsskrift 5te Række I, 46 og 58. — Kirkehist. Samlinger II 423. 

S. 112. * Historisk Tidsskrift V 97—98. — Vedel Simonsen: Bidrag 
til Odense Byes Historie II 2, 13. — Registre over alle Lande 13 M^g 

13* 

1540. R A. — 'Bevilling af 18 M^j 1573. Topogr. Saml. Randers no. 
12. R. A. — 'Kinch: Ribe Byes Historie og Beskrivelse II 121—22. — 
* Sammesteds. 

S. 113. * Helsingørs Tingbog 2 Maj 1576. R. A. — 'Danske Sam- 
linger 2den Række VI 337. — ' Næsten al den Vin, der drikkes 1541 paa 
Malmøbus, er til <2 /i>> Potten. Malmøbas Lensregnskab 1541. R. A. — 
^Danske Magazin 3die Række VI 252. — 'Adler: Efterretninger angaa- 
ende Ribe (Ribe Skoleprogram 1842). S. 80—81. — 'Die Reisen des Sa- 
muel Kiechel. S. 67. 

S 114. * Sjællandske Tegneiser 16 April 1585. R. A. — 'Sjællandske 
Tegneiser 16 November 1583. R. A. 

S. 115. * Danske Samlinger 2den Række II 204. — 'Schlegel: 
Samlang zar Dånischen Geschichte II 1, 187. — 'Se f. Eks. Kinch. 
Ribe Byes Historie og Beskrivelse II 602. — * Troels-Land : Historiske 
Skitser. S. 195. 

S. 117. * Nærværende Skrift II 156. — ' Inventarii-Register opå 
Kongl. Maytz. partzeler 1584. Kongl. Hofvet no. 2. S. R. A. — 'Ryge: 
Peder Oxes Levnet S. 409. — Danske Samlinger 2den Række VI 181. — 
^Ein new Kochbuch von M. Marxen Rumpolt. Franckfort a. M. 1581. 
S. 8. 

S. 1 18* * Tegneiser over alle Lande 7 Februar 1560. R. A. — ' Østgaard : 
En Fjeldbygd. Billeder fra Østerdalen. 4de Opl. S. 144. — 'Baudrillart: 
Histoire du luxe III (Paris 1880) 460. — *Alwin Schultz: Das hofische 
Leben zur Zeit der Minnesinger I 314. — ^Danske Magazin 3die Række 

I 162 — 63. — ® Inventaires de la Royne Descosse Douairiere de France. 
Edinburgh 1863. S. 52. — 'Danske Samlinger 2den Række VI 181. — 
»Niels Bredal: Bøme-Speigel. Kbhvn. 1568. S. 10—11. — 'BaudriUart: 
Histoire du luxe III (Paris 1880) 477. — *° «Bileger» f. Eks. i Tegneiser 
over alle Lande af 2 September 1561, R. A., og for Sveriges Vedkom- 
mende i Hofordning af 1571. Kongl. Hofvet I S. R. A. 

S. 119. ^Olaus Theophilus: paræneses seu præceptiones. Hafn. 
1573. N— Nij. — 'R. Nyerup: Hist-statist. Skildring af Tilstanden i 
Danmark og Norge III 1, 34. — ' Svenske Handlinger. Varbjerg 1621 
R. A. — *Se f. Eks. Svenske Handlinger. Varbjerg 1621. R. A. Sam- 
linger til Jydsk Historie og Topografi V 96. c Knivskede (o: Knivske) 
med Sølvskaft* o. fl. St. — * «3 Guldskeer vejer IdV« Lod og 2 Guldkniv- 
skeer*. Inventarium over Albert Oxes Efterladenskaber. Dokumenter til 
Klevenfeldts Stamtavler (Oxe). R. A. 

S. 120. * Fortegnelse over Axel Rosenkrands's Efterladenskaber af 7 
Febr. 1564. Dokum. t. Klevenfeldts Stamtavler. R. A. — '« Kvindeknive » 
anføres i Hans Forssell: Sveriges inre Historia II 21. — 'Samuel Kiechels 
Reisen S. 75. — *Raumer: Briefe aus Paris I 73. — ^Samlinger til jydsk 
Hist. o. Topogr. V 95. — ** Inventarieliste over Albert Oxes Efterladen- 
skaber. Dokumenter til Klevenfeldts Stamtavler. (Oxe). R. A. — ' Prin- 
sesse Elisabeths Udstyr af 6 Juni 1581. Kongl. Hofvet no. 2. S. R. A. 

S. 121. * VioUet-le-Duc : Dictionnaire raisonné du mobilier Francais 

II 108 — 12 (fourchette). — Smlgn. Marquardt: Privatleben der R6mer. 
S. 317. 

S. 122. ^ L'Isle des Hermaphrodites novellement descouuerte. Duodez. 
pag. 179. — 'R. Nyerup: Hist. statist. Skildring af Tilstanden i Danmark 

og Norge III 1, 34. — 'Se f. Eks. Hans Forssell: Sveriges inre Historia 

11 20—21. Eller de vidtløftige fra 1621 i Pakken: Varberg 1621. Svenske 
Handlinger. R. A. — ^Anna af Danmarks Udstyr: Pergamentsbreve. 
Sachsen no. 9. R. A. — Dorothea af Danmarks: Pergamentsbreve: Bruns- 
wig no. 5 c. R. A. — Anna af Sveriges i Loenbom : Uplysningar i Svenska 
Historien. IL Sthlm. 1769. S. 21. — Elisabeth af Sveriges: Kongl. Hofvet 
no. 2. S. R. A. — * Hofordning af 1571. Kongl. Hofvet no. 1. S. R. A. 

— * Schlegel: Samlung zur Dånischen Geschichte II 1, 48. 

S. 123- ^ Inventarium opå Hans Konungl. M^jt.s Søl£fuer gesmidhe 
anno 1584. Kongl. Hofvet no. 2. S. R. A. — * Niels Bredal: Børne- 
Speigel. Kbhvn. 1568. S. 10. — 'Olaus Theophilus: paræneses. Hafniæ 
1573. Niij. — * Blicher: Topographie over Vium Præstekald. Viborg 
1795. S. 146. — * Junge: Den nordsjællandske Landalmue. Ny Udgave. 
Kbhvn. 1824. S. 174—76. 

S. 124. *Eilert Sundt i Folkevennen 1858. S. 217—18. — * Danske 
Magazin 3die Række I 162. — * Baudrillart : Histoire du luxe III (Paris 
1880). S. 477. 

S. 125. ^ Niels Bredal: Bøme-Speigel. Kbhvn. 1568. S. 6 og 13. 

— 'Nye Danske Magazin I, 311. — 'Danske Magazin 3die Række II 206. 
* Herlufsholms Skoleprogram 1880. S. 22. — *Alwin Schultz: Das h6- 
fische Leben zur Zeit der Minnesinger I, 314. — ^Baudrillart: Histoire 
du luxe III (Paris 1880). S. 477. 

S. 126. ^Nye Danske Magazin 1 311. — ' L*Isle des Hermaphro- 
dites novellement descouuertes. 12mo. p. 179. — 'Olaus Theophilus: 
Paræneses. Hafniæ 1573. Niij. — * Niels Bredal: Børne-Speigel. Kbhvn. 
1568. S 8. — 'Nyerup: Hist-statist. Skildring af Tilstanden i Danmark 
og Norge III 1, 36. — •Niels Bredal: Bøme-Speigel. Kbhvn. 1568. S. 10. 

S. 127. * Tegneiser over alle Lande 25 Juli 1559. R. A. Trykt i 
Nye Danske Magazin II 56 — 57. — * Danske Samlinger 2den Række VI 
184. — 'Vedel Simonsen: Bidrag til Rugaards Historie II 1, 57. — *Gmcks- 
burgske Archiv Pakke 1 b. R. A. — ^Schlegel: Samlung zur Dånischen 
Geschichte II 4, 172. — *Den valske Forsnider, oversat paa Dansk 1676. 
S. 13. 

S. 128. ^Danske Magazin 3die Række 1. 162. — ' <Sølverpape»: 
Danske Magazin V 364. — Nye Kirkehistoriske Samlhiger V 256. — 
Historisk Tidsskrift II 41. — Sølvpop: Rentemesterregnskab 1588. R. A. 

— Friis: Saml. t. Dansk Bygn. Historie. S. 203. — 'Danske Magazin V 
362—63. 

S. 129. ^Danske Magazin V 364. — 'Tegneiser over alle Lande 25 
Juli 1559, R. A., trykt i Nye Danske Magazin II 56—57. — * Rentemester- 
regnskab 1585. R. A. — ^Sjællandske Tegneiser 29 November 1592 og 

12 Marts 1595. R. A. — 'Schlegel: Samlung zur Dånischen Geschichte 
Il 4, 172. 

S. 130. ^Danske Magazin 4de Række II 6. — 'Malmøhus Lens- 
regnskab 1541. R. A. — ' Danske Magazin 3die Række II 205. — * Sjæl- 
landske Tegneiser 31 Oktbr. 1578. R. A. — 'Sjællandske Tegneiser 10 
August 1579 og 18 Februar 1580. R. A. — 'Kinch: Ribe Byes Historie 
og Beskrivelse II 604—5. 

S. 131. ^Danske Magazin V 364. — 'Rentemester Joachim Beck's 
Regnskab 1563 og 1565. R. A. — 'Inventarium paa Erik XIV's Sølv- 

geschir 22 December 1565. S. R. A. — ^Danske Samlinger 2den Række 
VI 173. — * Samlinger til jydsk Historie og Topografi V 96. 

S. 132. * Rentemesterregnskaber 1590 og 1591. R. A. — * Sijæl- 
landske Tegneiser 15 Mtg 1595. R. A. — 'Inventarium efter Pontus de 
la Gardie, Januar 1586. Acta historica. S. R. A. — *Baudrillart: Hi- 
stoire du luxe III (Paris 1880)). S. 502. — * Rentemesterregnskab 1588. 
R. A. 

S. 133. * Efter Weiss: Kostflmkunde II 867. — *Jeg benytter Lej- 
ligheden her til at rette den Forklaring, som jeg (i Danske Samlinger 
2den Række VI 184 Anm. 4) har givet af Ordet »Sallsercken». Det be- 
tyder ikke tet lille rundt Fad> i Almindelighed, men altid «et Saltkar*. 

S. 134. ^ Arennt Berntsen : Danmarckis oc Norgis Fructbar-Herlighed. 
Kbhvn. 1656. S. 614. — * Tegneiser over alle Lande 25 Juli 1559. R. A. 

Lund: Historiske Skitser S. 194. — ^Suhm: Samlinger til den Danske 

Pakke 1 b. Skiftebrev af 10 Marts 1572. R. A. — * Kjøbenhavns Diplo- 
matarium IV 396—98. — * Danske Magazin 3die Række II 205. — ® Skifte- 
brev af 10 Marts 1572. GlGcksburgske Arkiv. Pakke Ib. R. A. — ' Nye 
Danske Magazin 'VI 69—70 — 'Danske Magazin V 360—64. — ® Inven- 
tarium paa Erik XIV*s Sølvgeschir. af 22 December 1565. S. R. A. 

* Niels Bredal: Bøme-Speigel (Kbhvn. 1568). S. 8. 

78 — 79. — ' Malmøhus Lensregnskab 1541. R. A. — * Danske Magazin 
4de Række I, 276. — »Sjællandske Tegneiser 31 Oktober 1578, 10 August 
1579 og 18 Februar 1580. R. A. 

S. 140. ^Olaus Magnus: Historia de rebus septentrionalibus lib. 
XIII Gap. 38. — 'Ahlquist: Karin Månsdotter (Sthlm. 1874). S. 20. — 
•Suen Stafifansons Rekenskap for 1573. S. R. A. — ^Danske Magazin 
3die Række II 205. — 'Sjællandske Tegneiser 8 Februar 1590. R. A. — 
*Jydske Tegneiser 1 Maj 1596. R. A. 

S. 141. * Danske Magazin 4de Række II 387 og 402. — 'Hans Fors- 

Skokke 15 Stykker*. Suen Staffansons Rekenskap 1573. S. R. A. — 
® Pasglas: Malmøhas Lensregnskab 1541. R. A. (for 10 Paszglas 1 JC 2 

^Danske Magazin 3die Række I, 27—28. 

S. 143. ^ Kjøbenhavns Diplomatarium II 37—38. — * «Godt Aar, 
Evert! c L. Daae: En Episode af den nordiske Syvaarskrig. Lund 1867. 
S. 9. — C. C. (yCrwell: Svenska Magazinet Sthlm. 1766. S. 81. — Fr. 
Amkiel: Cimbrische Heyden Religion. Hamburg 1703. I, 162. — 'Sam- 
linger til Jydsk Hist. og Topografi 1, 228—32, 

S. 144. ^Weis»: Kosttimkunde II 879. — 'Summarische Verzeich- 
ntts einer Reysz, zo der FQrst Hr. Friderich Hertzog zu Wurtemberg 1580 
gethan. Mfimpelgard 1606. S. 17. — 'Charles d'C^ier: Dagbok ofver dess 
resa i Sverige 1634. Sthlm. 1828. S. 49. 

S. 145. ^Se f. Eks. Enkedronning Sophias Bordservice. Schlegel: 
Samlung zxtr Dånischen Geschichte II 4, 171—72. — * Kongl. Hofvet no. 
2. S. R. A. — ^Erik XIVs Søl^geschir 22 December 1565. Regnskab r6r. 
Guld, Silfver a s. v. 1552—73. S. R. A. — * Weiss: Kostumkunde II 
868—69. — ' Rentemesterregnskab 1588. R. A. — Sjællandske Tegneiser 
4 December 1588. R. A. — • Kongl. Hofvet no. 2. S. R. A. — ' Baudril- 
lart: flistoire du luxe III (Paris 1881). S. 503. 

S. 146. ^Danske Magazin IV 318. — * K. v. Weber: Anna Chur- 
fftrstin zu Sachsen. S. 116. — 'Rasmus Reravius' Beskrivelse af Fr. II' 

buch ven M. Marxen Rumpolt. Franckfort a. M. 1581. S. 6. — 'Danske 
Magazin 3die Række I, 29. — ^ Schlegel: Samlung zur Dånischen Geschichte 

Sthlm. 1828. S. 16. — ^Sch^gel: Samlung zur Dånischen Geschichte II 
1, 91. — 'Samme Skrift II 4, 167. — ^Nye Danske Mi^azin 1,308—9. 

S. 149. * Foruden de ti^igere omtalte, Niels Bredal: Børne-Speigel 
1568 og Olaus Theophilus: parænesesl573, maa endnu nævnes: Ensmudi 
og meget nyttelig Bømetuct ved L. Kulieman. Fordan^et af Niels Jensen. 

— * Niels Bredal: Bøme Speigel. Kbhvn. 1568. S. 9. 

'Smstds. — »Niels Bredal: Bøme-Speigel. Kbhvn. 1568. S. 10— 11. — *Die 

Store kongelige Bibliothek. 

S. 161. * Danske Samlinger 2den Række II 267—68. — »Danske 

— *BaudriUart: Historie du luxe III (Paris 1880). S. 476. — » Paul Hentz- 
ner: Itinerarium (Noribergæ 1612). S. 156. — *Raumer: Briefe ans Paris 
I, 29. — *Raumer: Briefe aus Paris I, 38. — Motley: Opstanden i Neder- 
landene, udg. af F. Meldahl, I, 114 — 15. — 'lyøbenhavns Diplomatarium 
II 191 og 214. 

S. 167. * Schlegel: Samlung zur Dånischen Geschichte II 1, 145—46 
og 186—90. 

S. 168. ^ Scriptores rerum Danicarum III 285—86. — ' Danske Ma- 
gazin 4de Række II 381. — • K. v. Weber; Anna Churf&rstin zu Sachsen 
(Leipzig 1866). S. 205. — *Saaledes ender et Brev fra Erik Sture til hans 
Broder. Afzelius: Swrenska Folkets Sago-Håfder VII 174. — Et andet i 
Vedel-Simonsen: De danske Ruder II 44. — * Historisk Tidsskrift 5te 
Række II 240. 

S 169. ^Bricka: Frederik den Andens Ungdomskærlighed. S. 213. 

— 'Skrivelse fra Anne Madsdatter til Fru Sophie Esge Bildes, dat. Vallen 
Mandag efter Cantate 1536. Dokumenter til Klevenfelds Stamtavle. (Bille.) 
R. A. — '1539. Dokumenter til Klevenfelds Stamtavler (Bråde). — * Dan- 
ske Magazin 4de Række II 379—80. 

S. 170. *C. C. Gj6rwell: Nya Svenska Bibliotheket II (Sthlm. 1763) 
12—13. 

S. 171. * H. Ranzau: De valetudine conservanda S. 69—71, 146—48. 

S. 172. * Samme Skrift S. 67—71 og 104—5. — *Samme Skrift S. 
92. — 'Samme Skrift S. 46. — * Danske Samlinger 2den Række II 258. 

S. 173. * H. Ranzau: De valetudine conservanda S. 59—63. — 'Dan- 
ske Samlinger 2den Række VI 36. — 'Wegener: Anders Sørensen Vedel 
(Folioudgave). S. 214. — ^Pontoppidan: Annales ecclesiæ Danicæ III 395. 

S. 174. * Danske Samlinger 2den Række VI 344—45. — Samlinger 
til jydsk Historie og Topografi III 173—74. — Vedel Simonsen: Bidrag 
til Odense Byes Historie III 1, 23. — 'Rørdam: Historiske Kildeskrifter 
I, 714. — Nye Kirkehistoriske Samlinger I, 9—11. 

S. 175. * Norske Magasin I 340—460. — P. Claussøn: Norriges Be- 



202 Henvisninger og Anmærkninger. 

skrivelse. Kbhvn. 1632 S. 46—47. — » Danske Samlinger 2den Række VI 
3d6. — « Tegneiser over aUe Lande (Bind IX S. 61—62). 3 Oktober 1566. 
R.A. — Historisk Tidsskrift II 522—23. — * Tegneiser over alle Lande 2 
Februar 1564. Bind VII S. 618. R. A. — Historisk Tidsskrift II 522. — 
* Richardt og Becker: Prospekter af danske Herregaarde. Egeskov. 

S. 176. ^Suhm: Samlinger til den danske Hist. I 1, 137. — * Teg- 
neiser over alle Lande Oktober 1559 (indiért ved April 1560). R. A. — 
'Tegneiser over alle Lande 6 Februar og 8 April 1559 og 7 M^j 1560. — 
Sjællandske Tegn^er 20 Maj 1584. R. A. — ^ Malmøhus Lensregnskab 
1565 og 1579. R. A. 

S. 177. ^Helsingborg Lensregnskab 1574. R. A. 

S. 178. * Samlinger tU Jydsk Historie og Topografi I, 277—98. — 
'Samme Skrift VI 159—60. 

S. 179. * Orion, Kvartalskrift udgivet af T. Becker, I, 185—200. — 
Klevenfeldt: Optegnelser til holstensk Adel. R. A. — "Danske Samlinger 
2den Række II 234—35. — * Vedel Simonsen: Odense Byes Historie II 2, 
139. — ^Jydske Tegneiser 14 August 1590, R. A., trykt i Samlinger til 
Jydsk Hist. og Topo^*afi VIII 157—58. — * Secher: Danske Herregaarde. 
XX. Veirupgaard. 

S. 180. ' Nye Kirkehistoriske Samlinger I, 150. 



INDHOLD AF 5. BOG. 



Fødemidler. 

side 

1. Udsigt over Fødemidlernes Udviklingshistorie 1 Norden 5 

2. Maaltider og Appetit i det 16de Aarhundrede 18 

3. Forsyning 28 

4. Tillavning 65 

5. Drikkevarer 83 

6. Borddækning 114 

7. Anretning 147 

S, Fødemidlernes Virkning 158 

Henvisninger og Anmærkninger 183 



TROELS-LUND 

DAGLIGT LIV I NORDEN 

I DET le«^ AARHUNDREDE 

6. BOG: HVERDAG OG FEST 

FOLKEUDGAVE 




KØBENHAVN 
GYLDENDALSKE BOGHANDELS FORLAG (F. HEGEL & SØN) 

OltJIBBft BOGTRTKEERI 

1903 



1. 
Hverdag. 

De kunstige Belysningsmidler var i det 16de Aarhundrede endnit 
kun njfoldkomne. Det gjaldt derfor om at udnytte Dags- 
lyset saa meget som muligt. I Danmark staar Solen paa den 
længste Dag op et Kvarter over Tre og gaar ned et Kvarter før Ni. 
Dette blev da her den naturlige Normaldag for Sommerens Ved- 
kommende. Paa Landet stod man paa denne Aarstid op omtrent 
Kl. 3, hvad enten man saa skulde paa Arbejde eller blot paa 
Jagt. Byerne vaagnede kort efter. I Sorø Skole ringede Morgen- 
klokken, i Aalborg afløstes Nattevagten og Dagen begyndte ved 
4 Slet.^ Til samme Tid havde i Upsala den senere Kong Carl 
Gustav Befaling til at rejse sig og begynde sine Studier.^ Paa 
Herlufsholm mødte Børnene Kl. 5 til Dagens Gerning.^ Paa 
Helligdage vendte man i Købstæderne allerede Kl. 6 hjem fra 
første Gudstjeneste.^ 

Om Vinteren sov man noget længere. Først Kl. 5 kimede 
Morgenklokken i Byerne; for Aalborgs Vedkommende gjaldt dette 
dog kun den værste Tid fra 1ste November til 7de Januar, «thi 
Natten er da lang og mørk>, tilføjes der undskyldende. Kl. 6 
samledes Børnene paa Herlufsholm, til samme Tid begyndte Fore- 
læsningerne ved Københavns Universitet.^ Men dette Klokkeslet 
synes ogsaa at have angivet yderste Frist til at begynde sin Virk- 
somhed. 

Sommer som Vinter gik man, baade paa Landet og i Byerne, 
til Hvile henad Kl. 9. En Anmeldelse af Natteoptøjer f. Eks. 
begynder derfor paa Datidens Sprog saaledes: <Anno 1589 Søn- 
dagen den 6te April om Natten Kl. 9, da Hans Mule, Borger i 
Odense, laa og sov i sin Seng> o. s. v.^ Ifølge Københavns Stads- 

6 cTyristikker* eller <Stikyed>. 

ret skulde Vægterne følge hjem eller anholde enhver, som de 
traf paa Gaden <yed Nattetid, efter at Ni er slagen*. Døgnets 
øvrige Tider betegnedes i Forhold hertil. <Send mig din Skri- 
velse, at jeg kan have den i Aften til 4 Slet> hedder det f. Eks. 
i et Brev fra Christian den Fjerde som Barn.^ 

Denne Dagens Inddeling stod, som ovenfor bemærket, i nær 
Forbindelse med de tarvelige Belysningsmidler. Hos Land- 
almuen og den fattigere Bybefolkning synes man, naar Mørket faldt 
paa, ofte at have nøjedes alene med det Lys, som kastedes fra 
Ildstedet. Slog dette af en eller anden G^nd ikke til, tændte man, 
alt efter de forskellige Egne, enten <Tyristik> eller Lampe. Ved 
Tyristikker forstodes tyndt skaame Fyrrepinde, der, som Navnet 
selv antyder — Tyristik: Tjærestik — var særlig harpiksholdige. 
I Norge og Sverig benyttedes hertil ofte friskt Ved; i Danmark,, 
hvor Fjeren var uddød, tyede man til dens sidste Rester, Rød- 
der og Bulle opgravne i Tørvemoser; tørrede og udpindede gjorde 
de samme Nytte. Tyristikker — eller som de i Danmark hyp- 
pigt kaldtes <Stikved> — havde den Fordel at brænde i Idar 
Flamme og ikke som Lampen at vifte ud i Trækvind. Hertil 
kom, at en brændende Tyristik lod sig bære i Manden, naar det 
gjaldt om at have begge Hænder frie. Iblandt Billederne til 01au& 
Magnus' Beskrivelse af Forholdene i Skandinavien forestiller et 
en huslig Scene: Manden kommer slæbende med en Brødkurv i 
den ene Haand og en vældig Ølkande i den anden; Konen staar 
og spinder paa Haandtén; hver især har de en brændende Tyri- 
stik i Munden. Konen holder sin lidt paa skraa i den ene Mund- 
vig af Frygt for at antænde Uldtotten, som hun har bundet ved 
sit Hoved. 

I Danmark synes «Stikved> at have været almindeligt be- 
nyttet, idetmindste naar det gjaldt om hurtigt at faa Lys, om- 
trent som Tændstikker nu til Dags. Men Manglen ved dem var 
jo rigtignok, at de ikke kunde tændes ved Strygning, men kun 
ved anden Glød eller Flamme. Til Gengæld varede de længere 
end en Tændstik, idet de i Reglen vistnok var fra en halv til en 
hel Alen lange. De solgtes ved det 16de Aarhundredes Slutning 
bundtvis til lidt over 1 Mark for 100. Om Arild Huitfeld hører 
vi tilfældigt, at han i Januar og Februar 1578 købte sig 300 Stik- 
ved og 1 Pund Lys. De første kostede S^/a Mark, Lysene 6 Skil- 
ling Pundet.* Hundrede Stikved svarede altsaa i Værdi omtrent 
til tre Pund Lys. Det var da vistnok en kærkommen Gave,. 

naar Kristoflfer Valkendorf i December 1588 gav ialt 1000 Stikved 
til Deling mellem Beboerne af hans <Kollegium> i København. 
Det blev 90 Stikved til hvert Rammer.^ Der kunde i Vinterens 
Løb læses meget Morgen og Aften med saadan en Forsyning. 

Endnu ned til vore Dage har Brugen af tStikved», «Tyri- 
pinde> eller <Tyristikker> holdt sig ikke blot i Norge og Sverige^ 
men ogsaa i Nørrejylland.^ 

I Egne, hvor man ikke havde let ved at faa saadanne Fyrre- 
pinde, eller hvor man, som ved Rysterne, nemmere kunde skaffe 
Tran, anvendtes gerne Lamper. Disse var yderst simple. En 
firkantet eller lidt aflang Skaal af Jærn, indrettet til at hænge, 
fyldt med Tran og med en Væge anbragt i det ene Hjørne. 
Vægen var i det 16de Aarhundrede ikke af Bomuld, men, i det 
mindste efter en senere Tid at slutte, hyppigt af Siv eller andet, 
der kunde skaffes paa Stedet. Lyset fra saadanne Lamper var 
ret roligt, men efter Nutidsbegreber meget svagt.' 

En Overdaadighed, som kun de mere velstillede tillod sig, 
var at brænde Lys. Disse lavedes i Hjemmet, Talglysene gerne 
ved de store Efteraarsslagtninger. Paa Slotte og Herregaarde 
kunde medgaa betydelige Masser af alt Tilbehør, som derfor ofte 
paalignedes Bønderne at svare i aarlig Afgift. I Sønder-Vallingrød 
ved Tølløse f. Eks. maatte i Peder Oxes Tid hver Bonde levere 
aarlig til Gaarden et Nøgle Lysegarn.^ Samme Afgift forekom 
hyppigt i Skaane. Paa Malmøhus forbrugtes i Aaret 1541 ikke 
mindre end 102 Pund Lysegarn.* Man faar et Indtryk af denne 
Lysetilvirkning i Hjemmet og Tilbøjeligheden til at hemme over- 
drevent Forbrug, naar man ser Enkedronning Sophie straks ved 
Overtagelsen af sit Livgeding bevilge sine Lensmænd levende 
Kvæg i Stedet for Okse> og Faarekød, mod at de saa fremtidigt 
holdt sig selv med Lys.^ 

Talglysene var af forskellig Godhed. I Sverig skelnede man 
mellem tre Slags: Herrelys, Fogedlys (?) og Svendelys. ' I Dan- 
mark deltes de i < store Lys>, der var støbte i Form, og <smaa 
Lys>, der vistnok svarede til, hvad en senere Tid kaldte: <Praase>, 
hvis Tillavning kun bestod i at dyppe Lysegamet i Talg. 

Vokslys gjaldt naturligvis for endnu finere. Oprindeligt 
var Bruged heraf vistnok kommen til Norden med Rristendom- 
men, ved hvis Gudstjeneste og Optog Vokslys jo spillede saa 
betydelig en Rolle. Fra Rirken bredte Skikken sig videre til 
Hofferne og den rigere Adel. Hjemmets Bistader skaffede let det 

!♦ 

fornødne Voks, og snart var det blot Navnet Kerte {ceratus = 
af Voks), der mindede om den fremmede Oprindelse. Middel- 
alderen igennem synes dog Brugen af Rerter, trods den forholds- 
vise Lethed, hvormed det nødvendige lod sig skaffe, at have ind- 
skrænket sig mest til festlige Lejligheder. Til al Anvendelse af 
Voks, hvad enten det saa var som Alterlys, Festlys, ved Forseg- 
ling, til Jordelagen eller ved Ligtog, knyttede sig for hin Tid 
Begrebet om noget særligt højtideligt. 

Reformationens Indførelse ændrede ikke varøentligt dette For- 
hold. De mange smaa Altere med deres Vokslys afskaffedes vel, 
men disse bares fremdeles foran Risten ved Begravelser, medens 
de til daglig selv hos velstaaende erstattedes af Talglys. 

Grunden til, at Vokslysene hos rige ikke helt fortrængte 
Talglysene, laa i deres egen Ufuldkommenhed. Man forstod nem- 
lig endnu ikke at forfærdige dem saaledes, at Tanden fortæredes 
af sig selv, alt imedens Vokset nærede Flammen. De trængte 
som Talglys til stadigt at pudses. Denne Grundmangel selv ved 
den ypperste Belysning blev følelig paa mange Maader. 

Først og fremmest medførte den, at der maatte være Mand- 
skab til at passe dem. De skulde <snydes>, som Datiden kaldte 
det, et Udtryk, der enten skriver sig fra, at det ansaas for fint 
hertil at anvende en Rniv (snide = skære) eller vel snarere var 
laant fra Næsens Betjening. Først i det følgende Aarhundrede 
begyndte dette Udtryk at afløses af <at pudses>, en Betegnelse, 
der lige saa lidt som dens Forgænger og de andre herhenhørende 
«at tages ved Næsen>, «at holde Lyset> o. s. v. undgik Bibetyd- 
ningen: at blive bedragen. 

Til daglig foregik Pudsningen paa den Maade, at den nær- 
meste — ved Maaltidet en af de opvartende Drenge — løftede 
Lyset fra Bordet og med to Fingre afkneb den forkullede Tande. 
<Det afpudsede skal Du enten straks stikke ned i Sand eller 
træde ud med Foden, at det ikke skal ligge og ose>, hedder det 
i Leveregler for Skoledrenge.^ Endnu i Aaret 1629 kunde der i 
et Opbyggelsesskrift bruges følgende Billede: «Hvo som afsnyder 
og pudser et Lys med sine Fingre, han smitter og brænder sig 
selv visseligen, og Lyset brænder deraf des klarere og bedre>, 
ligesaa bliver Menneskenes Rygte bedre efter at være antastet.* 
Hvor det gik finere til, anvendtes dog Rniv. En Italiener, der 
i Tiden mellem 1625 og 1629 har været i Danmark, omtaler ikke 
uden Forbavselse <en overordentlig net Skik>, som han spottende 

kalder det, der endnu var i Brug hos Hertugen af Gottorp: 
«Naar Lysene under Aftensmaaltidet begynder at brænde dun- 
kelt, saa tager blot en Page en af Bordknivene, spytter paa den, 
væder Fingrene paa samme Vis, løfter Lysestagen i Vejret og 
pudser Lyset med Kniv og Fingre, sætter Lysestagen ned igen 
og lægger Kniven paa sin Plads. Alt dette gøres i Hertugens 
Nærværelse>.^ 

Var det saaledes Skik ved det hertugelige Hof endnu Aar 
1625, tør man uden Tvivl slutte, at Brugen af Lysesaks i det 
16de Aarhundrede ikke har været synderlig udbredt i Norden. 
Ganske vist omtales saadanne Redskaber, men selve deres kost- 
bare Udstyr i Forbindelse med deres sjældne Forekomst synes 
at tyde paa, at de mest har været til Stads. Peder Oxe efter- 
lod sig en af Sølv og en sølvforgyldt.^ Den unge Christian den 
Fjerde lod Aar 1589 forfærdige tre sølvforgyldte å tolv Lod Styk- 
ket til sit eget Brug.* Aaret efter skænkede han sin lille Broder 
Ulrik, der skulde udstyres til Ophold i Udlandet, et pragtfuldt 
Sølvservice paa over 2000 Lod Sølv, hvoriblandt to Lysestager 
og en Lysesaks paa 30 Lod.^ En af de ældste Lysesakse til kirke- 
ligt Brug, der endnu er bevaret, er vistnok den, der findes i 
Maribo Kirke; den er af Malm og bærer Indskriften: Maribo 
Kloster 1620.«^ 

Den gammeldags Maade at opnaa en stærkere Belysning end 
den, der udgik fra Alternes eller Bordets Lys i Stager, bestod i 
at levende- og mangfoldiggøre disse ved overalt at anbringe 
Svende med Fakler eller Kerter. Opstillede i behørigt Antal 
ikke blot paa Gulv men rundt om i Pulpiturer og paa Gallerier, 
maatte de kunne frembringe en ikke ringe Virkning, og hver 
enkelt af dem havde jo i den Haand, der var fri, en naturlig 
Lysesaks. Men Ulempen var, at der til saadan Opstilling kræ- 
vedes et meget betydeligt Mandskab, større end de fleste kunde 
raade over. Det var da kun Konger og de alier rigeste, der 
kunde tillade sig en saadan Overdaadighed. I det 16de Aarhun- 
drede træffer vi den endnu af og til anvendt. Christian den 
Tredie lod saaledes ved en Fest Aar 1547 Koldinghus oplyse paa 
gammeldags Vis og forskrev ikke mindre end 800 «Tortidsler» 
(torticilla) eller « Stagelys > dertil. Til et Fastelavnsgilde paa Ny- 
borg Slot 1560 bestilte Frederik den Anden tusinde lignende 
Stager.* 

Dette vidtløftige Tilbehør af Fakkelbærere kunde paa en 

nem Maade spares, naar man anbragte Lysene under Loftet i 
Lysekroner. Vel lod disse sig ikke hisse ned til Pudsning af 
Lysene, saa ofte ønskeligt var; den nødvendige Følge maatte 
blive, at Tanden osede og Vokset dryppede ned paa Gulvet. Men 
Tiden var ikke forvænt i saa Henseende. Talglysene til daglig 
osede jo ogsaa, og Røgen og Lagten fra viftende Fakler var sik- 
kert værre end den fra Vokslys. Lysekroner var altsaa alligevel 
at foretrække. 

Hele Aarhundredet igennem hører vi derfor ogsaa Tale om 
dem. Aar 1514 nævnes saaledes en Lysekrone tilhørende Sadel- 
magerlavet i København.^ Paa Lindholm fandtes Aar 1534 «en 
med seks Piber » ;* Knud Rud opgiver at have mistet under Greve- 
fejden seks af Jærn og to af Messing;' til en Rammertjeners 
Bryllup paa Odense Raadhus lod Frederik den Anden laane to 
Lysekroner fra Svendborg, en fra Kerteminde og en fra Assens.* 
Peder Oxe efterlod sig to store og en lille af Messing,^ Albert 
Oxe en stor af Messing med tolv Piber.* Lignende anskaffedes 
til Kronborg,^ Aar 1608 købte Christian den Fjerde en Lysekrone 
med et Sejrværk i.* o. s. v. o. s. v. 

Hvor pragtfuldt de end kan have været udstyrede, og hvor 
rigeligt der end ved enkelte, festlige Lejligheder kan være blevet 
gjort Brug af Vokslys — vi hører Tale om Bestillinger til konge- 
lige Slotte paa tre-, fire- til femhundrede Pund Voks ad Gangen® 
— saa var og blev dog selv den bedste Belysning efter Nutids- 
begreber mangelftild med dens skiftende Skær, dens Osen og 
Voksdryp. Man kendte imidlertid ikke bedre. Det var rene 
Undtagelser, der som f. Eks. Henrik Ranzau kunde falde paa den 
overforfinede Paastand, at Osen af almindelige Vokslys var meget 
skadelig for Sundheden, hvorfor man burde i det mindste til 
Brug i Soveværelser om Natten have Lys af særlig renset Voks, 
der gav mindre Os.^^ 

Derimod skulde det synes, at man kun behøvede at have 
overværet én af Datidens Aftenfester med dens forholdsvis rige 
Belysning for at faa et pinligt Indtryk af, hvor mørkt og trist 
man dog havde det til daglig. Men intet tyder paa, at dette er 
gaaet op for Datiden. Den skarpe Adskillelse mellem Fest og 
Hverdag vedblev fremdeles. To Enkelt-Lysestager ansaas endnu 
for et kongeligt Udstyr,^^ og selv i meget velhavende Forhold 
nøjedes man med et Talglys. Det er i saa Henseende oplysende 
at sammenligne det nordiske Forbrug med fremmede Forhold. 

Tre schlesiske Adelsmænd, der i Aaret 1628 med deres seks Tje- 
nere opholdt sig paa Malmøhus i ni Maaneder som kongelige 
Gæster, brændte i denne Tid paa deres Ramre ialt 560 Pund 
Talglys,^ medens der f. Eks. 1572 sammesteds til hele det yidt- 
løftige Slots Belysning Aaret igennem blev, baade af Lensmanden, 
hans Svende og af al Slottets øvrige Betjening tilsammen, ikkun 
brugt 650 Pund.^ Hos den fattigere Befolkning veg jo som før 
omtalt endog Talgpraasen eller Tranlampen for en <Tyripind>, 
der kun tændtes ved Ovnens Gløder i de faa Øjeblikke, det 
jordes fornødent. Hvor sligt fandt Sted, ophørte al Tale om 
Belysning, Mørket maatte siges at være Herre, fra den Stund 
det faldt paa. 



Følgerne af denne Mørkets Overmagt til daglig blev i 
dobbelt Henseende afgørende. 

For det første standsede al Virksomhed, saa snart Dags- 
lyset veg. Kvinderne kunde vel endnu gribe til en eller anden 
huslig Syssel, der ikke krævede synderlig Belysning, saa at de i 
det mindste ikke syntes ledige; men for Mændenes Vedkommende 
var saa godt som alt Arbejde afskaaret. Aandelig Adspredelse, 
Avislæsning eller anden slig Underholdning kendte Tiden ikke. 
Selv saa ringe en Erstatning for Virksomhed som Tobaksrygning 
var endnu ubekendt. Forbindelse med Omverdenen i Form af 
ankomne Rejsende eller Gæster, der kunde udspørges; Nyt, om 
det saa kun var usande Rygter, vankede ikke hver Dag. Ind- 
byrdes var man selvfølgelig forlængst udtalt. Der var da intet 
andet tilbage end at døse paa Bænken eller — i Byerne — at 
liste sig hen til ligestemte Sjæle. Ene eller i Selskab blev Maalet 
altid et og samme: ved Ølkandens Hjælp at drukne eller dog 
bedøve den kvælende Kedsomhed. 

Den anden Følge af Mørkets Overmagt blev en stærk Mørke- 
rædsel og tilsvarende Hang til Overtro. Der er en inderlig 
Forbindelse mellem den rent ydre og den aandelige Oplysning. 
Hvor hin svigter, hvor man fra Solnedgang ubønhørligt er pris- 
given Mulmet, uden Evne til paa egen Haand hurtigt at skaffe 
Lys, dér kues Sindet nødvendigvis til Tro paa Mørkets Magter. 
Den, der fandt paa at dyppe Tyristikken i Svovl og Fosfor, saa 
at man, selv om Arnens Ild var slukt, blot ved at stryge slig 

en Svovlstik i et Nu kunde fremlokke lys Lue, gav derfor, uden 
maaske at ane det, ogsaa den aandelige Oplysning et mægtigt 
Stød fremad. Men om denne Opfindelse var der i det 16de Aar- 
hundrede endnu ikke Tale. Først i en langt nyere Tid indførtes 
Tændstikker. 

Hvad der imidlertid gav Forholdene i det 16de Aarhandrede 
et eget Præg, var et Sammentræf af Omstændigheder, der i For- 
ening omdannede denne Mørkerædsel og Overtro til en uhyggelig 
Plet i vor Aandsudviklings Historie. Alt fra Oldtiden havde Troen 
paa Trolde, Vætter, Underjordiske, Elverfolk, Havfruer, Nøkker^ 
Nisser o. s. v. udformet sig. Da disse Varøner ikke hørte til Lysets 
Rige, maatte de antages at staa under Mørkets Fyrste. Men 
selve denne deres Øverste var i Løbet af Middelalderen sunken 
i den almindelige Agtelse. Vel kunde hver enkelt grue for Nat- 
tens Rædsler; men Kirken selv frygtede ikke. Djævelen var jo én 
Gang for alle overvunden og besejredes bestandigt paany, hver 
Gang en af Kirkens Tjenere i Messen gentog det himmelske Offer. 
Under saadanne Omstændigheder sank han da ned til en halvt 
latterlig Figur. Lystige Historier om den dumme Djævel, om 
Fanden, der blev narret, bredte sig blandt Mængden. Ikke blot 
Kirken var til det sidste i Stand til at narre ham for en Sjæl, 
men selv en forslagen Lægmand syntes nok til at tage ham ved 
Næsen. 

Saaledes stod Sagerne, da Reformationen indførtes i Norden. 
Forandringen maatte naturligt føles som et Brud med Fortiden, 
Kirkens Magt gled fra Rom over i den verdslige Øvrigheds Hæn- 
der. Uøvet men ivrig holdt denne straks Rettroenheds Mønstring; 
i Kamp maatte den tjene sine Sporer. Og Fjenden var tydelig 
nok, det var ikke blot Papisterne, det var Djævelen selv, ham 
som Reformatorerne i deres Iver saa ofte havde malet paa Væggen. 
Lyslevende stod han der i al sin Vælde. Thi det var gaaet ham 
som hans Modsætning. Ligesom Kristus i Protestanternes Øjne 
ikke længer var den Spæde paa Himmeldronningens Arm, men 
var vokset til Frelseren paa Korset, saaledes var Djævelen heller 
ikke mere den dumme Djævel, han var Kristi Modstander^ 
Herren over Mørkets Magter. Og han slap alle disse Magter løs. 
Som tusinde Katteøjne i Mørke gnistrede det nu fra hver en 
Kirkens Krog, mens Øvrigheden fra Alteret, opskræmt men nid- 
kær, i Blinde svang det Sværd, som den ikke bar forgæves. 

Denne ophidsede Stemning tog stadig til i de første Aartier. 

Medens Frygten for alt det gammeldags Troldtøj ikke synes at 
være undergaaet nogen væsentlig Forandring, eller vel snarest er 
traadt noget i Skygge, uddannedes der en vidtløftig Lære 
om Djævelen og hans Medhjælpere. Det vrimlede af disse 
Smaadjævle ligesom med Fluer paa en Sommerdag, ja — som 
Peder Palladius og efter ham Hofprædikant Hans Lauritzøn ud- 
trykte det — : ede var utallige som Solegran*. ^ I Tyskland, hvor 
den samme Bevægelse var til Stede, og grundig Kundskab altid 
har været i Yndest, naaede en Teolog til bestemt at kunne an- 
give deres Tal. Der fandtes ialt: 2 Trillioner, 665 Billioner, 866 
Millioner, 746 Tusinde, 664 Smaadjævle.^ 

Djævelens Virksomhed var af dobbelt Art. Dels besatte 
han — enten selv eller ved sine Medhjælpere — et Menneske, 
som da blev pint og plaget til det yderste. Dels overlod han 
enhver, der vilde gaa i Pagt med ham, en lille Djævel til Af- 
benyttelse. 

Mod den første Art af Virksomhed kunde Øvrigheden kun i 
ringe Grad skride ind. Det eneste Middel, der stod til dens Raa- 
dighed, var ved Straffe at hindre eller dog formindske Djævle- 
besættelsernes hyppigste Anledning: utilbørlig Banden og Svær- 
gen. Hvis vi tør tro Biskop Peder Palladius — der dog, opskræmt 
som han var, og anende Djævelens Anslag overalt, ild^e er noget 
fuldt paalideligt Vidne — var Lysten til at bande vokset i en 
mærkelig Grad i Tyskland og Norden efter Reformationens Ind- 
førelse. Man havde saaledes en egen Ed for hver af Kristi Le- 
gemsdele, svor ved hvert Qerde, femte Ord og anvendte hyppigt 
Dobbelted, idet man foruden <Guds Død>, der for Nemheds 
Skyld udtaltes som: <Stø> anbragte en Forbandelse i Djævelens 
Navn i Flugt hermed.^ Øvrigheden søgte efter Evne at hemme 
dette Uvæsen. Hvo der f. Eks. ombord paa Flaaden bandede 
eller blot nævnede Djævelens Navn, naar Skibet var under Sejl, 
skulde efter Datidens Skibsartikler bindes til Masten og uden al 
Naade piskes af Mestermanden.^ Til lignende Straf var de 
kongelige Drabanter og andre Krigsfolk hjemfaldne, selv om de 
blot svor ved Kristi Vunder eller Død.* I Sverige skulde ifølge 
Erik den Fjortendes Hofordning enhver, der grebes i at van- 
hædre Guds Navn ved at sværge, første Gang straffes ved <at 
ligge en Nat udi Taamet eller Kisten> og i Gentagelsestilfælde 
forvises Kongens Gaard. Den, der hørte det og fortav det, skulde 
være lignende Straf undergiven.^ For ogsaa at bidrage sit til 

Hjælp mod den fælles Fare udgav Biskop Peder Palladius et 
Par Flyveskrifter, et paa Latin og et paa Dansk, hvori han ind- 
trængende advarede sine Landsmænd mod Satans nyeste Snedig- 
hed: at lokke Folk til at hånde og derpaa opfylde det i Eden 
udtalte Ønske.^ 

Det mest hekendte Eksempel paa DJævlebesættelse hidført 
ved Banden er Hans Skram, en Bonde i Farringløse ved Ring- 
sted. Han havde svoret som saa: «Gid jeg drikke en Djævel i 
mig for hver Taar i denne Skaal 01, hvis> o. s. v., og ganske 
rigtig var saa Djævelen faret i ham og havde gjort hans Under- 
krop lam. At her forelaa mere end en almindelig Sygdom frem- 
gik noksom af, at de onde Gæster, der holdt ham besat, ikke 
kunde taale at høre en Bøn. Naar han selv vilde hede, foldedes 
Tungen sammen, saa at han maatte bide sig i den. Og læste 
andre Fadervor for ham, <slog han Hænderne sammen, skraalede, 
saa at man kunde høre det Byen over, medens Øjnene var røde 
som Ild, Munden vrænget op til hans Øren og han gabede saa, 
at Du maatte stoppe begge dine Næver i hans Hals>. At Antallet 
af Djævlene i ham uden Tvivl beløb sig til Skokketal, følte Bi- 
skop Palladius sig overtydet om, da den Besatte sagde til ham: 
« Peder! det kriller og mylrer i mine Ben og mine Laar, som om 
der var tusinde Spurve i dem>. Det synes, som om denne Flok 
har været selv Peder Palladius for mægtig. Forgæves holdt 
han i Almuens Nærværelse Bøn i den Syges Hus; forgæves blev 
der lidt efter lidt bedet for ham i halvtredie Hundrede Sogne- 
kirker. Da der længere Tid efter tales om ham paany, er det 
fremdeles som en af Djævelen plaget, et afskrækkende Eksempel, 
hvem kun Taalmodighed kunde anbefales.^ 

Som Eksempel paa en DJævlebesættelse, til hvilken der ikke 
forelaa nogen ydre paaviselig Grund i Form af Sværgen og Ban- 
den eller lignende, kan nævnes Mette Hardenberg, der var gift 
med Rigsraad Præben Gyldenstjeme og altsaa baade ved Fødsel 
og Giftermaal knyttet til Landets fornemste Slægter. Hun har i 
Forening med sin Mand afgivet en skriftlig Erklæring om, hvad 
der hændte hende. Ifølge denne Bekendelse forulejligedes hun i 
Aaret 1597 meget af Djævelen. Han fulgte hende mere end seks 
Uger og blev stedse hos hende, slog og drog hende, naar hun 
nævnede Gud, saa at hendes Krop sad i et blodigt Rød. «Iteni 
har han slaget hendes Median og Lungeaare, saa at hendes Ær- 
mer er løbne ftilde af Blod, og var nær løben hende ihjel, des- 

uden har han og stukket hende i hendes Skinneben, saa at de 
sidder endnu i Ribler og Saar>. 

Endelig forbarmede dog Gud sig over hende, og en Nat 
kom det hende for, at hun blot skulde staa op og gaa til Vallø 
til det saakpldte Tomekammer, saa skulde hun blive frelst. Den 
næste Dag vandrede hun da paa sin Fod til Vallø, som laa tre 
Mil fra hendes Gaard, og skønt mange godt Folk agede samme 
Vej, blev hun dog standhaftig ved at gaa. Men Djævelen fulgte 
med, hun kunde bestandig se ham løbe paa Vejen og hoppe 
over Gærder og Bække. Dog viste sig denne Gang ogsaa en 
Engel, der ledsagede hende paa den anden Side af Vejen. 

Da hun kom til Vallø, gik hun ind i Tornekamret, og en 
Mængde Folk, som samledes udenfor Døren, hørte grangivelig, 
hvorledes den Onde disputerede med hende, men hun talede 
imod ham af Skriften. Saa hjalp da Gud hende. Djævelen viste 
sig ikke mere. Den næste Dag kunde hun drage fra Vallø og 
<blev snart atter smuk sund og tilpas. Den Kæp, hun havde i 
sin Haand dér hun gik til Vallø, har hun lagt i Tomekamret 
og ladet den dér blive liggende*. 

I Slutningen af denne mærkelige Bekendelse hedder det, at 
saa vel Mette Hardenberg som hendes Mand, Præben Gylden- 
stjerne, bevidner Sandheden heraf, <endog hun gider ikke gerne 
talt derom som han; men han vil ikke dølge det, men siger, at 
han vil have det ud paa Tryk>.^ Denne hans Iver i Forbindelse 
med begges hcge Samfundsstilling er vistnok Grunden til, at dette 
Tilfælde er blevet bekendt fremfor mange andre maaske langt 
farligere. Hvor talrige de har været og hvor haardt Djævelen 
har plaget Datiden, faar man det bedste Begreb om ved at se, 
hvilke yderligere Forholdsregler Biskop Palladius saa sig nød- 
saget til at gaa ind paa. Overløben af Lidende tillod han, at 
man henvendte sig ogsaa til almindelige Djævlemanere, dog at 
Provsten i Herredet først gennemlæste Manings-Ordene, at der 
ikke skulde findes noget ugudeligt deri. Til Brug for Præster 
samlede han selv en Række Skriftsteder, der burde anvendes i 
Forbindelse med «en fastende Bøn> og den kirkelige Besvær- 
gelsesformular. Det Sprog, hvori Præsten tiltalte Djævelen, var 
ligegyldigt. Dansk eller Latin, som vedkommende selv fandt for 
godt. Dog advarede Palladius dem bestemt mod at tale He- 
braisk, med mindre de virkelig var Sproget mægtige, da de 

ellers herved stemplede sig selv som Gække og Djævelen let 
kunde opdage sligt.^ 

Folk i Almindelighed tyede dog kun i værste Fald til Præ- 
ster og Manere. Til dagligt Hold nøjedes man med Husraad. 
Blandt disse var Korsets Tegn, der ogsaa anbefaledes af Gejstlig- 
heden, Salt og Brød samt en <Korshvid> de almindeligste. Kor- 
sets Tegn skulde gøres for Brystet Morgen og Aften og desuden 
hver Gang noget overordentligt viste sig; om denne Skik minder 
endnu Udtrykket: <at korse sig over noget* og <Kors bevares!> 
[bevare os]. Salt og Brød, det rensende og nærende, hvormed 
Herren havde betegnet sine Apostles Hverv (Verdens Salt) og i 
Nadveren endog sit eget Legeme, ansaas med Grund for et af 
de virksomste Midler mod Djævelen. Det bragtes først til Huse 
i det nye Hjem, anvendtes som afværgende - Middel ved mange 
Lejligheder og gav saavel et Løfte som en Maning bindende 
Kraft. ^ Som alt sligt lod det sig imidlertid ogsaa misbruge og 
benyttedes med samme Held af Ugudelige til at tvinge Djævelen 
til at give Møde.' Børnelegen <Salt og Brød>, oprindelig vistnok 
en middelalderlig kaad Spot over Djævlemaning, udført ved Jul 
eller Fastelavn, naar man ret slog Gækken løs, er nu et sidste 
afbleget Minde i Norden om denne Salt og Brøds tidligere Be- 
tydning. En <Korshvid> endelig antoges at virke, hvad enten 
man bar den paa sig eller gravede den ned f. Eks. under en 
Sengestolpe eller under Amen. Lige saa virksom, men selvfølgelig 
paa urette Maade, viste den sig at være, naar man bortkastede 
den «i Fandens Navn>. Som Betegnelsen angiver, var det en Sølv- 
mønt med Kors paa, særlig efterspurgt synes de tyske <Kreutzere> 
at have været, paa hvilke Korset stod tydeligt præget.^ 

Hvor Djævelens Virksomhed var saa mangeartet og dybt- 
indgribende, maatte det ofte være vanskeligt ja ligefrem umuligt 
at skelne mellem, hvad der var Guds og hvad Djævelens Værk. 
Da saaledes f. Eks. i Aaret 1570 den 17de Juni et Stykke kogt 
Lammekød i Dr. Rasmus Lætus' Køkken med ét blev blodigt, 
og tre Dage efter en almindelig Steg blev det samme, og det 
medens Peder Oxe, Kansleren og en Mængde Adelsmænd og Høj- 
lærde saa derpaa, ja Gryn blev til Blod og kort efter endog Vand 
til Blod i Kamstrup ved Roskilde, saa udlagde ganske vist Dr. 
Niels Hemmingsen sligt som Varsler fra Gud om Straf for ud- 
gydt uskyldigt Blod. Men hvad borgede for, at hans Fortolkning 
var mere paalidelig end den menige Almues, der, da disse Undere 

i September Maaned forøgedes med, at Peder Oxes store Lysthus 
udenfor København faldt ned, paastod, at det var Fanden selv, 
der havde taget ved det.^ 

Kun én Ting var vis, at det under slig Tingenes Usikkerhed 
maatte betragtes som en stor Brøde med Forsæt at bibringe 
Andre falske Begreber. Det var derfor kun velfortjent, naar en 
Kvinde i Viborg, der søgte at skaffe sig en Ekstrafortjeneste ved 
at lade sin ti Aars Datter optræde som djævlebesat, blev greben, 
og Byens Øvrighed fik Befaling af Kongen til uden al Naade at 
straffe hende «for denne gruelige og forskrækkelige Guds Læsté- 
ring>.* 



Den anden Art af Djævelens Virksomhed bestod, som oven- 
for omtalt, i Udlaan af Smaadjævle til hvem som helst til slette 
Formaals Fremme. Dette var ifølge Sagens Natur den, hvorpaa 
der forekom de talrigeste Eksempler, men ogsaa den, hvor der 
var mest Mulighed for at komme til Bunds i Sagen, idet her jo 
altid maatte være en menneskelig Medvider. Her kunde altsaa 
Øvrigheden skride ind og faa Ram paa de skyldige. 
y Pagten med Djævelen blev indgaaet ved, at man tre 

V Torsda^gftener i Rad kaldte paa ham og gav sig ham i Vold. 
Derpaa blev der overladt vedkommende et tjenende Væsen, der 
betegnes forskelligt: «en ond Kompan*, «en Dreng*, <en Patron», 
<en Apostel* o. s. v., men altid skildres paa samme Vis som 
lille, laadden, tsort og slemmer*, og naturligvis var en Djævel 
af lavere Rang. Navnene paa adskillige af disse er bekendte, 
saasom: <Smuk*, <Skønner*, «Blak-Skinneben*, < Jeronimus*, *Ala- 
bast*, «Gjelster*, »Register*, <Raggi*, «Rusp*, cRuspian*, <Lang- 
vinus*, «Pil-Hesteko* osv. osv. De var lydige og utroligt hurtige, 
kunde i et Nu fare til Skaane eller langt ud i Vesterhavet, om Be- 
hov gjordes. Vejen til Bloksbjerg tilbagelagdes, selv med deres 
Hersker paa Ryggen, i Løbet af en kort Stund. Naar de ikke be- 
nyttedes, forsvandt de enten ganske eller stod i Mørket som en sort 
Kat med gnistrende Øjne ved Sengen. Blev man ked heraf og gjorde 
Korsets Tegn, maatte de vige.' Det var maaske denne Evne til 
at Qæme dem, der fremkaldte den gængse Tro, at endog Djæ- 
velen var bange for en Heks. Hertil bemærker dog Peder Pal- 
ladius: «Det er ikkun Løgn, man siger, at Djævelen skal selv 

være ræd for hende, og at han skulde en Tid have givet hende 
et nyt Par Sko og rakt hende dem paa en lang Stage, for han 
turde ikke selv være i Færd med den gamle Troldkvinde. Det 
er ikke uden Løgn. Hvi skulde han ikke turde være i Færd 
med hende, efterdi en Troldkvinde er Djævelens Mælkedeje, hun 
malker ham, og han malker hende saa længe, at de malke hen 
tilsammen i Helvedes Afgrund>.^ 

Det, hvortil Smaadjævlene benyttedes, var tilsyneladende et 
dobbelt Øjemed, dels det uskyldigere at skaffe deres Herre Lykke, 
dels at tilføje andre ondt. Da imidlertid Lykke aldrig kunde 
skaffes, uden at den toges fra en anden, var i Virkeligheden 
begge Maal lige slette. 

Et Menneskes Lykke lod sig løsne fra ham ved Hjælp af 
visse Ceremonier og Besværgelsesformularer. En af disse lød 
saaledes : 

Ild og Arne efter dig rage! 
Al din Velfærd fra Dig tage I 
I Djævelens Navn!' 

Den fratagne Lykke kunde derpaa deles mellem forskellige. 
En Troldkvinde i Aalborg, der ofte havde været sammen med 
en halv Snes andre og delt fratagen Lykke, klager over, at en 
af disse. Jomfru Christence, altid naar de skiltes <selv beholdt 
meste Parten af den Lykke, de havde at skifte«.^ Man hører 
derfor oftere Tale om € Lykke, fratagen for saa og saa mange 
Aar siden >, ja man kan endog træffe retslige Dokumenter, hvori 
en Person < lader æske sin Lykke igen> fra en anden.^ 

En ganske egen Maade at rane Lykke paa var ved Hjælp 
af Fingeren af en henrettet Tyv. Man fik herved ikke blot den 
Afdødes ubrugte Lykke, men Rapsenaturen antoges fremdeles at 
hæfte ved Fingeren, saa at den kunde skaffe noget af andres 
med. Slige Tyvefingre var forholdsvis lette at faa ude ved Byens 
Galge, hvor de talrige Hængte vedblev til Skræmsel at svaje for 
Vinden indtil de endelig af sig selv blæste ned. Selvfølgelig var 
det streng Straf underkastet at tage saadanne Fingre; de maatte 
derfor i Reglen hentes, naar Mørket var faldet paa, helst ved 
Midnatstide. Hvor hyppigt dette dog skete, faar man et Indtryk 
af, ved hvad der tilfældigt berettes om tp Kvinder i Helsingør. 
De overbevistes om at have søgt at forbedre deres Handel med 
Brændevin ved at anbringe en Tyvefinger, omvunden med en 

Klud, i Brændevinskrukken. Fingeren havde de skaffet sig ved 
engang, da Folk sov til Middag, at liste sig op <til Galgen ved 
Set. Anna>, og der «paa en død gammel Tyvekrop nedfalden 
under Galgen* at vride den ene Haand af og gemme den i en 
Sæk Brænde. Da de kom hjem og hver tog sin Finger, viste 
det sig imidlertid, at de ikke havde været de første, idet to 
Fingre allerede manglede.^ 

Den uhyggeligste Anvendelse af den betroede Magt var dog 
til blot at gøre andre Skade, forgøre dem, uden at dette kunde 
medføre nogen Gavn for en selv. Dette fandt ikke desto mindre 
overordentlig hyppigt Sted, og utallige var de Tilfælde, hvor Folk 
blev overbeviste om og straffede for at have begaaet denne Brøde. 
De Midler, der anvendtes, var meget forskellige. Et Par Knive 
overkors, Haar eller Negle af den paagældende, Vinduesbly, 
Voks af Kirkelys, et Baand med Knuder, en Klud med en Uldtot, 
lidt Hvidløg og Timian,^ ethvert af disse Midler og mange andre 
var nok til, rettelig brugt, ikke at forfejle sin Virkning. Derfor 
var det ogsaa mere end tilstrækkeligt Bevis, da en Troldkvinde 
stod for Retten i Bergen og Byfogden drog Hovedklædet af hende^ 
at det viste sig, at hun bar <om Hovedet et Baand med tre 
Knuder, hvori var Haar, Jord og anden Trolddom >.' 

Stundom, men langtfra altid, lystes der en hemmelig For- 
bandelse tillige, som da to Kvinder i Kornerup Aar 1549 for- 
gjorde Laurits Fynbo ved at tage en Urt og læse over den: 
<Jeg binder dit Hjerte, Laurits Fynbo ved dette Baand, dit Le- 
geme og alle dine Lemmer og Indvolde, din Lykke og al din 
Velfærd med dette Baand, ligesom Vorherre han bandt Djævelen 
med de haarde Stenrødder til evig Tid>, hvorpaa de kastede 
Urten over Laden ind i Laurits Fynbos Gaard, saa at han blev 
syg tre Dage efter.^ Hyppigt var det nok blot at udtale det 
onde Ønske, som da f. Eks. gamle Gertrud i Ribe, hvem en Pige 
nægtede Mad, svarede idet hun gik: <Dine egne Kanuter kan Du 
ellers nok give til. Du skal engang faa Skam derfor >. Og ganske 
rigtig, otte Dage efter måatte Pigen gaa til Bartskæreren med 
sin Finger, der var bleven daarlig, og han tog et helt Ben ud, 
saa at et Led gik af den.^ Eller i Aalborg, hvor Jomfru Chri- 
stence lovede Søren Jensen en Ulykke paa sin Mund for hvad 
han havde sagt om hende; og samme Dag, som han sad paa et 
Bislag, kom der en ung Karl, <der var Kopsætter >, løbende imod 
ham, skar ham tværs over Munden og fér videre.^ Eller i Hel- 

singør, hvor Anne Landsknægts ønskede Morten Bolleby at tære 
saa mange Penge paa sin Sotteseng, som han havde tjent paa 
den Fjerding Smør, hvormed han bedrog hende; og kort efter 
slog Peder Vægter ham i Hovedet, saa at han længe maatte ligge 
syg paa Jacob Kandestøbers Loft.^ 

Alle saadanne heftige Udbrud medførte dog i det mindste 
den Fordel, at Forbindelsen mellem Aarsag og Virkning her var 
let at paapege, saa at den skyldige, der var kommen til at røbe 
sit Forhold til Djævelen, hurtigt kunde blive brændt. Selv i 
temmelig vanskelige Tilfælde lykkedes det ved Hjælp af slige 
Blottelser at faa Sandheden for en Dag. Som et Eksempel blandt 
flere kan anføres en Begivenhed i Helsingør. I November 1581 
traf Bødlen her paa en Ølbod sammen med en gammel Kvinde, 
Kirstine Jep Brænders. Hun var i Færd med at bede en Bonde, 
der sad derinde, om Forlov til at køre med. Bødlen afbrød 
dem ved at sige til hende: «Du kan tro, han skal faa Dig op at 
køre>. Hvortil hun svarede: <Han maa køre Fanden og Dig 
med>. — < Fanden køre Dig selv!> udbrød Bødlen og slog hende 
over Armen med et Piskeskaft. Grædende løb hun da ud, men 
sagde i Døren: <Du skal komme til at svie saa længe paa Din 
Arm, som jeg svier paa min>. 

Nogen Tid efter stod Bødlen i sin Dør. Et Svin kom forbi 
paa Gaden, og han tog en Sten for at kaste efter det, men idet 
han kastede, brødes Benet i hans Overarm. Han mødte da paa 
Raadhuset med Armen i Bind, klagede over sin Vanførhed og 
sigtede Kirstine Jep Brænders som den skyldige, idet hun havde 
lovet ham saadan Ulykke. Han var dog ikke mere vanfør, end 
at han kunde udføre sine Embedsforretninger: fængsle en Fyr, 
der med Vold vilde skafie sig og en løsagtig Kvinde Nattelogi 
i hans Hus, behørigt kagstryge otte Kvinder paa Torvet for Utugt 
o. s. V. o. s. V. Men et halvt Aar senere skulde han paa «Sletten> 
henrette en Kvinde, der havde staaet i utilladeligt Forhold til 
sin Svoger. Ved første Hug saarede han hende kun lidt i Halsen, 
endnu en fem, seks Gange huggede han forkert, hun skreg frem- 
deles, saa kastede han Rettersværdet og satte afsted i Løb over 
Grøfter og Gærder, men Mængden efter ham og sønderrev ham. 

Da Bødlen var omkommen saa ynkeligt, mødte hans Enke 
paa Raadhuset i Helsingør og anklagede Kirstine som den egent- 
lig skyldige i hendes Mands Død. Kirstine flygtede bort for at 
4indgaa Faren, men forgæves, det gav blot Anledning til, at endnu 

værre Ting kom op om hende. Saaledes oplystes det blandt 
andet, at hun en Gang, da Peder Christensen stod i en Stue, 
var kommen derind og havde taget ham om Halsen; men han 
var bleven vred og havde slaaet hende i Næse og Mund, saa at 
det blødte, og siden havde han bedt hendes Mand holde hende 
fra, hvor han var. Kort efter blev Peder Christensen syg, saa 
at han tabte baade Syn og Mæle og maatte til Bartskjær i Sø- 
borg. Men hvo, der havde voldt ham den Sygdom, fremgik 
noksom af, at Kirstine Brænders sad med sin Datter og en an- 
den Kvinde ved Vejen udenfor Lundehave, baade da han kørte 
til Søborg, og om Tirsdagen, da han kom tilbage. Bartskæreren 
i Søborg afgav ogsaa den Erklæring, at det var Kirstine, <der 
havde gjort ham det, han havde*, ligesom Christoffer Slagter 
kunde bevidne, at han saa, hun sad derude ved Vejen, da de 
kom fra Søborg. Fremdeles oplystes det, at hun en Gang var 
kommen ind til en Bartskjær, og da hun dér traf Skolemesteren, 
havde hun <talet Latine* med ham, man kunde tydeligt høre 
hende sige baade «ita» og <non>. I berettiget Harme havde da 
Bartskæreren vist hende ud, men hun havde lovet ham brune 
Nødder, og nogen Tid efter fik han en Hob Knuder paa sit Liv 
og blev meget ilde faren. • 

Havde man yderligere Vidnesbyrd behov! Kom saa hertil 
Bekendelser fra et Par om, at de ved hendes Kure var blevne 
helbredede, var Sagen klar nok, ingen uden Djævelen kunde 
have forlenet hende med denne Magt, og med fuld Feje blev 
hun derfor brændt.^ 

Et ganske eget Middel til at forgøre med, vanskeligt at op- 
dage, kraftigt virkende fremfor noget, var et Voks barn. Det var 
en Dukke af Voks, opkaldt med dens Navn, hvem man ønskede 
at tilføje ondt. Det Voksbarn f. Eks., der anvendtes til at for- 
gøre Fru Anna Bilde paa Nakkebølle, saa at hun aldrig mere 
blev karsk og alle hendes femten Børn døde, var lavet af en 
Voksstabel, næsten en halv Alen langt, naturligvis opkaldt Anna, 
og blev baaret i 40 Uger af Jomfru Christence Kruckov, skjult 
under den højre Arm. Hvad det særligt gjaldt om, var at faa 
Voksbarnet rettelig døbt, hvortil der naturligvis krævedes, at en 
Præst maatte være med i Komplottet. Om et Voksbarn, der Aar 
1543 bragtes fra Sjælland til Skaane, bevidnes det, at saa vidt 
vedkommende vidste, havde Præsten, Hr. Joachim i Skaane, 
luistnet det.* Om det Voksbarn, som Jomfru Christence bar 

Dagligt Ut 1 Norden VI. 2 

under Armen, blev der afgiyet den Bekendelse, at da det yar 
fnldbaarent, førtes det til Altret i Aastmp Kirke, hvor en Kvinde 
bar det, Præsten Hr. Mads døbte det, og hele Følget ofrede, 
ganske som ved en almindelig Daab. Senere, paa en Fredag, 
samledes man atter i Kirken, Præsten og fem Kvinder i Forening 
satte Voksbarnet ned i Anna Bildes Kirkestol som i en Grav 
med de Ord: <Nu sætte vi al Fru Annas Lykke og Velfærd 
ned».^ •— For at ikke Præster meget mod deres Vilje skolde 
blive delagtige i saadan Ugudeb'ghed, blev det gentagne Gange 
paa Landemoder paalagt dem ved Bamedaab altid at blotte 
Barnet enten helt eller dog til Lænderne, saa at de kunde over- 
bevise sig om, hvorvidt det var et rigtigt Barn eller et Voks- 
barn.* 

Ved alle hidtil anførte Tilfælde kunde der ikke være nogen 
Tvivl om, at det slette Formaal fremmedes ved Djævelens per- 
sonlige Indgriben. Men hvad skulde man dømme, hvor der ikke 
laa nogen ond Hensigt til Grund, hvor Midlet syntes uskyldigt, 
og det, der opnaaedes, kun virkede Gavn. Et prøvet Middel 
mod Tandpine f. Eks. som dette at signe Tanden med føl- 
gende Ord: 

4 

Præst læser Læst over Sten, 
Orm æder Tand til Ben. 
Gud og den hellige Læst 
Fri den slemme Gæst 
I Navn Gud Faders og Gud Søns og Gad den Helligaands !* 

det kunde dog umuligt have med den Onde at gøre. Eller et 
Husraad som dette, at læse: 

Mari gik ad Veje 

Der kom de tre M^je, 

Og vor Herre Jesus Krist, 

Og Set. Hans Evangelist, 

Melchior, Jesper, Baltzer. 

Jesus, Maria, Anna, 

I Navn Faders, Søns og Helligaands.^ 

hvorledes skulde det kunne gøre Skade? Hvis sligt medførte Pagt 
med Djævelen, saa havde over det halve Land gjort sig skyldig 
i denne Synd. Thi Alverden tyede til saadanne Midler, og det 
ikke blot Almuen paa Landet, der lod læse over sig mod Gi((t 

og andet og lod sine Kreaturer signe mod Forgørelse, men selv 
de højest stillede var med. For blot at nævne et Par Tilfælde, 
saa lod f. Eks. Jacob Sparre sig signe af tHellig Ludse>, hver 
Gang han skulde til Landsting, og da han en Gang to Dage i 
Rad forgæves havde jaget i sin Raahave, lod han hende gaa 
langs Hegnet og slaa hver Stolpe med en Kvist og signe den; 
og ganske rigtig skød han to Dyr i Raahaven inden Aften.^ Sig- 
vard Grubbe fortæller i sin Dagbog fra en Rejse i Sverige: Over- 
nattede vi i Aaby hos Præsten Hr. Hans, og her fik jeg fat i en 
«Hestebottere>, som med et Par Ord helbredte min £Lest, der 
var bleven temmelig halt, da vi drog gennem Hulvejen.' 

Men alt saadant var alligevel, hvo der saa gjorde sig skyldig 
deri, den uforsvarligste Letsindighed. Djævelen var tilstede ved 
hvert af disse Foretagender og lod sig ligesaa lidt skræmme af 
et Kors som af Jesu Navn nævnet i en Remse, som maaske 
»Djævelen selv eller en Munk>,* ~ hvad der omtrent kunde 
komme ud paa ét — havde sat i Omløb. Kirken dømte ogsaa 
klart nok herom. I Fyn blev saaledes Aar 1568 Mikkel Degn i 
Rørup og 1575 Hans Degn bandsatte paa Grund af deres Signen.^ 
Paa Sjælland blev Aar 1573 Præsten Jacob Andersen i Jørlunde 
afsat fra sit Embede og sat i Fængsel i Sorø paa Grund af hans 
<Signelser og anden Djævelskab )^.^ I Stavanger maatte Aar 1584 
Jacob Jonson staa aabenbar Skrifte for hans Læsning mod Gigt 
m. m. og maatte under Livsstraf love aldrig at bruge saadan 
Forfængelighed tiere.^ Og i Peder Palladius* fyndige Sprog lyder 
Omtalen af Kvinder, der signe og helbrede Folk og Fæ, saaledes : 
<En Kostjert med Eddike! Djævelen har hun, saa faar hun og 
med sin Signelse. Saa faar ogsaa du, om du lader dig eller 
dit Fæ signe af hende. Vel kan din Ko faa det bedre, som dig 
tykkes, men din Sjæl fordømmes ind i Helvedes Afgrund med 
din Signelse. Kvinde, vår din Mund, at du ikke faar en svi- 
ende Hale!**^ 



I en Tidsalder, hvor man troede at se Djævelens Indgriben 
i alle Forhold, maatte denne formentlig kunne eftervises ikke blot 
i dagligdags Smaating, men i selve de historiske Hovedbegi- 
venheder. Det forholder sig ogsaa saa. Vi skulle her forbi- 
gaa, hvad mulig Virkning Erik den Fjortende har frembragt ved 

2* 

de fire Hekse, som han tog i sin Tjeneste i Krigen mod Dan- 
mark/ eller hvad Nytte han har haft af den lille Djævel, som 
han sagdes at have afkøbt en Munk i Frankrig og som inde- 
spærret i en Flaske vidste at fortælle ham forud alt, hvad der 
vilde ske.* Vi skulle alene holde os til, hvad der vidnefast lod 
sig godtgøre, og vælge da som et tydeligt og afgørende Eksempel 
den dansk-norske Orlogsflaades Forhold i Tidsrummet 1540 til 
1590. I Løbet af disse 50 Aar greb Djævelen ikke mindre end 
tre Gange afgørende ind i Flaadens og derved hele Landets 
Skæbne. 

Første Gang var i Aaret 1543, da Christian den Tredie lod 
ruste en Flaade paa ikke mindre end 40 Skibe, der under Ad- 
miral Mogens Gyldenstjeme skulde først forjage en hollandsk 
Flaade fra Norges Ryster og derpaa ramme Rejseren føleligt ved 
at gaa til Holland, stikke Hul paa Digerne og sætte Landet un- 
der Vand. Da denne stolte Flaade paa Udvejen ankrede op ved 
Helsingør, blev Togets Udfald allerede afgjort, idet Gyde Spande- 
magers og nogle andre Troldkvinder, der var samlede i en Dal 
udenfor Byen, ved deres Runster forgjorde den, saa at Sejlene 
hang slappe og Skibene ikke kunde komme af Stedet. Men For- 
bandelsen fuldbyrdedes først ret, da Flaaden endelig naaede 
Zeeland; thi idet den søgte at lægge ind her, blev den bestandigt 
dreven tilbage og maatte tilsidst formedelst stærk Storm drage 
hjem med uforrettet Sag. Straks ved Hjemkomsten blev der op- 
taget Forhør og Pinebænken ikke sparet for at faa ftild Klarhed 
over, hvilke de Personer vare, der havde været med i Dalen ved 
Helsingør.^ 

Anden Gang var i Aaret 1566 i Slutningen af Juli Maaned, 
da den danske Flaade efter en Ramp med den svenske kastede 
Anker ved Visby paa Gotland for at begrave en falden dansk 
Kaptajn. Forgæves advarede Rommandanten i Visby dem mod 
den farlige Ankerplads, forgæves havde man «Natten tilforn klar- 
ligen hørt ynkelige Raab og Skraal under Skibene i Vandet«. 
Admiralen var halsstarrig, og Følgen blev, at i den forfærdelige 
Storm, der opkom om Natten, gik en halv Snes af de største 
danske Skibe under med Mand og Mus. Denne Ulykke, der 
greb saa stærkt ind i Danmarks hele Stilling, skyldtes nogle 
Troldkvinder, der for en ussel Vindings Skyld, for at en Vært- 
inde i København kunde beboide noget Gods, som en af Kap- 
tajnerne havde givet hende i Forvaring, ikke toge i Betænkning 

at bringe en saa forfærdelig Ulykke over Landet. Det var kan 
en tarvelig Erstatning, at alle de paagældende siden blev brændte.^ 

Tredie Gang endelig var da i Aaret 1589 en dansk Orlogs- 
flaade paa forten store Skibe foruden en Mængde smaa, alle 
under Admiral Peder Munks Befaling, skulde føre Christian den 
Fjerdes Søster Anna som Brud til Skotland, hvor Jacob den 
Sjette ventede hende. Flaaden sejlede fra Kronborg den 1ste 
September; men næppe var den kommen Kattegattet ud, førend 
den fik uafbrudt Modvind og forfulgtes af stadigt Uheld: Orlogs- 
skibene sprang læk og kunde ikke komme af Stedet, medens 
Handelsskibe til Spot og Spe sejlede dem forbi baade paa den 
ene og den anden Led. Tilsidst maatte Flaaden søge norsk Havn; 
Vinteren stundede til, man blev da dér, Kong Jacob den Sjette 
maatte selv sejle over for at hente sin Brud, og hun naaede ikke 
Skotlands Kyst førend den 20de Maj Aaret efter. At her var 
noget galt paa Færde, kunde enhver sige sig selv, og Sandheden 
kom da ogsaa for en Dag. Seks Hekse paa Fejø viste sig at 
være de skyldige. Ved Hjælp af nogle Lerpotter paa et Bord i 
Karen Vævers Hus havde de opvakt Storm og bragt Flaaden i 
Forvirring, medens Apostlen <Langvinus>, der sendtes afsted efter 
den i en tom Øltønde, havde besørget Resten, virksomt under- 
støttet af de to Djævle «Smuk> og « Pil-Hestesko », der havde 
klamret sig om Skibenes Køl. At her ikke var sket en større 
Ulykke og hele Flaaden efter Bestemmelsen gaaet under, skyldtes 
ene den Omstændighed, at Karen Vævers havde sin Mand, sin 
Søn og sin Svoger ombord. For deres Skyld havde hun tre 
Gange i Jesu Navn bedet de andre om at skaane Flaaden, og 
da de desuagtet sendte hendes Apostel <Lattgvinus> afsted, havde 
hun ved hans Hjemkomst brugt ham til at forpurre deres Plan 
ved at berede den ene af dem en brat Død.' 

Ved Siden af saa storartede Virkninger var det næsten for- 
svindende, hvad der øvedes af lignende Art mod Private, om 
end mangens Velfærd gik tilgrunde herved. Som da den rige 
Ole Bager i Odense lagde sig ud med en Heks ved at nægte 
hendes Datter at ægte en af hans Handelsbetjente, hvorover 
Heksen heftigt vrededes og lærte sin Datter ved at skvulpe syv 
Æggeskaller i en Spand Vand at bringe alle de syv Skibe, som 
Ole Bager just havde i Søen, til at gaa under, saa at af alt 
Mandskabet kun hendes Elskede alene reddedes.^ 

Men jo voldsommere Djævelens Indgriben var, des klarere 

stod ogsaa Øvrighedens Pligt foreskreven: med Ild og Sværd at 
bekæmpe Ondet. Djævelen selv kunde man ganske vist ikke naa, 
men vel hans menneskelige Haandlangere. Fremgangsmaaden 
mod disse var given af Sagens Natur: først maatte de pinig til 
Bekendelse — hvor skulde nemlig en, der var i Pagt meid 'Jpfæ- 
velen, falde paa at tilstaa godvilligt? — og derpaa burde de le- 
vende brændes, for at hvert Spor af dem kunde udviskes. Ikke 
blot almindelig Retfærdighed, men ogsaa Hensynet til de for- 
gjorte krævede dette, da man havde flere Tilstaaelser for, at 
disse ikke vilde kunne komme til deres Velfærd og Lykke igen, 
førend alle skyldige havde lidt Døden.^ En lille Forandring i 
Rettergangen indførtes i Danmark Aar 1576, da det altfor ofte 
havde vist sig, at man havde brændt bevisligt uskyldige.^ Det 
bestemtes, at enhver Trolddoms Sag herefter skulde indankes for 
Landstinget og ikke som forhen være færdig med Nævningernes 
Dom.^ Men nu som før vedblev man at anvende Pinebænk for 
at fremtvinge Tilstaaelse. Pinslerne bestod i, at den mistænkte 
bandtes paa en Stige og <straktes>. Om Præsten Hr. Jens Paaske, 
der uskyldigt anklagedes for at have været med at forgøre Flaaden 
1543, hedder det, at han hang < udstrakt paa en Stige, saa hårdt, 
at hans Lemmer maatte skilles ad>, men han vedblev at raaber 
Nej! Nej! Jeg vil gerne dø, men uskyldig er jeg.^ Undertiden 
synes man at have forøget Pinen ved at vende Stigen om, saa 
at den fastbundne vendte nedad, eller ved Paasættelsen af Tom- 
melskruer, brændende Spænder, Anbringelse af Bækkener med 
Gløder under Stigen^ o. s. v. «^t dette bekendte <Hellig Ludse», 
da hun var bunden paa Stigen for Ilden>, hedder det om et 
Forhør.^ En uhyggelig Betænksomhed var det at afholde For- 
høret over en Kvinde midt under hendes Fødselsveer.' Døds- 
dommens Fuldbyrdelse, der maatte anses for en kærkommen 
Befrielse fra alt videre pinligt Forhør, foregik vistnok i Reglen 
saaledes, at et Baal optændtes paa Galgebakken, og den dømte, 
naar Baalet var godt i Brand, kastedes fastbunden paa en Stige 
ind i Flammerne. I Ribe synes det at have været Skik at frem- 
skynde Døden ved at lade en Pose med Krudt være bunden til 
Forbryderens Ryg. Dette kunde for saa vidt kaldes en mild Frem- 
gangsmaade, som man ved Kætterbaalene andetsteds plejede at 
lade den dømte staa bunden paa Baalet og langsomt naas af 
Flammerne.^ 

Spørge vi om det Omfang, hvori denne Øvrighedens Nid- 

kærhed gjorde sig gældende, saa viser Forfølgelsen sig at have 
taget sit Opsving lige efter Reformationens Indførelse, først i 
Danmark, lidt senere i Sverige. De tidligste Ofre i Danmark 
synes at have været Bodil Lauritzes og Karen Grottes, der begge 
blev brændte i Stege enten Aar 1539 eller 1540.^ I Sverige brændtes 
den første Heks 1559.^ Men med en rivende Fart tiltog saa Ofre- 
nes Antal. I Tiaaret 1560—70 forefaldt der af bekendte Trold- 
domssager i Danmark følgende: Paa Laaland brændtes en Kvinde 
for Trolddom, men frifandtes atter ved en Landstingsdom efter 
sin Død.^ Rigsraad Iver Krabbe, der døde 1561, viste sig at 
være forgjort, i hvilken Anledning to Kvinder blev brændte og 
to Karle, der var flygtede, dømtes til Baalet.^ Aar 1563 fik Otto 
Claussøn til Nørholm nogle Troldfolk dømte og Befaling udvirket 
til at lade en bortrømt pinligt forhøre, der alle havde været 
med til at forgøre hans Hustru og Børn.^ Aar 1564 blev nogle 
Troldkvinder brændte, der havde forgjort Fru Margrethe Valken- 
dorf.^ Aar 1566 forgjordes den danske Flaade, saa at den stran- 
dede paa Gotland; først længe efter opdagedes de skyldige Kvin- 
der og blev brændte.' Aar 1567 faldt Jørgen Fyrbøder ned fra 
Frue Taarn i København af Trolddom forblindet.^ Samme Aar 
ægtede en gammel Kone en ung Mand i Nikolaj Kirke, men blev 
en Ugestid efter overbevist om at være en Heks og tillige med 
nogle andre Kvinder brændt uden for Byen.^ Aar 1570 brændtes 
for Trolddom Jens Degn i Birkerød.^® 

Man vilde uden Tvivl fejle, hvis man med disse enkelte be- 
kendte Tilfælde antog de virkelige Sagers Tal for udtømt. Hvor 
vi ellers har Datidens Lensregnskaber til vor Raadighed, viser 
det sig, at der bagved de mærkeligere Tilfælde, der ad anden 
Vej er komne til vor Kundskab, gaar en bred Strøm af Døds- 
domme, der næppe har været synderligt omtalte udenfor den 
nærmeste Omegn. Et rystende Indtryk af det samme faar man 
ved at høre Peder Palladius' Kampraab, hvori han glødende af 
Iver henviser sin Samtid til, hvad der alt er udrettet, og saa- 
ledes kommer til at omtale en Mængde Tilfælde, af hvilke ikke 
et eneste ad anden Vej er naaet til vor Kundskab. Hans Ord, 
der er skrevne omtrent ved Aarhundredets Midte, lyder saaledes : 
cTroldkvindeme faar nu deres rette Løn. De kunne nu ikke læn- 
ger bare sig i denne Evangelii lyse Dag. De faar nu en Verd- 
sens Skam. Af Verden med dem ! det er og deres fortjente Løn. 
Man brændte jo lidt tilforn en Hob af dem udi Malmø, udi Kjøge 



28 Dødsdomme. 

og andensteds; og høre vi til, at der sidder atter en Hob greben 
i Malmø og skulle brændes. Udi Jylland og Smaalandene er 
man paa Jagt efter dem som efter Ulve, saa der blev nu nylig 
og brændt paa Als og paa de andre smaa omliggende Lande 
henved 52 Troldkvinder; den ene røber den anden, saa at de 
følges ad hen til hin Verden>.^ 

At vi her ikke har at gøre med blot Enkeltmands opskræmte 
Indbildningskraft, men med Angivelser, der virkelig betegner 
Tilstanden, ses bedst, naar vi sammenligner dem med Tal 
fra Hekseforfølgelsens Hovedhjem, Tyskland. Her som i Norden 
var Bevægelsen i Tiltagende Aarhundredet ud. I Slutningen af 
det 16de Aarhundrede blev der i tysk Lothringen i Løbet af 16 
Aar dømt 800 Mennesker fra Livet for Trolddom. En Bisp i 
Bamberg lod i de to Aar 1622 og 23 ikke mindre end 600 brænde. 
I Bispedømmet Wurzburg brændtes i Aarene 1623—31 ialt 900 
Mennesker. En Heksedommer i det Fuldaske roste sig af at have 
bragt over 700 Mennesker paa Baalet.* Først i det 17de Aarhun- 
dredes anden Halvdel aftog Forfølgelsen. Sidste Gang at Trold- 
kvinder i Danmark blev brændte, var, saa vidt vides, Aar 1693, 
da to Kvinder fra Falster af Højesteret dømtes til Baalet.' 



Gennemløber man den lange, sørgelige Række af Trolddoms- 
sager fra det 16de Aarhundrede, er der visse Iagttagelser, der 
uvilkaarligt paatrænger sig. Det gør i Længden et komisk Ind- 
tryk at se, hvorledes der stadig til Paagribelsen af en gammel 
Kvinde, hvis hele Forsvar er en Kat og en Krykke, maa udsen- 
des henved en halv Snes haandfaste Mænd. Men det leder til 
alvorligere Betragtninger at lægge Mærke til, hvem der er de 
mest udsatte. Det er øjensynligt de mest værgeløse. Det er saa- 
ledes Adelen, der gaar angrebsvis til Værks mod de lavere Stæn- 
der og paastaar at være den forurettede Part. Medens der kan 
paavises en lang Række af forgiorte adelige: Ivar Krabbe, Otto 
Strangesens Hustru og Børn, Margrethe Valkendorf, Axel Viffert, 
Anna Bilde, Didrik Blomes Hustru, Anna Ahlefeld, Mette Harden- 
berg, Anna Hardenberg o. s. v., vides kun en eneste adelig at 
være bleven dømt for Trolddom: Jomfru Christence af den lidet 
formaaende Slægt Kruckov. 

Inden for Borger- og Almuestanden er det atter de gunstigst 

stillede og de kraftigste, der anklager de svagere. Mest værge- 
løse af alle er de gamle, fattige Kvinder uden Slægt og Hjem. 
Disse udgør derfor det langt overvejende Flertal af dem, der be- 
stiger Baalene. Sproget holder Trop med og kalder lidt efter 
lidt Forbrydelsen ikke mere « Trolddom*, men »Hekseri*. Saa- 
længe saadanne enligt stillede Kvinder har Rester af Ungdom- 
mens Tiltrækningskraft, holder de endnu Stand, men de er for- 
tabte, naar Alderen har berøvet dem dette sidste Værn. Det 
gaar dem da som Ingeborg Harch i Ribe, der slap fri 1577 og 
ligesaa 1578, men 32 Aar efter blev brændt; eller som Christence 
Kruckow, der 1621 blev dømt for samme Sag, for hvilken hun 
1597 var bleven frifunden. 

En meget hyppig Grund til Anklage er, naar de i et Øjeblik, 
hvor fleres Øjne hviler paa dem, vover at anvende deres eneste 
Vaaben, at bruge Mund, f. Eks. besvare Mishandlinger med af- 
mægtige Ønsker. Et afgørende Vidnesbyrd mod en Heks, der 
dømtes i Ribe 1572, var det saaledes, at hun, da engang for ti 
Aar siden en Karl havde slaaet hende med en Kølle, havde lovet 
ham en Ufærd. ^ Med lidt Øvelse i Læsning af Aktstykkerne, 
kan man næsten med Sikkerhed forudsige, naar det farlige Punkt 
maa indtræde. Enhver vil f. Eks. forstaa, at en gammel Kvinde, 
der paa en Søndag holder Bryllup i en københavnsk Kirke med 
sin syvende Mand, vil være stærkt udsat for Mistanke. Men 
hendes Sag er haabløst tabt, naar hun, tirret af Mængden, der 
trænger paa, saa at hverken Præst eller Brudepar kan staa i Ro, 
vover at love dem «andet at tænke paa*. Det er efter Datids 
Forhold lige saa given en Sag, at hun vil ende paa Baalet, som 
at nogle af hendes Bekendte vil blive brændte som hendes med- 
skyldige.^ 

Næst efter Alder og Mangel paa Tække var intet saa farligt 
for Kvinder som Ry for Kundskab. I enkelte Tilfælde synes 
blot det at være gift med en Gejstlig at have været nok til at 
vække Mistanke. I Bergen blev saaledes ved Aarhundredets Slut- 
ning Biskop Foss' Hustru anklaget for Trolddom, og Slotspræst 
Absalon Beyers Enke brændt for samme Brøde, skønt hun selv 
og de to Præster, der fulgte hende til Retterstedet, erklærede 
hende for uskyldig.^ Kyndighed i Anvendelse af lægende Urter 
har bragt mangen i Ulykke, og det er fuldt forstaaeligt, at Mag- 
dalene Zeger, Enke efter en medicinsk Professor ved Københavns 
Universitet, blev betragtet sftn en Heks, siden hun havde Kund- 

skaber nok til at kunne skrive de aarlige Almanakker og forsyne 
dem med de almenyndede Vejrforudsigelser. At hun desuagtet 
slap fra det med Livet, skyldtes uden Tvivl, at hun, der opholdt 
sig i Kolding, havde en mægtig Beskytterinde i Enkedronning 
Dorothea paa Roldinghus.^ 

Af Mænd i Borgerklassen var Gejstlige de mest udsatte. 
Ifølge Folketroen burde jo enhver dygtig Præst kunne «mere end 
sit Fadervor» ; men det, at have Ry for at være inde i den sorte 
Kunst, var et tveægget Sværd, der ved Lejlighed let kunde ven- 
des mod den paagældende selv. Man undres over, hvad der 
kunde give Stof til Mistanke, som f. Eks. det uskyldige at eje 
Christen Pedersens danske Lægebog, Udgaven af 1553, paa hvis 
sidste Blad der er afbildet et Hjul.* Hvad der i ikke ringe Grad 
udsatte Gejstligheden for Fare, var den Ærgerrighed, der stundom 
drev anholdte Hekse til at tilstaa, at der var Præster med i 
deres Selskab, som havde døbt Voksbørnene o. s. v.. Angivelser, 
der sjældent forfejlede deres Hensigt, at give samme Kvinder og 
deres Færd en forøget Betydning. 

Betragte vi nærmere de ved Pinebænken aftvungne Til- 
staaelser, saa viser et af to sig saa godt som altid at være Til- 
fældet: Enten tror de Anklagede sig tilsidst selv skyldige, eller 
Lysten vaagner hos dem til i det mindste at drage saa mange 
som muligt med i Ulykken. I første Tilfælde synes Fængslets 
Mørke og den hele oprørende Behandling lidt efter lidt at have 
forvirret deres Tankegang, saa at de ender med at tro paa egen 
Brøde og i denne Tilstand tilstaa om sig selv løst og fast. Lyttet 
til som den reneste Sandhed og i et Nu spredt paa Rygtets Vinger, 
bliver atter Tilstaaelsen lige saa mange Sædekorn til forvildet 
Tankegang i andre modtagelige Sind. Det er kun sjældent, at 
man her kan komme til at smile, som naar en Heks, der brændtes 
i Ystad 1636 og som tidligere havde haft seks uægte Børn med 
seks forskellige Mænd, tilstod, at hun ogsaa havde staaet i For- 
hold til Elverkongen, men han var en kold En.* Derimod gør 
det i al denne Elendighed godt at møde simple, naturlige Ud- 
brud af menneskelig Tankegang, som naar Dorihe Judekone, der 
beskyldtes for at have været med at forgøre Flaaden 1543, første 
Gang hun pines, blot svarer: «jeg er uskyldig*. Da hun anden 
Gang skal forhøres, begynder hun med: « Hvorfor piner I mig saa 
ynkeligt?* og giver derpaa en simpel o^ klar Fremstilling* af, hvad 
hun har foretaget sig den omspurgte Dag, i hvilket der ikke er 

Spor af Trolddom. Eller den gamle cMaren Prækfader* i Ribe, 
der har bekendt en hel Del og sluttelig spørges, om det nu er 
Sandhed, hvad hun tilstaar, hvortil hun svarer: «Nej! Her sidder 
jeg, en gammel, sansesløs Stakkel, jeg véd slet intet, lad mig 
blot være i Ro!»^ 

Eller ogsaa vaagner, ægget af Pinen, de slette Lidenskaber; 
selv fortabte, fyldes de ulykkelige af Hævnlyst og angiver saa 
enhver, til hvem de har et godt Øje, som deres medskyldige. 
Og det forfærdelige er, at slige Tilstaaelser virkelig tages for 
gode Varer og fører et nyt Sæt paa Pinebænken. Det var jo, som 
Datiden udtrykker det. Udsagn af Mennesker, <der have bekendt 
deres Misgerninger, omvendt sig fra Djævelen til Gud, annammet 
Sakramentet, se Døden for sig og vide, at det enten vil gælde 
det evige Liv eller Fordømmelsen »,^ altsaa med andre Ord: Ud- 
sagn, der var dobbelt troværdige, fordi de var afgivne i Livets høj- 
tideligste Stund. Ganske vist hed det saavel i den københavnske 
Reces af 1547 som i den koldingske af 1558, at Vidnesbyrd af 
cudædiske Troldkarle eller Troldkvinder* skulde ikke staa til 
Troende. Men hvad hjalp dette, naar Rettens Haandhævere selv 
troede derpaa og i Henhold hertil underkastede de angivne pin- 
ligt Forhør. Vil man have et levende Indtryk af den hele Jam- 
mer, saa gennemlæse man følgende kun altfor tydelige Ord i en 
Dagbog fra 1572: «Den 15de September blev Johanne Mogens- 
datter brændt for sine Misgerninger; og da sagde hun først Nej 
ved sin Himmerigs Part, at hun vidste ikke nogen Trolddoms 
Handel med nogen Kvinde i al Nakskov By. Men der hun 
blev forpint, da udlagde hun disse efterskrevne Kvinder: Anne 
Mus'es, Anne Bruns, Marine Olufs, Karine Bondens, Kirstine Guld- 
smeds, Marine Knuds, Mette Reffs, Marine Bertels, Kirstine Knud' s 
og Kirstine Povrs*. Og videre hedder det atter om to af disse 
saaledes udlagte: «Anno 1573 den 9de Februari blev Anne Mus'es 
og Marine Bertels brændte. Gud véd med hvad Ret!»* Eller 
man lægge Mærke til den uhyggelige Blanding af Moderkærlighed 
og Hævngerrighed hos de to Kvinder i Kornerup, der 1549 brændtes 
som Hekse. Pint paa Stige tigger og beder enhver af dem for 
sine egne Døtre, at de ikke maa falde i Rettens Klør, samtidigt 
med at hver især angiver den andens Børn som delagtige i 
Trolddom.* 

Det er først med alt dette for Øje, at man faar den rette 
Maalestok for de enkelte Tilfælde af sandt Heltemod til det 

yderste, der ogsaa her gør sig gældende. Hvor beundringsværdig 
viser sig saaledes ikke den ovenomtalte, stakkels Kirstine Bræn- 
ders i Helsingør, hun der blev slaaet med Piskeskaftet af Bødlea 
og endte paa Baalet, fordi han senere brækkede sin Arm. Om 
hendes Endeligt hedder det i Tingbogen: Da hun pintes første 
Gang i Raadhusgaarden, «holdt hun sig meget Mmodig, sagde, 
at hun ikke vilde lyve paa sig eller nogen anden, og bad dem 
bare pine væk>. Da hun næste Dag straktes paa Ramme og 
brændtes med hedt Bækken, svarede hun paa al Marter og alle 
Formaninger om at angive medskyldige ved blot at klemme 
Munden sammen. Da det saaledes viste sig ganske umuligt ved 
hendes Hjælp at faa flere trukket ind med i Ulykken, <befol maa 
Gud Sagen og brændte hende paa Baal anden Uge efter >.^ 

Det var al denne Overtro, som vi her nærn^ere har set, og 
den dertil svarende Følelse af Uhygge, der dannede den mørke 
Underbund i Datidens Bevidsthedsliv. Alt bidrog til at give dea 
Næring: den slette Belysning, Aftenens nødtvungne Ørkesløshed 
og den nys vakte, stærke Tro paa Djævelen. 

Under slige Forhold maatte den nødvendige Følge blive, at 
Dagene faldt fra hinanden i to skarpt adskilte Klasser: Hver- 
dagene, hvor alle hine Former for Tryk hørte hjemme, og Fest- 
dagene, hvor festlig Belysning var en Selvfølge, hvor Lediggang 
og Kedsomhed veg for selskabelig Glæde, og Vorherre ligesom 
selv slog Kors for Mørkets Magter og holdt dem ude. Som 
Folket saa deltes ogsaa Dagene i tvende Kaster, den ufrie Mængde 
og en højere, fribaaren Slægt. Vor Tid, der har set Skrankerne 
omstyrtes ogsaa paa dette Omraade, set Fællesgoder og Forlystel- 
ser befolke Hverdage saavel som Festdage, har ondt ved at fatte 
hin Tids skarpe Sondring mellem Søgnt og Helligt, denne alminde- 
lige Længsel mod Festtiderne, i Forhold til hvilke Hverdagene 
kun regnedes som saa og saa mange før eller efter. 



Søndag. 

Den hyppigst tilbagevendende Helligdag var Søndag. Til 
denne glædede man sig Ugen igennem. Fra tidlig Morgenstund 
var man paa Benene, et og samme Maal vinkede enhver: at 
kunne møde højtidsklædt ved Kirken, lidt førend Gudstjenesten 
begyndte. Hvad der drog alle hid, var en broget Blanding af 
religiøse og verdslige Bevæggrunde, thi for enhver Art af Trang 
ejede denne Sammenkomst en Lindring. Det var netop Refor- 
mationens Styrke, at den ved at samle Kirkegangen om en Præ- 
diken til bestemt Klokkeslet, gav det hele Stævne en fastere Form, 
Søndagens Midtpunkt en forøget Betydning. 

I de større Købstæder havde man Valget mellem tre Tider 
for Gudstjeneste: Froprædiken, der varede fra Klokken 5 til 6; 
Højmessen, hvortil Klokkeringningen begyndte allerede Kl. 7, og 
som med Brudevielser, Barnedaab og Indledning af Kirkegangs- 
koner varede til Kl. 10; endelig Aftensang Kl. 2—3.^ Foruden 
disse Gudstjenester holdtes der endnu saavel i København og 
Ribe som maaske andetsteds, en «Tolvprædiken>. Hensigten her- 
med var højst forskellig. I København paa Christian den Tredies 
Tid, førend en egen Slotskirke blev indrettet, holdtes Tolvprædiken 
i Frue Kirke, for at Kongen og Dronningen kunde høre en Præ- 
diken paa Tysk af Hofprædikanten. I Reglen kørte de derned fra 
Slottet, men naar «Vejret var lystigt*, havde Københavns Ind- 
byggere den Glæde at se baade «Hs. Majestæt og Dronningen 
med sine Jomfruer ride til Kirken paa Gangere*.^ I Ribe holdtes 
der < Tolvprædiken >, for at Tjenestefolk, som mulig ved Mad- 
lavning havde været hindrede i at møde ved Højmesse, nu da 
Middagsmaaltidet var nydt ogsaa kunde komme i Kirke. ^ 

Af disse Gudstjenester var naturligvis Højmessen den egent- 
lige Hovedgudstjeneste. Det var ogsaa den, der alene holdtes, 
hvor der paa Landet kun var én Præst og én Kirke. 

Hvad Tilstrømningen angaar, saa var der ingen Grund til 
Klage. I Byerne synede det maaske af mindre, for saa vidt de 

forskellige Gudstjenester lod til enhver Tid en Hob være ledig 
til at fylde Ølstuerne. Bytjeneme havde imidlertid Befaling til 
under Højmessen saavidt muligt at genne dem bort fra Bægrene. 
Enhver ærlig Haandværksmand mødte gerne ved Højmessen, og 
i flere af de københavnske Lavsskraaer var der endog fastsat en 
ikke ubetydelig Bøde for at udeblive.^ I Erik den Fjortendes 
Hofordning var det bestemt, at enhver, der uden gyldig Grund 
udeblev fra Prædiken, skulde ikke have Mad den Dag og derhos 
betale Bøde; hvo der ikke formaaede dette, skulde et Par Dage 
sættes til grovt Arbejde.* Paa Landet var vistnok alt, hvad der 
ikke holdtes tilbage af Alder, Skrøbelighed eller nødvendig Hus- 
gerning, til Stede ved Gudstjenesten. Og det var sikkert som 
talt ud af Befolkningens Hjerte, naar Peder Palladius bad Herre- 
mændene om ikke at besvære Bønderne med Kørsler, Jagt og 
andet Arbejde om Søndagen samt opfordrede Købstad-Øvrighederne 
til at følge Ribes Eksempel og holde Svingler uden for Byen, 
der skulde være lukkede under Prædiken, saa at ingen Vogne 
kunde komme ind, uden at det var højst nødvendigt.^ Af mange 
Grunde burde alle møde i Kirke. <Det er en mærkelig god 
Skik, at tage selv de mindste Børn med og have dem paa Skø- 
det, at de i Tide kunne vænnes til Gudsfrygtighed. En Danne- 
kvinde kan jo vige lidt ud paa Kirkegulvet med sit Barn, naar 
det ikke vil tie, indtil hun har faaet tysset det i Søvn, som 
gode Kristne nu gøre alle Steder, hvor Guds sande Evangelium 
prædikes.* Derimod medførte det store Ulemper, om nogen 
blev hjemme. Enhver kunde sige sig selv, hvad der maatte 
blive Følgen, om «det unge Blod laa hjemme til sammen den 
Stund, at Fader og Moder eller Husbond og Hustru vare i Kir- 
ken*. Al det Skørlevnet, Tyveri og anden Udyd, der opstod 
heraf, skulde Husbonden betale Bøderne for til Lensmanden og 
engang paa Dommens Dag igen staa til Regnskab for. Derfor 
alle i Kirke! «0g har Du nogle ugudelige Tjenestetyende, der 
ikke vil med i Kirken i rette Tid, saa slaa dem med Bagdøren, 
naar Skiftedag kommer! Du faar vel gudfrygtige Drenge og 
Piger i Steden, at Du ikke skal føde ugudelige Kroppe og for 
deres Skyld blive fordømt*.* 

Hvor stærkt denne Følelse af det syndige i ikke at holde 
Søndagen hellig var udbredt, kan ses af et lille Træk som dette. 
Den 15de Juni 1579 mødte Præsten Hr. Rasmus paa Helsingørs 
Raadhus for efter Opfordring af Byens Fiskere at give deres 

Forsæt tilkende: «at de her efter Dags aldeles ikke vilde bruge 
noget Fiskeri om Søndagen eller andre Helligdage*. Derpaa 
traadte Fiskerne selv frem, og deres Formand, Oluf Hundbo, 
tog til Orde og erklærede, at fordi de hidtil ikke havde holdt 
Søndagen tilstrækkelig hellig, gaves der dem nu kun lidet af 
Stranden, og meget Uvejr og anden Hinder vederfores dem. 
Paa det at de paa nogen Maade maatte forskaanes herfor, havde 
de holdt indbyrdes Raadslagning og var blevne enige om at 
overholde den Skik med Søndagens Helligholdelse, som Præsten 
nu paa deres Vegne havde meddelt Øvrigheden. Enhver, der 
forbrød sig herimod, skulde betale til Hospitalet en Tønde god 
saltet Torsk og desuden al den ferske Fisk, han maatte fange. ^ 
— Det var en Tankegang, der fuldt ud stemmede hermed, naar 
det fra Kirkens Øverste lød til Folket: < Dersom Du sidder Kirke- 
klokken overhørig og ikke skøtter om din Sognekirke, saamænd, 
saamænd vil Gud ikke lade Dig straffe ved Øksen og Daler. 
Han har vel et Ris at slaa Dig med, han har Pokker, Pestilens, 
Koldesyge, Hedesyge og anden Plage at slaa Dig med. Ja, gør 
Du ham meget af det, han har vel en levende Djævel at slaa 
Dig med i din Krop, tør lade Dig sætte fra Himmerigs Gods og 
slaa din Hals sønder nede i Helvedes Afgrund. Og vil Du ikke 
gerne komme hid ind, naar Du hører Klokken gaa, Gud tør 
lade Dig bære hid til din Kirkegaard, langt førend Du vilde være 
kommen*.^ 



Optoget, hvori de mange strømmede til Kirke, var højst 
forskelligt, lige fra Herremanden til Hest eller Vogns med Følge 
af ridende Svende,^ og ned til den fattigste Stymper. Men fælles 
for alle var, at de mødte i deres Kisteklæder, og saa godt som 
aldrig kom enkeltvis, men bestandig en Husstand ad Gangen. 

Det første Holdt gjordes paa Kirkegaarden. Man gik nem- 
lig ikke straks ind i Kirken, men ventede udenfor, til alle rette 
Vedkommende var komne: foruden Præsten Dagens Brudepar, 
Faddere eller Kirkegangskoner. Alle disse, der skulde møde 
særlig pyntede, lod ofte vente utilbørligt længe paa sig. For- 
gæves blev de gentagne Gange opfordrede til at tage betids 
hjemme fra og ikke lade Præst og Menighed staa og bie, indtil 
«de fik stadset frem til Kirke*. ^ Da det ikke hjalp, tog man 

senere den hensigtsmæssige Bestemmelse, at Prædiken i hvert 
Fald skulde begynde til fastsat Klokkeslet, og hvilket Brudepar, 
der ikke var mødt forinden, skulde afvises med Skamme.^ 

Ventetiden var et uundværligt Led i den hele Kirketur. 
Folk, der kom langvejs fra, benyttede den til paa forskellig nød- 
vendig Vis at forberede sig til den lange Gudstjeneste. Derfor 
maatte ogsaa Rakkeren én Gang om Aaret rense Kirkegaarden 
omkring Frue Kirke i København.^ Alle hilste paa Venner og 
Bekendte og fik den værste Hunger efter Nyheder og Samtale 
stillet. Dette var et nødvendigt Afløb, skulde ikke den første 
Del af Gudstjenesten være bleven én Mumlen og Hvisken over 
hele Kirken. Peder Palladius klagede over, at Folk «gik der og 
holdt Faddersnak og Skvalder med hverandre paa Kirkegaarden 
og gjorde dette Hus til et Møllerhus, et Skvalderhus. Det kom- 
mer Djævelen afsted, og han taler ud af de Ugudeliges Hals, 
som saa skændelig vanbruge dette Sted. Ville I snakke eller 
tale noget, da tager hverandre ved Ærmet og gaaer udenfor 
Kirkegaarden, dér have I en hel Mark at snakke i>. I Mod- 
sætning til saadant Misbrug anbefalede han at tænke paa Død 
og Dom og opsøge sine Forældres Grave; men ihukommende 
den katolske Lære om Skærsild og Forbøn for de Døde tilføjer 
han: <ikke for at bede for dem, det have de ikke Behov, de 
have deres Dom længe siden borte, men for at betænke ved 
deres Grav, at Du skal og en Gang selv døe».^ 

Faa var dog uden Tvivl de, der rettede sig efter denne Op- 
fordring. Og det kunde vel ogsaa have sin Vanskelighed at 
finde en bestemt Grav, nu, da alle Kors efter Befaling var bort- 
tagne. Gravene med Flid jævnede ud, saa at ingen Tue viste 
Vej, og Kirkegaardens hele Pasning indskrænket til, at Præsten 
havde faaet Anvisning paa dens Høslet.^ Enhver, der var noget 
til Aars, maatte kunne mindes en Tid, da her saa anderledes 
ud. Ingen kyndig Haand fredede nu længere om denne Plet. Risten 
ved Døren, til at holde Kvæget ude, manglede hyppigt, eller 
Porten var ikke til at lukke, saa at, som Palladius udtrykker 
det: €0g og Fæ kom at beklikke det Sted, hvor dine Forældre 
hvile, og Du selv agter at hvile hos». Over den nedfaldne Mur 
havde ofte alfar Færdsel skudt Genvej, og Uryd og Atbld laa 
henslængt paa de ledige Pletter mellem Neldeme.^ 

Og lod man Blikket glide op ad Kirkebygningen, mødte der 
En et ligesaa bedrøveligt Syn. Muren var hyppigt revnet og 

medtagen. Taget ita, Taamet ladede. Og dette galdt ikke blot 
Landsbykirkerne, men Nordens stolteste Bygninger. Domkii^eme 
i Strengnås, Westerås og Linkoping maatte nøjes med Straatag,^ 
Domkirken i Trondbjem var ved Aarbnndredets Midte saa for- 
falden, at, naar det sneede og ranede, kunde Ingen staa tør i 
Kirken, og det var fortiandet med Livsfare at opbolde sig der- 
inde.' Og endda var det gaaet disse Kirker, der blot bavde 
mistet deres Midler, naadigt imod de atallige Kirker og Klostre, 
der yar blevne inddragne eller nedrevne, bortkørte som gamle 
Sten, en ringe Del som Almisse til de Kirker, der fik Lov at 
bestaa. Broderparten til nye Slotte eller Herr^aarde.' 

Men bvad var der da sket, siden al denne Ødelæggelse 
obindret kande for^aa? Havde Vantroen sejret, var Krist^i- 
doDunen ved at adryddes? Ingenlande. Men paa en eller anden 
Vis maatte Herren samtidigt med Reformationens Indførelse bave 
givet tilkende, at ban atter vilde nejes med en Krybbe, tbi 
skyndsomt bavde Kongemagten tilenet sig næsten bele Kirkens 
Formne. Hvad der blev til Rest var næppe nok til at vedlige- 
bolde Bygningerne, endsige tilfredsstille de mange lærde Mænd, 
der nidkære for Lærens Renbed bavde ønsket Adelen Qemet 
fra de bøjeste gejstlige Embeder. 

— Det første Livst^n, der gaves fra Kirken, i det mindste 
paa Landet, var naar ^ens Ungdom stormede ad efter endt 
Undervisning. Forud for den egentlige Gudstjeneste var nemlig 
Kirken bleven benyttet som Skolestue, idet D^nen bavde givet 
Børnene en Time i Katekismus og Salme, en Time om Ugen, 
der udgjorde al den Undervisning, Børnene nød. Saa snart 
første ELlokke bavde ringet, bavde D^nen klemtet femten <Klemt 
til Børnelærdom*, og Byens Børn skulde da møde i Kirken. 
Det var ikke m^et, der kunde bibringes dem i saa kort en 
Stund, men det var dog for Kirkebyens Vedkommende fire Gange 
saa m^et, som der faldt af i Sognets andre Landsbyer. Her 
samledes Børnene kun én Gang om Maaneden i en eller anden 
Bondestue, bvor saa Degnen mødte og opfriskede, bvad der var 
glemt i de forløbne fire Uger.^ 

Endelig aabnedes Kfrkedøren, og Menigbeden traadte ind i 
bebørig Rang- og Aldersorden. Det første Indtryk, som man 
modtog af Kirkens Indre, var forskelligt fra nutildags. Paa- 
faldende var det Pra^ af verdslig Brug, som straks slog En 
imøde. Kirken brugtes til Opbevaring, ja til Udsalg af Sager, 

som en senere Tid forlængst har bandlyst derfra. Det var saa- 
ledes Skik i Søbyer at have Sejl og Skibsredskaber hængende 
under Loftet, "Regeringen befalede endog selv undertiden sligt, 
f. Eks. for at bevare bjærget Strandingsgods.^ For dog at sætte 
en Stopper for Misbrug blev der i Mariager Aar 1633 fastsat en 
bestemt Takst, i Forhold til Sejlenes og Redskabernes Størrelse, 
for Retten til at have dem hængende Vinteren over i Kirken. 
Og man gik saa vidt at forbyde, hvad der hidtil havde været 
Brug, at køre Sagerne med Hest og Vogn ind i Kirken op for 
Alteret, da Gulvets Ligstene derved sønderbrødes ! ^ I Uggerslev 
Kirke paa Fyen og vel mangensteds ellers havde nærmeste Herre- 
mand en <Bing> til Opbevaring af Korn. Den blev imidlertid 
ifølge Dom Qernet fra denne enkelte Kirke, fordi Ejerinden, 
Fru Anna Oldeland, engang paa Dril mod Præsten lod midt 
under en Brudevielse sine Folk udmaale Mel med saadan Støj, 
at Præst og Brudepar for at høre Ørelyd maatte gaa ud paa 
Kirkegaarden.^ Naar den tyske Kirke i Helsingør Aar 1581 an- 
gives som det Sted, hvor Lavetterne til Kanonerne paa Kronborg 
blev forarbejdede,^ saa kunde dette maaske forklares ved, at 
Kirken endnu ikke ret var i Brug. Men selv Landets største 
Kirker anvendtes iøvrigt paa verdslig Vis. Saavel i Københavns 
Frue Kirke som i Ribe Domkirke og Kirken i Malmø havde 
»Bogførere* deres Stade og solgte Bøger og Viser, i Ribe Dom- 
kirke havde endog en Bundtmager, idetmindste under tre Mar- 
keder, sit Udsalg.^ 

At lignende Misbrug ogsaa havde fundet Sted i den katolske 
Tid, er troligt nok. Peder Palladius anfører f. Eks., at det nu 
var forbudt til Landsting, hvad der i den katolske Tid havde 
været Brug: Mandag og Tirsdag under Bryllupsfester at rende 
og ride ind paa Kirkegaarden, ja i Kirken selv med Piber og 
Trommer i Spidsen, og drikke og svire derinde.^ Men selv om 
sligt og andet mere havde fundet Sted dengang, saa var Til- 
standen i én Henseende gaaet tilbage, det var med Hensyn til 
det herreløse Præg, som nu hvilede over alt. Tidligere havde 
der til enhver Tid været nok af Gejstlige og Munke til Stede i 
Kirken. Nu var der ingen til at tage sig af den. Kirkevær- 
gerne sørgede blot for Regnskaberne, Præst og Degn mødte kun 
ved Gudstjenesten. Følgen blev, at Kirkerne udenfor de egent- 
lige Gudstjenestetider ofte blev i høj Grad vanhelligede. Om 
Ribe Domkirke, der endnu paa gammeldags Vis stod aaben hver 

Dag fra Kl. 5 Morgen til Kl. 6 Aften, hører vi, at den efterhaanden 
benyttedes som et Slags offentlig Forlystelsessted, hvor alskens 
Folk søgte ind, og hvor der, især i den mørke Aarstid, blev 
begaaet de modbydeligste Udskejelser. For at hindre saadant,. 
stiftede senere adskillige Folk i Byen Legater til at holde Kirken 
med Lys om Vinteren.^ 

Ogsaa paa et andet Omraade viste Følgerne sig af den herre- 
løse Tilstand, det var i den forpestede Lugt, der opfyldte 
Kirken. Vi har allerede tidligere omtalt Grunden: de talrige 
Begravelser under Gulvet. I saa Henseende betegnede Reforma« 
tionen en Tilbagegang. I den katolske Tid havde vel den samme 
Begravelsesvis fundet Sted, men under langt heldigere Vilkaar. 
De mange Gejstlige og Munke, der dengang Dag og Nat færdedes 
i Kirken, var alle interesserede i at holde Luften ren og sørge 
for en forsvarlig Tilmuring af Graven. I en Tid, hvor hele 
Formuer skænkedes som testamentarisk Gave blot for en Sjæle- 
messe, maatte Kirken være rig nok til at vrage mellem, hvem 
den vilde indrømme Plads under sit Tag. Nu derimod var Salg 
af «Lejersteder> en af de faa Indtægtskilder, der stod til Raa- 
dighed til Bygningens Vedligeholdelse. Man søgte da at bringe 
saa meget som muligt ud heraf og stuvede Dipde påa Døde helt 
op under Gulvet. Hertil kom, at de mange Kirker og Klostre, 
der nedlagdes, i høj Grad forringede Tallet af Steder i Landet, 
hvor Begravelse under Tag var mulig. 

Under saadanne Omstændigheder var det maaske ikke det 
værste, der kunde hænde, naar der ved Forsømmelse eller Vold 
skaffedes frisk Lufttræk foroven. Peder Palladius maler os Til- 
standen, som den vistnok hyppig var paa Landet, idet han op- 
fordrer Kirkeværgerne til at passe paa, at Ruderne var i Orden. 
<Thi Sne kan knyge og fyge der ind, hvor Solen ikke kan 
skinne, og det er ikke godt, at gode Folk skulle falde ind i en 
Stol, der er fuld af Sne og Regn, og fordærve deres Klæder og 
derfor heller blive borte fra Kirke for den Sags Skyld. Og 
hvilke unge Drenge, som I kunne fornemme komme hid, denne 
Kirke til Onde og ikke til Gode, at kyle og kaste op til dette 
Tag og disse Vinduer, da vår deres Forældre ad paa Sogne- 
stævne, at de straffe deres Børn, paa det Bøddelen ikke engang 
skal straffe dem, inden de døe af Verden, thi det gør ingen uden 
Skalke*,« 

At mætte Luften med Røgelseduft, som i den katolske Tid, 

eller paa en af de mange Helgenfester pryde et Alter med Blom- 
ster og Smykker, gik ikke længer an. Tilbage stod dog endnu 
en venlig gammel Skik, hvis hedenske Oprindelse forlængst var 
glemt og som nu kun kunde syne uskyldig, da den ikke stod i 
noget Forhold til Dagens Stridsspørgsmaal. Det var den at føre 
Vaaren ind i Kirken, smykke Helligdommen med det første 
Grønne. Den nordiske Gejstlighed greb med Glæde denne lige 
saa billige som smukke Skik. Det blev en af de faa, der ikke 
blot toges i Arv fra den katolske Tid, men videre uddannedes 
under de nye Forhold. Hver Maj Maaned, naar Skoven var ud- 
sprungen, prydedes nu Kirkerne med grønne Grene, og saaledes 
blev man ved at «maje» lige til Midsommer. Til Frue Kirke i 
København f. Eks. anskaffedes der aarlig i Tiden fra Kristi 
Himmelfartsdag til Sankt Hansdag hver Søndag et Læs Maj.^ At 
Grenene hyppigt vistnok har været temmelig store, saa at en 
Sværm fra Staden, der var ude efter <Maj>, ikke altid var vel 
set af Skovens Ejere, synes at fremgaa af et Slagsmaal, der Aar 
1578 fandt Sted mellem ti Skolepersoner fra Helsingør og Bønder 
fra « Sletten*, hvis Egn hine havde gæstet for at hente «Maj». 
Skønt Bønderne slog med Spyd, sejrede dog <Skolepersoneme», 
der vistnok alle var voksne Karle, og efter at have »skamferet 
Bønderne ilde», førte de «Majen i Triumf til Helsingør.^ I sine 
Visitatsprædikener paa Landet henvendte Sjællands Bisp følgende 
Ord til sine Tilhørere: « Fører om Sommeren «Maj> hid ind, og 
bekender, at I have saadanne Guds Gaver i Mark og Skov! Og 
gode Dannekvinder og gode Piger skulle vænne sig til at bære 
deres Forklæder fulde af Urter og Græs om Sommeren til Kirke, 
med dem at strøe paa Gulve i deres Husbonds og deres egne 
Stole, at man kan have Lyst at søge hid ind tilsammen, naar I 
holde det dejligt og smukt ».^ 

I Aaret 1795 var Skikken i fuldt Flor i Jylland, hvor man 
f. Eks. i Vium brugte at «udmaje» Kirken med Birkegrene.* I 
Skaane i Skytts Herred plejede man i Begyndelsen af det 19de 
Aarhundrede at pryde Kirken med Løv hver Søndag fra Pinse 
til Midsommer, og Blomsterbuketter henlagdes paa Alter og Prædike- 
stol.^ Senere har Skikken, især i Danmark, tabt sig noget. Be- 
nævnelsen <udmaje> bruges nu i Reglen kun i overført Betydning. 

Et Gode om Vinteren, som enkelte af de største Kirker var 
i Besiddelse af, var en Ildpande, der ophededes med Kul, og 
afgav et kærkomment Varmemiddel for den fattigere Befolkning. 

Saa vel Frue Kirke i København som Ribe Domkirke besad en 
saadan, til hvis Vedligeholdelse Midlerne var skænkede i den 
katolske Tid. Det synes imidlertid, som om det har holdt 
haardt at bevare selv disse Smaagoder mod Magthavernes Efter- 
stræbelser. Det var saaledes sikkert ikke til Fordel for Ild- 
panden i København, naar adskillige lærde Mænd lønnedes med 
det dertil bevilgede Gods mod at betale en lille Sum aarlig 
til Kul.^ 



Hele dette Kirkens verdslige Præg, dens fattige, lidet hygge- 
lige Indre og billige Pynt var lutter Forhold, som en Nutids 
Betragter vilde have havt Øje for, men som næppe i samme 
Grad gjorde Indtryk paa Menigheden, idet den trængte ind i det 
vante Rum. Ogsaa den følte sig utilfreds, men dens Savn og 
dens Klage gjaldt noget helt andet og var i Virkeligheden af 
dybere Natur. 

Reformationen var bleven indført hovedkulds. Et lille, ivrigt 
Parti havde ført Ordet; Konger havde støttet Bevægelsen og 
fremmet Kronens Fordel; men Folkets store Flertal var forblevet 
uberørt. Man havde maaske gottet sig ved, at Turen kom til 
Bisperne med at fængsles, raabt højlydt: <ja>! da deres Synde- 
register oplæstes paa Gammeltorv, ikke savnet de bortdragende 
Munke, gyst ved at høre, at Paven ikke var andet end Djævelen 
selv, og forgæves ventet paa, at Tienderne skulde blive efter- 
givne. Men hertil indskrænkede sig ogsaa de flestes Deltagelse 
i Reformationen. Om en fælles og samtidig, virkelig Omskiften 
af religiøs Opfattelse var der selvfølgelig ikke Tale, thi et helt 
Folk kan ikke paa en Rigsdag bytte Religion. 

Derfor følte de aller fleste sig ilde tilmode, da det virkelig 
kom til Stykket og deres nedarvede religiøse Begreber for første 
Gang blev traadte for nær. Ifølge den ny Lære skulde Alternes 
Antal i hver enkelt Kirke indskrænkes til ét og alle Helgen- 
billederne Qemes. Allerede Aar 1530 var Pøbelen i København 
med en varmblodig Borgemester i Spidsen brudt ind i Frue 
Kirke og havde begyndt at sønderslaa Altere og Helgenbilleder; 
men den Stemning, der her gav sig Udtryk, var langt fra den 
almindelige i Byerne, endsige paa Landet. For de flestes Ved- 
kommende var tvertimod disse Altere og Billeder inderligt sam- 

menvoksede med selve deres religiøse Tro. Foran disse venlige, 
smaa Altere i Kirkens Omgang, prydede med Blomster og Flitter- 
stads og med denne vidunderlige Belysning fra Murens broget 
farvede Rude, havde de fra Barnsben korset sig og knælet og 
alt som Smaa følt sig lykkelige, naar de ved en festlig Lejlighed 
fik Lov til at plante et Vokslys som Gave med i den brændende 
Kres. Himmeldronningen for oven med det skinnende Klæde- 
bon og med Jesusbarnet paa Armen var ret et Billede efter 
deres Sind, et Udtryk for netop deres Begreb om det Guddomme- 
lige. Palladius og de øvrige kunde længe nok paastaa, at dette 
tikke var rette Altere, men Kahjirtter og Kramboder til løgnagtige 
Sjælemesser og Helgens falske Dyrkelse*.^ Folkets Flertal lod 
sig ikke saa let overbevise. For hver Gang et af disse Altere 
med Vold blev brudt sønder og slæbt ud af Kirken, tilføjedes 
der i Virkeligheden Menighedens Tro et føleligt Saar. 

Og saa Helgenerne! Hvad havde Set. Søren, Set. Anna, 
Set. Just, Set. Knud, Set. Lambert og hvad de alle hed, gjort, 
at de nu skulde forfølges? Hver enkelt Egn i Landet bar jo 
Vidne om, at hvad man skyldte dem, var idel Velgerninger. 
Med vidunderlig Sejghed ydedes der da ogsaa Modstand hele 
Landet over mod Befalingerne fra oven om at bekæmpe Troen 
paa dem. Ikke blot bevarede de fremdeles deres Plads i Folkets 
Hjerte. Det er i saa Henseende betegnende, at selv et Ægtepar 
som Rigsraad Esge Bilde og Sophia Krummedige, naar de i deres 
Breve ret ville tale Hjertets Sprog med hinanden, efter som før 
Reformationen bruge den Velsignelsesformular, som nu engang 
var deres: «Den himmelske Gud, Kristus og værdige Moder 
Sancta Anna selv tredie unde Dig> o. s. v.^ Men ogsaa selve 
Billederne, der dog var langt lettere at ramme, holdt sig mærk- 
værdigt længe og veg kun Fod for Fod for Forfølgerne fra oven. 
Endnu i Aaret 1552 maatte Christian Barnekov sendes af Kongen 
til Holmstrup Kirke ved Jyderup i Sjælland for med Magt at 
borttage Billederne, da Almuen fremdeles tilbad dem og ofrede 
dem Lam, Gæs og Høns.* Aar 1557 bar endnu i Blekinge i ikke 
faa Sogne alle, baade Mænd og Kvinder, deres Rosenkranse, 
tændte Lys og knælede for Mariabillederne, pyntede, tilbad og 
krøb paa Knæ omkring Helgenbillederne.* Først Aar 1570 fik 
Bispen i Bergen tvunget igennem, at Billederne nedtoges fra Høj- 
alteret i Domkirken, fordi nogle Kvinder tilbad dem; men dette 
gejstlige Overgreb vakte saa stor Forbitrelse hos Byens Borge- 

mestre og Raad, at de nægtede at komme i Kirken, førend Sagen 
var bleven lovligt ordnet.^ Endnu i Aaret 1590 fandtes der mange 
Kirker i Fyn med flere Altere i hver og tilsvarende Helgen- 
billeder, saaledes i Frørup, Kullerup, Skjelderup, Djernisse* o. s. v. 
Lige til Aar 1606 vedblev Bønderne i Horns Herred paa bestemte 
Festtider at pynte med Smykker og Højtidsklæder Billedet af 
Set. Dionys i Krogstrup Kirke, og kun ved et kongeligt Magt- 
sprog blev Billedet bortført og Dyrkelsen forpurret.* Endnu Aar 
1622 var i det sydlige Norge Pilgrimsvandringerne i fuld Gang 
til de gamle Helligdomme. Foi^æves udstedte Kongen Forbud 
herimod med Trusel om Straf, de vedblev enkelte Steder at fore- 
tages i Smug lige ned til det 19de Aarhundrede.* Først Tredive- 
aarskrigens Udplyndringer bragte i Jylland mange Sølvkrucifikser 
for en Dag, der var hule indvendig og fyldte med Helgenben. ^ I 
Frue Alsted Kirke i Skaane stod endnu Aar 1622 de gamle Altere, 
og i Kilden ved Barum sammesteds flød Skaale og Bægere, som 
de Syge drak af, medens de Penge, der nedkastedes som Tak for 
Frelse, laa urørte paa Kildens Bund. Og paa samme Tid tronede 
uhindret paa Fyn den hellige Regisses Billede i Kapellet ved 
hendes Kilde, ja, i Helderup Kirke fandtes endnu Set. Nicolaus 
med de tre forgyldte Æbler i Skødet, han, hvem de ugifte Piger 
plejede at pynte hver Lørdag Aften for at vinde Lykke i Kær 
lighed.^ Ikke med Urette dannede det Folkesagn sig enkelte 
Steder, at Billederne overhovedet ikke vilde lade sig bære ud.'' 
Men selv om de Qernedes, var de dog ikke dermed helt 
fortrængte. Hverken Haan eller Vold syntes i Stand til ganske 
at udrydde dem. Forgæves udspredtes det saaledes om det be- 
rømte Mariabillede i Karup ved Viborg, at dets Graad over 
Katolicismens Tilbagegang i Danmark lod sig naturligt forklare 
ved en Vandbeholdning oven i Hovedet, hvorfra en fin Ridse 
mundede ud i Øjet, et Fif, hvorom Landsdommeren og Herreds- 
fogeden i Rind havde overbevist sig ved at krybe op paa en Stige 
og se det fra oven.^ Forgæves befalede man at sønderhugge 
eller brænde Billederne,^ ophævede Markederne, der samlede 
Folk til Helgenfesterne, og lod Kirkerne forfalde eller nedrive 
for at udslette hvert Spor af Helgendyrkelse — Billederne fandt 
endnu fremdeles hist og her en trofast Haand, der vilde Qæle 
dem. Herom vidne de ikke ganske faa Rester, der er naaede 
i Behold helt ned til vor Tid. Endog fra en saa ilde set Hellig- 
dom som den i Karup er flere Helgenbilleder endnu den Dag i 

Dag bevarede. Og selve Kirkens Hovedbillede overlevede Reforma- 
tionskampen og kom endelig, i det mindste efter Sagnet, igen til 
Ære, idet en Ejer af Avnsbjerg skal have skænket det til en ka- 
tolsk Greve, der var hans Gæst.^ Først i Aaret 1835 lykkedes 
det Gejstligheden at faa sat en Stopper for Valfarterne til det 
undergørende Krucifiks i Roldalskirken i Norge.' 

Hele denne sejge Modstand var et Udtryk for en Folke- 
stemning, der, behørigt ledet, vilde have kunnet berede Reforma- 
tionens Gennemførelse betydelige Vanskeligheder. Naar vold- 
somme Rivninger imidlertid udeblev, saa skyldtes dette mange 
forskellige Grunde. En af disse, som har særlig Interesse for 
os i denne Sammenhæng, var en Forholdsregel, som Regeringen 
traf uden vistnok fuldt ud at ane dens Rækkevidde. 

Ved to afgørende Lejligheder i Danmarks Udvikling er en 
almindelig Misstemning bleven bortledet og lammet ved en kraftig 
Pirring af Folkets Forfængelighed. Anden Gang var, da For- 
bitrelsen over Enevældens Indførelse bragtes til Ro ved et saa 
simpelt Middel som Indførelsen af Rangforordningen. Istedetfor 
at pønse paa Oprør, begyndte den skuffede Adel og Borgerstand 
alle som en at kravle frem imod og opad den opstillede Rang- 
stige. Noget ganske lignende foregik efter Reformationens Ind- 
førelse. En nyskabt Rangforordning for de Kirkebesøgende drog 
alles Sind og Tanker til sig og lod selv Spørgsmaalet om ned- 
lagte Altere og Helgenbilleder for en Del træde i Skygge. 

Sagen gik ganske naturligt for sig. Den nye Form for Guds- 
tjeneste, hvor Prædiken og fælles Salmesang blev det vigtigste 
og alle derfor mødte til en og samme Tid, maatte naturligt med- 
føre andre Kirkeskikke end dengang, da enhver gik ind og knælede 
og bad, naar han vilde, medens der bestandig læstes Messer, og 
ingen Tid paa Dagen var ganske uden Gudstjeneste. Mængden, 
der før havde fordelt sig Kirken over til alle de mange smaa 
Altere, samledes nu alene i Midterskibet ud for Højalter og 
Prædikestol. Det blev nødvendigt at sondre i denne Mængde 
Mændene for sig og Kvinderne for sig, og lige saa nødvendigt 
for at undgaa Trængsel at sørge for fast afgrænsede Pladser. 
Men var dette først sket, saa fulgte det af sig selv, at de for- 
nemste i Menigheden fik de bedste Pladser nærmest Alter og 
Prædikestol. Og hermed var hele Spørgsmaalet om Rangfølge 
bragt indenfor Kirken. 

Stolestader i Kirkerne var ikke noget nyt, som først ind- 
førtes med Reformationen. De havde været kendte ogsaa i den 
katolske Tid. Men dels synes de dengang at have været langt 
færre end senere, ligesom ogsaa deres Plads var en anden. I 
Ribe Domkirke f. Eks. og i flere andre Kirker havde de været 
anbragt i Midtergangen paa Kirkegulvet op mod det saakaldte 
« Sognealter* , ved hvilket den almindelige Gudstjeneste foregik, 
medens Koret med Højalteret som bekendt var forbeholdt Bispen 
og Kapitlet.^ Dels, og dette var det afgørende, havde disse Stole- 
stader tilhørt bestemte Personer og var som saadanne baade 
arvelige og Genstand for Køb og Salg. Den Forandring, der nu 
foregik ved Reformationen, bestod i, at der anbragtes en dobbelt 
Række med en aaben Midtergang imellem, og Pladserne i disse 
nye Stolestader blev ikke som tidligere Enkeltmands Eje men 
en Slags offentlige Æresæder, hvis Besættelse tilkom Kirkens 
Styrelse, der omhyggeligt vaagede over Menighedens Rangfølge i 
det Hele samt førte Forfremmelses-Listerne.* 

Datidens Omgangsforhold gjorde det nødvendigt, at hvert 
Køn fik anvist Plads for sig, Kvinderne paa den nordre Side, 
Mændene paa den søndre. Men at heri ikke skulde ligge den 
ringeste Indrømmelse til Katolicismen om den enlige Stands For- 
trinlighed, fremgik noksom af, at Ægtestanden som den «Gud 
velbehagelige Stand > hædredes med øverste Plads. Gifte havde 
overalt Sæde foran ugifte, og hvor alt iøvrigt var lige, bestemtes 
for Kvinders Vedkommende Pladsen ikke efter Alder, men efter 
længst Giftermaal. 

Saaledes droges der en Tværstreg over Menigheden, saa at 
ogsaa den levende Kirke blev til en Korskirke. Alt, hvad der 
sad øst for Stregen, var gifte; alt, hvad der sad vest for Stregen 
ned imod Indgangen, fjernest fra Alteret, var ugifte. Tvær- 
stregen fortsattes næsten paa Stol nøjagtigt fra Sværdsiden over 
Midtei^angen til Spindesiden, thi Antallet paa begge Sider var 
saa godt som ens. Efter Datids Forhold var jo en Pebersvend 
blandt Menighedens Hædersmænd noget overordentligt sjældent, 
og Enker som Enkemænd giftede sig i Reglen hurtigt paany. I 
Aalborg havde man derfor den hensigtsmæssige Skik, at, naar 
en Ægtefælle døde, maatte den ledigblevne Plads ikke besættes 
med andre, men skulde vente paa, at den Efterlevende giftede 
sig igen.* 

Flygtigt set kunde denne Ordning synes at falde sammen 

med, at de ældste sad øverst, og Ungdommen nederst. Dette 
var dog meget langt fra Tilfældet. Allerede paa Kvindesiden 
viste der sig blandt de gifte en paafaldende Veksel af gamle og 
unge Ansigter, et Udtryk for Tidens Skik, at Mænd hyppigt 
ægtede først en, der var for gammel, og derpaa en, der var for 
ungy saa at en Mands Alder i Reglen var Mellemtallet mellem 
den Hustrus, der laa under Kirkegulvet, og dens, der sad i 
Stolen lige overfor. Men Sværdsiden viste tydeligt Inddelings- 
Principet, idet Rangfølgen her snorlige var gennemført: I Byerne 
øverst Lensmanden, saa Borgemestrene, Raadmændene, Købmæn- 
denes forskellige Klasser fra Vandtsniderne (Grossererne) til Bryg- 
gerne og derpaa alle Haandværks-Lavene i deres bestemte Orden. 
Paa Landet: øverst Herremanden, saa Gaardmændene, Husmæn- 
dene og ned til de blotte <Inderster». Rækkefølgen bevægede sig 
fra Midtergangen ind mod Væggen, saaledes at den yderste Plads 
var den ypperste, og den nærmest ved Væggen altid bedre end 
den bedste i Stolen bagved. 

Hele denne nye Ordning synes først at være bleven gennem- 
ført i Landsbykirkerne. I mange af disse var vistnok et større 
Antal afgrænsede Pladser allerede tilstede eller lod sig dog let 
skafife til Veje ved Bænke eller lignende. Paa Christian den An- 
dens Tid omtales der saaledes Stolestader i Landsbykirkerne, 
som Kongen befalede Bisperne at lade fjerne, da de gav Anled- 
ning til Kiv blandt Bønderne, en Befaling, der næppe er bleven 
fuldt gennemført.^ Vist er det, at allerede ved Aarhundredets 
Midte kunde Peder Palladius i sine Visitatsprædikener forudsætte 
den nye Ordning som gennemført paa Landet. 

Langt vanskeligere faldt det i Byerne. Her stod kun hist 
og her paa Gulvet gamle Stolestader, som tilhørte Private, og 
altsaa først maatte af købes disse; at rejse en dobbelt Række 
Stolestader, Kirkens Indre nogenlunde værdige, var en dyr 
Historie; og endelig har de mange, hvis Familiegravsteder ved 
slig en Omordning vilde blive helt tildækkede, uden Tvivl ydet 
en stærk Modstand. Følgen blev, at den nye Ordning først lidt 
efter lidt kunde gennemføres. I Frue Kirke i København varede 
Opførelsen af Stolestaderne ved, lige fra Aar 1555 til i det 
mindste Aar 1570.* Først i Aaret 1577 kunde Kongen befale, at 
den nye Ordning skulde træde i Kraft, ligesom kort tilforn var 
sket i Roskilde Domkirke.^ I Januar 1578 blev den vanskelige 
Fordeling af Stolestaderne foretaget;^ men ikke førend i Aaret 

1583 synes det at være lykkedes Christofifer Valkendorfs kraftige 
Optræden at faa kuet al Modstand, saa at Ordningen kunde siges 
virkelig at være gennemført.^ Aar 1578 gaves der kongelig Be- 
faling til, at Set. Knuds Kirke i Odense skulde rette sig efter 
den nye Skik, og i god Samklang med Byens Beliggenhed paa 
Vejen mellem Jylland og Sjælland blev der her oprettet to Stole 
uden for Bangforordningen blot for <fremmede Folk>.^ Ikke 
førend i Aaret 1595 fulgte Lunds Domkirke med, og her be- 
kvemmede Regeringen sig endda til, for at undgaå en Udgift, at 
fravige sin Hovedregel om Stolenes Rangfølge. Kirkens Udseende 
skæmmedes nemlig ved, at Stolestaderne ikke var ens, men snart 
høje og snart lave. Selvfølgelig havde det været let af Kirkens 
egne Midler at bestride Udgifterne ved en Omdannelse; men Re- 
geringen vilde ikke afse noget hertil. Den paalignede da Bor- 
gerne de dermed forbundne Udgifter i Form af en vis aarlig 
Afgift, mod at hver enkelt saa fik arvelig Besiddelsesret til sin 
Stol.^ Saaledes skabtes der alene for Lunds Vedkommende en 
Art kirkelig Arveadel. Det er at antage, at Regeringen ikke har 
handlet i Blinde. Domkirken var kostbart udstyret, og Anstand 
bød, ikke at lade ogsaa den forfalde. Ved en saa uforholds- 
mæssig Betaling: en bestandig, aarlig Afgift for noget engang for 
alle leveret Snedkerarbejde, aabnedes der en Mulighed for, at 
Kirken ft*emtidigt kunde holde sig selv vedlige, medens Regeringen 
beholdt alle Tienderne. 

I Ribe synes Modstanden mod den nye Ordning at have 
varet længst. Allerede Aar 1570 forlangte Kirkeværgerne udstedt 
Tingsvidne for, at de havde ladet oplæse Kongens Brev om, at 
Stolestaderne skulde fordeles efter de nye Regler. Men først i 
Aaret 1603 traadte Ordningen virkelig i Kraft efter forinden gen- 
tagne Gange, som det lader, at have ft>emkaldt Sammenstød.^ 
Under saadanne Omstændigheder kan det ikke undre at høre, at 
i en mindre og afsides By som f. Eks. Tønsberg i Norge eller 
endog Mariager i Danmark gennemførtes Ordningen først i Aaret 
1633.* 

De nye Stolestader, som saaledes lidt efter lidt oprettedes i 
alle Kirker, synes oprindeligt kun at have været bestemte til at 
sikre den enkelte sin Plads og hindre Trængsel, men derimod 
ikke til nødvendigvis at afgive Siddepladser; idetmindste bruges 
som oftest blot Udtrykket: <at staa> i dem.^ At de kaldes for 
<Stolestand» eller <Stolestade> beviser ikke, at de var bestemte 

til at sidde i. Prædikestolen bar jo ogsaa Navn af Stol, skønt 
den kun var til at staa paa. I norske Kirker, hvor de oprin- 
delige Stolestader ere bevarede til vore Dage, lader sig ogsaa 
paavise, at Sædet er en senere Tilføjelse.^ 

Det var umuligt andet, end at denne kirkelige Rangforord- 
ning maatte medføre megen Splid. Dels blev enkelte tvivlsomme 
Spørgsmaal afgjort forskelligt i de forskellige Kirker, dels var 
nogle af Bestemmelserne saa stødende, at de nødvendigt maatte 
fremkalde Misfornøjelse hos dem, hvem de ramte. Som Eksempel 
paa tvivlsomme Spørgsmaal kan anføres de ugifte Døtres Plads. 
Lige meget kunde tale for, at de stod i Stol med deres Mødre, 
og at de anbragtes særskilt paa de ugifte Kvinders ringere Plads. 
Stod de for sig selv, var de ude af Opsigt, stod de hos Moderen, 
maatte det dog synes vel haardt for mangen gift Dannekvinde 
at skulle staa under dem. Som Eksempel paa meget strenge 
Bestemmelser kan nævnes, at Tilbagegang i Velfærd skulde be- 
tegnes ved Fraflytning fra den tidligere Kirkeplads. Om et ikke 
usædvanligt Forhold paa Landet hedder det saaledes for Fyns 
Vedkommende: «End bliver der nogen gaardsiddende Mand eller 
Kvinde til Husfolk, da vige sig af Gaardsens Stolestand, og tage 
Sted neden i Kirken som Rum er; er der ikke Rum, skal der 
skafifes Rum, om muligt er>.^ 

Følgen blev, at Kirken blev Vidne til mangen livlig Menings- 
udveksling, der ikke sjældent endte med Haandgribeligheder, og 
at herhen hørende Sager endog naaede frem til at føres for 
Landsting. I Aalborg søgte man at dæmpe Kampiveren ved at 
sætte en høj Bøde med hurtig Udpantning for kirkelige Overfald.^ 
Det maa lades det svagere Køn, at det omfattede den ny Rets- 
orden med langt varmere Interesse end Mændene. Medens disse 
i Reglen slog sig til Taals med Kirkeværgernes Afgørelse, var 
Kvindestolene en frodig Jordbund for bestandig nye Stridsspørgs- 
maal, det Udgangspunkt, hvortil enhver Strid ogsaa i Stolene 
paa Kirkens søndre Side i Reglen lod sig henføre. Det er talende 
Vidnesbyrd om Stemningens Varmegrad, naar der f. Eks. paa 
Fyns Landemode til Bestemmelsen om, at Dannekvinder skulle 
have deres Plads for i Stolen, og ærlige Piger underst, maa 
føjes: og ville de ikke, da skulle Kirkeværgerne tage otte Mand 
med sig for at klare Sagen.* Eller naar Bøde for Hustruers 
<Haardrag> i Kirken er en ikke usædvanlig Indtægtspost i Lens- 
regnskaber, eller naar selv en Adelskvinde overbevises om under 

Prædiken at have « ladet sine Jomfruer og Børn gaa ind i Præste- 
konens Stol og træde hende blaa og blodig*.^ Et tydeligt Ind- 
blik i Stridens Uendelighed faar man gennem en Sag for Viborg 
Landsting af Aar 1573, hvor to Bønder fra Binderup anklage en 
tredie for «at ville tilholde sin Hustru at staa udenfor deres 
Hustruer i en Stolestand i Binderup Kirke, endog deres Hustruer 
ere ældre gifte og hidtil have staaet udenfor hende*. Den An- 
klagede svarer, at Konerne i den Gaard, han nu iboer, have til- 
forn i mange Aar staaet yderst i samme Stol. Selve Dommen 
giver imidlertid det bedste Begreb om Sagens Bundløshed, den 
begynder nemlig saaledes: < Efterdi ogsaa de tvende Anklageres 
Hustruer indbyrdes kives om, hvilken der skal stande yderst* osv.* 
Hvad der gav det hele Spørgsmaal sin værste Brod, var, 
at ingen overordnet Myndighed kunde eller vilde udtale det for- 
løsende Ord, at slig Strid var usømmelig i Guds Hus, og at alle 
Pladser, naar man da iøvrigt kunde høre fra dem, var lige 
gode og i hvert Fald i Forhold til Gud lige hæderlige. Ingen 
Myndighed vilde udtale dette, og ingen kunde det heller. Thi 
Striden drejede sig, nærmere set, ikke om noget ligegyldigt; den 
kirkelige Rangforordning var ikke en Tilfældighed, men netop 
Udtryk for den nye Kirkeforfatning. Man havde omstyrtet den 
gamle kirkelige Ordning, der drog saa skarp en Grænse mellem 
Gejstlige og Lægfolk og forbeholdt hine Koret; men man havde 
ikke gjort alle lige. Den pavelige Enevælde var brudt, men 
Kirken var ikke derfor bleven en Republik; den gejstlige Ene- 
vælde var blot bleven afløst af en verdslig. Hvad Reforma- 
torerne havde talt og drømt om: et almindeligt Præstedømme, 
hvor enhver kun stod Gud til Regnskab for sin Tro, var ikke 
gaaet i Opfyldelse. Nu var Kongen den øverste kirkelige Myndig- 
hed, og ve den, der ikke troede, talte og lærte, som han befalede. 
Men var Kongen Guds Statholder, saa var den verdslige Rang, 
Trinrækken fra Folkets Mængde til dets Øverste, jo netop det 
rette Udtryk for det sande Forhold, en Trinrække fra de Umyn- 
dige til Guds egen Stedfortræder, ham, hvem al Myndighed og 
Visdom var forlenet. Vel stod Præsten for Alteret, men hans 
Plads i Rækken var ikke dér, det kunde tydelig ses af Præste- 
konens Stolestade bag ved baade Lensmands og Herremands, 
Borgemestres og Raadmænds. Nej, ved Alteret tronede usynlig 
selve « Kongelig Majestæt*. Og ned ad gik det saa i jævnt ned- 

stigende Række gennem alle Mellemled fra Lensmand, Adelsmand, 
Borgemester og Raad til den simpleste Daglejer. 

Men var det saa, vil det forstaaes, at ingen kunde falde 
paa at rokke ved den nye Stolestadeordning eller blot se den 
fra et Synspunkt, hvorfra den tabte sin Betydning. Tværtimod, 
alle, høje som lave, stemmede i med og vidnede snart ved deres 
indbyrdes Kappestrid snart ved ligefrem Lovprisning om, hvor 
stort et Værd man tillagde det Gode at rykke op til en højere 
Plads. Det er meget betegnende, at Peder Palladius paa sine 
Visitatsrejser brugte som Hovedopmuntring for Landsbyungdom- 
men, der stod alier bagest ude i Taarnet, at henvise til, hvor- 
ledes den, saafremt den artede sig vel, ogsaa engang i Tiden skulde 
rykke op og indtage de fornemme Stole, medens de Dannemænd 
og Dannekvinder, som nu beklædte dem, til den Tid skulde ligge 
paa Rirkegaarden.^ Blader man i Forhandlings-Protokollen for 
Konsistorium ved Københavns Universitet, viser det sig, at en 
ikke uvæsentlig Del af Forhandlingerne har drejet sig om Stolesta- 
derne i Frue Kirke: <Dr. Gellius er begærendes en Stolestand i Kir- 
ken til sin Hustru. Det vedtoges, at hun maa staae dér, som Else 
Dr. Niels Krags stod*. — «Blev besluttet, at Dorthe Doctors skal 
paamindes, at hun til Højmesse holder sin Pige af den Stol i 
Kirken, af hvilken hun fortrænger Professorernes Hustruer** 
o. s. V. 

Regeringen tog Sagen mest fra den praktiske Side, idet den 
holdt det hele gaaende og ved Lejlighed gerne slog paa, at de 
bedste Pladser tilkom dem, der gav mest til Kirken.* Men at 
ogsaa den, naar den stilledes overfor en jævnbyrdig Modstander, 
fuldt ud delte Befolkningens Opfattelse af Kirkestolenes Værd, 
kan ses af, hvorledes en dansk Udsending i Udlandet fandt sig 
beføjet til at optræde paa sin Regerings Vegne. Da ved en Be- 
gravelse i Stockholm Aar 1636 den danske Ministerresident kom 
i Trætte med den franske om, hvem af dem der skulde staa 
øverst, tfinge de hinanden ved Haaret og gik derpaa løs paa 
hinanden med Kaardeme, saa at alt Fruentimret maatte vige 
tilside og somme af dem besvimede*. Hermed var Sagen dog 
endnu ikke til Ende. <Da de siden mødtes paa Gaden, tilredte 
de hinanden saa ilde, at ingen af dem kunde gaae. Frantzosen 
er stukken ved Øjet og i Siden; den Danske har faaet det halve 
Hoved med Øre og Kind skamferet og Armen næsten hugget af».^ 

Striden om Stolestader vedblev da i det følgende Aarhun- 

drede at danne et betydningsfuldt Led i det kirkelige Liv. Fra 
alle Landets Egne hører man snart om blot Uenighed og Mund- 
huggeri, snart om Slagsmaal.^ Da Regeringen Aar 1660 tilegnede 
sig ogsaa den verdslige Enevælde og kort efter udstedte en Rang- 
forordning med meget fin Gradinddeling, føjedes herved en ny 
Brand til den gamle. Kampen synes at have naaet sit Højde- 
punkt i det 18de Aarhundredes første Aartier. Efter alt, hvad 
man kan dømme, lader det til at have været et tro Billed af 
de virkelige Forhold, naar en Datids Forfatter skildrer Tonen i 
Kirken saaledes: 

Se der til Lusse Geeds, hvad Skælden og hvad Banden 

Hun har med Karen Smeds; det synes, de hinanden 

I Haaret snart har fat, saa heftigt gaar det til, 

Den ene ovenfor den anden sidde vil. 

Om jeg en Dommer var, og de mig begge bade 

At dømme mellem dem om øverst Stole-Stade, 

Da den af disse to det skulde være næst, 

Som vilde holdes for den største Skændegæst.' 



Naar Menigheden endelig var kommen til Sæde, begyndte 
Gudstjenesten. Ordningen af denne afveg i de store Træk 
ikke væsentlig fra vore Dages. Men hvad der vilde have fore- 
kommet os sædvanligt og velbekendt, stod for hin Tid netop 
som noget nyt og ejendommeligt. Da nemlig den nye Kirkes 
Forhold skulde ordnes, havde man ganske vist beholdt saa 
meget, man kunde, af den katolske Gudstjeneste, og paa en 
Maade var den lutherske Højmesse kun en Oversættelse af den 
katolske Messe, renset for sine papistiske Bestanddele. Den 
kunde altsaa fremdeles siges at være en blot Nadvertjeneste, 
hvor alt samlede sig om det Ene: Brødets og Vinens Indvielse 
og Uddeling. Men som Bi-Led havde man hertil føjet Prædiken 
og Menighedssang, der oprindelig kun havde hørt hjemme i hine 
daglige Sammenkomster fra Reformationskampens Dage. Og lidt 
efter lidt var saaledes selve Søndagsgudstjenesten gledet over 
til hovedsagelig at bestaa af Prædiken og Salmesang med dertil 
føjet Altergang.^ Hvad der dog fremfor alt gav det Nye sit 
betydningsfulde Præg, var Anvendelsen af Modersmaalet. I denne 
Forandring laa Reformationens Styrke. Anvendelsen af Moders- 

maalet stemplede den paa engang som en national Bevægelse, 
et Brud med Rom, og paa samme Tid som en folkelig Bevæ- 
gelse, der inddrog nye, store Udmarker under Kultur. Religiøst 
endelig var Anvendelsen af Modersmaalet baade et Udslag af og 
Betingelsen for den større Inderlighed i Tilegnelsen, uden hvilken 
Bruddet med det Gamle vilde have været uberettiget. 

Over alt dette havde naturligvis de færreste i Menigheden 
fuldt Overblik. Men alle ældre i det mindste havde sikkert en 
Fornemmelse af, at hele Gudstjenesten nu var kommen dem 
ligesom nærmere paa Livet end i den katolske Tid. Nu var 
det ikke længere nok at lytte til Sangen og Oplæsningen i det 
fremmede Sprog, dreje Rosenkransen og knæle, naar der gaves 
Tegn. Der kræsedes Selvvirksomhed nu, og det baade under 
Salmesangen og Prædiken. Betegnende nok var Fortidens na- 
turligste Stilling, den knælende, nu netop forbuden. Man fryg- 
tede for, at naar de saaledes unddrog Præsten deres Blik og 
bøjede sig fremad, skulde det let kunne føre til, at Øjnene finge 
en Dvale. ^ Senere, Aar 1645, blev der udstedt kongelig Befaling 
«anlangende En i Kirkerne skulde omgaa, dem som sove at skulle 
slaa paa Hovedet.** 

At Prædiken havde skiftet Karakter, var tydeligt angivet ved 
Prædikestolens forandrede Plads. Tidligere havde den i Reglen 
været en Læsepult nede paa Gulvet, nu var den hævet til Vejrs 
og anbragt paa Mandssiden over alles Hoveder, som Palladius 
udtrykker det: «oven over alle andre Stole, Guds Ord til Hæder 
og Ære, op til et Vindu, Sognepræsten til Gode om Vinteren, 
og besynderligt, naar hans Øjne de falme og dummes*. Mangt 
et Sted havde man vistnok fulgt Palladius' Raad, at opføre den 
nye Prædikestol af Resterne af de kasserede Altere,^ en Frem- 
gangsmaade, der ikke var uden sindbilledlig Betydning. 

Den Opgave, der var stillet Prædikanten, var i visse Maader 
den samme som en Missionærs, der skal forkynde Kristendom- 
men blandt Hedninger. Vel kaldtes Befolkningen kristen, men 
den bestandige Brug af det latinske Sprog havde medført en be- 
tydelig Uvidenhed om selve Religionens Grundlærdomme. Hvor 
de færreste forstod at læse eller skrive, og hvor den hele Børne- 
undervisning for Mængdens Vedkommende indskrænkede sig til 
en Time om Ugen, ja ofte kun om Maaneden, turde man ikke 
løbe an paa, at selv det simpleste var bekendt. Det er sikkert 
uden Overdrivelse, naar Tilstanden skildredes saaledes: < Mange, 

der have mere end Halvdelen udlevet sin Alder, vide endnu saa 
godt som plat intet enten af deres Fadervor eller Troen eller de 
ti Guds Budord .... og end mange Steder ere deres Sogne- 
præster selv saa vanvittige derudi, at man maa blues ved at se 
det>.^ Det Maal, hvortil der maatte stiles, var da gennem Præ- 
diken først og fremmest at undervise Tilhørerne i Børnelærdom. 
Derfor fastsattes det, at paa Landet skulde Prædiken, der kun 
maatte vare en Time, falde i to lige store Parter, af hvilke 
den sidste skulde være ligefrem Katekismus-Forklaring. I Køb- 
stæderne henlagdes denne Undervisning til Aftensangen.^ 

For at fremme Iveren for Børnelærdommen, var det bestemt, 
at den Voksne, der ikke kunde de ti Bud, skulde være æreløs, 
saa at han ikke maatte bruges som Vidne eller aflægge Ed, lige- 
som han heller ikke maatte nyde Nadveren. Peder Palladius 
føjer hertil: <Er der Nogen saa haardhjertet, at han ikke kan 
lære dem paa sine ti Fingre (som Eders Sognepræst skal jo 
regne dem op hver en Søndag af Prædikestolen), da er det højt 
paa Tiden, at han med det allerførste gaar til sin Sognepræst 
og giver det tilkende, saa kan han gøre Bøn for ham af Præ- 
dikestolen. Han tør dog ikke derfor nævne hans Navn, men saa 
sige: I gode Kristne! her er en af mine Sognefolk, som ikke kan 
lære sine Budord; vi ville bede vor himmelske Fader for ham, 
at den Djævel, som sidder udi hans Hjerte, maatte vige fra ham, 
at han maatte end lære dem en Gang, inden han døde, og komme 
til sine Synders Bekendelse og faa sin Syndsforladelse og blive 
salig og ikke fordømt*.^ 

En mere udvidet Bibelkundskab var det at vide Besked 
med de forskellige Søndags Evangelier. Peder Palladius siger 
herom: «I skulle lægge Eder Guds Ord paa Hjerte og Eders 
Børn med, saa at I tygge det altid om Ugen igen med dem, . . . 
at I kunne end komme til den Forstand og Vidskab om Guds 
Ord, som jeg kender gode Bønder udi Sjællands Land (Gud være 
lovet, at der er end saadanne til !), som kunne sidde hjemme hos 
deres Bord og regne op for deres Børn paa deres Fingre hver 
Søndags Evangelium, som falder om det hele Aar, fra den ene 
Aars Dag til den anden. Det er nu snart lært. Gud være lovet! 
Der er jo syv Dage om Ugen, I kunne jo hver Dag tage Eder 
saa lang Tid for, enten Morgen eller Aften, til Bords eller fra, 
at I kunne tygge igen med Eders kære Hustru og Børn noget 
af den Søndags Evangelium, saa længe til I kunne dem alle 

Dagligt Ut 1 Norden. VI. 4 

sammen. Udi Købstæder vænne vi vore Børn til at læse den 
fremgangendes Søndags Evangelium op, straks efter de have læst 
til og fira Bords, saa nødes de til at lære det paa deres Fingre, 
inden den anden Søndag kommer*.^ 

For at bidrage sit til Udbredelsen af denne Rundskab, for- 
fattede Peder Palladius selv en saakaldet <Rimstok> eller For- 
tegnelse over Søndags Evangelierne, og tilegnede den til alle 
Sognedegne i Sjællands Stift. Han meddeler dem i Fortalen, at 
han <har ladet denne Rimstok udgaa til deres Brug og dem til 
Nytaarsgave, for at Børn efter den kunne lære at sige deres 
Forældre tilforn i Ugen, hvad Søndags Evangelium er paa den 
næste Søndag, hvilket dem burde heller at sige deres Børn. Men 
Gud allermægtigste skikker det nu saa, at Ægget skal springe op 
og lære Hønen, et fire Aar gammelt Barn skal lære en udlevet 
Mand det, som hører til hans Salighed*. Som Eksempler paa 
denne Rimstoks Indhold kunne følgende Vers tjene. Evangeliet 
paa Advent Søndag er gengivet saaledes: 

Kristus ind til Jerusalem red 
Os alle til Trøst og Salighed. 

Tredie Søndag i Advent saaledes: 

I Fængslet spurgte Set. Hans Baptist, 
Om Kristus var den Messias vist. 

Atter andre saaledes: 

Der Jesus gik paa tolvte Aar, 

Af sine Forældre forglemt han vaar. 

Kristus rensede Spidalske ti, 
Men utaknemmelige vaare de ni. 

Kristus oprejste for Nain Stad 
Den Enkes Søn, og hun blev glad.' 
o. s. V. 

Den egentlige Prædiken maatte først og fremmest gaa ud 
paa i simpel og let fattelig Form at genfortælle det oplæste 
Evangelium, helst i Udtryk og Billeder, hentede fra Tilhørernes 
daglige Dont og Tankekreds. Til at løse denne Opgave udkræ- 
vedes der imidlertid dog nogen Overlegenhed, og saadan kunde 

langt fira altid forudsættes hos Datidens Prædikanter. Var mange 
af dem, som ovenfor omtalt, endnu < vanvittige i deres Børne- 
lærdom*, og udkrævedes der for at blive Præst ikke videre end 
engang at have siddet paa en Skolebænk — thi Betingelsen: 
at have studeret ved Universitetet, kunde langt fra gennemføres 
— saa borgede Navnet <Gejstiig> kun for et Lavmaai af Kund- 
skaber. Det var maaske endda ikke de uheldigste, naar vi f. Eks. 
høre om, at den anden lutherske Præst i Jandrup i Ribe Amt 
var Sognets Smed,^ eller at en Karl hos Bispen i Bergen Aar 
1569 blev ordineret til Præst,* eller at i Aaret 1552 en Discipel i 
Odense Skole hermed forenede Stillingen som Præst ved Hospi- 
talet. Om samme Præst lyder siden Bispens Dom, at han havde 
«et lydeligt Maal, men var en ulærd Mand», et Vidnesbyrd, som 
ikke gendrives ved, at han en Gang i en Prædiken erklærede 
Saul for en Søn af David.* Men værst var uden Tvivl den 
Mængde Løsgængere, der drog Landet rundt, spejdende efter, 
hvor et Kald var ledigt eller Plads for en Kapellan, i Haab om, 
at naar først Menigheden var vunden og Bispens Medlidenhed 
vakt, skulde det at holde en Prædiken ikke volde nogen Van- 
skelighed.^ 

Under saadanne Omstændigheder var det vistnok heldigt, 
naar mange Præster slet ikke indlod sig paa selv at forfatte en 
Prædiken, men indskrænkede sig til at lære et Stykke udenad 
eller endog blot læse det op af en <Postille>. Hvor almindelig 
denne Skik har været, kan ses af det Udtryk, som bruges i selve 
Kirkeordinansen : «at prædike en Bog>. «Ej skulde der andre 
Bøger prædikes, end de som ere lette og nyttelige*. ^ Aar 1546 
udstedtes der almindeligt Forbud mod den blotte Oplæsning; 
man skulde gøre sig den Ulejlighed at lære Stykket udenad.^ Men 
at dette Forbud ikke er efterkommet, kan ses af, at det alene 
for Sjællands Vedkommende maatte gentages med Trusler om 
Afsked baade Aar 1563, 1566 og 1567.*^ Saavel Hans Tausen 
som Niels Hemmingsen og flere andre have udgivet saadanne 
Postiller med det udtrykkelige Maal for Øje, herved at række 
Prædikanter en hjælpsom Haand; Brugen af Postiller som An- 
dagtsbøger for Hjemmet blev derimod først en senere mere ud- 
videt Anvendelse. Ved at benytte Postillen opnaaede Prædikanten 
paa en nem Maade at holde sig Kirkeordinansens Ord efterrettelig : 
«Ikke skal han, som prædiker, staa og sige, hvad hannem lyster 

selv, men hvad der hører til Sagen skal han paaminde med 
klare og velforstandige Ord>.^ 

Andre vovede sig dog videre ud og forfattede selv sine 
Prædikener. Om Gennemsnittet af disse tør man ikke danne sig 
et Begreb ved at slutte fra enkelte, løsrevne Led af Datidens for- 
trinligste Taler. At en Anders Sørensen Vedel f. Eks. kunde, om 
end ikke en hel Tale igennem, saa dog i enkelte Partier deraf, 
hæve sig til en Højde, der til enhver Tid vilde gøre Indtryk, 
ramme en Sprogtone, der den Dag i Dag river med ved sin vid- 
underlige Friskhed, dagligdags Jævnhed og dog brusende Kraft, 
det beviser ikke, at hele hans Samtid var Vældet nærmere, men 
kun at han var en ypperlig begavet Taler. Hvor stor end Fri- 
stelsen kan være til at tænke sig det varme og virkelighedssikre, 
der f. Eks. udmærker Peder Palladius' <Visitatsbog>, som et 
Fællesmærke for Datidens Prædikener i Almindelighed, saa gaar 
dette selvfølgelig ikke an. En Bog som denne er til enhver Tid 
en kostelig Sjældenhed, der langtfra at betegne Hvermands-Værk, 
netop forudsætter en Forening af de mest forskelligartede Egen- 
skaber for at blive frembragt. 

Vil man danne sig et Begreb om Datidens Prædikener i 
Almindelighed, maa man ganske anderledes nedstemme sine For- 
ventninger. Man maa da først agte paa, hvor faa Hjælpekilder 
en Præst den Gang havde til sin Raadighed. Nutids Forestillinger 
om Bogsamling og Studereværelse begynde allerede at forvirres 
lidt, naar man hører Peder Palladius' Ord til Menighederne: 
< Kirkeværgerne skulle købe til Sognepræstens og Sognedegnens 
Behov Bøger, og de skulle hedde Kirkebøger, som Kirken ejer, 
og indskrives i Stolen og bæres frem altid paa Regnskab. Det 
er ikke mange, og ere fordi snart købte, og naar I blot have 
dem én Gang, saa behøve I aldrig at købe flere. Provsten kan 
give Eder tilkende af kgl. Majestæts Ordinansbog, hvilke de ere: 
Bibel, Postil o. s. v. og ere gerne tilfals i Roskilde om Paaske 
Marked. Des bedre Bøger I holde til Kirken, des rigeligere faa 
I Guds Ord at høre, og hvad I saa faa for Kirketjenere, blive 
dog Bøgerne altid til Kirken som andet Kirkens Inventarium*.^ 
Skønt Ordene ere tydelige nok, vægrer man sig ved at tro, at 
dette Indkøb paa Roskilde Marked skulde udgøre Præstens hele 
Bogforraad. Kirkens maaske, men ikke Præstens. Og dog for- 
holdt det sig i Virkeligheden saa. I de allerfleste Tilfælde paa 
Landet ejede Præsten ikke selv Bøger, men holdt sig til Kirkens 

indskrænkede Bogsamling, der i bedste Fald bestod af en Bibel, 
Salmebog, Postille, Ordinans, Ritualbog og Katekismus. Ønsker 
man yderligere Bevis end Palladius' Ord, se man blot hen til 
de h3^pige og altsaa forgæves Opfordringer til Provsterne om at 
sørge for, at disse højst nødvendige Bøger dog én Gang bleve 
anskaffede enten af Kirke eller Præst.^ Om Benyttelsen gives 
der den Oplysning, at Bøgerne ifølge en kongelig Befaling vare 
ved en Jæmlænke smeddede fast til Alteret eller til Degnestolen, 
for at ikke Præsterne skulde tage dem hjem med og derved for- 
komme dem.^ Til Ære for Præsterne maa det siges, at Bøgerne 
ikke faa Steder vare laante hjem, saa at Regeringen Aar 1569 
blev nødsaget til af Kirkernes Indtægter at afse lidet til Anskaf- 
felse af nye Bibler og først og fremmest til Forfærdigelse af nye, 
mere forsvarlige Jæmlænker.^ Under slige Forhold at tænke paa 
nogen grundig Udarbejdelse af Prædiken forbyder sig selv. Om 
en Præst kom til paa egen Haand at holde en ordentlig Tale, 
beroede i de fleste Tilfælde paa hans naturlige Anlæg, men ikke 
paa Forberedelse. 

Heri laa der imidlertid en væsentlig Fare for, at Prædikanten 
skulde blot lade Munden løbe, hvad der med nogen Øvelse dog 
maaske maatte anses for lettere end at lære en Tale udenad 
efter en Postil. For at sikre sig herimod forbød Ordinansen, 
som ovenfor omtalt. Prædikanten «at staa og sige, hvad hannem 
lyster selv>, et Forbud, der senere ofte blev gentaget paa Lande- 
moder.* Og til yderligere Sikkerhed vedtoges det, i det mindste 
paa Fyn, at Præsterne Aar ud og Aar ind skulde gentage de 
samme Prædikener, paa det at Tilhørerne saaledes efterhaanden 
bedre kunde fatte dem.^ Hermed var den sidste Udsigt til le- 
vende Forkyndelse fjernet og den Fremgangsmaade paabudt, der 
siden blev noksom bekendt under det betegnende Navn: <At 
vende Bøtten*. 

Det kunde flygtigt set synes utroligt, at Prædikenerne gen- 
nemsnitligt ikke var bedre end de var, da jo dog Aarhundredets 
andet og tredie Aarti, Reformationens Gennembrudstid, netop 
havde udmærket sig ved sin kraftige og folkelige Forkyndelse. 
I saa Henseende skuffes man dog let ved et Øjenbedrag. Det 
syner af mange flere, men i Virkeligheden havde det kun været 
et forholdsvis ringe Antal Mænd, der havde vakt det hele Røre 
og i de større Byer vundet Stemningen for den nye Lære. Den 
Opgave, der nu stilledes, var ganske anderledes vanskelig: at 

forsyne ikke blot et Dusin større Kirker i Købstæderne, men 
Hundreder og atter Hundreder af Sognekald Landet over med 
dygtige Prædikanter. Og Vilkaarene var nu langt ugunstigere. 
Hine havde for en Del slaaet igennem ved den uvante Brug af 
Modersmaalet, og haft alle Fordelene af at være den angribende 
Part; Sidehug til verdslige Bisper, lade Munke, Nonner i vel- 
signede Omstændigheder o. s. v., ramte sikkert og holdt Tilhø- 
rerne i Aande. Nu var dansk Prædiken en gammel Historie. 
Alle hine Misbrug var Qernede, de nye, der havde afløst dem, 
turde kun med største Varsomhed berøres. Vel maatte man 
fremdeles angribe Papisterne, men dog blot , naar man <dertil 
trængtes af Paamindelse og Eksempel*,^ og de gammeldags, stærke 
Udtryk, saasom: I skulle faa Fanden! Djævelen tage ved Eder! 
forbandede være I!' o. s. v., skulde man lade fare. 

At Prædikenerne under disse Vilkaar, holdte af Prædikanter 
med saa ringe Forudsætninger, maatte i Gennemsnit blive tarvelige, 
fulgte af sig selv. Den tusindstemmede Udlægning, der hver 
Helligdag paa samme Klokkeslet lød fra Nordkap til Slien, fulgtes 
derfor vistnok i Reglen kun med Opmærksomhed, og fortjente 
det ogsaa kun, saalænge den simpelt og jævnt genfortalte og 
omskrev i Datids Udtryk Dagens Evangelium. Sligt kunde imid- 
lertid gøres hurtigt. Et sidste Middel til at fængsle Tilhørernes 
Opmærksomhed stod vel til Raadighed, det var < skarpt og flittigt 
at prædike mod Troldkarle og Troldkvinder, som med deres 
onde Kunster og Trylleri prædike lige saa meget tilbage, som vi 
prædike frem».^ Saa snart Talen drejedes ind paa dette Om- 
raade, og især naar den belagdes med behørige Eksempler, var 
alle med. Men hvor hyppigt Emnet end behandledes, kunde 
det dog ikke fylde hver Søndag. Der stod da kun tilbage, 
saa fremt der overhovedet var noget ved Prædikanten, i den 
øvrige Tale at søge at meddele Tilhørerne sin Forstaaelse, hæve 
dem saa vidt muligt op til sit Dannelsestrin. 

Dette var imidlertid en af Datidens mest haabløse Opgaver. 
Hvad var det nemlig for en Dannelse, som Prædikanternes Fler- 
tal havde forud for Tilhørerne? I Reglen en blot formel, for saa 
vidt de havde anvendt en Del Aar paa at lære Latin og efter 
Logikens Regler at opløse og leddele Begreber. At bibringe 
Menigheden de latinske Kundskaber lod sig ikke gøre. Der laa 
da kun én Opgave for: fra Prædikestolen logisk ligesom at 
sprætte Teksten op, sortere den i saa og saa mange Aarsager 

og Virkninger, Hovedbegreber og Underafdelinger. I denne un- 
derlige golde Behandlingsmaade, hvor den logiske Iver saa let 
tog Vejret fra det Opbyggelige, havnede Mængden af Tidens 
Prædikanter. Ingen af de endnu bevarede Prædikener fra Aar- 
hundredets sidste Halvdel, selv ikke de ypperste, er ganske fri 
for dette fælles Slægtmærke, og anvendt af en Undermaaler 
maatte den hele Behandling blive i høj Grad trættende. 

Det er derfor troligt nok, at ogsaa Menighedens Blik stun- 
dom søgte til Timeglasset, der ifølge Bestemmelser paa Fyn,^ 
og vel ogsaa andetsteds, skulde være anbragt paa Prædikestolen 
som Paaminder om, naar Talen skulde have Ende. 



Saa vel før som efter Prædiken blev der afsunget Salmer. 
Denne Sang udgjorde et af den nye Gudstjenestes betydnings- 
fuldeste Led. I ren musikalsk Henseende betegnede den vel en 
Tilbagegang fra tidligere, Orgler fandtes jo kun i de største 
Kirker, virkelig uddannede Sangere til i Kor at lede Salmesangen 
havdes kun ved Hoffet. Klodset og uharmonisk tog da Sangen sig 
uden Tvivl ud, sammenlignet med, hvad der forhen havde lydt 
under de samme Hvælvinger. Men paa Punkter mere a^ørende end 
det blot musikalske, betegnede den et Fremskridt; den udtalte 
tydeligere end noget andet det Ny og Store, der laa i Reforma- 
tionen. Thi naar Korsangen nu, i Strid med alle gammeldags 
Begreber, ikke længer lød blot fra Kirkens Kor oppe ved Alteret, 
men fra den samlede Menighed, saa betød dette, at Fordommens 
Forhæng var sprængt. Forskellen mellem Læg og Klerk hævet. 
Naar det var Modersmaalets Toner, der klang, og ikke mere det 
uforstaaelige Latin, saa betød dette, at Romeraaget var brudt. 
Og naar endelig enhver med egen Røst udsang sin Tro, én blandt 
de mange og dog fuldt ud sig selv i denne Henvendelse, saa 
betød det — de lutherske Præster og Fyrster kunde have godt 
af at mærke sig det — at den lige Vej til Gud var funden, og 
ingen ydre Tvang, Læretryk saa lidt som Fyrstevold, i Stand til 
i Længden at spærre den. 

I langt højere Grad end Prædiken havde Salmesangen vun- 
det Sindene for den ny Lære. Dette laa ikke blot i dens fol- 
kelige Karakter, dens Evne til straks at fly enhver, lav som høj, 
noget at tage vare. Det, der gav Salmesangen sin væsentligste 

Overvægt, var, at den stod i inderlig Samklang med Folkets 
Tankesæt og hele aandelige Eje. Alt, hvad der nemlig rummedes 
af Indtryk ud over det daglige Livs Dont, det var for de aller- 
flestes Vedkommende modtaget, ikke som nutildags gennem Læs- 
ning, men gennem Folkesangen. Run for én Art af Stemninger 
havde disse Sange hidtil ikke ret ejet Udtryk, det var de religiøse; 
med dem var man tyet til Kirken, for at høre dem udsungne 
paa det fornemme, fremmede Sprog, i bløde, mægtige Toner, men 
gemt og kun højtidsfuldt bevægende. Nu aabnedes med ét 
ogsaa hele dette Omraade. I den nye Salmesang føjedes det 
manglende Led til, og øjeblikkelig indtog denne den Plads, der 
saa længe havde staaet og ventet paa den. 

Det undrer, at Romerkirken med sit skarpe Blik ikke selv 
havde opdaget den Kraft, der laa i Salmesang paa Modersmaalet. 
Medens selv dens ædleste Forsvarere, en Poul Helgesen f. Eks., 
kun havde Syn for Menighedssangens Mangler, og Øre for dens 
Mislyd — <ved denne nye Kvædskab er kun Raab og Skraal 
blevet forøget, men Gudelighed ikke formeret*; det er veder- 
styggeligt, tat hellige Salmer skulle synges som en Springevise* ^ 
— saa sneg disse samme Sange sig, for en stor Del ved Melodiens 
Hjælp, ind i Folks Hjerter og udsaaede derinde alt det kætterske 
Frø, de bar i sig. Det lød lige betagende, hvad enten man saa 
hørte gamle, kendte Melodier som: «Jeg tjente mig udi Grevens 
Gaard>, <Der staar et Slot i Østerrig>, <Jeg stod mig op en 
Morgenstund*, ja < Springeviser*, Visen til <at synge Brude til 
Sengs med>, hvilken f. Eks. Biskop Palladius benyttede, blot be- 
lagte med nye Ord, eller man pludselig blev slaaet af en ny, 
iørefaldende Melodi, bragt herhid maaske langvejs fra, oprindelig 
forfattet af Luther eller vel endog af en Kalvinist fjernt i 
Frankrig.* 

Det er mærkeligt at se, hvor hurtigt Melodier og Ord for- 
plantedes. Ikke blot gamle tyske, men ogsaa franske Folkeme- 
lodier, for ikke at tale om, hvad Luther selv havde sat Tone til, 
naaede hurtigt op til Norden og lød snart som gamle bekendte. 
Mellem Sverige og Danmark-Norge fandt der en livlig Udveksling 
Sted, der ofte gør det næsten umuligt nu at afgøre, i hvilket 
Land hver enkelt Salme først er opstaaet. Hvad endelig Udbre- 
delsen angaar, saa foregik denne kun i ringe Grad ved Hjælp af 
trykte Salmebøger — Folkets Flertal forstod jo ikke at læse — 
men Salmerne gik ligesom Folkeviserne fra Mund til Mund. En 

Forsanger, i Kirken Degnen, sang dem for, og Mængden sang 
Omkvædet saa længe, indtil hver enkelt havde lært Ordene. 

En Mængde Salmer, i Begyndelsen de allerfleste, vare na- 
turligvis blot Oversættelser fra Tysk. Men fra det Øjeblik, nordisk 
Salmedigtning begyndte at vokse egen Vækst, og det indtraadte 
tidligt, møde vi et Tegn paa Frugtbarhed og Modtagelighed, der 
er saa vel bekendt fra Folkevisernes Omraade: en Sang indsuges 
i den Grad i Folkebevidstheden, at Forfatterens Navn helt gaar 
i Glemme, trods det, at Sangen selv synges Norden over. Vidste 
man ikke, at sligt var umuligt, skulde man tro, at saadanne 
Sange ikke var digtede af en enkelt, men af et helt Folk. Men 
hvor Forfatternes Navne ere bevarede, træfife vi et andet Forhold, 
der er lige saa oplysende. Skønt den gejstlige Stand og Virk- 
somhed hurtigt sank i den ofifentlige Anseelse, saa at efter Re- 
formationen saa godt som ikke en eneste Adelsmand mere gik 
denne Vej, der engang havde været saa søgt, viser derimod 
Salmedigtningen sig fremdeles i Stand til at samle alle, høje og 
lave. Blandt Navne paa Forfattere træffe vi nogle af dem, der 
havde ypperst Klang i Norden, i Danmark en Herluf Trolle, 
Erik Krabbe, Kristen Sehested, Sten Bille, Eisabe Krabbe, Mette 
Rosenkrands o. s. v., og i Sverige Admiral Erik Flemming og 
Karl Gyllenhjålm. 

Salmesang blev hurtigt det naturlige Udtryk for Sindet i stille 
som i afgørende Øjeblikke. Vi skulle til Bevis herfor ikke dvæle ved 
den daglige Husandagt, heller ikke ved Salmers Anvendelse i mangen 
bekendt Mands sidste Timer, eller den voksende Brug af Salme- 
sang i Lejren og som Forberedelse til Kamp. Vi skulle blot 
anføre et enkelt lille Træk, tilfældigt bevaret, der tydeligt viser, 
hvor dybt allerede før Aarhundredets Midte Salmesang havde 
slaaet Rod i Almuens Sind. Det var en Vinterdag 1540 eller 1541, 
da henved 80 Fiskere, mest fra København og Omegn, stod og 
stangede Aal i Sundet paa Isen henad Saltholm til. Med Et 
brast Isen og Stykkerne kom i Drift, saa at Fiskerne, i Vand til 
Bæltestedet, førtes af Strømmen afsted i forskellige Retninger. 
Nogle vare saa heldige at strande paa Amager, andre naaede 
tilsidst i en yderst forkommen Tilstand til Malmø, efter først en 
Gang at have drevet der forbi helt ned ad Falsterbo til; 29 
druknede. Under disse fortvivlede Omstændigheder, da Isen 
skiltes og de sank i, men førend endnu Strømmen havde ført 
dem fra hverandre, raabte en af dem. Fisker Hans Bentsøn fra 

Odense, der siden var blandt de druknede, til sine Kammerater: 
<Lad os ikke tabe Modet, fordi vi skal dø i dette Vand. Lad os 
nu se, om vi nogen Tid har hørt Guds Ord i vor Livstid. 
Nu gælder det. Vi se den visse Død for vore Øjne. Her maa 
vi blive. Det kan ikke andet være>. Derpaa sang han for, og 
Resten stemte i med, den Salme, som plejede at synges om Søn- 
dagen før Prædiken: <Nu bede vi den Helligaand>. Da denne 
var ude og Isen endnu bar, sang de den sædvanlige Begravelses 
Salme: < Med Glæde og Fred farer jeg nu hen>. Peder Palladins, 
der omtaler denne Begivenhed, gør i Forbigaaende opmærksom 
paa Misforholdet mellem de fortvivlede Omstændigheder og San- 
gens Ordlyd: Med Glæde og Fred farer jeg nu hen. Om Salme- 
sangen selv bruger han de simple Ord: «Det vaar af Hjertit, de 
sjunge».^ 

Det ligger nær at spørge om disse Salmers digteriske Værd, 
om nogen af dem har formaaet at holde sig ned til vore Dage 
som fyldigt Udtryk for den religiøse Stemning. Hurtigt set synes 
dette sidste endog i paafaldende Grad at være Tilfældet. Salmer 
som: Vi tro, vi alle tro paa Gud, Lovet være du Jesu Krist, 
Vor Gud han er saa fast en Borg, Af Højheden oprunden. Et 
Barn er født i Bethlehem, Med Sorgen og Klagen hold Maade, 
Krist stod op af Døde, Den lyse Dag forgangen er o. s. v. høre 
den Dag i Dag til de velkendte. Nærmere set tilhørte dog ingen 
af disse fuldt ud Norden i det 16de Aarhundrede, men de var, 
hvad Indhold angaar, for en stor Del Laan fra andre Tider og 
andre Folk, ligesom ogsaa den Form, hvori vi nu kende dem, 
er meget omarbejdet siden da. Snarest maa vistnok Dommen 
lyde saaledes, at næppe vilde nogen dansk Salme, digtet i det 
16de Aarhundrede, helt igennem kunne tilfredsstille Nutidens 
Smag, dertil var Sproget endnu for ustemt. Sondringen mellem 
ophøjet og plat endnu ikke foregaaet og Tilbøjeligheden til Bredde 
for stærk. 

Det vil af det foregaaende være klart, at Salmesang paa 
Modersmaalet var og maatte være et af de kraftigste Hjælpe- 
midler til Reformationens virkelige Gennemførelse. Intet Under 
derfor, at den ældre Slægt drev paa, alt hvad den formaaede. 
Som Eksempel kan anføres følgende voldsomme Udtalelse af 
Peder Palladius: <Kan Du synge i dit Gildehus, Gæstebud og 
Barsel, og Du forsmaar at synge i din Sognekirke, var det da 
ikke værd at ønske af Gud, at din Mund kom ved dit Øre at 

sidde, at man kunde se, at Gud havde vel hævnet sig over Dig? 
Det var jo tusindfold bedre, at din Tunge var raadnet op i din 
Hals og Du laa nu længe siden her nede i denne Kirkegaard, 
end Du skulde længer staa her inde og bespotte Gud som Svin 
og Køer, der ikke kunne synge. De gaa med deres Næse og 
Tryne ned til Jorden. Du og jeg, vi gaa med vort Ansigt op 
til Himlen, at vi skulle altid love og takke Gud>. Eller en 
mildere Opfordring som denne: <I skulle ikke alene synge i 
Kirken, men ogsaa hjemme, i Skov og Mark, paa Ager og Eng, 
hvor Lejlighed kan give sig, en Dannekvinde ved hendes Væv, 
en god Pige ved hendes Rok: hun faar en Ten Garn langt før 
end hun ved selv af, naar hun sidder og synger en hellig Vise 
derhos*.^ 

Sammenholde vi hermed, hvad vi vide fra den følgende 
Historie, at siden da har til ethvert Omslag og Opsving i den 
religiøse Stemning i Norden svaret en nyvakt Salmesang — for 
Danmarks Vedkommende minde vi blot om Navne som Kingo, 
Brorson og Grundtvig — , saa undrer det højlig at se omtrent 
ved det 16de Aarhundredes Midte latinsk Sang 'atter trænge sig 
frem. Hvis Grunden hertil blot havde været den tilvante Ær- 
bødighed for det uforstaaelige Sprogs højtidelige Klang, en halv 
overtroisk Tillid, saaledes som den ytrede sig i Bøndernes Ved- 
hængen ved den latinske Messe og de saa yndede latinske Trylle- 
formler, saa vilde Bevægelsen været let forklarlig men betydnings- 
løs, og uddød med den Slægt, der selv havde oplevet latinsk 
Gudstjeneste. Men Ondet var af dybere Natur. Det var i Vir- 
keligheden et Udtryk for, at Modersmaalets almindelige Brug, 
denne Trang til at faa hele Folket i Tale, disse friske Skud paa 
alle Aandens Omraader, havde alt kun været flygtige Vaarglimt, 
hvorover Romersprogets Sne et Aarhundrede endnu paany skulde 
hylle sit Dække. Den nye Gejstlighed, som var fremgaaet af 
Reformationen, savnede Overblik og Myndighed til her at holde 
igen. For at hævde sin egen Stilling maatte den følge med 
Strømmen. 

Oprindelig havde man kun af Hensyn til Latinens højtidelige 
Klang indrømmet den Plads i Messen paa de tre store Højtider 
Jul, Paaske og Pinse. Men snart sank Gudstjenesten ned til at 
være en Hjælper for Skolen, et Værn for den gejstlige Stand 
mod Menighedens Krav paa Ligestilling. Om det saa var Degne, 
skulde de kunne Latin.^ Peder Palladius forklarer Hensigten 

hermed i følgende Ord: <Eders Sognedegn maa intet Latin synge 
her paa Landsbyen, uden paa Paaske, Pinse og Juledag, at han 
da bekender sin Skolegang og kan lokke Børn til Skole, og I 
derfor give ham Bogpenge eller hvad I ellers pleje af Arilds Tid 
at give ham om saadanne Dage>.^ Aar 1562 bestemmes det i 
Fyn, at Landsbydegnene endog hver Søndag skulle synge <Offi- 
cium og Alleluja* paa Latin, og den Grund, der uforbeholdent 
angives, er, «at ikke siden Lægfolk skulle tilegne sig deres Em- 
beder*. Aar 1577 maatte det paa Roskilde Landemode paamindes 
Præsterne, selv om Messen paa de høje Festdage iøvrigt holdtes 
paa Latin, dog i det mindste at sige Nadverordene paa Dansk, 
saa at de bleve forstaaelige for Menigmand.' Naar endelig hertil 
kommer, at man i Skolerne holdt en daglig Bedetjeneste, hvor 
der kun blev sunget og prædiket Latin, saa vil det forstaas, at 
dette Sprog endte med at blive Hjertesproget for dem, der ifølge 
Rang og Stilling netop vare kaldede til at værne om Moders- 
maalet. Et tydeligt Billed heraf faar man i det saa ofte gen- 
kommende Træk, at Adelsmænd paa deres Dødsleje, efter at have 
taget Afsked paa« Dansk med deres Slægt og Tjenere, endte med 
paa Latin at udveksle Skriftsteder med deres Sjælesørger. Moders- 
maalet var et Middel, som Lutherdommen ved sin Fremkomst med 
Rette greb til for at faa Folket i Tale. Den vigende Anvendelse 
deraf blev selv Maalestokken for, at Lutherdommen tabte sin Kraft 
og stivnede i Lærdom og spidsfindig Troslære. 



Gudstjenesten afsluttedes med Altergang. Som bekendt 
havde Spørgsmaalet om Lægmænds Nydelse af Nadveren under 
begge Former været et af de vigtigste Stridspunkter mellem Ka- 
toliker og Lutheraner. Alle Slags Beviser var blevne ført i 
Marken fra begge Sider. Den ivrige Povl Helgesen havde end 
ikke forsmaaet et Bevis som dette, at mange Lægmænd jo nu 
gik med saa store Knebelsbarter, at de ikke paa høvisk Vis 
kunde drikke 01 af et Svendebæger, endsige da Jesu Blod af en 
Kalk.^ Den lutherske Opfattelse var bleven den sejrende, men 
den forudgaaede Strid havde afsat flere Spor, der gav Datidens 
Altergang el Præg forskelligt fra Nutidens. 

Dette viste sig baade i Altergæsternes Antal og Alder og 
den Hyppighed, hvormed Nydelsen gentoges. «Tilforn», siger 

Peder Palladius, «var vi af Paven og Munkene forbundne til én 
Tid om Aaret, som var til Paasketid, og da havde de skamme- 
ligt og skændigt røvet og stjaalet fra os den ene Part af det 
højærværdige Sakrament, som var Jesu Kristi velsignede Blod, 
og gave os klart Vand at drikke for Blod. Nu ere de Tyve ud- 
drevne af Landet, og en Part ophængte, og I have faaet det 
hele og holdne Sakraments begge Parter igen. Det har kostet 
ham saa dyre paa Korsets Galge, der han gav sit Rosens Blod 
ud for alle vore Synder. Saa mænd, han vil ikke have det for- 
agtet .... Derfor maa det være dig en stor Skam for Gud og 
hans Engle, om der gaar nogen Søndag eller Helligdag over dit 
Hoved, at der skal ej nogen findes af dine at gaa til Sakra- 
mentet: nu Du selv, nu din Hustru, din Svend, din Mø, din 
Dreng, din Pige, dit Barn, saa tidligt som en er sex eller syv 
Aar gammel og kan sin Børnelærdom*.^ 

Denne sidste Betingelse, at kunne de ti Bud, Fadervor og 
Trosartiklerne, var altsaa den eneste, der stilledes for at stedes 
til Alters. Men det kunde hænde saavel Voksne som Børn ikke 
at have dette Kundskabs-Forraad inde. Derfor skulde Præsten 
forud for hver Gudstjeneste samle alle Altergæsterne oppe i Kir- 
kens Kor, og medens Degnen paa samme Tid læste Katekismus 
med Ungdommen nede ved Døbefonten, prøve de Voksne. Ifølge 
Kirkeordinansen skulde denne Overhøring dog ligesom Skrifte- 
maalet foregaa lønligt, hvad der sikkert for en stor Del har 
svækket dens Betydning. Hvis nogen ikke bestod Prøven, maatte 
Præsten heller ikke aabenlyst vise ham bort fra Alteret, men 
skulde straks under det lønlige Skriftemaal meddele ham, at han 
endnu ikke kunde komme til Alters.^ Idet han da Qernede sig, 
kunde det af Omstaaende endnu, vel forklares, som om han blot 
havde villet være til Skriftemaal, men ikke til Alters, hvilke to 
Handlinger ikke nødvendigt var forbundne. Ja, selv om det 
skulde gaa saa vidt, at Præsten tilsidst nødsagedes til fra Præ- 
dikestolen at bede den ovenomtalte Bøn om, at Djævelen, der 
hindrede Vedkommende i at lære sin Børnelærdom, maatte for- 
lade ham, saa fulgte dog ikke aldeles nødvendigt heraf, at Menig- 
heden kunde opdage, hvo det var, da det var forbudt at nævne 
Navn. Dog er det rimeligt, at man i saa Fald nok har kunnet 
gætte sig til den Paagældende, da den lange Udeblivelse fra Nad- 
veren maatte gøre ham kendelig. 

Thi hermed holdt man baade fra Præsts og Menigheds Side 

et vaagent Øje. Det at lade for lang Tid gaa hen i saa Hen- 
seende, uden at have nogen lovlig Undskyldning, var en meget 
farlig Sag. Om Studenterne ved Københavns Universitet hedder 
det saaledes: c Hvis nogen ikke gaar til Alters i et halvt Aar, 
skal han straffes efter Rektors Skøn, og dersom nogen holder 
sig borte i et helt Aar, skal Rektor lade ham afstraffe efter For- 
tjeneste*. Meningen med disse lidt uklare Udtryk bliver for- 
staaeligere, naar man hører, at dét blot at udeblive fra den al- 
mindelige Gudstjeneste straffedes første Gang med en Bøde af en 
Mark og anden Gang med <hemmelig Afstraffelse*, hvilket vist- 
nok var enstydigt med Stokkeprygl.^ Paa Landet straffedes 
længere Udeblivelse fra Nadveren med Bandlysning, som, hvis 
Vedkommende var en Fæstebonde, kunde føre til, at han blev 
sat fra sin Gaard. Aar 1574 blev f. Eks. en af Universitetets 
Bønder i Haraldsted jaget fra Gaarden, fordi han i seks Aar ikke 
havde været til Alters.' Bandlysning og Anklage i lignende An- 
ledning omtales oftere.^ 

Paa samme Tid, som Øvrigheden saaledes ved verdslige 
Straffemidler nødte Folk til Alters, tvang den Niels Hemmingsen 
og den danske Gejstlighed til at lære, at hvo der nød Nadveren 
uværdelig, modtog Herrens Legeme og Blod til Fordømmelse. 
Om muligt ligesaa stødende var den Maade, hvorpaa Regeringen 
varetog sine egne Pligter ligeoverfor Altergangen. Skønt alle 
var enige i at prise Lægmands Nydelse af Kalken som et af Re- 
formationens vigtigste Fremskridt, og skønt Regeringen havde 
overtaget Kirkegodset og dermed Forpligtelsen til at sørge for 
Kirken, havde den dog ikke Raad til at skaffe det lidet, der ud- 
krævedes til Altergangen. Poul Helgesen havde i Kampens Dage 
som Angreb paa den nye Lære givet følgende Historie til bedste: 
En luthersk Præst i Præstø indviede og uddelte engang ved en 
Altergang Pæremost i Stedet for Vin; og da han blev tiltalt her- 
for, forsvarede han sig saalunde: <Hvor Fanden skulde jeg faa 
saa megen Vin fra, som her skulde til til saa mange >.^ Det 
synes, som om Regeringen havde taget denne Præst til Mønster. 
Kirketienderne inddroges saa grundigt i den kongelige Kasse, at 
Regeringen Aar 1566 selv maatte tilstaa: «Vi forfare, at mange 
Kirker ikke er saa formuende, at de have at købe Vin og Brød 
for til at berette Sognefolket med>.* Det laa under slige For- 
hold nær for Præsterne at hjælpe sig, som hver kunde bedst. 
Præsten Mogens Strøby i Næstved uddelte saaledes i Foraaret 

1567 flere Gange Pæremost istedetfor Vin, og da Provsten paa- 
talte dette, andskyldte han sig med, at den var lige saa klar 
som Vin og at andre forstandige Mænd havde gjort ligesaa.^ 
Endnu i Aaret 1599 maatte der paa Roskilde Landemode gives 
Præsterne Paamindelse om, at Nadverelementerne barde være 
saaledes, at ikke Altergæsterne væmmedes ved dem, og at der 
istedetfor Vin ikke maatte uddeles Most eller andre forbudne 
Drikke.^ Omvendt tog man stundom særlig Hensyn til, naar 
Standspersoner var blandt de nydende. I et Regnskab for Frue 
Kirke i Aalborg hedder det saaledes: «£n Planke (p: en halv 
Pot) rinsk Vin, da Lensmanden og hans Frue var til Alters*. 
En Uvane, der maaske mindre stødte Datiden, var det, naar 
enkelte Præster efter Altergangen selv fortærede det tilovers- 
blevne, sluttelig slikkede Disk og Kalk og viste dem frem for 
Menigheden som Bevis for, at de nu var tomme.^ 

Hvilken Rolle Lægmands Nydelse af Vinen spillede for den 
almindelige Bevidsthed, kan ses af de nye, besynderlige Skikke, 
som dens« Indførelse gav Anledning til. Paa Sjælland uddannede 
der sig saaledes den Uskik, som offentlig maatte paatales: efter 
Altergangen at give de paa samme Dag døbte Børn den tilovers- 
blevne Vin at drikke.* Paa Fyn maatte det gentagne Gange for- 
bydes Præsterne at uddele Altervin som Middel mod Øjensyge 
eller Susen for Ørene.* En ikke ringe Tilbøjelighed var der til 
at benytte Altergangen som en Slags Edsbekræftelse eller Guds- 
dom til Bevis for Uskyldighed. Vedkommende skulde da, førend 
han drak, sige: «Gid jeg, hvis jeg har gjort det og det, maa 
drikke Djævelen*!^ Det er troligt nok, at Forpligtelsen til at være 
forsynet med Vin til Kirken har bidraget i det mindste sit til 
den gængse Opfattelse, at en Præst burde være vel forsynet med 
Drikkevarer i det hele. I Danmark maatte det uafbrudt for- 
bydes Landsbypræsterne at holde Udsalg af Drikkevarer, og i 
Sverige, hvor Præstegaardene ofte erstattede Kroer, var de efter 
fremmede Rejsendes Dom, selv dybt inde i Landet, hyppigt mærk- 
værdigt vel forsynede med Vine. 



Naar Nadveruddelingen skulde til at begynde, kom der en 
stærk Uro over Menigheden: medens nogle gik op til Alteret, 
sneg andre sig skyndsomst bort, og fra Stolene fulgte alles Øjne 

enhver af Parterne med største Opmærksomhed. Sagen var, at 
i denne Stand skiltes Bukkene fra Faarene. De, der gik bort, 
gik ikke frivilligt, men nødtvangent, det var dem, om hvem det 
hed i Peder Palladius' Visitatsprædikener: «Naar Fadervor er 
sunget for Alteret, og de høre Klokken ringe, da skulle de pakke 
dem ad Døren >.^ At dette var Alvor, kan bedst ses af, at der 
paa Bispemødet i København 1555 blev vedtaget, at hvis de ikke 
vilde gaa med det Gode, skulde Menigheden under Præstens An- 
førsel drive dem ud.^ 

For ret at forstaa, hvad der foregik i dette besynderlige 
Efterspil, maa det erindres, at den lutherske Gejstlighed paa et 
enkelt Punkt havde bevaret en vidtstrakt Myndighed fra den ka- 
tolske Tid: Magten til at løse og binde. Da denne Sag i sin 
Tid var for, havde Regeringen ikke næret nogen videre Betænke- 
lighed^ ved at overlade de lutherske Præster Udøvelsen af denne 
Magt. Maaske kunde sligt Bfiddel virke til Gavn, og misbrugtes 
det, var Regeringen vel i Stand til at Jcalde Prsesteme til Orden. 
Gejstligheden selv havde gerne overtaget en Myndighed, der dels 
endnu i det offentlige Omdømme med Rette tilkom den, dels 
indeholdt dog en liden Afglans af fordums Magt og Herlighed. 
Saaledes fremkom de mærkelige Ord i Kirkeordinansen om Band- 
lysningen og dens Virkninger: <Hvad som helst Prædikerne i 
de Maader efter Guds Ords Lydelse beslutte, det vil Gud holde 
ved fuld Magt».* 

To Dage om Aaret, nemlig Søndagen næst før Jul og næst 
før Paaske, var de egentlige til at lyse « Ulydige i Band, det er: 
under Djævelens Vold til deres Legemes Fordærvelse* ; men iøvrigt 
kunde saadan Del ogsaa foretages paa andre Søndage <saa tit 
som Behov gøres*. ^ Fremgangsmaaden var den, at de Ulydige 
først bleve hemmeligt advarede af Præsten; hjalp dette ikke, blev 
deres Navn opslaaet paa Prædikestolen, eller Præsten advarede 
dem offentlig fra Prædikestolen; bedredes de ikke endda, bleve 
de i den treenige Guds Navn lyste i Band. De var da ude- 
lukkede af Menigheden, saa at de vel endnu kunde møde til 
den almindelige Gudstjenestey men maatte ikke deltage i Alter- 
gangen eller optræde som Faddere eller Vidner ved Vielse. Hvis 
de herefter forbedrede sig, kunde Præsten atter løse dem af 
Bandet, hvilket foregik paa den Maade, at den Bodfærdige i 
Menighedens Paahør tilstod sin Synd, stod «aabenbar Skrifte*, 
som det kaldtes, og derpaa afløstes, idet Præsten lagde Haanden 

paa hans Hoved og tilsagde ham Syndsforladelse. Vedblev nogen, 
skønt bandsat, at fremture i sin Synd, skulde Præst og Kirke- 
værger give den verdslige Øvrighed det tilkende, og paa Landet 
skulde da Herredsfogden forbyde Vedkommende Ophold i Herredet, 
indtil Dom var gaaet i Sagen. ^ 

Det er klart, at der herved var lagt en overordentlig Magt 
i Præsternes Haand. Stundom tyede Regeringen ligefrem til 
deres Hjælp, som da der i Aaret 1580 udgik Befaling til alle 
Landets Præster om at lyse Band over enhver, der levede i 
ulovlig Forbindelse, og de Præster, der undlod dette, tryedes 
med Embedsfortabelse.^ 

Denne Magtftildkommenhed havde imidlertid sine meget mis- 
lige Sider. Først og fremmest savnede Præsterne selv den mo- 
ralske Myndighed, der udkrævedes, for at kunne optræde med 
tilstrækkelig Vægt. Naturligvis gaves der ikke faa hæderlige 
Undtagelser, men om Standen i det hele gjaldt det, at den i en 
overordentlig Grad var hengiven til Tidens to Hovedlaster: Druk- 
kenskab og Løsagtighed. Naar det da om saa mangen var vit- 
terligt, at han ikke havde noget at lade andre høre, og naar 
Kirken selv ikke en Gang dømte Præster til bestandig Embeds- 
fortabelse, hvis de, skønt én Gang advarede, <forsaa sig med 
Jomfrukrænkelse eller andet Skørlevnet*, men blot <kaldte dem 
et andet Sted til Guds Embede, enten langt borte dér i Stiftet, 
hvor man ikke ved af deres Gerning, eller udi et andet Stift*, ^ 
saa kan det ikke undre, om Advarsler og Bandlysning i saadanne 
Folks Mund tabte en Del af deres Vægt. 

Hertil kom, at den hele Fremgangsmaade bidrog til at sætte 
de slette Lidenskaber i BevsBgelse. Præsten selv kunde natur- 
ligvis i Reglen kun paa anden Haand vide Besked om, hvad 
utilbørligt der var foregaaet i hans Menighed. For at sætte ham 
i Stand til at være med, maatte der da drives det modbydeligste 
Angiveri. Selv den brave Peder Palladius opfordrer i blind Iver 
Naboer og Genboer til at melde til deres Sognepræst, hvad utilbør- 
ligt de kunne opdage hos andre, <hvis de tie, ville de selv blive 
fordømte med dem>. 

Hvad der imidlertid gav Bandlysningen sit egentlige Grund- 
skud, var, at man tog Munden meget for fuld med, hvad Laster 
man vilde ramme. Man kunde længe nok belægge med Skrift- 
steder, at saadanne og saadanne skulde ikke arve Guds Rige. 
Men gik man for vidt over Stregen og krævede Bandlysning for 

Dagligt LtT 1 Nofdøn. VI. 5 

Ubetydeligheder, saa overlodes det i Virkeligheden til Præstens 
Vilkaarlighed, hvem han vilde ramme. Og ganske som det var 
gaaet med Pavens Bandstraale, da den sank ned til at misbruges 
politisk, tabte ogsaa her Lynet sin Kraft og fristede til Modstand. 

Efter Aarhundredets Midte var man allerede naaet saa vidt, 
at i Virkeligheden gaves der ikke ét Menneske, uden at han jo 
i det mindste efter den sjællandske Formular af Aar 1569 kunde 
paastaas at have fortjent at lyses i Band. Vel var ganske vist 
kun de færreste: Gendøbere, Troldkarle, Menedere, «Præstehadere>, 
Manddrabere, vitterlige Tyve og Røvere. Men allerede ved Skør- 
levnere og Aagerkarle begyndte Vægtskaalen lidt at lette, thi 
Usædelighed gik overordentlig stærkt i Svang, og ved Aagerkarl 
forstod Kirken enhver, der tog over 5 Procent, hvad Alverden 
gjorde, da Renten af Laan i Reglen var 6 Procent og derover. 
Og hvo kunde endelig bestaa, naar enhver, der levede i Avind 
med en anden, enhver, der daglig drak over Tørsten, enhver, 
der kunde siges at have bagvasket, <brugt sin Styrke til at for- 
trykke andre>, ja, blot misbrugt Guds Navn med «en blodig* 
Ed, fortjente at bandlyses. Enten talte Præsterne Usandhed alle 
de øvrige Søndage om Aaret, naar de forkyndte om Guds Barm- 
hjertighed og Kristi Forsoningsdød, eller ogsaa havde de Uret i at 
paastaa, at Præste-Bandlysning for Synder som hine virkelig skulde 
kunne formaa at «udelukke fra Guds Naade>.^ Det er et natur- 
ligt Udbrud af sund Fornuft, naar en bandsat Bonde under en 
Retssag Aar 1590 forsvares med, at den ham overgangne Band- 
lysning selv er <ukristelig for de utallige mange Formaledidelsers 
Skyld*.* 

Dreven til saadan Yderlighed maatte Anvendelsen af Band- 
lysning og Udelukkelse fra Nadveren nødvendig glide ud af Ho- 
vedledelsens Haand, og Brugen af den kirkelige Politistav blive 
overladt til de spredte Tieneres eget Forgodtbefindende. Vi træffe 
derfor ogsaa de mest forskelligartede Opfattelser af, hvor og naar 
Kirketugten burde anvendes. Snart høre vi om Præster, der — 
plagede med Overløb af Folk, som ønskede den og den af deres 
Bekendtskab lyst i Band — haardnakket vægrede sig og af Bispen 
tilsidst fik det Raad at dække sig ved at forlange skriftlig Befa- 
ling fra Øvrigheden, førend de bandlyste nogen, og ellers kun 
nøjes med skrappe Advarsler fra Prædikestolen.^ Andre vovede 
sig saa vidt, at de overtroisk var med til at jage Bandstraalen 
efter en ukendt Tyv, for paa denne Vis at faa Sagen oplyst.* 

Endelig træffe vi Eksempler paa, at Præster bragte Rirketagten 
ganske ugenert blot som Vaaben mod deres Uvenner, udelukkede 
fra Nadveren paa Grund af Agterstand med Afgifter og aarevis 
nægtede at afløse, bvem der ikke havde Raad til at betale for 
en saadan kirkelig Handling.^ En staaende Klage synes det at 
have været, at paa Landet slap Børn af Præster, Fogeder og 
rige Gaardmænd lettere end andre, og at man atter i København 
i det hele var lemfældigere end paa Landet.^ 

Se vi bort fra den egentlige Grund, hvorfor man var kom- 
men sammen i Kirken, kan det ikke nægtes, at særlig Guds- 
tjenestens sidste Del, saaledes som Forholdene var, frembød meget 
af almindelig Interesse. Hvad man for en Timestid siden ude paa 
Kirkegaarden kun havde hvisket om og antydet, blev nu slaaet fast 
af Kirkens Talsmand, enten i Form af Advarsel og Bortvisning eller 
ved aabenbar Skrifte, hvilken sidste kun i Købstæderne synes at 
være henlagt til Hverdagen. Alle Menighedens Hemmeligheder kom 
for Lyset og i Kirkens betryggende Gengivelse, der fra nu af 
tillod enhver at drøfte dem som al anden Kristenlærdom. At de 
tillige fremkom i tilstrækkelig tydelig Form, derfor borgede Ti- 
dens Sans for c^ærve Udtryk. Eksempelvis skal vi anføre, hvhd 
man saaledes fik at vide i Bergens Domkirke ved et Par forskel- 
lige Gudstjenester. Den 19de December 1563 blev det fork3rndt fra 
Prædikestolen baade i Domkirken og i Korskirken, «at Danquard 
Makfarson nu var forligt med sin Hustru, til hvilken han havde 
en stor Mistanke baade for hendes løse Fagter, saa og for nogle 
Vidnesbyrd, der gik om hende af hendes Tjenestefolk>. Derpaa 
blev der holdt en Paamindelsestale baade til dem og andre om 
<at fly Aarsag til Mistanke og Misgerninger og bede med Jesu 
S3^*ach, at Gud vilde vende vore Hjerter fra al ond Begæring>. 
Den 12te Januar 1565 blev Jacob Matzen aabenbarlig afløst i 
Domkirken, cfordi han havde som en ulydig, utaknemmelig og 
Satans Søn nogle Gange slaaet sin Moder, draget hende ved 
Haaret og gjort hende stor Fortræd>. Han lovede aabenbarlig 
at ville forbedre sig. (Om samme Jacob Matzens senere Skæbne 
tilføjer iøvrigt den gamle Beretning: <Det hjalp lidet. Nogen 
Stund derefter kom han i Handel med en Hofkarl, der hug 
hans Albue i Stykker, saa han er lemlæstet. Han drak Satans 
Skaal og gav sig Fanden i Vold>.®) — Den Ilte Marts 1571 lod 
Niels Bjornson gøre en Forbøn for sig af Prædikestolen i alle 
Kirkerne, <at Gud vilde aabenbare det onde Menneske, som 

5» 

havde beliajet ham, hans Hustru og Kort Elsing, som siges at 
have beligget hende, paa det at saadant Mennesl^e kunde straffes 
derfor >.^ 

Man vilde kun daarligt kende Datidens varme Blod og Trang 
til Voldsomhed, hvis man troede, at alt sligt kunde gaa fredeligt 
af, behandles halvt forretningsmæssigt som en Lysning til Ægte- 
skab i Nutiden. Saavel Præsten som Menigheden var lige tilbøje- 
lige til straks at give Stemningen Luft. Heraf fremkom tidt de 
mærkeligste Optrin i Kirken. Man faar et tydeligt Indtryk heraf 
ved f. Eks. at høre om Pastor Augustinus i Glostrup, der fra 
Prædikestolen brugte Ukvemsord mod sin Menighed,' om Pastor 
Niels Kempe i Høje og Starby, der fra Prædikestolen kylede en 
Bog i Hovedet paa en Bonde,' eller Præsten Hans Thomsen, 
der ved Synet af en Kvinde, der traadte ind i Kirken, afbrød 
sin Prædiken og raabte: «Pak Dig ud, din Djævel! jeg gider ikke 
set Digl>^ Det maa indrømmes at være Svar i lignende Tonart, 
naar f. Eks. Slotsfogden i Bergen, da Præsten paa Palmesøndag 
opregnede Navnene paa en hel Del Kvinder i Byen og kaldte 
dem Skøger, undsagde Præsten, da han troede at have hørt sin 
Elskedes Navn deriblandt.^ Eller naar en fynsk Adelsmand luk- 
kede Kirkedøren i for en Præst og jog ham bort fra Kirken, da 
han kom for at holde Gudstjeneste.^ Eller naar samme Adels- 
mands Hustru, der synes at have været en meget livlig Natur, 
engang i Skt. Knuds Kirke rejste sig op i Stolen, afbrød Bispoa 
i hans Prædiken og udskældte ham, da hun troede, at han ved 
nogle Ord havde sigtet til hende eller hendes Mand.*^ Senere 
sendte hun i Uggerslev Kirke paa anden og tredie Juledag sine Folk 
op til Alteret og lod dem tre Gange hver Dag slukke Lysene.^ 

Regeringen tog alle herhen hørende Sager med en underlig 
Blanding af Mildhed og Strenghed. Enkelte af dem vides end 
ikke at være blevne paatalte. Omvendt blev, da Borgerne i 
Præstø var komne i Strid med deres Præst og engang havde 
spærret Kirkedøren for ham, ikke mindre end syv af dem dømte 
fra Livet og Resten til at <straffes efter Byens Privilegier>. Da 
imidlertid de Dødsdømtes Hustruer gik i Forbøn for dem hos 
Kongen, synes de at være slupne med den meget milde Bøde af 
ialt 600 Daler.' En paafaldende Strenghed til det sidste vistes 
mod Præsten Jacob Nielsen, der havde beskyldt Biskop Niels 
Hvid i Skaane for at have stjaalet en Ligsten, hvilket dog viste 
sig at bero paa en Misforstaaelse. Præsten dømtes fra Livet og 

blev virkelig halshugget paa Slotspladsen i København. At han 
til det sidste bevarede Humøret, viste han ved endnu paa Retter- 
stedet at synge: 

Skal nu Mester Jacob miste sit Liv, 

Før Hanen gal', 

Saa er dog Bispen en Tyv, 

For Stenen han stjal. ^ 

Gudstjenesten med alle de Afbrydelser, som den selv gav 
Anledning til angaaende Stolestader, Altergang og andet, havde 
allerede i og for sig et broget Præg. Dette forøgedes yderligere 
ved Forstyrrelser af mere sædvanlig Art, som naar enkelte af 
Menigheden viste sig at være berusede af den tidlige Brændevins- 
drikken og kom i højrøstet Kiv,^ eller naar i Byerne herreløse 
Hunde trængte ind og sloges i Kirkens Baggrund.' Man bedømme 
imidlertid, som man vil, den hele fra vor saa forskellige Gudstje- 
neste, én Ting staar fast, at den i en ganske anden Forstand end 
Nutidens var egnet til at danne det afgørende Lyspunkt i Ugens 
Ensformighed. 



3. 
Almindelige Forlystelser. 

De store Højtider udmærkede sig fremfor Hverdagene dels 
ved visse almindelige Forlystelser, der var fælles for de fleste 
selskabelige Sammenkomster, dels ved ejendommelige Former 
baade for Spøg og Alvor, der gav bver enkelt Fest sit særlige 
Præg. Til de mest almindelige Fællesforlystelser børte foraden 
Bordets Glæder: Musik, Dans og Spil. 

Om alle disse tre lod paa en Maade Udtrykket «Leg> sig 
anvende. Datidens Dans mindede meget om, bvad man nu til 
Dags vilde kalde Selskabs- eller Børnelege; i de saakaldte Jule- 
lege, der omfattede alle Arter, var det ofte umuligt at bestemme, 
bvad der var Dans, bvad Leg. Om Musik saa vel som Dobbel 
bavde man endnu ikke godkendt Enebetegnelsen: at spille (Tysk: 
spielen), men kaldte det i Reglen paa gammeldags Vis: at l^e 
paa Fløjte, Skalmeje, Orgel o. s. v., samt at lege med Kort og 
Tæminger. 

I Datidens Musik anvendtes af Instrumenter Trommer og 
Piber langt byppigere end nu til Dags. De brugtes ikke blot til 
Militærmusik, men ved alle større Bryllupsoptog og selskabelige 
Sammenkomster. Navnet < Piber > faldt derfor i Datidens Mund 
naturligt som Betegnelse for Musikant i Almindelighed: 

<Nød lærer nøgen Kone at spinde, 
Og Piberen leger, for han vil vinde».^ 

Den største Art Trommer, < Kedeltrommer* , brugtes i Reglen 
vistnok kun ved kongelige Fester. De var kosteligt udstjrrede 
med guldbroderet Fløjls Omhæng o. s. v. En af Frederik den 
Andens sidste Regeringshandlinger var at lade bestille to nye 
Kedeltrommer hos en Guldsmed i Kolding, de skulde tilsammen 
koste over 4000 Kroner. Fire Kedeltrommer af Sølv omtales ved 
Christian den Fjerdes Kroning.' Et Par rigt udstyrede Kedel- 
trommer med fortrinlig Klang tillige med nogle simplere af Jæm, 

der anvendtes i Slaget ved Stångebro, opbevares i Nationalmuseet 
i Stockholm. Af Piber omtales baade almindelige Piber, < Felt- 
piber*, <Kobberpiber>, <Blokfløjter>^ o. s. v. Endog paa Sække- 
pibe blev der spillet ved det danske Hof. Frederik den Anden 
havde saaledes en Sækkepiber i sin Tjeneste ved Navn Andres 
Duda3% Navnet tyder paa udenlandsk Herkomst.^ <Skalmeje> var 
et indenlandsk og meget yndet Instrument. Paå det blæstes der 
baade til daglig og til Fest, f. Eks. ved Frederik den Andens 
Kroning.^ Endnu i Aaret 1702, da Enkedronningen drog gennem 
Aalborg, søgte Borgerne at forlyste hende ved at lade Stadsmusi- 
kanten blæse paa Skalmeje.^ 

Ved større Fester anvendtes tillige Basuner, som f. Eks. ved 
Magdalena Krognos' Bryllup i Aarhundredets Begyndelse, saavel 
som i Aalborg Aar 1596 og senere hver Gang «Guds Legems Lav» 
holdt Lavdrik.* 

Den hyppige Brug af Spillemænd medførte naturligt, at det 
kunde betale sig for saadanne at bosætte sig rundt om i Køb- 
stæderne. For mange Byers Vedkommende hører vi derfor Tale 
om Spillemænd, der nød visse Rettigheder, mod at de for en 
bestemt Takst musicerede ved Byens Bryllupper og Fester, og 
ikke uden Borgemestrenes Tilladelse lod sig forhyre udenbys. 
Allerede Aar 1500 omtales en Stads-Spillemand i Aarhus.^ Siden 
forekomme de hyppigt. Under den nordiske Syvaarskrig kunde 
Regeringen befale alle Købstæderne i Landet at stille Pibere og 
Trommeslagere til Flaaden og Hæren. ^ I Ribe og flere andre 
Steder holdt ved Aar 1600 Byens Spillemand et ikke ubetydeligt 
Antal Svende.* 

I Krigstilfælde nød iblandt Landsknægtene Pibere og Tromme- 
slagere dobbelt Sold.* Holdt Borgervæbningen Øvelser, optraadte 
ogsaa Stadsmusikanterne militærisk og <opvartede med Feltpiber 
og Trommer*. Ved Bryllupper og Fester havde de foruden deres 
faste Takst en Ekstraindtægt, idet det var dem tilladt at lade et 
Fad gaa rundt blandt Gæsterne for at indsamle Gaver, en Skik, 
der endnu har holdt sig mangt et Sted hos Landbefolkningen i 
Danmark. Ved Juletid endelig var det dem tilladt at gaa omkring 
i Husene og paa Gaden <og lege for Godtfolk*. ^^ En Form for 
Fortjeneste, der ikke omtales i nogen Bestalling, men som vist- 
nok kunde være ret indbringende, bestod i om Aftenen at følge 
Lysthavende hjem med fuld Musik fra Stadens Raadhuskælder.^^ 
Vanskeligt faldt det dem at forhindre andre Spillemænd i at lade 

sig høre offentligt, især i Byer som f. Eks. Helsingør med stærk 
Tilstrømning af Fremmede og et Utal af Logihase. Ved Mar- 
kedstid var Ævret opgivet og denne som andre Næringer fri 
for alle. 

Farlige Medbejlere for Stadsmusikanterne synes de saakaldte 
<Taarnmænd> paa de kongelige Slotte at have været. Ogsaa de 
var jo Spillemænd, standom som paa Kronborg og Københavns 
Slot fem i Antal, og deres Virksomhed ikke større, end at den 
tillod Bifor^eneste. I København lykkedes det under Christian 
den Fjerde Andreas Plattenslager at blive Taammand og sam- 
tidig helt fortrænge Stadsmusikanten. Samme Andreas Platten- 
slager synes ogsaa i Stand til at overkomme meget. Han paatog 
sig «selv femte at blæse i Instrumenter paa Slotstaamet hver 
Morgen Kl. 5; dernæst Kl. 10 at blæse i Trompeter og siden 
straks efter lege paa Instrumenterne; i lige Maade til Aftens- 
maaltid, naar Klokken er 5, at blæse og lege paa Instrumenterne, 
desligeste om Aftenen, naar Klokken er 7, til Godnat>. Desfor- 
uden skulde han lade sig bruge til Bryllupper, Barsler og andre 
Gæstebud i København og Køge og andre Steder i Lenet saavel 
med at følge til og fra Kirke som i selve Gæstehuset. Kunde 
han ikke selv møde, forpligtede han sig til at skaffe Stedfortræ- 
dere. Med samme Ansættelse blev iøvrigt Kampen mod Løs- 
gængere klogeligen opgiven, idet fra nu af <andre ekstraordinære 
Spillemænd' fik Lov til tat lade sig bruge i Kældere og Kroer>.^ 

Foruden disse faste <Taarnmænd> holdt Kongerne desuden 
en Mængde Musikanter, der benævnedes forskelligt: Spillemænd, 
Trompetere og Instrumentister. ^ Ved Spillemænd i snævrere For- 
stand forstodes vistnok kun Pibere og Trommeslagere. To af disse 
var tilforordnede Drabanterne.' At Trompeternes Antal ikke har 
været ringe, kan ses af, at der Aar 1591 ved det danske Hof blev 
hamret Buler ud paa ikke mindre end tolv Sølvtrompeter, der var 
altfor forslaaede.^ Da Christian den Fjerde Aar 1599 var Gæst paa 
Bryggen i Bergen, gik han i Land, fulgt af atten Trompeter og 
fire Kedeltrommer. Ved hans Kroning blæstes paa 24 Sølvtrom- 
peter. ^ Instrumentisterne behandlede baade Blæse- og Strenge- 
instrumenter. Formanden for Instrumentisterne synes at have 
været den øverste af Musikanterne og Kongens Koncertmester. 
Alle bar de en Slags Hofklædning, der i Aaret 1579 var Trøje 
og Hoser af rødt Damask, foret med gult <Skellert>, der var 

synligt mellem Udskæringerne, og over det hele en kort Kappe 
af sort Klæde bræmmet med Fløjl.^ 

Mange af disse Musikanter var Udlændinge. Aar 1577 blev 
saaledes en Italiener, thvem Ils. Maj. stakket siden havde antaget 
og formærket, at han var hans Kunst perfekt>, forfremmet til 
Mester for de andre. Den tidligere Formand, Mester Jacob, 
maatte finde sig i at tjene under ham.^ De fleste Udlændinge 
var Tyskere og Engelskmænd. De synes at have strejfet om i 
Smaaflokke, vandret fra Land til Land og tilbudt Fyrster og 
Adelsmænd deres Tjeneste. Helsingør var et Sted, hvor de ofte 
var at faa. Herfra meldte f. Eks. Aar 1585 Gert Ranzau til Kon- 
gen, at der var mødt fem, som han havde anholdt og tinget med 
om Løn, hvis Kongen vilde have dem.^ Aaret efter skrev Kur- 
fyrst Christian af Sachsen til Frederik den Anden om at skaffe 
ham fem engelske Instrumentister.^ Aar 1602 rømte to saadanne 
bort fra Christian den Fjerde, men denne opdagede, at de havde 
efterladt nogle Sager hos Herman Bosse i Helsingør og spillede 
dem uden Tvivl et slemt Puds ved at beslaglægge deres t Instru- 
ment og en Fiol de Gamma>.^ 

Af Strengeinstrumenter var de almindeligste: Harpe, Fedel, 
Gige, Hakkebrædtog Lut. Harpespil var mere yndet end i en 
senere Tid, vistnok var det Erindringer fra Oldtiden og Middel- 
alderen, der i saa Henseende holdt sig. Ikke blot spilledes der 
ved Frederik den Andens Kroning paa Harpe saa vel som paa 
mange andre Instrumenter, men i et halvt opbyggeligt Skrift, 
iUnge Karles og Drenges Spejb, anbefaledes det at lade Ung- 
dommen undervise i Harpespil, da sligt forædler Sindet.^ At 
dette dog ikke var et ufejlbarligt Middel, kan ses af Helsingørs 
Tingbog, ifølge hvilken Kirsten Harpeslaaer Aar 1590 blev fængslet 
for Løsagtighed og Anders Harpeslaaer noget senere overbevistes 
om at have dræbt en Trompeter.^ Omtrent ved Aarhundredets 
Midte kostede i Stockholm Harpestrenge 2 Kroner Dusinet.^ Om 
en Barnedaab, som Slotspræsten i Bergen forrettede Aar 1564, 
skriver han i sin Dagbog: <Blev Niels Oi^anists Søn døbt paa 
denne Dag, som var Skærtorsdag, og blev kaldet David. Kanske 
at han kunde blive en Harpere >.^ 

Fra det 16de Aarhundrede indtil vore Dage har Brugen af 
Harpe mere og mere tabt sig. Nu forekommer den knap engang 
i et fuldt forsynet Orkester. Men samtidig har den fundet ny 
Anvendelse som «tænkt Tilbehørs for enhver Digter. Denne Mode 



78 Harpe, Lyre, Fedel, Gige. 

opstod omkring Aar 1800, vistnok efter klassisk og fransk Mønster. 
Den tidligere, ligeledes blot €tænkte> Hyrdefløjte slog ikke mere til. 
Digterne burde have «Lyre>. Baggesen kaldte undertiden sin ge- 
mytligt for <Lire>. For Oehlenschlåger og Grundtvig voksede den 
til Harpe. De fleste af det 19de Aarhundredes nordiske Digtere, 
store og smaa, har besiddet enten Harpe eller Lyre, hyppigt 
begge Instrumenter. Vi kan efter Beskrivelserne, der ofte er 
meget omstændelige, bestemme, hvorledes disse i det enkelte har 
set ud. Paa Oehlenschlågers Harpe var Strengene af Bjømesener, 
Grundtvig anvendte gerne, i det mindste til Salmedigtning, Strenge 
af Guld. J. L. Heiberg ønskede at kunne gøre «dobbelte Greb». 
Hertz berørte ikke, naar han spillede paa sin Lyre, Strengene 
direkte med Fingrene, men anvendte et Metalplekter til at slaa 
dem med o. s. v., o. s. v. Alle disse Harper og Lyrer forsvandt 
imidlertid sporløst ved Ejerens Død. De forekom derfor aldrig 
hverken paa Auktioner i Arvingers, private eller offentlige Sam- 
lingers Eje. En fremtidig Kulturhistoriker vil, naar længere 
Tid er gaaet, have ondt ved at finde Rede i slige Forhold. Se- 
nest vil han vel falde paa, at det hele var en bevidst Usandhed, 
hvorpaa Digterne og deres Samtid lige villigt gik ind. Det vil 
da komme til at staa og sikkert blive anført som et mærkeligt 
Eksempel paa folkeligt Selvbedrag og Selvhypnotisering, en Slags 
«Atavisme> i det daglige Liv, hvor Forhold, afbrugte alt for tusind 
Aar tilbage, atter slog ud som naturlige Kendetegn og Mærker. 

FedelogGige eller Gigle svarede omtrent til, hvad nu kaldes 
Violin. Den, der spillede derpaa, kaldtes for «Fedler», «Fiedler» 
eller «Feiler> og «Gigler>, hvilken sidste Benævnelse i en langt 
senere Tid, udtalt som c Gøgler*, har faaet en slet Betydning. 
Tværtimod betegnedes dengang en Mand som Gøgler, uden at 
der heri var Skygge af fornærmeligt: «Da Jacob Seefeld en Tid 
lang har ladet sig bruge i Vor Tjeneste for en Gyglere, eftersom 
Vi ham derfor have ladet indskrive hid udi Riget, og han nu 
for hans Alderdoms Skyld, at han ikke dagligen kan efterfølge 
Vort Hof som tilforn, er forløvet af Tjenesten, saa have Vi be- 
vilget ham følgende aarlige Genant* o. s. v.^ En Thomas Seefeld, 
rimeligvis en Slægtning af denne, bosiddende i København, om- 
tales senere ligeledes officielt som «Gigler>.* 

Ogsaa Benævnelsen «Hakkebrædt> har i en senere Tids Mund 
faaet en spottende Bibetydning. Dengang var det et temmelig al- 
mindeligt Instrument, nærmest vel svarende til et ufuldkomment 

Klaver. Det beskrives saaledes: Ed 3—4 Fod lang og noget over 
1 Fod bred Firkant, der er forsynet med en 2—3 Tommer høj 
Kant, hvorpaa en Resonansbund er anbragt og hvorover en stor 
Del Strenge (fra 38 og derover) er spændte. Den spillende slaar 
derpaa med to Træhamre.^ Maaske var det mindre brugt i Nord- 
tyskland; i det mindste omtaler Borgemester Gentzkow i Stralsund 
det lidt fremmed, naar han den 10de Januar 1561 skriver i sin 
Dagbog: « Skolemesteren bragte et Instrument, som man kalder 
Hakkebrædt, som han vilde skænke mig>.^ Men i Danmark var 
det i hvert Fald vel bekendt. Del hedder saaledes i en Bog 
om Børneopdragelse: 

Børn skulle ikke alle Tider forbydes at lege, 
Men maa stundom sig forlyste og vederkvæge, 

Synge, kvæde, danse og springe 

Med Hakkebrædt, Trommer og Giger at klinge.' 

Citer eller Lut endelig var ligeledes vel kendt. < Lutten- 
slagere* omtales oftere. Aar 1605 fik saaledes Luttenslager Peter 
Kummerling (?) Borgerskab i Helsingør.^ Det ligger nær at slutte, 
at Christian den Fjerde som Barn har faaet Undervisning i at 
spille dette Instrument, naar det Aar 1590 om den ovennævnte 
Thomas Seefeld gentagne Gange hedder, at han i København har 
købt Citerstrenge og Luttenstrenge til Christian den Fjerdes eget 
Behov.* Om Erik den Fjortende, der var meget musikalsk, vides 
med Sikkerhed, at han blandt andet spillede paa Lut, og man 
har endnu Noder, skrevne med hans egen Haand.^ En lille 
Scene, der i mere end én Henseende maler Tiden, er tilfældig 
gengivet i Sagen mod Præsten Jacob Nielsen, som blev halshug- 
get for at have kaldt sin Bisp en Tyv. Vedkommende angives 
at sidde og drikke 01, «og havde han to Degne (ældre Skole- 
drenge) for sig med en Gigle og en Citer, og lod kvæde for 
sig en Vise*.*^ 

Til de sjældnere forekommende Instrumenter hørte derimod 
Clavicordium og Symphonium, der uden Tvivl har været tem- 
melig kostbare. At de dog langtfra var ukendte 1 Norden kan 
ses af, at de f. Eks. begge omtales i «Unge Karles og Drenges 
Spejb.^ Om Knud Brahe, der døde i Begyndelsen af det føl- 
gende Aarhundrede, hedder det, at han særlig elskede de to 
Salmer: «Vor Gud han er saa fast en Borg* og «Som Hjorten 
skriger efter fersk Vand*, hvorfor han i sin Velmagt idelig lod 

lege dem paa «Simphoni> og synge for sig. Paa sit Dødsleje 
ønskede han at høre dem endnu engang, <lod saa hente sin Sim- 
phonist og befalede ham at lege de tvende Salmer >.^ Aar 1620 
bestemtes det, at der ved det paatænkte adelige Akademi i Sorø 
skulde ansættes for at oplære de unge i Musik: en god Sym- 
phonislager, en Lutenist og en Violinist de Gamma. ^ 

Et Instrument, der ligesom Orgel synes saa godt som alene 
at være blevet anvendt til kirkeligt Brug, var det saakaldte «Po- 
sitiv», der vel nærmest svarede til Nutidens «Lirekasse>. Det 
omtales af og til. Christian den Tredie befalede Aar 1545 at 
lade afhente et, der stod i Københavns Slotskapel.^ Ved Frederik 
den Andens Kroning spilledes paa Positiv.^ Christian den Fjerde 
skænkede Københavns Universitet et Positiv, der, engang optruk- 
ket, spillede af sig selv.^ 



Ingen af Datidens selskabelige Sammenkomster gik af uden 
Sang. Den meste Musik, der foredroges, var egentlig kun Led- 
sagelse for Sang, og hvor Instrumenter manglede, holdt man sig 
til Sangen alene. Unge og gamle stemmede i med. At sligt 
ikke frembragte et uharmonisk Resultat, laa dels i, at alle jo 
var indøvede fra Barnsben, men dels og fornemmelig i, at saa 
godt som al Datidens Sang var Vekselsang, hvor kun Omkvædet 
blev sunget af hele Forsamlingen, medens Versene selv foredroges 
af en eller flere virkelige Sangere. 

Hvor højt skattet Sang har været, kan ses af, at den var i 
Stand til at skaffe Brødet til en talrig Klasse: de fattige Skole- 
børn. Med Skolemesteren i Spidsen sang de ved festlige Lejlig- 
heder for Hvermands Dør og delte siden Udbyttet, der langtfra 
var ringe. Og enkeltvis eller et Par i Følge trak de til daglig 
om, smaa omvandrende < Instrumentister*, som holdt sig til, hvor 
der var Haab om at faa et Maaltid Mad. Ligesom Luther i Sach- 
sen som lille, saaledes tjente mangt et Barn i Norden sit Brød 
ved sin Stemme. Det er ret betegnende, at Skoledrenge i daglig 
Tale ofte kaldtes for « Diskanter >. Der krævedes langt fra altid 
for at blive vinket ind, at de skulde kunne ledsage Sangen med 
Spil paa Citer og Gigle; men for at være Sanger for en Kres, 
hvor Kanden gik rundt, var det en ufravigelig Betingelse at kunne 
en Mængde Viser, helst ikke af de tammeste. Det var denne 
underlige Art Uddannelse, der for mangen <Diskants> Vedkom- 

mende blev den grundigste, han nød, hans egentlige Brødstudium. 
Tynd nok maaske i Latinen, men med et kraftigt Skæg og en 
Tunge, færdig i alle Tonearter, yar han da sluttelig i øverste 
Klasse som « Davids Degn* moden til at gaa ud som Lærer for 
den næste Slægt. Ønsker man et Eksempel blandt de mange 
paa, hvorledes Skoledrenge toges med ved Gæstebud og bespistes 
til Tak for Sangen, læse man følgende Beskrivelse af en lille 
vellykket Fest, som en Præst i Bergen gav for to Embedsbrødre 
og en tredie Bekendt med deres Hustruer, ialt seks Personer: 
<Den 6te Januar gjorde Hr. Mads Skytte, som siden drog til Lær- 
dal og havde været Med^ener til Domkirken i to Aar, for mig 
Absalon, Hr. Jørgen og hans Hustru, Jøi^en Skrædder og hans 
Hustru et rundt Gæstebud. Dér havde han Diskanterne og Davids- 
degnene og gav nok Vin og 01; og han havde Spillemanden Karl 
Harpere, hvilken og legte paa sin Skalmeje. Der kom ogsaa 
Julevagten ind; de fik nok».^ 

At Skoledrengenes Sang ved Gilder og festlige Lejligheder 
var noget fuldstændig lovligt, kan bedst ses af, at ikke blot Byens 
Beboere, men ogsaa gennemrejsende Adelsmænd, ja Kongen selv 
benyttede dem hertil, naar han paa Rejser i Landet ønskede en 
Adspredelse. Aar 1559 og 60 lod saaledes Frederik den Anden 
Peblinge og Degne «synge Diskant* for sig paa' Salen paa Nyboi^ 
Slot, paa Aarhusgaard, i Kolding, Odense og Roskilde.' 

I København derimod holdt Kongen et eget fast Sangerkor, 
der ogsaa fulgte ham, naar han for længere Tid tog Ophold 
andetsteds. Dette synes at have været almindelig Skik ved større 
Hoffer. I Danmark hører vi Tale om et saadant Sangerkor alle- 
rede i Ghristiern den Andens Dage;' og Antallet holdt sig nogen- 
lunde uforandret Aarhundredet igennem, ialt 18 Personer. Af 
disse fik kun Sangmesteren og de tolv, der sang Bas, Alt og 
Tenor, bestemt Løn, medens Diskanterne, der i Reglen var Børn, 
nøjedes med frit Underhold. Flere Breve fra Frederik den Andens 
Tid er bevarede, hvori Kongen klager over Vanskeligheden ved 
at faa < Sinker til Kantoriet med god Røst>, uagtet han havde 
henvendt sig baade i Roskilde og Lunde Skole. Fra Kongens 
Side blev der iøvrigt søllet vel for disse Diskanter, idet han 
holdt en egen Skolemester til at undervise dem i de almindelige 
Fag udenfor Sangøvelseme. Sangerne synes at have været et 
vanskeligt Folkefærd. Aar 1560 klagede de til Frederik den Anden 
over, at Diskanternes og Altistemes Stemmer tabte sig ved <grov 

Spise og ondt Øb, og udvirkede ad denne Vej en Befaling til 
Lensmanden paa Københavns Slot om at give alle Sangerne Fro- 
kost om Morgenen og i det hele bedre 01 og Mad end andre, 
der nød Underholdning paa Slottet. Senere viste Kongen sig 
imidlertid ligesaa snild som de, idet han, for at Forholdet mel- 
lem Føde og Stemme maatte blive rettelig afvejet, satte dem alle 
i Kost hos Kapelmesteren. Hermed var Sagen dog ingenlunde 
endt. Aar 1574 klagede Kapelmesteren over, at Kantoriet spiste 
ham ud af Huset, der blev da bevilget ham 50 Øre til om Ugen 
for hver Person. Aar 1585 fik de tre Stemmer deres Løn omtrent 
fordoblet.^ 

De kongelige Sangere brugtes ved alle Lejligheder, baade i 
Kirken, under Maaltidet og til Dans. Fra den katolske Tid 
havde de bevaret et vist gejstligt Præg, der blandt andet jrtrede 
sig i deres Dragt. Denne var helt præstelig: sort lang Klædes- 
Kjortel, foret med sort Damask, og sort Flcijls-Hat.^ Ogsaa i 
Navnet bevarede de Mindet om deres kirkelige Virksomhed, idet 
deres Formand kaldtes «Kapelmester>.' Betydningen heraf blev 
senere noget udvisket, da Titlen gik i Arv til Teatrets Orkester- 
dirigent, og Orkestret selv antog Navn af «Kapellet>. Stillingen 
som kongelig Sanger gav i det 16de Aarhundrede endnu frem- 
deles Adkomst til Præstekald. I Aarene 1591—93 blev ikke min- 
dre end tre Personer ansatte som Præster, alle udtrykkelig af 
den Grund, at de havde tjent som kongelige Sangere. For en af 
disses Vedkommende synes der endog at være blevet set igen- 
nem Fingre med, at han havde en Legems-Lyde, idet han var 
halt, hvad ellers vilde have kunnet hindre ham i at faa gejstlig 
Ansættelse. Om ham skreves der til Biskoppen i Skaane, at han 
havde tjent syv Aar i Kantoriet og nu gerne vilde være Præst; 
Biskoppen skulde derfor forhjælpe ham til et Kald, uden Hensyn 
til, at han havde en daarlig Fod.^ 



Dans var en Forlystelse, der dyrkedes med stor Iver. Den 
almindelige Maade at danse paa var endnu den gammeldags, 
hvor hele Selskabet ledsagede Dansen med Sang. Ved større 
Fester og hos de mest velstillede udelukkede dette ikke Brugen 
af Musik tillige, Trommer og Piber synes især at have været 



Dans. 83 

yndede; men hos den store Mængde af Befolkningen udgjorde 
Sangen den eneste Musik. De Sange, der benyttedes, var de 
gamle Folkeviser, der jo endnu var paa alles Læber. Med Rette 
kunde en dansk Brevskriver Aar 1609 forklare en Udlænding For- 
holdet saaledes: «Vort Folk bruger at forhøje den festlige Glæde 
ved alle Gilder og Sammenkomster med ældgamle Vers og Viser. 
Disse er i almindelig Brug og i megen Anseelse*.^ Endnu til ned 
omkring Aar 1700 holdt disse Forhold sig nogenlunde uforandrede 
i Jylland. Om denne Tid skriver en Mand i sine Erindringer: 
«I min Ungdom vare alle Folk meget genejet til at synge Viser 
og Lystighed, i Særdeleshed de saakaldte 200 Kæmpeviser og 
ellers mange andre baade nye og gamle, hvoraf jeg har sanket 
en 500 eller flere, hvoraf jeg kunde en Del udenad, og særdeles 
kan jeg de gamle Toner eller Melodier til bemeldte 200 Viser . . . 
Men denne Sang og Lystighed er nu saa godt som forsvunden 
hos alle, og er det allerede nu kommet saa vidt, at faa eller 
ingen kan mere Melodierne til fornævnte Viser*.* 

Man tager næppe fejl, naar man til disse Sange ved Festerne 
henfører nogle af Datidens dybeste Indtryk. Alt, hvad nu til 
Dags kun afsætter sig spredt, fordi det modtages ad forskellige 
Veje: gennem Læsning, gennem Sang, Musik og Skuespil, brød ved 
slige Fester samlet ind paa det modtagelige Sind. Anders Søren- 
sen Vedel søger at udtrykke Visernes betagende Magt, idet han 
siger, at <den subtillige og søde Melodi, som de synges med af dem, 
der vide Tonen til dem, i sig selv fryder et Menneskes Hjerte, 
naar de ellers kvædes med en ren Kvindestemme eller en stærk 
Karls-Røst. Saa at dersom nogen er glad, da forøge de hans 
Glædskab udi ærlig Gæstebud og Samkvem >.® 

Vi skal senere under Beskrivelsen af Bryllupper komme 
nærmere ind paa Datidens forskellige Arter af Danse. Her 
maa vi nøjes med at anføre, at de langtfra alle var blot 
adstadige og afmaalte. Selv om dette gjaldt de fleste gammeldags, 
var der i Tidernes Løb kommet en Del Ture og Lege til, der 
var livlige nok. Endelig naaede i det 16de Aarhundrede en hel ny 
Slags Dans til Norden, den blotte Runddans Par og Par. Fra sit 
Hjemland, Polen, medbragte denne nye Dans mange uvante Ejen- 
dommeligheder, baade i Retning af det Ildfulde og det blot Uvorne. 
Da den hurtigt slog an i Norden, var mod Aarhundredets Slut- 
ning Dans og Dans her to højst forskellige Slags. Den kunde 
være værdig og højtidelig, og den kunde være yderst dristig og 

Yoldsom. Dette firemgaar allerede af den Mængde Regler og 
Trusler om Bøde, som baade i Norden og i Tyskland maatte 
gives mod de altfor voldsomme Svingninger, der saa lidet pas- 
sede til Datidens Beklædning. I <alle christelige og dyderige Jom- 
fruers Æreskrands> opfordres derfor Jomfruerne til kun at <gøre 
en kort, ærlig og tugtig Dans, udi hvilken de gaae sindig frem 
efter hinanden, uden utilbørlig Omsvingen og anden Uhøvisk- 
hed>.^ Men Dansens Voldsomhed oplyses bedst ved, hvad der 
gentagne Gange berettes: at Kvinder blev dansede ihjel. Aar 1587 
den 20dc November segnede saaledes under Dansen paa Kolding- 
hus en af Dronning Sophias Jomfruer, Ellen von Mehlen fra 
Broholm, død om. Det samme hændtes tre Aar efter med Jom- 
fru Gertrud Kaas.^ Ved Iver Juels Bryllup den 18de September 
1597 sank efter en Dans med Albert Friis Fru Mette Morten 
Krabbes om og døde med det samme.' 

Paa Dansens det begrænsede Omraade gav Renæssancen i 
Norden sig et af sine, om ikke tydeligste, saa dog heftigste 
Udtryk. 



Medens Kvinderne var de ivrigste til Dans — Aar 1586 maatte, 
som tidligere omtalt, den danske Regering udstede Forbud imod, 
at Dansen begyndte, førend Maaltidet var hævet, fordi <Kvind- 
folk, som sad bag Bordet, i saa Fald sprang over samme mel- 
lem Retterne for at være de første paa Gulvet>^ — saa deltes 
Mændenes Sind ved den stærke Tiltrækning, som ogsaa Kort og 
Tærninger udøvede. 

Kortspil var overordentlig udbredt. Det er ikke blot i Kong 
Hans' og Dronning Christines Regnskabsbog for Aaret 1487, at 
vi læser saadanne Poster som: < Sendte jeg min Herre 3 ^ at 
korte med; item 3 ^ min Herre at korte med>; dtem 10^ min 
Herre at korte med i Skibet Tirsdag dernæst*; <item 16 ^ min 
Herre at korte med i Skibet Onsdagen demæst>; «item 40 ^ 
sendte jeg min Herre at doble med med Valkendorf* o. s. v., 
o. s. v.,^ eller i en anden Regnskabsbog: «Laant Hertug Frederik 
12 ^, dér han kortede med Kongen*.^ Spillelysten var trængt 
langt dybere ned. Aar 1571 hedder det saaledes i en moralsk 
Fortælling om en Slagterdreng ved Navn Lottarius, der har for- 
ført en Ridders Søn: «De bruge dem og stundom med Tærninger 



Kortspil. S5 

og Kortenspil, fordi denne Lottarius findes aldrig nogen Tid paa 
Gaden, at han jo i det mindste haver et Par Tæminger eller et 
Kortspil i Haanden*.^ Om dem, der sjældent søge Kirke, siges 
der i et andet Skrift: «Paa deres Bord skal man snarere finde 
et Vartavl og Kortenspil end en Bibeh.^ Og en slet Tjener be- 
skrives saaledes: 

Den, som suppe og sætte kan, 
Og Femkort spille som en Mand.' 

Ja, helt ned til Børnene var Tilbøjeligheden trængt. I «Børne- 
spejh (Aar 1568) finder f. Eks. Forfatteren sig foranlediget til at 
foreholde Forældrene, at 

Kortenspil og Tæming at kaste 

Det lærer Børn at slemme og demme, 
Det lærer Børn deres Kald at forsømme.^ 

I Lovene for Herlufsholms Skole maatte det forbydes Børnene 
at holde Drikkelag og spille Kort i Smug.^ 

I Sverig og det øvrige Norden var Forholdene ganske de 
samme. Til Stockholm indførtes Spillekort fra Udlandet i store 
Maader. Man kunde faa dem af meget forskellig Godhed, t flam- 
ske Kort», «brogede Kort> o. s. v. lige fra 1 Krone 20 Øre Spil- 
let og ned til 1 Krone for et helt Dusin Spil.* At Spillekort fore- 
kom til daglig i Finland,^ kan ikke undre, naar man hører, at 
der endog afsendtes Kortspil i Dusinvis til de Qerne Vestmanøer 
under Island.^ 

Et Bevis for, hvor hjemlig Brugen af Kortspil tidligt er 
bleven i Norden, kunde maaske hentes fra, at man her i højere 
Grad end i flere andre Lande har oversat de fremmede Benæv- 
nelser paa Modersmaalet. Medens man i Tyskland for en Del 
bibeholdt de franske Betegnelser og f. Eks. blot forandrede 
«tréfle> til «Treff>, oversatte man det paa Dansk til: «Kløver> og 
søgte at gøre dette yderligere forstaaeligt ved at forvanske det 
til « Kløer >, en endnu folkeligere Udlægning af Figuren paa Kortet. 
Hvad Kortspillenes Ydre angaar, saa var de uden Tvivl temmelig 
afvigende baade fra Nutidens og fra hverandre indbyrdes. Dette 
maatte blive en naturlig Følge, saalænge ikke en Enkelt endnu 
havde Eneret til Tilvirkningen, men Kortene indførtes fra forskel- 
lige Byer og Lande. 

Da^^ Uv i Notden. VI. 6 

Langt ældre end Kortspil og ligesaa tiltrækkende som dette 
var Brugen af Tærninger. Det kan ofte være vanskeligt nok 
at afgøre, hvilken Art Spil, der menes, om med Kort eller Tær- 
ninger, naar der i det 16de Aarhundrede tales om «Dobbel». 
Betegnelsen anvendtes paa begge Arter.^ Udtrykket at <spille> 
forekom, som ovenfor omtalt, langt sjældnere end at <lege>, 
«doble>, «korte», «tavle» o. s. v. Til et simpelt Tæmingspil hørte 
egentlig ikke andet end to Tærninger, som let kunde skaffes, da 
mangen til Stadighed bar saadanne hos sig. Hvor der spilledes 
noget finere, brugte man at ryste Tæmingeme ikke i Haanden 
men i et Bæger, hvorfra de udkastedes. Paa denne Maade mente 
man sig mere sikret mod uærligt Spil. Ligeledes anvendtes hyp- 
pigt i Forbindelse med Tærninger et eget Tavlebord, Spillebræt, 
eller som det i Reglen kaldtes «Vartavh. Alt efter Spillets Reg- 
ler bestemtes enten de enkelte Tærningkasts Værd efter Stedet 
paa Brættet, hvor Tæmingeme standsede, eller man spillede 
med Brikker tillige, og Trækkenes Rækkefølge, Antal eller lig- 
nende afgjordes ved Kastet. «Saa ere og menneskelige Vilkaar 
ikke længe ved én Manér, men falde paa adskillige Øjne, under- 
tiden paa faa, undertiden paa mange, som Tærninger i Vartavl- 
spib, hedder det i en Fortale til et af Datidens Skrifter.^ Slige 
Vartavl var naturligvis meget forskelligt udstyrede. De tarve- 
ligere lavedes hjemme; i Stockholm forekom i Handelen Vartavl 
indførte fra Udlandet til en Pris af omtrent 50 Øre Stykket.^, 
Paa Kragerup paa Sjælland findes i Lysthuset et stort, ottekantet 
Stenbord 2Va Alen i Tværmaal, hvorpaa er indhugget Aarstallet 
1577, Eggert Ulfeids og Lisbeth Galdes Navne og Vaaben samt 
to Arter Tavlespil, det ene endda i to Gengivelser.* Intet af disse 
svarer ganske til noget af de nu brugelige Brætspil. Ifølge Sagnet 
skal dette Stenbord være anbragt til Minde om, at hine to Ejere 
af Kragerup havde tabt i Spil og maatte afstaa et større Stykke 
Skov fra Gaarden.* Hvis Sagnet har Ret, kunde Forfatteren til 
den ovennævnte Fortale, hvormed han tilegner sin Bog til Kans- 
ler Christian Friis, maaske have fundet en lidt heldigere Sam- 
menligning end just denne om Tærninger og Vartavl. Det var 
nemlig Christian Friis' Fader, der havde ægtet samme Lisbeth 
Galde, og Christian Friis var nu selv Ejer af den ved Spil for- 
ringede Gaard. 

Det synes at have været en staaende Regel at spille om 
Penge eller Penges Værd. Regnskabet førtes enten ved Hjælp af 

Regnepenge — udenlandske Regnepenge solgtes ved Midten af 
Aarhundredet i Stockholm til omtrent fire Kroner for Pundet;^ 
Peder Oxe efterlod sig Regnepenge af Sølv^ — eller ogsaa op- 
skreves Regnskabet med Kridt paa Bordet, synligt for begge 
Parter.® Om den Iver, hvormed der spilledes, kan man danne 
sig et tydeligt Begreb. Ofte bortspilledes store Summer. Karin 
Månsdatter fik saaledes f. Eks. engang af Erik den Fjortende 
udbetalt 2300 Kr. i Spillepenge.^ Christian den Fjerde tabte en- 
gang over 5000 Kr.^ <Doblet og forspilt 600 Daler med konge- 
lig Majestæt' skriver Esge Brock i sin Dagbog.® Sligt førte 
jævnligt til Strid. «27de Juni 1567 blev en Baadsmand i Taleiks 
Bod il^elslagen af en af sine Stalbrødre for Dobbeh, hedder det 
i en Dagbog fra Bergen. "^ Om Forholdene i Danmark høre vi, 
at det i Frederik den Andens Gaardsret maatte forbydes enhver, 
der var i Kongens Tjeneste, at doble Hest, Vaaben og Værge 
bort.® Kæmpevisernes Beskrivelse af Ungersvenden, der leger 
Tavlebord og efterhaanden taber alting. Hest, Sværd, Hat, Kjor- 
tel, indtil han tilsidst er heldig og vinder Kongedatterens Ære 
og Tro, lyder mindre usandsynlig, naar man hører, at der for 
Alvor maatte gives Børn Tilhold om ikke at 

Doble bort Klæderne og Penning af Pose, 
Bæltet af Livet og Remmene af Hose.* 

Allerede fra gammel Tid havde man søgt at hemme Spille- 
sygen og dens Følger ved adskillige strenge Bestemmelser. Det 
hed f. Eks. i Christoffer af Baiems Stadsret for København, at 
hvis nogen tabte i Dobbel mere end en Skilling, maatte den 
vindende dog ikke beholde mere deraf end en Øre. Kom de 
spillende op at slaas, skulde den, der gav den anden Hug, betale 
Bøder, men til Kongen og Staden, ikke til den, der fik Hugget. 
Og blev nogen ihjelslagen under Spil, skulde den dræbte jordes 
under Galgen og Drabsmanden bøde Liv for Liv. Omtrent lig- 
nende Bestemmelser var paany blevne vedtagne under de efter- 
følgende Konger. ^^ Endnu i Aaret 1579 blev det fastslaaet ved 
en Viborg Landstingsdom, at man ikke var pligtig at betale sin 
Spillegæld. ^^ Og hvor strengt slige Sager stundom blev tagne, 
kan ses af en Forpligtelse, som Byens Trommeslager Aar 1596 
maatte indgaa i Ribe: < Dersom han nogen Tid herefterdags drager 
enten Anders Sørensen eller andre Godtfolks Børn til sig med 

6* 

Dobbel eller anden Løsagtighed, forpligter han sig til at have 
forbrudt sin Hals>.^ — Selv saa skarpe Forholdsregler var dog, 
som vi har set, ikke i Stand til at udrydde Ondet. 

Det var klart, at en Befolkning, der var saa tilbøjelig til 
Spil, ogsaa maatte sætte Pris paa < Lotteri >. Under sin senere 
mere udviklede Form kendtes dette vel ikke endnu, og naar 
man kaldte en Spiller <Lottarius> og talte om hans <Lotterværk>, 
lød Navnet vistnok halvt fremmed.' Derimod kendte man de 
saakaldte < Lykkepotter >, der synes især paa Markederne at 
have gjort gode Forretninger. Det var ikke ubetydelige Afgifter, 
som f. Eks. de Kræmmere betalte, der Aar 1580 ved Mikkelsdag 
havde Stade i Helsingør med deres Lykkepotter og «Fixér-Kram».' 
Under Christian den Fjerde tog det hele et højere Sving. Da 
hans Søn Aar 1634 skulde have Bryllup og mange derfor ven- 
tedes til København, fik saaledes baade Hr. Giselberck fra Gluck- 
stadt og de Husarmes Forstander i København Bevilling paa 
hver at maatte holde sin Lykkepotte. Nøjagtige Bestemmelser 
blev givne om, hvormange cblinde Sedler> der maatte være. 
Borgemestre og Raad fik Nøglen til Kisten med Lodder, for at 
Indholdet ikke skulde blive opspædt med nye «blinde Sedler*, 
og Øvrigheden skulde ligeledes paasé, at de i Udsigt stillede Ge- 
vinster virkelig var til Stede.* 

Langt simplere var det dog at springe Lykkepotten helt 
over, stille selve Værdigenstanden frem og lade enhver betale 
noget vist for Retten til at slaa et Slag Tærninger om den. 
Denne Art Sammenskudsspil, en Blanding af Lotteri og Dobbel, 
synes at have været meget yndet. Et af de mest paafaldende 
Eksempler er, hvad der foregik i Bergen i Oktober 1620. Her 
satte Præsten ved Korskirken, Hr. Jonas, samt Henrik Schrøder 
i Kappen en stor Okse paa Spil hos Røpkens Else. Om Afte- 
nen, da Spillet skulde foregaa, var der solgt for 103 Daler Lod- 
der, og Oksen selv var kun 60 Daler værd. Ærligt skulde det 
gaa til, man fordelte da de 43 Daler paa ti Tillægsgevinster. 
Der kastedes med tre Tærninger; Doktor Peder og unge Jan 
Beck Slagter fik højest Øjne, hver sytten, de vandt altsaa Oksen 
og bedste Tillægsgevinst. Hermed skulde man tro Sagen omme. 
Men Spillet havde været altfor interessant, og næste Søndag satte 
de vindende, rimeligvis paa Opfordring, Oksen atter paa Spil. 
Den vandtes af et Kompagni paa fire. Kompagniet holdt Oksen 
Qorten Dage paa Stald, saa bestemte ogsaa de sig til at forspille 

den paany, og ledsaget af fire Trompetere og en Trommeslager 
blev Dyret trukket Byen rundt for at friste til Opkøb af Lodder. 
Der indkom 43 Daler. Ved Spillet var en af Kompagniet saa 
beldig at slaa bøjest Øjne, og Oksen blev altsaa vunden tilbage 
igen af dem, der bavde sat den paa Spil. Da disse saaledes 
bavde ^ent dobbelt paa den, solgte de den til Gert Holdthus til 
hans Søns Bryllupskost, og Spillet bavde dermed en Ende.^ 

Ved Spil af denne Art gik det dog ærligt til. Dette kunde 
derimod ikke siges om en anden Slags, som derfor ogsaa kun i 
uegentlig Forstand kunde kaldes Spil. Det mest bekendte af disse 
var det saakaldte « Frimarked* eller « Fejlemarked*. For- 
lystelsen var gammel. Allerede i en Gaardsret, der henføres til 
Erik af Pommern, findes der Forbud mod at ride «Frimarked>, 
og samme Forbud gentages i Frederik den Andens Gaardsret.^ 
Ikke desto mindre dreves dette Uvæsen af Hofsinderne i Borge- 
stuen. I Midten af det følgende Aarhundrede fortæller en Adels- 
mand, hvad han har hørt af sin Fader, der selv har taget Del 
heri i Kongens Gaard, vel altsaa under Frederik den Anden eller 
i Begyndelsen af Christian den Fjerdes Regering. Legen an- 
vendtes især, naar der var en ung og uerfaren Sjæl for første 
Gang til Stede i Borgestuen, og begyndte ^med, at den fornemste 
i Laget spurgte Forsamlingen, om alle tilstedeværende vilde «ride 
Fejlemarked*, og derefter paa Svaret ja, jog en Dolk i Lofts- 
bjælken over Bordet. Saalænge Dolken blev siddende, var alle 
forpligtede til at bortbytte, hvad de havde paa sig, hvor ringe 
saa end det, der bødes i Bytte, monne være. Legen endte 
gerne med, at de øvede Bondefangere blev vel forsynede, medens 
den uerfarne Yngling, efter at have bortbyttet Støvler, Sporer, 
Handsker, Krave, Hat og alle sine Klædningsstykker, maatte gaa 
nøgen eller klædt i Laser derfra, undertiden med Hug til, hvis 
han gjorde Indvendinger.^ 

Et ældgammelt Spil, der stadig holdt sig i Anseelse, var 
Skak. Det spilledes i Reglen om Penge. Naar f. Eks. Eleonora 
Christina Ulfeldt og Lægen Otto Sperling spillede sammen, holdtes 
der gerne en Rosenobel, det vil sige omtrent 20 Kroner i vore 
Penge, paa Partiet. Endnu fremdeles kunde man træffe Spor af 
den gamle Skik, at Bejleren, før der gaves ham Ja, først skulde 
være den vindende i et Parti Skak med Bruden. Hos højere 
stillede begyndte Børnene tidligt at øve sig i dette Spil. Chri- 
stian den Fjerde og hans yngre Broder Ulrik spillede det alle- 

rede, da den ene var syv, den anden endnu ikke seks Aar gam- 
mel. At den Lille dog undertiden har været en noget uopmærk- 
som Spiller, kan sés af følgende Brev, som hans ældre Broder 
en Dag tilskrev ham: <Kære Hr. Broder! Jeg agtede noget i Dag, 
der I legede med mig Skak spille, det mente jeg være fornødent 
at paaminde Eder om, som er: Naar I leger med nogen det 
Spil eller noget andet, skulle I altid flittigt give Agt paa Legen 
og intet andet*. Femten Aar efter hører vi igen Tale om et 
Spil Skak mellem Brødrene. Det var i Bergen efter deres for- 
vovne Tur omkring Nordkap. En Dags Virksomhed skildres 
saaledes: «Gik Kongen med sine Mænd til Badstuen og skød til 
Skive; derpaa gik han ind i Badstuen og spillede i «Skaktavlen». 
Saavel Skakbræt som Brikker var hyppigt meget kostbart ud- 
styrede. En Franskmand, der engang spillede med Eleonora 
Christina Ulfeldt, fortæller, at Brættet var af hvidt og gult Rav 
og Brikkerne af Guld med indlagt Emaille, hver Brik et lille 
Kunstværk.^ 

Af andre Spil kan endnu nævnes «Rulletavh, <Pilkentavl», 
Kegler og Boldspil, der alle spilledes i det Frie eller i dertil 
særligt indrettede Huse. « Rulletavl* var et langt Bræt paa 
høje Fødder; Kunsten bestod uden Tvivl i at slaa Kuglen, saa 
at den ruUede henad hele Brættet uden at trille ud til Siden. 
Et saadant Spil fandtes blandt andet i Haven ved Uranienborg.^ 
Vanskeligere er det at danne sig et Begreb om «Pilkentavl». 
Det spilledes med Brikker. Frederik den Anden lod f. Eks. 
kort før sin Død lave otte Messingbrikker til et Pilkentavl, de 
vejede tilsammen syv Pund. Aar 1596 fik Christian den Fjerde 
«fem Pilkentavl, som er savede af en stor Mast*. Maaske har 
den anden Benævnelse, hvorunder det forekom: «Pirkentavl*, 
været den rigtigere, og Spillet svaret til et endnu især paa Got- 
land brugeligt Spil: Pærk. I saa Fald har det bestaaet i med 
en Bold eller Kugle at omstøde nogle Brikker eller Kegler, op- 
stillede indenfor en Firkant af Træ (Pærk).* Var Bolden eller 
Kuglen, hvad vistnok hyppigt var Tilfældet, ophængt i en Snor 
ovenover Brikkerne, krævedes der fint Haandelag og god Bereg- 
ning for at faa den til — ikke voldsomt, forfra, men i sikre 
Svingninger, lempeligt, bagfra — at « pirke* en for en alle Keg- 
lerne omkuld. Vist er det, at Spillet var temmelig almindeligt 
baade hos private Folk og paa offentlige Forlystelsessteder. Det 
fandtes saaledes i Haven paa Uranienborg, ved Lundehave (Ma- 

rienlyst), ved Ibstrup (Jsegersborg), i en Have ved Ribe o. s. v. 
Endnu i Aaret 1663 omtales det som et almindeligt Forlystelses- 
middel, idet Frederik den Tredie i dette Aar tillod sin Kammer- 
tjener at oprette et Værtshus i Jægersborg Dyrehave og at gøre 
det tiltrækkende ved i Haven at indrette flere Spil, blandt andre 
cPilkentavb.^ 

Keglespil synes at være blevet drevet omtrent som i vore 
Dage. Kun kaldtes Kuglen i Reglen af finere for cKlode*, af 
Folk som de var flest for <Bosseh. Børn maa gerne lege <med 
Klode og Kegle* , hedder det pænt i Bredals <Børnespejh.^ Bos- 
sel forkortedes ofte til det nemmere <Bos». Naar man endnu i 
vore Dage i afsides Egne kan høre det at sende den brugte 
Kugle tilbage til Spilleme benævnet: <at hive Bossen i Land>, 
er dette vistnok en sidste Genklang af middelalderlig Talebrug. 

Boldspil dreves med større Iver end nu til Dags. Erik 
den Fjortende, der holdt meget af dette Spil, lod indrette et 
nyt Boldhus eller, som det ogsaa kaldtes, en Raketbane ved 
Stockholms Slot. Det anlagdes i den tørre Grav, den ene Væg 
dannedes af Slotsmuren, de øvrige tre Vægge var af Træ, for 
en Del taget fra en ældre Raketbane. Tæt ved byggedes et Om- 
klædningsværelse for Kongen.^ Christian den Fjerde lod selv 
ved saa lille et Slot som Ibstrup bygge et Boldhus. Det lavedes 
af Træ, der blev tilhugget i Norge, og var 27 Bindinger langt, 
14 Alen bredt og 10 Alen højt. Lignende fandtes ved de øvrige 
Slotte.^ Om Boldhuset ved Københavns Slot minder endnu Ga- 
den af samme Navn. At Forholdene iøvrigt var de samme i 
Udlandet, mindes man om ved en Optegnelse, som denne, i 
Christian den Fjerdes Kalender fra hans Rejse i England 1614: 
<29de Juli legede jeg udi Boldhus, og om Aftenen drak jeg tem- 
melig stærkt med Kongen af Englande. ^ 

Bold spilledes vistnok sjældent af Kvinder — dog yndede 
f. Eks. Eleonora Christina Ulfeldt dette Spil — ,^ men derimod 
dreves Boldspil med lige Iver baade af Drenge og Mænd, for- 
nemme og ringe. I Christian den Fjerdes Stilebog findes endnu 
et Brev, skrevet af ham knap syv Aar gammel, til Tak for nogle 
Bolde, som Absalon Juel havde foræret ham. Brevet, der er 
mærkværdigt godt sat sammen af et Barn i den Alder, lyder 
saaledes: <Kære Absalon Juel! Gode Ven! Jeg lider vel. Gud 
ske Lov evindelig. Jeg hører saare gerne om Eders Sundhed 
altid. Jeg betakker Eder naadigst for al Velvilje imod mig. 

synderlig for de Rastebolde, I sendte mig. Kan jeg noget gøre 
Eder kært, skulle I finde mig naadigst redebon. Gud befaler 
jeg Eder med alle velbyrdige Mænd, som er hos Eder. Om I 
vide, naar den fromme Mand Kansleren kommer hid, da skriver 
mig tih.^ Af Almuen i Norden synes Boldspil intetsteds at være 
drevet med en saadan Iver, som paa Gotland, hvor det den Dag 
i Dag hører til Befolkningens mest yndede Fornøjelser.^ 

Som alle Tidens øvrige Spil drejede ogsaa Boldspil sig om 
Penge. Christian den Fjerdes Skrivkalendere fra en senere Tid 
give nøjagtige Oplysninger om, hvad han har vundet og tabt i 
Boldspil. Som Eksempel kan anføres: <19de April 1607. Tabte 
jeg paa Boldleg med Ditlev Ranzau 4 Rosenobler. — 20de April. 
Tabte jeg 2 Rosenobler udi Boldhuset med Ditlev Ranzau. — 
1ste Maj. Legte jeg med Phalzgrev Augustus udi Boldhuset og 
tabte 1 Rosenobel. — Ilte Maj. Vandt jeg 30 Daler af Phalz- 
greven udi Boldhuset*' o. s. v. 



Et fælles Særkende for Datidens øvrige Forlystelser var, at 
de gerne var meget støjende, særlig yndede i samme Grad, som 
de var forbundne med Fare. Lysten til Støj lader sig for- 
følge lige fra den stadige Dundren paa Skodder om Natten og 
Ituslagning af Potter paa Dørene til de hyppige Glædesskud med 
Geværer og Kanoner. Ved hver større festlig Lejlighed skulde 
alle Kanoner afiyres, og ret betegnende er det, at man af Hen- 
syn til det stærkere Knald foretrak at skyde skarpt. Da saa- 
ledes f. Eks. franske Gæster Aar 1634 var ombord paa Flaaden 
ved København, blev Kanoner afifyrede, da man drak Kongerne 
af Danmarks og Frankrigs Skaal. Om samme Skydning skriver 
en af Franskmændene: <Jeg saa gentagne Gange med Forbavselse 
Kuglerne springe hen over Havfladen, det var, som om Neptun 
selv tog Del i vor Glæde». Mindre hyggelig tU Mode lader han 
dog til at være bleven, da de gik fra Borde, og Soldaterne af- 
fyrede en Salve, medens Kanonerne dundrede løs, alt over Ho- 
vedet paa dem, en Scene, der gentog sig for hvert Skib, de 
kom forbi. <Vi undrede os stadigt over at se Kuglerne vande, 
idet de fo'r ind mod Land, og, jeg gyser ved at tænke derpaa, 
mange af dem slog ned tæt ved Kuskene med deres Karosser 

og Heste*. ^ Naar man véd, at det var Skik at skyde skarp 
Salut, forstaar man bedre følgende Forklaring paa den nordiske 
Syvaarskrigs Begyndelse (1563): <Som den danske Admiral med 
sine tre Skibe kom moksen sammen med den svenske Flaade, 
skød de Danske Danmarks Løsen, tre Skud. Men idet Bøsse- 
skytten fyrede det tredje Stykke, og det slog fejl, befol Admi- 
ralen at anstikke et andet Stykke. Og, som det løsnede, afgik 
det andet, som tilforn var antændt, og idet Skibet vred sig, 
fløj Ruglen uforvarendes paa et af de svenske Skibe og sønder- 
rev der en ringe Ting udi deres Sejl. Derpaa anfaldt de Svenske 
med al deres Magt>.' Forskellen mellem Krig og Fred bestod 
jo her bogstaveligt kun i, om der var faldet fire eller blot tre 
Skud 

Den samme Tid maatte selvfølgelig sværme for Fyrvær- 
keri. Man synes at have drevet det vidt heri, og ofte skildres 
Fyrværkeri-Kunster som særligt vellykkede. Med stor Begej- 
string omtales saaledes de ildsprudende Drager, der baade ved 
Frederik den Andens og ved Erik den Fjortendes Kroning længe 
svævede i Luften.' Ved to Lejligheder ydede man noget ganske 
overordentligt, det var, da ved Erik den Fjortendes Kroning og 
senere ved Kronborgs Indvielse en hel Kamp blev fremstillet. I 
Stockholm 1561 blev dog kun det halve Program udført. En 
ildsprudende Drage fo'r ud fra et af Kirketaarnene og antændte 
et udenfor Byen opført Træslot. Som til Forsvar affyredes her- 
fra en Masse Skud, men Dragen fik Overhaand, og under al- 
mindelig Jubel gik tilsidst Slot som Drage op i Flammer. Der- 
imod undlod man <af Mangel paa Tid» at lade Landsknægtene, 
delte i to Hobe, bombardere og forsvare et paa samme Mark 
opført befæstet Slot.^ 

Mere fuldstændigt gik det til, da Kronborg en Snes Aar 
efter blev indviet. Paa Grønnehave var der opført to store 
Fæstninger med Postejer (Bastioner) og Mure paa over 50 Fods 
Højde. Den ene Fæstning, der var svagt besat af Tyrker, gav 
kun Ild fra sig og tjente altsaa blot til et Slags Fodstykke for 
Fyrværkeri-Kunsterne. Men en af de følgende Aftener, da den 
var nedreven og Marken ryddeliggjort, gav Frederik den Anden 
Befaling til at beskyde den tiloversblevne <persianske Fæstning 
Tauris*. Hundrede Kanoner anbragtes udenfor og betjentes af 
hundrede Tyrker og lige saa mange Bøsseskytter. Men Perserne 
indenfor besvarede Ilden med 56 Fyrmørsere. Raketter, Svær- 

mere og Fyrbolte fo'r da i forvirret Blanding mellem Belejrerne 
og de Belejrede. Det tog sig prægtigt ud; i alt blev der fyret 
86,000 Skud, hvoraf nogle paa indtil fire Pund Rrudt.^ 

Hvor storartet dette end monne være, saa maatte dog en- 
hver af de ældre Tilskuere indrømme, at det stod tilbage for, 
hvad de havde sét i Sachsen, dengang de fulgte den danske 
Prinsesse Anna som Brud dertil. Da var der ved Torgau bygget 
et stort Tyrkeslot ude i Elben, besat af 40 Mand. Ved Nattens 
Frembrud tændtes tre Brændestabler i Land, Masser af Tjære- 
tønder lyste fra Bredden eller drev brændende ned ad Floden, 
og i denne vilde Belysning lagde bemandede Skibe ud for at 
angribe Slottet. Længe vaklede Kampen, og alt imens der fy- 
redes fra begge Sider, steg Ildkugler, Raketter og Sværmere til 
Vejrs og Ildhjul hvirvlede hen over Vandet Tilsidst syntes 
Sejren at helde til Tyrkerne, Angriberne begyndte at vige, et 
Skib, besat med 54 Mand, gik til Bunds, og fire Mand,' der blev 
fiskede op af Tyrkerne, ophængtes paa Muren. Men i dette for- 
tvivlede Øjeblik lykkedes det en behjertet Bøsseskytte at kaste 
en Ildkugle og tyve Troldkærlinger ind i Slottet. Det fængede, 
hele Slottets Midterparti sprang i Luften, Besætningen maatte 
styrte sig i Vandet og Slottet brændte ned lige til Vandskorpen.^ 



Legemsøvelser dreves med stor Iver, fremfor alle natur- 
ligvis Vaabenbrug. I en Tid, hvor enhver gik enten med Raarde 
eller Spyd, var det en Selvfølge, at man lagde Vind paa Fær- 
dighed i at bruge dem. Den offentlige Forlystelse, som derfor 
uden Tvivl fulgtes med størst Interesse af alle, var, naar Kongen 
og hans Mænd aflagde Prøve paa deres Dygtighed i til Hest at 
kunne haandtére Lanse og Sværd. 

Denne Art Forestilling hvilede paa to Forudsætninger, som 
begge holdt sig nogenlunde usvækkede Aarhundredet ud. Den 
første var, at den gammeldags Kampmaade, til Hest i Panser og 
Plade, endnu var den ypperste og afgørende. Vel voksede Ild- 
vaabnenes Betydning mere og mere, men hverken i Danmark- 
Norge eller i Sverige kom man i det 16de Aarhundrede synderlig 
ud over Riddertidens Begreber. Artilleriet var endnu tungt og 
usikkert i sin Betjening, det samme gjaldt tildels om Skytterne. 
Hærens Kærne var og blev de jærnklædte Ryttere. Det kan da 

ikke undre at se Adelsmænd ruste sig f. Eks. til Ditmarsker- 
toget Aar 1559 med fuldstændig Jæmrustning^ eller Frederik den 
AnJen anskaffe sig Panserskjorte, Ringharnisk, Panserbukser og 
Ringkrave.^ Selv Skytterne væbnedes jo paa gammeldags Vis 
med Harnisk og Stormhue. 

Den anden Forudsætning, hvorpaa hine Ridderspil hvilede, 
var, at Kongen i Følge sin Stilling burde være og virkelig ogsaa 
hyppigt var Rigets stærkeste og tapreste Mand. Der stilledes 
unægtelig herved betydelige Fordringer til Kongens Person. Men 
det gælder om alle Datidens nordiske Konger ligefra Christiern 
den Anden til Gustav Adolf og Christian den Fjerde, at ingen af 
dem skaanede sig selv, men hver især efter Evne og med Held 
stræbte at gøre Fyldest. Det kan umuligt have været lutter Høf- 
lighed, naar de bestandig var blandt de sejrende, naar det, for 
blot at nævne ét Tilfælde, f. Eks. hedder: »Peder Skram var 
berømt for en af de bedste Rendere [o: Dystridere], man vidste 
af at sige. Han blev aldrig rendt ledig [o: kastet af Sadlen] af 
Nogen, uden engang af salig Kong Christian den Tredie>.^ Hvor 
vi endnu kan bedømme det, viser de sig ogsaa at have gjort alt 
for at udmærke sig, som f. Eks. Prins Frederik, den senere 
Frederik den Tredie, der Aar 1634 tilkendtes Tapperhedsprisen 
for Kamp til Fods, fordi han, da han var i Ilden, holdt sin Post 
til det sidste, skønt hans Haar blev afsvedet og hans Støvler 
brændte.* At der krævedes uafbrudt Øvelse for at bevare 
Færdigheden, fulgte af sig selv. Om Christian den Fjerde, da 
han var 57 Aar gammel, hører vi, «at efter Middagsbordet plejer 
han og hans Sønner at gaa enten pansrede løs paa hinanden 
med Lanser eller hærde sig ved andre Krigsøvelser*.^ 

Disse Forhold holdt sig nogenlunde uforandrede indtil Lud- 
vig den Fjortendes Tidsalder. Saavel Vaabnenes som Konge- 
magtens Udvikling ophævede da naturlig de gammeldags Ridder- 
spil. Disse gik lidt efter lidt over til at blive blotte Optog til 
Forherligelse af Kongens Person, og denne holdtes for god til 
at aflægge nogen offentlig Færdighedsprøve for Folket. Selv 
Gangeren afløstes tilsidst af Kareten. Naar Rustningen endnu 
længe efter af og til forekom -~ paa Nationalmuseet i Stockholm 
findes endogsaa Gustav den Tredies fulde Rustning — saa var sligt 
en blot Efterligning af svundne Tider, en Slags Teaterstads, der 
ikke havde noget med Virkeligheden at gøre. 

Spor af begyndende Tilbagegang lader sig paavise ved Ridder- 

spillene allerede paa Christian den Fjerdes Tid. De blotte Optog 
og sindbilledlige Forestillinger tog til, om end Kongen fremdeles 
følte sig forpligtet til at underholde sit Folk og selv udføre en 
af Hovedrollerne, hyppigt endog en blot komisk. Christian den 
Fjerde, der i saa Henseende gik temmelig vidt, viste sig til Hest 
ved Kroningsfestlighedeme en Dag igennem udklædt som Pave 
og den næste Dag i Rvindedragt. Blandt de ridderlige Øvelser 
tiltog den at stikke til Ringen i en betydelig Grad, og andre 
nye kom til, der, selv om de dreves med gammeldags Iver, dog 
varslede om en anden Tid. En Fremmed, der Åar 1634 besøgte 
Danmark, fortæller følgende om sit Besøg paa Ridebanen ved 
Københavns Slot: <Da vi kom ind, var flere Ryttere i Færd med 
at <rende efter Hoveder*. Det er en meget net og ret iøjne- 
faldende Øvelse. Tre Hoveder af Pap eller Halm bliver anbragte, 
det første med en hel menneskelig Figur paa en Pæl for Enden 
af Banen, det andet ved Banens Begyndelse, og det tredie ligger 
paa Jorden. Rytteren skal nu i faldt Firspring og uden at gøre 
nogen som helst Standsning jage løs imod dem. Mod det første, 
det paa Pælen, render han med Lanse. Naar han har naaet 
Banens Ende, kaster han Hesten om, river Pistolen af Hylsteret 
og skyder i fuld Fari efter Hovedet, der staar ved Banens anden 
Ende. Tredie Gang endelig gør han omkring og støder med blottet 
Kaarde efter Hovedet, der ligger paa Jorden. Da Turen kom til 
Steen Bilde, traf han alle Hovederne i rette Følgeorden, de to 
tog han med paa Lansen og Kaarden, det tredie, det, der blev 
ramt af Pistolkuglen, faldt til Jorden*.^ 

Enhver vil forstaa, at der i denne Øvelse er kommet noget 
nyt til, der paa en Maade ophæver det gamle. Ridefærdigheden 
er den samme, men Sværdet og Lansen har tabt deres fordums 
Betydning, naar Pistolen fra Banens ene til dens anden Ende 
kan gøre det af med en Modstander. 

Ved det 16de Aarhundredes Ridderspil anvendtes kun Sværd 
og Lanse. Som Dækvaaben brugtes paa Hovedet Hjælm med 
lukket Hjælmgitter, ofte spidst fremadløbende, saa at Lansespidsen 
af sig selv maatte glide af. Lyshulleme var meget smaa, hvad 
der maa have gjori det sværi at se sig om; Henrik den Anden 
af Frankrig, der Aar 1559 dræbtes under Dystridtet i Cateau 
Cambresis ved et Lansestød i Øjet, var et afskrækkende Eksem- 
pel paa Faren ved at have Synssprækkeme for store. Ved en 
Jæmkrave dækkedes Halsen, Harnisket omsluttede Bryst og Ryg. 

Et meget vanskeligt Parti at udstyre var Armene, der baade 
skulde være frie i deres Bevægelser og dog solidt sikrede, sær- 
ligt udsatte som de jo var. Foruden de fire Stykker: Over- og 
Underarms Skinne, Albue-Bukkel og Staalbandske, anbragtes der 
da forskellige andre Dækmidler, om hvis rette Form man dog 
ikke synes at være naaet til Enighed. Nogle anbragte paa hver 
Side af Brystet, dækkende for Armhulerne, to runde Plader af 
Størrelse som smaa Tallerkener. Hvis vi tør slutte fra Antallet 
af de endnu bevarede Rustninger, synes denne Skik at have 
været ikke usædvanlig i Sverige.^ 

Andre havde Harnisket glat, men bar paa venstre Arm et 
større, rundt Skjold. Saavel Erik den Fjortendes som Carl den 
Niendes Skjold haves endnu. ^ Det var imidlertid ikke let at 
holde Tøjlen i venstre Haand og samtidig bruge Armen til Dæk- 
ning med Skjoldet, begge Bevægelser maatte lamme hinanden. 
Derfor opgav mange at føre Skjold og foretrak at styrke højre 
Arm ved en Bøjle eller ligefrem Stang af Jæm ud fra højre Side 
af Brystharnisket. Hvilende i denne måatte Lansen faa et langt 
roligere Sigte. Før skulde den splintres, end den reves ud af 
Armen, og Modstødet, naar den traf, fordeltes paa hele Personen. 
Saadanne Bøjler og Stænger ud fra Brystet var meget alminde- 
lige, saa godt som alle de Dystridt-Hamisker, der endnu bevares 
paa Københavns Tøjhus, er forsynede dermed. 

Ved disse Stivere blev imidlertid snarere Lansestødet sikret 
end just Armen dækket. Endnu fremdeles var Armen et udsat 
Punkt, og et velrettet Stød ind mellem højre Albu og Side maatte 
let kunne vride enten Arm eller Rytter af. Nogle gik da videre 
og anbragte om Lansen en stor, løs Parérplade, der som et vinge- 
formet Skjold dækkede hele højre Arm og Skulder og en Del af 
Brystet med. Da det buede bagud gled Modstanderens Lanse let 
af det; og gjorde man det saa stort, at det kunde skrues fast til 
Skulder og Hjælm, lignede det med fældet Lanse en vældig Jærn- 
tragt, der kom farende frem, bagved hvilken man kunde sidde 
ganske dækket, med bare Hænder, om man saa lystede. Hvis vi 
tør tro en gammel Afbildning, blev saadanne store Dækplader 
anvendte ved et Dystløb i Stockholm kort før Blodbadet Aar 
1520.^ I Gustav Vasas Rustning findes paa højre Bryst to Huller, 
vistnok til Indskruning af et Lansedække, dog rimeligvis af min- 
dre Art. 

Underlivet dækkedes allerede for en Del af Saddelbommen, 

der gik meget højt op baade for og bag. Sadlen holdt saaledes 
paa Rytteren, men blev Lansestødet for stærkt, saa at han ka- 
stedes af, gav ogsaa den bageste Bom ham et Afskedspuf^ der 
vel var til at føle. Forøvrigt dækkedes Underlivet paa dobbelt 
Vis, yderst af de saakaldte < Flanker*, to Jæmstykker, der vær- 
nede om Hoftepartiet, og indenfor disse af <Skørtet>, i Reglen 
flettet af Jærnringe. I Hamiskkamret paa Sorø Kloster hang i 
Aaret 1556 ikke blot 16 blanke < Drabtøj > (Rustninger) med Flan- 
ker, Skørter og alt Tilbehør, men desforuden ni simplere, sorte 
Jærnklædninger til Fodfolk, og hertil 5 Par Flanker og Skørter.^ 

Benene dækkedes af Jemskinner, der tillod Knæets Bøjning, 
og endte i en Jærnsko, som i det 16de Aarhundrede altid var 
meget brednæset. 

Hermed var Manden dækket. Hesten maatte imidlertid ogsaa 
sikres. Den iførtes derfor en Jæmrustning, der omtrent svarede 
til Rytterens og bestod, naar den var fuldstændig, af fire Stykker : 
en Hjælm, et Halsdække og et Bringestykke — der tilsammen, 
saa vidt vides, kaldtes en <Barse> — , og et Hintertøj, alt af Jæm. 
Over det hele lagdes gerne et Dækken, der til Dystridt skulde 
gaa ned over Hestens Knæ og være prydet med Ejerens Vaaben- 
mærke. Med disse < Rendedækkener* udfoldedes der ofte en stor- 
artet Overdaadighed. Ikke at møde med nye ved en Fest, men 
at laane sig frem, eller, fordi man var kongelig Ho&inde, be- 
nytte et af Kongens, ansaas for upassende. Der ligger en kun 
halvt skjult Foragt i Peder Oxes Ord, naar han i en Indberet- 
ning til Christian den Tredie om et Dystridt ved et Barsel i 
Mecklenborg skriver saaledes : <Som Eders kgl. Maj. befol mig at 
optegne, hvad Renden der er sket, da haver først om Mandagen 
og Tirsdagen rendt to Par Rendere og have dog intet synderligt 
udrettet paa nogen af Siderne, thi de haver haft onde Heste. 
Deres Rendedækkener var ogsaa fra Rustkamret, saa der var 
ingen nye Dækkener paa Banen uden to>.^ 

Hvor rigt udstyrede saadanne Rendedækkener kunde være, 
faar man et Indtryk af ved at høre, hvad Maurits Ribbing udtog 
til sin Konge af Klædekamret paa Stockholm Slot i Sommeren 
1587. Der var Rendedækkener til Brug ved Sorg af sort Fløjl 
med ophøjet guldindvirket Indskrift: Nam nostro similis dolor 
(Kan nogen Smerte lignes med vor?) Der var Rendedækkener af 
hvidt Silkeatlask og Gyldenstykke, af violbrunt og hvidt Atlask i 
Skaktavl, af livfarvet Fløjl, af Sølverdug, af gyldent Fløjl, af 

karmesinrødt Silkeatlask med guldindvirkede Vindruer og Blade 
og Indskriften : A fructibus eorum cognoscetis eos (Af deres Frugter 
skulle I kende dem) o. s. v., o. s. v. Og hvad der ikke lidet for- 
øgede Kostbarheden: til mange af disse Rendedækkener hørte en 
tilsvarende Mandsklædning, bestemt til den Svend, der trak He- 
sten frem og holdt den, indtil Herren besteg den.^ 

Til at bære alt dette: en jæmklædt Rytter, en Hesterustning 
og Rendedækken derover, hørte et særligt kraftigt Dyr. Det var 
ikke nok, at det var en Hingst — man brugte overhovedet 
mest Hingste til Ridning dengang — , men den maatte være usæd- 
vanlig kraftig og fyrig. Efter Datids Begreber var det et af de 
stolteste Syn at se en veludrustet Dystløber komme ind paa Ba- 
nen. Hest som Rytter var lige straalende. Run de tarvelig- 
ste mødte i blank, graalig Jernrustning. De rigere havde den 
indlagt med Sølv- eller Guldforsiringer. Erik den Fjortendes 
Skjold og Carl den Niendes fulde Rustning tager sig endnu den 
Dag i Dag prægtig ud med deres Guldindlægninger; Hertug 
Adolf af Holstens ligesaa.^ Den Rustning, hvori Frederik den 
Anden plejede at ride Dystløb, var helt forgyldt.' Det samme 
er den, der har staaet paa Carl den Niendes Grav i Strengnås 
Domkirke. Hvad der gav det hele et ganske ejendommeligt Ud- 
seende, var de store, vajende Fjerbuske, der ikke blot anbragtes 
paa Hjælmen, men ofte paa Hestens Hoved og stundom paa dens 
Bagdel tillige. I Tyskland gik man hermed til store Overdrivelser. 
At man ogsaa i Norden har haft usædvanlig store Fjerbuske, 
kan ses af Carl den Niendes Hjælm, hvor ikke mindre end tre 
Rør hertil er anbragte.^ Ved Dystridtet paa Københavns Gammel- 
torv, Aar 1559, havde flere af Hestene Pandebuske. 

Det var intet Under, at der altid var en uhyre Tilstrømning 
for at se et sligt Ridderspil. Om det Dystridt, der Aar 1559 
holdtes paa Københavns Amagertorv, Dagen før det større blev 
holdt paa Gammeltorv, hedder det ret malende i en gammel 
Beskrivelse : 

De vilde da alle den store Lyst sé. 
Paa Loft og Vinduer stode og de, 
Paa Bislag og Døre, paa Gaderne med. 
En Part brød Tag af Husene ned, 
At de kunde se det Ridderspil. 

Og de Optrædende lod Tilskuerne nyde Skuespillet i alle 
dets Enkeltheder, idet de først viste sig i Festklædning, bagefter 
i Rustning. 

Der komme paa Banen 
De Riddersmændsmænd paa statelige Heste. 
Deres Dækner var gjorte af Silke det bedste; 
Med Guld og Sølv var de saa malet, 
At de saa herligt skinned og praled. 

Det er saadan Festdragt, hvortil der sigtes, naar det i For- 
tegnelsen over Peder Oxes efterladte Klæder hedder: <item nogle 
adskillige Klæder af Silkeatlask, Skellert og andet Silketøj med 
Besætning, som salig Hofmester brugte udenlands i Turnering*.^ 
Først naar dette Syn helt var nydt, gik man videre og iførte 
sig Rustningen: 

Deres Harnisk og Rendetøj lagde de paa. 
Komme ind paa Banen at holde ret saa.' 

Til et fuldstændigt Ridderspil hørte tre Øvelser. De Del- 
tagende skulde, som det i Kunstsproget hed: <stikke», <rende» 
og <drabe>. »Ret Dig efter at rende eller stikke til samme 
Højtid til Turgo (o: i Torgau) vor kære Dotter til Ære», hedder 
det f. Eks. i Brevene til de danske Adelsmænd, der skulde følge 
Prinsesse Anna som Brud til Sachsen.' <Hs. Naades Rendetøj 
og Stikketøj er sendt fra København til Ebbelholt. Det er smukt 
rent og færdigt, og har Hamiskknægtene ophængt det i et smukt 
Skorstens-Kammert. cRustmesteren her i Kolding har Rendetø} 
og Stikketøj til Stede** o. s. v. 

At <stikke> bestod i Reglen i med Lansen i fuld Fart at 
ramme en ophængt Ring, saa at den toges med paa Lansespidsen. 
Det er det samme Kunststykke, der endnu under Navn af at 
< stikke til Ringen* bruges ved vor Tids Karruseller, en Folke- 
forlystelse, der, som ogsaa Navnet selv antyder — ccwroasel: 
Dystridt — er en sidste Erindring om Fortidens Ridderspil. En 
egen Form for <Stikken> var det saakaldte <Gesélstik>, der ud- 
førtes af to paa samme Tid, uvist dog hvorledes. Det blev blandt 
andet øvet ved Dystridtet paa Amagertorv 1559. 

En Part monne og Gesellestik stinge, 

De stødte tilsammen, at det monne klinge.' 

Det var almindelig Skik, at man ved denne < Stikken* væd- 
dede om Penge. Saafremt en af de fornemste Deltagere følte sig 
dygtig hertil, red han gerne frem og udfordrede alle, der vilde 
kappes med ham, derpaa blev han ved at stikke til Ringen med 
hver enkelt, saa længe nogen vilde melde sig. Christian Bårne- 
kov, der Aar 1595 fulgte Christian den Fjerde til Berlin, hvor 
<ienne ønskede at se sin tilkommende Brud, fortæller i et Brev til 
Hjemmet om det Dystridt, der her holdtes til den unge Konges 
Ære. Christian den Fjerde og Fyrsten af Anhalt optraadte som 
<Mantenidori», som det i Kunstsproget kaldtes, det vil sige, ud- 
fordrede alle og enhver, som vilde kappes med dem i <Stikken> . 
Det var vedtaget her, at der ikke maatte væddes om Indskud 
ringere end 40 eller højere end 400 Kr.^ Aaret efter ved sin 
Kroning stak Christian den Fjerde til Ringen med ikke mindre 
«nd 34 Udlændinge og 52 Danske. Ringridtet holdtes paa Amager- 
torv i København to Dage i Rad, og Kongen gjorde ialt 340 Løb, 
i hvilke han 206 Gange førte Ringen bort paa Lansen. Alle Del- 
tagerne optraadte forklædte, Christian den Fjerde, som ovenfor 
-omtalt, første Dag som Pave, anden Dag i Kvindedragt. Ind- 
skudene maatte ikke være under 80 og ikke over 400 Kr. Det 
•er rimeligvis for de herved vundne Penge, at det mærkelige, 
sølvforgyldte Drikkekar paa Rosenborg er forfærdiget. Det fore- 
stiller Christian den Fjerde til Hest i Færd med at stikke til 
Ringen. Under Hesten ligger hans Nar. Ringen selv er ophængt 
paa en Snor mellem to Søjler, paa hvilke Navnene paa alle Del- 
tagerne i Ringridtet er indgraverede.^ 

De to Øvelser, at <rende» og <drabe», var de egentlige 
Kampøvelser og som saadanne Hovedsagen i ethvert virkeligt 
Dystridt, eller som det nu ogsaa i Norden hjrppigt kaldtes: Tur- 
nering. At <rende» bestod i, at to Modstandere red med fældet 
Lanse i fuldt Firspring ind paa hinanden. Hvis de holdt Sigtet 
og Lanserne ramte, maatte enten disse brydes ved Stødet eller 
en af Rytterne, stundom begge, kastes af Sadlen. Dette var en 
meget voldsom Idræt, og man søgte derfor at sikre sig imod, at 
den udartede. Først og fremmest maatte man forebygge, at He- 
stene tørnede mod hinanden, saa at de med deres Jærnvægt 
knuste en eller begge Parter. I den Hensigt var Modstandernes 
Baner adskilte ved en lang Skranke i Mands Højde, og oven 
over denne skulde Lanserne mødes. Det var denne adskillende 
Bjælke, hvortil der hentydedes, naar Øvelsen kaldtes «at rende 

Dagligt Liv 1 Norden. VI. 7 

over Balgen». <I skulle sta£fere Eder til at rende over Balgen*^ 
hedder det i Skrivelsen, hvorved Adelen indkaldtes til Christian, 
den Fjerdes Kroning.^ Medgiv Budet tilbage «vort forgyldte 
Rendetøj med sin Tilbehøring, som vi plejer at rende over Bal- 
gen », skriver Frederik den Anden.' Rustning til Dystridt kaldtes 
derfor ogsaa undertiden: <Balghamisk>.' For at ikke Hestene 
skulde vige for langt fra Midterskranken, saa at Lanserne ikke 
kunde mødes, var der paa hver sin Side af denne anbragt en 
lavere Skranke, der begrænsede Ridesporet udad til. 

Det er fuldstændigt svarende til disse Forhold, naar det om. 
Banen paa Gammeltorv Aar 1559 hedder: 

I Banen var gjort et stort Plankeværk 
Af Tømmer og Fjæle, vel fast og stærk. 
Der skulde de Herrer tilsammen da ride, 
At hver skulde rende alt paa sin Side. 
Over det Plankeværk skulde de da støde 
Med Stager, naar de hinanden mon møde. 
De lode da Hestene løbe behænde 
Alt det, de for to Sporer kunde rende.^ 

Midterskranken indtog det meste af Banens Længde. Ved 
et Dystløb paa Københavns Gammeltorv Aar 1634 angives den 
at have været 250 Fod lang.^ 

Lanserne eller Stagerne var af Fyrretræ og temmelig lange. 
Medens det i virkelig Kamp selvfølgelig gjaldt om, at de ikke 
huggedes over eller knækkede ved Stød, hvorfor de ogsaa altid 
til Krigsbrug var jæmbeslagne, kom det her an paa at have 
dem af Mellemstyrke, saa at de vel ikke brast, fordi man svang 
dem, men heller ikke holdt, naar de ramte En, der sad fast 1 
sin Saddel. For at opnaa dette lavede man dem gerne af rig- 
tig tøri Træ og gjorde dem ikke stori tykkere end en Tomme 
ved Spidsen. Og for at ikke Vilkaarene skulde være forskellige 
holdt man paa, at alle Lanserne skulde være lavede af en og 
samme Art Træ og leveres af den, der afholdt Festen. cSend 
alle de Tumérstager hid, som ere paa Københavns Slot, og hvad 
Træer, som der endnu ere tilstede til Turnérstager og ikke alle- 
rede ere forarbejdede*, skriver Frederik den Anden Aar 1560 jfra 
Kolding.® Paa Afbildningen af Dystridtet paa Gammeltorv 1559- 
ses dette Forhold ogsaa betegnet, idet en Mængde Lanser staa 
opstillede ved den kongelige Tribune, hvorfra de udbringes til 
de kæmpende. 

Som bekendt var det en Ære, at Lanserne brødes, medens 
man selv sad urokket. Man kunde derfor fristes til at mistænke 
Datiden for undertiden at have gjort dem utilbørligt skøre. Det 
lyder ikke ubetinget lovende, naar det hedder: 

Tumérstager vare der gjorte saa mange 
Af Fyrretræ, som var svage og lange, 
At naar de ramte hverandre derpaa. 
Mon Stagerne alt i Stykker straks gaa. 

Men man har ifølge alt, hvad vi iøvrigt vide, ikke mindste Grund 
til at betvivle Sandheden, naar det videre hedder om Heftigheden 
af de Stød, der bragte Lanserne til at springe: 

De brøde de Stager, at Stykkerne fløj 
I Vejret vel mange Favne op høj. 
Naar de gik sønder, da spraged det saa, 
At det var stor Lyst at høre derpaa.^ 

For at kunne afgøre, hvorvidt Lansen havde ramt, anbragte man 
undertiden en lille, takket Jæmring, af Form som en udhugget 
Krone, paa Lansens Spids. Den trykkedes flad, naar Lansen 
havde ramt som den burde, med selve Spidsen. Det er herom 
det hedder i Reglerne: <Rammer nogen med sin Lanse, saa man 
vel kan kende paa Krøniken [den lille Krone], at han haver 
rammet, om han end ikke bryder, skal det hannem dog 
regnes».* 

En egen Maade at <rende» paa, som dog ikke synes at have 
været almindelig, omtales af Peder Oxe i hans Indberetning til 
Christian den Tredie om Turneringen i Mecklenborg: <0m Ons- 
dagen, som Fyrsterne rendte, førend Fruentimret drog fra Banen, 
er der og kommet to Kendere, som det var mørkt, og have brudt 
dem imod hverandre. Og have deres Rendestager været anrettet 
med Fyrværk, saa der var vel hundrede Skud i hver Stang, og 
gik det ene Skud efter det andet af. Desligeste var der og gjort 
Fyrværk bag paa Ryggene paa Hestene, som var og et halvt hun- 
drede Skud i, saa det var behændigt nok anrettet >.^ 

Erfaring lærte, at meget h3^pigt blev en af de kæmpende 
kastet af Sadlen: 



<En Part laa ned i Skarnet da dére, 
Og somme de finge stor Pris og Ære.> 



?• 

Man maatte da søge at gøre dem Faldet saa lidet farligt som 
muligt. Dette skete i Reglen ved at lægge et Lag Halm over 
hele Banen. Den samme Forsigtighed anvendtes paa Øvelses- 
pladsen. Da saaledes Prinsesse Annas Brudetog til Sachsen skulde 
gaa for sig, og Christian den Tredie gerne vilde, at hans Adel 
skulde gøre ham Ære som flinke Dystridere, indbød han alle 
Ledsagerne til at møde forud i Kolding og øve sig. <Vi have 
vort Rustkammer til Kolding med Rendetøj og Stikketøj, og der 
lade strø Banen, at Du kan beride Dig dér tilforn*.^ Amager- 
torv 1559 var ligeledes strøet med Halm.^ Paa Gammeltorv havde 
man samme Aar optaget hele Brolægningen, bortkørt 930 Læs 
Brosten, som tilligemed 767 Læs Brosand atter maatte paakøres 
efter endt Turnering.* 

For mange Enkeltheders Vedkommende vekslede Reglerne 
ved de forskellige Turneringer. Ved nogle var det f. Eks. ved- 
taget, at hver Part kun maatte «rende» en Gang; ved andre fik 
den enkelte Lov til at optage Kampen med indtil seks Modstan- 
dere efter hinanden, saa længe han selv forblev uovervunden, 
o. s. V. I Reglerne for Dystridtet paa Gammeltorv 1596 hed det: 
Ingen maa rende mere end tre Løb. Sænker nogen sin Lanse af 
Vanvare, saa at den kommer under Skranken, skal han regnes 
at have tabt, selv om han faar den op igen og bryder derpaa 
sin Modstander. Rammer nogen sin Modstanders Hest eller ham 
selv under Bæltet, han skal ingen Pris bekomme. Hvo der med 
sin Lanse render den anden et Baand eller en Fjer af Hjæl- 
men, skal regnes at have brudt sin Lanse paa ham. Render 
nogen sin Modstander Bidslet løs <med frit Stød, ikke under 
Armen*, tilregnes ham to Lanser, og Modstanderen fraregnes en. 
Taber nogen Stigbøjlen, skal han have tabt i det Løb, selv om 
han bryder sin Lanse. Hvo der bliver rendt af Hesten, skal 
gaa paa sine Ben i sin ganske Rustning hjem til sit Herberg, 
med mindre Jomfruerne, til hvem Dommerne skal henvise ham, 
giver ham Forlov igen at sidde op,* o. s. v. 

Ofte afsluttedes hele Dystridtet med et sidste, storartet Sam- 
menstød, idet alle Deltagerne ordnedes i to Partier, det ene gerne 
under Kongens eller Landsherrens Anførsel, og derpaa i to lang- 
strakte Linier gjorde et samlet Angreb paa hinanden. Disse to 
Rytterlinier maatte for Pladsens Skyld i Reglen opstilles paa 
tværs af Banen, og man kunde da enten lade Midterskranken 
blive staaende, saa at Hestene standsede herved, og kun Lan- 

serne mødtes over den. Eller man kunde lade Skranken bort- 
tage, saa at Rytterne virkelig tørnede sammen, en yderst farlig 
Art Øvelse, der nærmede sig stærkt til virkelig Kamp. Med saa- 
dan almindelig Fægtning endte baade det store Dystridt paa Gam- 
meltorv 1559 og det tilsvarende i Stockholm 1561, ved begge de 
to unge Kongers Kroninger. Med Hensyn til det svenske er For- 
holdet ikke ganske klart; paa Gammeltorv synes ved Slutnings- 
sammenstødet Midterskranken at have været i^ernet. 

Den tredie og sidste Art Øvelse var at «drabe». Da dette 
egentlig betød at kæmpe, lod Udtrykket sig ogsaa anvende om 
Lansekampen. Men hvor det toges i indskrænket Betydning, for- 
stod man herved blot Kamp med Sværd. Alt efter den enkelte 
Turnerings Regler foregik denne Kamp enten mellem de enkelte 
Par, hver Gang Lanserne var brudte, uden at nogen var kastet 
af Sadlen — saaledes f. Eks. i Stockholm Aar 1561;^ — eller 
den fandt samlet Sted i det sidste, store Sammenstød, saaledes 
paa Gammeltorv 1559. De Sværd, der brugtes ved en saadan 
Lejlighed, var af en egen Art og kaldtes «Turnérsværd». <Send 
alle vore Turnérsværd hid til Kolding*, skriver Frederik den 
Anden engang til København.^ De var meget store og tunge 
men med stump Æg, saa at Slaget alene kom til at virke ved 
sin Vægt. <Skal ingen bruge andet Sværd end det, som ham af 
Dommerne er antvordet, og skal hv^r uddrage sit Sværd for- 
uden Medhjælp*, hedder det i Reglerne for København 1596.^ 
Hvor Kampen foregik mellem to, efter at Lanserne var brudte, 
huggede de løs paa hinanden over Skranken, og Enden blev 
gerne, at den ene blev hugget eller stødt af Sadlen. Hvor Sværd- 
kampen foregik i Linie, efterat Skranken var nedbrudt, var der 
den Fare, at Hestene kunde naa hinanden, og selv om Mellem- 
rummene i hver Linie var saa store, at man i Virkeligheden 
kun kæmpede Par og Par, blev Enden hyppigt, at Hingstene 
blev vilde, naar de fik deres Part af Huggene, og derfor paa 
egen Haand log Del med i Kampen. Paa Gammeltorv 1559 f. 
Eks. slog og bed Hingstene, alt imedens deres Herrer hamrede 
løs paa hinanden. Denne Slutningsscene, der aabenbart var 
Forestillingens Glanspunkt, skildres saaledes: 

Der det monne nu mod Aften lide, 
Vilde de tilsammen ej længer saa ride. 
Saa begyndte de da at ordne sig 
Udi to Hobe saa skikkelig, 

At i hver Orden lige mange da vaar. 

Saa rendte de sammen paa Pladsen her for, 

En mod den anden deres Sværd uddroge. 

De paa hverandre da hugge og sloge, 

At det højt op i Skyen mon klinge. 

Det nappede, dér de tilsammen saa ginge. 

Trompeterne blæste da alle: Heri her! 

AUarml AUarm! kom heri kom heri 

De hugge paa Harniskene samme Tid, 

At Ild fløj af baade klar og hvid, 

Som man havde paa en Flintesten slaget. 

De Sværd, som de havde der uddraget. 

Vare S3mderlig gjorte til saadant Spil, 

EJ saared deres Skarpe, jeg sige det vil. 

De Heste de bede og sloge om sig, 

Som de havde været i nogen stor Krig. 

Det var stor Lyst at se^ derpaa. 

Hvor de tilsammen mon den Tid gaa.^ 

Skønt man med denne Slutningsøvelse var naaet saa vidt 
i Retning af Fare, som det overhovedet var muligt, hvis ikke 
det hele skulde ende med en virkelig Kamp paa Liv og Død, 
saa synes Datiden dog endnu ikke at have været tilfreds. Ved 
Turneringen paa Gammeltorv 1596 var det bestemt, at de to 
Hobe skulde foruden at kæmpe med Turnérsværd tillige skyde 
paa hinanden med Pistoler (<stakkede Handrør»). Til Held for 
begge Parters Liv og Lemmer sejrede dog Besindigheden i sidste 
Øjeblik, og skønt, som det hedder, caiting som der tilbehørte 
laa færdigt og paa Torvet tilstede«, saa blev dog <paa det sidste 
for synderlige Aarsager besluttet, at det paa denne Gang maatte 
forholdes og efterblive*.^ Da man var færdig med at trende 
over Balgen*, brød man altsaa op, sikkert til Skuffelse for 
mange. 

Efter endt Turnering, som gerne kunde vare næsten en hel 
Dag igennem, red enhver hjem til sit Herberg for at klæde sig 
om, hvorpaa de alle igen samledes paa Slottet. Her fandt Pris- 
uddelingen Sted, der foregik med stor Højtidelighed. Naar 
alle var opstillede i den store Sal, kom først de fire saakaldte 
«Banemestre» ind, der havde haft Opsyn med hele Ridderspillet; 
efter dem fiilgte Rigsmarsken og Kansleren med Æresprisen, 
hver med en Fakkel i den ene Haand. Efter at have vandret 
Salen et Par Gange rundt, standsede de foran den fornemste og 
skønneste Dame — i Stockholm 1561 Erik den Fjortendes Søster 
Cecilia, i København 1634 Christian den Fjerdes Datter Eleonora 

Christina — og bad hende uddele Prisen. Derpaa ledte de Sejr- 
herren frem, i de nævnte to Tilfælde Erik den Fjortende og 
Christian den Fjerde, hvilken sidste dog gav Afkald paa Prisen 
til Fordel for sin Søn Kronprinsen. Prisen bestod i en med 
Guldtraad omvanden Perlekrans, i hvilken der atter undertiden, 
men dog sjældnere, hang et Par Handsker af Guld, saaledes f. 
Eks. Aar 1561 til Erik den Fjortende. Prisen overraktes og mod- 
toges med en Tale af hver af de Paagældende, hvorefter Mod- 
tageren dansede Salen rundt med Damen, der havde overrakt 
ham den, medens Fakkelbærerne stadigt bevægede sig foran 
Parret. 

I Reglen var der flere Priser eller «Danker», som de kald- 
tes: cTapperheds-Danken>, <Anstands-Danken», tde fleste Træfferes- 
Dank», <Jomfruernes-Dank» o. s. v. De uddeltes paa samme Vis, 
dog synes det ikke at have været Skik, at Fyrstinder overrakte 
Prisen til Adelsmænd. Da saaledes i København Aar 1596 Fre- 
derik Rosenkrands var bleven tilkendt «de fleste Træflferes-Dank* 
og Jacob Lykke <Jomfruernes-Dank», overraktes disse dem ikke 
af ckongeiige og fyrstelige Fruentømmer>, saaledes som sket var 
med de øvrige Priser vundne af Fyrster, men de maatte nøjes 
med at modtage dem af to af Dronningens Jomfruer*.^ 

Om Turneringers Hyppighed i Norden danner man sig 
lettest et Begreb ved at efterse, hvor mange der vides at være 
blevne holdte f. Eks. i Løbet af 50 Aar. Aar 1545 lod Christian 
den Tredie i Kolding holde en Turnering i Anledning af hans Søns 
Barnedaab.^ Paa Rendebanen sammesteds indøvede Aar 1548 alle 
de danske Adelsmænd sig, der skulde ledsage Prinsesse Anna til 
Sachsen. Aar 1559 holdtes der i Anledning af Frederik den 
Andens Kroning Ringrenden paa Københavns Amagertorv og 
Dagen efter Dystridt paa Gammeltorv. Aar 1561 holdtes Turne- 
ring i Stockholm i Anledning af Erik den Fjortendes Kroning. 
Saa gik der en lang Tid hen, førend den næste blev holdt. Man 
havde nok at gøre med at kæmpe for Alvor i Syvaarskrigen 1563—70. 
Det lader ikke til, at nogen Turnering har været paatænkt hver- 
ken ved Frederik den Andens Formæling eller ved Christian den 
Fjerdes Daab. Først i Aaret 1585 blev en større Turnering holdt 
i Vesterås i Anledning af Johan den Tredies Bryllup.' Aar 1586 
var en lignende paatænkt i Danmark, men opgaves atter.* Først 
ved Christian den Fjerdes Kroning 1596 blev den gammeldags 
Fest i al sin Pragt fejret i Danmark, idet der ganske som ved 

Frederik den Andens Kroning blev holdt Ringrenden paa Amager- 
torv og Dystridt paa Gammeltorv. 

Saaledes sét synes Toméringemes Antal ikke saa synderlig 
stort. Dette staar dog maaske i Forbindelse med, at man ved 
<Tnmering» efterhaanden blot forstod Ridderspil, der overværedes 
af fremmede Fyrster. At det ikke skortede paa Lysten til at 
foranstalte saadanne, kan ses af Frederik den Andens Indbydelse 
til den paatænkte Turnering Aar 1586. Den begyndte saaledes: 
<Vid, at Vi udi tilstundende Sommer formode hid ind udi Riget 
til Os nogle fremmede Herrer og Fyrster. Og efterdi nogle vore 
kære Undersaatter har angivet, fordret og begæret hos Os, at Vi 
til den Lejlighed ville anrette nogle Ridderspil med Turnering,. 
Spærbrækken, Ringrenden og andet saadant Ridderspil, eftersom 
det her udi Riget tilforn og endnu uden Riget fast allevegne er 
almindelig Brug og Sædvane til saadanne Herrers og Fyrsters 
Sammenkomst, da have vi Os det ladet vel be£alde> o. s. v.^ 

Foruden disse større Hovedturneringer maa man imidlertid 
tænke sig * en Mængde Dystridt afholdte, der dannede en Slags 
Mellemting mellem Øvelser og Festspil. Dette var ikke blot i 
og for sig nødvendigt, for at de Paagældende kunde bevare Fær- 
digheden, men det fremgaar tydeligt nok af flere derom udstedte 
Kongebreve. Der gaar sjældent længere Tid hen, uden at de 
kongelige Tumérsager sendes fra København saa til Nyborg, saa 
til Koldinghus o. s. v. Især synes Rendebanen ved Koldinghus 
at have været flittigt benyttet.* Ogsaa fra Sverig hører vi Tale 
om lignende Forsendelse af Tumértøjet ved Lejligheder, hvor der 
ikke har været nogen større Turnering.' 

Spørge vi om Deltagerne i Turnéringerne, saa ligger det 
i Sagens Natur, at det maatte være Mænd. Kun en eneste Und- 
tagelse herfra omtales, og det er endda et Spørgsmaal, om vi i 
dette Tilfælde er berettigede til at se andet end et sagnagtigt 
Udtryk for Nationalhadet mellem Svenskere og Polakker. Da 
den svenske Prins Sigismund Aar 1587 kronedes i Krakov som 
Konge i Polen, fortælles der, at en polsk Adelsmand ved den 
i den Anledning afholdte Turnering viste sin Foragt for den ny- 
Konges Fædreland ved at love at ville besejre hver en Svensker, 
der vovede sig frem. Lidt efter mødte en svensk Ridder med 
lukket Hjælmgitter og modtog Udfordringen. Polakken kastedes 
af Sadlen, og da Sejrherren aftog sin Hjælm, viste det sig at 
være en Kvinde.* 

Paalideligere er, hvad vi véd om Mændenes Deltagelse. Heraf 
fremgaar det da først, at de indenlandske Deltagere vel af Navn 
indbødes, men i Virkeligheden fik Befaling til at give Møde. Kun 
meget sjældent hører vi Tale om, at enkelte fritoges, som f. Eks. 
Niels Krabbe og Ove Juel, der begge var tilsagte til Turneringen 
i København 1596, men atter blev Mtagne, dog med Befaling til 
at møde med deres Folk.^ Ellers hjalp hverken Alder eller 
andre Forretninger, de ældste Mænd maatte møde fuldt saa vel 
som Kongens unge Hofsinder. 

Fælles for alle var at tilsiges med saa og saa mange Ryt- 
tere, to til ti eller tolv, alt efter Omstændighederne. Ved første 
Øjekast skulde man tro heri at finde Forklaringen til de Gamles 
Deltagelse i Turneringen : de mødte vel, men lod i Virkeligheden 
deres Svende kæmpe i Stedet for sig. Dette var dog langt fra 
Tilfældet. Den første Hovedregel var netop, at kun Adelsmænd 
maatte kæmpe, i hvilken Anledning de straks, naar de kom ind 
paa Banen, skulde nævne deres Navn og lade deres Vaabenskjold 
ophænge.^ Deres Svende havde under selve Turneringen ikke 
andet at gøre, end at en eller to af dem maatte optræde som 
Tjenere («Patriner») paa Banen; ellers brugtes de kun i de mange 
Optog med samlede Rytterskarer, der altid fandt Sted ved slige 
Fester. De gamle Rigsraader var da med ikke blot af Navn, 
men ogsaa af Gavn. I Virkeligheden laa der bagved den hele 
Ordning ganske den samme Tankegang, som vi før omtalte med 
Hensyn til Kongens Person : En Mands Værdighed til at beklæde 
de højeste Stillinger i Landet stod i bestemt Forhold til hans 
Færdighed i at føre Sværd og Lanse. I Katolicismens sidste 
Tid var ikke faa af de øverste Embedsmænd, Kansleren f. Eks., 
paa Grund af deres gejstlige Stand fritagne; nu skares alle over 
én Kam. Intet viser maaske Forskellen mellem Datids og Nutids 
Tankegang i et tydeligere Lys end netop dette Forhold. Man 
omsætte blot Betegnelserne Rigsraad, Lensmand og Hofsinde i 
Nutids Udtryk, og det vil falde os vanskeligt at bevare Alvoren, 
naar vi skal tænke os ikke blot alle Kammerjunkere, unge og 
gamle, men Landets Amtmænd og det samlede Ministerium til 
Hest paa Gammeltorv under Folkets Bifaldsraab, forsøgende paa 
at støde hinanden af Sadlen. Tanken om, at sligt skulde være 
Maalestok for en Mands Dygtighed til at beklæde sit Embede, 
forekommer os ikke ganske indlysende. 

En Vaabenøvelse af lavere Art end Tnmeringeme var de 
saakaldte <Fægteskoler». Herved forstod man en Forestilling 
å Vaabenbrug, ved hvilken lejede Fægtemestre optraadte, men 
hvor Hovedinteressen dog i Reglen vistnok knyttede sig til, at 
Tilskuerne, bragte i Aande ved Synet af Kampen, lod sig rive 
med og selv udfordrede Fægtemestrene. Betingelsen for den 
hele Art Forestilling var i rigeligt Maal tilstede, idet udenland- 
ske Fægtemestre, snart enkeltvis snart i hele Bander, synes at 
have strejfet Landene rundt, og lige som Beriderselskaber i vore 
Dage« holdt sig til, hvor der kunde ventes en større Tilstrøm- 
ning af Mennesker. Som alle Datidens Lege eller Skuespil af 
lignende Natur drejede ogsaa disse sig om Penge, idet dels selve 
de Optrædende kæmpede om Penge, dels Tilskuerne indbyrdes 
væddede om, hvilken af Parterne der vilde vinde. 

Saavel ved Frederik den Andens Kroning som ved hans 
Bryllup og senere ved Christian den Fjerdes Kroning holdtes 
der saadanne <Fægteskoler».^ De beskrives saa temmelig ens. 
Om den Aar 1559 hedder det f. Eks.: 

Om Fredagen der opslagen da blev 

For Kongen og andre Fjrrster saa gæv' 

En <Fægteskole», i hvilken der komme 

Mange ædle Mænd og Krigsmænd fromme. 

I ridderlig Kunst de øvede sig, 

De sloges tilsammen saa mandelig 

Med lange Spids [Spyd], Stænger, Thesaker [Dolke] og Sværd. 

Der brugtes mange Værger udi den Færd, 

Der gaves ud mangen god Puf saa grand. 

At Blodet en Part om Øjnene rand. 

Der finge da somme stor Pris og Ære, 

En Part fik store Hug hjem at bære. 

En Part gik af med Daler og Guld. 

Og somme blev slagne slet Huden al fuld. 

Man siger, at hvilken Mand som lege vil, 

Han maa og tænke, han skal sætte til. 

Da denne her Fægten nu havde en Ende, 

Tog Fægtemesteren sit Sværd udi Hænde 

Gjorde der Parade skøn og statelig, 

Han vidste dermed at vende da sig. 

Dermed blev det besluttet da saa^ 

Og hver monne i sit Herberge gaa. 

Under Christian den Fjerdes Mindreaarighed opmuntrede 
Regeringsraaderne meget hyppigt den unge Konge ved at lade 

holde <Fægteskole» for ham. I Aaret 1591 f. Eks. fik Baltzer 
von Stettin den 2den Juli Lov til at <anslaae en Fægteskole paa 
Kjøbenhavns Slot> for Prinsen, og denne fik 80 Kroner til at 
uddele til Fægterne og 40 Kr. til at skænke Baltzer ekstra <for 
hans ringe Vilkaars Skyld og hans lange Rejse og Tæring fra 
Tydskland herind i Riget*. Forestillingen har øjensynligt moret 
Christian den Fjerde, thi allerede Dagen efter maatte den gen- 
tages, og han uddelte atter 80 Kroner blandt Fægterne. Den 
27de i samme Maaned opholdt Christian den Fjerde sig paa Kron- 
borg og modtog her et holstensk Gesandtskab. Et som det lader 
endnu fuldtalligere Fægteselskab havde meldt sig, og for at gøre 
Ære af Gesandterne lod man holde <Fægteskole» for dem. Fem 
Dage efter stod paa Kronborg det store Dobbeltbryllup, som 
Prinsen fik Tilladelse til at lade bekoste for de to Nabo-Lens- 
mænd, Morten Venstremand paa Frederiksborg og Ditlev Holck 
paa Københavns Slot. Ogsaa ved denne Lejlighed optraadte 
samme Selskab og forlystede Gæsterne med en < Fægteskole*. For 
begge disse Forestillinger lod Christian den Fjerde ved sin Hof- 
marsk Præben Bille uddele 240 Kroner blandt Fægterne. Endnu 
medens Christian den Fjerde i September opholdt sig paa Kron- 
borg, meldte sig et nyt Selskab og holdt Fægteskole for ham, 
og da i Begyndelsen af December et mecklenborgsk Gesandtskab 
modtoges paa Københavns Slot, optraadte et lignende Selskab hos 
den unge Konge i Gesandternes Nærværelse. Ganske tilsvarende 
Forhold vedvarede de følgende Aar igennem.^ At Forlystelserne 
var ens Europa over, kan ses af Christian den Fjerdes Dagbog 
fra en senere Tid under hans Ophold hos hans Svoger Kong 
Jacob af England. Ved den 30te Juli 1614 hedder det: <Blev 
der holdt Fægteskole, og om Aftenen agerede paa Pladsen i 
Sommersethouse » . * 

Under Christian den Fjerdes Regering kom maaske som 
Følge af disse hans Ungdoms-Indtryk Vaabenøvelser til Fods 
mere til Ære og Værdighed. Medens tidligere kun lejede Fæg- 
tere, og hvo der lod sig Mste til Dyst med disse, optraadte i 
Fodkamp, men Fyrsterne selv kun var Tilskuere — ved Christian 
den Fjerdes Kroning f. Eks. turnérede Fyrster og Adelsmænd, og 
det var kun Drabanter, der sloges til Fods* — saa deltog ved 
Festlighederne i Aaret 1634 to af Christian den Fjerdes Sønner, den 
senere Frederik den Tredie og hans Halvbroder Christian Ulrik 
begge i Fodkamp. Kampmaaden mindede en Del om Turnering, 

idet man i Slotsgaarden først kæmpede to og to med Lanse og 
Sværd over en Skranke, der adskilte de stridende, og bag efter 
begge Partier i samlet Flok gik løs paa hinanden. Ved dette 
sidste Sammenstød var Skranken fyldt med Skud og Troldkær- 
linger, der gik løs i Ansigtet paa de kæmpende. Frederik den 
Tredie fik som tidligere omtalt Tapperhedsprisen, fordi han med 
brændende Støvler og svedent Haar holdt sig længst paa sin 
Post.^ 

Medens det ved alle disse Øvelser mer eller mindre var 
Kongen og Adelen, der gav Forestilling for Folket, saa gav ved 
andre Lejligheder Menigmand Styrkeprøver til bedste, og Kon- 
gen og Adel udgjorde de fornøjede Tilskuere. Det var overhovedet 
et Særkende for Tiden, at de Optøjer og Udskejelser, som man 
nu til Dags ved Hjælp af Politi søger at holde borte fi^ offent- 
lige Forlystelser, dengang just ansaas for Morskabens naturlige 
Udslag, det fælles folkelige, hvori alle Stænder forstaaende mødtes. 
Slagsmaal hørte derfor til overalt, hvor Landsfaderen paa mere 
højtidelig Vis samledes med sit Folk. Der blev enten ligefrem 
givet Anvisning derpaa af Kongen selv, eller hans Opbrud var 
Tegn til, at det brød ud som en Afskedsfanfarei Et Par Eksemp- 
ler vil gøre os denne saa fremmede Tankegang mere tydelig. 
Naar Kongen efter Kroning eller lignende store Højtideligheder 
red fra Kirke, fulgte gerne tæt efter ham, eller red umiddelbart 
foran ham, Herolder, der kastede nyslagne Penge i Grams. Umid- 
delbart omkring Kongen fremkaldtes der saaledes Slagsmaal, over- 
alt, hvor han kom frem. Ved den store Forleningshøj tidelighed 
paa Torvet i Odense 1580 gav Kongen selv Signalet til Kampens 
Udbrud, idet han efter med egen Haand at have holdt paa »Blod- 
fanen*, medens han lydeligt udtalte Forleningsordene, lod Herol- 
den kaste Fanen i Grams ud iblandt Tilskuerne og gjorde liger- 
vis baade ved den slesvigske og den femernske Fane. I et Nu 
var alt omkring Tribunen en eneste bølgende, larmende Mængde, 
alle sloges om blot at faa en Stump. Som den gamle Beretning 
siger: »Fanerne bleve med stort Anskrig og Jubel af Folket an- 
grebne og efter gammel Vis og Sædvane udi Stykker revne, og 
hvo noget deraf bekom, holdt det for en synderlig Raritet og 
Amindelse*.* Kongens Opbrud ved denne som ved alle lignende 
Lejligheder foregik ikke som i Nutiden med militær Orden, men 
idet Hs. Majestæt opstod og gik ned af Tribunen for at bestige 
«sin graa tyrkiske Klepper», væltede en forvirret Hob sig ind mod 

Tribunen for at rive den og Klædet, hvormed den var betrukket, 
i Stykker. Ikke blot Folk i Almindelighed, men Soldaterne, ja 
Kongens egne Drabanter tog Del i denne Storm. Den officielle 
Skildring af Kongens Borttog lyder derfor saaledes: tOpstod hans 
kongelige Majestæt o. s. v. Midlertid have Drabanterne, Solda- 
terne og den gemene Mand afrevet det røde, omhængendes Klæde, 
og det med Hug, Slag og blodige Fingre delt og parteret sig 
imellem ».^ 

Selv en saa fjern Anledning som de Fattiges Bespisning ved 
store Fester benyttedes til at faa denne Form for Underholdning 
frem. De Fattiges Bespisning ved Christian den Fjerdes Kroning 
skildres f. Eks. saaledes: «Paa Amagertorv var en herlig Post 
gjort, gennem hvilken rød og saa blank Vin nogle hele Tønder 
udløb, som alle og hver, der vilde, af tog. Paa et andet Sted, 
ikke vidt derfra, blev en hel stor Okse stegt paa et Spid, som 
med adskillige Slags Vildt og Fugle spækket og fyldt var. Af 
denne vilde den gemene Mand have et Stykke, og derfor om 
samme Steg udi kongelig Majestæts og andre medfølgen- 
des kongelige og fyrstelige Personers Aasyn tappert reves 
og sloges om. Dog blev der ingen ihjelslagen eller haardeligen 
lemlæstet, som vel ellers udi saadan Forsamling plejer at ske, 
uden at nogle Fingre bleve udi Løbet, og Andre passelige Amin- 
delses-Tegn deraf bekomme*.* 

Den samme Tid maatte selvfølgelig sætte Pris paa alle hals- 
brækkende Kunster og Færdigheder. Iblandt disse synes Line- 
dans at have været særlig yndet. Især naar Herredag holdtes, 
var der gunstig Lejlighed for denne Art Forestillinger, idet mange 
Velstaaende da var samlede i Reglen ved Sommertid og i en 
større By. Øvrigheden hjalp efter Evne ved at overlade Kunst- 
nerne offentlige Bygninger til at spænde Tovet imellem. En af de 
mest bekendte Forestillinger var den, der gaves paa Herredagen 
i København Aar 1586, hvor Linedanseren gik paa et Tov fra Frue 
Kirketaarn til Raadhustaget. Tilskuere af forskellig Alder, blandt 
andet den niaarige Christian den Fjerde, har efterladt Optegnelser 
om Begivenheden.^ En Linedanser i København i Sommeren 1594 
synes nær at være kommen for silde, idet Herredagen endte den 
7de Juni, og han først optraadte den 8de. Maaske har han op- 
givet at trække Tilskuere den 7de Juni, da man paa denne Dag 
gratis kunde faa Sørøveren Jacob Rostrups Halshugning at se. 

Dagen efter gik Linedanseren paa et Tov fra «Blaataam» paa 
Københavns Slot ned til den kongelige Have.^ 

Mere overraskende end at gaa paa Line var dog det Kunst- 
stykke uskadt at springe ned fra et Taam. Ogsaa denne Idræt 
ses at være bleven øvet, men desværre er Biomstændighederne 
ikke tydeligt angivne. Vi kan da ikke med Bestemthed afgøre, om 
man maaske allerede da har kendt Brugen af Faldskærm, eller 
hvori Hemmeligheden egentlig har bestaaet. Det var Erik den 
Fjortende, der ved sin Kroningsfest beredte sine Gæster et saa 
sjældent Skuespil. Den i sin Korthed højst uklare Beskrivelse 
lyder saaledes: cNoget før Aftensmaaltid saa man for Tidsfordriv 
Flyvekunst, idet En fløj ud af Lydhullet paa Kirketaamet og 
ned paa Slotsbakken. Efter dette Spektakel gik alle til Aftens- 
maaltid».* 



En Afveksling mellem de forskellige Arter Menneske-Slags- 
maal var det at lade Dyr være Hovedpersonerne. Dyrekampe 
omtales hyppigt. Ved Erik den Fjortendes Kroning f. Eks. blev 
der givet to Forestillinger af denne Art. Første Dag slæbtes to 
Bjørne ind paa Banen og otte Hunde hidsedes paa dem. Bjør- 
nene forsvarede sig kraftigt, og Hundene blev tilsidst saa ilde 
tilredte, at de ikke mere var til at faa frem. I Løbet af Natten 
døde dog ogsaa den ene Bjørn af sine Saar. Næste Dag førte 
man en Bjørn og en T3rr ind, og imod dem hidsedes der saa 
en Mængde Hunde. Bjørnen og Tyren var dem overlegne og 
drev dem tilbage. Stor Jubel vakte det hos Hoffets Herrer og 
Damer at se, hvorledes under denne Kamp de Bundsforvante 
undertiden forglemte sig, og Tyren fér mod Bjørnen, stødte den 
med Hornene og jagede den.* I et Brev af 1593 skriver Chri- 
stian den Fjerde fra København: dgaar kunde Du her have set 
et mærkeligt Syn: tre Jagthunde hidsede paa en Ulv. Ulven 
drev dem med stor Tapperhed tilbage. Hvis Du kommer igen 
om et Par Dage, skal jeg fornøje Dig med samme Skuespil».* 

Norden var iøvrigt ikke ene om denne Art Forlystelse, ogsaa 
i Tyskland og især i England dreves den med Iver. Om Eng- 
land fortæller en Rejsende, i Slutningen af det 16de Aarhun- 
drede, at det var almindelig Skik her at holde Dyrekampe, ^ og 
under Christian den Fjerdes Besøg i London Aar 1614 søgte man 

da ogsaa at adsprede ham ved at lade Bjørne og Tyre slaas.^ 
I Danmark blev man ved med denne Art Kampe indtil ind i det 
18de Aarhundrede. I en Dagbog hedder det saaledes ved den 
26de Oktober 1707: cBlev paa Ridebanen ved Københavns Slot 
en artig Dyrekamp anstillet imellem en grum Tyr og nogle 
bidske Hunde, item imellem en Bjørn og en Hest. Denne Lystig- 
hed anstilledes Prins Carl til Ære paa hans Fødselsdag*.^ 

Under saadanne Omstændigheder var det ret forklarligt, om 
man kunde komme til at tage fejl og forveksle Efterligning med 
Virkelighed. Ved et Skuespil paa Slottet i Stockholm mødte en- 
gang en af Slægten Thott temmelig beruset, og da Scenen just 
forestillede en Bjørnejagt, blev han ivrig og hidsede sin store 
Hund derop, hvor den ogsaa troligt faldt an, saa at, som den 
gamle Beretning udtrykker det, < Komedien paa et hængende Haar 
var endt som Tragedie ».^ 

I Norge dreves Dyrekampene under en Form, der ikke 
synes at have været brugt i Danmark og Sverig, men derimod 
vel paa Island, den bestod i at lade Hingste slaas indbyrdes. 
Allerede i Sagaerne omtales denne Skik. Kampene kaldtes for 
cHeste-Ting* og holdtes gerne paa en Slette med Højder i Nær- 
heden, paa hvilke Tilskuerne, især Kvinderne, tog Plads. Store 
Skarer mødte for at overvære Skuespillet og længe i Forvejen 
havde ofte Ejere af kraftige Hingste med cKamptænder», det vil 
sige særligt store og skarpe Fortænder, sat hinanden Stævne. 
Hingstene førtes parvis frem, og for at hidse dem mod hin- 
anden, plejede man at trække en Hoppe forbi til Stridsemne. 
Naar de da var komne saa vidt, at de rejste sig paa Bagbenene 
og begyndte at bides og sparkes, skulde den Mand, der ledte 
Hingsten frem, støtte den bagfra, hidse den og drive den fremad 
med sin Stav, saafremt den trættedes. Saa han sit Snit, gav han 
ogsaa gerne Modpartens Hingst et ordentligt Slag med Staven, naar 
sligt kunde se ud som en Fejltagelse eller et nødvendigt Selvforsvar. 
Det var hyppigt Ejerne, der selv førte Hingstene frem, og meget ofte 
hændte det, at de to Mænd hver bag sin Hingst selv ophidsedes 
og kom i Kamp med deres Stave, naar den ene mente, at den 
anden unødvendigt mishandlede hans Hingst. Beskikkede Dom- 
mere skulde afgøre, hvilken Hingst der havde sejret, hvis dette 
ikke var synligt for alle, ved at den ene laa død paa Kamp- 
pladsen. 

Disse gammeldags Kampe holdt sig endnu i det 16de Aar- 

hundrede i flere Fjældbygder. De kaldtes for tSkei», og de sidste 
Uger i August Maaned ansaas for den rette Tid hertil. Om Fyris- 
dal i Øvre Thelemarken, hvor « Skejstenene* den Dag i Dag paa- 
vises, fortæller Biskoppen i Oslo fra sin Visitatsrejse Aar 1618, 
at paa Bartholomæus' Dag samles en hel Hob Bønder her med 
deres Heste og lade dem bides Par og Par. Almuen antager, 
at det Aar, hvori Hestene bides vel, skal blive et godt Aar og 
omvendt. Lige ned til Aar 1820 holdt Hestekampene sig i Valle 
i Sætersdalen. Her benyttede man to frie Pladser ved Præste- 
gaarden dertil. Paa den ene, >Skejvolden», hidsede man Hing- 
stene Par og Par og lod dem kæmpe, til de ikke kunde mere. 
Derpaa gik man over paa den anden Side Præstegaarden til 
<Leikvolden», hvor man holdt Væddeløb med de tiloversblevne 
Heste. Der brugtes ingen Saddel, Hestene piskedes frem i Fir- 
spring, og mangen Gang kom baade Mennesker og Dyr til Skade. 
Forgæves søgte Præsterne at faa Almuen til at høre op hermed, 
især de gamle Bønder var ikke at formaa til at opgive deres 
Hestekamp og Kapridning. Først omkring Aar 1820 lykkedes det 
Præsten Musæus at faa Skikken afskaffet.^ 

Til disse Dyrekampe i Norden svarede Forhold til daglig, 
4er tog sig langt glubskere ud, end vi nu er vante til. I Kø- 
benhavns Slotsgaard stod saaledes en Ulv i Lænke, ^ paa Frede- 
riksborg en Bjørn, endda kun bunden i Reb.^ Frederik den 
Anden anskaffede sig Aar 1562 en Løve, og befalede «den en god 
Karl tilskikket, der kunde tage Undervisning, hvorledes man med 
hende skal haandtere*;* et Par Aar forud havde han forskrevet 
to levende Losser fra Norge.*^ Aar 1586 fik Johan den Tredie 
sig ligeledes en Løve, der blev ham foræret af en engelsk Herre- 
mand og stod foreløbig forvaret i Kæder, indtil den kunde faa 
sig et ordentligt Hus.® Om Korfitz Ulfeldt berettes det, at han 
lod nogle Isbjørne hente ned fra Spitsbergen til København og 
morede stundom sig og sine Venner ved at lade samme Isbjørne 
svømme i Øresund. Man sejlede da ud med dem, bundne i 
lange Kæder, indtil man fandt et passende Sted, dybt og dog 
med Sandbund. Her fik Isbjørnene Lov at springe ud, og det 
var da ret en Fornøjelse at se dem tumle sig, dykke til Bunds 
og undertiden blive under Vandet et Par Timer ad Gangen.*^ 

Ved Siden af saa storladne Fornøjelser traadte det at glæde 
sig over uskadelige Dyr næsten i Skygge som noget blot hver- 
dags. Sammenlignet med Nutiden er det imidlertid et stærkt 

fremtrædende fælles Træk hos hin Tid, at man elskede Dyr og 
satte Pris paa at have dem om sig. Selv Dyrekampene er paa 
en Maade Udtryk for samme Kærlighed, Raaheden i Behand- 
lingen var jo i Virkeligheden ikke større her end overfor Men- 
nesker. 

Enhver, der kunde, holdt cDyrehave*, hvorved hyppigt 
forstodes ikke blot det, vi nu kalde saaledes, men en Blanding af 
en zoologisk Have og en Art Akklimatisations Have, hvis Hensigt 
var at tilvinde Norden nye Dyrearter. Det nærmeste Maal var 
ganske vist Jagten eller Køkkenet. Ad denne Vej vandt i det 
16de Aarhundrede Vildsvinet, Fasanen og Kalkunen Borgerret i 
Norden. Men ofte lader der sig ikke paavise noget bestemt For- 
maal. Glæden over Formernes Forskellighed, Trangen til Om- 
plantning og Nyskabning synes her ganske i Almindelighed at 
have gjort sig gældende. Blandt de mest bekendte Dyrehaver maa 
i første Række nævnes Frederik den Andens ved Frederiksborg 
og Erik den Fjortendes ved Stockholm.^ Af disse var Frederik 
den Andens den mest storartede. Her fandtes Losser og hvide 
Ræve, Kameler, Urokser, Bøfler, Elsdyr, Mulæsler, Skovæsler, 
alle Slags udenlandske Hjorte og Faar, Aber, Kaniner, hvide 
Paafugle, Papegøjer, Kolibrier o. s. v. Saavidt man kan skønne, 
var flere af Staldene, Burene og Fuglehusene pragtfuldt udsty- 
rede, og især omtales et Øparti som det smukkeste af det hele.* 

Iblandt Dyrene baade her og rundt om paa Slotte og Borge 
var der to Arter, der omfattedes med ganske særlig Interesse, 
det var de to Repræsentanter for de ny opdagede Verdensdele: 
Papegøjer og Aber. Man kunde ikke blive træt af at beundre 
de førstes Fjerpragt og Taleevne og de sidstes kostelige Fagter. 
Tolderen i Helsingør var den, der forsynede Norden og modtog 
Bestillinger. De betaltes tidt med betydelige Priser fra 30, 40 til 
200 Kroner Stykket. Disse Indkøb var ingenlunde den letteste 
Side af Tolderens Virksomhed, hvad enten saa Kongen selv var 
tilstede — «købt en graa Papegøje, Hs. Majestæt selv besaa, for 
64 Kroner*. «End efter Sammes Befaling købt en grøn Papegøje 
for 56 Kroner* — eller der blot kom skriftlig Befaling til at skaffe 
en Brasiliekat, nogle Aber, ten Marekat, den smukkeste. Du kan 
bekomme for et skjelligt Værd* o. s. v.® 

Det synes at have hørt til standsmæssigt Udstyr at kunne 
møde med en Papegøje paa hver Side, af forskellig Farve. Prin- 
sesse Anna fik Aar 1548 en grøn og en graa med sig, naturligvis 

Dagligt Liv i Norden. VI. 8 

fra Helsingør.^ Dronning Sophia fik sig Aar 1574 to af lignende 
Farver.* Aber var derimod Herre- Adspredelse. Peder Oxes Mare- 
kat var banden med Sølvlænke.* Da den lille Prins Ulrik Aar 
1592 drog til Mecklenborg, hvor han skulde opholde sig i læn- 
gere Tid, befalede Enkedronning Sophia Tolderen i Helsingør 
at se at skaffe <en smuk Brasiliekat, som er under Ansigtet 
hvid> og sende efter ham til Underholdning.^ Aar 1607 anskaffede 
Christian den Fjerde sig til sit eget Behov to Brasiliekatte, der 
betaltes med 400 Kroner.^ 



Aber havde Nyhedens Interesse og var en Modesag, men 
kunde dog ikke i Pudsighed sammenlignes med en menneske- 
lig Nar. 

Til at være en god Nar hørte først og fremmest at have 
en Naturfejl, der paa Forhaand kunde friste til Latter, usædvan- 
lig Lidenhed f. Eks. parret med fordrejede Træk, stærk Skævhed 
i Bygningen eller lignende. Dernæst krævedes som afgørende 
Betingelse et skarpt og hurtigt Hoved. Hvor begge disse Forud- 
sætninger var til Stede, kunde Opdragelse gøre Resten. 

Denne bestod i god Pleje og en Form for Behandling, der 
skiftevis lod vedkommende være sin Herres fortrolige, næsten 
Ven, og i næste Øjeblik prisgav ham til et helt Selskabs haand- 
gribelige Spot Saaledes udvikledes den underlige Blanding af 
Snuhed, Fortrykthed, Næsvished og virkelig overlegent Blik, der 
i Reglen udmærkede Narren og gav ham en ganske egen Stil- 
ling i Huset, den eneste, hvem man bød alt, og af hvem man 
taalte alt. 

Den Skik at holde en Dværg eller Nar var meget udbredt 
Erik den Fjortende havde en Hofnar, der hed Herkules, og som 
blandt andet spillede godt paa Violin.^ Christian den Tredie 
og hans Dronning Dorothea synes ligefrem at have samlet her- 
paa. Kongen havde de tre Dværge Markus, Noah og Peter, og 
samtidigt havde Dronningen én Dværg og tre Dværginder. ''^ Dværgen 
Peter blev vistnok meget gammel, overlevede Frederik den Anden 
og gik ved hans Død i Arv til Enkedronning Sophia.^ Denne 
fik af Frederik den Anden i Foræring en Dværginde, en Præste- 
datter fra Fyn. I sit Brev desangaaende skrev Kongen, at Dron- 
ning Sophia <var til saadan en belystiget», og «at han naadigst 

forsaa sig, at Pigens Fader ej skulde vægre eller benægte Os i 
samme Vores naadigste Viilie og Begæring, synderlig efterdi Vi 
naadigst ere tilsinds hende, som det kunde være hendes Lejlig- 
hed, sømmeligt at underholde*.^ Den svenske Dronning, Catha- 
rina Jagellonica havde ligeledes en Dværginde, der var hendes 
fortrolige.* Tyge Brahes Nar hed Jeppe.* Om sit Besøg paa 
Nykøping Slot hos den svenske Enkedronning Aar 1618 skriver 
Sigvard Grubbe saaledes : < Ved Middagsbordet var Enkedronningen, 
hendes Søster, Marskalken Mathis Soop, Aake Axelsen og Narren 
Michette, som de kaldte «Grotfyrsten». Han var bleven fangen i 
Krigen mod Russerne og bildte sig ind, at han var Arving til 
det moskovitiske Rige; forresten var han en meget vittig Person 
og hans Klædning kongelige. ^ 

Hvad Maaden at skaffe sig Narre paa angaar, saa har vi 
allerede omtalt Frederik den Andens Brev om Præstedatteren i 
Fyn. Et andet ligesaa oplysende Eksempel afgiver Consistoriums 
Forhandlingsprotokol for Aaret 1614. Heri hedder det: <Jens 
Bilde begærede en af Universitetets Tjenere, som er noget van- 
vittig, til en Nar, og vilde give en anden Bondesøn istedet, 
hvilket blev ham bevilget*. '^ Fra Tyskland vide vi, at der var 
stærk Efterspørgsel efter Dværge. Hertug Albrecht af Preussen 
blev ofte anmodet om at skaffe saadanne, f. Eks. af Landgrev- 
inden af Leuchtenberg, der lovede tat ville holde vedkommende, 
som om det var hendes eget Barn*."^ Da Hertug Albrechts Land 
selv var afsøgt, henvendte han sig ved sin Hofmarsk til Maso- 
vien, blandt andet fordi han gerne ønskede at sende en i For- 
æring til Kongen af Danmark.^ Det staar maaske i Forbindelse 
med denne Dyrtid paa Dværge, at man i Danmark synes at have 
forsøgt en hjemlig Tillægsmaade. I hvert Fald lod Christian den 
Tredie sin Dværg Markus ægte en Dværginde, rimeligvis en af 
Dronningens tre. Vi vide kun, at Bryllupet stod Aar 1551 og at 
hun var iført rød Kjole — «4 Alen rødt Engelsk til den Dværg- 
inde, som var lille Markus's Brud>, hedder det blandt Udgifter 
i Statsregnskabet,^ — men vi kende ikke noget til Parrets senere 
Skæbne. 

Om disse Væseners Stilling til daglig afgiver Narren Jeppe 
hos Tyge Brahe et ret oplysende Eksempel. Han var Dværg og 
synes tildels at have været sindsforvirret, i det mindste kunde 
han i lange Tider sidde og snakke uafbrudt aldeles usammen- 
hængende. Foruden at tjene til Løjer nød han imidlertid baade 

8* 

god Behandling og en ikke ringe Anseelse. Naar Tyge Brahe 
spiste, sad han ved hans Fødder og modtog sin Føde af sin 
Herres egen Haand. Saavel Tyge Brahe som hans Disciple antog 
ham for at være fremsynet og rettede sig gerne efter hans Haad. 
Naar nogen blev syg paa Hveen, tyede man til ham for at faa 
at vide, om den syge vilde komme sig eller ej, og, efter hvad 
der paastodes, slog hans Udsagn altid til. I Behandlingen af 
Bønderne paa Hveen fulgte Tyge Brahe ofte Jeppes Raad og stod 
sig derved. Engang da to af Tyge Brahes Sendebud havde været 
i København, raabte Jeppe under Maaltidet til sin Herre: <Se, 
hvor de vadske sig derude!* og da Tyge Brahe sendte Folk op i 
Taarnet paa Udkig, viste det sig ganske rigtig, at Baaden drev 
med Bunden i Vejret. Selv naar Tyge Brahe var borte fra Hveen, 
og Disciplene slog Gækken løs, tabte Jeppe ikke helt sin An- 
seelse. Gentagne Gange havde han nemlig advaret dem i rette 
Øjeblik ved at raabe: « Junker paa Landet*, og det havde da 
vist sig, at Tyge Brahe virkelig mod Forventning var paa Vejen 
hjem, saa at det var paa høje Tid at bringe alt i Orden igen.^ 

Frederik den Anden holdt foruden en Dværg ogsaa en Kæmpe. 
Det var en Skaaning ved Navn Erland, der baade i Størrelse og 
Styrke langt overgik alle andre. At Kongen kunde have god 
Brug for en saadan, var indlysende nok, og han beholdt ham 
derfor ogsaa, som det hedder: «i langsommelig Tid som et stort 
Under og Spektakel blandt sine Jagttjenere*.* 

Om den Sans for Løjer og hele fornøjelige Tone, der har 
hersket ved Frederik den Andens Hof, kan vi endnu delvis danne 
os et Begreb. Kongen synes kongeligt at have belønnet enhver, 
der bidrog til den fælles Morskab. Saaledes besidde vi et Par 
Breve, hvori Frederik den Anden udnævner en Hofsinde til »kort- 
villig Raad*, som i Nutids Sprog vel maatte oversættes ved 
«Kommersraad*, og virkelig forlener vedkommende med Jorde- 
gods i den Anledning. Det ene Brev lyder saaledes: « Vi Frede- 
rik den Anden gjøre alle vitterligt, at Vi nu have bestilt Os 
elskelige Lauge Lykke af Klindstrup for Vor kortvillige Raad og 
Tjener, saa at han skal være forpligtet, enten naar vi kommer 
udi den Egn, som han er bosiddende, eller hans Ærinde og Vej 
fremfalder udi den Egn, som Vi have Vor Hoflejr, eller og naar 
Vi ham synderlig lade til Os beskede og forskrive, da Os at 
besøge og af sin begavede Forstand og Beskedenhed, som han 
naturligen og vel med begavet er, opvarte Os til Tj^^^^ste, Tids- 

fordriv og Velbehag, og derudinden sig villig, kortvillig og ufor- 
trøden lade befinde. For samme hans underdanigste Pligt og 
Tjeneste have Vi nu undt og forlenet ham 5 Vore og Kronens 
Gaarde i Odderup ved Vor Kjøbstad Næstved beliggende, frit og 
kvit, til saalænge Vi anderledes derom tilsigende vorde.* Datum 
Kronborg den 26de August 1586.^ Jacob Krabbe til Rydsholm, lige- 
ledes Hofsinde, havde allerede i Aaret 1578 faaet en Gaard i 
Skaane i Foræring af Kongen til Løn for sin cKortvillighed>. I 
Gavebrevet paalagdes det ham « fremdeles sig ufortrøden anstille 
at gøre Os Lyst>, og «hvis Gud forseer ham med Arvinger, en 
af hans Sønner da at opdrage udi lige Maade til at bruges baade 
i Alvor og i Skæmt». Aar 1581 synes han at være forfremmet 
til <Arvegæk» og fik i denne Anledning 46 Bøndergaarde i Skaane 
i Forlening paa gunstige Vilkaar. Selve Forleningsbrevet, der jo 
var bestemt til at oplæses for Befolkningen og indføres i de 
offentlige Protokoller, var holdt i den sædvanlige Forretningstone. 
Men % desforuden udstedtes der et privat Forleningsbrev af samme 
Dato, hvori det hed, at han fik denne Gunstbevisning <for den 
kortvillige Lyst og Tidsfordriv, han har gjort og bevist Kongen, 
og hvortil han fremdeles skal lade sig bruge, baade naar Maanen 
aftager, og naar den tiltager, som en retsindig Arvegæk bør at 
gøre*.* 

Række I 323—33. 

S. 32. ^Danske Samlinger 2den Række VI 361—62. 

S. 33. ^ Terpager: Ripæ Cimbricæ. S. 578. — H. Rørdam: Kjøben- 
havns Universitets Historie I, 683. — Sjællandske Tegneiser 9 Februar 
1580. R. A. (Trykt i Ny kirkehistoriske Samlinger IV 397). — 'Jens Lau- 
ritsøn Wolf: Encomion regni Daniæ. (Kbhvn. 1654.) S. 146. — »Terpager: 
Ripæ Cimbricæ. S. 578—79. — Samlinger til Jydsk Historie og Topografi 
Vn 150. 

S. 34. * IQøbenhavns Diplomatarium II 305, 321, 364, 456 o. s. v. — 
'Erik XIV's Hofordning af 1560. S. a A. — »Peder Palladius: En Visi- 
tatzbog, udg. af Sv. Grundtvig. S. 21. 33. — ^ Samme Skrift. S. 29—32. 

S. 35 * Helsingørs Tingbog 15 Juni 1579. R. A. — 'Peder Palla- 
dius: En Visitatsbog, udg. af Sv. Grundtvig. S. 20. — »Historisk Tids- 
skrift II (Kbhvn. 1841.) S. 154. Anm. — * Peder Palladius: En Visitatz- 
bog, udg. af Sv. Grundtvig. S. 19. — Sjællandske Tegneiser 9 Februar 
1580. R. A. — Ny kirkehistoriske Samlinger VI 649. 

S. 36. ^ Saml. til jydsk Historie og Topografi VII 149. — ' H. Rør- 
dam: kjøbenhavns Universitets Historie IV 120—21. — »Peder Palladius: 
En Visitatzbog, udg. af Sv. Grundtvig. S. 7. 18. — * H. Rørdam : Danske 
Kirkelove I, 232—3. 334—5. — Ny kirkehistoriske Samlinger II 453. 470. 
471. — »P. Palladius: En Visitatzbog, udg. af Sv. Grundtvig. S. 7. 18. — 
H.Rørdam: Danske Kirkelove I, 334 — 35. — IQøbenhavns Diplomatarium 
I 434—35. 

S. 37. ^ Nærværende Skrift II 88. — ' Danske Magazin V 354. — 
» Nærværende Skrift III 47. — Danske Magazin VI 308. 4de Række I 193. 
— Holger Rørdam: Danske Kirkelove I 141. 151. 166. 201. 240. 298. 303. 
313—14. 331—33. 354. 374. 397—401. 405. 409. 415. 423—24. 430. 
489—90. 530—31. 533. — Yngvar Nielsen: Bergen. S. 282—85 o. m. fl. 
St. — *P. Palladius: En Visitatzbog, udg. af Sv. Grundtvig. S. 67. 

S. 38. ^ Tegneiser over alle Lande 3 Decbr. 1660. R. A. — * Danske 
Magazin VI 247. — ' Kongelig Rettertingsdom af 1567. (Datum udeladt) i 
Dokumenter til Klevenfeldts Stamtavler (Oldeland). — ^ Helsingørs Ting- 
bog 19 Juni 1581. R. A. — 'Samlinger til Jydsk Historie og Topografi III 
148—49 — Kinch: Ribe Bys Historie og Beskrivelse II 527. — H. Rør- 
dam: Kjøbenhavns Universitets Historie IV 123. 147. 150—52. IQøben- 
havns Diplomatarium IV 750 — 51- — Ny kirkehist. Samlinger II 229. Anm. 
og 234. Anm. — • P. Palladius : En Visitatzbog, udg. af Sv. Grundtvig. 
S. 8. og 36. 

S. 39. * Saml. til jydsk Historie og Topografi 111 147. — ' P. Palla- 
dius: En Visitatzbog, udg. af Sv. Grundtvig. S. 6—7. 

S. 40. * H. Rørdam: Kjøbenhavns Universitets Historie II 723. IV 148. 
150. — 'Danske Samlinger 2den Række VI 331—36. — »P. PaUadius: 
En Visitatzbog udg. af Sv. Grundtvig. S. 7. — * Blicher: Topographie over 
Vium Præstekald. Viborg 1795. S. 79. — »Nicolovius: Folklifwet i Skytts 
Hårad i Skåne. Lund 1847. S. 137. 

S. 41. ^ Kinch: Ribe Byes Historie I 385. Il 526. — Kjøbenhavns 
Diplomatarium I 532. II 300. IV 536. 560. 578. 

S. 42. »P. PaUadius: En Visitatzbog udg. af S. Grundtvig. S. 17. — 
' Dokumenter til Klevenfeldts Stamtavler. (Bilde.) R. A. — • Danske Maga- 
zin 3die Række III 221. — 'Nicolaus Palladius: Commonefactio de vera 
invocatione Dei et de vitandis idolis. Hafiiiæ 1557. — N. M. Petersen: 
Bidrag til den danske Literaturs Historie. 11 111 — 12. 

S. 43. * Norske Magazin 1 391—92. — * Bloch: Den fyenske Gejst- 
ligheds Historie I 56—58. — 'Danske Magazin I 96. — L. Daae: Norske 
Bygdesagn I 8—14. II 85. — ^ Danske Magazin III 126. — ' Danske Sam- 
linger 2den Række VI 297. — 'Suhm: Samlinger til den Danske Historie 
I, 1, 75. 76. 109. 119. — 'Thiele: Danmarks Folkesagn L202. — 'Kirke- 
historiske Samlinger II 332—33. — *Ny Idrkehistoriske Samlinger II 
286—87. 

S. 44. ^Ny Idrkehistoriske Samlinger V 740. — * L. Daae: Norske 
Bygdesagn 1 8—14. 

S. 45. * Kinch: Ribe Bys Historie og Beskrivelse 11 86. — Om For- 
hold i Fyn se Mscr. Kali. 492. 4to Afsnit XVIII no. 4: c Dersom der er 
Stole midt paa Gulvet, var gavnligt for Gang op til Alteret, at de maatte 
optages, og gøre de andre Kvindestole des længere ud». St. Kgl. Bibi. — 
' Samlinger til jydsk Historie og Topografi V 250. — ' Samlinger til jydsk 
Historie og Topografi V 251—52. 

S. 46. * Kolderup Rosenvinge : Gamle danske Love VI 6. — * H. 
Rørdam: Kjøbenhavns Universitets Historie IV 123 — 55. — 'Samme Skrift 
11 730. — * Danske Samlinger 2den Række II 202. 

S. 47. ^ Kjøbenhavns Diplomatarium 1, 542. — Jonge: I^'øbenhavns 
Beskrivelse. S. 152. — 'Vedel Simonsen: Bidrag til Odense Byes ældre 
Historie. 11 2, 185. — 'Skaanske Tegneiser 15 September 1595. R. A. — 
* Kinch: Ribe Bys Historie 11 520—21. — 'N. Simonsen Glostrups Visi- 
tatsbog. N. K. S. no. 1629. 4to. S. 47. — Danske Magazin VI 242. — 
' Udtrykket c at staa» i Stolene er ubetinget det hyppigste, c At sidde » 
forekommer dog f. Eks. i P. Palladius: En Visitatzbog udg. af Sv. Grundt- 
vig Side 68 og 69. Et meget uklart Udtryk bruges Aar 1583 paa Lande- 
mødet i Fyn: Dannekvinder bør staae for i Stolen, og ærlige Piger sidde 

unåtnL (Snhm: SamL t. <L Danske Hist 11 2, 147.) I Danske Ifagazin 
VI 242 bruges Betegodsen: «Sti^ og Stado^. 

S. 48. Mfelge Telrilllg Mcdddelse af Hr. Aridtrict Jens Z. M. Kiel- 
land i Bergen^ der har underkastet dette Forhold en njermcre Under- 
søgelse. — 'Manscr. Kali, no. 492. 4to AfimH XVUI no. 6. St.K^BibL 

— 'Samlinger tU Jydsk Historie og Topografi V253. — ^Sohm: Samlingo* 
til Dansk Historie 11 2, 147. 

S. 49. ^ K^ Rettertingsdom af 1567. Dokumenter tfl Klevenfdds 
Stamtavler. (Oldeland.) R. A. — *Ny kgt SamL no. 845. folio. no. 217. 
En anden karakteristisk Landstingsdom om Stolestader findes sammesteds 
no. 103. 

S. 50. ^ Peder Palladins: En Visitatzbog ndg. af Sv. Grundtvig. S. 
68—70. — 'N. K. S. no. 755 b. fol. 12 Novbr. 1603. 28 April 1621. — 
'Se f. Eks. Fyenske Tegneiser 13 Marts 1636. It A. — ^Nordisk Universi- 
tets Tidsskrift 1862. IV 36. Anm. 

S. 51. ^Se f. Eks.: Danske Magazin VI 242. — Ny kirk^iistoriske 
Samlinger 1 234—36. — Kali. Manuscript no. 81. fol. Biskop Hans Mik- 
kelsens Dagbog: 8 Juli 1635. — 4. Novbr. 1637. — 20. Septbr. 1639. — 
15 Novbr. 1640. — 20 Januar 1641. — 4 Septbr. 1641. — Fyenske Teg- 
neiser 13 Marts 1636. R. A. — N. K. S. no. 1629 4to. S. 47. — o.s.v., 
o.s.v. — »W. Helts poeUske Skrifter. Kbhvn. 1732. S. 217. — •Rosen- 
berg: Nordboernes Aandsliv. 111 136 — 38. 

S. 52. » P. Palladius: En Visitatzbog udg. af S. Grundtvig. S. 8. 
11—12. — 'N. M. Petersen: Bidrag til den danske Literaturs Historie 
111 2, 703. — Ny kirkehistoriske Samlinger I 232. — 'P. Palladius: En 
Visitatzbog udg. af Sv. Grundtvig. S. 8. 

S. 53. ^ Knud Gyldenstjemes Katechismus. Fortale. — Nordisk Tids- 
skrift for christelig Theologi III 211 flg. — ' H. Rørdam: Danske Kirke- 
love I, 61—62. — *P.- Palladius: En Visitatzbog udg. af Sv. Grundt- 
vig S. 46. 

S. 54. ^ Samme Skrift. S. 42. — 'P. Palladius: En ny evangeliske 
Rimstaack for vngt Folk. Kbhvn, 1554. 

S. 55. ^Danske Samlinger II 29. — 'Norske Magasin I 361. — 
'Bloch: Den fyenske Gejstligheds Historie I 861. — ^Magnus Matthiæ: 
Tesseradecas orationum Synodalium. 1604. BI. 19—20. — '^H. Rørdam: 
Danske Kirkelove I 62. — 'Samme Skrift 1 252. — ^Ny kirkehistoriske 
Samlinger II 478. 487. 500. 

S. 56. *H. Rørdam: Danske Kirkelove I. 60. — 'P. Palladius: En 
Visitatzbog udg. af Sv. Grundtvig. S. 122. 

S. 57. »Ny Kirkehistoriske Samlinger II 450. 451. 453. 503.' IV 360. 
365. 367. — 'Alteret: Suhm: Samlinger til den danske Historie II 2,144. 

— Degnestolen: Kirkehist. Saml. I 140—42. — ' Kirkehist. Samlinger I, 
140—42. — *Ny kirkehistoriske Samlinger II 453. 488. — 'Bloch: Den 
fyenske Gejstligheds Historie I 41—42. 45. 

S. 58. *H. Rørdam: Danske Kirkelove I, 60. — 'Ny kirkehistoriske 
Samlinger II 452. — 'Ny kirkehistoriske Samlinger II 451. 

S. 59. » Kallske Manuscriptsamling. no. 492. 4to. Odense. Lande- 
mode 1579: Sint conciones breves, unius saltem horæ, Juxta clepsydram 
suggestui afflxam. 

S. 60. 'Poul Eliesens Formaning til Rigsraadet 1532. Uddrag i 

Rosenberg: Nordboernes Aandsliv III 72. Anm. 1. — ^Angaaende Enkelt- 
heder henvises til Behandlingen af dette Æmne i: Rosenberg: Nordboernes 
Aandsliv III 140—71. 

S. 62. 'P. Palladius; En Visitatzbog udg. af Sv. Grundtvig. S. 23— 
25 og Forordet S. XVII. 

S. 63. ^ Samme Skrift. S. 52—53. — 'H. Rørdam: Danske Kirke- 
love 1 153. 249. 395. 

S. 64. *P. Palladius: En Visitatzbog udg. af Sv. Grundtvig. S. 51. 

— 'Suhm: Samlinger til den Danske Hist. II 2, 144. Smlgn.: Ny kirke- 
historiske Samlinger II 504. — Ny kirkekistoriske Samlinger IV 371. — 
^Poul Eliesens Danske Skrifter ved C. E. Secher. I (København 1855). 
S. 379. 

S. 65. *P. Palladius: En Visitatzbog udg. af Sv. Grundtvig. S. 43 
— 44. — Om Altergangs Hyppighed se Ny kirkehistoriske Samlinger II 
466. — ^H. Rørdam: Danske Kirkelove I 70. 468. 

S. 66. ^H. Rørdam: IQøbenhavns Universitets Historie I 366. — 
» Samme Skrift IV 257. — « Samme Skrift III 188. — Ny kirkehistoriske 
Samlinger IV 368. — Edvardsøn Friis: Schielschiør Kjøbstad. S. 347. — 
^Poul Eliesens Forsoningsforslag 1534. Uddrag i Rosenberg: Nordboernes 
Aandsliv III 72 Anm. **) — * Tegneiser over alle Lande 28 December 
1566. R. A. 

S. 67. ^ Ny kirkehistoriske Samlinger II 501—2. — ' Ny kirkehisto- 
riske Samlinger V 46—47. — »Kirkehistoriske Samlinger V I, 396—98. — 
*Ny kirkehistoriske Samlinger II 475. — *Suhm: Samlinger t. d. Danske 
Historie II 2, 145. — Bloch: Den fyenske Gejstligheds Historie. S. 38. — 
Smlgn: Thiele: Danmarks Folkesagn III. S. 126. — • Kirkehistoriske Sam- 
linger V 1, 399. 

S. 68. *P. PaUadius: En Visitatzbog udg. af Sv. Grundtvig. S. 125. 

— 'H. Rørdam: Danske Kirkelove I 464. — »Om Ændringerne i Kirke- 
ordinansens oprindelige Udkast om Kirketugten se Ny kirkekistoriske Sam- 
linger II 75—76. — *H. Rørdam: Danske Kirkelove I 81. — * Samme 
Skrift I 70. 81. 349. — P. Palladius: En Visitatzbog udg. af Sv. Grundt- 
vig. S. 122—26. 

S. 69. ^ Foruden foranførte Steder: Ny kirkehistoriske Samlinger II 
462 og IV 372. — »Sjællandske Tegneiser 11 Juni 1580. R. A. (Trykt i 
Danske Magazin VI 221—22). — » H. Rørdam: Danske Kirkelove I 469. 

S. 70. ^Ny Kirkehistoriske Samlinger II 509—11. — "Kjøbenhavns 
Universitets Consistoriums Dom af 3 April 1590. R. A. — »Ny Kirke- 
historiske Samlinger II 451 — 52. — * Ny kirkehistoriske Samlinger II 463. 
IV 373. 

S. 71. *Ny kirkehistoriske Samlinger III 32.41. — »Ny kirkehisto- 
riske Samlinger II 489. III 32. 35. IV 362. — » Norske Magasin I 238 
og 277. 

S. 72. * Norske Magasin I 401. — * Sjællandske Tegneiser 28 Maj 
1581. R. A. — »Skaanske Tegneiser 6 August 1596. R. A. — * Danske 
Magazin 3die Række III 193—99. — * Norske Magasin I 201. — « Teg- 
neiser over alle Lande 3 April 1561. R. A. — ^Pontoppidan: Kirchen- 
Historie des Reichs Dånnemarck III 397—99. — » Tegneiser over alle Lande 
11 Januar 1566. R. A. — Kgl. Retteriingsdom af 1567. Dokumenter til 

Klevenfeldts Stamtavler (Oldeland). R. A. — 'Sjællandske Tegneiser 2 og 
12 April og 28 November 1582. R. A. 

S. 73. ^Danske Magazin 3die Række III 140—75. — Resen: Kong 
Frederichs den Andens Krønike. S. 437—38. — ' Nærværende Skrift V 
100. — 'Helsingørs Tingbog 8 Februar 1580. R. A. — Kinch: Ribe Byes 
Historie II 527. 

S. 74. * Danske Samlinger 1 218. — ' Sjællandske Tegneiser 22 Marts 
1587. R.A. •— Fr. II til Caspar Markdaner 17 Marts 1588. Orig. i Danske 
Adelsbreve Pakke 46. Markdaner. R. A. — Wolf: Encomion regni Daniæ 
(Kbhvn. 1654) 176. 178. 

S. 75. * SanU. til jydsk Hist. og Topogr. VI 157. — Nye Danske 
Magazin I, 48. — ' cAndres Duday, vor Sældiepiber», 23 Juni 1570. Dan- 
ske Samlinger. Hof holdning, no. 241. R. A. — 'Rasmus Hanssøn Re- 
rauius: Frederichs den Andens Kronings- og Brøllups Historie. Kbhvn. 
1574. Bl. H 4. — ^ Molbechs Uddrag af Bircherods Dagbøger. S. 406. — 
'Danske Magazin IV 318. — N. K. S. no. 413 b. S. 107. — 'Hfibertz: 
Aktstykker til Aarhus' Historie I 240. — ^ Tegneiser over alle Lande 13 
Marts og 26 Juni 1563. R. A. — Vedel Simonsen: Odense Byes Historie 

II 2, 134. — Hflbertz: Aktstykker til Aarhus' Historie I, 183 o. s.v. — 
'Saml. til jydsk Historie og Topografi VI 157, — 'Danske Magazin 4de 
Række I 20. — ^^ SanU. t. jydsk Hist. og Topogr. VI 157. — " Saml. t 
jydsk Hist. og Topogr. I 284—85. — Kinch: Ribe Byes Historie II 650. 

S. 76. ^Nærværende Skrift III 58. — Kjøbenhavns Diplomatarium 

III 135—36. — 'Se f. Eks. Sjællandske Tegneiser 10 Oktober 1579. 
R. A. — 'Sjællandske Tegneiser 15 December 1592. R. A. — * Rigens 
Regnskab 1591. R. A. — 'Wolff: Encomion regni Daniæ. S. 176. 178. — 
Norske Magasin II 175. 

S. 77. ^Sjællandske Tegneiser 10 Oktober 1579. R. A. — 'Sjælland- 
ske Tegneiser 7 September 1577. R. A. — 'Sjællandske Tegneiser 31 Au- 
gust 1585. R. A. — *To Skrivelser 12 September og 19 Oktober 1586. 
Sachsen no. 46. (Registrant 25.) R. A. — 'Sjællandske Tegneiser 24 Sept. 
1602. R. A. — 'Vnge Karlis og Drengis Speiel, udsæt paa Danske af Ras- 
mus Hanssdn Rerauius. Kbhvn. 1571. Blad P. — ' Helsingørs Tingbog 30 
August 1590 og 4 Oktober 1616. R. A. — ' H. Forssell: Sveriges inre 
historia II 22. — 'Norske Magazin I 253. 

S. 78. ^Nye Danske Magazin VI 47—48. Jacob Seefelds tidligere 
«newe Bestallung als Geiger» af 1574 findes: Danske Samlinger, Hof hold- 
ning no. 241. Stykke 113. R. A. — ' Rigens Regnskab 1590. R. A. 

S. 79. *C. Nyrop: Bidrag til den danske Industries Historie. S. 302 
—3. — ^Baltische Studien XIX. — 'Niels Bredal: Bøme Speigel. Kbhvn. 
1568. S. 14. — * Helsingørs Tingbog 14 Oktober 1605. R. A. — 'Rigens 
Regnskab 1590. R. A. — 'Handlingar r6rande Skandinaviens historia XXII 
387. — Ahlqvist: Karin Månsdotter. S. 21, 113. Anm. 36 og 144. — ^Dan- 
ske Magazin 3die Række III 146. — 'Vnge Karlis oc Drengis Speiel, udsæt 
paa Danske af Rasmus Hanssdn Rerauius. Kbhvn. 1571. BL P. 

S. 80. ^J. J. Hemmeri: Ligprædiken over Knud Brahe. Kbhvn. 
1613. Bl. D. 6 og E. 4. — ' Historisk Tidsskrift VI 303. — 'Danske 
Magazin 4de Række I 92. — ^Rasmus Hanssøn Rerauius: Her Frederichs 
den Andens Kronings oc Brøllups Historie. Kbhvn. 1574. Bl. H. 4. — 
'Jens Lauritsøn Wolf: Encomion regni Daniæ. Kbhvn. 1654. S. 355. 

S. 81. * Norske Magasin I. 209. — 'Ny kirkehistoriske Samlinger 
V 414—18. — •Allen: De tre nordiske Rigers Historie II 227. 

S. 82 ^ Rigens Regnskaber for forskellige Aar. R. nk. — Danske 
Samlinger, Hof holdning no. 241. R. A. — Tegneiser over alle Lande 17 
Februar 1559 og 26 Oktober 1560. — Sjællandske Registre 25 Oktober 
1574. R. A. o. s. V. — • Sjællandske Tegneiser 10 Oktober 1579. R. A. — 
* c Denne Brewiser, vor Kapelmester, med vore Sangere > : Tegneiser over 
alle Lande 17 Febr. 1559. R. A. — Amoldus de Fine «vor Kapelmester*. 
Sjællandske Registre 25 Oktober 1574. R. A. — ^Skaanske Tegneiser 17 
Februar 1591. R. A. — Sjællandske Tegneiser 31 Marts 1592 og 15 Sep- 
tember 1593. R. A. 

S. 83. ^ H. Rørdam: Klaus Christoffersen Lyskanders Levned. S. 46. 
'Samlinger til jydsk Historie og Topografi II 76. — •Nyerup og Rahbek: 
Udvalgte Danske Viser. V 40. 

S. 84. ^Alle christelige oc dyderige Jomfiruers Ærekrantz. Sorø 
(uden Aar) F. 7. — *Fyhn: Efterretninger om Kolding. S. 33. — Becker: 
Danske Herregaarde VIII Broholm. — 'Samlinger til Fyens Historie og 
Topographie VI 424. — * Becker: Danske Herregaarde. VIII. Broholm. — 
^Danske Magazin 4de Række I 83 og 174. — ^ Helm Alverdings Regnskab. 
Tyge Beckers Samlinger. Store Kongelige Bibliothek. 

S. 85. ^ Vnge Karlis oc Drengis Speiel, vdset paa Danske af Rasmus 
Hansen Rerauius. Kbhvn. 1571. C. 3. — 'Hans Ghristensøn Sthen: En 
lille Haandbog. Kbhvn. 1578. Fortalen B. — 'Jacob Albretsøn Horsens: 
En kort Underuisning om Tienere. Kbhvn. 1610. FiHJ. — * Niels Bredal: 
Bøme Speigel. Kbhvn. 1568. S. 14 — 15. — * «Compotationes et cartularum 
lusus in cubiculis non ezercento*. Leges scholast. Herlov. 1605. N. K. S. 
4to.no. 1252 b. — "Hans Forssell: Sveriges inre historia II 22 og Anm. 2. 

— ^Svenska Småsaker. Sthlm. 1870. I, 249. — 'Vestmaanøs Regnskab 
Juni 1586 — Mai 1587. R. A. 

S. 86. ^O. Kaikar: Ordbog til det ældre danske Sprog. I 366. — 
'Anders IQeldssøn Tybo: Absalon, Historia sacra comoedieviisz sammen- 
skrefFnen. Kbhvn. 1618. Fortalen. C. 6. — 'Hans Forssell. Sveriges inre 
historia II 22. — ^ Tegning og Beskrivelse i N. Jacobsens Samlinger, Store 
Kongelige Bibliothek, efter Prof. Burman Becker, der selv har aftegnet og 
beskrevet Originalen. — 'Pontoppidan: Den Danske Atlas II 421. 

S. 87. ^Hans Forssell: Sveriges inre historia II 22. — 'Danske 
Samlinger 2den Række VI 174. — 'Kolderup Rosenvinge: Udvalg af gi. 
danske Domme III 323—4. — *Dalin: Svea Rikes Historia III 1, 673. — 
*Nyt historisk Tidsskrift IV 303. — * Vedel Simonsen: Eske Brok I, 67. 

— ' Norske Magasin I, 330. — ' Kolderup Rosenvinge: Gamle Danske 
Love V 41. — ® Niels Bredal: Bøme-Speigel. Kbhvn. 1568. S. 14—15. — 
^^Kjøbenhavns Diplomatarium I 38. 172 og 177. — Kolderup Rosenvinge: 
Gamle Danske Love V133. 135. 509. 566. — Krag: Christian den Tredies 
Historie. II 409. — " Kolderup Rosenvinge; Udvalg af gamle danske 
Domme III 323—24. 

S. 88. ^ Samlinger til jydsk Historie og Topografi I 258. — ' Vnge 
Karlis oc Drengis Speiel, vdset paa Danske af Rasmus Hanssdn Rerauius. 
Kbhvn. 1571. Side B. 6 siges der til Lottarius: c Du gjør vel Fyldest og 
Skjel for Dit Navn og udretter det ganske vel som det betyder, fordi Du 
lægger Vind paa at drage min Broder til Dit Lotterværk t. — 'Danske 

Magazin 3die Række II 198 Anm. — ^Kjøbenhavns Diplomatarium III 
133—35. 

S. 89. ^ Norske Magasin 11184—85. — * Kolderap Rosenvinge: Gamle 
danske Love V 29 og 42. — 'Chr. Osterson Vejle: Glossarium Jorid. danic. 
norveg. Udgave 1665. p. 267. 

S. 90. ^S. Birket Smith: Leonora Christina Grevinde Ulfeldts Hi- 
storie I, 114. — Rosennobels Værdi: W. Scharling: Pengenes synkende 
Værdi. S. 78. — Christian den Fjerdes Dansk-latinske Stilebog. Brev 32 
og 74. Store kongelige Bibliothek — Norske Magasin II 176. — 'Braun: 
Theatrum urbium. IV. Hveen. — • Historisk Tidsskrift IV 199. 

S. 91. ^ Friis: Samlinger til Dansk Bygnings- og Kunsthistorie. S. 
143. 347 og 350. — Braun: Theatrum urbium. IV. Hveen. — Kinch: Ribe 
Byes Historie II 297. — * Niels Bredal: Bøme-SpeigeL Kbhvn. 1568. S. 14. 

— »Carl Silfverstolpe: Historisk Bibliothek. 1193. II 211. Anm. — * Friis: 
Samlinger til Dansk Bygnings- og Kunsthistorie. S, 143. — Nyt historisk 
Tidsskrift IV 301—5. — *Suhm: Nye SanUinger til den Danske Historie 

II 2, 99. — ^Danske Samlinger 2den Række I. 157. 

S. 92. * Christian den Fjerdes Dansk-latinske Stilebog. Brev 41. 
Store Kongelige Bibliothek. — ^ Historisk Tidsskrift IV 199—206. 

S. 93. ^Schlegel: Samlung zur Dånischen Geschichte. 11.1,142—43. 

— * Resen: Kong Frederichs Den Andens Krønicke. S. 84. — »Resen: 
Kong Frederichs Den Andens Krønicke. S. 30. — Stockholms Magazin III 
(Sthlm. 1781). S. 106. — * Stockholms Magazin III (Sthlm. 1781). S. 106. 

S. 94. ^Den anseelige Stad Helsingørs Beskrivelse (Aalborg 1757.) 
S. 245 — 46. — * Voigt: FOrstensitten, i Raumers Historisches Taschen- 
buch VI 231—35. 

S. 95. ^ Skrivelse fira Laurits Grubbe til Fru Grethe sal. Peder Ruds. 
Onsdag før Ftntse 1559. Dokumenter til Klevenfelds Stamtavler. (Grubbe). 
R. A. — » 1560, 15 Juni betalt Willum von Deuenther for følgende Styk- 
ker, der blev leveret paa Hs. Naades Kammer: Pansers^orie 32 Dir., to 
hele Panserbuxer 24 Daler og en Ringkrave 16 Daler. G. F. Lassens Sam-, 
linger. Armatur. N. K. S. 4to. no. 868 k. — Tegneiser over alle Lande 7 
Dcbr. 1559. R. A. — »Danske Magazin 3die Række III 97. — ^Schlegel: 
Samlung zur Dånischen Geschichte II 2, 53—54. — * Samme Skrift III, 132. 

S. 96. ^ Samme Skrift II 1, 139—40. 

S. 97. ^ Se Rustningerne i Nationalmuseet i Stockholm. — » Ligeledes. 

— »Afbildningen i nærværende Skrift IV 19 Fig. 7. Se ogsaa et Par 
Eksempler paa denne Ari Skjolde i Hefifoer: Trachten d. christlich. 
Mittelalt. III fig. 74 og 75. 

S. 98. ^5 Juni 1556. Topografisk Samling. Sorø no. 6. R. A. — 
* Ryge: Peder Oxes Liv og Levnets Beskrivelse. S. 106—7. 

S. 99. ^Fortegnelse af 19 Juli 1587, i Samlingen: KongLHofvet no. 
2. S. R. A. — * Københavns Tøjhus. — » Tegneiser over alle Lande 1 No- 
vember 1564. R. A. — ^Nationalmuseet i Stockholm. 

S. 100. ^Danske Samlinger 2den Række VI 175. — »Rasmus Hans- 
søn Rerauius: Frederichs den Andens Kronings- oc Brøllups Historie. Kø- 
benhavn 1574. Bl. Hv. — »Danske Magazin V 9. — * Danske Samlinger 

III 78. — Danske Magazin V 9. — »Rasmus Hanssøn Rerauius: Frede- 
richs den Andens Kronings oc Brøllups Historie. Kbhvn. 1574. Bl. H 6. 

S. 101. ^Skrivelse af 30 November 1595 fra Christian Bamekov til 

Holger Rosenkrands. Langebeks Diplomatarium. R. A. — * Drikkekarret 
er afbildet og beskrevet i P. Brock: Rosenborgs Slot. (Kblivn. 1884.) S. 
45--48. — Wolf: Encomion regni Daniæ. (Kbhvn. 1654.) S. 216 ff. 

S. 102. ^Sjællandske Tegneiser 27 Februar 1596. R. A. — *Teg- 
neber over alle Lande. 1 November 1564. R. A. — ' cBalghamisk> kom- 
mer næppe af: balge = at kæmpe, men langt snarere af Balg = Bjælke. 

I begge Tilfælde betyder det en sværere Rustning. Se f. Eks. Krag: Chri- 
stian den Tredies Historie II 547. — ^Rasmus Hanssøn Rerauius: Fre- 
derichs den Andens Kronings oc Brøllups Historie. Kbhvn. 1574. Bl. H 7. 
— 'Schlegel: Samlung zur Dånischen Geschichte II 1, 54. Anm. 85. — 
^ Tegneiser over alle Lande 31 Januar 1560. R. A. 

S. 103. ^Rasmus Hanssøn Rerauius: Frederichs den Andens Kro- 
nings oc Brøllups Historie. Kbhvn. 1574. Bl. H 7. — 'Wolf: Encomion 
regni Daniæ. S. 291. — Schlegel: Samlung zur Dånischen Geschichte II 
1, 58. Anm. 85. — *Ryge: Peder Oxes Liv og Levnets Beskrivelse. S. 107. 

S. 104. * Danske Magazin 4de Række II 95—96. — 'Rasmus Hans- 
søn Rerauius: Frederichs den Andens Kronings oc Brøllups Historie. Kø- 
benhavn 1574. Bl. H 5. — 'Tegneiser over alle Lande 21 Oktober 1559. 
R» A. Delvis trykt i Nye Danske Magazin I 285. — *Wolf: Encomion 
regni Daniæ. S. 289 ffg. 

S. 105. * Stockholms Magazin III (Sthlm. 1781). S. 104. — ■ Teg- 
neiser over alle Lande 31 Januar 1560. R. A. — ' Wolf: Encomion regni 
Daniæ. S. 293. 

S. 106. ^ Rasmus Hanssøn Rerauius: Her Frederichs den Andens 
Kronings oc Brøllups Historie. Kbhvn. 1574. Bl. H 8. — *Wolf: Enco- 
mion regni Daniæ. S. 293 og 300. 

S. 107. ^Om Prisuddeling se Stockholms Magazin III (Sthlm. 1781). 
S. 104—5. — Wolf: Encomion regni Daniæ. S. 284. 295. 300. — Schlegel: 
Samlung zur Dånischen Geschichte II 2, 52. — 'Danske Magazin 4de 
Række I 97. — ' Handlingar r6rande Skandinaviens historia XXXIIII, 92 
—94. — * Vedel Simonsen: Familie-Efterretninger om de danske Ruder 

II 267—68. 

S. 108. ^Sammesteds. — 'Ikke blot et halvt Aar efter Kroningen 
(Tegneiser over alle Lande 31 Januar 1560. R A.), men endogsaa midt 
under den nordiske Syvaarskrig (Tegneiser over alle Lande 1 November 
1564. R. A.). — »Se f. Eks. den 19 Juli 1587 (Kongl. Hofvet. no. 2. 
S. R. A.). Sigismunds Kroning i Polen fandt først Sted den 27 December 
1587. — *Svenska Småsaker I (Sthlm. 1870) 236—37. 

S. 109. Uydske Tegneiser 1 M^J 1596. R. A. — 'Wolf: Encomion 
regni Daniæ. S. 289. 

S. 110. ^Rasmus Hanssøn Rerauius: Her Frederichs den Andens 
Kronings oc Brøllups Historie, Kbhvn. 1674. Bl. H 8 og N 5. — Wolf: 
Encomion regni Daniæ. S. 215. 

S. 111. * Rentemester Regnskaberne 1591 og 1592. R. A. — 'Suhm: 
Nye Samlinger til den Danske Historie II 2, 99. — »Wolf: Encomion 
regni Daniæ. S. 215. 

S. 112. ^Schlegel: Samlung zur Dånischen Geschichte II 2, 53. — 
'P. H. Resen: Kong Frederichs den Andens Krønicke. København 1680. 
S. 323. 

S. 113. ^Sammesteds. — 'Wolf: Encomion regni Daniæ. S. 200— 
Dagligt LiT 1 Norden. VI. 9 

201. — 'Christian den Fjerdes dansk-latinske Stilel>og. Brev 134. Det 
Store kongelige Bibliothek — Kirkehistoriske Samlinger 3die Række II 
480. (C. F.Wegener: Hist Efterr. om Anders Sørensen Vedel. Fol. S. 147. 
Anm. 7). 

S. 114. 'Kirkehistoriske Samlinger 3die Række II 518. — > Stock- 
holms Magazin III (Sthlm. 1781) S. 109. — 'Samme Bog Side 105. — 
^Christian den 4des latinske Stilebog. 16 Marts 1593. G. K. S. 4to. no. 
2591. >- ^P, Hentzner: Itinerarium (NOmberg 1612). S. 132. 

S. 115. 'Suhm: Nye Samlinger til den danske Historie II 2, 99.— 
'Bircherods Dagbøger, i Uddrag ved Molbech. S. 525. — 'Nordisk Uni- 
versitets Tidsskrift 1862. IV 36. Anm. 

S. 116. 'L. Daae: Norske Bygdesagn I 50—62. — N. Nicolaysen: 
Norske Fomlevninger. S. 235. — Norsk historisk Tidsskrift 2den Række 
III 171. — 'Suhm: Nye Samlinger til den danske Historie III 98. — 
'Rentemester Regnskab 1582. R. A. — ^ Tegneiser over alle Lande 30 
Oktober 1562. R. A. — '^ Tegneiser over alle Lande 21 April 1560. R. A. 

— ^GJdrwell: Svenska Magazinet (Sthlm. 1766). S. 706. — ^S. Birket 
Smith: Leonora Christina Grevinde Ulfeldts Historie I 115. 

S. 117. ' Die Reisen des Samuel Kiechel. Stuttgart 1866. Side 67. 

— Ahlqvist: Karin Månsdotter. S. 21 med Anm. — *N. K. S. 4to. no. 649. 
p. 172. — Frankfiiriisches Archiv fClr filtere deutsche Litteratur und Ge- 
schichte (Frankfurt 1812) II 177. — Tyge Becker: Heriuf Trolle. S. 19. — 
Danske Samlinger. Fiskeri no. 175. Brev af 26 Februar 1573. R. A. — 
Rentemester Regnskaber og Øresunds Toldregnskaber for forskellige Aar. 
R. A. — Sjællandske Tegneiser 27 Oktober 1577. R. A. — Helsingørs 
Tingbog 5 September 1580. R. A. — Sjællandske Tegneiser 26 August 
1595. R. A. — Langebeks Diplomatarium, Skrivelse af 9 Juli 1595. R. A. 
o. s. V. — ' De anførte Eksempler er hentede fra Tegneiser over alle Lande 
25 Msd 1560 og Øresunds Toldregnsk. 1574. R. A. Mange lignende findes. 

S. 118. * Danske Magazin V 10. — Dito 4de Række II 79. — 'Øre- 
sunds Toldregnskaber 1574. R. A. — 'Danske Samlinger 2den Række VI 
173. — ^Skrivelse fira Enkedronning Sophia til Tolderen i Helsingør, dat. 
Haderslevhus 17 Maj 1592. Danske Kongers Historie 73 dd R. A. — 
'Schlegel: Samlung zur Dånischen Geschichte II 3, 50. — 'A. G. Ahl- 
qvist: Karin Månsdotter. S. 17 — 18 med Anm. 28. — 'Mejborg: Christian 
den Femtes Hof. S. 149— 50. — ' Rentem. Regnskab af 1588 og 1591. R.A. 

S. 119. * Historisk Tidsskrift III 41. — 'A. G. Ahlqvist: Karin 
Månsdotter. S. 3. — »F. R. Friis: Tyge Brahe. S. 177. — * Danske Maga- 
zin 4de Række IV 53. — 'H. Rørdam: kjøbenhavns Universitets Historie 
III 328. — 'Raumer: Histor. Taschenbuch VI 329—30. — 'Mejborg: 
Christian den Femtes Hof. S. 149-50. 

S. 120. ^F. R. Friis: Tyge Brahe. S. 177— 78. — 'Resen: Frederich 
den Andens Krønicke. S. 347. 

S. 121. ^SjæUandske Tegneiser 26 August 1686. R.A. — Nyt histo- 
risk Tidsskrift IV 257. — 'Allen: De tre nordiske Rigers Historie II 542. 

— Skaanske Registre 6 Maj 1578, 24 Oktbr. 1579 og 18 Dcbr. 1581. R. A. 

